
AF  FORFATTERENS  FORORD. 


Denne  Bog  er  med  faa  og  uvæsentlige  Forkortelser  en  Oversættelse 
af  Forfatterens  nyeste  Rejseværk,  udgivet  i  Aaret  1891  under  Titlen 
»1001  Dag  i  Occidenten«,  en  mærkelig  Titel,  som  kun  var  valgt  for 
paa  Forhaand  at  give  en  Forestilling  om  det  brogede  Liv,  som  Bogen 
søger  at  føre  frem,  uden  Hensyntagen  til  metodiske  geografiske  Be- 
skrivelser eller  ensidig  Fortabelse  i  romantiske  Naturskjønheder  eller  i 
kjedsommelig  Statistik.     Han  siger  herom  i  sit  Forord : 

»Denne  Bog  søger  at  føre  frem  for  Læsernes  Øjne  mange  af  de 
interessanteste  og  mærkeligste,  men  ogsaa  de  mindst  kjendte  Episoder 
af  Nordamerikas  Udvikling.  Saaledes  vil  man  exempelvis  af  New- York 
ikke  finde  det  vidt  bekjendte  Broadway  eller  Fift  Avenue  omtalte,  men 
derimod  Verdensstadens  Havn;  af  de  engelske  Kolonier  i  Nordamerika 
ikke  Montreal  eller  Quebec,  men  de  fjerneste  Punkter  af  Hudsonbugten 
og  New-Foundland ;  af  Mississippi  dets  ejendommelige  Strømliv.  Og  de 
tropiske  Rødhuder,  der  bestandig  synes  at  gaa  igjen  i  Bøgerne  i  den 
gamle  Cooperske  Skikkelse,  førende  deres  vilde  Liv  paa  Prærierne,  de 
vil  i  denne  Bog  blive  afløste  af  de  Indianerskikkelser,  som  er  fremgaaet 
af  Sammenstødet  med  de  Hvides  Kultur.  Hvad  Prærierne  og  Klippe- 
bjergene angaar,  saa  vil  her  blive  givet  Skildringer  af  Indbyggernes 
mærkværdige  Liv,  Staternes  Tilbliven  og  alle  de  mærkelige  Udvæxter 
paa  en  forhastet  Civilisations  Iltogsudvikling  —  en  Civilisation,  som 
dog  i  mange  Retninger  bunder  i  forrige  Aarhundrede  og  bærer  i  sig 
Spor  af  spansk,  indiansk,  maurisk,  ja  afrikansk  og  mongolsk  Ind- 
flydelse. 

Og  vanskelig  vil  der  kunne  findes  noget  af  saa  stor  og  gribende 
Interesse  som  dette  Sammenstød  og  denne  Brydning  af  forskjellige 
Kulturer  fra  alle  Verdensdele,  saaledes  som  den  netop  for  Tiden  gaar 
for  sig  ovre  i  det  store  Land  hinsides  Atlanterhavet  —  denne  Bryd- 
ning,   som   vil   ende    med    den    hvide    Kulturs    Sejr   eller    som  Hepworth 

Dixon  siger,  med  »den  hvide  Erobring«,  lige  saa  sikkert  som  P'rihedens 
store  Malmstøtte,  en  Gave  fra  den  gamle  Verden  til  den  nye,  rager  op 
over  det  en  Gang  indianske  Land. 

Og  foruden  dette  Sammenstød  af  forskjellige  Racer  vil  her  ogsaa 
blive  behandlet  mange  lidet  kjendte  Stadier  i  Landets  Udvikling,  — 
Stadier,  som  har  bidraget  umaadeligt  til  dets  nuværende  Storhed,  men 
som  delvis  atter  er  ved  at  dø  bort  og  forsvinde,  ligesom  Stilladser,  der 
efter  Bygningens  Fuldførelse  ikke  længer  behøves.  Hyrdernes  og 
Kvægopdrætternes  tidligere  Liv  paa  Prærierne,  Petroleumsjægernes  i 
Alleghanibjergene  og  Guldgravernes  i  Klippebjergene,  Bagskovenes  Be- 
boere med  deres  Lynchjustits,  Temperencemændenes,  Spiritisternes  og 
de  sorte  Methodisters  Udskejelser^  saavelsom  de  franske  Planteres  idylliske 
Liv  i  det  fjerne  Syden. 

Tillige  har  det  ogsaa  været  mit  Ønske  at  klargjøre  saa  mange  fejl- 
agtige Anskuelser  om  Amerika,  som  er  gængse  i  Evropa,  men  hvis 
Meningsløshed  stadig  derovre  paatrænger  sig  den  opmærksomme  Iagt- 
tager. —  Anses  ikke  bestandig  de  store  Prærier  for  at  være  et  Para- 
dis for  Kvægopdrættere  og  Tumleplads  for  talløse  Hjorder?  Nu  er 
Sandheden  den,  at  mangen  Stat  øst  for  Mississippi  for  sig  alene 
ejer  mere  Kvæg  end  alle  Prærierne  tilsammen.  —  —  —  Og 
hvem  vilde  ikke  efter  de  endnu  gængse  Skildringer  anse  Canada,  »det 
store  ensomme  Land«,  for  det  mægtige  Pelsland,  som  forsyner  Verden 
med  Pelsværk.  Men  Sandheden  er  nu  den,  at  et  eneste  lille  europæisk 
Kongerige,  nemlig  Bajern,  leverer  flere  Skind  end  hele  Canada  med 
dets  9  Millioner  Kvadratmile  Land.  Taler  man  ikke  bestandig  om  Mis- 
sissippi, Strømmenes  Fader,  som  Hovedaaren  for  Samfærdselen  mellem 
Nord  og  Syd,  mellem  de  kanadiske  Søer  og  den  mexikanske  Havbugt? 
Og  dog  er  nu  om  Stunder  Forholdet  det,  at  de  store  Flodhavne  ved 
Mississippi  modtage  og  afsende  3  Gange  saa  mange  Varer  pr.  Jernbane 
som  pr.  Dampskib. 

—  —  —  Alt  hvad  der  staar  i  denne  Bog  er  Resultatet  af  egne 
Rejser  og  egne  Iagttagelser.« 


I  ØSTEN 


OVER  ATLANTEN. 


Ombord  i  Oceandamperen  37^  vestlig  Længde. 

iVlokken  er  fem  om  Morgenen,  og  Kvartermanden 
slaar  netop  et  Slag  paa  den  store  Malmklokke.  Overalt  her- 
sker der  endnu  dyb  Stilhed.  I  Salonerne  og  Passager- 
kahytterne rører  der  sig  endnu  ikke  et  Menneske.  Den 
tjenstgjørende  Stewart  sover  blideligen  paa  en  rød  Fløjels 
Sofa  i  et  Hjørne  af  Røgesalonen,  og  i  Køkkenet  og  Fade- 
buret er  Dagværket  endnu  ikke  begyndt.  Oppe  paa  Dækket 
er  alt  endnu  øde  og  forladt.  Man  hører  kun  Bølgernes 
Brusen,  idet  de  kløves  af  Kæmpedamperens  Bov  og  kaste 
deres  Skumstænk  højt  i  Vejret.  Men  allevegne  og  til  alle 
Tider  hører  man  bestandig  den  dumpe,  ensformige  Støj 
nede  fra  den  rastløst  arbejdende  Maskine. 

Havet  er  usædvanlig  roligt.  Skibets  Bov  løfter  sig'knapt, 
idet  den  skærer  gjennem  Bølgerne. ,  Det  første,  skjønne 
Morgenskær  lysner  paa  den  østlige  Himmel  og  lægger  en 
blank  Stribe  henover  den  store  Vandørkens  kjedelige 
Flade.  Saa  langt  Øjet  rækker,  er  der  ikke  andet  end  Vand 
at  øjne,    Himlen    er   uden   Skyer    og  Havet  uden    Liv,    ja 


endogsaa  uden  Bølgeslag.  Ikke  et  Skib,  ikke  et  Sejl  er  i 
Sigte.  Kun  vor  egen  store  Damper,  som  nu  paa  Vejen  til 
New-York  omtrent  har  naaet  Atlanterhavets  Midte,  afbryder 
denne  ophøjede  Ensformighed. 

Vi  er  tilsyneladende  ganske  alene  ude  paa  det  store 
Hav,  en  svømmende  Stad  med  henved  et  Tusinde  Ind- 
byggere, en  Stump  Europa,  betroet  til  et  Skibs  tynde 
Planker,  femten  Hundrede  engelske  Mil  fjernede  fra  Europa 
og  lige  saa  langt  fra  Amerika.  Denne  Tanke  kan  næsten 
faa  En  til  at  gyse.  Det  nærmeste  Fastland  er  Ny  Found- 
lands  af  evig  Taage  tilhyllede  Klipper  og  Skær,  og,  om 
man  vil,  Havets  Bund  fem  Tusinde  Fod  lodret  under- 
neden os. 

For  den,  der  første  Gang  foretager  den  store  Rejse 
over  den  ensomme  Vandørken  har  denne  Bevidsthed  om 
at  være  ene  og  forladt  noget  knugende  ved  sig.  Et  Par 
tjærede  Planker  er  det  eneste,  som  skiller  ham  fra  det 
evige  Hav  —  et  Skridt  for  langt,  og  han  er  for  bestandig 
revet  bort  fra  Tilværelsen.  Men  man  vænner  sig  efter- 
haanden  til  det  ejendommehge  ved  Situationen.  Og  har 
man  blot  et  Par  Gange  gjort  Turen  frem  og  tilbage  over 
Oceanet,  saa  er  man  ligefrem  bleven  til  en  Skibsrotte,  der 
er  fortrolig  med  det  aparte  Liv  ombord  og  dets  Skik  og 
Brug  i  rum  Sø. 

Klokken  er  syv.     Medens  jeg  sidder   og   skriver   disse  > 
Linjer  i  den  elegante  Røgesalon,  lyder  der  nedefra  de  dumpe 
Toner  fra  den  kinesiske  Gongon,  som  vækker  Passagererne 
af  deres  Søvn.     Dagen  er  brudt  frem,   og   snart  bliver  der 
levende  paa  Dækket. 


De  første,  som  tørne  ud  af  deres  Køjer,  er  i  Reglen 
Mellemdækspassagererne ,  thi  endskjønt  vor  Tids  store 
Skibe  nok  giver  dem  Andel  i  megen  Luxus,  saa  er  Luften 
nede  paa  Mellemdækket,  efter  at  Natten  er  forbi,  dog  af 
den  Beskaffenhed,  at  alle  tragte  efter,  saasnart  som  muligt, 
at  komme  op.  De  næste  er  Passagererne  paa  anden 
Klasse,  og  sidst  af  alle  de  fornemme  første  Klasses  Passa- 
gerer, der  blive  saa  længe  som  mulig  i  deres  fortrinlige 
Senge.  De  gamle  Hængekøjer,  de  snævre  og  mørke  Sove- 
steder paa  haarde  Madratser  og  Krølhaarspuder ,  som 
fandtes  i  tidligere  Skibe,   kjendes   nuomstunder  ikke  mere. 

Kahytterne  paa  første  Klasse  ligne  Soveværelser  i 
flotte  Hoteller,  med  fortrinlige,  brede  Senge  og  Ledninger 
med  varmt  og  koldt  Vand,  elektrisk  Lys  og  elektrisk 
Ringeapparat  til  Tjenerskabet  foruden  Sofa  og  Stole  og 
Tæpper.  Kun  er  Vinduerne  selvfølgelig  meget  mindre  end 
i  Hotellerne,  næppe  store  nok,  til  at  man  i  Magsvejr  kan 
stikke  Hovedet  udenfor.  Men  de  tommetykke  Vindues- 
ruder  og  stærke  Broncerammer  røbe  dog,  hvilken  Magt 
Bølgerne  kan  have,  naar  de  i  haardt  Vejr  slaa  op  ad  Skibs- 
siderne. 

Selv  i  tilsyneladende  rolig  Sø  er  det  ikke  ufarligt  at 
aabne  de  sædvanlig  fastskruede  Vinduer.  I  Timevis  sejler 
Skibet  fremad  uden  den  ringeste  Bevægelse,  man  ligger 
udstrakt  paa  Sofaen  og  har  aabnet  Vinduet  for  at  nyde 
den  dejlige  Havluft.  Men  saa  Hge  med  et  løfter  Skibet  sig 
i  Vejret,  og  med  et  dumpt  Brøl  glider  en  Kæmpebølge 
hen  langs   Skibets   Skrog,   og  badaus    kaster    den  et  Par 

Spande   Vand  ind   i  Kahytten,   idet   den  overøser  Møbler, 
Klæder  og  alt  med  det  vaade  Saltvand. 

Men  nu  lyder  Gongonen  for  anden  Gang,  og  Kahyts- 
Selskabet  samler  sig  for  at  spise  Frokost  i  den  elegante 
Spisesal. 

Naar  allerede  Soveværelserne  i  Elegance  ligne  de  store 
Hotellers,  saa  er  dette  i  endnu  højere  Grad  Tilfældet  med 
de  nye  Oceandamperes  Spisesale.  En  saadan  Salon 
kan  være  omtrent  60  Fod  lang  og  ligesaa  bred,  er  beklædt 
med  smukt  udskaarne  Træpaneler  og  smykket  med  kost- 
bare Malerier.  En  høj  Kuppel  midt  i  Loftet,  der  er  tavlet 
og  indlagt  med  forskjellige  Træsorter,  tilfører  det  elegante 
Rum  et  stærkt  Ovenlys,  foruden  det  Lys,  som  falder  ind 
ad  Vinduerne  til  begge  Sider.  Langs  Væggene  er  der 
brede,  magelige  Sofaer,  i  et  Hjørne  staar  der  et  Par  Bog- 
skabe med  de  fortrinligste  Værker  af  moderne  Rejse-  og 
Romanliteratur.  Desuden  er  der  et  lille  Klaver,  Spilleborde 
med  alle  Slags  Spil:  Skak,  Domino,  Dam,  Kort  o.  s.  v. 
Til  Frokost  dækkes  der  ikke  et  enkelt,  stort  Bord,  men 
arrangeres  rundt  om,  større  og  mindre  Borde,  rigt  dækkede 
med  alle  Delikatesser,  ja  endogsaa  friske  Æg,  frisk  Mælk, 
udmærkede  Fiske-  og  Kjødretter,  Frugt  o.  s.  v. 

Efter  at  Frokosten  er  indtaget,  er  der  almindelig  Spa- 
seren oppe  paa  det  brede,  bekvemme  Dæk,  som  i  en 
Længde  af  næsten  200  Fod  og  en  Bredde  af  60  Fod  ude- 
lukkende er  forbeholdt  Passagerer  fra  første  Kahyt.  Men 
ogsaa  de  andre  Klasser  har  deres  store  Promenadedæk. 
Damerne  gjøre  sig  det  mageligt  i   store  Armstole  eller  til- 

bringe  Formiddagen  i  den  overdaadig  udstyrede  Damesalon 
paa  Dækket  med  at  skrive  Breve,  hækle  eller  brodere,  thi 
i  Magsvejr  sejler  Damperen  saa  jævnt,  at  man  kunde  tro, 
at  man  var  paa  fast  Land;  det  er  kun  akkurat,  at  man 
heroppe  kan  høre  Maskinens  Stampen. 

Ved  I2-Tiden  samler  man  sig  til  Déjeuner  i  Spise- 
salen og  tilbringer  atter  Eftermiddagen  paa  Dækket,  hvor 
man  for  Exempel  iagttager  de  talrige  Marsvin,  som  i  roligt 
Vejr  legende  boltre  sig  omkring  Skibet.  I  parallelle  Linjer, 
ligesom  oplærte  Soldater,  fare  en  hel  eller  halv  Snes  af 
disse  store  Dyr  som  paa  Kommando  op  af  Vandet  og 
dukke  atter  ned  efter  et  Spring  paa  omtrent  3  Alens 
Længde.  Nu  og  da  opdager  man  ogsaa  den  kolossale  Ryg 
af  en  Hval,  som  ligger  og  soler  sig,  eller  ogsaa  opskræm- 
mes Passagererne  ved  Efterretningen  om,  at  der  atter  er 
En,  som  har  faaet  Øje  paa  den  mythiske  Søslange. 

Mærkværdig  nok  hengaar  der  ofte  flere  Dage,  uden  at 
man  faar  nogetsomhelst  Skib  i  Sigte,  og  dog  er  Bredde- 
graderne mellem  New- York  og  England  en  meget  befærdet 
Vej,  paa  hvilken  der  Aar  for  Aar  bestandig  befinder  sig  i 
Snesevis  af  Damp-  eller  Sejlskibe.  Nuomstunder  bestaar 
der  mellem  Europa  og  Amerika  omtrent  et  halvt  Hundrede 
regelmæssige  Dampskibslinjer,  af  hvilke  nogle  ugentlig  af- 
sende to  å  tre  Dampere  til  Havnene  hinsides.  Liverpool 
yder  en  god  Tredjedel  af  denne  storartede  transatlantiske 
Samfærdsel,  ligesom  ogsaa  paa  den  anden  Side  New- York 
er  langt  mere  benyttet  end  nogensomhelst  anden  atlantisk 
Havn.  Omtrent  tolv  transatlantiske  Linjer  udgaa  fra  Liver- 
pool til  New- York,   Boston,    Quebec    eller   Filadelfia,    og 

omvendt  sender  New- York  alene  hver  Dag  en  eller 
flere  Dampere  til  Europa.  Saaledes  afgaar  exempel- 
vis  hver  Lørdag  fem  eller  sex  af  de  største  Passager- 
dampere fra  New- York  til  forskjellige  europæiske  Havne, 
men,  skjønt  de  for  en  stor  Del  har  deres  Rute  paa  de 
samme  Breddegrader,  varer  det  kun  faa  Timer,  før  hvert 
enkelt  af  dem  befinder  sig  ganske  alene.  Saa  stor  og  bred 
er  denne  Rute  over  Atlanterhavet. 


Livet  ombord  i  disse  flere  Tusinde  Tons  mægtige 
Dampskibe  ligner  i  høj  Grad  Livet  i  de  store  Kuranstalter 
i  Bjergene  eller  ved  Havet.  Man  behøver  egentlig  blot  at 
anbringe  et  saadant  Hotel  inde  i  et  Dampskibsskrog  for  at 
have  et  Billede  af  en  saadan  Passagerdamper.  Om  Som- 
meren gives  der  Dage,  hvor  man  fuldstændig  kan  glemme, 
at  man  befinder  sig  i  rum  Sø  paa  Vejen  til  Amerika. 
Dampskibenes  Indretning  er  nuomstunder  bleven  saa  fuld- 
kommen, at  man  rent  ud  sagt  kun  mangler  ét  eneste, 
nemlig  selve  Søbadene,  hvis  man  da  ikke  vil  tage  til  Takke 
med  dem,  man  kan  faa  i  Badekarret  i  de  luxuriøse  Bade- 
værelser, som  nu  findes  i  de  fleste  Dampskibe.  Jeg  kjender 
mange  Mennesker,  som  hvert  Aar  om  Sommeren  foretage 
en  Rejse  til  Amerika  og  tilbage  igjen  paa  selv  samme 
Maade  som  andre  for  et  Par  Ugers  Tid  rejse  til  Ostende 
eller  Trou ville.  I  Maanederne  Juni,  Juli  og  August,  altsaa 
i  den  rigtige  Badesæson,  er  Havet  ogsaa  i  Reglen  saa 
roligt  og  jævnt,  at  de  færreste  Passagerer  blive  angrebne 
af  Søsyge,  i  alt  Fald  kun  for  en  eller  to  Dage.    Sejladsen 

fra  den  gamle  til  den  ny  Verden,  der  nu  kun  varer  aller- 
højst et  Par  Uger,  foregaar  saa  behageligt,  saa  hurtigt  og 
saa  fornøjeligt,  at  man  i  Virkeligheden  beklager  at  være 
nødt  til  saa  snart  igjen  at  forlade  den  svømmende  Kur- 
anstalt. Saaledes  har  jeg  nu  krydset  Oceanet  en  Snes 
Gange,  og  fra  alle  Sommerrejser  har  jeg  kun  bevaret  de 
behageligste  Erindringer.  De  fleste  Rejsende,  især  Damerne, 
betræde  i  Reglen  Damperen  med  lignende  Følelser  som 
dem,  hvormed  man  gaar  op  til  en  Tandlæge,  men  ved  An- 
komsten hinsides  Havet  er  det  kun  med  Beklagelse,  at  de 
forlade  det  svømmende  Hjem. 

Skib  i  Sigte! 

Langt,  langt  borte,  helt  ude  i  Synskredsen  og  endnu 
næppe  til  at  øjne  viser  der  sig  en  hvid  Plet,  øjensynlig 
Sejlene  paa  et  Skib.  Der  bliver  et  almindeligt  Røre.  Alle 
styrte  ned  i  Kahytterne  for  at  hente  Teaterkikkerterne 
op.  Herrerne  anstille  indbyrdes  Væddemaal  om,  hvad  for 
en  Landsmand  Skibet  vel  er,  medens  andre  vædde,  om  det 
er  en  Tremaster  eller  Tomaster,  om  den  vil  signalisere  eller 
ikke  o.  s.  v. 

Efter  en  halv  Times  Tids  Forløb,  som  gaar  uendelig 
langsomt,  er  vi  komne  Skibet  en  å  to  engelske  Mil  nær. 
Mange  Skibe,  især  Dampere,  bryde  sig  slet  ikke  om  os  og 
sejle  forbi  uden  nogen  Hilsen  og  uden  at  tone  Flag.  Men 
denne  Tremaster  lader  Flaget  gaa  til  Vejrs  under  sin 
Gaffel.  Det  er  en  Hollænder.  Et  andet,  tredje  og  fjerde 
Flag  paa  dens  Stormast  fortæller  os,  ifølge  den  internatio- 
nale Skibs-ABC,  at  den  hedder  *Zeeland<  og  er  fra  Amster- 
dam og  nu  paa  Vejen  fra  Boston  til  Rotterdam.    Vor  Kap- 

tajn  staar  med  sin  Kikkert  oppe  paa  Kommandobroen,  af- 
læser disse  Hieroglypher  og  giver  Ordre  til  at  besvare 
Hilsenen,  saasnart  han  har  faaet  Rede  paa,  hvad  den 
Fremmede  siger.  Endnu  en  Gang  hejser  Hollænderen  Signal- 
flag. Han  spørger  om  den  astronomiske  Tid  og  vil  vide, 
hvor  paa  Lag,  det  vil  sige,  paa  hvilken  Bredde-  og  Længde- 
grad han  befinder  sig.  Villige  glide  vore  Signalflag  til 
Vejrs,  og  Hollænderen  takker  ved  tre  Gange  at  kippe, 
det  vil  sige  sænke  sit  Nationalflag  agter.  Vi  besvare 
hans  Hilsen,  og  snart  er  »Zeeland«  fra  Amsterdam  ude 
af  Syne. 

En  Times  Tid  efter  ser  man  langt  ude  i  det  Fjerne 
Røgen  af  en  Damper  og  et  Kvarters  Tid  efter  Damperen 
selv,  eller  rettere  kun  en  kort,  sort  Linje  i  Synskredsen. 
Den  har  naaet  os  meget  hurtigere  end  Sejlskibet  og  damper 
forbi  os  omtrent  i  en  engelsk  Mils  Afstand,  uden  at  vi 
gjensidig  hilse  paa  hinanden  eller  stille  Spørgsmaal  til  hin- 
anden, thi  hver  Dampskibslinje  har  sin  ejendommelige  Ma- 
ling paa  Skorstenen,  som  siger  os,  hvilken  Linje  den  til- 
hører, og  vor  Kaptajn  kan  let  af  den  tilbagelagte  Tid  be- 
regne, hvilken  Damper  det  maa  være  af  vedkommende 
Linje.  Den  ene  Linje  har  sort,  den  anden  rød,  den  tredje 
en  hvid  Stjerne  paa  gul  Bund  o.  s.  v.,  saa  at  en  Fejl- 
tagelse ikke  let  kan  ske.  Desuden  er  der  ikke  den 
mindste  Grund  til  at  signalisere,  thi  ved  de  store  Passager- 
skibes transatlantiske  Rejser  hersker  der  nu  den  samme 
Præcision  som  ved  en  Dampfærge  over  et  Sund.  Ogsaa 
Ulykkestilfældene  er  i  den  Grad  tagne  af,  at  man  paå- 
viselig   nuomstunder    rejser  ligesaa   sikkert  til  Søs    som  til 

Lands.  Farterne  foregaa  om  Sommeren  med  en  Regel- 
mæssighed, som  tillader  Damperen  næsten  paa  Klokkeslet 
at  overholde  sin  Fartplan,  og  selv  om  Vinteren  skal  der 
meget  stormfuldt  Vejr  til  for  at  bringe  en  Damper  et 
Par  Dage   senere   end   sædvanlig  til   sit  Bestemmelsessted. 

Klokken  fem  om  Eftermiddagen  giver  Gongonen  atter 
det  første  Signal  til  Dineren,  og  denne  serveres  ved 
Table  d'hote  akkurat  som  paa  de  store  Hoteller.  Spise- 
sedlen indeholder  en  lang  Række  af  de  bedste  Retter  og 
de  fortræffeligste  Vine.  Kjød,  Fjerkræ,  Vildt  og  Gemyser 
bliver  taget  med  til  hele  Rejsen,  omhyggelig  nedpakket  i 
Is,  og  man  har  nuomstunder  bragt  det  saa  vidt  i  at  kon- 
servere Levnetsmidler,  at  man  næppe  kan  mærke,  at  det 
ikke  er  aldeles  friske  Varer.  Og  hvor  morsomt  og  ge- 
mytligt er  der  i  Reglen  ikke  ved  disse  Middage!  Alle  er 
fri  for  deres  Hverdagssorger,  der  er  hverken  Breve  eller 
Aviser,  som  kunde  bringe  dem  daarlige  Efterretninger. 
Dertil  kommer  den  altid  gemytlige  og  altid  af  Anekdoter 
spækkede  Kaptajns  underholdende  Konversation,  som  tillige- 
med Skibslægen  præsiderer  ved  de  to  lange  Borde.  Ved 
enkelte  Skibe  dHver  man  det  endogsaa  saa  vidt,  at  man 
medfører  et  helt  Orkester,  som  saa  bestaar  af  Opvar- 
terne ved  Middagsbordet.  I  saa  Fald  er  der  ikke  noget 
i  Vejen  for  at  faa  en  Svingom  hen  paa  Aftenen.  Men  i 
daarligt  Vejr  gaar  det  med  Passagererne  ligesom  med  Løv- 
frøerne,, de  gjemme  sig  i  deres  Kahytter,  og  man  ser  maaske 
ikke  et  GHmt  af  dem  hele  Dagen  igjennem. 

Imidlertid  er  Begrebet  »daarligt  Vejr«  blevet  til  noget 
helt  andet,    end  det  var  i  gamle  Dage.     Selvfølgelig   maa 


man  ikke  tro,  at  Havets  og  Vindens  Guddomme  har  hørt 
op  med  at  muntre  sig,  men  Skibene  er  blevet  ganske  ander- 
ledes end  før.  Den  Gang,  da  Fartøjerne  endnu  var 
Slaver  af  Vinden,  vippede  de  bestandig  op  og  ned  paa 
Bølgerne.  Og  disse  Bølgebjerge ,  der  ofte  er  et  halvt 
Hundrede  Fod  høje  og  fire  Hundrede  Fod  brede,  kastede 
deres  Skumkamme  henover  Dækket  og  begravede  saavel 
Passagerer  som  Mandskab  med  deres  Styrtebad. 

Skibet  maatte  ligge  efter  Vindens  Retning,  snart  paa 
den  ene,  snart  paa  den  anden  Side,  saa  at  man  maatte 
klatre  op  og  ned  ad  Gulvet  i  Kahytterne.  Det  var  en  evig 
Gyngen  og  Kasten  frem  og  tilbage,  som  kunde  gjøre  end- 
ogsaa  den  tapreste  Passager  nervøs.  Ved  Kæmpedamp- 
skibene nu  til  Dags  er  det  noget  helt  andet.  Slige  Ko- 
losser paa  tredsindstyve  Fods  Bredde,  fem  Hundrede 
Fods  Længde,  flere  Etagers  Højde  og  adskillige  Tusinde 
Tons  Drægtighed,  de  kunne  kun  vippes  i  meget  stærk 
Søgang. 

De  værste  Perioder  for  Rejsende  over  Oceanet  er 
Marts  og  September  i  de  Uger,  som  gaa  nærmest  forud 
for  Jævndøgnet,  og  derefter  de  egentlige  Vintermaaneder. 
Af  den  Grund  svinder  da  ogsaa  PassagerHsterne  ind  til  et 
Minimum,  ja  de  er  stundom  ligesaa  blanke  som  et  Visit- 
kort. For  nogle  Aar  siden  var  jeg  en  Gang  i  December 
den  eneste  Kahytspassager  paa  en  stor  Oceandamper.  En 
anden  Gang  var  vi  fem,  men  mine  fire  Kammerater  for- 
bleve  usynlige,  og  Anledningen  dertil  var  at  søge  i  deres 
Maveregioner. 

Den,    der   under  Vinterstormenes    Rasen   besejler  At- 

lanterhavet,  vil  ikke  blot  daglig  kunne  beundre  det  mest 
storartede  Skuespil,  som  de  løsslupne  Elementer  opføre, 
men  han  vil  sandsynligvis  for  lang  Tid  have  faaet  nok  af 
al  Sejlads.  Om  end  de  store  Dampere  ikke  mere  danse 
muntert  paa  Bølgerne,  saadan  som  deres  ældre  Søstre  Sejl- 
skibene, saa  bliver  dog  ikke  sjældent  Boven  eller  Agter- 
spejlet løftet  henved  et  halvt  Hundrede  Fod  i  Vejret,  og 
Bølgerne  slaa  paa  Grund  af  den  store  Modstand  mange 
Gange  med  saadan  en  Kraft  mod  Skibssiderne,  at  hele 
Fartøjet  sitrer,  og  alt  styrter  omkuld.  Skibets  Skrue 
springer,  hver  Gang  Agterspejlet  løftes,  op  af  Vandet  og 
suser  rundt  med  en  saadan  Fart,  tilligemed  sin  næsten  halv- 
anden Alen  tykke  Staalaxe,  saa  at  hele  Skroget  gjennem- 
rystes.  Stormen  hyler  forskrækkelig  gjennem  de  nøgne 
Master  og  Ræer.  De  vagthavende  Officerer  og  Matroser 
maa  lade  sig  binde  fast  for  ikke  at  kastes  ud  i  Bølgerne, 
og  nede  i  Kahytterne  ruller  Kufferter,  Hatæsker  og  Passa- 
gerer mellem  hverandre  i  vildt  Hurlumhej.  Den  store  Guld- 
medalje til  den,  som  i  saadant  et  Vejr  —  kan  trække 
sine  Benklæder  paa  i  oprejst  Stilling. 

De  ud  til  Dækket  førende  Døre  er  solidt  barrikaderede, 
alle  Luger  afklædte  med  Lægter,  Redningsbaadene  trækkes 
ind  paa  Dækket  og  fastsurres  der  med  Tove  og  Kjæder. 
Ingen  vover  sig  ud  paa  Dækket,  thi  den  næste  Bølge  kan 
rive  alt  med  sig  overbord,  som  ikke  er  naglet  fast.  Der 
er  ikke  andet  at  gjøre  for  Passagererne  end  at  gaa  til 
Sengs  i  deres  Kahytter  og  klamre  sig  fast,  hvis  de  ikke 
vil  gjøre  deres  paa  Gulvet  trillende  Bagage  Selskab.  Rundt 
i    hele    Skibet    knager    og  brager   alle  Fuger,   Porcellænet 

rasler,  og  af  og  til  hører  man  Glas  og  Fade,  som  knuses; 
man  hører  Dørene  knirke  og  buldre,  som  om  et  Øjeblik 
efter  alt  skulde  gaa  ud  af  sine  Sammenføjninger. 

Men,  hvor  lykkelige  er  endda  ikke  de  i  deres  Køjer 
liggende  Passagerer  i  Sammenligning  med  Søfolkene  oppe 
paa  Dækket.  Det  hænder  heller  ikke  saa  sjældent  om 
Vinteren,  at  Master,  Baade,  Rorgængerhuset  og  alt  andet 
oppe  paa  Dækket  rives  bort  af  de  voldsomme  Bølgeslag. 
I  Halvfjerdserne  maatte  jeg  selv  paa  en  Rejse  til  New- York 
gjennemgaa  den  Slags  Vinterfornøjelser.  I  fire  Dage  og 
Nætter  i  Træk  rasede  Havets  Bølger,  knuste  endogsaa 
Dæksvinduerne  og  styrtede  ned  gjennem  Skorstenen  og 
slukkede  Ilden  under  Kjedlerne.  Maskinen  gik  i  Staa,  og 
Skibet  laa  Dag  og  Nat  som  en  Boldt  for  Vinden,  der  drev 
os  et  godt  Stykke  tilbage  mod  Øst.  Under  saadanne 
Forhold  er  det  selvfølgelig  ikke  muligt  at  tænke  paa  at 
lave  varm  Mad,  og  vi  maatte  tage  til  Takke  med  koldt 
Kjød  og  henkogte  Sager.  Ved  hver  Overhaling  trængte 
Vandet  i  Strømmevis  ind  gjennem  de  ituslaaede  Dæksvnn- 
duer  ned  i  Salonen,  og  i  Kahytterne  stod  Vandet  snart  et 
Kvarter  højt.  Først  den  femte  Dag  lagde  Stormen  sig,  og 
da  saa  endelig  Dørene  og  Lugerne  blev  aabnede,  og  vi 
turde  vove  os  ud,  iagttoge  vi  den  skrækkelige  Ødelæggelse, 
som  Orkanen  havde  anrettet  deroppe.  Det  bagerste  Hus 
ved  Rattet  var  revet  fuldstændig  bort,  to  Redningsbaade  var 
forsvundne,  og  Takkelagen  befandt  sig  i  en  gyselig  For- 
fatning ;  to  Matroser  maatte  bøde  med  Livet,  fordi  de  holdt 
ud  paa  deres  Post.     Bølgerne  havde  skyllet  dem  bort. 

I  Nærheden  af  Ny-Foundland  hænder  det  ikke  sjældent, 


at  Skibene,  som  allerede  i  Forvejen  har  døjet  alt  dette, 
oven  i  Kjøbet  blive  overfaldne  af  de  isnende  kolde  Norden- 
storme.  De  fugtige  Sejl,  Takkelagen  og  alle  Tove  blive 
stivfrosne  og  derved  foreløbig  gjort  ubrugelige.  Bølgerne 
slaa  op  over  Dækket,  og  Skvættet  kastes  af  Stormen  højt 
op  ad  Master  og  Skorstene  og  fryser  til  en  fast  Isskorpe, 
som  bedækker  hele  Skibet,  saa  at  det  paa  Afstand  ser 
ud  som  en  uformelig  Isklump.  Det  hænder  ikke  sjældent, 
at  Skibene  i  denne  Forfatning  sejle  ind  i  New- Yorks  Havn. 


Hvor  slemme  end  mange  Vinterrejser  stundom  kan  være 
paa  Havet,  saa  har  dog  endnu  aldrig  daarligt  Vejr  alene 
kunnet  faa  Bugt  med  nogen  af  de  store  Passagerdampere. 
Hvad  der  er  farligst  for  disse,  det  er  de  hyppige  Taager  i 
Kanalen  og  paa  Ny-Foundlandsbankerne.  Disse  Taager 
vanskeliggjøre  Udkigget  og  kan  derved  hidføre  Sammenstød 
med  andre  Skibe.  I  slige  Tilfælde  gaar  sædvanligvis  et  af 
Skibene  under,  thi  saa  store  Fartøjer  lader  sig  ikke  let 
styre  ud  af  Kursen,  for  hurtig  at  undgaa  hinanden.  Idet 
det  kolde  Polarvand  og  den  varme  Golfstrøm  støde  sammen 
paa  Ny-Foundlandsbankerne,  hersker  der  dér  den  største 
Del  af  Aaret  Taage,  som  undertiden  er  saa  tyk,  at  man 
fra  Kommandobroen  knapt  er  i  Stand  til  at  se  Forstavnen  af 
Skibet.  Strækningen  over  Ny-Foundlandsbankerne  er  derfor 
ogsaa  den  farligste  Del  af  den  hele  Rejse.  Vagten  bliver 
fordoblet,  for  Dag  og  Nat  at  holde  Udkig.  Oppe  i  Masterne 
straaler  elektrisk  Lys,  Skibets  Hastighed  bliver  sat  ned  til 
halv  Kraft,  og  hvert  andet  eller  tredje  Minut  lyder  Sirenen, 

det  moderne  Taagehorn,  hvis  uhyggelige  Toner  trænge  ind 
til  Marv  og  Ben  og  høres  i  lang  Afstand.  Men  desværre 
er  den  samme  Sirene  meget  mere  paalidelig  til  at  forstyrre 
Passagerernes  Nattero  end  til  at  forhindre  Sammenstød.  Nu 
og  da  hører  man  ganske  tæt  ved  et  andet  Skibs  Taagehorn, 
uden  at  man  kan  se  det  allerfjerneste  til  det  —  et  skrækkeligt 
Øjeblik  for  Kaptajnen,  der  i  saadant  Vejr  ofte  bliver  paa 
Kommandobroen  baade  Dag  og  Nat. 

Til  Ny-Foundland  og  dens  Klipper  ser  man  paa  Farterne 
fra  Europa  til  New- York  eller  Boston  ikke  noget  selv  i  det 
klareste  Vejr,  thi  Dampskibenes  Kurs  ligger  sædvanlig  meget 
sydligere.  Men  desto  hyppigere  møder  man  her  en  anden 
Fare  for  Sejladsen,  nemlig  Isbjergene,  der  desværre  ikke 
anmelde  deres  Ankomst  ved  elektrisk  Lys  og  Taagehorn. 
Maj  og  Juni  er  de  værste  Maaneder  med  Isbjerge,  som 
da  drive  med  Polarstrømmen  syd  paa  mod  Ny-Foundlands 
Kyster,  for  at  udaande  deres  Liv  i  Golfstrømmens  varme 
Vand. 

Der  kan  ikke  paa  Havet  tænkes  et  mere  henrivende 
Syn  end  disse  kæmpemæssige  Sendebud  fra  Polarhavet, 
som  hver  Sommer  løsnes  fra  Grønlands  Gletscherkyst  og 
drive  med  Polarstrømmen  gjennem  Baffinsbugten  og  Davis- 
strædet  mod  Syd  i  Tusindevis.  Et  saadant  Isbjerg  er 
undertiden  flere  engelske  Kvadratmil  stort  og  naar  maaske 
Tusinde  Fod  ned  i  Vandet.  Det  er  i  de  første  Sommer- 
maaneder,  at  de,  ganske  vist  i  betydelig  formindskede  Di- 
mensioner, vise  sig  i  Oceandampernes  Rute.  Lodret  sænke 
de  gjennemsigtige,  glitrende,  grønne  Ismasser  sig  ned  i 
Havet,   paa   mange  Steder    ragende    frem   over  Vandet  og 

med  Toppen  bedækket  med  flere  Fod  tyk,  blændende  hvid 
Sne.  Bølgerne  slikke  op  ad  disse  Isvægge,  der  se  ud  som 
Glas,  og  undergrave  den  mægtige  Gletschermasse,  saa  at 
der  af  og  til  løsner  sig  uhyre  Stykker  paa  fem  til  ti  Tu- 
sinde Tons  fra  den  svømmende  Is-Ø  for  at  styrte  ned  i 
Bølgerne.  I  næste  Øjeblik  bruse  disse  højt  i  Vejret  og 
sende  deres  Skumkamme  op  ad  Is  væggene  og  forplante 
sig  i  mægtige  Bølger  i  vid  Omkreds,  saa  at  endogsaa  vort 
store  Skib  løftes  op  og  ned  ligesom  en  Baad  i  en  Dampers 
Kjølvand. 

I  Fald  man  tænker  sig  Øen  Helgoland  med  alle  dens 
Klipper  skabt  af  lysegrøn,  gjennemsigtig,  i  Sollyset  straa- 
lende  og  blinkende  Is,  saa  har  man  et  Billede  af  disse 
stumme  Sendebud  fra  det  kolde  Norden.  Paa  deres  lang- 
somme Rejse  mod  Syd  blive  de  bestandig  mindre  og 
mindre,  og  naar  de  saa  endelig  naa  Golfstrømmens  varme 
Bølger,  blive  de  i  den  Grad  angrebne,  ikke  blot  af  Van- 
det, men  ogsaa  af  Solens  varmende  Straaler,  at  de  ende- 
lig skjørne,  tø  og  forsvinde.  Ogsaa  deri  ligne  de  Helgo- 
land. 

Det  er  forøvrigt  ikke  nødvendigt  at  melde  Passagererne 
Isbjergenes  Nærhed,  thi  den  Kulde,  som  de  udstraale,  kan 
man  undertiden  spore  paa  Miles  Afstand.  Saa  ile  alle  op 
paa  Dækket  for  med  deres  Kikkerter  at  nyde  dette  ligesaa 
henrivende  som  sjældne  Skue. 

Som  en  Modsætning  til  Isbjergene  træffer  man  i  Nær- 
heden af  Ny-Foundland  mange  Steder  paa  de  sidste  Ud- 
løbere af  den  varme  Golfstrøm.  Naar  Søen  er  i  Oprør, 
ser   man   ikke  meget  til  den,    men    den    melder    sig  meget 

følelig  ved  de  varme,  klamme  Dunster,  som  den  udsender. 
Paa  vindstille  Dage  kan  man  tydelig  skjelne  Strømmens 
Retning  og  Styrke,  thi  medens  Havfladen  rundt  omkring 
er  spejlblank  og  rolig  ligesom  en  Indsø,  ser  rfian  paa  de 
Steder,  hvor  de  varme  Strømninger  findes,  at  Overfladen 
bestandig  er  bevæget  og  kruset  med  smaa,  korte  Bølger. 
Disse  Naturskuespil  i  Forbindelse  med  det  behagelige,  sel- 
skabelige Samkvem  paa  de  store,  moderne  Oceandampere 
gjør  Sørejsen  om  Sommeren  overordentlig  tiltrækkende  og 
interessant.  En  Rejse  til  Amerika  er  da  som  et  kort  Op- 
hold ved  et  svømmende  Badested,  en  Vederkvægelse,  lige- 
som i  Trouville  eller  Ostende.  Man  bestiller  her  sin  Kahyt 
forud,  akkurat  Hgesom  sit  Værelse  paa  et  Hotel,  og  man 
betaler  derfor  ikke  synderlig  mere  end  Opholdet  koster 
paa  en  af  de  store  Kuranstalter  ved  Nordsøens  eller  Ka- 
nalens Kyster. 


Passagerpriserne  mellem  Europa  og  Amerika  er  meget 
forskjellige  efter  Linjerne  og  Skibets  Godhed,  fra  c.  90  til 
c.  500  Kr.  Udvandreren  erholder  for  sine  90  Kr.  ikke  blot 
sin  Køje,  men  ogsaa  hele  sin  Forplejning  med  gode  Kjød- 
spiser,  Grøntsager,  Suppe,  Kaal,  Melspiser  og  Kaffe,  hvad 
der,  i  Betragtning  af  den  lange  Rejse,  maa  anses  for  uhyre 
billigt.  Hvad  Passagererne  paa  første  Kahyt  angaar,  stiller 
Prisen  sig  selvfølgelig  meget  højere,  nemlig  henimod  30  Kr. 
pr.  Dag  for  et  og  alt,  og,  naar  man  sammenligner  disse 
Udgifter  med,  hvad  det  koster  at  leve  paa  de  første  Sø- 
badehoteller, saa  vil  Ballancen  sikkert  i  mange  Tilfælde  falde 

ud  til  Gunst  for  Damperen.  Derfor  er  der  ogsaa  hvert  Aar 
omtrent  hundrede  Tusinde  Kahytspassagerer,  som  foretage 
Rejsen  over  Havet. 

Der  bestaar  for  Øjeblikket  ca.  25  regelmæssige  Linjer 
fra  Liverpool,  Glasgow,  Havre,  Antwerpen,  Bremen,  Kjø- 
benhavn  o.  s.  v.,  hvilke  give  følgende  Statistik:  Disse  25 
Dampskibslinjer  sendte  i  1886  ikke  mindre  end  843  Passa- 
gerdampere fra  europæiske  til  nordamerikanske  Havne  og 
befordrede  50,160  Kahyts-  og  281,170  Mellemdækspassa- 
gerer.  Ligesaa  mange  Dampere  sejlede  tilbage  til  Europa 
med  henimod  40,000  Kahytspassagerer,  saaledes  at  hele 
Passagerfærslen  over  Atlanterhavet  blot  til  Nordamerika  i 
det  nævnte  Aar  androg  omtrent  376,000  Mennesker  og 
blev  foretagen  i  ikke  mindre  end  1700  Rejser.  Regner 
man  nu  lavt  anslaaet  Mandskabet  paa  hvert  Skib  til  100 
Personer,  saa  kommer  der  til  disse  376,000  endnu  1700 
Gange  100,  hvilket  vil  sige  170,000  Mennesker,  hvad  der 
tilsammen  udgjør  langt  over  en  halv  Million.  Kun  faa  af 
disse  mistede  Livet  ved  Ulykkestilfælde  eller  endog  blot 
ved  naturlig  Død,  saa  at  man  ikke  tager  fejl  ved  at 
anse  Dødeligheden  paa  Havet  for  meget  ringere  end  paa 
Landjorden. 

Tallene  er  veltalende! 

Antallet  af  Passagerdampernes  Farter  over  Atlanter- 
havet androg  i  1886  1700,  og  der  gik  saaledes  daglig 
mellem  4  og  5  Dampere  ud  fra  Havnene  paa  begge  Sider 
af  Havet.  Da  Passagerdampernes  gjennemsnitlige  Over- 
fartstid andrager  otte  Dage,  befinder  der  sig  altsaa  be: 
standig    36    Dampere    paa    Rejsen    mellem    England    og 

Nordamerika.  Dertil  kommer  dog  maaske  ligesaa  mange 
Sejlskibe,  og  i  det  mindste  det  halve  Antal  Fragtdampere, 
saa  at  man  paa  hver  ottende  eller  tiende  Mil  biirde  træffe 
et  Skib,  naar  de  alle  sejlede  paa  samme  Breddegrad. 
Dette  er  imidlertid  ikke  Tilfældet.  Flertallet  af  Skibene 
fra  Europa  til  Amerika  vælge  en  langt  anderledes  Rute, 
fordi  Jordens  Krumning  er  betydelig  mindre  paa  de  nord- 
lige Breddegrader  end  paa  de  sydlige.  Dette  gjælder 
selvfølgelig  ogsaa  for  Rejserne  fra  Amerika  til  Europa, 
men  det,  man  vinder  i  Afstand,  overgaas  i  sidste  Til- 
fælde derved,  at  man  kan  benytte  den  varme  Golfstrøm 
paa  en  sydligere  Bredde  og  oven  i  Købet  undgaa  Taagerne 
paa  Ny-Foundlandsbankerne. 

Som  allerede  bemærket  er  den  gjennemsnitlige  Tid 
omtrent  otte  Dage-,  den  hurtigste  Overfart,  som  endnu  er 
foretagen  af  nogen  Passagerdamper,  er  af  en  engelsk 
Damper,  som  i  September  1890  kun  brugte  fem  Dage  og 
21  Timer  til  Rejsen  fra  New-York  til  Queenstown  i  Ir- 
land, som  ganske  vist  er  det  nærmeste  Stykke  mellem  Eu- 
ropa og  New-York,  men  den  almindelige  Tid  fra  denne 
Havn  til  New-York  er  dog  gjennemsnitlig  noget  over 
syv  Dage. 

Hurtigheden  er  noget  af  det,  der  sættes  størst  Pris 
paa,  men  ogsaa  noget  af  det  kostbareste  ved  Oceanrej- 
serne nu  til  Dags.  En  Damper  paa  sex  å  otte  tusinde 
Tons  har  i  det  hele  et  Kulforbrug  af  tusinde  Tons  under 
en  otte  Dages  Fart.  Med  de  særlig  hurtige  Dampere  af 
Connaugthlinjen,  f.  Eks.  »Etruria«,  som  undertiden  tilbage- 
lægger Farten  paa  sex  Dage.  er  Forbruget   allerede    2,260 

Tons  Kul,  altsaa,  for  blot  at  forkorte  Tiden  med  halv- 
anden Dag,  bruger  dette  Skib  omtrent  1300  Tons  mere 
Kul  end  de  andre.  Og  Omkostningerne  ved  en  saadan, 
blot  en  Dag  kortere  Rejse,  bliver  ikke  blot  utrolig  høj- 
ere ved  det  store  Kulforbrug,  men  derved  gaar  oven  i 
Kjøbet  den  Plads  tabt,  som  disse  13  hundrede  Tons 
Kul  indtage  i  Skibsrummet.  Skibet  medtager  altsaa  1300 
Tons  mindre  Fragt  end  de  andre  lidt  langsommere  Skibe. 

Oceandampernes  Hurtighed  har  altsaa  foreløbig  naaet 
sit  Maximum,  og,  med  mindre  der  opfindes  nye  Ma- 
skiner, vil  der  sikkert  ikke  opnaaes  meget  større  Hur- 
tighed, hvis  disse  Foretagender  overhovedet  skulle  betale 
sig.  Man  maa  i  højeste  Grad  beundre  de  nu  existerende 
Dampskibsselskabers  Foretagsomhed  og  Energi,  naar  man 
faar  et  Indblik  i,  med  hvilke  uhyre  Bekostninger  og  med 
hvor  stor  en  Risiko  saadanne  Farter  er  forbundne. 

Det  er  først,  naar  man  undervejs  faar  alt  dette  for- 
klaret midt  ude  i  rum  Sø  af  Kaptajnen,  Ingeniøren  og  In- 
tendanten,  og  naar  man  ser  hele  dette  uhyre  Transport- 
apparats kolossale  Maskineri  virke  saa  rolig  og  nemt,  naar 
man  lærer  at  kjende,  hvilke  fortrinlige  Indretninger  der  nu 
gives  til  vore  Passagerers  Bekvemmelighed  og  Sikkerhed, 
først  da  er  det,  at  man  uvilkaarlig  tager  Hatten  af  for  de 
fremragende  Mænd,  som  har  skabt  alt  dette  i  den  sidste 
Menneskealder. 


INDSEJLINGEN  TIL  „DEN  NY  VERDEN". 

Indsejlingen  til  »den  ny  Verden«  eller  om  man  vil 
»Porten  til  de  forenede  Stater«,  eller  »New- Yorks  Havn«. 
Enhver  af  disse  Betegnelser  vilde  være  korrekt.  Af  de 
mange  tusinde  Dampere,  som  hvert  Aar  komme  sejlende 
fra  alle  Verdensdele  og  fra  Antipodernes  fjerneste  Havne 
med  Nordamerikas  Fastland  som  Maal,  løber  den  aller- 
største Del  til  New- York.  Ganske  vist  er  Boston,  Balti- 
more, New  Orleans,  San  Francisko,  Filadelfia  og  Quebec 
store  Søhavne,  men  alle  tilsammen  har  ikke  den  Færdsel 
og  den  Betydning  som  den  store  Verdenshavn  ved  Hudson- 
flodens  Munding.  Ni  Tiendedele  af  hele  Passagerfærslen 
til  og  fra  Nordamerika  gaar  over  New- York,  og  otte  Ti- 
endedele af  Indvandrerne ,  der  aarlig  tælles  i  hundrede 
Tusinder,  gaa  i  Land  i  New- York,  ligesom  ogsaa  Største- 
delen af  de  forenede  Staters  Ind-  og  Udførsel  gaar  gjennem 
denne  Stad.  Man  kan  i  det  hele  ikke  tænke  sig  den  ny 
Verden  uden  New- York. 

Gjennem  denne  By  væltede  den  ny  Tids  uhyre  Folke- 
vandring fra  Europa  sig  afsted  til  Mississippiflodens   brede 

Dal,  og  Nutidens  store  folkerige  Præriestater  bleve  saa  at 
sige  fødte  i  New- York.  Ligesom  Jupiter  udslyngede  sine 
Lynstraaler,  saaledes  sendte  New- York  sine  Jernbaner,  sine 
Telegrafledninger  og  Kanaler  ud  gjennem  hele  det  mægtige, 
Milioner  af  Kvadrat-Kilometer  omfattende  Fastland,  og 
ligesom  Jupiter  herskede  i  Olympen,  saaledes  beherskede 
New- York  indtil  den  allersidste  Tid  hele  Amerika,  idet  det 
i  sin  stærke  og  mægtige  Haand  samlede  Verdens-Sam- 
færselens  Straalebundt.  New- York  er  den  ny  Verdens 
Hjerte  og  Sjæl,  det  Sted,  hvorfra  Pulsaarerne  strømme  ud 
til  de  fjerneste  Stæder  og  Havne  i  Amerika  og  endog 
sætte  ud  over  de  store  Verdenshave  for  at  gjøre  sig  føle- 
lige paa  Bredderne  hinsides  dem.  Kun  Chikago  har  i  de 
sidste  Aar  begyndt  at  kunne  maale  sig  med  New- York, 
for  maaske  om  ikke  lang  Tid  at  have  overfløjet  den. 

Ethvert  Opsving  og  enhver  Dalen  i  Forretningslivet  i 
New- York  føles  øjeblikkelig,  maaske  endog  paa  samme 
Dag,  i  London  og  Berlin,  i  Shanghai  og  Melbourne. 
New- York  griber  i  højeste  Grad  ind  i  Europas,  Amerikas 
og  Australiens  store  Verdensmarked.  Denne  Stad  regule- 
rer Priserne  for  mange  af  de  vigtigste  Landbrugs-  og  Indu- 
strigjenstande,  og  naar  blot  Prisen  paa  dette  eller  hint 
svinger  en  Kvart  Procent  i  New- York,  melder  Telegraf- 
apparaternes Tik-Tak  endnu  i  samme  Time  denne  Be- 
givenhed i  alle  Verdens  Storstæder,  og  faar  maaske  paa 
vedkommende  Vares  Værdi  en  Indflydelse,  der  maa  vur- 
deres til  hundrede  Tusinder.  Man  kan  godt  tænke  sig 
Amerika  uden  Filadelfia,  Saint  Louis  og  Boston,  men 
New- York    er    i  højeste  Grad   knyttet   til   den  ny  Verdens 

Handel  og  Vandel.  Dette  er  det  Gud  Mammons  Tempel, 
som  behersker  den  ny  Verden,  og  tilligemed  Chikago  er 
det  nu  omstunder  for  Amerika  det  samme  som  London  er 
for  Jordkloden  og  Paris  for  Frankrig:  det  ene  synes  ikke 
at  kunne  bestaa  uden  det  andet. 

Beliggende  ved  Mundingen  af  en  stor,  til  enhver  Tid 
sejlbar  Strøm  med  en  udstrakt,  dyb  og  sikker  Havn,  der 
giver  Adgang  for  Nutidens  største  Dampere,  med  Kanaler 
ind  til  de  kanadiske  Søer  og  med  direkte  Jernbaner  til  de 
fjerneste  Egne  af  det  store  Land  maatte  den  blive  til 
denne  Tomillioner-Stad,  til  denne  Kæmpe,  saaledes  som 
den  nu  viser  sig  for  den  Rejsende. 

Ogsaa  i  landskabelig  Henseende  ejer  New- Yorks  Havn 
en  vis  Ynde.  Maaske  dømmer  man  ved  første  Blik  paa 
den  dejlige  Bugt  ved  Manhattan  (New-Yorks  indianske 
Navn)  som  en  altfor  partisk  Dommer.  New-York  har  den 
Fordel,  at  den  Rejsende  fra  Europa  faar  Øje  paa  den  efter 
en  lang  og  ikke  altid  behagelig  Sejlads.  Derfor  hilser  han  den 
store  økransede  Bugt  med  Byen  i  Baggrunden,  ikke  blot  som 
et  smukt  Landskab,  men  ogsaa  som  det  første  Land,  hans 
Øjne  længe  har  mødt,  og  det  vilde  han  gjøre,  selv  om 
det  ogsaa  kun  præsenterede  sig  som  nøgne  og  golde  Sand- 
banker. 

Ved  de  fleste  andre  store  Søhavne,  som  man  anløber 
andre  Steder  paa  Jorden,  er  denne  Tillokkelse  allerede  be- 
røvet en  i  Forvejen.  Paa  Vejen  til  Liverpool,  til  London, 
til  tyske  eller  franske  Havne  maa  man  først  i  Timevis 
sejle  langs  med  en  Kyst,  og  den,  der  rejser  til  Konstanti- 
nopel,   Neapel,    Lissabon   og   Bombay    faar   altid   først   et 

Stykke  Land  i  Sigte,  selv  om  det  kun  er  en  0 ;  paa  Vejen 
til  Rio  Janeiro,  Valparaiso  og  Sidney  anløber  Damperen  i 
Forvejen  mange  Kystbyer;  men  siden,  ifølge  Sagnet, 
den  havomkransede  Kæmpeø  Atlantis  er  forsvunden  i 
Havets  Dyb,  ser  den  Rejsende  paa  Vejen  fra  Europa  til 
New-York  ikke  den  ringeste  Plet  Jord,  ikke  saa  meget, 
som  kan  rummes  i  en  Urtepotte.  En  halv  Snes  Dage  og 
længere  glider  Dampskibet  afsted  paa  en  tilsyneladende 
endeløs  Vandflade  og  møder  højst  af  og  til  et  enkelt  Skib, 
hvis  Sejl  eller  Røg  ses  i  det  fjerne. 

I  Vinteren  1875  var  jeg  Passager  paa  en  Damper,  der 
uafladelig  mødte  frygtelige  Storme  og  behøvede  18  Dage 
til  Overfarten,  og  saaledes  gaar  det  ikke  sjældent.  I 
Europa  bilder  man  sig  ofte  ind,  at  man  paa  Vejen  til  New- 
York  faar  Kysterne  af  New-Foundland  eller  Sable  Island 
at  se.  Dette  er  kun  rigtigt  i  meget  sjældne  Tilfælde.  New- 
Foundlands  Kyster  er  i  Reglen  tilslørede  af  tyk  Taage,  og 
det  første  Land,  som  man  faar  Øje  paa,  er  Kysterne  af 
Øen  Long-Island,  der  ligger  foran  Staten  New-York.  Snart 
efter  sejler  man  i  glad  Forventning  forbi  det  berømte  Fyr- 
taarn  ved  Sandy  Hook,  Forvarslet  for  New-York,  og  kort 
efter  ligger  Kæmpestadens  storartede  Havneliv  for  Ens 
forbavsede  Øjne.  Det  er  altsaa  under  saadanne  Forhold 
intet  Under,  at  man  hilser  New-York  med  dobbelt  Glæde. 
Man  nyder  enhver  af  dens  Tillokkelser  med  forhøjet  Be- 
gejstring og  lader  alt  det  dagligdags  og  kjedelige  upaa- 
agtet. 

Men  Østadens  og  Havnens  Rundskue  er  virkelig 
ogsaa  vidunderlig  skønt.     Overalt  samle  Vandfladerne  med 

deres  Røre,  de  grønne  Marker  og  Haver,  de  maleriske 
Klippepartier,  de  nydelige  Smaaøer  og  de  truende  Forter 
sig  til  storartede  Billeder,  hvis  Baggrund  bestandig  er  Ver- 
densstadens kolossale,  højt  over  Havnen  til  alle  Sider 
knejsende  Husmasser. 


For  dem,  der  kommer  fra  Europa,  viser  der  sig  først 
kun  nogle  blaa,  sære,  bølgeformige,  usikre  Linjer  i  Syns- 
kredsen, hvilke  først  lidt  efter  lidt  antage  bestemte  Former. 
Det  aabne  Havs  store  lange  Bølger  blive  kortere  og  ro- 
ligere, Skibets  Gang  mere  støt.  Signalflagene  og  National- 
flaget flyver  op  i  Mastetoppene,  og  en  halv  Time  efter 
læser  det  endnu  flere  Sømil  fjernede  New- York  i  de  endnu 
vaade  Aviser  om  vor  Dampers  Ankomst,  medens  Europa, 
takket  være  Tidsforskjellen  mellem  Øst  og  Vest,  allerede 
har  erfaret  vor  Ankomst  nogle  Timer  før  man  gjør  det  i 
New-York.  Idet  vor  Damper  sejler  forbi  Fyrtaarnet  ved 
Sandy  Hook,  som  staar  paa  en  i  Bugten  fremskydende  lav 
Sandbanke,  naa  vi  Bugten  ved  New-York. 

De  tæt  bevoxede,  mørkegrønne  Bredder,  hvorover 
der  ligger  et  tæt  Taageslør,  trække  sig  sammen  ved  begge 
Sider,  og  vi  se  langs  deres  nederste  Kant  en  Række 
Smaabyer,  Landsbyer  og  Villaer,  som  kysses  af  Solens 
Straaler  og  stænkes  af  Havets  Brænding.  De  nordlige 
Strandkanter  tilhøre  Øen  Long  Island,  de  sydlige  dens 
Hlle  Tvillingø  Staten  Island,  som  hører  til  Staten  Jersey. 
Det  Stræde,  hvor  disse  Øer  nærme  sig  mest  til  hinanden, 
kaldes  »the  Narrows<''.    Gjennem  denne  Havarm,  den  egent- 


lige  Port  til  den  ny  Verden,  naa  vi  ind  i  New- Yorks 
Havn.' 

Et  storartet  Havneliv  udfolder  sig  her  for  vore  for- 
bavsede Blikke  og  fængsler  ganske  vor  Opmærksomhed. 
Talrige  Skibe  fra  alle  Lande,  kolossale  6  å  8  Tusinde  Tons 
Passagerdampere,  pustende  og  stønnende  Fragtskibe,  stolte 
Tremastere  og  Brigger,  Barker  og  skarpt  byggede  Lods- 
baade  glide  forbi  os.  Alle  Søfarendes  Nationalflag  og 
Vimpler  drage  forbi  vort  Skib  uden  at  bryde  sig  mere  om 
hinanden  eller  om  os  end  de  Mennesker,  der  i  Tusindevis 
hvert  Sekund  møde  hinanden  inde  paa  Bfoadway,  —  be- 
stemte til  alle  Kyster  og  Stæder  i  Verden,  til  Kalifor- 
nien  saavelsom  til  Mexiko  og  Argentina,  til  England  saa- 
velsom  til  Indien,  Japan  og  Kap.  Sejlene  svulme  for 
Vinden,  og  Flagene  vaje  stolt  fra  Mastetoppene,  medens 
hundrede  Dampskorstene  udsende  tykke,  sorte  Røgsøjler, 
der  lægge  sig  som  vandrette  Striber  langt  bag  efter  dem. 
Skibenes  Bov  dukke  op  og  ned  i  Bølgerne  —  overalt  er 
der  Liv,  overalt  er  der  Virksomhed.  De  skumtoppede, 
grønne  Bølger,  som  pløjes  op  af  Skibet,  slikke  sig  op  ad 
dets  Sider,  trænge  sig  lystig  mellem  hverandre  og  tilraabe 
den  ankommende  deres  Velkomsthilsen. 

Det  er  et  ganske  anderledes  smukt  og  hurtigt  pul- 
serende Liv,  som  allerede  viser  sig  her  i  New- Yorks  Havn 
og  adskiller  den  fordelagtig  fra  den  gamle  Verdens  Havne. 
I  Holland  eller  England  er  det  gamle,  dvaske,  røgsværtede 
Pramme  og  Bugserbaade,  bredbovede,  plumpe  Barker  og 
Skonnerter  med  en  eller  to  Master,  hvorfra  der  hænger 
brune   eller  skidengraa   Sejl.      Eller    ogsaa    er   det  Fisker- 

baade,  som  knapt  synes  at  komme  af  Stedet  med  deres 
brede  Stævn.  I  de  afrikanske  Havne  er  det  de  ejendomme- 
lige Dahabier  med  deres  høje,  slanke  Ræer  og  spidse  Sejl, 
de  græske  Barker  med  Latinersejlene,  i  Indien  og  Kina 
de  mærkelige  Djunker. 

Fremfor  alle  disse  Havne  udmærker  New-York  sig  ved 
sine  Fartøjers  Sirlighed  og  Properhed.  Det  er  ikke,  fordi 
Amerikanerne  har  et  godt  Navn  som  Søfolk  eller  raade 
over  en  særlig  betydelig  Handelsflaade.  Tvertimod.  Faa 
Dampskibe  eller  Tremastere  i  rum  Sø  føre  Stjernebanneret, 
men  des  mere  Betydning  har  de  amerikanske  Klippere, 
Skonnerter  eller  Jagter.  Intetsteds  i  Verden  finder  man  saa 
elegante,  propre,  Smaaskibe  af  denne  Slags.  Deres  blæn- 
dende hvide  Sejl  lyse  i  Solen,  deres  slanke  Skrog  skære 
gjennem  Vandet,  og  Masterne  bøje  sig  elastisk  for  Vinden. 
Som  Skarer  af  Vandmyg  tumle  Jagtflotillerne  sig  rundt  i 
den  store  Bugt.  Næsten  ligesaa  lette  og  elegante  er  de 
amerikanske  Skonnerter  med  deres  fire  Master  og  ejen- 
dommelige Sejlføring.  Hyppig  ser  man  smaa,  kraftige 
Bugserdampere  skyde  gjennem  Vandet  ligesom  Torpedo- 
baade,  saa  at  Bølgerne  staa  i  Skum  op  over  deres  Stævn, 
og  ved  Modvind  helt  slaa  over  dem.  Selv  smaa  og  uan- 
seelige slæbe  de  dog  de  største #  Tremastere,  Skonner- 
ter og  Fiskerfartøjer  fra  Dokkerne  ud  i  den  aabne  Sø. 

De  mærkeligste  Fartøjer  i  New- Yorks  Havn  er  dog 
de  saakaldte  Ferrybaade,  Dampfærger,  som  i  deres  Ydre 
ligne  imponerende,  svømmende  Paladser.  Som  kæmpe- 
mæssige Svaner  med  udfoldede  Vinger  gjennemskære  de 
Vandet,    og  i   deres   snehvide  Sider   blinker  lange  Rækker 

af  Vinduer,  medens  deres  højt  i  Vejret  ragende  Stempel- 
stænger uafladelig  vugge  op  og  ned  for  at  drive  de  mæg- 
tige Hjul. 

Forbavsede  nyde  den  indsejlende  Dampers  Passagerer 
dette  fremmede  og  storartede  Skuespil  og  overse  næsten 
de  hist  og  her  af  Vandfladen  fremtittende  Smaaøer  og 
Forter,  der  danne  den  ny  Verdens  Portherlukafer.  Til 
venstre  de  mægtige  Mure  og  Batterier  paa  Fort  Rich- 
mond,  de  truende  Ildsvælg  paa  Fort  Tompkins,  paa  Staten 
Islands  Bredder  —  og  til  højre  det  frygtelige  Fort  Hamil- 
ton  og  foran  det  Fortet  La  Fayettes  lyserøde  Murværk  paa 
en  enestaaende  Klippe  midt  i  Bugten. 

Mellem  disse  vældige  Bevogtere  af  New- Yorks  Havn 
styrer  vort  Skib  videre  afsted  mod  den  Klippeø,  paa 
hvilken  den  ny  Verdens  Hovedstad  knejser.  Endnu  spær- 
res Udsigten  til  New- York  af  Øer,  Forter  og  de  mange 
forbisejlende  Skibe.  Her  ligger  Governor  Island,  hist  det 
gamle  Fort  Columbus,  og  ret  ud  for  .os  den  lille  Klippe 
med  den  mægtige  Frihedsstatue,  som  Frankrig  skænkede 
de  forenede  Stater  i  Anledning  af  deres  hundredaarige  Be- 
staaen.  Paa  en  høj  Granitsokkel  staar  denne  prægtige 
Malmfigur,  idet  den  i  sin  hævede  højre  Haand  bærer  en 
elektrisk  Lysfakkel.  Men-  skjønt  det  er  Verdens  største 
Billedstøtte,  et  moderne  Sidestykke  til  Oldtidens  Kolos  paa 
Rhodos,  gjør  den  under  disse  storartede  Omgivelser  langt 
fra  det  Indtryk,  som  man  havde  ønsket  og  ventet  i 
PYankrig. 

Jeg  havde  set  den  i  Paris,  den  Gang  den  stod  uden 
Fodstykke    i    selve   Mesterens    Værksted.     Da   ragede  det 

staalkransede  Kæmpehoved  højt  op  over  Hausmannskvar- 
terets  fire,  fein  Etagers  Huse.  Her  i  New- Yorks  Havn  staar 
den  paa  et  Fodstykke,  der  er  ligesaa  højt  som  den  selv, 
og  dog  maa  man  formelig  lede  efter  dette  ny  Forvarsel 
paa  New- York  —  saa  stor,  saa  fyldt  af  Røre  er  denne 
Millionstads  mægtige  Havn.  Det  er  først,  naar  man  sejler 
tæt  forbi  den,  og  de  amerikanske  Damperes  høje  Maste- 
toppe næppe  naa  op  til  dens  Knæ,  at  man  kan  beundre 
dens  Størrelse. 


Dér  ligger  altsaa  den  ny  Verdens  Hovedstad  for  os  i 
al  sin  Herlighed  som  et  vesterlandsk  Æventyr,  rundt  om- 
kring beskyllet  af  det  blaa  Vand  og  kranset  af  en  Skov 
af  Master  med  Vimpler  og  Flag.  Og  op  over  den  rager 
de  hundrede  tusinder  af  Huse  paa  Klippeøen  Manhattan 
de  slanke  Taarne,  de  dejlige  Kupler,  Handelspaladserne, 
Pressens  Kæmpebygninger,  Toldoplag  paa  otte,  ti  og  tolv 
Etager,  Stenpyramider,  som  det  nittende  Aarhundrede  har 
rejst  i  Vesten  som  Sidestykke  til  den  graa  Oldtids  Pyra- 
mider i  Østen,  de  sidste  helligede  de  Døde,  de  første  de 
Levende.  Helt  ude  paa  Enden  af  Øens  langt  ud  i  Bugten 
ragende  vSpids,  paa  det  Sted,  hvor  begge  Hudsonflodens 
Havarme  og  Østflodens  Vande  forene  sig,  dér  laa  indtil  for 
nylig,  omgiven  af  venlige,  grønne  Parker,  Landingspladsen 
for  de  egentlige  Skabere  af  denne  Vestens  Vidunderverden, 
Indvandrerne  fra  Europa.  Her  laa  det  berømte  Castle- 
Garden,  hvor  de  først  satte  deres  Fod  paa  amerikansk 
Grund. 

Endnu  for  ti-tolv  Aar  siden  blev  Treenighedskirkens 
slanke  Spir  æret  som  New- Yorks  Kjendingsmærke.  Men  nu- 
omstunder  bliver  dette  Kirkespir  aldeles  overfløjet  af  den 
nedre  Stads  uhyre  Bankinstituter  og  Forretningsbygninger. 
Korsets  Tegn  paa  Taarnets  Spids  overstraaler  ikke  mere 
New- Yorks  Havn.  Mammon  har  overfløjet  det,  og  i  Stedet 
for  Korset  er  det  den  almægtige  Dollar,  der  ganske  vist 
usynlig,  men  dog  mere  sikkert,  mere  haandgribeligt  be- 
hersker New- York.  Selv  om  dog  endnu  Frihedsstatuen  og 
Treenighedslcirkens  Taarn  maa  kalde  sig;  Verdenshavnens 
Kjendingstegn,  saa  er  dog  dens  mægtigste  og  mest  iøjne- 
faldende Bygning  den  Kæmpebro,  som  hviler  paa  to  Piller  og 
spænder  over  Østflodens  Vande  for  at  forbinde  New- York 
med  Brooklyn  og  Manhattan  med  Long  Island.  De  største 
Tremastere  sejle  dybt  under  Brodækket,  og  tredive  af  dem 
kunne  sejle  Side  om  Side  i  en  sluttet  Kolonne  frem  og 
tilbage  mellem  de  to  Piller. 

Derovre  til  højre  breder  Brooklyn  sig,  denne  tre  kvart 
Million  store  Forstad  til  New-York,  der  ligger  langs  Øst- 
flodens  Bredder  op  ad  Long  Islands  jævnt  skraanende 
Højder.  Og  til  venstre,  skilt  fra  New-York  ved  Hudson- 
flodens  brede,  dybe  Flodleje,  ligger  Jersey  City  og  Hobo- 
ken,  ligeledes  betydelige  Forstæder  til  New-York  med 
tilsammen  en  kvart  Million  Indbyggere.  De  opstøde,  fordi 
der  ikke  mere  paa  den  snævre  Klippeø,  Manhattan,  fandtes 
Plads  nok  til  det  stadig  voxende,  i  Spring  sig  udviklende 
New-York.  Denne  By  er  sammentrængt  saaledes  paa 
Klippeøen,  at  den  endogsaa  Aar  'for  Aar  røver  Plads  fra 
de  to  Floder,    der   omslutte   den,    og    søger    at  udvide  sig 

paa  nedrammede  Pæle  og  udlagte  Dæmninger.  Allerede 
forlængst  er  der  ikke  mere  Plads  at  finde  i  New  Yorks 
Forretningskvarterer  til  blot  at  bygge  et  Skilderhus,  og 
hvad  man  ikke  længer  kan  give  Verdensstaden  i  Udstræk- 
ning, det  erstattes  ved,  at  man  nedriver  de  gamle  to  og 
tre  Etagers  Huse  og  bygger  nye,  der  er  dobbelt  eller 
tredobbelt  saa  høje. 

Medens  der  for  tyve  Aar  siden  næppe  fandtes  et 
eneste  fem  eller  sex  Etagers  Hus,  knejser  der  nu  i  hun- 
dredevis af  Forretningslokaler  paa  otte,  ti  og  tolv  Etager. 
Denne  Mangel  paa  Plads  skabte  ogsaa  de  hinsides  Flo- 
derne liggende  Forstæder,  tilligemed  Brooklyn  og  Jersey 
City,  og  den  skabte  den  store  Forbindelsesbro,  som  ogsaa 
hin  Tunnel,  der  for  Øjeblikket  bores  under  Hudsonflodens 
dybe  Granit-Leje  ind  mod  Anierikas  Fastland  til  Jersey 
City.  Men  i  denne  Fremvæxt,  i  denne  Storhed  og  denne 
Rigdom,  denne  New- Yorks  straalende  Glans,  har  dens 
egne  Borgere  dog  kun  den  ringeste  Del.  De  bidroge  kun 
Udet  dertil;  det  var  ikke  dem,  der  skabte  New- York.  Det 
var  ikke  dem,  der  ledede  den  store  Samfærdsels  Strøm  til 
Havnen.  I  Stedet  for  at  skabe  Vejen,  blev  de  selv  baarne 
frem  ad  den.  Det  var  ikke  New- Yorks  Aand  og  Foretag- 
somhed, som  skabte  Verdensstaden  ved  Hudsonfloden,  men 
det  var  det  store  Fastland  selv,  hvis  Indgangsport  den 
danner.  Der,  hvor  New- York  nu  ligger,  der  maatte  der 
ligge  en  Verdensstad,  thi  langs  hele  Nordamerikas  atlan- 
tiske Kyst  findes  der  ingen  gunstigere  Havn,  intet  Sted, 
hvor  Samkvemmet  mellem  den  gamle  og  ny  Verden,  mellem 
Europas     300     Millioner    og    Nordamerikas     70    Millioner, 


bedre  kunde  foregaa  end  netop  her.  Europa  behøver  ikke 
i  Beundring  at  se  op  til  New- York,  som  det  ofte  sker. 

New- York  er  kun  Indgangsporten  til  Amerika,  hvor 
hver  Indvandrer,  hvert  eneste  Fragtskib  maa  betale  sin 
Entrébillet;  det  er  den  Bro,  som  fra  Europa  fører  til  det 
Indre  af  Landet,  til  Staten  New- York,  til  Pennsylvanien,  til 
Mississippidalen  og  til  Kalifornien.  New- York  staar  der 
kun  for  at  opkræve  Bropenge,  og  det  er  disse  Bropenge, 
som  har  gjort  den  rig.  Amerika  selv,  det  Indre  af  Landet 
og  de  andre  Stæder,  fortjene  uforbeholden  Beundring. 
New- York  fortjener  det  mindst.  Naturen  har  tømt  sit 
Overflødighedshorn  ud  i  New-York'ernes  Skød,  de  har  ikke 
hentet  deres  Guld,  men  dette  er  blevet  bragt  til  dem. 
De  maatte  ikke  bygge  Samfærdselsveje  til  det  Indre  af 
Landet  med  saa  stor  Møje  som  Amerikas  andre  Stæder. 
Det  var  Naturen  selv,  som  gav  dem  Vejen.  De  behøvede 
ikke  møjsommelig  og  med  store  Bekostninger  at  anlægge 
nogen  Havn,  saaledes  som  Chikago ;  for  Naturen  havde 
skabt  den  for  dem. 

Og  rundt  om  Øerne  ligger  der  Hundreder  af  Dokker, 
Værfter  og  Lagerpladser  for  tusinde  Skibe.  Paa  Hudson- 
siden  strække  disse  Værfter  sig  i  uafbrudte  Rækker  paa 
over  tretten  engelske  Mil,  og  langs  hele  denne  Strandbred 
paa  Manhattanøen  findes  der  ikke  en  Plads,  som  ikke  er 
dyb  nok  til  at  give  de  største  Oceandampere  Adgang. 
Langs  Østfloden  paa  Manhattans  modsatte,  østlige  Bred 
findes  der  Dokker  i  ni  engelske  Miles  Udstrækning,  og 
Haarlemmerfloden,  der  forbinder  begge  Strømme  paa  Nord- 
siden, ejer  næsten  tre  Miles  Havnebolværk. 

Men  med  disse  25  Mil  lange  Havnestrækninger  er  vi 
endnu  ikke  færdige,  thi  ogsaa  paa  de  modsatte  Bredder 
kjæder  der  sig  i  ligesaa  stor  en  Udstrækning  Dok  til  Dok ; 
Brooklyn,  Jersey  City  og  Hoboken  har  næsten  ligesaa 
mange  som  New- York.  Og  begge  de  store  Vandvejes 
Dybde  frembyder  en  Ankerplads  paa  fjorten  Kvadratmile, 
i  New- Yorks  umiddelbare  Nærhed,  og  ude  paa  den  foran 
liggende  Havbugt  lige  ud  til  de  omtalte  »The  narrows«  kan 
Alverdens  samtlige  Skibe  finde  sikker  Ankerbund.  —  Dette 
er  en  uhyre  Bikube,  i  hvilken  de  største  Dampere,  Tre- 
mastere fra  alle  Verdensdele,  fra  alle  Have  aarlig  komme 
og  gaa  i  tusindvis  som  flittige  Bier.  Og  denne  Kubes 
Dronning  er  New- York. 

Færdselen  i  denne  Jordens  næststørste  Havn  er  i 
Virkeligheden  overvældende.  Betragtet  fra  en  Luftballon 
vilde  begge  New- Yorks  Havnebredder  med  de  langt  ud  i 
Floden  ragende  Skibsbroer  omtrent  se  ud  som  to  Kæmpe- 
kamme med  Tænderne  rettede  udefter.  Mellem  disse 
Tænder  ligger  Skibene  i  Hundredevis  og  udspy  uophørlig 
af  deres  rummelige  Indre  deres  Varer,  der  stamme  fra 
Øst  og  Vest,  fra  Troperne  saavelsom  fra  det  kolde  Norden, 
eller  ogsaa  indlade  de  Amerikas  Frembringelser  til  videre 
Befordring.  For  Enden  af  Kammens  Tænder  staa  i  Række 
og  Geled  de  vældige,  undertiden  ligefrem  arkitektonisk 
skjønne  Varehuse,  hver  med  sit  Numer  og  forsynet  med 
Navnet  paa  Dampernes  Bestemmelsessted.  Fra  deres 
Tinder  vajer  i  Reglen  vedkommende  Linjes  Flag.  Tusinde 
og  atter  tusinde  af  Fragtvogne  kjøre  uafladelig  frem  og 
tilbage  paa  den  langs  Værftet  løbende  »Frontstreet«.     Og 

mellem  tusinder  af  arbejdende  Hænder  smelte  Varelagrene 
sammen  til  intet  for  ligesaa  hastig  den  følgende  Dag  ved 
Udlosningen  af  nye  Dampskibe  at  blive  opstablede  i  mæg- 
tige Bjerge.  I  ingen  Havn  i  hele  Verden  kan  man  faa 
et  saa  omfattende,  saa  klart  og  storartet  Billede  af  Ver- 
denssamfærdslen,  som  netop  her,  hvor  der  langs  en  eneste 
Gade  ligger  hundreder  af  Dampere  fra  Europa,  Asien, 
Afrika  og  Australien,  Vestindien  og  Sydamerika,  fra  Syd- 
havet og  det  indiske  Ocean  fredelig  ved  hverandres  Side 
med  deres  høje  Stævne  ragende  langt  ind  over  Gaden. 
Intetsteds  vil  man  bedre  og  mere  overskueligt  kunne  bese 
Produkternes  Forskjelligartethed ,  deres  Indpakning,  det 
Rumfang,  de  indtage,  og  Fartøjernes  Bygning  og  Ejen- 
dommelighed end  netop  her  i  New- York,  hvor  de  alle- 
sammen staa  opmarscherede  i  Rækker  og  Geledder  som 
til  en  Revy. 

Men  medens  Besøgerens  Opmærksomhed  fængsles 
og  næsten  knuges  til  Jorden  af  denne  brogede  og  befær- 
dede Kæmpehavn,  fuld  af  Spektakel  og  imponerende 
Færdsel,  vil  han  sandsynligvis  blive  ligesaa  overrasket  af 
det  Snavs,  den  Skjødesløshed  og  Uorden,  som  alle  Vegne 
stirrer  ham  i  Møde.  Naar  man  ser  nærmere  til,  er  Bro- 
erne helt  forfaldne,  de  Pæle,  hvorpaa  de  hvile,  møre  og 
raadne,  og  elendige  og  usle  er  Træbygningerne.  Bro- 
lægningen i  denne  New- Yorks  mest  befærdede  Gade 
»Frontstreet«  spotter  enhver  Beskrivelse.  De  Huse,  som 
paa  en  af  Siderne  ligger  langs  med  den,  er  mange  Steder 
kun  elendige  Bræddehytter,  Smuthuller  for  Havnestadens 
Udskud.      Belysningen   er    om  Natten   aldeles  utilstrække- 

lig,  og  den  almindelige  Usikkerhed  en  Haan  for  Amerika. 
Det  er  ufatteligt,  hvorledes  denne  store,  rige,  imponerende 
Stad,  der  raader  over  utallige  Millioner,  i  den  Grad  kan 
forsømme  at  værne  om  selve  Kilden  til  al  sin  Rigdom, 
som  ligger,  saa  at  sige,  midt  i  den.  Det  er  ufatteligt,  at 
der  blandt  dens  mange  rige,  store  og  ansete  Borgere  ikke 
findes  nogen,  der  indtrængende  fordrer,  at  disse  Tilstande 
skulle  forbedres.  Det  er  ufatteligt,  at  Stadens  Bestyrelse 
ikke  selv  mander  sig  op  og  omdanner  New- Yorks  Havn 
paa  en  Maade,  der  er  værdig  dens  Størrelse,  Stilling  og 
Anseelse.  Jeg  har  bevist  min  Agtelse  og  Beundring  for 
Amerika  gjennem  saa  mange  Bøger  og  Skrifter,  at  New- 
York  næppe  kan  mene,  at  jeg  bagtaler  den,  saa  meget 
mindre,  som  enhver  selv  personlig  kan  overbevise  sig  om 
disse  elendige  Tilstande.  Ogsaa  det  gamle  London,  Liver- 
pool, Hamborg  og  Antwerpen  har  lidt  under  tidligere  Aar- 
hundreders  Urenhed  og  Ligegyldighed. 

Men  hvordan  er  der  ikke  i  de  sidste  Aar  blevet  rømmet 
op  i  Europas  Havne!  Hvor  storartet  hensigtsmæssigt  og 
forholdsvis  propert  præsentere  disse  Havne  sig  ikke  idag. 
Antwerpen  har  for  ikke  ret  mange  Aar  siden  haft  de  samme 
Forhold  ved  Bredderne  af  Schelde.  Men  med  Opofrelse  af 
mange  Millioner  har  den  givet  Schelde  fastmurede  Bredder 
og  Løbene  tilstrækkelig  Dybde,  saaledes  at  Antwerpen 
nu  sidder  inde  med  de  mest  hensigtsmæssige  Havneind- 
retninger i  hele  Europa.  New- York  kunde  med  Lethed 
følge  dette  Exempel,  og  som  den  første  Stad  i  den  ny 
Verden  var  det  dens  Pligt  selv  at  omdanne  sin  Havn.  Og 
dog  bliver  denne  Rigdommens  Hovedstad,    dette   mægtige 

Handelscentrum,  selve  Kilden  til  al  Velstanden  og  Rig- 
dommen, ved  at  ligge  hen  i  en  ynkelig  Forfatning. 

Men  New- York  lider  endnu  af  et  andet  Onde,  der 
ligesaa  godt  og  ligesaa  let  kunde  afhjælpes,  og  som  det 
egentlig  først  og  fremmest  var  Stadens  Pligt  at  raade  Bod 
paa.  Derude  ved  Indsejlingen  til  Bugten  ved  New- York 
har  der  samlet  sig  saa  meget  Snavs  og  Mudder,  at  der 
ikke  en  Gang  altid  er  tilstrækkelig  Dybde  for  store  Damp- 
skibe til  et  passere  Banken.  Dampskibenes  Ind-  og  Ud- 
sejling er  blevet  afhængig  af  Flodhøjden,  og  næsten  daglig 
maa  en  Mængde  Dampere  gaa  til  Ankers  ude  i  Bugten 
for  at  afvente  Flodtiden.  Den  Slags  Forhold  kunde  man 
vente  i  Vestindien  eller  i  Lilleasien  og  Tyrkiet,  men  ikke 
i  det  store,  hg^jt  beundrede  Amerika,  og  oven  i  Kjøbet  i 
dets  majestætiske  Hovedstad.  Er  da  endnu  Trangen  til  at 
skrabe  Penge  sammen,  til  egne,  personlige  Smaainteresser 
saa  udprægede,  at  man  tænker  lidet  eller  intet  paa  Sam- 
fundets Krav?  Har  New-Yorkeren  —  han,  der  staar  som 
Portner  ved  Indgangen  til  den  ny  Verden  maaske  ikke 
netop  Pligt  til  og  Interesse  af  at  holde  dette  Bindeled  imel- 
lem Europa  og  Amerika  saa   frit   og  bekvemt  som  muhgt? 

Store,  rige  og  mægtige  Nutidens  New-York!  Hvordan 
saa  du  ud  endnu  i  forrige  Aarhundrede  ?  Lad  vore  Tanker 
søge  tilbage  til  hin  Tid!  Med  hvert  Aar  vi  gaar  tilbage, 
falder  Sten  for  Sten  bort  af  denne  Verdensstads  Paladser, 
Gade  syinder  bort  efter  Gade  og  viser  os  endelig  i  det 
sextende  Aarhundrede  den  graa,  nøgne  ugjæstfrie  Fjeldryg, 
der,  løbende 'fra  Nord  til  Syd,  tabte  sig  i  Hudsonmundin- 
gens  udstrakte  Sumpe  og  store  Sandflader.     I  Aaret   1609 

blev  denne  Fjeldryg  første  Gang  betraadt  af  Europæernes 
Fødder,  og  1656  havde  den  hollandske  Koloni,  der  da  hed 
Ny  Amsterdam,  endnu  ikke  naaet  det  første  tusinde  Ind- 
byggere. 

To  Aarhundreder  efter  finde  vi  her  to  Millionerstaden 
New- York,  og  det  maa  være  os  en  Tilfredsstillelse,  at 
Sønner  af  vor  Stamme  har  bygget  med  paa  dette  Vid- 
under, saa  at  det  for  en  god  Tredjeparts  Vedkommende  er 
et  Værk  af  vort  Folks  Flid. 


I  PENSYLVANIENS  PETROLEUMSEGNE. 

I. 

i  Amerika  har  ethvert  Produkt,  ethvert  Mineral,  Guld, 
Sølv,  Kul,  ja  endogsaa  Petroleum  sin  egen,  bevægede  Op- 
dagelseshistorie.  Ikke  saaledes  som  hos  os  gaaende  til- 
bage i  den  graa  Fortid,  uden  at  man  ret  ved  Besked  om 
den  første  Begyndelse,  men  frisk  og  omstyrtende  alle 
hidtilværende  Forhold,  netop  modsat  alt  i  den  gamle  Verden. 
I  denne  sidste  udfolder  alt  sig  lidt  efter  lidt  af  smaa  be- 
skedne Begyndelser,  pænt  sagte,  uden  Spring  eller  Staa- 
hej.  Men  i  den  ny  Verden  er  allerede  Begyndelsen  ko- 
lossal, saa  kolossal,  at  den  i  Ordets  virkelige  Betydning 
ligefrem  foregriber  sin  egen  Fremtid,  næsten  gjør  denne  til 
Fortid.  Hvilket  Emne  for  en  Digter  at  nedskrive  de  ame- 
rikanske Opdagelsers  Historie,  fremfor  alt  Guldets,  Kullets 
og  Petroleum'ens,  og  skildre  de  Folkevandringer  og  den 
Tørst  efter  Guld,  som  opstod  efter  disse  Opdagelser. 

Nu  tilhøre  de  alle  Fortiden,  og  ligesom  den  Jord- 
plet, der  har  drukket  de  i  Slaget  Faldnes  Blod,  nu  saa 
meget    yppigere    bedækkes    med    Græs,    saaledes    er    det 

ogsaa  Tilfældet  med  Skuepladsen  for  disse  amerikanske 
Kampe  om  Guld  og  Rigdom.  Intetsteds  kommer  det  Ord- 
sprog »gjennem  Kamp  til  Sejr«  mere  til  sin  Ret  end  netop 
i  Amerika,  og  jo  større  og  mere  rasende  Kampen  var, 
desto  større  blev  ogsaa  Sejren.  Man  kan  gyse  tilbage  for 
Kampen,  men  man  bliver  dog  nødt  til  at  erkjende  Vel- 
signelsen, den  Velsignelse,  som  den  har  bragt  —  ikke,  som 
i  Europa,  kun  Efterverdenen  —  men  endogsaa  den  Slægt, 
som  har  været  Vidne  til  den. 

Europa  har  en  ganske  særlig  Grund  til  at  føle  sig  tak- 
nemmelig overfor  Amerikas  Petroleums-Pionerer,  thi  selv 
om  ogsaa  Opdagelsen  af  Petroleumslejerne  maaske  kan 
have  forsinket  den  elektriske  Belysning  et  kvart  Aarhun- 
drede,  saa  kom  den  dog  sikkert  i  rette  Tid  til  at  bevare 
mange  Lande  for  betydelige  Vanskeligheder. 

Stenkulsgassen  anvendtes  i  Tredserne  endnu  kun  i  ringe 
Maalestok,  den  var  kostbar  og  kom  egentlig  kun  de  store 
Etablissementer,  Gaderne  og  Pladserne  til  Gode,  men  ikke 
den  lille  Industri  og  Hjemmene,  som  endnu  bestandig  var 
henviste  til  de  af  Dyre-  eller  Planteriget  indvundne  Belys- 
ningsmidler,  og  maatte  betale  disse  i  dyre  Domme.  Pe- 
troleum var  hidtil  kun  til  Stede  i  forholdsvis  smaa  Kvanti- 
teter og  blev  egentlig  i  Europa  hovedsagelig  kun  anvendt 
i  Medicinen,  i  hvilken  den  jo  ogsaa  endnu  spiller  en  saa 
vigtig  Rolle.  Det  samme  var  mærkelig  nok  fra  gammel 
Tid  Tilfældet  i  Amerika.  Senecaindianerne  fandt  den  ved 
Jordoverfladen.  De  skummede  den  af  Floderne  og  Bæk- 
kene, paa  hvilke  den  svømmede,  men  tænkte  slet  ikke  paa 
at  søge  den  i  Jorden  og  grave  efter  den.     Der    var   heller 

ikke  megen  Trang  til  Stede  i  den  Retning.  De  brugte  den 
kun  som  udvortes  Lægemiddel,  og  i  sin  naturlige  urensede 
Tilstand  var  den  aldeles  ikke  brugelig  som  Belysnings- 
vædske,  Først  i  1850  henvendte  ogsaa  hvide  Kolonister 
deres  Opmærksomhed  paa  Jordens  ildelugtende,  skidne 
Stenolje,  som  overtrak  Alleghanyfloden  i  Pennsylvanien  med 
et  i  alle  Farver  skinnende  Fedtlag,  og  efter  al  Sandsynlig- 
hed maatte  være  til  Stede  i  store  Masser.  Det  blev  saa 
skummet  af  Kilder  eller  Bække  eller  ved  smaa  Kanaler 
ledet  ind  i  særegne  Beholdere.  En  meget  oljerig  Flod 
var  den  senere  saa  berømte  »OilCreek<,  i  hvis  Flodleje 
der  meget  ofte  strømmede  ligesaa  megen  Stenolje  som 
Vand  ned  til  Alleghanyfloden.  Kolonisterne  og  Grund- 
ejerne i  Bjerglandet  rundt  omkring  anede  den  Gang  endnu 
ikke,  hvilken  Rigdom  de  skulde  høste  af  dette  »flydende 
Guld«,  og  at  denne  i>Rock-Oil«,  som  det  den  Gang  kaldtes, 
inden  faa  Aar  aldeles  bogstavelig  skulde  erobre  hele  Ver- 
den. Snu  Yankeespekulanter  fra  Ny-Englands  Stater  tog 
sig  i  1855  af  denne  Sag  og  grundlagde  i  Forening  med  de 
oprindelige  Ejendomsbesiddere  »The  Pennsylvania  Rock-Oil 
Company«,  der  ivrig  samlede  den  for  Dagens  Lys  kom- 
mende Stenolje  og  ledede  den  gjennem  Kanaler,  Rørled- 
ninger eller  lignende  til  store  Jernbeholdere,  hvorfra  den 
blev  pumpet  ind  i  Raffinaderierne  og  endelig  kom  i  Han- 
delen.    Men  endnu  var  der  ingen  Fart  i  Tingene. 

Først  i  1859  kom  Oberst  Drake,  en  Yankee  fra  New- 
haven  i  Staten  Connecticut,  paa  den  Tanke  at  bore  en 
artésisk  Brønd  paa  det  Sted,  hvor  tidligere  de  store  Olje- 
masser  af  sig  selv   var   strømmede   frem.      Mange   rystede 

paa  Hovedet  af  det  taabelige  Foretagende,  andre  derimod 
besluttede  at  se  Tingen  an.  Efter  flere  Maaneders  Ar- 
bejde gjennem  de  haarde  Stenlag  kom  endelig  den  28. 
August  det  nævnte  Aar  den  første  kunstig  indvundne  Olje 
frem  fra  en  Dybde  af  69^/.,  Fod.  Imidlertid  svarede  Ud- 
byttet i  Begyndelsen  aldeles  ikke  til  de  store  Udgifter. 
De  tvivlende  hoverede,  og  det  første  Oljekrach  kom. 
Stenoljen  havde  endnu  ikke  fundet  sit  Marked,  man  kjendte 
endnu  ikke  dens  Betydning  og  Ejendommelighed.  Prisen 
for  et  Fad  renset  Olje  beløb  sig  til  en  halv  Dollar,  og  da 
den  ny  artesiske  Brønd  kun  leverede  10  Fade  pr.  Dag, 
saa  kan  man  i  høj  Grad  forestille  sig",  hvor  stor  Skuffelsen 
var.  Men  en  Yankeenatur  opgiver  ikke  Kampen  saa  let. 
Der  var  bestandig  Folk,  som  havde  en  rodfæstet  Tillid  til 
det  ny  Belysningsmateriales  store  Fremtid.  Nye  Drifts- 
kapitaler strømmede  til.  Man  anbragte  Pumpeværker  over 
de  artesiske  Brønde  og  begyndte  at  udpumpe  Oljen.  Brøn- 
denes Udbytte  voxede  derved  til  30  —  50  Fade  pr.  Dag. 
Gevinsten  var  der,  og  de  første  Penge  blev  tjente. 


Dette  var  den  uanselige  Spire  til  en  Spekulations  og 
en  Feberperiode,  som  kun  har  fundet  sin  Lige  ved  Kah- 
forniens  og  Colorados  Guld-  og  Sølvfund,  og  som  existerer 
endnu  den  Dag  idag,  rejsende  sig  snart  hist,  snart  her,  om 
end  ikke  i  samme  Udstrækning.  Nordvesthjørnet  af  Penn- 
sylvanien,  en  øde,  paa  mange  Steder  skovbevoxet  Bjerg- 
egn, uden  at  den  ellers  frembyder  nogensomhelst  natur- 
lig Fordel,  blev  lige  paa  én  Gang,    saa   at  sige  fra  én  Dag 

til  den  anden,  til  et  Eldorado,  et  Æventyrets  Rigland,  hvor- 
til der  strømmede  tusinder  og  atter  tusinder  fra  alle  Uni- 
onens Kanter  for,  ligesom  de  i  Kalifornien  grave  efter 
Guld,  her  at  grave  efter  Stenkulsoljen,  »det  flydende  Guld«. 
Og  sammen  med  Arbejderne  og  Prospekterne  kom  ogsaa 
Spekulanterne,  som  opkjøbte  den  raa  Olje.  Alle  disse 
Mennesker,  som  var  komne  til  hine  Egne,  var  grebne  af 
den  samme  Feber.  Prisen  paa  Olje  gik  i  Vejret,  man 
vidste  slet  ikke  hvorfor.  Lige  med  ét  steg  den  til  en,  to, 
fire,  otte,  ja  endogsaa  til  tyve  Dollars  pr.  Fad.  Oljebørsen 
var  i  den  fri  Natur.  Forretningerne  blev  afsluttede  paa 
Stedet  ved  selve  Kilden.  I  Dalen  langs  Oil-Creek  og  ved 
andre  talrige  Bække  vrimlede  det  af  Prospektore,  der  snu- 
sede efter  Olje,  søgte,  gravede  og  pumpede.  Højene 
langs  Vandløbene  blev  gjennemborede  og  gjennemgravede, 
saa  at  de  snart  saa  ud  som  Overfladen  af  mægtige  Finger- 
bøller. Op  ad  Skrænterne  i  de  tæt  bevoxede  Skove  og 
atter  videre  paa  den  anden  Side  nede  i  de  tilstødende 
Dale,  alt  blev  gjennemboret  og  gjennemgravet.  Pumpe- 
apparater af  den  mest  primitive  Natur  rejste  sig  rundt  om- 
kring, og  jo  mere  Olje  der  blev  fundet,  desto  flere  Folk 
strømmede  der  til  hver  Dag,  ja  hver  Time  paa  Dagen  for 
at  grave  flere  Brønde.  Jordbunden  svarede  ogsaa  bog- 
stavelig til  de  dristigste  Forventninger.  Man  behøvede 
bare  at  føre  Brøndene  dybt  nok  ned  for  paa  Stedet  at 
faa  Oljen  til  at  sprudle  frem  af  Dybet  i  en  høj  Straale, 
og  den  flød  Dag  og  Nat,  ja  uafbrudt,  saa  at  de  febrilsk 
arbejdende  Ejermænd  næppe  fik  Tid  nok  til  at  hidskaffe 
Fade,  Tønder  eller  Beholdere  af  hvad  Art  nævnes  kan,'  for 

at  samle  disse  Oljemasser.  Tusinder  af  Fade  gik  tabt  ved 
denne  Overflod,  rislede  ned  ad  Bjergene  ned  til  Bækkene, 
der  nu  maaske  indeholdt  mere  Stenolje  end  nogensinde 
før.  Og  hvor  der  blev  opdaget  en  saadan  ny,  rigt  frem- 
vældende Kilde,  var  der  ogsaa  strax  Spekulanter  ved 
Haanden,  der  bød  Ejermændene  i  hundrede  og  tusindevis 
for  Kilden.  Prisen  steg  aldeles  fabelagtig.  Millioner  blev 
vundne  og  Guldet  var  til  Stede  i  næsten  ligesaa  stor  Over- 
flod som  Oljen. 

Men  man  kjender  ikke  Amerikanernes  Tørst  efter 
Guld,  deres  Trang  til  at  erhverve.  Denne  Tørst  er  umætte- 
lig* og  jo  mere  der  blev  fortjent,  desto  mere  blev  der 
ogsaa  skaffet  tilveje,  og  man  tænkte  siet  ikke  paa  at  give 
sig  Tid  til  at  bygge  menneskelige  Boliger-  man  havde  jo 
knapt  nok  Tid  til  at  unde  sig  selv  Søvn.  Ved  Nattetid 
blev  den  af  Sprækker  og  Huller  fremstrømmende  Jordgas 
antændt,  og  ustadig  opblussende  Flammer  belyste  den  hele 
Egn.  Et  djævelsk  Skue,  hvor  feberhede  Hjerner  og  rast- 
løse Hænder  uafladelig  var  i  Virksomhed  for  at  skaffe  ny 
Vinding. 

Omsider  strømmede  der  da  ogsaa  Haandværkere  og 
Arbejdere  til  for  at  bygge  Huse  til  de  mange  tusinde. 
Rundt  omkring  opstod  der  Flækker  og  Huse.  Titusville, 
der  i  1859  næppe  talte  2000  Indbyggere,  havde  allerede 
Aaret  efter  10,000. 

I  Aaret  1859  beløb  det  samlede  Udbytte  af  Oljeegnen 
sig  til  82,000  Fade,  men  i  1861  opdagede  man  ved  Oil- 
Creek  hin  berømte  »Philipskilde^  af  hvilken  der  allerede 
den   første   Dag   udstrømmede    4000   Fade   Olje.     Ja,    Ud- 

byttet  antog  uanede  Dimensioner.  Men  knapt  vidste  man, 
hvor  man  skulde  gjøre  af  det  i  dette  halvvilde  og  for  alle 
Samfærdselsmidler  blottede  Land.  Efter  at  man  længe 
havde  maattet  nøjes  med  at  befordre  Petroleumsfadene  paa 
almindelige  Kjøretøjer,  var  der  endelig  en,  der  fik  den  Idé  at 
befordre  dem  i  flade  Baade  ned  ad  den  lavvandede  Oil- 
Creek  til  Alleghanyfloden  og  ad  den  til  Pittsburg. 

Dette  gik  nu  ganske  fortræffeligt  til  visse  A årstider, 
men  om  Sommeren  var  Vandstanden  saa  lav,  at  Baadene 
hist  og  her  kom  paa  Grund  og  blev  siddende.  Imidlertid 
maatte  Oljen  skaffes  bort.  Saa  fandt  man  paa  at  op- 
dæmme  Oil-Creeks  Vand  paa  forskjellige  Steder  og  atter 
lade  Baadene  gaa  videre  gjennem  Sluseværker,  saa  at  de 
kunde  naa  til  den  stadig  vandrige  Alleghanyflod,  en  af 
Ohios  Kildefloder.  Den  Mængde  Olje,  som  man  kunde 
befordre  ved  Hjælp  af  den  Slags  kunstige  Flodveje,  beløb 
sig  til  15 — 20,000  Tønder.  Der  var  en  Tid,  da  ikke  mindre 
end  1000  Oljebaade  og  30  Bugserdampere  med  over  4000 
Mennesker  var  fuldt  optagne  af  denne  Oljetransport. 

Men  Jernbanernes  Glansperiode  forandrede  denne  Be- 
fordringsmaade.  De  store  Jernbaneselskaber  byggede  Side- 
linjer over  Bjerge  og  Dale  til  hvert  enkelt  Oljedistrikt  og 
forbandt  dem  med  Pittsburg,  Cleveland,  Buffalo  og  New- 
York.  Med  andre  Ord,  de  aabnede  for  det  rige  Produkt 
de  store  Markeder  ved  de  kanadiske  Søer  og  Mississippi, 
de  atlantiske  Havne  og  dermed  ogsaa  Evropa. 

Saa  fandt  man  paa  at  bygge  Jernbanevognene  som 
mægtige  Oljefade.  Oprindelig  bestod  de  af  almindelige 
aabne    Godsvogne    med     to    store    Trætønder,     som    hver 

kunde  rumme  40  Fade,  men  snart  maatte  disse  vige  Pladsen 
for  Vogne  af  Jern,  der  lignede  uhyre  Dampkjedler,  som 
rummede  hver  150  Fade.  Disse  Kjedelvaggoner  bruges 
paa  mange  Linjer  endnu  den  Dag  i  Dag,  og  daglig  kan 
man  se  uhyre  lange  Petroleumstog,  som  kun  bestaa  af 
saadanne  Vogne. 

Men  imidlertid  steg  Petroleumsegnens  Udbytte  be- 
standig, snart  antagende  uanede  Dimensioner  og  erobrende 
sig  nye  Gebeter.  Naar  én  Kilde  løb  tør,  gav  de  andre  et 
saa  meget  rigere  Udbytte.  Den  ene  Ejer  blev  fattig,  den 
anden  rig.  Naar  den  ene  Kildeegn  var  udtømt,  var  der 
imidlertid  allerede  opdaget  en  ny.  Den  første  blev  for- 
ladt, Husene  revne  ned.  Kolonier,  ja  endog  Byer  opgivne, 
og  andre  anlagte  i  den  nye  Egn.  De  gamle  forfaldt,  og  i 
de  nye  skød  Rigdom  og  Liv  frem.  Den  ene  blev  kun  til 
en  uhyre  Tomt  af  Ruiner,  den  anden  glædede  sig  ved  en 
øjeblikkelig  Opblomstring,  og  tæt  i  Nærheden  paa  den 
anden  Side  af  Floden,  endnu  uopdaget  og  ubebygget, 
ligger  maaske  Fremtidens  store,  nye  Eldorado.  Ja,  hvem 
véd.?*  Lykken  springer  snart  hist,  snart  her,  vilkaarlig  fra 
Sted  til  Sted,  lunefuld  som  Guldet  i  Colorados  Miner  eller 
som  Jordgassens  blodrøde  Flammer,  der  ligesom  Lygte- 
mænd slaa  i  Vejret  snart  hist  og  snart  her.  I  Macklean, 
Clarion,  Butler  og  andre  Distrikter  i  det  nordvestlige  Penn- 
sylvanien  bliver  der  fundet  Olje.  Naar  det  samlede  Ud- 
bytte i  1868  endnu  kun  var  30,000  Fade,  saa  beløb  det 
sig  ti  Aar  senere  i  1878  til  8  Millioner  Fade.  Aaret  efter 
opdagede  man  det  uudtømmelig  rige  Distrikt  Bradford ;  der 
blev  boret  hundreder  af  nye  Brønde  og  næsten  daglig  op. 


daget  nye  Kilder,   og  Udbyttet  steg  i   dette  Aar   fra   9  til 
13  Millioner  Fade. 

Bestandig  gik  det  til  Vejrs.  Jo  mere  Petroleumen  i 
Europa,  Amerika,, Indien  og  Australien  udviklede  sig  til  at 
blive  en  Nødvendighedsartikel  for  Menneskeheden,  desto 
mere  blev  der  indvundet  paa  denne  lille  Plet  Jord.  Ja  i 
1882  havde  Millionudbyttet  fra  1878  fordoblet  sig  3  Gange 
og  beløb  sig  det  nævnte  Aar  næsten  til  s^  Millioner  Fade. 
For  Øjeblikket  er  det  daglige  Udbytte  næsten  70,000  Fade ; 
paa  en  eneste  Dag  i  November  Maaned  1884  beløb  Lager- 
forraadet  alene  sig  til  38  Millioner  Fade  —  hvert  Fad  rummer 
31   Galloner  å  4^/2  Liter. 


II. 

Nu  om  Stunder  er  Petroleum  en  af  Amerikas  store, 
naturlige  Erhvervskilder.  Man  træffer  de  dermed  forbundne 
Industrier,  især  de  store  Raffinaderier,  allerede  naar  man 
gaar  i  Land  paa  amerikansk  Grund  i  Jersey  City,  hvor  der 
for  kort  Tid  siden  opstod  Ildløs  i  en  af  de  store,  mange 
tusinde  Fade  Olje  rummende  Beholdere,  saa  at  Ildstrømmen 
fra  de  exploderende  Beholdere  udgød  sig  over  de  nærme- 
ste Strækninger  med  himmelhøje  Flammer  —  en  Kæmpe- 
fakkel, som  brændte  i  Dagevis  og  ved  Nattetid  belyste 
hele  New- York  og  den  mægtige  Hudsonflods  Bredder.  »Pe- 
troleum «  er  en  af  de  stadige  Rubriker  i  de  store  Dagblade 

i  New- York,  Filadelfia,  Baltimore  og  Pittsburg.  Det  er  en 
af  Hovederhvervsgrenene  for  Pennsylvanien  og  dens  Jern- 
baner. En  Uge  før  jeg  selv  aflagde  Petroleumsegnen  mit 
andet  Besøg,  havde  denne  været  Skuepladsen  for  en  for- 
færdelig Ulykke  —  ligeledes  foraarsaget  ved  det  let  an- 
tændelige Stof  En  mægtig  Beholder  med  30,000  Fade 
Olje  var  sprungen,  Indholdet  var  strømmet  ned  ad  en 
Skrænt  henover  en  flad  Strækning,  over  hvilken  en  Jern- 
banelinje gaar.  En  Gnist  fra  et  Lokomotiv  havde  antændt 
den  lille  Sø,  og  i  et  Nu,  før  man  kunde  faa  Tid  til  hurtigst 
mulig  at  lade  Toget  gaa  tilbage  eller  føre  det  gjennem 
den  skrækkelige  Sø,  havde  denne  forvandlet  sig  til  et 
Flammehav,  som  omsluttede  Toget  og  brændte  samt- 
lige Vogne  med  deres  talrige  Passagerer  til  Aske.  Svel- 
lerne bleve  aldeles  forkullede,  og  Jorden  paa  dette  Sted 
brændt  saa  haard  som  Sten.  Men  dette  er  Episoder,  forbi- 
gaaende  Begivenheder,  Saar,  som  enhver  ny,  kæmpemæs- 
sig, mægtig  fremadskridende  Industri  tilføjer  sig  selv,  uden 
at  de  gjøre  stor  Opsigt  i  Amerika,  hvor  alt  kun  har  Nuets 
Interesse.  Aviserne  tale  derom  den  første  Dag,  Telegrafen 
bringer  Nyheden  til  Hovedstæderne,  men  næste  Morgen 
er  Sagen  skrevet  i  Glemmebogen,  fortrængt  af  andre  Ny- 
heder fra  en  anden  Kant  af  den  store,  mægtige  Union. 

Man  kan,  naar  man  fra  Pittsburg  eller  Bufl"alo  kjører  til 
Petroleumsdistriktet,  og  den  Rejsende  foreløbig  kun  faar 
Øje  paa  de  røde,  ubeboede,  hist  og  her  skovbevoxede 
Udløbere  af  Alleghanybjergene,  næppe  tænke  sig,  at  dette 
Land  er  Sædet  for  en  saa  verdensomfattende  Industri  med 
store  Stæder,  Banker  og  Børser,  i  hvilke  Petroleumsfeberen 

spøger  endnu  den  Dag  i  Dag  i  næsten  ligesaa  stor  Maale- 
stok  som  for  25  Aar  siden. 

Selv  om  ogsaa  i  enkelte  Distrikter  Oljekildernes  Hen- 
tørren  har  bragt  de  Stæder  til  at  forsvinde,  som  de  op- 
rindelig har  tryllet  frem,  opstod  der  til  Gjengjæld  og  opstaar 
endnu  bestandig  næsten  daglig  nye  Kilder,  nye  Oljepumper 
og  med  dem  ogsaa  i  et  tilsvarende  Tidsrum  nye  Kolonier 
og  nye  Stæder.  Oil  City  er  nu  omstunder  det  store  Qlje- 
marked,  ligesom  San  Francisko  er  Hovedmarkedet  for  Guld- 
og  Sølvminerne,  New-Orleans  for  Bomuld  og  Sukker,  Chi- 
cago for  Korn  og  Slagtekvæg  og  Pittsburg  for  Kul.  Med 
de  mange  tusinde  Oljefade  og  med  Prisernes  Stigen  og 
Falden  efter  det  daglige,  reelle  Udbytte  af  Kilderne  blev 
der  spekuleret  ligesaa  vanvittigt  og  dumdristigt  som  med 
Kornsækkene  i  Chikago.  Telegrafen  har  i  Oil  City  en  af 
sine  vigtigste  og  mest  indbringende  Stationer,  og  hundreder 
af  Hænder  sætter  her  Dag  og  Nat  Apparaterne  i  Virk- 
somhed. 

Byen  i  sig  selv  er  lidet  tiltalende.  Omendskjønt  den 
endnu  ikke  kan  opvise  nogen  femogtyveaarig  Mand,  der 
kan  rose  sig  af  at  være  født  i  Oil  City,  ser  den  gammel, 
medtaget,  skiden  og  forsømt  ud,  en  sørgelig  Modsætning 
til  mange  andre  smilende  og  venlige  Stæder  i  det  østlige 
Amerika.  Gaderne  er  snævre  og  daarligt  brolagte.  Hotel- 
lerne og  Teatrene  elendige  og  forfaldne,  Omegnen  gjennem- 
rodet  og  hærget  af  Prospektorernes  alt  forstyrrende  Haand. 
Umiddelbart  bag  ved  Byen  rejser  der  sig  stejle,  tyndt  be- 
voxede  Højder,  paa  hvilke  man  ser  talrige  Derrics,  Pe- 
troleumskildernes  høje  Stilladser. 

Jeg  følte  mig  uhyggelig  til  Mode  i  denne  sørgelige 
By.  Den  var  opstaaet,  fordi  man  i  Omegnen  havde  op- 
daget rige  Oljekilder,  men  den  Ufærdighed,  som  den  bar 
til  Skue  i  de  første  Aar  af  sit  Liv,  viser  den  endnu  den 
Dag  i  Dag,  da  de  i  Hast  opførte  Træ-  og  Murstenshuse  alle- 
rede er  gamle  og  forfaldne.  Endnu  den  Dag  i  Dag  ejer  den 
ingen  ordentlige  Gader,  en  ussel  Brolægning,  ingen  offent- 
lige Anlæg  eller  Pladser,  ja  endog  den  Krans  af  smukke 
Villaer  og  Cottager  mangler  her,  som  i  andre  Byer  plejer 
at  indramme  Forretningscentret.  Og  hvorfor?  Fordi  ingen 
vil  slaa  sig  til  Ro  her,  fordi  ingen  ved,  om  ikke  Kilderne 
Dagen  efter  vil  tørre  hen,  og  om  ikke  Staden  saa  ogsaa 
vil  blive  nedbrudt  og  forladt,  som  saa  mange  andre  Stæder 
er  blevne  det.  Man  bor  der  kun  i  Forbigaaende  for  at 
spille  paa  Børsen,  for  at  tjene  Penge,  og  man  forlader  den 
synkende  By  ligesaa  let  og  hurtig,  som  man  er  kommen, 
og  vender  sig  til  andre  opblomstrende  Kolonier. 

Akkurat  ligesom  Oil  City  er  ogsaa  Titusville,  der  er 
bleven  gammel  i  sin  første  raa  og  ufærdige  Skikkelse  og 
derfor  gjør  et  ligesaa  bedrøveligt  Indtryk.  Uheld  har  ramt 
mange  af  Spekulanterne,  har  tilintetgjort  mange  Formuer 
og  fordrevet  mange  Indbyggere  fra  den  én  Gang  blom- 
strende Stad.  Titusville  forekommer  os  snarere  at  være  en 
Fortidens  end  en  Fremtidens  By.  Den  synes  død  og  for- 
ladt. Hvem  man  møder,  bærer  kun  sørgmodige  Ansigter 
til  Skue,  og  man  hører  overalt  Klager  over  de  daarlige 
Forretninger  og  den  almindelige  Standsning.  Og  dette 
rammer  Kolonisterne  i  disse  Egne  dobbelt  haardt,  thi 
disse  Folk  komme,  som  sagt,  kun  herhen  for  at  tjene  For- 


55 

muer  og  ikke  tillige  for  at  bo  her  og  grunde  sig  et  Hjem. 
her.  Intet  kan  her  forsone  Beboerne  med  deres  Opholds- 
sted, thi  Oljen  er  det  eneste,  som  de  bryder  sig  om,  og, 
naar  saa  ogsaa  Forretningerne  stanse,  forekommer  det  en- 
hver, at  hele  Grundlaget  er  revet  bort  fra  hans  Fødder  — 
han  bryder  op  og  drager  videre. 

Videre,  men  hvorhen?  Ja,  der  er  Steder  nok.  Brad- 
ford  vinker,  det  ny  Navn,  næppe  ti  Aar  gammelt,  der  i 
dette  Øjeblik  er  voxet  til  en  By  paa  over  15,000  Indb., 
og  som  er  opført  ligesaa  ufærdig,  ligesaa  primitiv  som 
de  andre  Stæder,  men  som  endnu  besidder  Ungdom,  Ynde, 
Friskhed  og  Nyhed.  Byens  hele  Udseende  mindede  mig  i 
høj  Grad  om  de  unge  Minebyer  i  Colorado  og  Nevada, 
som  jeg  besøgte  i  1876  og  1879.  En  bred  Hovedgade, 
befærdet  af  hundreder  af  travle  Fødder  og  Kjøretøjer,  er 
ført  ud  midt  igjennem  den  bare  Dalbund,  uden  noget  som 
helst  Hensyn  til  en  Bys  Krav.  Midtergaden  er  bedækket 
med  foddybt  Støv,  som  i  Regnvejr  bliver  til  Mudder.  For- 
tovene ,  der  er  tømrede  sammen  af  Planker ,  ligge  om- 
trent en  Fod  over  Gadeniveauet  og  løber  langs  med  de 
lave-,  med  langt  fremspringende  Bræddetage  udstyrede 
Huse.  Hvert  Hus  i  denne  omtrent  en  engelsk  Mil  lange 
Gade  er  et  Forretningshus.  Det  vil  sige,  ud  til  Gaden 
frembyder  den  en  Butik,  et  Spisehus  eller  et  Værtshus, 
og  bagtil  et  tarvehgt  møbleret  Beboelsesrum.  Kun  faa 
Huse  i  denne  mærkelige  By  er  opførte  af  Mursten  og  mere 
end  én  Etage  høje.  Blandt  disse  faa  findes  fremfor  alt 
Teatret,  Aviskontoret  og  Oljebørsen. 

For  den  ene  Ende  af  denne,  lange  Gade,   der  ser  ud, 

som  om  den  var  skudt  op  paa  en  eneste  Nat,  ligger  Jern-  • 
banestationen,  der  ikke  er  stort  andet  end  et  Halvtag  med 
en  lukket  Baas  til  Billetkassereren,  som  sælger  Billetter 
med  Revolveren  liggende  ved  Siden  af  sig.  Ved  clen  anden 
Ende  af  Gaden  knejser  et  imponerende  Hotel,  hidtil  den 
største  Bygning  i  Byen.  Hist  og  her  viser  der  sig  allerede 
beskedne  Begyndelser  til  Sidegader,  som  endnu  foreløbig 
munde  ud  i  den  græsbevoxede  Præri.  Alle  Huse  er 
selvfølgelig  behængte  og  overmalede  af  markskrigeriske 
Firmaskilter,  Inskriptioner  og  Reklamer. 

Ovenover  de  brede  Gader  løber  der  ligeledes  et  Net 
af  Reklamer  saavelsom  Telegraf  og  Telefontraade.  Hist 
og  her  i  en  Sidegade,  ja  endog  i  Husenes  Baggaarde, 
knejse  de  høje  Skeletter  af  »The  Derrics«  med  den  be- 
standig op-  og  nedadgaaende  Pumpestang.  Ved  Siden  af, 
under  et  primitivt  sammentømret  Halvtag,  pruster  og  stønner 
Dampmaskinen,  som  driver  Pumpen.  I  Byens  umiddelbare 
Omegn  er  der  hverken  et  Træ  eller  en  Busk  at  se,  men 
til  Gjengjæld  desto  flere  »Derrics«,  disse  luftige,  høje,  af 
Bjælker  og  Lægter  sammentømrede  Stilladser,  som  rejse 
sig  over  hvert  enkelt  Borehul,  og  som  udgjøre  de  mest 
karakteristiske  Fremtoninger  i  Oljeegnene.  Man  ser  ikke 
andet  end  »Derrics«,  hvorhen  man  end  vender  sig.  I  hele 
Dalen  i  Miles  Afstand,  opad  Fjeldvæggene  og  paa  Tin- 
derne staa  de  ligesom  en  uhyre  Skov  —  og  alle  Vegne 
strømmer  Oljeh  frem  af  Jorden,  og  af  hver  en  Revne  Olje- 
gas  i  saadan  Mængde,  at  man  begynder  at  opsamle  den 
for  at  benytte  den  til  Gasbelysning. 

Og    mellem   disse   Stilladser    ser    man    saa    de    talrige 

»Tanks«  paa  primitivt  byggede  Underlag.  Det  er  mæg- 
tige, rødmalede  Petroleumsbeholdere,  der  i  Form  og  Om- 
fang ligne  vore  almindelige  Gasværksbeholdere,  og  i  hvilke 
den  af  Oljepumpen  optrukne  Olje  ledes  hen  ved  Rør.  Alt 
i  den  saa  pludselig  for  »Civilisationen«  aabnede  Dal  er  i 
Liv  og  Bevægelse,  overalt  pruster  og  fløjter  Dampmaskiner, 
overalt  tømres  der  paa  nye  Beboelses-  og  Forretningshuse. 
Paa  Banegaarden  er  der  det  travleste  Røre  med  Person- 
og  Godsbefordring,  Gaderne  mylre  af  travle  Mennesker, 
foran  Oljebørsen  staar  der  Skarer  af  skrigende  og  heftig 
gestikulerende  Spekulanter,  Post-  og  Telegrafkontorer  er 
belejrede  af  andre,  og  de  talrige  med  direkte  Traade  til 
de  store  Hovedstæder  forbundne  Telegrafapparater  dikke 
uophørlig  og  forkynde  Verden  Priserne  paa  og  Udbyttet 
af  den  i  dette  travle  Centrum  indvundne  Olje.  Alt  fore- 
gaar  i  en  saadan  Hast  og  Ilfærdighed  og  saa  tilsyneladende 
uden  al  Orden  og  System,  at  man  kunde  tænke  sig  hensat 
til  en  Guldmineby  i  Klippebjergene. 

Dette  er  Billedet  af  Bradford  ~  den  ny  Petroleums- 
hovedstad.  Og  dog  har  man  her  allerede  Kirker,  Spille- 
buler, Bibliotheker,  Teatre  og  Koncertsale,  i  hvilke  de  be- 
rømteste Kunstnere  og  de  bedste  Orkestre  fra  New-York 
og  Boston  hyppig  give  godt  besøgte  Koncerter!  Hvilken 
Modsætning ! 

Ved  en  saadan  Stigning  af  Oljeproduktionen,  saaledes 
som  den  har  udviklet  sig  i  de  sidste  Aar,  forslaar  Trans- 
porten af  Petroleum  heller  ikke  mere  til  Kravene,  og  de 
store  Selskaber,  og  fremfor  alt  »The  standard  oil  Company«, 
lod  derfor  anlægge  Rørledninger  fra  Petroleumsdistrikterne 

til  Raffinaderierne  i  Hovedstæderne.  Nu  løber  Oljen  fra 
»Derrics<<  gjennem  Rør  til  de  talrige,  store  Oljebeholdere, 
af  hvilke  der  i  Petroleumsegnene  findes  over  1600.  En- 
hver af  disse  med  en  Bekostning  af  80CO  Dollars  opførte 
Jernbeholdere  er  omtrent  30  Fod  høj  og  90  Fod  i  Gjen- 
nemsnit,  og  rummer  indtil  35,000  Fade  Petroleum.  Sær- 
egne Maalere  angive  nøjagtig  den  Mængde  Petroleum,  som 
daglig  tilflyder  Beholderen  fra  hver  enkelt  Oljekilde,  og 
Ejeren  af  denne  modtager  til  Gjengjæld  strax  af  Forval- 
teren ved  Jernbeholderen  et  Bevis,  som  alle  Vegne  er  sæl- 
gehgt  til  Petroleumens  Dagspriser.  Viser  Maaleren  t.  Ex. 
en  Tilvæxt  af  2000  Fade  fra  »Bonanzakilden«  eller  >' Guld- 
kilden« eller  »den  Uudtømmelige«  —  thi  hver  enkelt  har 
sit  eget  Navn,  og  da  der  er  saa  mange  Kilder,  kniber  det 
ikke  sjældent  med  at  finde  et  nyt  —  saa  modtager  Ejeren 
af  »Bonanzakilden«  o.  s.  v.  et  Bevis,  gjældende  paa  2000 
P'ade  Olje,  og  dette  Papir  er  ligesaa  godt  som  en  Vexel 
paa  Sigt,  men  imidlertid  underkastet  stadige  Svingninger  i 
Værdi.  Hvis  Ejermanden  tror,  at  Oljepriserne  snart  vil  stige, 
beholder  han  Beviset,  saalænge  indtil  hans  Haab  gaar  i 
Opfyldelse,  men  kun  altfor  ofte  bliver  han  skuffet  i  sine 
Forventninger. 

Et  eller  andet  Sted  bliver  der  opdaget  en  ny  Kilde, 
som  leverer  tre,  fire  eller  flere  tusinde  Fade  pr.  Dag.  Som 
Følge  af  denne  pludsehge  Overproduktion  dale  Priserne; 
han  behøver  Penge  og  maa  nu  sælge  sit  Bevis  til  meget 
lavere  Pris,  end  han  oprindelig  kunde  have  faaet.  Olje- 
spekulationens  kolossale  Omfang  kan  lettest  ses  af  Om- 
sætningens Størrelse.      Paa    de    fire    største    Oljebørser    er 

der  en  Omsætning,  der  i  1883  beløb  sig  til  ikke  mindre 
end  6000  Millioner  Fade  Olje. 

Gjennemsnitsprisen  pr.  Fad  er  foreløbig  70  Cents,  hvad 
der,  udtrykt  i  Penge,  giver  en  samlet  Omsætning  af  mellem 
5  og  6  Milliarder  Dollars  eller  over  to  og  tyve  tusinde 
Millioner  Kroner  pr.  Aar. 

Fra  Oljebeholderne  bliver  Oljen  som  sagt  nu  om  Stunder 
hovedsagelig  bragt  til  Raffinaderierne  gjennem  store  Rør- 
ledninger. Disse  føre  til  Cleveland,  Buffalo,  Pittsburg  og 
New- York  —  ja  siden  1890  findes  der  endogsaa  en  260 
Mile  lang  Ledning  til  Chikago  —  og  efter  at  være  raffi- 
neret, aftappes  den  paa  ny  Fade  og  udskibes  derpaa. 
Længden  af  Rørledningerne  i  selve  Oljedistriktet  beløber 
sig  til  5000  engelske  Mil,  og  samtlige  Hovedledninger  fra 
Distriktet  til  de  nævnte  Hovedstæder  har  en  samlet 
Længde  af  1200  Mile,  et  Kæmpeværk,  der  alene  har 
kostet  90  Millioner  Kroner.  Petroleumsudførselen  til  Eu- 
ropa beløb  sig  i  1863  kun  til  600,000  Galloner,  i  1880  an- 
drog den  allerede  500  Millioner  Galloner,  og  Amerikanerne 
har  altsaa  al  mulig  Grund  til  at  ønske  sig  til  Lykke  med 
den  Rigdom,  hvormed  Naturen  har  velsignet  deres  Land. 
Men  det  gik  her  som  i  alt  andet.  Da  Amerikanerne  først 
havde  faaet  denne  Industri  i  Gang,  skød  de  ved  deres 
Energi  og  Driftighed  langt  ud  over  Maalet,  og  for  Øje- 
blikket, kun  et  Par  Aar  efter  at  det  første  Borehul  holdt 
Jubilæum,  ser  de  til  deres  Skræk,  at  de  hvert  Aar  produ- 
cere 5 — 6  Millioner  Fade  mere,  end  de  er  i  Stand  til  at  af- 
sætte. Hertil  kommer  endnu  Konkurrencen  med  ny  Pe- 
troleumsegne,    t.  Ex.    de    russiske    ved    det  kaspiske  Hav 

Dette  Overskud  kommer  kun  Europa  til  Gode,  idet  det 
trykker  Prisen  ned  paa  denne  nu  alle  Vegne  yndede  Be- 
lysningsvædske.  Desuden  har  man  for  at  komme  af  med 
Overproduktionen  søgt  at  anvende  Petroleum  paa  andrp 
Maader.  Saaledes  bliver  nu  om  Stunder  Lokomotiver,  ja 
endogsaa  store  Oceandampere,  fyrede  op  med  Petroleum 
i  Stedet  for  med  Kul,  og  mange  Dampere  medføre  i  den 
Anledning  et  Kvantum  af  3000  Tønder  Stenolje.  Ligeledes 
blive  hundreder  af  Fabrikker  derovre  ikke  mere  for- 
synet med  Kul,  men  med  Petroleum,  og  den  ny  Rørledning 
til  Chikago  vil  yderligere  fremme  Petroleumens  Afbenyttelse. 
Men  hvor  længe  vil  denne  for  saa  kort  siden  uanede  Rig- 
dom i  Pennsylvanien  vedvare?  Det  er  umuligt  at  besvare 
dette,  og  det  er  ikke  godt  at  vide,  om  den  ikke  allerede 
vil  være  udtømt  om  10,  5  eller  endogsaa  i  Aar.  Saa  er 
det  forbi  med  hele  den  Herlighed,  og  de  store,  rige  Stæder 
vil  saa  rimeligvis  forsvinde  igjen,  ligesaa  hastig  som  de  er 
opstaaede. 


„CAPE  MAY",  VIRGINIENS  BADESTED. 

JLyen  ny  Verdens  atlantiske  Kyster  egne  sig  ikke  saa 
godt  for  den  i  Europa  saa  yndede  Søbadesport,  som  den 
gamle  Verdens  Kyster.  Fra  Jyllands  Nordspids  lige  til 
Strædet  ved  Caiais  og  derpaa  atter  Kysterne  ved  Norman - 
diet,  Bretagne  og  den  franske  Vestkyst  findes  der  kun 
faa  Pladser,  der  ikke  med  nogen  Reklame  og  Energi  kunde 
lade  sig  indrette  til  et  mere  eller  mindre  fashionabelt  Bade- 
sted, saaledes  som  det  sker  hvert  eneste  Aar.  Men  Ame- 
rikanerne, som  Sommeren  igjennem  maa  lide  under  en 
ligefrem  tropisk  Hede,  er  i  den  Retning  ikke  saa  heldig 
stillede.  De  har  hverken  et  Schweiz,  hvor  de  kan  flygte  op 
mellem  Bjergene,  og  ligesaa  lidt  en  Strand  som  Vester- 
havskysten.  Fra  det  tropiske  Florida  helt  op  til  Delaware- 
flodens Munding  er  Kysterne  sumpede  og.  usunde,  og  oven 
i  Kjøbet  beskylles  de  af  Golfstrømmen,  hvis  Vand  er  altfor 
varmt,  til  at  et  Bad  deri  kunde  skaffe  nogen  Forfriskning. 
Fra  Delawareflodens  Munding  mod  Nord  indtil  Bugten  ved 
New- York,  er  Kysterne  i  Staten  New-Jersey  dog  næsten 
ligesaa  sandede   og   flade  som  Hollands,    og    dér    er  ogsaa 

den  ny  Verdens  største  og  mest  besøgte  Badesteder  op- 
staaede.  Der  findes  »Longbranch«,  mange  opblæste  og 
uopdragne  New- Yorker  Børsmatadorers  Badested,  og  læn- 
gere mod  Syd  »Atlantic  City«,  hvor  Filadelfias  Indbyggere 
ty  hen,  og  Kvækerstaden  forflyttes  ud  til  Kysten  med  et 
kjedsommeligt  og  noget  skinhelligt  Selskab. 

Endelig  paa  Sydspidsen  af  New-Jersey  ligger  det  hen- 
rivende »Cape  May«,  de  stolte  og  skjønne  Virginierinders 
Badested,  som  her  mødes  med  de  prægtige  Amazoner  fra 
Kentucky  og  de  berømte  Skjønheder  fra  Baltimore  og  Louis- 
ville.  Mellem  disse  tre  karakteristiske  Badesteder  har  der 
langs  hele  Kysten  udviklet  sig  en  hel  Mængde  andre  mindre  og 
mere  beskedne  Badesteder  ligesom  i  Europa  mellem  Dieppe, 
Ostende  og  Scheveningen,  men  alle  de  nævnte  Steder  paa 
New-Jersey  Kysten  lide  under  en  frygtelig  Plage.  Bagved 
Klitterne  ligger  der  paa  lange  Strækninger  ind  ad  Landet 
til  store  Moradser,  sande  Ynglesteder  for  al  vSlags'Utøj, 
især  Myg  og  Moskitoer.  Naar  Vinden  kommer  fra  Ha- 
vet, kan  man  nogenlunde  bjerge  sig,  men  blæser  den 
fra  Landsiden,  fører  den  hele  Skyer  af  Moskitosværme  med 
sig  ind  i  Badestederne.  Utrolige  Masser  af  disse  sultne, 
blodtørstige,  flyvende  Miniaturtigre  kaste  sig  over  Bade- 
gjæsterne  og  stikke,  bide,  suge  og  pine  uophørlig,  saa  at 
man  er  lige  ved  at  gaa  fra  Forstanden.  I  tre,  fire  Dage 
i  Træk,  ja  undertiden  endogsaa  en  hel  Uge,  bliver  Op- 
holdet her  endog  ganske  utaaleligt. 

Ved  saadanne  Moskitoinvasioner  bære  Damerne  tætte 
Slør,  tykke  Hansker,  to  Par  Strømper  og  højskaftede 
Støvler.     I  Værelserne    vogter   man   sig  for  at  tænde  Lys, 

Og  forlader  man  Hotellet,  bliver  først  Hænder  og  Ansigt 
omhyggelig  indgnedet  med  alle  Slags  Æthere  og  Salver, 
og  enhver  Kurgjæst  medfører  en  Flaske  Salmiakspiritus. 
Ved  Aftenkoncerterne  vælge  Gjæsterne  i  Reglen  de  mørkeste 
og  køligste  Pladser.  Herrerne  røge  uophørlig  Cigarer  og 
Cigaretter  for  at  fordrive  Udyrene,  og  Damerne  har  alle 
med  sig  en  ^2  Alen  lang  Elfenbensstok,  paa  hvis  Ende  der 
sidder  en  lille  udskaaren  Haand  med  spidse  Fingre,  — 
kort  og  godt  en  Kløpind. 

Første  Gang  jeg  var  i  Besøg  i  »Cape  May«,  tænkte 
jeg  mig,  at  disse  Pinde  var  Haarnaale,  men  den  Maade, 
hvorpaa  de  blev  anvendte,  gav  mig  snart  andre  Begreber. 
Den  første  Aften  befandt  jeg  mig  i  et  henrivende  Dame- 
selskab i  mit  Hotels  Veranda  for  at  høre  paa  Musikken. 
Det  var  mig  paafaldende,  at  mange  Damer  pludselig  be- 
gyndte at  klø  sig  over  hele  Legemet,  snart  hist,  snart  her, 
paa  Skuldrene,  paa  Armene,  ja  endogsaa  paa  Underextre- 
miteterne,  i  hvilken  Anledning  de  med  stor  Liberalitet  — 
det  var  jo  halvmørkt  —  løftede  deres  Kjoler  op.  Jeg  maa 
ligefrem  tilstaa,  at  jeg  sad  og  blev  ganske  flov,  og  hvem 
ved,  om  det  ikke  ved  nogen  bedre  Belysning  endog  var 
lykkedes  mig  at  rødme.  Hvad  mig  selv  angik,  lykkedes 
det  mig  at  attrapere  nogle  Moskitoer  paa  fersk  Gjerning, 
og  paa  dem  øvede  jeg  min  Hævn  med  sandt  Raseri.  Men 
hvad  var  disse  faa  Forposter  i  Sammenligning  med  den 
flyvende  Ulaneskadron,  som  forfulgte  mig  med  deres  Lanser 
og  deres  Stik.  Endelig  kunde  jeg  ikke  længere  holde  det 
ud,    men    løb    tilbage    til  Hotellet,    for    der    at    finde  For- 

hallens  hvidstrøgne  Vægge  bogstavelig  talt  bedækket  med 
Moskitoer. 

Hvor  utroligt  end  dette  maa  lyde,  er  det  dog  sandt,  og 
enhver,  der  nogensinde  i  Sommertiden  har  besøgt  New- 
Jerseys  Kyst,  vil  bekræfte  mit  Udsagn.  Moskitoens  tynde, 
lange  Braad  trænger  gjennem  alt,  Klædningsstykker,  Strøm- 
per, ja  endogsaa  tyndt  Læder.  Man  kan  derfor  gjøre  sig 
en  ForestilHng  om,  med  hvilke  BehageHgheder  et  Ophold 
ved  Newjerseys  Badesteder  er  forbundet.  Moskitobesø- 
gene vare  ligesaa  længe,  som  Vinden  blæser  over  imod 
Søen  inde  fra  Sumpene  paa  Landsiden.  Saasnart  den  slaar 
om,  er  det  forbi  med  Myggesværmene,  og  »Cape  May« 
bliver  med  ét  Slag  det  mest  henrivende  Badested  paa  hele 
den  amerikanske  Kyst.  Men  ved  andre  Badesteder  i  New- 
Jersey,  t.  Ex.  i  Elberon,  kan  Moskitosværmene  enkelte 
Aar  være  saa  haardnakkede,  at  Gjæsterne  maa  flygte  fra 
Hotellerne  og  søge  hen  til  andre  Egne.  Saaledes  maatte 
forgangent  Aar  alle  Hoteller  paa  to  mindre  Badesteder 
mellem  »Longbranch<'  og  »Atlantic- City«  lukke  midt  i  Sæ- 
sonen, da  alle  Gjæsterne  var  flygtede  for  Moskitoerne. 
Landmændene  og  Gartnerne  i  New-Jersey  gjør  sig  næppe 
nok  den  Ulejlighed  at  jage  enkelte  af  disse  Smaadyr  fra 
Hænder  og  Ansigt.  Jeg  har  selv  set  det,  og  det  er  ogsaa 
bekræftet  ved  en  Artikel  i  Dagbladet  i  »Cape  May«  af  den 
1 8.  Juli  1886,  og  er  altsaa  sandt,  hvor  utroligt  det  end 
yder,  at  disse  Mennesker  først  synes  at  føle  Stikkene, 
naar  en  hel  Mængde  Uhyrer  har  sat  sig  paa  deres  blottede 
Legemsdele.  Først  da  stryge  de  dem  bort  med  Haanden. 
Europæiske  Badegjæster  vil  nu  rimeligvis   spørge:   Hvorfor 

blive  da  i  det  hele  taget  »Cape  May«  og  de  andre  Bade- 
steder besøgt,  naar  Opholdet  dér  er  saa  ulideligt?  Svaret 
er  ganske  simpelt.  For  det  første  er  Sommerheden  i  Ame- 
rika i  den  Grad  uudholdelig,  at  mangen  en  Dag  Snese  af 
Menneskeliv  falde  som  Ofre  for  den  i  hver  af  Amerikas 
store  Byer,  og  kun  imellem  Bjergene  eller  ved  Kysten  er 
det  muligt  at  finde  lidt  Kølighed,  og  da  mange  Familje- 
fædre  er  i  høj  Grad  bundne  af  deres  Forretninger  og  Livs- 
stillinger, og  derfor  umulig  kunne  fjerne  sig  ret  langt  fra 
deres  Hjemstavn  for  at  bo  i  Bjergene,  udsætte  de  sig  hel- 
lere for  Moskitoernes  Stik  ved  den  nære  Kyst,  hvor  de 
dog  i  det  mindste  til  visse  Tider  finde  kølig  Luft,  forfri- 
skende Bade  og  adskilligt  andet,  som  gjør  dem  Opholdet 
behageligt. 

I  dette  Punkt  kan  jeg  tale  med  af  egen  Erfaring.  Af 
hvilken  Grund  blev  jeg  da  selv  i  hele  7  Uger  i  »Cape  May« 
trods  Moskitoerne }  Og  hvorfor  tænker  jeg  selv  med  sandt 
Velbehag  paa  min  Badesæson,  ja  maaske  endog  med  et 
let  Suk?  Fordi  —  ja  fordi  Virginierinderne  og  Kreoler- 
inderne fra  Louisiana,  Planterskjønhederne  fra  Carolina  og 
Georgia  er  saa  overordentlig  dejlige,  at  det  paa  det  øvrige 
store  Fastland  er  umuligt  at  finde  saa  smukke  Kvinde- 
typer. Amerika  er  bekjendt  for  sine  skjønne  Kvinder,  og 
blandt  dem  er  Kvinderne  fra  de  tidligere  Slavestater  utvivl- 
somt de  smukkeste,  de  mest  henrivende  og  elskværdige. 
Blandt  alle  Kvinder  paa  Jorden  er  det  dem,  der  i  hele 
deres  Optræden,  deres  Ynde  og  Holdning  staa  Wiener- 
inderne nærmest.  Desuden  klæde  de  sig  meget  smukt, 
ride  som  Amazoner,  kjøre,  svømme,  danse  og  —  kokettere 

saa  lidenskabelig,  at  endogsaa  en  Klapperslange  maatte 
forelske  sig  i  dem.  Endskjønt  »Cape  May<?  ikke  længere 
besøges  af  det  saakaldte  fine  Selskab  fra  New- York  og 
Filadelfia,  Penge-  og  Embedsmændene,  og  skjønt  det  hos 
Matadorerne  i  New-York  er  »out  of  fashion«,  saa  er  det 
dog  blevet  ved  at  være  Sædet  for  Planter-Aristokratiet  fra 
Syden,  og  dette  paastaar,  at  New- Yorks  Damer  kun  har 
trukket  sig  tilbage,  fordi  de  med  deres  magre  Skikkelser 
og  enerverede  Udseende  aldeles  ikke  har  kunnet  hamle 
op  med  Sydens  svulmende  Skjønheder. 

Der  er  intet  af  Amerikas  andre  Badesteder,  der  har 
saa  smuk  en  Strand  som  »Cape  May«  ;  Kysten  falder  lang- 
somt af  ned  imod  Havet  og  er  bedækket  med  hvidt,  blødt 
Sand  uden  den  ringeste  Sten  eller  Muslingeskal.  Det  ser 
ud,  som  om  Neptun  af  lutter  Galanteri  selv  omhyggelig 
havde  sigtet  Strandsandet.  Langs  Kysten  løber  en  bekvem, 
vel  vedligeholdt  Kjørevej,  og  paa  den  anden  Side  af  denne 
findes  Badehuse  med  Paaklædningsrum.  Bag  disse  strækker 
sig  store  Plæner  med  smukke  Blomsterbede  ind  ad  Landet 
til,  og  midt  imellem  Anlægene  knejser  de  store  og  for- 
træffelige Hoteller,  som  Congress  Hall,  New-Colorado, 
Stocktownhotel,  alle  omgivne  af  et  stort  Antal  Villaer  og 
Cottager  med  smukke,  skyggefulde  Haver.  Hvert  Hotel 
har  sit  eget  Badehus,  og,  da  Indflydelsen  af  Ebbe  og  Flod 
ikke  er  saa  følelig  ved  Amerika  som  i  Trouville  eller 
Ostende,  er  de  smaa,  europæiske  Badevogne  her  noget 
ganske  ukjendt. 

Dertil  gives  der  iøvrigt  ogsaa  en  anden  Grund.  Selv 
om  Ebben  var  endnu  betydeligere  her  end  i  Ostende,  saa 

vilde  de  amerikanske  Damer  dog  ikke  gjemme  sig  i  Bade- 
vogne og  saa  hastig  unddrage  sig  deres  Beundreres  Blikke. 
Tvertimod,  de  bevæge  sig  i  deres  klædelige  Badedragt 
med  •  ligesaa  megen  Elegance  og  Sikkerhed  paa  Strand- 
sandet som  Balletdanserinderne  paa  Scenens  Gulv.  Ja, 
det  forekom  mig  endog  altid,  som  om  de  fandt  stort  Behag 
i  saaledes,  kjækt  og  sikkert,  men  altid  yndefuldt,  at  gaa 
den  lange  Vej  gjennem  den  beundrende  Mængde  til  deres 
Badehuse  paa  den  anden  Side  af  Promenaden,  naar  de 
kom  fra  Badet.  Ikke  alle  gjør  dette,  men  de,  som  spanku- 
lere saa  dristigt  og  med  en  saa  klædelig,  men  maaske  lidt 
paatagen  Undseelse,  er  i  Reglen  netop  dem,  der  stoler 
mest  paa,  at  de  ikke  har  noget  uskjønt  at  skjule. 

I  den  allersidste  Tid  har  Amerikanerindernes  Badedragt 
heldigvis  faaet  et  smukkere  Snit,  og  jeg  er  næsten  til- 
bøjelig til  at  anbefale  den  til  vore  europæiske  Skjønheder 
i  Stedet  for  den,  der  almindeligvis  bruges  her.  Et  snævert 
siddende,  i  Reglen  mørkeblaat,  Liv  naar  til  ned  over  Hof- 
terne, Benene  er  beklædte  med  stramme,  mørkeblaa  Tri- 
cots,  der  naa  til  Knæet,  Fødderne  og  Benene  til  Knæet 
er  bedækket  af  sorte  Strømper,  som  fastgjøres  ovenover 
Knæet.  For  at  give  Taljen  saa  skjøn  en  Form  som  mulig 
bære  Damerne  Korset,  hvad  de  imidlertid  i  Reglen  be- 
nægte, saalænge  indtil  et  Fiskeben,  som  stikker  ud,  øjen- 
synlig beviser  det  modsatte.  Dertil  kommer  en  lille  mørke- 
blaa Kjole,  der  beklæder  Hofterne  og  naar  til  nogle  Tom- 
mer ovenfor  Knæet.  Om  Livet  bæres  i  Reglen  et  stærkt 
gult  eller  rødt,  snævert  siddende  Bælte,  og  Haaret  er  kjækt 
bundet  op  med  et  Silketørklæde  af  samme  Farve. 

Saaledes  paaklædte  ligne  de  badende  Amerikanerinder 
omtrent  Figurantinder  i  mørkeblaa  Balletdragt  uden  Skjørter. 
Desværre  kan  vi  ikke  her  medgive  Illustration,  skjønt  det 
aldeles  ikke  skorter  paa  fotografiske  Billeder  af  badende 
Kvinder.  Dog  ikke  saaledes  at  forstaa,  at  det  var  nød- 
vendigt i  forbigaaende,  i  al  Hemmelighed  at  tage  Billeder  af 
Najaderne  ved  »Cape  May«.  Paa  ingen  Maade.  Ved- 
kommende Damer  lade  sig  fotografere  med  stor  Forkjær- 
hghed.  Næsten  ved  Siden  af  ethvert  af  de  store  Bade- 
huse er  der  indrettet  et  fotografisk  Atelier,  og  de  badende 
Damer,  eller  i  det  mindste  de  unge  og  smukke,  bestille 
sædvanligvis  et  Antal  Fotografier  i  Badedragt,  som  de  saa 
forære  bort  til  intime  Bekjendte  og  til  de  mest  foretrukne  af 
deres  Beundrere. 

Enhver  Amerikanerinde  sætter  i  høj  Grad  Pris  paa  at 
have  en  mandlig  Ledsager  i  Badet.  Han  fører  hende  ud  i 
Vandet,  understøtter  hende,  lærer  hende  at  svømme  og 
gjør  sig  i  det  hele  taget  nyttig.  Paa  Grund  af  den  store 
Frihed  og  Utvungenhed  ved  de  amerikanske  Bade  blive 
Herrerne  snart  forestillede  for  Damerne;  alle  i  det  lystige 
Selskab  kjende  hverandre,  og  det  er  altsaa  ikke  vanskeligt 
for  Damerne  hver  Dag  at  udvælge  sig  en  eller  anden  Led- 
sager eller  lade  sig  invitere  til  Badet  ganske  paa  samme 
Maade  som  til  Komedien  eller  Ballet.  Den  engelske  Bade- 
regel: 3  Dukkerter  og  saa  ikke  mere,  er  aldeles  ukjendt 
i  Amerika.  Man  beholder  Badedragten  paa  i  Timevis, 
plasker  nogle  Minuter  omkring  i  Vandet,  lader  Brændin- 
gens Bølger  overskylle  Ryggen,  vælter  sig.  i  Sandet  og 
springer    atter    ud    i   Vandet.      Saaledes    hengaar   Formid- 

dagen.  Timen  før  Middag  bliver  benyttet  til  at  gjøre  Toi- 
lette, og  Eftermiddagstimerne  benyttes  atter  til  Sport.  En- 
kelte Par  slaa  sig  sammen  og  leje  en  Vogn,  der  bringer 
dem  til  »Rouse's  point«  eller  en  anden  Bugt.  Her  gaar 
man  ombord  i  en  Sejlbaad  og  sejler  ud  paa  Søen,  eller 
ogsaa  lader  man  sig  drive  langs  Kysten  for  at  fange  Rejer 
og  Krabber.  Af  og  til  fanges  her  ogsaa  et  stort  og  far- 
ligt Vildt.  Rundt  om  »Cape  May«  vrimler  der  af  Hajer, 
en  Kjendsgjerning,  som  i  de  første  Dage,  jeg  var  der,  var 
mig  ubekjendt,  ellers  havde  jeg  ganske  sikkert  ikke  ladet 
mig  forlede  til  at  svømme  saa  langt  ud  i  Havet.  —  Et 
Par  Dage  efter  min  Ankomst  hørte  jeg  paa  min  Spadsere- 
tur paa  den  smukke,  omtrent  300  Skridt  ud  i  Havet 
ragende  »pier«  nogen  raabe  mit  Navn.  Det  var  min  Ven 
T.,  som  med  et  tykt  Tov  i  Haanden  bad  mig  om  hurtig  at 
komme  ham  til  Hjælp. 

»Der  er  rimeligvis  igjen  en  Hajfisk  paa  Krogen,«  for- 
klarede han,  »jeg  kan  ikke  alene  trække  Uhyret  i  Land. 
De  maa  hjælpe  mig,  lad  os  slæbe  Dyret  langs  med  Dæm- 
ningen ind  til  Stranden!« 

Vi  maatte  bruge  alle  vore  Kræfter  for  at  holde  fast 
paa  Tovet.  To  andre  Bekjendte  ilede  til,  og  da  vi  ved 
forenede  Kræfter  havde  trukket  Uhyret  i  Land,  fandt  vi 
til  vor  Forbavselse,  at  det  var  en  10  Fod  lang  Graahaj, 
der  slog  omkring  sig  med  frygtelig  Kraft  og  stadig  bed 
den  fingertykke  Medekrog  dybere  ind  i  sine  Kæber.  Kro- 
gen sad  paa  en  omtrent  3  Alen  lang  Jernkjæde,  og  saa 
først    kom  Tovet   for   at   forhindre  Hajen  i  at  bide  Snøren 


70 

over.  —  Samme  Dag  fangede  T.  endnu  5  andre  mindre  af 
disse  hæslige  Dyr. 

Fra  den  Dag  af  syntes  Hajfiskefangsten  at  blive  en 
daglig  Sport  paa  »Cape  May« s  Dæmning,  og  der  gik  aldrig 
nogen  Dag,  uden  at  der  i  det  mindste  blev  fanget  én  Haj 
—  en  skrækkelig  Kjendsgjerning,  naar  man  tænker  paa, 
at  tusinde  Mennesker  her  hver  Dag  tager  Søbade.  Dog 
forekommer  disse  Dyr  kun  meget  sjelden  nærved  Bade- 
stranden, men  fra  den  Dag  af  var  det  forbi  med  Svømme- 
turene ude  paa  Havet. 

Hvor  dog  det  samme  gjentager  sig  i  Menneskelivet! 
Heroppe  paa  Dæmningen  staar  der  Fiskere,  som  vil  fange 
velsmagende  og  fine  Havfisk,  og  i  Stedet  for  gaar  kun  en 
Hajfisk  paa  Krogen.  Nedenfor  Dæmningen  er  der  ligeledes 
Folk,  som  har  travlt  med  at  fange  sig  en  Brud  paa  alle 
mulige  Maader,  og  ham  hænder  kun  altfor  ofte  den  samme 
Ulykke. 

Til  Souperen  gjøres  der  stort  Toilette,  thi  i  »Cape  May« 
er  der  hver  Aften  Bal.  Ethvert  af  de  3  store  Hoteller  har 
sit  eget  Orkester,  som  bestaar  af  30  eller  endogsaa  flere 
Musici,  der  hver  Morgen  og  hver  Eftermiddag  give  Kon- 
certer i  de  store  overdækkede  Hotelgaarde  og  om  Aftenen 
spille  op  til  Dans  i  de  flotte  Balsale.  De  prægtige  Kvinde- 
skikkelser, der  om  Formiddagen  vise  sig  med  saa  hen- 
rivende en  Naivitet  paa  Stranden,  straale  da  i  rige  Aften- 
toiletter,  og  den  samme  Kavaler,  ved  hvis  Arm  de  om 
Formiddagen  har  vugget  sig  i  Bølgerne,  omslynger  dem 
om  Aftenen  for  med  dem  at  flyve  hen  over  det  glatte 
Parketgulv  til  en  moderne  Valses  Toner.    Men  kun  de  færreste 

Europæere  kan  være  med,  thi  de  amerikanske  Danse  er 
ganske  forskjellige  fra  dem,  man  kjender  i  Europa,  og  den, 
der  vover  sig  ud  paa  Gulvet  med  en  henrivende  Georgier- 
inde  ham  kunde  det  let  gaa,  som  det  gik  »Mester  Lang- 
øre« paa  Isen;  altsaa  man  maa  hellere  »varme  Bænke«.  Det 
passerer  jo  da  ogsaa  sommetider  Damerne. 


AANDESEERNE  I  „ANCHORA". 


i  et  aristokratisk  Selskab  i  Bryssel  traf  jeg  for  flere 
Aar  siden  en  gammel  Russer,  som  var  en  begejstret  Til- 
hænger af  Spiritismen.  Han  fortalte  os  de  mest  gruop- 
vækkende Exempler  paa  Aandesyner,  som  han  paastod  at 
have  set,  og,  da  vi  smilende  udtalte  vor  Tvivl  angaaende 
Ægtheden  af  disse  Syner,  blev  han  forarget  og  paaberaabte 
sig  flere  berømte  Aandeseere,  bl.  a.  Brødrene  Eddy  i 
Amerika.  »Ja,«  udbrød  han,  »i  Fald  De  havde  set  Brø- 
drene Eddys  Aandesyner,  saa  vilde  De  ganske  sikkert  ogsaa 
tro  paa  min  Forklaring.« 

Da  jeg  snart  efter  kom  til  Filadelfia,  der  som  bekjendt 
er  Hovedstaden  for  Spiritismen,  forhørte  jeg  mig  nærmere 
angaaende  disse  to  ærede  Brødre  og  fik  til  Svar  et  Værk 
paa  tre  til  fire  hundrede  Sider,  som  —  hvis  jeg  ikke  tager 
fejl  —  havde  den  Titel:  »Beboerne  af  den  anden  Verden«, 
og  hvis  Forfatter  var  angivet  at  være  en  vis  Hr.  Olcott. 
Denne  Bog  har  Olcott  udelukkende  helliget  Brødrene  Eddys 
Aandefænomener.  Disse  to  Herrer  boede  den  Gang  i  en 
lille  Koloni  i  Staten  Vermont,  og  Olcott  skildrer  Brødrene 


Eddys  Kamp  mod  Amerikas  Universiteter  og  videnskabe- 
lige Selskaber  saavel  som  deres  endelige  Sejr,  og  beskriver 
fremdeles  de  Syner,  som  Mediet  William  Eddy  kunde  frem- 
trylle, medens  han  sov.  Saaledes  indeholder  Bogen  bl. 
a.  en  Skildring  af  en  fornem,  russisk  Dames  Besøg  hos 
Brødrene. 

Under  Seancen,  og  efter  at  der  allerede  havde  vist 
sig  flere  af  Damens  afdøde  Slægtninge,  forlangte  hun  plud- 
selig at  se  sin  i  den  kaukasiske  Krig  faldne  Ægtefælles 
Aand,  og  —  faa  Minuter  efter  viser  hendes  Mands  Skik- 
kelse sig  virkelig  i  Ligklæder,  ordnede  aldeles  som  Skik 
og  Brug  byder  i  Rusland.  Denne  Skikkelse  besvarer  allé 
hendes  Spørgsmaal  paa  russisk  og  fremtager  som  Bevis 
paa  sin  Ægthed  Krigsmedaljen  fra  sit  Bryst  og  trykker 
den  i  Haanden  paa  den  halvt  afmægtige  Kvinde.  At 
dette  Syn  virkelig  havde  fundet  Sted,  blev  i  Bogen  be- 
kræ/tet  af  et  Antal  Personer,  som  havde  været  til  Stede 
ved  den  Lejlighed. 

Denne  Historie  vakte  i  saa  høj  Grad  min  Interesse,  at 
jeg  besluttede  mig  til  at  opsøge  Brødrene  Eddy  for  at 
komme  paa  Spor  efter  Sandheden.  Jeg  havde  bragt  i  Er- 
faring, at  Brødrene  var  flyttet  fra  hinanden,  og  at  den  ene 
af  Grunde,  som  nedenfor  vil  blive  antydet,  havde  opgivet 
sin  tidligere  Bopæl  for  at  bosætte  sig  omtrent  30  engelske 
Mil  fra  Filadelfia.  Denne  Koloni,  som  kun  var  beboet  af 
halvanden  Snes  Mennesker,  havde  man  givet  Navnet  »An- 
chora«,  som  Følge  af,  at  der  i  Nærheden  tidligere  havde 
ligget  et  Gjæstgiversted,  som  hed  »det  blaa  Anker«. 

Fra  Filadelfia  naaede  jeg  Stationen  »Anchora«  paa   1^/2 

Time  som  eneste  Passager,  der  skulde  staa  af  her.  En 
lille  Bræddehytte,  en  Bænk  og  en  større  Udhugning  i 
Skoven,  som  Jernbanen  passerer,  det  er  hele  Stationen. 
Toget  rullede  videre,  og  jeg  befandt  mig  alene  med  en 
gammel  Mand,  der  stod  og  syslede  henne  ved  en  daarlig 
Vogn,  forspændt  med  en  halt  Hest. 

»Ønsker  De  at  besøge  Mr.  Eddy?«  var  hans  første 
Spørgsmaal,  da  han  fik  Øje  paa  mig,  og  han  tilføjede :  »Jeg 
kan  godt  kjøre  Dem  derhen, «  og  i  det  samme  anviste  han 
mig  Plads  i  Vognen.  Han  gav  Hesten  et  Rap  af  Pisken, 
og  vi  kjørte  mod  Syd  ad  en  sandet  og  daarlig  Skovvej. 
Jeg  yttrede  det  Ønske  først  at  tage  ind  i  en  Kro,  hvis  der 
var  en  saadan,  og  Kusken  lovede  at  kjøre  mig  til  det 
eneste  derværende  Gjæstgiversted ,  som  tilhørte  en  Mr. 
Fowler. 

Den  gode  Mand  viste  sig  mere  snaksom,  end  jeg 
havde  ventet.  Men  alle  hans  Bestræbelser  var,  som  jeg 
mærkede,  rettede  paa  at  udforske  min  Nationalitet  og  For- 
maalet  for  mit  Komme.  Da  jeg  var  bange  for,  at  Stedets 
Beboere  alle  sammen  hørte  til  Mr.  Eddys  mest  intime 
Kreds,  og  allerede  i  Forvejen  kunde  give  denne  Efterret- 
ning om  mig,  undveg  jeg  alle  Spørgsmaal,  medens  jeg  selv 
erfarede,  at  alle  Beboerne  af  den  lille  Koloni  var  komne 
fra  Vermont,  altsaa  fra  hin  Stat,  hvor  Eddy  tidligere  havde 
boet.  Ogsaa  den  Omstændighed  var  mig  paafaldende,  at 
alle  havde  slaaet  sig  ned  paa  et  Sted,  der  var  fuldkommen 
udyrket,  og  hvis  Jordbund  syntes  at  være  ganske  uskikket 
til  at  frembringe  gode  Kulturplanter.  Da  i  øvrigt  selve 
Stedet   ligger  3    engelske  Mil  fra  Jernbanen,    drog  jeg  den 

simple  Slutning,  at  Nybyggerne  i  »Anchora«  med  Hensigt 
ønskede  at  forhindre  enhver  fremmed  Tilvæxt  af  Kolo- 
nisterne. 

Efter  hvad  Kusken  fortalte  mig,  var  alle  Beboerne  i 
Anchora  Spiritister,  og  disses  Tal  skulde  efter  hans  sigende 
være  meget  stort  i  Amerika.  Dette  sidste  er  mig  vel  be- 
kjendt,  thi  Aandemanien  tæller  i  den  gudfrygtige  Kvæker- 
stad Filadelfia  alene  over  30,000  Tilhængere,  som  har 
dannet  ikke  mindre  end  300  Klubber  og  hemmelige  Sel- 
skaber. Jeg  erfarede  ogsaa,  at  Tallet  paa  Besøgende  og 
Beundrere  var  meget  stort,  saa  at  der  daglig  kom  Per- 
soner, dog  mest  Kvinder,  for  ved  Hjælp  af  Mediet  William 
Eddys  Hjælp  at  træde  i  direkte  Samkvem  med  deres  afdøde 
Slægtninge. 

Efter  en  halv  Times  Kjørsel  havde  vi  naaet  Hotel 
»Fowler«.  Jeg  var  eneste  Gjæst  i  Huset  og  fik  et  ud- 
mærket Værelse.  Før  Aftensmaden  fik  jeg  Lejlighed  til 
at  se  mig  lidt  om  i  Værelset.  I  Skjænkestuen  fandt  jeg 
nogle  Spiritistværker  og  Smaaskrifter,  bl.  a.  ogsaa  Olcotts 
omtalte  Bog  med  en  Inskription  paa  Titelbladet,  som  inde- 
holdt disse  meget  talende  Ord:  »Venskabeligst  fra  For- 
fatteren«. Skulde  hele  Bogen  kun  være  et  Makværk,  en 
Reklame  fra  Eddys  Side.^  »Vi  faa  at  se,«  tænkte  jeg  ved 
mig  selv  og  afholdt  mig  foreløbig  fra  enhver  Ytring  over- 
for Hotelværten,  der  sammen  med  sin  Svigersøn  og  sin 
Datter  ligeledes  opholdt  sig  i  Skjænkestuen. 

Aftensmaden  var  ligesaa  tarvelig  som  de  Mennesker, 
der  serverede  den.  I  Værtens  og  hans  Families  Ansigts- 
træk og  Opførsel  var  der  ikke  nogetsomhelst  aparte  at  op- 

dage,  som  kunde  indgyde  Mistanke.  Vor  Samtale  drejede 
sig  først  og  fremmest  om  Spiritismen,  og  da  jeg  spurgte 
Værten,  om  jeg  i  Dag  vilde  faa  mange  Aandesyner  at  se, 
mente  han,  at  dette  ikke  afhang  af  de  Besøgendes  Antal, 
men  af  Vejret,  da  Aanderne,  naar  Himlen  var  overtrukket, 
ikke  havde  Kraft  til  at  gjennembryde  Skyerne. 

Jeg  svarede  ikke,  men  begav  mig  paa  Vejen  til  Eddys 
Bolig,  en  halv  Times  Gang  derfra.  Da  jeg  i  Dag  var  den 
eneste  Besøgende,  ledsagede  Fowler  og  hans  Svigersøn 
mig  og  fortalte  under  Vejs  vidunderlige  Ting  om  Eddys 
Kraft  og  Anseelse. 

Eddys  Gaard,  som  vi  endelig  nærmede  os,  bestod  af 
et  to  Etagers  vStuehus  af  Træ  med  flere  smaa  Udhuse. 
Rundt  omkring  Huset  var  der  plantet  Frugttræer  og  tyr- 
kisk Hvede.  Fra  dets  Indre  lød  der  munter  Tale  og  høj 
Latter,  som  dog  strax  forstummede,  da  vi  viste  os.  Jeg 
vilde,  før  Forestillingen  begyndte,  tage  Huset  i  Øjesyn,  men 
to  store  Hunde  vogtede  Indgangen  til  Gaarden.  Jeg  kunde 
fra  Gaardsiden  kun  bemærke  et  eneste  Vindu  i  Huset,  til 
hvilket  der  førte  flere  Trin  op  ligesom  til  en  Dør.  Denne 
Trappe  gav  mig  senere  Forklaring  paa  visse  Tildrageiser, 
som  i  Begyndelsen  forekom  mig  ufattelige. 

Endelig  blev  der  givet  os  Adgang  til  den  Helligdom, 
hvor  det  skulde  forundes  mig  at  gjense  min  afdøde  Faders 
Skikkelse  og  lige  saa  mange  Tanter  og  Onkler,  som  jeg 
ønskede.  Paa  Dørtærskelen  blev  jeg  modtaget  af  en  vær- 
dig Matrone,  som  kaldte  sig  E.  P.  Morrell,  og  som  indbød 
os  til  at  tage  Plads  i  Forværelset.  Her  fandtes  der  ikke 
nogensomhelst  af  hine  mystiske  Ting  eller  Dødningehoveder, 

som  sædvanlig  findes  i  amerikanske  Aandebesværgeres 
Lejlighed.  Et  Bord  med  en  nylig  paabegyndt  Fremmedbog, 
nogle  Fotografier  af  Mediet  William  Eddy  og  nogle  Af- 
bildninger af  hans  Aandeskikkelser  —  det  var  alt.  Efter 
nogle  Minuters  Forløb  traadte  en  Mand,  i  hvem  jeg  gjen- 
kjendte  min  Kusk  fra  om  Eftermiddagen,  ind.  Her  be- 
klædte han  Posten  som  Orgelspiller  og  bragte  netop  Med- 
delelse om,  at  »Forestillingen«  kunde  begynde. 

Jeg  var  i  høj  Grad  spændt  paa,  hvad  vi  skulde  faa  at 
se.  Fru  Morrell  aabnede  en  Dør  og  lod  os  en  for  en  gaa 
ind  i  et  stort  langagtigt  Værelse,  hvis  Indretning  jeg  for 
Øjeblikket  ikke  kunde  iagttage,  paa  Grund  af  det  der  her- 
skende Mørke.  I  Baggrunden  fandtes  der  nogle  Træbænke 
uden  Rygstød  eller  Hynder;  paa  disse  maatte  vi  tage 
Plads.  Til  os  sluttede  der  sig  endnu  to  aparte  udseende 
Kvinder  med  sort  Haar  og  mørk  Hudfarve  og  to  Mand- 
folk, der  ligeledes  tog  Plads  paa  Bænkene. 

Under  den  derpaa  følgende  Pavse  havde  jeg  Lejlighed 
til  at  betragte  det  Værelses  Indretning,  i  hvilket  vi  befandt 
os.  I  det  bageste  Hjørne  til  højre  bag  ved  os  brændte 
der  en  paa  Væggen  anbragt  Lampe,  hvis  i  Forvejen  meget 
sparsomme  Lys  blev  yderhgere  dæmpet  af  en  Papirsskærm. 
Paa  den  venstre  Væg  lige  foran  Tilskuerbænkene  stod  der 
et  lille  Orgel,  og  foruden  dette  udgjorde  endnu  et  i  det 
venstre  Forhjørne  staaende  Bord  det  eneste  Bohave  i  hele 
det  lave  og  kolde  Rum.  Saaledes  som  denne  Sal  viste 
sig,  lignede  den  i  intetsomhelst  hine  pragtfulde,  luxuriøst 
udstyrede  Kabinetter,  i  hvilke  Caghostro  eller  Fru  Le  nor- 
mand arrangerede   deres  Spiritisthistorier.     Kun   én   Indret- 

ning  gav  Værelset  noget  mere  hemmelighedsfuldt  ved  sig 
I  den  Væg,  som  laa  længst  borte,  lige  overfor  os,  befandt 
der  sig  til  højre  et  Vindue  —  det  samme,  til  hvilket  de 
omtalte'  Trin  førte  op  udvendig  fra  —  medens  den  venstre 
Del  af  denne  Væg  blev  opfyldt  af  et  Slags  Indelukke,  som 
naaede  omtrent  en  Meter  frem  i  Stuen.  Dette  Indelukke 
stod  ved  en  tæppeforhængt  Døraabning  i  Forbindelse  med 
Værelset. 

Foreløbig  blev  det  nægtet  mig  at  faa  Adgang  til  dette 
Rum,  og  jeg  fik  først  senere  Lejlighed  til  at  undersøge 
dets  Indre,  Medens  jeg  nu  sad  her  og  søgte  at  finde  mig 
til  Rette  i  det  halvmørke  Lokale,  underholdt  de  Tilstede- 
værende sig  med  hinanden  paa  bedste  Maade.  Der  blev 
let,  spøgt  og  sunget,  og  det  syntes  slet  ikke  at  gjøre  Ind- 
tryk paa  dem,  at  deres  Forfædres  Aander  om  et  Øjeblik 
skulde  vise  sig  for  dem.  Dette  berøvede  ogsaa  mig  de 
alvorlige  Følelser,  som  man  plejer  at  nære  i  slige  Øje- 
blikke, og  jeg  belavede  mig  derfor  kun  paa  et  simpelt 
Mummespil, 

Efter  en  kort  Pavse  traadte  ogsaa  Lederen  af  det 
hele,  Fru  Morrell,  ind  og  tog  Plads  paa  en  Stol,  saaledes 
at  Skyggen  af  hendes  Hoved  netop  faldt  paa  den  omtalte 
Dør  til  Indelukket.  Lampelyset  blev  skruet  ned  saa  meget 
som  mulig,  saa  at  man  knap  kunde  skjelne  Klædernes 
Farve,  og  paa  én  Gang  blev  Forhænget  derovre  skubbet 
lidt  til  Side,  dog  kun  for  i  næste  Øjeblik  atter  at  falde  til 
igjen.  Som  jeg  senere  iagttog,  skete  dette  hver  Gang,  kort 
forinden  en  Aand  kom  til  Syne.  Da  der  nemlig  var  meget 
mørkt  i  det  lille  Rum,    og   Aanderne    ikke   kunde    se   ved 

deres  Paa-  og  Afklædning,  var  det  sandsynligvis  Meningen 
med  denne  Løften  af  Forhænget  at  give  dem  Lejlighed  til 
at  se,  om  deres  Toilette  var  i  Orden. 

Ved  at  trække  Forhænget  til  Side,  gav  man  tillige 
Signal  til,  at  Musiken  skulde  forstumme,  og  efter  en  ny 
kort  Pavse  gled  Forhænget  atter  i  Vejret,  saaledes  at  en 
høj,  i  lange,  hvide  Drapperier  klædt  Skikkelse  med  indi- 
anske Fjer  i  Haaret  kom  til  Syne.  Skikkelsen,  som  blev 
staaende  oprejst  foran  Døren,  adskilte  sig  i  ingen  Hen- 
seende fra  et  levende  Menneske,  thi  selv  Knoglernes  Knagen 
ved  alle  Bevægelser  og  de  strømpeklædte  Fødders  Trin 
var  hørlige.  Og  da  nu  Fru  Morrell  spurgte,  om  det  var 
Santom,  og  Skikkelsen  ved  en  svag  Banken  med  Fingeren 
paa  Brædde væggen  antydede  et  »Ja<s  saa  havde  jeg  for 
mit  personlige  Vedkommende  mistet  enhver  Illusion. 

Derefter  fulgte  en  kort  Samtale  med  denne  personi- 
ficerede Aand,  en  Samtale,  der  fra  Fru  Morrells  Side  blev 
indledet  med  et  »God  Aften,  Santom,  jeg  haaber,  De  be- 
finder Dem  rigtig  vel.?«  Santom  gav  stadig  kortfattede 
Svar  med  en  noget  hul,  ensformig  Stemme,  som  man 
dog  tydelig  kunde  høre  skrev  sig  fra  en  gammel  Ølbas. 
Efter  at  Skikkelsen  var  gaaet  nogle  Gange  frem  og  tilbage 
i  Værelset,  lukkede  den  atter  Forhænget  og  forsvandt  ind 
bag  Døren. 

Faa  Minuter  efter  —  under  hvilken  Pavse  vor  brave 
Kusk  atter  spillede  muntre  Melodier,  rimeligvis  for  at  over- 
døve Lyden  af  Paaklædningen  inde  i  Kabinettet  —  viste 
der    sig    atter    en  Aand,    men    denne  Gang   en   kvindelig  i 

lignende  Dragt  som  Indianerens ,  dog  uden  mørkt  Over- 
stykke. 

Idet  hun  kom  ud,  holdt  hun  Forhænget  noget  tilbage 
og  pegede  med  en  let  Haandbevægelse  paa  en  i  Bag- 
grunden værede  Stol,  paa  hvilken  det  sovende  Medium 
William  Eddy  aabenbart  skulde  antages  at  sidde.  Vi  havde 
nemlig,  før  Forestillingen  begyndte,  set  ham  med  højtidelige 
Skridt  gaa  ind  i  Kabinettet. 

Saavidt  som  jeg  kunde  skjelne  ved  Lampens  svage 
Skær,  var  det  dog  ikke  William  Eddy,  der  sad  paa  Stolen, 
men  kun  hans  Klæder,  Frakke,  Buxer  og  et  kunstigt  Hoved, 
der  altsammen  var  arrangeret  saa  behændigt  paa  Stolen, 
at  det  kunde  narre  lettroende  Mennesker.  Den  hvide 
Dame,  som  stod  i  Døren,  mente  altsaa  med  sin  Haand- 
bevægelse det  samme,  som  om  hun  vilde  sige:  »Jeg  er 
ikke  den  forklædte  William  Eddy,  for  han  sidder  derhenne 
paa  Stolen  og  sover. 

Men  dette  Lumskeri  var  til  ingen  Nytte,  thi  allerede 
af  Aandens  store,  brune  Hænder  og  plumpe,  ukvindelige 
Bevægelser  kunde  jeg  strax  se,  at  der  under  den  kvinde- 
lige Dragt  maatte  skjule  sig  en  knoglet  Mandsskikkelse. 
Aanden  blev  af  Fru  Morrell  forestillet  mig  som  Fru  Eatons 
Aand,  der  viste  sig  ved  hver  Seance  og  talte  med  de 
Tilstedeværende.  Ogsaa  denne  Gang  knyttede  hun  en 
Samtale  med  Mr.  Fowler,  men  jeg  forstod  ikke  et  Ord 
deraf.  Hendes  Stemme  antog  jeg,  paa  Grund  af  dens 
ejendommelige  lyse  Klang,  for  en  forstilt  Mandsstemme. 

Fru  Eaton  forsvandt,  ligesom  hun  var  kommet,  og 
efter  en  ny  Pavse,  der  var  udfyldt  af  Musik  og  Sang,  fulgte 

der  en  anden  Skikkelse.  Denne  Gang  forekom  den  mig 
endogsaa  i  høj  Grad  fremmed  og  ejendommelig,  og  endnu 
den  Dag  i  Dag  staar,  naar  jeg  lukker  Øjnene,  den  aande- 
agtige  Skikkelse  levende  for  mig.  Det  var  en  høj  Mands- 
skikkelse, iført  sorte  Benklæder  og  en  kort,  mørk  Jakke, 
med  hvidt  Haar  og  kort,  hvidt  Fuldskjæg.  Den  viste  sig 
aldeles  lydløst  foran  Forhænget  og  blev  staaende  uden  at 
røre  sig,  lænet  til  Dørkarmen.  Under  den  korte  Pavse 
indgød  denne  noget  krumbøjede  Oldingeskikkelse  mig  mere 
end  Forundring,  men  denne  forsvandt  dog  fuldstændig  ved 
den  paafølgende  Samtale.  Jeg  puffede  til  Fru  Morell,  som 
sad  ved  Siden  af  mig,  og  spurgte  hende  sagte :  »For  hvem 
af  os  viser  denne  Skikkelse  sigh 

»Den  siger  det  ikke  selv,«  svarede  hun,  »vi  maa  én 
for  én  spørge  den,«  og  derpaa spurgte  hun  Aanden:  »Kommer 
du  til  mig.?« 

Skikkelsen  svarede  med   en  sagte  Banken  paa  Døren. 

»Du  er  altsaa  min  Fader.?«  fortsatte  Fru  Morell. 

»Ja,«  svarede  Aanden,  »jeg  er  din  Fader  og  haaber,  at 
du  har  det  godt.« 

»Ja  rigtig  godt,«  svarede  Fru  Morell  igjen  med  den 
ligegyldigste  Stemme  af  Verden  og  uden  ringeste  Tegn 
paa  Sindsbevægelse.  »Jeg  har  det  rigtig  godt,  men  hvor- 
dan har  du  det,  Fader?« 

»Jo  mange  Tak,  meget  godt,«  var  Svaret.  Og  efter 
et  Par  lignende  almindelige  Talemaader  forsvandt  Skikkelsen 
bag  Forhænget. 

Den    næste    var    en    ung    Pigeskikkelse   i   den  samme 

hvide  Dragt,  men  denne  Gang  med  tilhyllet  Ansigt.  Fru 
Morell  spurgte  atter: 

»Kommer  du  til  mig?« 

Skikkelsen  gav  intet  Svar. 

»Maaske  det  er  Dem,  hendes  jBesøg  gjælder,«  hvi- 
skede Fru  Morell  til  mig,   »spørg  en  Gang.« 

Jeg  rettede  derefter  med  høj  Stemme  det  samme  Spørgs- 
maal  til  Skikkelsen.  En  sagte  Banken  med  Knoerne 
mod  Væggen  gav  mig  at  forstaa,  at  jeg  havde  en  Afdød 
af  min  Familie  for  mig. 

»Hvem  er  du  da?«  spurgte  jeg  videre. 

Skikkelsen  gav  intet  Svar,  derimod  belærte  Fru  Morell 
mig  om,  at  jeg  selv  maatte  spørge,  om  hun  var  min  Søster, 
Kusine,  eller  hvem  hun  ellers  var. 

»Ja,«  svarede  jeg  højt,  »jeg  kan  ikke  huske  nogensom- 
helst  afdød  Slægtning,  der  er  død  i  saa  ung  en  Alder.  Jeg 
har  vel  mange  gamle  Tanter,  men  ingen  ung  Kusine  eller 
Søster,  der  er  død.» 

Dette  syntes  dog  ikke  at  bringe  Fru  Morell  ud  af  Fat- 
ning, thi  hun  bemærkede: 

»Ja,  men  det  er  Deres  Søster,  som  jo  desværre  døde 
sammen  med  Deres  Moder,  inden  hun  blev  født.« 

»Det  er  heller  ikke  muligt,«  svarede  jeg  nu  med  høj 
Latter,   »thi  min  Moder  lever  i  bedste  Velgaaende.« 

Ved  denne  grove  Fejltagelse  lod  det  dog  til,  at  min 
opfindsomme  Naboerske  tabte  Kontenancen  en  lille  Smule. 
Hun  tav  forbløffet,  og  Skikkelsen  forsvandt. 

Men  da  jeg  havde  været  saa  letsindig  at  tale  om 
mulig  afdøde  Tanter,    var    det    sovende  Medium   saa  fore- 

kommende  at  mane  en  af  mine  Tanter  op  af  Graven  i 
Skikkelse  af  en  lille,  hvidklædt,  højst  værdig  Matrone,  hvis 
Hoved  var  indbundet  i  et  lille,  hvidt  Tørklæde. 

Jeg  spurgte  atter:  »Kommer  du  til  mig?« 

Fornyet  Banken. 

»Hvad  er  der  i  Vejen  med  dit  Hoved?«  spurgte  jeg. 
»Er  du  død  en  voldsom  Død.» 

Skikkelsen,  som  formodede  endelig  at  have  truffet  det 
rigtige,  svarede  bejaende  og  gjorde  derpaa  en  Bevægelse 
med  Haanden  op  til  Halsen,  som  om  hun  vilde  trække 
Natdragten  sammen  om  sig. 

Jeg  greb  denne  Bevægelse  og  spurgte: 

»Har  maaske  nogen  skaaret  Halsen  over  paa  dig?« 

»Ja,  ja,«  nikkede  Skikkelsen  og  lod  sin  store,  brune 
Mandfolkehaand  glide  nogle  Gange  frem  og  tilbage  forbi 
Halsen. 

Nu  havde  jeg  faaet  mere  end  nok.  Jeg  svarede  leende, 
at  jeg  meget  beklagede  aldrig  at  have  havt  nogen  Tante, 
som  havde  faaet  Halsen  skaaret  over,  og  i  det  samme 
sprang  jeg  op  for  at  rive  Sløret  fra  Skikkelsens  Ansigt. 
Men  mine  Naboer  greb  mig  og  trykkede  mig  tilbage  paa 
paa  min  Plads,  indtil  Spøgelsetanten  atter  var  forsvundet  i 
sit  Kabinet. 

Til  mig  uværdige  kom  der  nu  ikke  flere  Skikkelser, 
thi  det  sovende  Medium  syntes  at  føle,  at  det  dog  kunde 
ende  med,  at  der  fra  min  Side  blev  foretaget  endnu  flere 
Afsløringer.  Men  Skikkelserne  blev  ved  med  at  vise  sig,  ind- 
til enhver  af  de  Tilstedeværende  var  stillet  tilfreds.  Disse 
sidste  var  som  sagt  alle  spiritistiske  Indbyggere  i  Kolonien 

Og  stod  øjensynlig  i  et  meget  venskabeligt  Forhold  til  Fru 
Morell.  De  bar  iøvrigt  ikke  den  ringeste  Interesse  eller 
blot  Bevægelse  eller  Overraskelse  til  Skue.  De  forblev 
ligegyldige,  lo  og  spøgte  indbyrdes,  og  enkelte  Gange 
hørte  jeg  den  Bemærkning:  »I  Dag  er  det  brillant«  —  som 
om  Aanderne  fra  den  anden  Verden  i  Dag  havde  opført 
sig  særdeles  artige  og  overnaturlige. 

Til  Slutning  viste  den  allerede  tidligere  omtalte  Fru 
Eatons  Aand  sig  atter  og  mente,  at  det  i  Dag  var  blevet 
temmelig  sent,  hvorfor  hun  ønskede  Publikum  en  rolig  Nat 
og  forsvandt. 

Jeg  spurgte  Fru  Morell  om,  hvori  det  kunde  ligge,  at 
det  sovende  Medium  netop  sov  saa  længe,  indtil  der  havde 
vist  sig  nogen  for  enhver  af  de  Tilstedeværende.  Hun 
mente,  at  WiUiam  Eddy  kun  blev  holdt  saa  længe  i  sovende 
Tilstand  af  Aanderne,  som  det  var  nødvendigt.  Hvorledes 
det  gik  til,  lod  hun  selvfølgelig   nok  være  med  at  forklare. 

I  dette  Øjeblik  løftede  Forhænget  sig  atter,  og  William 
Eddy  viste  sig  i  Døren  i  samme  Dragt  som  den,  i  hvilken 
han  havde  betraadt  det  lille  Rum.  Dog  forekom  han  mig 
ganske  overordentlig  tyk.  Jeg  havde  imidlertid  ikke  Lej- 
lighed til  at  betragte  ham  længe,  thi  han  forsvandt  strax 
gjennem  en  Sidedør.     Dermed   var  Forestillingen   til  Ende. 

Jeg  sprang  nu  op,  tog  Lampen  ned  fra  Væggen  og  løb 
over  til  Kabinettet  for  at  undersøge  dets  Indre.  Foruden 
en  Stol  fandtes  der  ikke  nogetsomhelst  aparte,  og  det 
syntes  oven  i  Kjøbet  ikke  at  være  større  end  et  meget 
lille  Paaklædningsrum,  saaledes  som  de  sædvanlige  Smaa- 
rum,  der  tjene   til  Badehuse  ved  Badesteder.     Luften  der- 

inde  var  trykkende,  og  der  lugtede  af  Sved,  saaledes  som 
kun  stærke  fysiske  Anstrængelser  kan  frembringe  den. 
I  et  Hjørne  stod  et  lille  Talerør  af  Metal. 

»Hvortil  tjener  dette?«  spurgte  jeg  Fru  Morrell,  der 
imidlertid  havde  nærmet  sig. 

»Aa,  gjennem  dette  Rør  taler  Aanderne  til  Publikum.* 

»Naa  saaledes,«  sagde  jeg,  »Aanderne  behøver  et 
Talerør  r<^ 

Væggen  var  nøgen  og  gjennemgaaende  af  Murværk, 
saa  at  jeg  blev  overbevist  om,  at  der  ikke  her  kunde  finde 
nogetsomhelst  Kneb  Sted.  Men  paa  en  af  Væggene  saa 
jeg,  at  der  var  anbragt  en  lang  Jernknagerække. 

»Naa,  hænger  Aanderne  ogsaa  deres  Klæder  dér?« 

»Nej,«  svarede  Fru  Morrell,  »den  Knagerække  er  gan- 
ske overflødig  •,  vi  bør  egentlig  flytte  den  bort,  ellers  kunde 
man  tro,  at  der  var  noget  fordægtigt  ved  den.« 

Da  jeg  endnu  var  i  Tvivl  om,  hvorvidt  alledeAande- 
skikkelser,  der  havde  vist  sig,  var  identiske  med  Mediet 
William  Eddy,  eller  om  han  ogsaa  havde  andre  Personer 
til  Hjælp,  undersøgte  jeg  paa  det  nøjagtigste  Gulvet,  da 
Hjælpen  jo  dog  kunde  komme  gjennem  dette.  Men,  skjønt 
jeg  ved  at  banke  overbeviste  mig  om,  at  Gulvet  tfar  hult, 
var  det  mig  ikke  muligt  at  opdage  det  ringeste  Spor  af 
en  Falddør.  Murenes  Kalkpuds  sluttede  fuldstændig  til 
Gulvet,  og  de  lange  Brædder,  som  beklædte  Værelsets 
Gulv,  syntes  ogsaa  at  løbe  gjennem  Kabinettet  lige  til 
den  anden  Ende  af  Værelset.  Kun  et  Brædt,  der  var  om- 
trent 6  Tommer  bredt,  syntes  at  være  2  Fod  for  kort,  og 
et  Brædt    var    indlagt    i   det.     Herved   opstod   der  et  Hul, 

hvorigjennem  det  var  muligt  at  tilvejebringe  en  Falddør, 
hvis  Tilslutning  til  det  øvrige  Gulv  netop  faldt  under  Fod- 
panelet og  saaledes  blev  unddraget  Iagttagerens  Opmærk- 
somhed. 

Men  Husets  hele  primitive  Indretning  og  dets  solide 
Murværk  fik  mig  strax  til  at  opgive  denne  Tanke,  medens 
jeg  derimod  blev  mere  og  mere  overbevist  om,  at  William 
selv  forestillede  de  forskjellige  Personer  og  fik  Klædnings- 
stykker, Masker  o.  s.  v.  gjennem  det  omtalte  lille  Hul  i  Gul- 
vet. De  optrædende  Personers  forskjellige  Højde  kunde 
han  let  tilvejebringe  ved  at  løfte  sig  paa  Taaspidserne  eller 
synke  i  Knæ,  Jeg  havde  saaledes  af  Folderne  i  den  unge 
Piges  Klæder,  der  viste  sig  for  mig,  opdaget,  at  hendes 
Knæ  maatte  være  stærkt  krummede. 

Da  jeg  forlod  det  mærkelige  Rum,  traf  jeg  William 
Eddy,  som  efter  Husets  øvrige  Beboeres  Udsagn  skildres 
som  halv  idiotisk,  og  hvis  Bestræbelser  ogsaa  gaa  ud  paa 
at  synes  saaledes.  Det  kan  dog  ikke  undgaa  en  opmærk- 
som Iagttager,  at  Eddys  Forstand  i  det  mindste  er  lige 
saa  sund  som  alle  andre  Spiritisters,  og  at  man  ved  hint 
Foregivende  kun  vil  skjule  Eddys  Duelighed  i  at  maskere 
og  forstille  sig.  Det  være  sig  nu  med  ham,  som  det  vil, 
saa  er  Eddy  en  stor  »Kunstner«,  og  hvis  Naturen  havde 
begavet  ham  ogsaa  med  Talegaver,  vilde  han  maaske  være 
bleven  en  anden  Garrick.  I  Modsætning  til  de  sædvanlige, 
svage  og  nervøst  udseende  Personer,  der  ellers  benyttes 
som  Medier,  viser  William  Eddy  sig  som  en  kraftig,  tyk 
Bonde  med  et  noget  oppustet  Ansigt,  hvis  Karakter  og 
Farve  man  vilde  tilskrive   alt  andet  énd  magnetisk   Søvn. 

Da  min  Vært,  Hr.  Fowler,  og  den  omtalte  Fru  Morrell  fik 
Øje  paa  ham,  gratulerede  de  ham  med  følgende  Ord: 
»En  udmærket,  storartet  Seance,  Hr.  Eddy!« 
Hvortil  lykønskede  de  ham,  da  vel  ikke  til  hans  sunde 
Søvn? 

Men  ganske  forunderUgt  forekom  det  mig,  at  jeg  for 
hele  denne  Aandekomedie  ikke  skulde  betale  mere  end  en 
Dollar;  thi  af  denne  ringe  Sum  maatte  jo  tillige  Rejse- 
udgifterne afholdes  for  de  mange  Aander,  der  steg  ned  fra 
Himlen  gjennem  Skyerne,  og  som  dog  ogsaa  maatte  have 
Returbillet.  Jeg  tog  Afsked,  og  paa  Hjemvejen  blev  jeg 
klar  over  én  Ting:  enten  erOlcott,  Forfatteren  til  den  om- 
talte Bog  »Beboerne  i  den  anden  Verden«,  en  sølle,  af  Spiri- 
tismen besat  Fanatiker,  eller  ogsaa  er  han  Eddys  Medium, 
for  mod  sin  Overbevisning  at  slaa  paa  Tromme  for  denne 
berømte  Spititist  paa  en  ikke  længere  usædvanlig  Maade, 
nemlig  ved  Bogtrykkerpressens  Hjælp. 


Kaptajn  von  Hoven,  en  af  det  store  russiske  Blad  »Golos«s 
Medarbejdere,  der  ligeledes  havde  besøgt  Eddy  og  gjort 
de  samme  Iagttagelser,  kan  jeg  takke  for,  at  jeg  nu  ogsaa 
kan  give  en  Forklaring  paa  den  russiske  Dames  i  Begyndel- 
sen omtalte  Æventyr.  Da  Kaptajn  Hoven  sammen  med  sin 
Hustru  sad  i  Aandeværelset  og  ventede  paa  Syner  og  imid- 
lertid underholdt  sig  med  hinanden  paa  Russisk,  blandede 
den  allerede  omtalte  Orgelspiller  sig  'pludselig  i  deres  Sam- 
tale, idet  han  tilraabte  dem  nogle  russiske  Ord.  Ganske 
forbavset    spurgte    Kaptajnen,    hvorledes    han    havde    lært 

Russisk,  og  han  fortalte  saa,  at  han  havde  tilbragt  15  Aar 
i  Rusland  og  gjennemstrejfet  dette  Land  lige  fra  St.  Peters- 
borg til  Kavkasus  og  saaledes  lært  Sproget.  Dette  var 
tilstrækkeligt.  Nu  kunde  man  forklare  sig,  hvorledes  den 
afdøde  Krigerskikkelse  kunde  vise  sig  for  hans  Hustru,  og 
konversere  hende  paa  Russisk.  Ogsaa  den  russiske  Krigs- 
medalje  finder  derved  sin  Forklaring. 

Som  jeg  i  øvrig  nu  erfarer  fra  anden  Kant,  staar  den 
russiske  Dame,  hvem  dette  Æventyr  passerede,  endnu  den 
Dag  i  Dag  i  nøje  Forhold  til  det  omtalte  Værks  Forfatter, 
Hr.  Olcott  selv. 


HJERTENS-TILFREDSHED" . 

eg  vil  vædde  tusinde  mod  én  paa,  at  ingen  kan 
gjætte,  hvad  dette  Kapitel  drejer  sig  om.  Endnu  for  faa 
Aar  siden  vilde  jeg  ikke  en  Gang  selv  have  vidst  det. 
»Hjertens-Tilfredshed«  kunde  gjælde  som  Overskrift  over 
saa  meget,  lige  fra  en  Novelle  indtil  Skildringen  af  et  privat 
Hus  i  de  hollandske  Kolonier.  Hollænderne  er  jo  bekjendte 
for  de  ømme  Navne,  som  de  pleje  at  give  deres  Hjem. 
Men,  at  et  elendigt  Fiskerleje  paa  New-Foundlands  Klippe- 
kyster, som  enten  piskes  af  den  rasende  Brænding  eller 
stivne  under  Isens  Kulde,  kunde  føre  Navnet  »Hjertens- 
Tilfredshed«  (Heart's  Content),  det  vilde  man  sikkert  ikke 
være  faldet  paa. 

Og  dog  er  »Heart's  Content«  et  af  de  vigtigste  Punkter 
i  det  internationale  Efterretningsvæsen.  Hvis  dette  elen- 
dige Hul  brændte  af  eller  blev  ødelagt  af  en  Hvirvelstorm, 
saa  kunde  dette  saavel  i  Amerika  som  i  Europa  foraarsage 
Millioner  af  Tab,  talrige  Fallitter  og  Ulykker  i  Massevis. 
Da  jeg  for  et  Par  Aar  siden  rejste  fra  England  til  Kanada 
paa  den  for  mig  endnu  nye  Rute  over  New-Foundland,  var 

vi  kun  faa  Passagerer  med  Damperen.  De  fleste  slog 
Tiden  ihjel  med  Brædtspil  og  lignende  inde  i  Røgesalonen, 
og  kun  jeg  selv  og  en  anden  Passager  foretrak  at  opholde 
os  paa  det  stormfulde  Dæk  for  at  se  paa  Maanen  og  be- 
undre de  mægtige  Isbjerge,  mellem  hvilke  vi  sejlede  frem, 
medens  vi  nærmede  os  New-Foundlands  Kyster. 

»Der,  hvor  jeg  boer,«  bemærkede  min  Rejsefælle, 
»har  jeg  dette  Skuespil  lige  uden  for  mine  egne  Vinduer. 
P'or  at  se  det  behøver  jeg  ikke  at  gaa  til  Søs.«  Og  da  han 
bemærkede  min  Forbavselse,  fortalte  han  nu,  at  han  i  de 
sidste  3  Aar  havde  havt  Station  i  Heart's  Content  og  netop 
vendte  tilbage  dertil  efter  3  Maaneders  Permission. 

Nu  først  kom  jeg  i  Tanker  om,  at  Heart's  Content 
er  en  Station  for  de  engelske  Kabellinjer,  der  udgaar  fra 
Valencia  paa  Irlands  Vestkyst  og  naar  den  ny  Verdens 
Jordbund  ved  New-Foundlands  Østkyst.  Maaske  sejlede  vi 
netop  i  dette  Øjeblik  langs  hen  over  disse  3000  Kilometre 
lange  Kabler,  der  laa  et  Par  Kilometre  nedenunder  os  paa 
Havbunden.  Maaske  føres  i  dette  Øjeblik  en  elektrisk 
Strøm  gjennem  dem  for  at  bringe  Efterretning  om  Sorg  eller 
Glæde  til  denne  eller  hin  Bred  af  Oceanet.  Hvem  skulde 
have  tænkt  sig,  at  Menneskeheden  nogensinde  vilde  naa 
saa  vidt,  at  Metaltove  paa  over  3000  Kilometres  Længde 
en  Gang  skulde  forbinde   den   gamle  Verden  med  den  ny. 

I  »Heart's  Content«  føres  disse  Kabler,  som  sagt,  op 
af  Vandet  og  staar  dér  i  direkte  Forbindelse  med  Amerikas 
Telegrafnet.  Det  kom  nu  for  Dagen,  at  min  Rejsefælle 
var  en  af  Telegrafisterne  eller  som  de  i  Amerika  hedder 
Operatørerne  i  »Heart's  Content«.    Da  han  saa,  hvor  stærkt 


denne  Sag  interesserede  mig,  indbød  han  mig  til  fra  St. 
Johns,  Hovedstaden  paa  New-Foundland,  at  aflægge  ham  et 
Besøg  i  »Heart's  Content«.  Det  var  jo  kun  en  Rejse  paa 
omtrent  50  engelske  Mil,  og  jeg  kunde  saa  godt  bo  i  hans 
Hjem.  Derpaa  begyndte  han  at  fortælle  om  sit  eget  Liv 
og  at  skildre  den  afsides,  gysehge  Krog,  hvor  han  — 
fjernet  fra  enhver  Koloni  her  ved  Trinitybugtens  stormfulde, 
isbedækkede  Kyster,  uden  Postforbindelse,  og  om  Vinteren, 
Maaneder  igjennem,  uden  Spor  af  Mulighed  for  at  naa 
Omverdenen,  —  dog  var  den  første,  der  erfarede  alle  store 
Begivenheder  i  den  gamle  saavelsom  i  den  ny  Verden, 
endog  før  baade  Rigskanslere  og  Statsministre.  Ja,  er  det 
ikke  et  sælsomt  Spil  af  Skjæbnen,  at  der  paa  et  af  de  mest 
forladte  og  sørgelige  Punkter  paa  det  øde  New-Foundland, 
findes  en  Plet,  hvor  man  forsynes  med  Nyheder  bedre 
og  hurtigere  end  selv  de  store  Verdensblade  i  New- York 
og  London. 

Trinitybugten  er  aaben  mod  Nord,  og  den  fra  Baffins- 
bugten  kommende  Polarstrøm  tilfører  den  næsten  hele 
Aaret  rundt  Isbjerge,  som  komme  paa  Grund  i  det  lave 
Vand  og  blive  liggende,  indtil  den  varme  Augustsol  endelig 
gjør  det  helt  af  med  dem.  Om  Vinteren  er  Bugten  fyldt 
saa  tæt  med  Drivis  og  store  Isbjerge,  at  der  ikke  er  Spor 
at  se  af  Vandet,  thi  selv  den  faa  Meter  brede  Vandstribe 
langs  Kystens  Rand  fryser  da  til,  og  Sneen  begraver 
Fastlandet  og  Bugten  med  sit  hvide  Snelagen.  Saa  kan 
man  fra  »Heart's  Content«  kjøre  i  Slæde  tvers  over 
Bugten. 

Ved  Foraarstid   bryde   de   fra  Nord  kommende,  mæg- 

tige  Isbjerge  tillige  med  Jævndøgnsstormene  det  faste  Is- 
dække, og  i  Stedet  for  af  de  stive  Ismasser  bedækkes  Ky- 
sten højt  op  af  en  frygtelig  Brændings  Fraade.  Og  allige- 
vel gives  der  i .  Bugtens  Smaavige  usle  Fiskerlejer,  hvor- 
iblandt »Heart's  Content«. 

Det  nærmeste  beboede  Sted  er  Carbonear,  der  ligger 
12  engelske  Mil  derfra,  og  paa  Vejen  derhen  findes  der 
kun  et  eneste  Hus.  Sneen  falder  i  saadanne  Masser  og 
begraver  Land  og  Vand  med  saa  høje  Lag,  at  Vejene 
mellem  de  enkelte  Fiskerlejer  afmærkes  ved  høje  Stænger, 
hvis  Spidser  rage  frem  over  Snefladen  og  tjene  som  Vej- 
visere. Det  er  da  kun  muligt  at  komme  fra  Sted  til  Sted 
med  Snesko. 

Og  midt  i  dette  vilde,  øde  og  ensomme  Kyststrøg, 
hvor  der  endnu  aldrig  har  staaet  et  Træ,  og  endnu  aldrig 
et  Ax  har  opnaaet  Modenhed,  og  hvor  Blomster  saa  at 
sige  kun  kjendes  af  Omtale,  der  findes  der  et  Sted,  som 
kaldes  »Hjertens-Tilfredshed«.  Da  i  1866  Kæmpeskibet 
»Great  Eastern«  nedlagde  det  sidste  Stykke  Telegraftov  i 
Trinitybugten  og  den  27.  JuH  iværksatte  Forbindelsen  mellem 
den  gamle  og  den  ny  Verden,  bestod  Heart's  Content  kun 
af  et  Par  smaa,  usle  Fiskerhytter. 

Siden  da  er  der  blevet  bygget  et  Par  Bygninger  for 
Telegrafstationen,  der  sysselsætter  i  alt  omtrent  30  Em- 
bedsmænd. Nogle  af  dem  har  bragt  deres  Familier  med 
sig  til  dette  ensomme  Sted,  hvor  der  ellers  ikke  findes  noget 
som  helst,  der  kan  gj øre  Livet  udholdeligt.  Og  dog  findes 
der  for  den  forholdsvis  knappe  Løn,  som  Telegrafisterne  i 
Heart's  Content  faar  udbetalt,  nemlig  1500  Dollars,  altid  de 

bedste  og  mest  paalidelige  Folk.  I  den  Grad  er  der  nu 
om  Stunder  Overflod  paa  Arbejdskraft.  Det  eneste  for- 
sonende Moment  ved  denne  sørgelige  Tilværelse  er  den  én 
Maaned  lange  Ferie,  der  ogsaa  kan  ombyttes  med  en  tre 
Maaneders  lang  Permission  hvert  tredje  Aar  for  at  mulig- 
gjøre  det  for  de  mange  engelske  Telegrafister  at  besøge 
deres  Hjem  i  Europa. 

Den  største  Bygning  i  Hearfs  Content  er  Kabelhuset 
med  dets  Telegrafapparater,  Batterier  o.  s.  v.,  og  »Recorde- 
ren« ,  hint  overordentlig  fine  Instrument,  som  modtager 
Telegrammerne  efter  deres  lynsnare  Rejse  paa  3  til  3^/3 
tusind  Kilometre  og  derefter  optegner  dem  paa  en  Papir- 
strimmel. 

De  sædvanlige  Telegrafapparater,  ved  hvilke  Tele- 
grammerne præges  med  Streger,  Punkter  eller  endogsaa 
med  Bogstaver  paa  Papirsstrimler,  kan  ikke  anvendes  her, 
da  den  elektriske  Strøm,  paa  Grund  af  Ledningens  uhyre 
Længde,  maatte  blive  altfor  stærk  til,  at  den  blot  nogen- 
lunde kunde  reguleres.  Man  fremstillede  derfor  meget 
snildt  opfundne  og  ualmindelig  følsomme  Apparater,  som 
tydelig  kunde  gjengive  Forandringerne  i  den  svageste,  næ- 
sten ufølsomme  Strøm.  Ved  det  første  af  disse  Apparater 
anvendte  man  praktisk  et  Legetøj ,  som  ethvert  Barn 
kjender.  Hvem  har  ikke  i  sin  Barndom  moret  sig  med  at 
opfange  Solstraaler  med  en  lille  Stump  Spejl  og  saa  ved 
ringeste  Bevægelse  af  Spejlet  lade  Straalerne  fare  afsted  i 
betydelig  Afstand.  Saaledes  bliver  ogsaa  i  Kabelreflek- 
toren et  lille  Spejl  sat  i  ganske  umærkelig  Bevægelse  ved 
den    elektriske  Strøm.     Disse    fine  Vibrationer    af   Spejlet 

vise  sig  saa  i  langt  større  Maalestok  paa  en  stor,  mørk 
Væg,  idet  man  lader  Spejlet  modtage  en  Lysstraale.  Efter- 
som nu  Reflexen  paa  Væggen  flytter  sig  et  kortere  eller 
længere  Stykke,  svare  disse  Bevægelser  til  de  almindelige 
Streger  og  Punkter  i  Telegrammerne  og  aflæses  saaledes 
bekvemt  af  Telegrafisterne. 

Men,  hvor  nøjagtigt  end  dette  Apparat  var  i  Stand  til 
at  gjøre  Tjeneste,  hændte  det  dog  ved  den  Hastighed, 
hvormed  Telegrammerne  indløb,  at  Telegrafisten  ikke  til- 
strækkelig nøje  kunde  aflæse  Lysstraalernes  Svingninger, 
og  der  opstod  da  Fordrejelser  i  Telegrammerne,  som  var 
af  den  største  Betydning  og  voldte  Kabelselskabet  følelig 
Skade  ved  Erstatningskrav  og  Processer. 

Man  maa  nemlig  betænke,  at  der  ved  Kabeltelegrafe- 
ring er  ganske  andre  Forhold  til  Stede  end  ved  den  sæd- 
vanlige Telegraftjeneste.  Betalingen  for  Telegrammerne 
beregnes  efter  Ordenes  Antal,  og  indtil  den  nyeste  Tid  har 
Betalingen  for  hvert  Ord  fra  England  til  Amerika  været 
2 — 4  Kroner,  ja  i  de  første  Aar  endog  henved  20  Kroner. 
Og  endnu  den  Dag  i  Dag  koster  Telegrammer  til  enkelte 
Lande  i  Sydamerika  over  en  halv  Snes  Kroner  pr.  Ord. 
Derfor  fandt  man  paa  at  indføre  særegne  Kabelordbøger 
til  Brug  for  Forretningskorrespondance  mellem  de  store 
Handelshuse  og  for  Personer,  som  hyppig  har  Anledning 
til  at  afsende  transatlantiske  Telegrammer.  I  disse  Ord- 
bøger fremstiller  hvert  Ord,  ja  undertiden  hvert  enkelt 
Bogstav  en  hel  Sætning.  Jeg  har  hos  store  Jernfirmaer, 
Skibsrhedere  og  Handelshuse  i  New-York  set  store,  tykke 
Foliobind,    der   blev  brugt  som  Ordbøger  for  at  oversætte 

de  indløbende   Kabeltelegrammer    til   det   almindelige  For- 
retningssprog. 

Mange  Telegrammer  paa  2 — 3  Ord  viste  sig,  efter  at 
være  oversatte,  som  sidelange  Breve.  Endskjønt  der  i 
mangt  et  Forretningslokale  i  New- York  er  5 — 6  Kontori- 
ster, som  udelukkende  er  optagne  af  disse  Oversættelser, 
saa  er  dog  den  Gage,  som  de  faar,  kun  en  ringe  Brøkdel 
at  det,  som  Telegrammerne  vilde  koste,  hvis  de  skulde 
telegraferes  efter  hele  deres  Ordlyd.  Dagbladene  kan  selv- 
følgelig ikke  benytte  den  Slags  Forkortelser,  naar  de  lade 
Nyhederne  telegrafere  til  sig,  idet  der  nemlig  i  Handels- 
telegrammerne  bestandig  kommer  de  samme  Udtryk  igjen, 
og  dette  ikke  finder  Sted,  naar  Talen  er  om  almindelige 
Nyheder.  Derfor  løbe  Omkostningerne  ved  selve  Blad- 
telegrammerne op  til  uhyre  Summer,  til  Trods  for  den 
store  Prisnedsættelse,  som  de  nyde  godt  af.  Dagen  efter 
at  det  første  Kabel  blev  aabnet,  lod  »New- York  Herald« 
til  Exempel  den  Tale  telegrafere  til  sig,  som  Kong  Vilhelm 
af  Prøjsen  holdt  for  den  prøjsiske  Landdag  efter  sin  Hjem- 
komst fra  Sadova.  Dette  Telegram  kostede  36,000  Francs. 
Og  Dagen  efter  Slaget  ved  Gravelotte  telegraferede  »New- 
York  Tribunes«  Korrespondenter  en  saa  udførlig  Beretning 
herom,  at  Telegrammet  endogsaa  kostede  ioo,coo  Francs. 
Besparelsen  ved  at  anvende  Kabelordbøger  er  meget  be- 
tydelig og  let  at  opnaa.  Derfor  anvendes  disse  Ordbøger 
nu  om  Stunder  endogsaa  af  amerikanske  Lystrejsende  til 
privat  Korrespondance.  Men  samtidig  hermed  er  selvfølge- 
lig ogsaa  hvert  enkelt  Bogstavs  Betydning  steget,  og  en 
eneste  Misforstaaelse    kan    let  ødelægge  hele  Meningen  af 

Telegrammet.  Derfor  maa  Kabelselskabets  Telegrafister 
være  dobbelt  forsigtige  og  nøjagtige  i  at  aflæse  Tele- 
grammerne, Dette  gav  Anledning  til,  at  man  i  Heart's 
Content  og  rimeligvis  ogsaa  ved  andre  Kabelledningers 
Endepunkter  maatte  opgive  den  omtalte  Reflektor  og  ind- 
føre en  ny,  saakaldet  »Recorder«. 

I  Stedet  for  at  ellers  en  Tap  prikker  Punkter  og  Stre- 
ger paa  Telegrafapparatets  Papirstrimmel,  hvad  der  altid 
forudsætter  en  vis  Strømstyrke,  virker  Hesteskomagneten 
her  paa  en  overordentlig  fin,  tragtformet  Stift,  hvortil  der 
stadig  flyder  Blæk  i  en  meget  ringe  Mængde;  en  Naal, 
der  næsten  er  ligesaa  tynd  som  en  Silketraad,  bevæger 
sig  frem  og  tilbage  i  den  hule  Stift  og  efterlader  paa  den 
nedenunder  Spidsen  glidende  Papirstrimmel  en  Zigzag- 
linje, der,  eftersom  den  bevæges  af  Elektromagneten, 
kommer  til  at  se  ud  som  et  Tversnit  af  uregelmæssige 
Bjergkjæder  med  Tinder  og  Kløfter,  —  snart  store,  snart 
smaa.  Det  er  disse,  som  Telegrafisterne  forstaa  at  af* 
læse,  og  som  de  derefter  telegrafere  videre  fra  Heart's 
Content  paa  almindelig  Maade  over  Ny-Skotland  til  de 
Forenede  Stater. 

Det  er  om  denne  lille,  paa  den  endeløse  Papirstrimmel 
hoppende  Stift,  at  Telegrafistens  Liv  og  Livsgjerning  i 
Heart's  Content,  drejer  sig.  Af  denne  lille  Naal,  af  den 
takkede  Linje,  som  den  tegner  saa  fint  som  et  Edder- 
koppespind, afhænger  den  gamle  og  den  ny  Verdens  For- 
bindelse, og  om  den  drejer  Verdenshandelen  sig.  Hvis 
den  standser,    saa    spores   det   strax    paa  de   store  Penge- 

og  Varemarkeder  i  London,  Liverpool,  Antwerpen,  Chicago 
og  New- York,  og  ligesom  man  i  Oldtiden  fortalte,  at  Jord- 
kuglen hvilede  paa  Kæmpen  Atlas'  Skuldre,  saaledes  kan 
man  nu  om  Stunder,  figurlig  talt,  sige,  at  den  bæres  af 
den  lille  Naal  i  Heart's  Content. 


Nordamerika. 


,NARRAGANSETT  PIER". 


iVl  ellem  de  amerikanske  Badesteder  er  »Narragansett 
Pier«  utvivlsomt  det  kaadeste,  letsindigste,  men  i  flere  Hen- 
seender ogsaa  det  fineste.  Den,  som  ønsker  at  lære  alt 
det  aparte  og  mærkværdige  ved  det  saakaldte  fine,  ameri- 
kanske Selskab  under  dets  dristigste  Former  at  kjende, 
maa  besøge  »Narragansett  Pier«,  eller  som  dette  Badested 
kaldes  kort  og  godt:  »The  Pier«.  Ved  andre  Badesteder 
er  Grænserne  mellem  det  »ægte«  og  det  »forlorne«  Sel- 
skab trukket  temmelig  skarpt,  uden  Grænsepæle,  men  med 
en  ganske  tynd,  næsten  usynlig  og  tillige  elastisk  Gummi- 
snor. I  Sæsonens  Menneskemylr  hænder  det  vel  af  og  til, 
at  en  eller  anden  af  det  fine  Selskab  kommer  Snoren  vel 
nær,  men  Snoren  er  der  bestandig. 

Men  i  »Narragansett  Pier«  blev  for  nogle  Aar  siden  det 
fine  Selskabs  Trængsel  over  imod  denne  elastiske  Grænse 
saa  stærk,  at  den  tynde,  svage  Snor  gav  mere  og  mere 
efter,  indtil  den  endelig  gik  i  Stykker.  Dermed  var  Græn- 
serne mellem  »Selskabets«  to  store  Riger,  det  ægte  og 
det  forlorne,    fuldstændig    udslettet,    og   da    der  ikke  hidtil 

er  blevet  gjort  Forsøg  paa  atter  at  trække  denne  Grænse, 
opstod  der  et  Slags  neutralt  Gebet,  omtrent  som  det,  Rus- 
land og  England  har  dannet  imellem  sig  ovre  i  Asien.  Det 
er  paa  dette  neutrale  Gebet,  at  en  Del  af  Selskabet  paa 
» Narragansett  Pier«  bevæger  sig. 

Hvor  ligger  »Narragansett  Pier«?  —  Paa  Vejen  fra 
New- York  til  Boston  imellem  Staterne  Connectitut  og 
Massachusetts,  omtrent  ved  Nordspidsen  af  den  store, 
langstrakte  0  »Long  Island«,  skærer  der  sig  en  Bugt  dybt 
ind  i  Landet.  I  denne  Bugt  ligger  der  nogle  Øer,  Conna- 
nicut,  Rhode  Prudence  o.  s.  v.,  og  disse  Øer  i  P'orbindelse 
med  Kysterne  ved  Narragansettbugten  udgjør  Staten  Rhode 
Island,  den  mindste  i  Nordamerika,  i  Udstrækning  saavel 
som  i  Indbyggertal  rangerende  mellem  Sachsen-Meiningen 
og  Sachsen- Weimar.  Paa  Øen  Long- Island  ligger  det  for- 
nemste og  dyreste  af  alle  amerikanske  Badesteder,  nemlig 
New-Port,  og  paa  Fastlandet  ligeoverfor  New-Port,  kun  faa 
Mil  derfra,  ligger  Narragansett.  Ligesom  ingen  Rejsende, 
der  besøger  Paris'  fornemme  Forstad  St.  Germain,  forsøm- 
mer ogsaa  at  aflægge  et  Besøg  i  de  berømte  Danse-Eta- 
blissementer, hvor  han  rimeligvis  fængsles  meget  mere  af 
den  letsindige  Kankan,  end  af  de  stive,  tilknappede  Sa- 
loner i  de  fornemme  Pariserkredse,  saaledes  gaar  det 
ogsaa  Tilrejsende  ved  Narragansettbugten.  Paa  Vejen  til 
New-Port,  hvor  de  amerikanske  Millionærer  residere  om 
Sommeren,  bliver  han  liggende  i  »Narragansett  Pier«,  og 
befinder  sig  i  Reglen  meget  vel  derved. 

Da  jeg  for  nogle  Aar  siden  en  kølig  Morgenstund 
forlod  Jernbanestationen  dér,    for    at    se    mig    om  efter  et 

Hotel,  forekom  Narragansett  mig  egentlig  ikke  videre  be- 
daarende.  Men  gaar  det  ikke  oftest  ligesaadan  med  de 
feterede  Balskjønheder,  der  om  Aftenen  tage  sig  ud  i  det 
elektriske  Lys,  men  om  Morgenen  før  Toilettet  aldeles  ikke 
kan  gjøre  Fordring  paa  Beundring.  Det  gik  i  al  Fald  saa- 
ledes  med  Narragansett,  da  jeg  i  det  matte  Morgenlys 
saa  de  lange  Rækker  af  tillukkede  og  søvndrukne  Hoteller. 
Foran  hvert  af  disse  ligger  der  en  Plæne  med  hvide  Kridt- 
streger til  den  i  Amerika  uundgaaelige  Lawn-Tennis.  Efter 
at  have  passeret  fem,  sex  af  disse  Hoteller,  som  Hgge  paa 
den  ene  Side  af  Strandvejen,  nærmede  min  Vogn  sig  en 
gammel,  middelalderlig  Ridderborg,  et  Stykke  sydtysk 
Arkitektur,  der  er  henplantet  paa  amerikansk  Grund.  Mas- 
sive Stentaarne  og  høje  Gavltinder,  en  Masse  smaa  Tag- 
luger  og  et  Klokketaarn,  i  hvilket  et  Klokkespil  netop  slog 
9;  en  vældig  muret  Portbue  spænder  sig  over  Kjørevejen, 
og  ud  imod  Havet  staar  der  yderligere  2  massive  Vagt- 
taarne.  Jeg  kjører  gjennem  Portbuen  og  befinder  mig  i 
Elsa  af  Brabants  Slot  i  anden  Akt  af  Operaen  ^-^Lohengrin« : 
en  rummelig  Baggaard  med  Svalegange  og  Trapper.,  Men 
her,  hvor  Elsa  og  Ortrude  pleje  at  synge  deres  henrivende 
Duet,  findes  der  opstillet  en  Masse  Borde  og  Stole,  ved 
hvilke  en  Snes  Kellnere  drive  søvnige  omkring  ligesom  i 
en  Wienercafé  tidHg  paa  Eftermiddagen.  Denne  Ridderborg, 
det  er  Hovedetablissementet  i  Narragansett,  dens  Kursal 
med  de  fortræffelige  Restaurations-,  Bal-  og  Concertsale, 
ligesom  ogsaa  Billardværelser,  ganske  som  man  finder  det 
i   Ostende    eller    Trouville.      De    rummelige    Lokaler    staa 

tomme,  Klokken  er  ikke  mere  end  ni,  og  det  er  altfor 
tidligt  for   Dagdriverne   ved  Badestedet. 

Medens  jeg  sidder  her  og  nyder  min  Frokost,  uden  end- 
nu rigtig  at  have  bestemt  mig  for,  hvor  jeg  vil  opslaa  mit 
Hovedkvarter,  kommer  et  Par  gamle  Venner  fra  New- York 
ind  i  Lokalet.  Almindelig  Glæde  og  Gjenkjendelse  og  nogen 
Snakken  frem  og  tilbage,  og  saa  bliver  jeg  for  30  Dollars 
om  Ugen  indlogeret  i  »Hotel  Mathewsen«.  Tredive  Dol- 
lars om  Ugen  er  almindelig  Pris  for  Værelse  og  fuld  Kost 
i  de  første  Hoteller  ved  de  flotte  amerikanske  Badesteder. 
Som  man  ser,  er  det  egentlig  ikke  saa  meget,  som  man  i 
Europa  paa  lignende  Steder  maa  betale  alene  for  et  Væ- 
relse med  Udsigt  til  Søen.  Her  i  Amerika  er  i  denne  Pris 
indbefattet  alle  Maaltider,  Opvartning,  Gas  og  en  Mængde 
andre  Herligheder,  som  man  endnu  ikke  drømmer  om  paa 
europæiske  Badesteder.  Ja  endogsaa  Vinen  ligefra  den  fineste 
Champagne  til  den  tarvelige  Commis-Clasette  bliver  med 
største  Gavmildhed  udskænket  til  Gjæsterne  af  de  flotte 
Hotelværter. 

Imidlertid  vil  jeg  dog  ikke  raade  mine  Efterfølgere  fra 
Europa  til  at  svælge  altfor  meget  i  Nydelsen  af  denne 
gratis  Champagne.  Sagen  har  nemlig  sin  Skyggeside.  Lige- 
som Jowa  og  Kansas,  saaledes  er  ogsaa  Staten  Rhode-Is- 
land en  Afholdsstat,  det  vil  sige,  at  det  under  Straf  ved 
Lov  er  forbudt  at  fabrikere  eller  udskænke  Vin  og  andre 
spirituøse  Drikke  indenfor  Statens  Grænser,  med  mindre 
det  er  et  vist  Kvantum,  som  af  Helbredshensyn  er  ordi- 
neret af  en  Læge.  Imod  at  præstere  en  saadan  Recept 
kan  vedkommende  Patient  faa  udleveret  Vin  eller  Whisky 

paa  Apothekerne.  Hvorfor  paa  Apotheket  ?  vil  man  spørge. 
Jo,  fordi  der  i  denne  store,  nye  Verdens  Af  holdsstater  ikke 
maa  existere  nogetsomhelst  Udskænkningslokale,  nogen 
Vinstue  eller  Brændevinshandel. 

Denne  Af holdslov  vilde  naturligvis  have  fordærvet  hele 
det  lystige  Selskab  fra  New-Port  og  Narragansett,  men 
saa  hitter  de  vise  Mænd  i  Staten  Rhode-Island  paa  den 
gamle  Sandhed,  at  Love  egentlig  kun  blive  givne,  for  at 
de  kan  omgaas,  og  som  rigtige  Jesuiter  uddrog  man  saa 
den  Fortolkning,  at  Loven  vel  forbød  at  udskænke  spiri- 
tuøse Drikke  men  ikke  at  bort  skænke  dem.  Og  deraf 
kommer  det,  at  Hotelværterne  ved  begge  Badestederne 
gratis  skænke  Vinen,  men  naar  man  saa  skal  betale  Hotel- 
regningen, saa  yder  Gjæsten  Værten  en  »Skænk«  paa  saa 
og  saa  mange  Dollars  til  Gjengjæld.  Deraf  kommer  det, 
at  der  i  Maadeholdsstaten  Rhode- Island  maaske  sælges  og 
drikkes  mere  end  i  — ? 

Medens  jeg  lader  min  Bade-,  Lawn-Tennis-  og  Sel- 
skabsdragt pakke  ud,  bliver  Himlen  klar,  Taagen  forsvinder, 
og  udenfor  mine  Vinduer  frembyder  der  sig  det  mest  hen- 
rivende Syn,  som  jeg  nogensinde  har  set.  Langs  Amerikas 
atlantiske  Kyster  ligefra  Florida  helt  op  til  Ny-Foundland 
i  en  vældig  Bue  strække  de  flade,  sandede  Kyster  sig, 
indrammende  en  dejlig,  mørkeblaa  Havbugt,  op  af  hvilken 
Søsterøerne  Connanicut  og  Long-Island  dukke  op  kun 
nogle  Mil  fjernt  fra  Narragansett.  Og  op  fra  den  sidst- 
nævnte Øs  tætte  Granlunde,  rager  New — Ports  Taarne  og 
Tage  frem.  Paa  den  store  blaa  Vandflade  gUder  der  utal- 
lige Lystjagter,   Skonnerter,   Smaadampere  og  Fiskerbaade 

med  hvide,  i  Solskinnet  lysende  Sejl.  Intet  Steds  har  jeg 
før  set  saa  mange  Fartøjer  paa  et  forholdsvis  saa  lille  Rum. 
Jeg  talte  en  Dag  i6o  Sejlere. 

Ind  ad  Landet  til  er  alt  bedækket  med  venlige  Haver, 
mørkegrønne  Lunde  og  talrige  Villaer,  som  strække  sig 
langs  Tower  Hills  jævnt  skraanende  Højder  og  kun  afbry- 
des af  nogle  smaa  Indsøer  og  Floder.  Ja,  i  Sandhed  skulde 
man  antage  dette  henrivende  Opholdssted  for  det  smuk- 
keste ved  Amerikas  Østkyst,  men  man  har  sagt  mig,  at 
Bar-Harbour  i  Staten  Maine  er  endnu  smukkere.  Det  kan 
gjærne  være,  men  jeg  er  fuldkommen  tilfreds  med  Narra- 
gansett. 

Det  er  blevet  Middag,  og  talrige  Badegjæster  strømme 
forbi  mine  Vinduer  ned  til  Stranden,  som  jeg  endnu  ikke 
har  set.  Vejen  derhen  fører  gjennem  Etablissementets  store 
Port,  forbi  et  stateligt  Hotel  og  ind  igjennem  en  smal 
skiden  Gyde,  en  Slags  Kairobazar,  hvor  der  paa  begge 
Sider  ligger  en  Mængde  usle  Barakker  med  de  sædvanlige 
Butikker,  som  findes  ved  alle  Badesteder.  Der  sælges  de 
samme  Muslingeskaller  og  Straahatte,  Sandaler,  Vadske- 
svampe  og  det  samme  Legetøj,  som  i  Europa,  af  den 
samme  turbanklædte  Tyrk,  en  Figur,  der  altid  taler  ge- 
brokkent, og  som  falbyder  sine  Jerichoroser,  Rosenkranse 
og  Rosentræsæsker,  Smyrnatæpper  og  tyrkiske  Piber,  og 
som  aldrig  synes  at  sælge  noget.  Disse  Handelsmænd  er 
mig  bestandig  en  dyb  Gaade.  De  ere  spredte  ud  over 
Verden,  man  finder  dem  ved  hvert  eneste  Udstilling  i  hver 
eneste  Storstad,  ved  hvert  eneste  Badested,  i  Rue  de 
Rivoli,  paa  Hjørnet  af  Rue  des  Pyramides  ligesom  i  Ostende 

i  Rue  de  la  Digue  —  overalt.  Og  er  der  saa  et  eneste 
Menneske,  som  nogensinde  har  set  nogen  kjøbe  noget  hos 
dem?  I  de  3  Uger,  jeg  opholdt  mig  her,  passerede  jeg 
hver  Dag  deres  Butikker  flere  Gange,  og  aldrig  nogen- 
sinde har  jeg  set  saa  meget  som  Skyggen  af  en  Kjøber. 
Den  brave  Tyrk  sidder  hele  den  udslagne  Dag  og  patter 
paa  sin  Cigaret.  Jeg  saa  dem  aldrig  spise  og  aldrig  be- 
stille noget.     Hvad  lever  disse  Mennesker  af? 

Men  her  foran  mig  ligger  Badestranden,  som  rimeligvis 
i  ringe  Grad  vil  svare  til  den  Nyankomnes  Forventninger. 
En  Række  Badehytter  med  langt  fremspringende  Tage 
indeholde  de  smaa  Af-  og  Paaklædningsrum.  Foran  dem 
staar  der  et  Utal  af  Telte  af  alle  Farver  og  Former,  i  hvilke 
de  Nysgjerrige  søge  Beskyttelse  mod  Sol^n.  Mellem  disse 
Telte  maa  de  Badende  bevæge  sig  for  at  komme  ned  til 
Vandet.  Hvor  skal  de  finde  Beskyttelse  mod  paatræn- 
gende og  nysgjerrige  Blikke?  Ja,  sandt  at  sige:  mange 
søge  i  det  hele  taget  slet  ikke  nogen  saadan  Beskyttelse. 
Kjække,  stramme  ligesom  Ritmestre  ved  Husarerne  mar- 
schere  Narragansettdamerne  i  deres  kokette  Badedragter 
ned  til  Havet.  De  ere  i  det  hele  taget  for  statelige  til  at 
være  undselige.  Er  det  altsammen  Bedrag?  Er  det  alt- 
sammen Kunst?  Ja,  hvem  véd.  Nok  er  det:  de  se  hen- 
rivende, pikante  og  tiltrækkende  ud,  som  om  de  var  Figu- 
rantinder  i  en  Operette  og  ikke  Damer  af  Amerikas  fineste 
Selskab.  Om  det  er  Kunst  eller  Natur,  det  kan  jo  dog  i 
Virkeligheden  kun  interessere  et  eneste  Menneske,  nemlig: 
deres  Hjertes  Udkaarne,  og  vil  han  vel  nænne  at  forraade 
dem? 


Oven  i  Kjøbet  er  jo  Smagen  højst  forskjellig ;  en  svær- 
mer for  Naturen,  en  anden  for  Kunsten,  Damerne  i  Nar- 
ragansett  sværme  derimod  øjensynlig  for  begge  Dele.  Der 
er  f.  Ex.  kun  faa  af  dem,  som  vove  sig  ud  i  Vandet  uden 
Korset,  og  deri  gjøre  de  Ret.  Det  er  dog  virkelig  meget 
anstændigere  at  bære  et  Korset,  naar  man  bliver  taget  om 
Livet,  selv  om  det  ogsaa  kun  er  Neptun,  der  besørger  dette, 

Ligesom  i  Cape  May,  saaledes  bliver  man  ogsaa  her 
gjerne  i  Timevis  i  Vandet.  Blandt  Amerikanerinderne  fin- 
des der  betydelig  flere  Svømmere  end  blandt  vore  euro- 
pæiske Damer.  Med  sand  Lyst  og  Glæde  svømmes  og 
dykkes  her.  Er  man  træt,  gaar  man  op  paa  det  tørre, 
varme  Sand  og  udhviler  sig,  eller  ogsaa  gaar  man  ind  i 
Teltene  til  sine  Bekjendte.  Der  er  ogsaa  kun  faa  af  Da- 
merne, som  synes  at  tænke  paa,  at  man  i  sligt. et  Negligé 
egentlig  hører  hjemme  i  Badehusene  og  ikke  i  Selskabet. 
Ja,  man  gaar  videre  endnu  —  man  taler  ganske  ugenert 
om  denne  eller  hin  Dames  Badedragt  og  Figur,  som  om 
Herrerne,  hvor  slige  Konversationer  førtes,  slet  ikke  var  af 
andet  Kjøn. 

Den  Utvungenhed  og  ganske  overordentlig  store  Fri- 
hed, som  Yankeedamerne  glæde  sig  ved  paa  Landjorden, 
fortsættes  ogsaa  i  Vandet.  Toilettet  gjør  her  intet  til 
Sagen.  I  Amerika  er  det  Skik  og  Brug,  at  Damerne  hilse 
først  paa  deres  Herrebekjendtskaber  paa  Gaden,  saavelsom 
i  Selskabslivet.  Nu  vilde  en  under  europæiske  Forhold 
opvoxet  Rejsende  være  tilbøjelig  til  at  tro,  at  Damerne 
med  deres  ejendommelige  Paaklædning  ved  Badestederne 
vilde   gjøre   Brug    af  dette   Privilegium    og  ganske  simpelt 

vendte  sig  bort^  naar  de  Herrer,  som  de  kjendte,  under 
slige  Forhold  nærmede  sig.  Dermed  vilde  ethvert  Møde 
og  enhver  Samtale  simpelthen  være  udelukket.  Men  lige 
det  modsatte  er  Tilfældet.  Med  næsten  rørende  Naivetet 
vinker,  nikker  og  kalder  de  paa  de  i  Badedragt  klædte 
Herrer  af  deres  Bekjendtskab,  som  om  disse  befandt  sig  i 
det  mest  præsentable  Aftentoilette.  Og  samtidig  smiler 
de  saa  uskyldigt  som  et  Barn,  der  ved  Afklædningen  smi- 
ler til  sin  Amme.  Ja,  man  kan  virkelig  ikke  lade  være 
med  uafladeligt  at  undre  sig  herover.  Er  det  nu  virkelig 
Naivetet,  eller  er  det  et  Raffinement,  drevet  til  den  yderste 
Spids. 

Efter  Badet  plejer  de  unge  Damer,  ledsaget  af  deres 
Beundrere  af  det  stærke  Kjøn,  at  løbe  op  og  ned  paa  Strand- 
bredden i  deres  drivvaade  Badedragter  for  at  bringe  Blodet 
til  at  pulsere  i  Aarerne.  Ja,  de  løse  endog  ofte  deres  Haar, 
for  at  det  kan  blive  rigtig  tørt  —  især  dog,  naar  de  har 
en  rigelig,  naturlig  Haarfylde.  Efter  endt  Toilette  begiver 
hele  denne  glade  Sværm  sig  til  det  store  Etablissement, 
Kurhuset,  for  dér  at  indtage  Forfriskninger  og  høre  paa 
Orkestermusikken.  Denne  Time  imellem  i  og  2  om  Efter- 
middagen kort  før  Middagen  er  den  livHgste  i  Narragansett. 
Ejerne  af  de  talrige  Villaer  i  Omegnen  kommer  kjørende  i 
flotte  Vogne  eller  ogsaa  ridende  paa  statelige  Gangere, 
ledsagede  af  deres  Damer.  Fra  det  nærliggende  New-Port 
kommer  private  Lystfartøjer  dampende  eller  sejlende  her- 
over, kaste  Anker  tæt  ved  Badehusene  og  sende  Passa- 
gerer i  Land  i  smaa  Baade. 

Den   store   Plads   frembyder   da   et   i   høj    Grad   livligt 

Billede.  Da  her  ikke  er  nogen  stiv  Etikette,  bliver  alle 
let  bekendt  med  hverandre.  Man  gaa  fra  Bord  til  Bord, 
besøger  sine  Venner  og  hilser  paa  sine  Naboer.  Men  en- 
hver Enropæer  finder  det  højst  besynderligt,  at  Familierne 
ved  slige  Lejligheder  ikke  holder  sig  sammen.  Faderen 
og  Moderen  er  maaske  vendt  tilbage  til  deres  Hotel, 
medens  den  unge  iSaarige  Frøken  har  modtaget  en  ung 
Herres  Indbydelse  til  at  spise  til  Middag  med  ham  ganske 
alene  i  den  store  Kursal.  Ved  dette  Bord  tæt  her  ved 
sidder  en  ung  meget  smuk  Dame  ganske  alene  ved  et  lille 
Glas  Whisky,  og  man  fortæller,  at  hun  har  en  Konto  véd 
Buffeten.  Den  unge  Enke  fra  Baltimore,  som  sidder  der 
oppe  paa  Galleriet  i  fortrolig  Samtale  med  en  Millionær  fra 
New- York,  har  lejet  sig  en  Villa  og  modtager  saa  godt 
som  kun  Besøg  af  Herrer.  Men  hun  tilhører  Baltimores 
bedste  Selskabskreds,  og  ingen  vilde  dér  vove  at  ytre  blot 
den  ringeste  Tvivl  om  hendes  Person. 

Hint  unge  Par  er  kommet  herover  i  Besøg  paa  en 
Lystyacht  ganske  alene  fra  New -York.  »Er  det  et  Par 
Nygifte.?«  spørger  jeg.  »Aldeles  ikke.«  »Men  saa  dog  i  al 
Fald  Forlovede.?«    »Ligesaa  lidt.« 

Ved  et  stort  Bord  i  Midten  af  Restaurationen  sidder 
I  o  unge  Mennesker  til  Bords,  5  unge  Herrer  og  ligesaa 
mange  nydelige,  smaa  Frøkener  mellem  15  og  20  Aar; 
er  det  Søstre  eller  Kusiner.?  Aldeles  ikke.  Det  er  Døtre 
af  Familier  her  i  Egnen  og  slet  ikke  indbyrdes  bekendte. 
De  blev  først  ved  Bordet  præsenterede  for  hverandre.  Den 
unge  Herre  derovre  paa  den  anden  Side,  Hr.  Brown,  har 
ganske  simpelt  indbudt  sine  Bekendte  til   en   Middag.     Ja, 


io8 

men  hvor  er  da  Moderen  og  Faderen?  Her  er  det  hverken 
Skik  og  Brug  eller  i  mindste  Grad  nødvendigt  at  invitere 
dem  med.  Og  oppe  i  Billardsalen  gaar  der  nogle  smukke 
unge  Piger  og  spiller  »Carambole«  og  »Pyramide«  ganske 
alene.  Af  den  flotte  Maade,  hvorpaa  de  føre  deres  Billard- 
queue,  ser  man,  at  de  er  øvede  Spillere. 

Om  Eftermiddagen  er  der  en  almindelig  Valfarten  til 
de  smukke  Omgivelser  ved  Narragansett.  De  unge  Herrer 
kjører  med  deres  »Buggy«  frem  for  Døren  til  de  forskjel- 
lige  Hoteller,  hvor  de  ventes  af  nydelige  unge  Damer  i 
henrivende  Toiletter,  som  springer  til  Vogns  og  tager 
Plads  ved  Siden  af  deres  Kavaller.  I  stærkt  Trav  gaar 
det  nu  afsted  til  Point-Judith  eller  til  Tower  Hill  eller  og- 
saa  til  Skovs.  Hvis  en  europæisk  Fader  paa  den  Maade 
saa  sin  Datterlil  kjøre  bort  ganske  alene  med  en  Tilbeder, 
vilde  loi  være  ude,  og  han  vilde  tage  ligesaa  stærkt  paa 
Veje,  som  hvis  han  saa  hende  spadsere  paa  Line  over 
Niagaravandfaldet.  Men  den  amerikanske  Fader  ved 
meget  vel,  at  hans  Datterlil  allerede  fra  Barnsben  af  er 
vant  til  den  Slags  Linedans  og  er  en  altfor  udviklet  Per- 
son og  sikker  paa  sig  selv  til  at  begaa  et  eneste  Fejltrin.  — 


ET  „CAMPMEETING" 

AF 

SORTE  METODISTER. 


iVletodistkirken  i  Amerika  kan  glæde  sig  ved  en  be- 
tydelig Mængde  Tilhængere,  hvis  Antal  oven  i  Kjøbet  er 
i  stadig  Stigen.  Denne  religiøse  Sekts  Bestemmelser,  som 
er  grundlagt  i  England  af  Wesley,  foreskrive  nemlig,  at 
enhver,  der  føler  sig  inspireret  af  den  hellige  Aand  og 
føler  Trang  til  at  blive  Metodistpræst  først  skal  rejse  rundt 
i  hele  Landet  som  Prædikant  i  2  Aar  i  Træk  og  altsaa 
være  en  Slags  vandrende  Missionær.  Ved  de  aarlig  af- 
holdte Præsteforsamlinger  bliver  der  saa,  hvis  hans  Forhold 
findes  at  være  godt,  tildelt  ham  Præsteværdighed,  og  efter 
en  ny  Vandring  paa  2  Aar  kan  han  op naa  Titel  af  »Ældste«. 
Paa  disse  Missionsrejser  gjør  Præsterne  sig  nu  Umage  for  at 
hverve  Tilhængere  for  deres  Troesbekjendelse  og  samtidig 
ogsaa  ved  Indsamlinger  at  forøge  den  betydelige  Kirke- 
formue, hvis  Renter  anvendes  til  trængende  Præster  og 
deres  Familier  og  dernæst  til  Metodistskoler  og  Metodist- 
kirker i  de  forenede  Stater. 

Indenfor  Metodistkirken   er  der  atter  blandt   dens  Til- 


IIO 

hængere  dannet  flere  Sekter.  Den  ejendommeligste  af 
disse  er  de  saakaldte  »dansende  Metodister«,  der  i  Sær- 
deleshed har  talrige  Tilhængere  i  Negerbefolkningen  i 
Pennsylvanien,  Maryland  og  Delaware.  Ligesom  Medlem- 
mer af  andre  Religioner,  saaledes  afholde  ogsaa  Meto- 
disterne saakaldte  »Campmeetings«,  der  kan  glæde  sig  ved 
en  stor  Popularitet,  da  de  især  afholdes  i  den  hede  Aars- 
tid.  Det  turde  ikke  være  for  meget  sagt,  at  den  religiøse 
Side  af  Sagen  ofte  tjener  til  Paaskud  for  en  fornøjelig  Skov- 
tur, ved  hvilke  Metodisterne  med  deres  Familier  drage  ud  i 
en  eller  anden  nærliggende  Skov,  hvor  de  bygge  Hytter  og 
Telte  og  hengive  sig  mindre  til  religiøse  Bodsøvelser  end 
til  fornøjelige  Adspredelser  af  mere  verdslig  Art.  Saavel 
Hvide  som  Sorte  afholde  denne  Slags  »Campmeetings«, 
men  Negrenes  er  sikkert  de  interessanteste  for  den  frem- 
mede Besøger.  Tidligere  blev  disse  Forsamlinger  i  den 
fri  Natur  fremkaldt  ved  den  følelige  Mangel  paa  Kirker 
og  ved  de  Troendes  Længsel  efter  fælles  Andagtsøvelser, 
og  de  opfyldte  ogsaa  i  den  Retning  deres  Formaal,  men 
nu  er  de  udartet  til  Fornøjelsesture,  som  man  endog  ikke 
saa  sjælden  kan  give  et  værre  Navn. 

Under  mit  Ophold  i  Filadelfia  havde  jeg  Lejlighed  til 
at  overvære  et  saadant  »camp-meeting«  af  sorte  Metodi- 
ster, som  blev  afholdt  i  Nærheden  af  Landsdale,  en  lille 
By  i  Pennsylvanien. 

Da  vi  fra  Landsdale  begav  os  ud  i  Skoven,  hvor  For- 
samlingen fandt  Sted,  mødte  vi  allerede  paa  Vejen  derhen 
mange  unge  Negerkavallerer,  som  i  det  mest  straalende 
Perlehumør  var  paa  Vejen  til  Stedet   sammen    med  deres 

Elskede  enten  til  Vogns  eller  til  Fods.  Inde  fra  Skoven 
lød  der  en  flerstemmig  Sang  paa  en  fremmed,  ejendomme- 
lig Melodi.  Vi  fremskyndede  vor  Gang  og  ankom  snart 
til  en  lille,  grøn  Mark  ude  i  Skoven,  hvor  der  frembød  sig 
et  mærkeligt  og  livligt  Billede.  Hele  Pladsen  var  om- 
givet af  en  Indhegning,  som  man  dog  fik  Lov  til  at  passere, 
naar  man  erlagde  en  lille  Entré. 

Vi  gik  derind.  I  Baggrunden  lige  foran  os  var  der  rejst 
en  lille  Tribune,  paa  hvilken  der  stod  en  gammel,  tyk, 
krushaaret  Neger  i  sort  Søndagstøj  med  et  stort,  hvidt 
Slips,  som  gav  ham  et  ualmindelig,  latterligt  Udseende. 
I  den  venstre  Haand  holdt  han  en  lille,  snavset  Bog,  der 
øjensynlig  indeholdt  Texten  til  hans  hæse,  mærkværdige 
Sang,  og  med  den  højre  slog  han  Takt  for  Forsamlingen, 
der  i  et  Antal  af  omtrent  200  Deltagere  dansede  rundt 
omkring  ham  og  selv  ved  deres  Sang  besørgede  den  nød- 
vendige Dansemusik.  De  dansede  allesammen,  baade 
Mænd,  Kvinder  og  Børn,  Oldinge  og  ganske  unge  Piger. 
Hver  enkelt  dansede  eller  snarere  hoppede  rundt  alene  og 
slog  samtidig  ud  med  Arme  og  Ben  til  alle  Sider.  Da  det 
var  en  varm  Sommerdag,  havde  de  gjort  sig  det  saa  be- 
kvemt som  muligt.  Mændene  havde  kastet  baade  Frakke 
og  Vest,  og  det  svage  Kjøn  alle  sine  overflødige  Toilet- 
rekvisitter. Jo  længere  de  dansede  og  sang,  desto  mere 
randt  Sveden  dem  ned  fra  Panden,  og  desto  vildere  blev 
Sangen  og  Dansen.  Arme  og  Ben  fløj  i  Vejret,  saa  at 
man  virkelig  ikke  vidste,  om  man  overværede  en  ameri- 
kansk Kankan  eller  ved  et  Uheld  var  kommet  ind  i  et 
Galehus.  ^ 

Rundt  omkring  de  Dansende  stod  der  Bænke  i  lange 
Rækker,  paa  hvilke  de  Trætte  udhvilede  et  Øjeblik  for 
derpaa  paany  at  styrte  sig  ind  i  Kamptumlen.  I  en  vid 
Omkreds  stod  der  Besøgende  fra  Byen,  som  opfyldte  den 
øvrige  Del  af  Pladsen,  bag  hvilken  man  inde  under  Træ- 
erne kunde  se  en  hel  Lejr  af  Telte  og  Barakker.  Efter 
en  halv  Times  Forløb  var  denne  mærkelige  Andagtsøvelse 
afsluttet,  og  Deltagerne  i  den  begav  sig  ganske  udmattede 
til  deres  Telte,  for  at  gjøre  sig  i  Stand  til  Aftensmaden. 

Lad  os  følge  dem  derhen.  Da  disse  »camp-mee- 
tings«  i  Reglen  vare  lO — 14  Dage  og  gjælde  for  en  Slags 
Sommerferie,  i  hvilken  Tid  alle  Deltagere  i  dem  ligger  i 
Lejr,  bliver  der  af  hver  Familie  opslaaet  et  Telt,  i  hvilket 
der  foruden  et  Leje  og  nogle  Tæpper,  der  er  anbragt  paa 
den  bare  Jord,  ikke  befinder  sig  andet  end  et  Vandfad, 
et  Spejl,  og  naar  det  skal  være  meget  flot,  et  Bord  og  en 
Stol.  Hvis  der  er  unge  Damer  i  Familjen,  saa  er  Udsty- 
relsen ganske  vist  noget  flottere,  thi  ée  mørkhudede  Skjøn- 
heders  Krav  til  Toilettet  kan,  i  alt  Fald  hvad  Mængden 
angaar,  fuldt  ud  maale  sig  med  vore  Modedamers.  I  saa 
Henseende  er  intet  glemt.  Nogle  stærkt  farvede,  lette 
Dragter,  Glacéhansker,  Padderdaaser,  Sminkekrukker  for  at 
anbringe  jomfruelig  Rødme  paa  de  kulsorte  Kinder,  de 
højt  nødvendige  Parfumer,  Chignoner,  der  bedække  den 
krusede,  begsorte  Haaruld  med  lange  Silkefletninger  — 
kort  og  godt  alt,  hvad  der  hører  til  en  Afrikanerindes 
Toilette,  som  ikke  længere  kan  unddrage  sig  den  ameri- 
kanske Civilisations  Fordringer. 

Teltene,  af  hvilke  der  her  var  over  et  halvt  hundrede. 


^ 


113 


var  slaaet  op  i  lange  Rækker  med  en  Gade  imellem. 
Deres  Beboere  bruge  dem  kun  til  at  sove  i  og  klæde  sig 
om  i.  Alt  andet  er  henlagt  under  aaben  Himmel.  Nu 
gives  der  selvfølgelig  ogsaa  Ungkarle  og  enlige  Damer, 
der  blive  Deltagere  i  disse  Møder.  Ogsaa  for  disse  er  der 
sørget  i  store  Logisbarakker,  der  ledes  efter  de  almindelige 
Logishuses  Princip.  Det  er  lange,  smalle  Telte,  i  hvis 
Midte  der  er  en  lang  Gang  fra  den  ene  Ende  til  den  an- 
den, mens  Rummene  til  begge  Sider  er  afspærrede  ved 
Sejldugsforhæng.  Disse  Rum  er  nu  atter  ved  andre  For- 
hæng delt  i  flere  Afdelinger,  ^som  udlejes  til  enkelte  Per- 
soner eller  til  Familier,  som  ikke  selv  medføre  Telte. 

Medens  vi  vandrede  gjennem  den  lille  Teltby,  havde 
vi  Lejlighed  til  at  iagttage  de  civiliserede  Negeres  mærke- 
lige, extravagante  Optræden.  Ordet  »Neger«  gjælder  i 
øvrigt  hos  dem  som  et  Skjældsord,  de  kalder  sig  selv 
-»Colored  people^  (farvede  Folk),  og  det  er  ogsaa  det  Navn, 
som  officielt  gives  dem  i  Parlamentet  og  ved  andre  lig- 
nende Lejligheder.  Ve  den  hvide  Mand,  der  vilde  kalde 
en  af  Afrikas  sorte  Sønner  for  en  Neger!  I  Henseende 
til  Klædedragt  og  ydre  Optræden  har  som  bekjendt  de 
Sorte  meget  hurtig  efterlignet  Amerikanerne-  men  alt,  hvad 
de  gjør  i  den  Retning,  har  noget  haltende  og  komisk  ved 
sig,  og  den  abekatteagtige  Efterligning  af  en  i  enhver  Hen- 
seende højere  staaende  Menneskeraces  Skik  og  Brug,  ytrer 
sig  ofte  paa  en  meget  latterlig  Maade.  Hos  begge  Kjøn 
er  med  Hensyn  til  Klædedragten  de  stærkeste  og  mest 
skrigende  Farver  fremherskende  —  altid  rødt,  stærkt  gult 
eller  lysebrunt.      Hatte    med    de   forfærdeligste   Fjer,    blaa 

Nordamerika.  8 

Slips,  tykke,  svære,  ofte  uægte  Guldkjæder,  Ringe  og  Uhre, 
kort  sagt,  alt  saaledes  som  Vittighedsbladene  fremstiller 
Moderne  for  at  gjøre  Nar  ad  dem.  Damerne  bære  til 
Trods  for  deres  plumpe  og  store  Fødder,  Sko  af  det  fineste 
Læder  og  forsynede  med  høje,  spidse  Hæle.  I  Retning  af 
Farver  og  Længde  af  deres  stribede  Strømper  præstere 
de  noget  ganske  utroligt,  og  da  disse  hyppig  og  gjerne  og 
uden  Spor  af  Nødvendighed  prisgives  for  nysgjerrige  Blikke, 
saa  gjælder  stribede  Strømper  i  Amerika  i  Reglen  som 
Tegn  paa,  at  en  sort  Skjønhed  er  under  Opsejling. 

Foruden  Teltbyen  er  der  ogsaa  en  Mængde  Boder, 
Barakker  og  Telte,  i  hvilke  man  falbyder  de  sædvanlige 
Markedskager  samt  Frugt  og  Sukkergodt,  da  Negrene,  som 
bekjendt,  er  meget  slikvorne.  I  andre  Barakker  findes  der 
Spil,  Tombolaer  og  alle  andre  Slags  Fornøjelser,  som  fuld- 
stændig minde  om  en  Markedsdag  i  gamle  Dage  i  en 
Provinsby.  Her  bliver  der  let  og  spøgt,  spillet  og  frem- 
for alt  drukket.  Den  stærke  Hede  gjør  nemlig  ganske 
utrolige  Mængder  af  Limonade  og  Sodavand  nødvendige  i 
Amerika,  og  i  Særdeleshed  for  den  farvede  Race.  Hvad 
spirituøse  Drikke  angaar,  var  der  i  det  mindste  ved  Dagens 
Lys  ikke  noget  deraf  at  se,  thi  de  dansende  Metodister  er 
for  Størstedelen  Afholdsmænd;  men  henad  Aften,  da  Mør- 
ket var  indtraadt,  fik  vi  mere  end  ét  Bevis  paa,  at  der 
ogsaa  i  den  Henseende  fandtes  braadne  Kar  blandt  disse 
brave  Folk. 

Under  vore  Strejftog  paa  denne  mærkelige  Plads  af- 
lagde vi  ogsaa  et  Besøg  i  det  store  under  et  skrøbeligt 
Halvtag  anbragte  Køkken,  hvor  en  gammel,  tyk  Negerinde 

udførte  sit  Hverv  som  Kok.  Bordet  bliver  dækket  under 
aaben  Himmel.  Før  hvert  Maaltid  oplæser  den  sorte  Præst 
nogle  Bibelsprog,  hvorpaa  Feltlejrens  Medlemmer  samtidig 
tage  Plads  ved  Bordet  paa  improviserede  Bænke  og  Stole. 
Maden  er  i  Reglen  ikke  saa  gal.  Efter  Maaltidet  blev  vi 
Vidne  til  endnu  en  Dans,  men  denne  Gang  var  den  mere 
verslig  end  den  første.  De  yppige,  sorte  Skjønheder  tog 
sig  en  Svingom  med  deres  Hjertenskjær,  saa  det  var  en 
Lyst  at  se.  Til  Dansen  sang  de  deres  sydlandske  Sange, 
klappede  i  Hænderne  og  slog  Takt  mod  Laarene.  Vi  blev 
længe  i  den  lystige  Lejr  og  morede  os  udmærket,  og  da 
vi  sent  om  Aftenen  begav  os  tilbage  gjennem  Skoven,  fik 
vi  den  Overbevisning,  at  Amor  ogsaa  forstaar  at  drive  sit 
Spil  med  sorte  Hjerter.  Der  var  en  Hvisken  og  Tisken 
rundt  om  i  Buske  og  Krat  —  men  Skoven  er  tavs,  og  Mør- 
ket er  de  Elskendes  Ven. 

ET  KAPITEL 

OM 

DEN  AMERIKANSKE  REKLAME. 


LJet  var  i  Rigi,  midt  i  Hjertet  af  det  skjønne  Schweitz. 
Dagen  havde  været  den  mest  glimrende  i  hele  Sæsonen, 
og  vore  Hotelgjæster  fra  alle  Verdens  Lande  stod  hen- 
sunkne i  dyb  Beundring  paa  den  store  Terrasse.  Dybt 
nede  foran  os  laa  den  dejlige  Sø,  og  foran  os  strakte  sig 
»Jomfruens«  mægtige  Snebjerge.  Vi  stod  her  for  endnu  at 
nyde  Solens  Nedgang,  som  skulde  sætte  Kronen  paa  denne 
uforglemmelige  Dag.  Den  stejle  Klippevæg  mod  Øst,  den 
saakaldte  »røde  Væg«,  glødede  i  den  nedgaaende  Sols 
varme  Straalebad,  og  fra  den  mig  omgivende  Mængde  af 
Kurgjæster  hørte  jeg  i  de  mest  forskjellige  Sprog  alle 
tænkelige  Udbrud  af  Henrykkelse.  Foran  mig  stod  der  2 
Turister,  som,  tilsyneladende  hensunkne  i  Beundring,  hidtil 
havde  forholdt  sig  tavse.  Lige  med  ét  udbrød  den  ene: 
»What  a  wall!  (sikken  en  Klippemur).  Vilde  den  ikke 
være  »splendid«  for  os.?*«  Og  begejstret  afbrød  den  anden 
ham:  »Det  vilde  være  et  brillant  Kup!  Men,  hvor  er  det 
Skade,  at  disse  Schweitzere  er  saa  dumme,  som  de  erl« 


117 

Denne  lille  betegnende  Oplevelse  bringer  mig  ind  paa 
Kapitlet  om  den  amerikanske  Reklame.  Læseren  har  for- 
modentlig gjættet,  til  hvilken  Nation  de  to  Schweitzerturi- 
ster  hørte,  og  hvad  de  mente  med  deres  dæmpet  førte 
Samtale.  Var  det  gaaet  efter  deres  Ønske,  saa  vilde 
baade  »Jomfruens«  prægtige  Snesider  og  Eigerpyramidens 
dejlige  Isvægge  sikkert  den  Dag  i  Dag  med  vældige,  sorte 
Bogstaver  bære  Navnet  ^Zozodont«  eller  »Pears  Soap« 
eller  en  eller  anden  Lovprisning  over  amerikanske  Piller, 
Pulver,  Sundhedssalt,  eller  hvad  det  nu  kunde  være. 

Og  saaledes  som  de  gjerne  vilde  gjøre  det  i  Europa, 
saaledes  har  de  allerede  gjort  det  i  deres  Hjemland. 
Intet  Bjerg  var  derovre  for  højt,  ingen  Klippevæg  for  stejl 
og  ingen  Hule  for  dyb  til  at  blive  overdænget  af  Avertisse- 
menter af  alle  mulige  Slags.  Lige  fra  Hjertet  af  de  ameri- 
kanske Storstæder  helt  op  til  det  fjerne  Pugei-Sund,  fra 
Boston  til  Fort  Yuma  i  det  yderste  Sydvesten  grasserer 
Avertissementsepidemien  med  frygtelig  Heftighed.  Naar 
jeg  talte  om  de  højeste  Bjerge,  om  stejle  Klippevægge 
og  dybe  Huler,  saa  er  dette  aldeles  ikke  at  tage  figurligt. 
Nej  langtfra!  Ved  Niagaras  verdensberømte  Vandfald  bli- 
ver Nydelsen  af  dette  Naturens  herligste  Vidunder  fuld- 
stændig spoleret  for  En  ved  de  talløse  Reklamer,  med 
hvilke  alle  Omgivelserne,  Kløfter,  Tilgange  og  Fjeldblokke 
er  bedækket,  og  allerinderst  inde  i  Mammuthshulen  i  Ken- 
tucky, der  paa  ægte  amerikansk  Manér  betegnes  som  den 
største  i  Verden,  finder  man  talløse  Reklamer;  ganske  vist 
hersker  der  derinde  et  evigt  Mørke,  men  de  talrige  Be- 
søgende i  Hulen   faa   desto  sikrere  ved  Fakkelskæret  Øje 

paa  de  vældige  Reklamer,  som  stirrer  dem  i  Møde,  Da 
mine  Venner,  Paul  Oeker,  Leo  von  Elliot,  og  jeg  i  1876 
besteg  den  14,000  Fod  høje  »Pikes  Peak«  i  Colorado,  et 
af  Nordamerikas  højeste  Bjerge,  fandt  vi  atter  denne  Bjerg- 
kæmpes med  Fjeldblokke  bedækkede  Tinde  bemalet  med 
Annoncer.  Og  den,  som  i  de  senere  Aar  med  Jernbanen 
har  besøgt  New.- Yorks  og  Filadelfias  Omgivelser  i  100 
engelske  Miles  Omkreds,  han  vil  sikkert  under  Kjørselen 
ikke  have  set  nogetsomhelst  Hus,  ikke  nogensomhelst 
Klippevæg,  ikke  nogetsomhelst  Gjærde  eller  Lade,  som 
ikke  har  været  aldeles  oversmurt  med  alle  Slags  Avertisse- 
menter. Som  af  min  egen  Skygge  forfulgtes  jeg  paa  mine 
Rejser  gjennem  det  store  Land  af  »Zozodont«,  ^>Sun  stove 
polish«,  »Teaberry  Toothwash«,  »Beattys  Piano«.  Lukkede 
jeg  mine  Øjne,  saa  flimrede  disse  Navne  mig  i  Møde  med 
deres  mægtige,  gule  Bogstaver,  som  bedækkede  Nord- 
amerikas Fastland,  og  om  Natten  viste  de  sig  for  mig  i 
mine  Drømme.  »Det  er  rigtigt«,  hører  jeg  mange  ameri- 
kanske Læsere  udbryde,  »det  er  jo  det,  vi  vil  have,  og 
som  er  vort  Maal;  det  viser  os,  hvordan  det  virker«,  og 
saa  gaar  de  sandsynligvis  ud  og  gjør  ligesaa.  Havde  det 
maaske  saa  ikke  været  bedre,  om  jeg  havde  ladet  være 
med  at  skrive  disse  Linjer? 

Det  mest  storartede,  som  jeg  i  mit  Liv  har  set  i  Ret- 
ning af  Reklamer,  det  var  i  1876  i  Anledning  af  Verdens- 
udstillingen i  Filadelfia.  Der  er  rimeligvis  den  Gang  i  denne 
ene  By  blevet  udgivet  over  20  Millioner  Dollars  for  Aver- 
tissementer af  enhver  Art.  Forud  for  alle  Firmaer  gik 
John  Wanemaker,    en   anden  amerikansk  Barnum.     Maane- 

der  i  Forvejen  gjennemstrejfede  Snese  af  hans  Agenter 
Landet  med  Farvepotten  i  Haanden,  følgende  alle  Jernbane- 
linjer i  alle  Egne  i  hundreder  af  engelske  Miles  Længde 
—  paa  alle  Steder,  hvor  Egnen  var  særlig  smuk  og  nok 
kunde  lokke  de  Kjørende  hen  til  Kupévinduet,  blev  oprejst 
de  mest  kolossale  Bræddevægge,  adskillige  af  dem  flere 
hundrede  Skridt  lange,  og  derpaa  opsmurt  med  Bogstaver 
saa  store  som  Huse  den  store  Reklamehelts  Navn  og 
Haandtering.  Eller  ogsaa  blev  der  med  en  Afstand  af  50 
Skridt  mellem  hver  rejst  mindre  Bræddevægge,  og  paa 
hver  enkelt  kun  malet  et  eneste  Bogstav  af  det  berømte 
Navn,  altsammen  i  tilstrækkelig  Afstand  fra  Banelinjen  til 
at  holde  dette  Avertissement  saa  fuldkomment  som  muligt 
og  saa  lang  Tid  som  muligt  fast  for  de  Forbikjørendes 
Blikke. 

Der  findes  derovre  ikke  ret  mange  Lader,  som  ikke 
paa  alle  4  Vægge  og  selv  paa  Tagene  bære  et  eller  andet 
paamalet  Navn.  Den  store  Bys  Totalindtryk  paa  mig  var, 
at  den  lignede  Avertissementssiden  paa  en  mægtig  Avis. 
Gaderne  var  Avisspalter,  i  hvilke  man  spadserede,  og 
Verdensudstillingen  var  Læsestoffet. 

Men  hvad  Broderkjærlighedsstaden  Filadelfia  kun  var 
i  selve  Udstillingsaaret,  det  har  New- York,  den  ny  Verdens 
Hovedstad,  allerede  været  før  den ;  den  er  det  endnu  og  vi 
sandsynligvis  ogsaa  vedblive  at  være  det.  Naar  en  Ameri- 
kaner taler  om  New- York,  gjør  han  det  sædvanligvis  kun 
i  de  mest  storslaaede  Udtryk  og  det  med  Rette,  men  saa 
maa  hart  ogsaa  fremfor  alt  omtale  Reklamen,  thi  New- 
Yorks  store  Forbindelsesveje  har  ganske  Karakteren  af  et 


I20 

kæmpemæssigt,  stadigt  Verdensmarked.  De  gode  Yankeer 
lægge  ganske  sikkert  ikke  saa  meget  Mærke  hertil,  thi  de 
er  altfor  vante  til  dette  Markskrigeri,  saavel  i  Pressen  som 
i  det  offentlige  og  desværre   ogsaa   ofte   i   det  private  Liv. 

Men  lad  bare  en  dannet  Europæer  gjennemvandre 
New- Yorks  Gader  —  for  Exempel  én  Borger  fra  den  gode, 
ærbare  By  Amsterdam,  hvis  alvorlige  og  fornemme  Kanal- 
gader med  deres  søvnige  og  ensformige  Huse  aldrig  van- 
sires af  nogetsomhelst  skrigende  Skilt,  og  paa  hvilke  man 
sikkert  ikke  kan  se,  at  mange  af  Verdenshandelens  lange 
Traade  løbe  sammen  i  dem.  Lad  altsaa  en  Amsterdammer 
vandre  i  New-York's  Bowery,  i  Fultonstreet  eller  i  Broad- 
way,  saa  vil  han  endog  miste  sin  bekjendte  Flegma  —  og 
dog  blev  dette  store  New-York  med  alt  dets  Markskrigeri 
jo  netop  grundlagt  af  Hollændere,  og  dets  første  europæiske 
Navn  var  Ny-Amsterdam. 

Hvor  der  her  bare  er  Mulighed  for  at  anbringe  et 
Firmaskilt,  en  Overskrift,  et  Avertissement,  dér  findes  det 
ogsaa  anbragt  lige  nede  fra  Gaden,  helt  op  ad  Etagerne, 
indtil  Taget.  I  alle  Farver  og  alle  Størrelser  pranger  der 
Navne,  Indskrifter  og  Billeder,  altsammen  beregnet  paa  at 
tiltrække  sig  de  Forbigaaendes  Opmærksomhed  og  dermed 
disse  selv.  Men  ikke  nok  hermed.  Ogsaa  Vinduesruderne 
lige  op  til  de  øverste  Etager  bære  Guldbogstaver,  og  oppe 
paa  Taget  er  der,  hvor  det  er  muligt,  endnu  anbragt  et  Jern- 
gitter med  Navn,  som  kan  ses  i  uhyre  Afstand.  Ikke  saa 
faa  Steder  er  der  oven  i  Kjøbet  i  samme  Anledning  fra 
Hus  til  Hus  udspændt  Reb  og  Net.  Ja  her  er  det  i  Grun- 
den Tilfældet,  at  man  ikke  kan  se  Skoven  for  lutter  Træer. 

Men  hvem  er  saa  disse  Mennesker,  som  paa  en  saa 
paatrængende  Maade  bringe  deres  Tilværelse  i  Erindring 
hos  deres  Medmennesker,  eller  rettere  sagt  næsten  tærske 
deres  Tilværelse  ind  i  Hovedet  paa  Folk?  Er  det  Beridere, 
Linedansere  eller  Markedsgjøglere  ?  Aldeles  ikke.  Ganske 
vist  findes  den  Slags  Folk  ogsaa  her,  ligesom  overalt  i 
Verden,  men  de  mest  ærbare  Haandteringer  kappes  med 
dem  i  denne  afsindige  Jagt  efter  Kunder:  Apothekere, 
Læger,  Prokuratorer,  Boghandlere,  Musikhandlere  o.  s.  v. 
Gade  op  og  Gade  ned  er  den  nederste  Etage  i  hvert  Hus 
optaget  af  Butikker,  og  der  gives  sandsynligvis  i  disse 
Forretningskvarterer  i  New-York  ikke  en  eneste  Stuelejlig- 
hed. Hele  Forretningslivet  —  ikke  blot  i  Manhattam  men 
ogsaa  i  alle  andre  Storstæder  lige  indtil  Portland  og  San 
Francisko  bære  dette  Markedspræg  og  ser  ud  som  noget 
ufærdigt,  forgængeligt,  der  dukkede  op  i  Dag,  og  som 
maaske  er  forbi  allerede  i  Morgen. 

Men  man  bør  ikke  tage  de  brave  Amerikanere  dette 
ilde  op.  Enhver,  som  i  længere  Tid  har  levet  derovre, 
vil  forstaa  Aarsagen  til  denne  Reklamegalskab  og  samtidig 
bære  over  med  den.  Hele  dette  store  Land  er  jo  i  Virke- 
ligheden meget  mere  ufærdigt,  end  man  i  Almindelighed 
forestiller  sig.  Forholdene  derovre  er  endnu  ikke  ordnede; 
Handel  og  Samfærdsel  bevæge  sig  endnu  bestandig  i  usta- 
dige, uregelmæssige  Baner,  og  Ejendommene  skifte  som 
bekjendt  ofte  Ejermænd  hvert  sjette  Aar.  Hertil  kommer 
i  de  store  Byer  det  vældige  Fr^mmedbesøg  og  de  euro- 
pæiske Udvandreres  Indmarche,  som  mangt  et  Aar  beløber 
sig  til  over  en  halv  Million  Mennesker.      De    Forretnings- 

drivende  er  tvungne  til  at  gjøre  alle  disse  Fremmede,  som 
ofte  er  ukyndige  i  Sproget,  opmærksomme  paa  deres  For- 
retning ved  alle  slige  let  kjendelige  Skilte.  Hertil  kommer 
endnu  den  Ustadighed  og  Vakkelvornhed,  som  er  over  en 
stor  Del  af  Amerikanerne  selv,  og  som  bevirker,  at  mange 
af  dem  leve  som  Nomader.  I  Dag  tage  de  fat  paa  én 
Haandtering,  i  Morgen  paa  en  anden,  altid  Afvexling,  altid 
Rastløshed,  og  under  disse  Forhold  behøves  der  mere 
end  en  lille  Messingplade  paa  Døren. 

Og  idet  en  Del  af  den  broget  sammensatte  Forretnings- 
verden saaledes  trænger  sig  frem  og  virkelig  har  Udbytte 
deraf,  tvinges  derved  de  andre  til  at  efterligne  dem,  hvis 
de  ikke  vil  sakke  agterud.  Man  maa  jo  tude  med  de 
Ulve,  man  er  iblandt. 

Saaledes  har  da  Reklamevæsenet  bredt  sig  som  et 
fremtrædende  Træk  i  alle  nykoloniserede  Lande,  hvad  enten 
det  nu  er  de  forenede  Stater,  Laplatalandene  eller  Austra- 
lien, og  det  har  her  naaet  en  Betydning  og  Udbredelse, 
som  i  den  første  Tid  gjør  et  ligefrem  frastødende  Ind- 
tryk paa  dem,  der  besøge  Amerika.  Strider  det  til  Ex- 
empel  ikke  mod  alle  vore  Begreber  om  Sømmelighed  at 
se  alle  mulige  Forretninger  avertere  paa  ildrøde  Paraplyer, 
eller  voxne  Mennesker  gaa  omkring  med  høje  Cylinder- 
hatte, paa  hvilke  der  er  klistret  Annoncer,  eller  endogsaa 
Hunde,  paa  hvilke  man  har  malet  Firma- Adresser  ?  Eller 
naar  vi  se  Mure  og  Plankeværker  i  Gaderne  overklæbede 
med  hundreder  af  enslydende  Plakater,  som  anbefale  et 
eller  andet  Febermiddel  eller  blodrensende  Piller  eller  lig- 
nende.    Men   selv  den    Slags  paafaldende  Plakater  er  for- 

længst  blevet  distancerede  i  den  vanvittige  Konkurrence. 
Den,  der  spadserer  frem  og  tilbage  i  New-Yorks  nfiægtige 
Broadway  eller  Chestnutstreet  i  Filadelfia  eller  Washing- 
tonstreet  i  Boston,  Monroestreet  i  Chicago  eller  Market- 
street  i  San  Francisko,  han  vil  ikke  sjældent  møde  ganske 
mærkværdige  Optog,  Processioner  og  Rytterskarer,  som 
om  man  befandt  sig  midt  i  Karnevalstiden. 

En  eller  anden  Sæbefabrikant  vil  skaffe  sit  Produkt 
større  Udbredelse.  I  den  Anledning  arrangerer  han  et 
Festtog,  som  bestaar  af  en  hel  Snes  eller  flere  med  bro- 
gede Flag  og  Blomster  smykkede  Fragtvogne,  paa  hvilke 
der  er  optaarnet  tomme  Pakkasser  med  den  ny  Sæbes 
Navn  i  kæmpestore  Bogstaver.  Nogle  Ryttere  i  middelalder- 
lige, maleriske  Dragter  aabne  Toget;  hver  Vogn  er  for- 
spændt med  4  Heste,  der  rides  af  broget  klædte  Jockeyer. 
Et  Øjeblik  efter  lyder  der  en  lystig  Musik,  og  under  klin- 
gende Spil  marcherer  et  eller  andet  Skuespiller-  eller  Gjøg- 
lertrup-Orkester  frem.  Musikere  i  fantastiske  Dragter  og 
de  andre  i  elegante  Selskabsdragter  med  høje  Hatte  men 
allesammen  af  samme  Snit  og  samme  Farve.  Foran 
og  bagved  rider  der  maaske  et  Par  Herolder  med  Vaaben- 
skjolde,  paa  hvilke  der  med  gloende  Indskrifter  staar  skre- 
vet: »I  Aften  stor  Forestilling  i  Cirkus  af  det  største 
Beriderselskab  i  Verden«. 

Eller  ogsaa  kommer  der  et  mægtigt  højt  Stillads  rum- 
lende og  skrumplende  ned  ad  Gaden.  Fra  dets  øverste 
Spids  vajer  der  mægtige  Bannere;  med  store,  hvide  Bog- 
staver paa  sort  Grund  pranger  der  enkelte  Navne,  som  paa 
Grund  af  den  store  Afstand  endnu  ikke  er  kjendelige.    Hvad 

kan  det  dog  være  for  noget  ?  8  stolte  sorte  Heste,  behængte 
med  store,  amerikanske  Flag,  trække  dette  Uhyre,  og  rundt 
omkring  dem  gaa  elegantklædte  Gentlemen  i  flotte,  moderne 
Dragter.  Paa  disses  Bryst  og  Ryg  pranger  det  samme  Navn. 
Alles  Øjne  er  rettede  derpaa:  »Mr.' den  og  den,  the  first 
tailor  (den  første  Skrædder)  i  Verden«.  Enhver  Europæer 
og  sagtens  enhver  dannet  Amerikaner  vender  sig  med 
Hovedrysten  bort  fra  slig  en  Smagløshed,  men  dog  er  det 
hans  Tanke:  »Ja,  man  kunde  jo  altid  prøve«  —  og  der- 
med har  denne  »Verdens  første  Skrædder«  —  og  af  dem 
er  der  mange  i  hver  By  —  naaet  sit  Maal.  —  Maaske 
er  allerede  den  Dag  i  Morgen  de  store  Udgifter  ved  denne 
Gadereklame  atter  bragt  ind  igjen. 

Mest  imponerende  blandt  alle  den  Slags  Optog  er  dog 
de  saakaldte  »Street  parades«  (Gadeparader),  som  Menage- 
rierne og  de  store  Beriderselskaber  arrangere.  Det  er  den 
Slags  Optog,  der  er  det  virksomste  af  alle  Midler  til  at 
drage  Tilskuere  til  sig.  Selvfølgelig  forsmaa  de  ikke  af 
den  Grund  de  andre  beskedne  Midler.  Der  er  nu  for 
Exempel  Reklamens  navnkundige  Fader,  Amerikas  berømte 
Barnum,  der  døde  ifjor,  i  Fald  det  da  ikke  er  en  Reklame 
af  ham  for  paany  at  leve  op  igjen,  hvad  han  en  Gang  tid- 
ligere med  Held  skal  have  gjort?  Hvem  har  ikke  hørt 
hans  Navn?  Hans  Menageri,  hans  Heste,  Elefanter,  Tigere 
og  Løver,  Kunstryttere  og  Akrobater  er  de  berømteste  i 
Verden  —  ikke  blot  i  Følge  hans  egne  Reklamer  men 
ogsaa  i  Virkeligheden.  Eller  er  det  gaaet  mig  selv  som 
saa  mange  andre,  at  ogsaa  jeg   er  blevet  skuffet   af  hans 

geniale  Reklamer    og    derfor    her  kun  snakker   ham   efter 
Munden? 

Hvordan  det  nu  end  forholder  sig,  saa  var  hans  Sel- 
skab i  Virkeligheden  meget  seværdigt,  men  intet  af  hvad 
han  arrangerede,  overgik  hans  »Gadeparader«  igjennem 
New- Yorks  og  andre  Storstæders  Hovedgader.  Uger  og 
Maaneder  i  Forvejen  blev  disse  Parader  bekjendtgjorte  for 
Befolkningen  i  spaltelange  Beretninger  i  Bladene,  ved  Aver 
tissementer,  der  fyldte  hele  Sider,  og  ved  Plakater  saa  store 
som  Huse,  trykte  med  brogede  Farver  og  forestillende 
Kampe  mellem  Slanger,  Alligatorer,  Næshorn  og  Elefanter. 
Paa  selve  den  store  Dag  var  Gaderne,  hvorigjennem  Toget 
skulde  drage,  afspærrede  for  Færdslen,  særlige  Kompagnier 
Politi  blev  bragt  paa  Benene  for  at  opretholde  Ordenen, 
og  Hundredtusinder  trængte  sig  frem  for  at  se  Barnums 
Optog.  Alt  dette  bidrog  selvfølgelig  i  høj  Grad  til,  at 
Folk  talte  om  Barnum  og  vakte  andres  Nysgjerrighed,  saa 
at  Forestillingerne  hver  Aften  overværedes  af  et  fuldtalligt 
Publikum,  der  endog  bestilte  Billetter  Uger  forud  for  at 
skaffe  sig  Plads.  Udlægene  til  Reklamen  beløb  sig  til 
10,000  Dollars  —  men  Maalet  var  naaet,  og  i  tifold 
Mængde  rullede  Guldpengene  tilbage  i  Barnums  Lomme. 

Ved  Siden  af  Menagerierne  har  i  de  sidste  Aar  ogsaa 
en  anden  Slags  storartet  Gøgler  gjort  sig  meget  omtalt, 
Buffalo  Bill,  en  vild  Prærijæger,  hvis  Agenter  med  Hensyn 
til  Reklamen  maaske  endog  overgik  den  store  Barnum.  I 
alt  Fald  kom  en  særegen  Omstændighed  ham  til  Nytte: 
deres  Forestillinger  havde  Nyhedens  Interesse.  Anything 
new,  »bestandig  byde  noget  nyt«,  det  er  den  store  Grund- 

sætning  i  Amerika.  Yankeerne  blive  lettere  blaserede  og 
mætte  end  andre  Nationer.  De  se  ikke  to  Gange  paa 
det  samme,  de  gaa  forbi  saadanne  Annoncer,  som  de  før 
har  truffet  paa,  uden  at  agte  paa  dem  —  og  det  er  derfor 
kun  noget  hidtil  uhørt,  som  med  Sikkerhed  kan  regne  paa 
et  stort  Resultat.  Dette  tog  Buffalo  Bill  Hensyn  til,  da 
han  en  Dag  overraskede  New- York  med  sine  udmærkede, 
naturtro  Fremstillinger  af  Naturen  og  Folkelivet  i  Prærierne 
og  Klippebjergene.  Indianernes  Liv,  livagtige  Rødhuder, 
smykkede  med  Fjerbuske  og  Skalpe,  med  Tomahawker  og 
Skalpérknive,  The  cowboys  (»Kodrengenes«)  vilde  Liv  og 
Bagskovenes  Jægere  og  Snarestillere,  Jagter  paa  Bøfler  og 
Antiloper,  Kampe  mellem  Hvide  og  Indianere,  alt  dette 
førte  han  frem  for  de  forbavsede  og  heniykte  New-Yorkere, 
saaledes  at  det  havde  Virkelighedens  Præg. 

Det  var  slet  ikke  tænkeligt  og  lød  aldeles  utroligt,  at 
han  skulde  raade  over  saa  mange  hundrede  Indianere,  Ara- 
pachaer,  Sioux,  Pawneer,  Cowboys,  Trappere,  Bøfler,  Hjorte 
og  Antiloper,  som  Reklamerne  havde  fortalt  om.  Men  den 
store  Street  parade,  som  han  foranstaltede  endnu  samme 
Dag .  han  holdt  sit  Indtog  i  New- York,  slog  al  Tvivl  til 
Jorden.  Endnu  aldrig  nogensinde  havde  man  set  et  saa- 
dant  Optog  i  Hovedstadens  Gader.  Alverden  talte  derom, 
og  Bufifalo  Bills  Succes  var  sikret.  Maaneder  igjennem 
blev  hans  Forestillinger  hver  eneste  Aften  besøgt  af  Ti- 
tusinder. 

Og  ligesom  Menagerierne,  saaledes  bære  Teatrene 
sig  ad,  idet  Mellemaktsfortæpperne  er  fulde  af  Plakater  og 
Reklamer.     Og  det  samme  gjør  Butikkerne,  Fabrikanterne 

og  alle  Forretningsfolk  lige  ned  til  Gadesælgerne.  Frugt- 
handleren nøjes  ikke  med  ved  Raab  at  falbyde  sine  Varer 
paa  sædvanlig  Maade,  han  medfører  som  oftest  en  Trom- 
pet, hvormed  han  tiltrækker  sig  Opmærksomhed.  Avis- 
drengen i  Storstædernes  Udkanter  eller  i  Vestens  Byer, 
løber  ikke  fra  Dør  til  Dør;  han  er  som  oftest  til  Hest,  og 
paa  Hestens  Sider  pranger  hans  Blads  Navn  med  Kæmpe- 
bogstaver. Den,  som  vil  sælge  en  eller  anden  Artikel, 
griber  her  til  de  mærkeligste  Midler  for  at  gjøre  sine  Varer 
bekjendte,  men  det  hjælper  altsammen,  og  hver  eneste 
Dollar,  som  anvendes  til  Reklamer,  bærer  rigelige  Renter. 
Et  saadant  Argument  kan  ingen  modstaa,  og  denne  saa 
berømte,  amerikanske  Reklame  vil  ikke  høre  op,  før  Folket 
derovre  i  det  store  Land  er  blevet  roligere,  og  før  Handel 
og  Vandel  bevæge  sig  i  mere  regelmæssige  Baner. 

Dette  er  allerede  Tilfældet  i  de  gamle  Øststater,  i  Maine, 
Vermont,  Connecticut  og  til  Dels  i  de  forholdsvis  gamle 
Sydstater.  Og  saaledes  vil  det  ogsaa  blive  i  Præristaterne. 
Men  paa  Hovedlinjen  for  Samfærdslen  og  i  de  store  Byer 
vil  Reklamens  Fakkel  rimeligvis  endnu  i  lang  Tid  blusse 
højt  i  Vejret,  dog  forhaabentlig  ikke  saa  højt,  at  dens 
Gjenskær  ogsaa  skal  faa  det  gamle  Europa  med  paa  Galejen. 


TUSIND  SKIBES  GRAV. 

i  havde  afleveret  Posten  i  St.  Johns  paa  New-Found- 
land  og  var  nu  atter  sejlet  ud  af  den  smukke,  af  høje, 
stejle,  graa  Fjelde  omgivne  Havn  for  at  dampe  videre  til 
vort  foreløbige  Maal,  Halifax  i  Ny  Skotland.  En  tæt  Taage 
laa  ligesom  et  Vattæppe  henover  Klippeøens  Kyster,  og 
Sirenens  sørgelige,  skingrende  Toner  lød  hvert  andet  Minut. 
Den  store  Damper  skar  rolig  gjennem  denne  hvide  Taage- 
masse,  der  fuldstændig  omhyllede  os,  og  Rorgængeren 
maatte  udelukkende  rette  sig  efter  Kompasset,  thi  selv  paa 
Dækket  kunde  man  knapt  se  tre  Skridt  frem  for  sig.  Helt 
forude  stod  tre  Matroser  og  holdt  Udkig  efter  mulige  Skibe, 
men  de  stod  der  kun  for  et  Syns  Skyld  for  at  efterkomme 
den  givne  Ordre,  thi  det  var  umuligt  at  se  noget  som  helst 
uden  det  hvide  Vattæppe. 

Saaledes  gik  det  da  et  Par  Timers  Tid  med  halv 
Kraft  gjennem  New-Foundland  Bankernes  berygtede  Taage. 
Men  knapt  havde  vi  passeret  »Cape  Race«,  der  dan- 
ner Sydspidsen  af  New-Foundland,  før  det  begyndte  at 
blæse    stærkt    op,    og  Vejret   klarede.     Ligesom   en  Kost 

fejer  Støvet  op  foran  sig,  saaledes  drev  Vinden  Taage- 
bankerne  ud  fra  hinanden  og  puffede  dem  stødvis  foran  sig. 
Søgangen  blev  bestandig  stærkere,  og  vort  Skib  begyndte 
at  slingre,  og  da  Natten  brød 'frem,  havde  vi,  hvad  der  er 
en  Sjeldenhed  paa  New-Foundlandsbankerne,  højt  Vejr  og 
saa  de  funklende  Stjerner  lyse  paa  Himlen. 

Medens  vi  stod  oppe  paa  Dækket  og  røg  vore  Cigarer 
i  Tavshed,  gjorde  en  af  Passagererne  opmærksom  paa  nogle 
ejendommelige,  hvide,  lysende  Striber  lige  ud  for  vor  Bov, 
og  i  det  samme  lagde  jeg  Mærke  til,  at  vort  Skib  ændrede 
.Kurs  og  holdt  et  Par  Streger  mere  til  Syd.  Derpaa  viste 
der  sig  midt  i  den  gaadefuldt  lysende  Stribe  et  svagt  Lys- 
punkt, der  dog  atter  strax  forsvandt  og  bestandig  kun 
blev  synlig  et  Øjeblik,  hver  Gang  Bølgerne  løftede  vort 
Skib  i  Vejret.  Søgangen  blev  stærkere,  de  hvide  Striber 
syntes  at  komme  nærmere,  og  Skibets  Kurs  fik  en  endnu 
sydligere  Retning.  Kaptajnen  var  selv  kommen  op  paa 
Kommandobroen  for  at  se  til  og  kom  nu  langsomt  ned 
derfra. 

»Hvad  er  der  paa  Færde,  Kaptajn,  hvad  betyder  disse 
lysende  Striber  ude  paa  Havet  .?*< 

»Det  er  den  fordømte  Taage  og  Blæst,  som  har  bragt 
os  noget  ud  af  vor  Kurs.  Det,  De  ser  dér,  mine  Herrer, 
det  er  Brændingen  ved  Sable  Island,  og  det  Lys,  som 
De  af  og  til  ser  glimte  derovre,  det  er  det  østlige  Fyr- 
taarn^ « 

Vi  takkede  alle  i  vort  stille  Sind  Vorherre  for  i  rette 
Tid  at  have  frelst  os  fra  en  truende  Fare.  Det  derovre 
var    altsaa    Sable    Island,    dette    Nordamerikas    Helgoland, 

Nordamerika.  9 

denne  Skibenes  Kirkegaard,  den  ulyksaligste  og  farligste 
af  alle  Atlanterhavets  Øer,  om  hvis  Rædsler  Søfolk  saa 
ofte  havde  fortalt  os.  Det  hænder  kun  sjældent,  at  Taagen, 
der  sædvanlig  dækker  denne  Sømændenes  Grav  som  med 
et  Ligklæde,  jages  bort  af  Vindens  Magt,  saa  at  Brændin- 
gerne, der  milevidt  omgive  Øen,  allerede  blive  synlige  i  det 
fjerne.  Hvis  vi  var  kommen  ind  imellem  dem,  havde  vi 
været  fortabte  akkurat  som  hundreder  af  andre  Skibe,  der 
før  os  var  gaaet  samme  Kurs  og  faldne  som  Ofre  for  denne 
Atlanterhavets  Loreley. 

Kaptajnen  havde  tilladt  os  at  tage  Plads  paa  Kom- 
mandobroen paa  en  Plet,  hvor  der  var  lidt  Læ,  og  fra  dette 
Stade  saa  vi  tydelig  det  storartede  Skue  af  de  mægtige 
Bølger,  der  væltede  sig  skummende  henover  Revlerne. 
Jaget  af  Stormen  rullede  disse  vældige  Vandmasser  i  lange 
paralelle  Kolonner  frem  mod  Vest  for  der  at  kaste  sig  ind 
over  Revlernes  Sand  og  knuse  hverandre  til  Støv,  atter 
glide  tilbage,  paany  piskes  frem  af  Vinden  og  foretage  et 
nyt  Stormangreb.  Landets  ejendommelige  Fosforglans  fik 
Brændingens  lange  Linje  til  at  lyse  med  et  spøgelseagtigt 
Skær.  I  en  Udstrækning  af  ikke  mindre  end  20  engelske 
Mil  rundt  om  hele  Øen  bryder  Søen  sig  saaledes  larmende 
og  skummende  Aar  ud  og  Aar  ind,  og  der  gives  kun  faa 
Dage  i  Aaret,  da  dette  Hexekøkken  falder  fuldstændig 
til  Ro. 

Alle  disse  Revler,  paa  hvilke  Brændingen  nu  raser,  var 
for  ikke  lang  Tid  siden  fast  Jord.  Paa  de  første  Kort, 
som  Franskmændene  i  Begyndelsen  af  forrige  Aarhundrede 
tilvejebragte,  var  Rædselsøen,  som  vi  saa  hist  ovre  i  Syns- 

kredsens  Dæmring,  angivet  med  en  Længde  af  40  engel- 
ske Mil  og  en  Bredde  af  2^2  Mil.  I  Aaret  1776  opmaalte 
Englænderne  Øen  og  fandt,  at  den  da  ikke  var  mere  end 
31  Mil  lang  og  2  Mil  bred,  altsammen  engelsk  Maal,  sva- 
rende til  omtrent  en  Fjerdedel  dansk  eller  norsk  Længde. 
Nu  om  Stunder  angives  dens  Længde  paa  Søkortet  til 
knapt  22  Mil  og  Bredden  til  en  eneste  Mil. 

Mærkeligt  nok  vandrer  Øen  stadig  mod  Øst,  dens  vest- 
lige Punkt  er  siden  Begyndelsen  af  dette  Aarhundrede  ryk- 
ket ikke  mindre  end  25  engelske  Mil  længere  mod  Øst,  det 
vil  sige,  at  ligesaa  mange  Mile  Land  bliver  skyllet  bort  af 
Bølgerne  og  delvis  igjen  skyllet  op  paa  Østsiden,  en  mær- 
kelig Fremtoning,  som  i  Begyndelsen  ikke  fandt  Tiltro, 
men  som  er  stadfæstet  ved  det  engelske  Admiralitets  Op- 
maalinger. 

Den  omtalte  Nat  kom  vi  først  meget  sent  til  Køjs,  thi 
en  af  Skibets  Officerer  havde  en  Tid  lang  havt  Station 
paa  Sable  Island  og  fortalte  os  de  mest  interessante  Hi- 
storier om  det  mægtige  Naturskuespil,  som  han  havde  set 
der.  For  at  advare  Sømændene  mod  at  komme  for  nær 
til  Øens  lumske  Kyster,  vedligeholder  den  kanadiske  Re- 
gjering  ved  Øst-  og  Vestenden  af  den  lange,  halvmaane- 
formige  0  et  Fyrtaarn  og  desuden  en  Redningsstation,  hvis 
Mandskab  Sommer  og  Vinter  bestaar  af  en  Opsysmand  og 
20  Matroser.  Af  og  til  kommer  der  en  Regeringsdamper 
fra  den  omtrent  90  engelske  Mil  fjerne  Havn  ved  Halifax 
for  at  bringe  Post  og  Proviant,  og  til  Gjengjæld  som  eneste 
Returfragt  at  medtage  Skibbrudne.  Selv  denne  lille  Dam- 
per kan  sjelden  komme  Øen  nærmere  end  to  engelske  Mil, 

9* 

og  undertiden  maa  den  krydse  i  8  til  14  Dage  ude  i  rum 
Sø,  før  den  her  stadig  herskende  Brænding  tillader  den  at 
nærme  sig. 

Lange  Sandklitter,  der  uafladelig  rejses  og  atter  ned- 
rives af  Vinden  og  Bølgeslaget,  omgiver  den  lange  smalle 
0  paa  alle  Sider,  men  den  indre  Del  er  græsbevoxet. 
Omtrent  midt  paa  Øen  staar  Strandvagtens  Bygning.  Disse 
flittige  Mennesker  har  ogsaa  anlagt  en  kummerlig  Urte-  og 
Frugthave.  Et  Par  Stenkast  fra  denne  Koloni  ligger  der 
en  omtrent  8  eng.  Mil  lang  og  knapt  ^/g  Mil  bred  Sø,  som 
indtager  Midten  af  Øen.  Flokke  af  vilde  Heste,  Efter- 
kommere af  et  Par  Ponnyer,  som  en  Gang  ved  et  Skib- 
brud kom  over  paa  Øen,  drive  omkring  imellem  Klitterne 
paa  de  mellemliggende  Engstrækninger.  Talløse  sorte  Æn- 
der tumle  sig  paa  Søen,  og  Klitterne  er  bedækkede  af 
Søfugle  af  alle  mulige  Slags,  medens  hele  Regimenter  af 
Sælhunde  ligge  og  sole  sig  nede  paa  Stranden. 

De  bekymre  sig  ikke  i  ringeste  Maade  om  de  talrige 
Vrag,  der  ligge  halvt  begravne  i  Sandet  rundt  omkring 
Øen,  Skeletter  af  Skibe  af  alle  Størrelser,  hvis  blege  Rib- 
ben rage  frem  af  Sandet.  Øen  er  som  spækket  med 
Master  og  Ræer  som  et  Tandstikkeretui  paa  et  Middags- 
bord, Man  kan  ikke  vade  to  Skridt  om  i  Kystsandet, 
uden  at  Foden  støder  paa  en  eller  anden  Vragstump  eller 
maaske  paa  et  endnu  sørgehge  Ofler  for  den  rasende  Sø. 
Næsten  enhver  af  Klitterne  og  enhver  af  de  med  højt 
stift  Græs  bevoxede  Sandhøje  har  sin  sørgelige  Historie  at 
berette.  Enhver  af  dem  er  en  Slags  Gravhøj  for  et  helt 
Skibs  Mandskab  og  Passagerer. 

Saa  snart  et  Skib,  bragt  ud  af  Kursen  ved  Vinden 
eller  i  Taage,  er  naaet  ind  i  Brændingens  Labyrinter,  er 
det  redningsløst  fortabt,  hvad  enten  det  er  en  skrøbelig 
Sejlbaad  eller  en  stærk  og  stolt  transatlantisk  Damper.  I 
Halifax  blev  der  for  nogle  Aar  siden  tegnet  et  Vragkort 
over  Sable  Island,  paa  hvilket  de  der  forulykkede  Skibe 
betegnedes.  De  omgive  hele  Øen  som  en  Ligkrans,  hvor 
hvert  Blad  repræsenteres  af  et  Vrag,  Ikke  mindre  end  200 
strandede  og  tilintetgjorte  Skibe  er  optegnet  her,  og  dog 
blev  dette  Ulykkesregister  først  paabegyndt  i  dette  Aar- 
hundrede.  Denne  Spøgelseflaade  paa  200  Skibe  udgjør 
kun  et  Mindretal  af  alle  de  Fartøjer,  som  her  er  forulykket, 
thi  næsten  daglig  driver  Bølgerne  Master,  Ræer  og  Planker 
i  Land,  og  af  og  til  ogsaa  Menneskelig,  hvis  Oprindelse 
man  ikke  kjender. 

Hvor  mange  Skibe  forlise  desuden  ikke  i  Brændingen, 
uden  at  man  nogensinde  har  erfaret  deres  Navne,  hvorfra 
de  kom  og  hvorhen  de  gik !  De  forlade  med  de  bedste 
Forhaabninger  Hjemmets  Havn,  Aaringer  gaa  hen,  og  de 
komme  aldrig  tilbage,  I  Søregistret  findes  optegnet  Hun- 
dreder af  den  Slags  sporløst  forsvundne  wSkibe.  Hvis  man 
spurgte  de  onde  Aander  paa  Sable  Island,  vilde  de  maaske 
vide  Besked  om  deres  Skæbne. 

Hvoraf  kommer  det  dog,  at  saa  mange  Skibe  blive  til- 
trukne af  Sandøen,  ligesom  Søfareren  Sindbads  Skib  blev 
tiltrukket  af  Magnetbjerget?  Vor  Officer  fortalte  os,  medens 
vi  sad  og  frøs  i  den  mørke  Nat  oppe  paa  Kommando- 
broen, en  fransk  Brigs  Historie,  der  undervejs  fra  St.  Pierre 

til  Boston   i  Aaret   1884    blev    bragt    til   Hvile   paa    Sable 
Island, 

Om  Aftenen  den  18.  November  havde  der  rejst  sig  en 
skrækkelig  Snestorm,  der  drev  Skibet  redningsløst  ind  i 
Brændingen  udenfor  de  vestlige  Klitter,  hvor  det  blev 
kastet  op  paa  en  Revle.  Termometret  viste  12  Grader 
under  Frysepunktet,  og  den  7  Mand  stærke  Besætnings 
Lidelser  var  forfærdelige.  Tre  blev  skyllet  ud  i  Søen  af 
Bølgerne,  som  brød  sig  højt  over  Dækket,  og  forsvandt 
strax  i  den  kogende  Brænding.  Skibskokken,  hvem 
Dødsfrygten  og  Pinslerne  havde  gjort  vanvittig,  ilede  ned 
i  sin  Køje,  skar  Halsen  over  paa  sig  selv  fra  det  ene  Øre 
til  det  andet  med  sin  Barberkniv  og  styrtede  sig  derpaa 
ud  i  Søen.  Kaptajnen,  Styrmanden  og  den  sidste  Matros 
havde  holdt  sig  fast  ved  omkringdrivende  Planker  og  blev 
kastet  op  paa  Stranden  i  halvdød  Tilstand.  Igjennem 
Sandstormen  kunde  de  skimte  det  svage  Skær  fra  Fyr- 
taarnet,  der  laa  omtrent  3  engelske  Mil  fra  dem,  og  de 
begav  sig  paa  Vej  for  at  naa  det.  Klitsandet  piskedes  af 
Stormen  ind  i  Ansigtet  paa  de  udmattede,  af  Kulde  halv- 
døde Mænd.  Da  de  havde  tilbagelagt  en  engelsk  Mil,  sank 
Kaptajnen  udmattet  sammen  og  opgav  strax  efter  Aanden. 
Noget  længere  fremme  ramte  den  samme  Skæbne  Matro- 
sen. Men  Styrmanden,  en  kraftig  og  sejg  Natur,  blev  dog 
ved  at  gaa  fremad,  skjønt  han  var  bleven  ene  i  denne 
skrækkelige  Kamp  med  Døden.  Da  han  ikke  mere.  kunde 
holde  sig  oprejst  paa  Benene,  krøb  han  videre  frem  paa 
alle  fire,  og  omsider,  efter  i  6  Timer  at  have  kæmpet  med 
Elementerne,  naaede  han  Fyrtaarnet.     Han  var  da  saa  ud- 

mattet,  at  han  kun  formaaede  i  afbrudte  Ord  at  fortælle 
Fyrpasseren  om  den  skete  Ulykke.  Derpaa  maatte  ogsaa 
han  dø. 

Af  denne  Natur  er  de  Begivenheder,  som  Aar  efter 
Aar,  Maaned  efter  Maaned,  ja  stundom  Uge  efter  Uge  fore- 
gaar  paa  denne  Dødens  0,  og  hvor  hyppig  maa  ikke  de 
brave  Strandvogtere  som  hjælpeløse  Vidner  overvære 
disse  frygtelige  Skuespil.  Naar  Elementerne  er  saa  rasende, 
har  de  ikke  andet  at  gjøre  end  at  optegne  Vragene  og  be- 
grave Ligene. 

Men  en  Gang  skete  der  et  sjeldent  Vidunder.  For 
nogle  Aar  siden  bemærkede  Strandvagten  en  stor  Skon- 
nert, som  var  kommen  ind  imellem  Brændingerne.  Stormen 
rasede  med  en  forfærdelig  Voldsomhed,  Bølgerne  styrtede 
sig  frem  over  hverandre  med  høje  Skumkamme  og  drev 
Skibet  bestandig  nærmere  til  Stranden,  uden  at  det  som 
saa  mange  af  dets  Forgængere  blev  slaaet  i  Vrag.  Ende- 
lig saa  Strandvagten,  at  de  skrækkelige  Styrtesøer,  der 
omgav  Skibet,  og  af  hvilke  hver  enkelt  havde  Kraft  nok 
til  at  knuse  det  som  en  Æggeskal  —  at  alle  disse  Bølger 
holdt  sig  borte  fra  Skibet,  Hgesom  fortryllede  af  en  god 
Aand.  Inden  de  naaede  det,  havde  de  forvandlet  sig  til 
bhde  Bølger,  som  vel  løftede  Skibet  i  Vejret  og  førte  det 
henimod  Stranden,  men  som  ikke  kastede  sig  over  det. 

Efter  faa  Minutters  Forløb  blev  det  løftet  højt  i  Vejret 
af  en  særlig  stor  Bølge  og  kastet  langt  op  paa  Stranden, 
hvor  det  blev  liggende.  Mandskabet  paa  det  saa  mærke- 
ligt reddede  Skib  forklarede  nu  Fænomenet.  En  Del  af 
Ladningen   bestod   af  Tran.     Kaptajnen   lod,    saasnart  han 

indsaa  det  farlige  i  sin  Stilling,  to  Tønder  Tran  binde  fast 
i  Takkelagen,  og  to  Matroser,  der  ligeledes  var  fastbundne, 
øste  Oljen  ud  i  Vandet.  Idet  den  faldt  ned,  fordelte  den 
sig  over  Brændingen  og  dæmpede  denne  i  den  Grad,  at 
der  midt  i  det  forfærdelige  Havkog,  hvori  Skibet  blev  kastet 
ind,  ikke  kom  en  Tomme  Vand  paa  Dækket. 

Hvor  mærkelig  og  sælsom  end  Øens  Vandring  fra 
Vest  til  Øst  er,  saa  er  det  dog  lige  ubestrideligt,  at  det 
forholder  sig  saaledes.  Da  der  i  Aaret  1802  blev  søgt  en 
passende  Plads  til  Opførelse  af  Stationsbygningerne,  be- 
sluttede man  at  bygge  disse  fem  Mile  fra  det  vestlige  Fyr- 
•  taarn.  Men  i  181 4  maatte  de  nedrives  og  flyttes  tre  Mil 
imod  Øst,  fordi  der  i  de  fire  nærmest  foregaaende  Aar  var 
bortskyllet  fire  Mil  af  Øen.  Under  en  eneste  Storm  blev 
der  bortskyllet  en  Landstrækning,  paa  40  Fods  Bredde  og 
3  Mils  Længde,  I  Aaret  1820  maatte  Stationsbygningerne 
igjen  flyttes  tre  Mil  længere  mod  Øst.  Knap  var  de  gjen- 
opførte,  før  frygtelige  Storme  drev  Klitsandet  ind  over  det 
Indre  af  Øen  og  begravede  Veje,  Haver  og  Huse  i  den 
Grad,  at  de  sidste  maatte  opgives.  For  Øjeblikket  er  de 
begravede  i  Sand,  som  ligger  højt  op  over  Tagene,  og  den 
ny  Station  befinder  sig  paa  det  bredeste  Sted  af  Øen,  om- 
trent midt  paa  den.  I  1802  blev  ligeledes  det  af  Sten 
byggede  vestlige  Fyrtaarn  bortskyllet,  og  det  ny  maatte 
opføres  nogle  Mil  længere  inde  i  Landet. 

Om  de  stadige  Forandringer,  der  finde  Sted  paa  denne 
mærkelige  0,  giver  ogsaa  Indsøen  Vidnesbyrd.  Da  man 
opdagede  Sable  Island,  fandtes  der  paa  Nordsiden  en  For- 
bindelseskanal    med    Havet.     En    frygtelig    Storm    lukkede 

denne  et  Par  Aar  senere,  og  en  ny  Storm  oprev  paa  et 
andet  Sted  en  ny  Forbindelsesvej,  dyb  nok  til  at  endogsaa 
store  Skonnerter  kunde  sejle  ind  i  Søen  og  benytte  den 
som  Havn. 

Under  en  Storm  søgte  ogsaa  to  amerikanske  Skibe 
Land  her,  men  til  deres  Ejermænds  Skræk  opdagede  man 
den  følgende  Dag,  at  den  samme  Storm  atter  havde  blæst 
en  mægtig  Sandklit  hen,  som  havde  stoppet  Kanalen,  og 
Skibene  var  nu  indesluttede  i  flere  Aar.  Efterhaanden 
blæste  Stormen  store  Sandmasser  ud  i  Søen,  som » derved 
stadig  blev  mere  lavvandet  og  bredte  sig  ud  over  den  øv- 
rige Del  af  Øen.  Men  en  Orkan  i  1881  sønderrev  Klit- 
terne ved  Østenden  af  Søen,  og  da  den  laa  meget  højere 
end  Havfladen,  løb  Halvdelen  af  dens  Vand  ud,  saa  at  den 
skrumpede  ind  til  omtrent  9  engelske  Mils  Længde.  En 
smal  Sandbanke  skiller  den  endnu  fra  Havet,  men  naar  en 
Storm  ogsaa  sønderriver  denne,  vil  Søen  blive  en  Del  af 
Havet  og  dermed  er  ogsaa  Øens  Livslys  snart  slukket. 

Men  ikke  blot  Vandet  mejsler  og  huler  denne  til  fuld- 
stændig Undergang  viede  0.  Ogsaa  Stormene  arbejde 
stadig  i  samme  Retning.  Hvor  der  bare  findes  en  Plet, 
der  ikke  ejer  noget  skærmende  Grønsvær,  og,  hvor  Sandet 
ligger  blottet,  der  anbringer  Vinden  sit  Værktøj  og  hvirvler 
Sandet  op,  borer  og  arbejder  paa  Tilintetgj øreisen  af  Landet. 
Strandvagten  maa  hellige  disse  Steder  en  stadig  Opmærk- 
somhed og  strax  tilstoppe  dem  med  Grønsvær.  Ellers 
vilde  det  snart  være  forbi  med  de  sidste  Rester  af  dette 
stakkels,  stedmoderligt  behandlede  Land.  Hvem  ved,  hvor 
meget  der  i  det  hele  taget  er  tilovers  deraf  den  Dag  i  Dag? 

Alle  disse  interessante  Enkeltheder  fortalte  den  elsk- 
værdige Styrmand  os  hin  klare,  kolde  Vinternat,  og  vi 
hørte  saa  opmærksomt  efter,  at  vi  slet  ikke  ændsede  Kul- 
den. De  hvide,  lysende  Brændingsstriber  var  atter  for- 
længst forsvundne,  og  ogsaa  det  fjerne  Lys  fra  Fyrtaarnet 
syntes  udslukket.  Er  det  maaske  atter  blevet  bortskyllet 
af  Bølgerne  og  faldet  som  Offer  for  Vind  og  Vover?  Søen 
var  nu  atter  begsort,  og  de  mægtige  Bølgebjerge,  som 
hævede  og  sænkede  vort  Skib,  kronedes  ikke  mere  af 
Skumkamme.     Vi  var  ude  paa  Havet,    og  Faren  var  ovre. 


HANS  HøJVELBAARENHED  DOMMER  LYNCH«. 


»ijlans  Højvelbaarenhed  Dommer  Lynch«  er  ovre  i 
det  store  Land,  hinsides  Altanterhavet,  en  meget  streng 
Øvrighed,  som  ikke  kjender  til  Naade  og  ikke  til  Hensyns- 
fuldhed. Dommer  og  Bøddel  forenet  i  én  Person,  befordrer 
»Dommer  Lynch«  hvert  eneste  Aar  sikkert  flere  Personer 
over  i  den  anden,  Verden  end  alle  Europas  Skarprettere 
tilsammen  i  en  Aarrække.  Dette  kan  bevises  ved  et  lille 
Uddrag  af  den  amerikanske  Statistik  over  Drab  og  Flæng- 
ninger. 

I  Aaret  1890  blev  83  Individer  henrettede  ved  den 
lovmæssige  Skarpretters  Haand,  men  næsten  det  dobbelte 
Antal,  175,  faldt  i  Kløerne  paa  »Dommer  Lynch«,  der 
gjorde  det  af  med  dem  uden  Proces,  uden  Retsmøde  eller 
Kjendelse.  Man  kan  dog  alligevel  ikke  paastaa,  at  »Dom- 
mer Lynch«  havde  taget  for  haardt  fat,  thi  i  Aaret  1889 
forekom  i  de  forenede  Stater  over  3C00  (siger  og  skriver 
tre  Tusinde)  Tilfælde  af  Mord  og  Drab,  altsaa  omtrent  8 
hver  eneste  Dag,  —  Søndagen  medregnet. 

Disse  skrækkelige  Talstørrelser  turde  jo  nok  undskylde 

»Dommer  Lynch« s  noget  raske  Fremfærd,  ja  det  er  maaske 
endogsaa  beklageligt,  at  ikke  et  endnu  større  Antal  Mand- 
drabere  fik  deres  fortjente  Straf.  Og  i  Fald  »Dommer 
Lynch«  huserede  endnu  mere  ubarmhjertig,  end  han  hidtil 
har  gjort,  saa  vilde  Mordstatistiken  i  Amerika  ikke  tage 
til  paa  en  saa  gruopvækkende  Maade.  Saaledes  androg 
Tallet  paa  Mord  i  Aaret  1886  kun  1500,  Tallet  paa  Hen- 
rettelser 83  og  paa  Lynchninger  133.  I  1887  var  Antallet 
af  Mord  steget  til  2335  men  Henrettelserne  sunkne  til  79 
og  Lynchningerne  til  123.  I  1888  androg  Antallet  af  Mord 
som  sagt,  over  3000,  altsaa  var  de  fordoblede  i  et  Tids- 
rum af  mindre  end  3  Aar.  Hvad  der  gjør  denne  Statistik 
endnu  uhyggeligere,  er  den  Omstændighed,  at  den  slet 
ikke  er  officiel  men  kun  er  bleven  samlet  af  Avisberetnin- 
ger. Hvor  mange  Mord  og  Lynchninger  forekommer  ikke 
hvert  Aar  i  de  store  Prærier,  i  Gebeterne  hinsides  Klippe- 
bjergene, i  Kentuckys  og  Tennessys  Bjerge,  om  hvilke 
Offentligheden  aldrig  faar  noget  at  vide. 

Morderne  saavelsom  Lyncherne  har  jo  al  mulig  Anled- 
ning til  at  skjule  deres  grufulde  Gjerninger,  og  hvor  for- 
trinhg  de  amerikanske  Reporteres  Sporsans  end  er,  saa 
er  der  dog  i  de  ensomme  Egne  i  de  nævnte  Stater  saa 
meget,  som  undgaar  deres  Opmærksomhed,  og  som  vilde 
tage  sig  glimrende  ud  i  deres  Blade  som  opsigtvækkende 
Nyheder.  Mange  Aviser  drive  jo  i  Retning  af  Mordstati- 
stik en  formehg  Sport.  Saaledes  fik  jeg  for  et  Par  Aar 
siden  under  et  Besøg  i  Cincinnati  fat  i  et  Numer  af  den 
derværende  »Gazette«',  som  indeholdt  et  værdifuldt  Mate- 
riale, angaaende  Mord  i  Kentucky. 

»Gazette«  havde  ikke  skyet  Udgifterne  ved  at  sende 
et  Antal  Reportere  til  20  af  Kentuckys  113  Grevskaber 
for  at  opbygge  deres  Læsere  ved  at  fortælle  dem  alle  de 
dér  i  de  sidste  7  Aar  forefaldne  Mordhistorier.  »Vi  gjør 
det  slet  ikke  af  Uvilje  overfor  vore  Nabostat«,  bemærkede 
Avisen,  »men  vi  tro  derved  at  vise  Kentucky  en  Tjeneste, 
hvorpaa  denne  Stats  egne  Blade  burde  have  tænkt. 

Nu  fulgte  de  lange  Tabeller,  af  hvilke  det  fremgik,  at 
der  i  7  Grevskaber  alene  i  7  Aar  var  forefaldet  238  Mord ; 
i  13  Grevskaber  var  der  i  Løbet  af  3Y2  Aar  blevet  dræbt 
ikke  mindre  end  479  Personer.  Resultatet  blev,  at  der  i 
den  nævnte  Tid  af  7  Aar  blev  anmeldt  2846  af  den  Slags 
Affærer,  hvor  Revolveren  og  Kniven  havde  spillet  Hoved- 
rollen. Men  hvorledes  var  de  blevet  afstraffede?  En  var 
bleven  henrettet,  3  var  blevet  dømt  til  livsvarigt  Tugthus 
og  kun  20  til  over  10  Aars  Fængsel. 

Under  saadanne  Forhold  er  det  ikke  til  at  undre  sig 
over,  at  Borgerne  af  og  til  selv  øve  Retfærdighed,  og  at 
»Dommer  Lynch«  spiller  en  saa  stor  Rolle  i  Amerika. 
Regeringerne  i  de  nyoprettede  Stater  og  Territorier  i  det 
store  Vesten  havde  i  tidligere  Aaringer  aldeles  ikke  Midler 
eller  Myndighed  til  at  holde  Orden  mellem  de  sammenløbne 
Æventyrere,  Tugthuskandidater  og  Spitsbuber.  Ja,  disse 
saakaldte  Outlaws  (det  er  Folk,  som  staar  udenfor  Loven) 
havde  paa  mange  Steder  altfor  ofte  Magten  i  deres  Haand, 
og  ve  den  Dommer,  som  havde  fordristet  sig  til  at  dømme 
en  af  deres  Venner. 

Der  blev  myrdet,  skjændet  og  plyndret  saa  længe, 
indtil  endelig  den  hæderlige  Del  af  Befolkningen  selv  øvede 

Retten,  idet  de  traadte  sammen  til  en  Vigilence-Comvtitteoe 
eller  til  et  hemmeligt  Selskab,  saakaldte  Regulators,  for 
ved  fælles  Hjælp  at  rense  deres  Egn  for  dette  Røverpak. 
De  klyngede  saa  et  Par  af  Misdæderne  op  i  det  nærmeste 
Træ,  og  saa  var  det  strax  forbi  med  Myrderierne.  Fore- 
kom der  et  eller  andet  Tyveri,  saa  satte  man  alt  ind  paa 
at  faa  fat  paa  Tyven.  Blev  han  nappet,  hængte  man  en 
Tavle  om  hans  Hals  med  en  Indskrift  som  følger:  »Tyven 
N.  N.  har  en  Frist  af  24  Timer  til  at  forlade  vor  Egn.« 
Derpaa  blev  han  ført  gjennem  Gaderne  af  en  Patrulje  af 
maskerede  Regulatorer  og  sat  i  Frihed  udenfor  Distriktets 
Grænser.  Fandt  man  ham  nogle  Dage  efter  endnu  i  Di- 
striktet, saa  blev  han  uden  Naade  hængt.  Men  i  Reglen 
lod  Gavtyven  det  ikke  komme  saa  vidt. 

Gjennem  en  saadan  summarisk  Justits  blev  de  nykoloni- 
serede  Egne  i  Prærierne  og  Klippebjergene  meget  hurtig 
befriet  for  de  daarlige  Elementer,  og  endnu  den  Dag  i 
Dag  hjælper  man  sig  hyppig  paa  saadan  Maade,  hvor  der 
indtræder  en  Nødstilstand.  Eller  ogsaa  kommer  man  Dom- 
merne i  Forkjøbet  i  deres  farlige  og  paa  ingen  Maade  be- 
hagelige Hverv,  derved  at  man  for  selve  Juryens  Øjne 
skyder  den  Anklagede  ned  i  selve  Retslokalet.  Den  Slags 
Ting  er  i  de  sidste  Aartier  hændet  meget  hyppig,  selv  i 
Egne,  hvor  Regeringens  Myndighed  var  tilstrækkelig  stærk 
til  at  skaffe  Loven  Agtelse  og  beskytte  Dommeren  og  de 
Edsvorne  mod  den  Anklagede  Kammeraters  Hævn.  I  saa- 
danne  Tilfælde,  hvor  man  gik  saa  vidt  at  komme  Rettens 
Dom  i  Forkjøbet,  laa  nemlig  den  Fare  nær,  at  den  An- 
klagede, om   hvis  Brøde    alle   paa  Stedet  var   fuldkommen 

overtydet,  dog  maaske  skulde  slippe  derfra  ved  en  udspe- 
kuleret Prokurators  Kneb  og  Lovtrækkeri,  som  hans  gode 
Venner  havde  betalt  med  klingende  Mønt.  Regulatorernes 
hastige  Retsforfølgelse  afgjorde  saa  Sagen  til  Publikums 
almindelige  Tilfredshed,  og  sikkerlig  er  der  af  de  sidste 
indtil  Dato  begaaet  færre  Justitsmord  end  af  de  Herrer 
bestaltede  Dommer. 

Det  mest  udbredte  og  mest  frygtede  af  alle  den  Slags 
hemmelige  Selskaber  er  utvivlsomt  den  under  den  store 
Slavekrig  opstaaede  Kuklux  Clan.  Medlemmerne  af  dette 
over  næsten  alle  Sydstaterne  udbredte  Selskab  bar  en  sær- 
egen Forklædning,  der  mindede  om  den  spanske  Inkvisi- 
tionsdragt.  De  var  i  Reglen  til  Hest  og  udøvede  deres 
blodige  Gjerninger  ved  Nattetiden. 

Det  varede  ikke  længe,  før  de  var  blevet  til  en  Ræd- 
sel ikke  blot  for  alle  vagabonderende,  røvende  og  skjæn- 
dende  Negre  men  ogsaa  hos  de  hyppig  hensynsløst  huse- 
rende Besætninger,  som  Unionsarmeen  havde  ladt  tilbage 
i  Sydstaterne.  De  Sammensvornes  af  sort  Tøj  syede 
Dragter  blev  kaldet  »Ligtøjet«.  Materialet  dertil  blev  ved 
Nattetider  af  hemmelige  Bude  bragt  ind  i  private  Huse 
og  dér  syet  til  denne  Slags  P'orklædning  af  de  uforsonlige 
Sydstaters  kvindelige  Beboere.  Kukluxforbundets  Medlem- 
mers Hemmelighed  blev  bevaret  saa  strængt,  at  der  næppe 
nogensinde  blev  opdaget  en  eneste  af  dem,  endskjønt 
saavel  Militærautoriteterne  som  Forbundsregeringen  i  Wa- 
shington lod  dem  opspore  af  talrige  Opdagelsesbetjente. 
Naar  Kukluxdommerne  i  et  eller  andet  Distrikt  skulde 
foretage    længere  Udflugter,    hentede    de   Heste    til    deres 

Ridt  ved  Nattetide  ud  af  de  nærmeste  Gaardes  Stalde,  men 
bragte  dem  altid  to  eller  tre  Dage  efter  tilbage  til  deres 
Ejere.  Besluttede  en  eller  anden  Øvrighed  at  gaa  frem 
imod  Kukluxerne  med  Militærmagt,  saa  paraderede  de, 
om  muligt  endnu  den  selvsamme  Nat,  i  en  saadan  Styrke 
foran  Kasernerne,  at  man  atter  opgav  den  tilsigtede  Ex- 
pedition.  Kuklux-Clanens  Hovedformaal  var  først  og  frem- 
mest Afvæbning  af  de  efter  Slavekrigen  skarevis  omvan- 
kende Bander  af  myrdende  og  plyndrende  Negere  samt 
Afstraffelse  og  Opklyngning  af  Marodører  og  bevislige  For- 
brydere, for  saaledes  atter  at  tilvejebringe  ordnede  For- 
hold i  Sydstaterne. 

Det  var  derfor  netop  i  Rædselsperioden  efter  Slave - 
krigen,  at  Kuklux-Clanen  saaledes  udviklede  sig  til  det 
mest  frygtede,  hemmelige  Selskab,  som  noget  Lands  Hi- 
storie kjender.  Desværre  holdt  Selskabet  sig  i  mange 
Tilfælde  ikke  til  de  gode  Formaal,  som  det  oprindelig 
alene  eftertragtede.  Grusomme  Henrettelser  og  Voldsgjer- 
ninger,  der  mindede  om  den  spanske  Inkvisitions  Rædsels- 
periode,  tog  bestandig  mere  Overhaand,  og  samtidig  med, 
at  Kukluxmændene  derved  lidt  efter  lidt  mistede  deres 
Anseelse,  voxede  omsider  atter  Øvrighedens  Autoritet. 
Saaledes  styrtede  da  endelig  dette  hemmelige  Selskab 
sammen  ved  sin  egen  Brøde,  i  Særdeleshed  i  hine  Egne, 
hvor  det  havde  huseret  altfor  dristigt,  medens  andre  Ste- 
der lignende  Foreninger  under  andre  Navne  har  holdt  sig 
indtil  den  Dag  i  Dag,  eller  senere  er  blevet  dannet  paany. 

Saaledes  kan  exempelvis  nævnes  de  saakaldte  Ken- 
tucky-Regulators   i  Kentucky,   »  Whippers  ^//«  mændene   i 

Missisippi,  »  Vigilanterne«  i  Texas  og  fremfor  alt  >  White 
capes«  (Hvid-Huerne)  i  Indiana,  der  anses  for  udartede  Skud 
af  Kukluxstammen.  Det  er  Bander  af  dyrisk  Umenneske- 
lighed, »Rowdies'^'-,  som  husere  paa  den  skrækkeligste 
Maade  i  de  nævnte  Stater.  Deres  Medlemmer,  som  for 
Størstedelen  høre  til  Befolkningens  Udskud,  slutte  sig  til 
disse  Bander  dels  af  Rovlyst  og  Blodtørst,  dels  for  i  Sik- 
kerhed at  udøve  en  eller  anden  privat  Hævn,  til  hvilken 
de  ikke  har  Mod  alene.  Hele  Distrikter  blive  terroriserede 
af  disse  Sammensvorne.  Høje  og  Lave,  Gamle  og  Unge, 
Rige  og  Fattige,  ingen  bliver  skaanet,  ja  selv  paa  hjælpe- 
løse Kvinder  forgribe  disse  Skurke  sig.  Allerværst  har, 
som  omtalt,  lige  til  den  nyeste  Tid  de  saakaldte  »  White 
capes <^  huseret  i  Indiana.  De  fik  deres  Navn  af  de  hvide 
Lærredshuer  og  Masker,  med  hvilke  de  formummede  sig. 
De  viste  sig  saaledes  i  Flokke  paa  6  til  8  Mand  ved 
Nattetid  paa  ensomme  Gaarde  eller  i  smaa,  afsidesliggende 
Landsbyer,  overfaldt  deres  intetanende  Ofre  midt  i  Søv- 
nen og  øvede  en  skrækkelig  Hævn.  Anledningen  hertil 
kan  virkelig  i  mange  Tilfælde  godt  være  en  ulovlig  Hand- 
ling af  den  Paagjældende,  men  ofte  nok  var  der  i  Grunden 
ikke  andet  i  Vejen,  end  at  Staklen  maaske  havde  tilladt 
sig  en  nedsættende  Dom  over  en  Bekjendt  eller  Nabo, 
uden  at  ane,  at  denne  var  Medlem  af  den  hemmelige  For- 
ening. Lidt  efter  lidt  lærte  man  ganske  vist  disse  For- 
eninger atkjende,  men  ingen  vovede  af  nærliggende  Grunde 
at  nævne  et  Navn  eller  at  tale  i  andre  end  de  mest  ro- 
sende Udtryk  om  Folk,  som  man  helst  saa  dingle  i  Galgen. 
Saaledes  fortæller  Philip  Berger  følgende,   hvad  jeg   ogsaa 

fandt  bekræftet   i   forskjellige  Blade   i  Cincinnati   og  Louis- 
wille : 

»Undertiden  fandtes  der  resolute  Mænd,  som  rejste 
sig  op  i  offentlige  Forsamlinger  erklærede  Hvidhuerne  for 
en  lovløs  Bande  og  tilbød  at  byde  dem  Trods,  men  det 
nyttede  ikke,  at  de  befæstede  deres  Huse  og  fik  rigelig 
Befæstning  og  Munition  paa  deres  Gaarde,  og  sov  med 
Bøssen  mellem  Hænderne  —  Hvidhuernes  Hævn  naaede 
dem  dog.  Først  fandt  den  modige  Farmer  en  Dag  en 
skriftlig  og  af  Hvidhuernes  Kaptejn  underskrevet  Befaling 
foran  sin  Dør,  lydende  paa,  at  han  inden  3  Uger  skulde 
forlade  Landet.  Hvis  dette  ikke  skete,  fandt  han  et  lille 
Knippe  Pilekviste  —  Krigserklæringen  —  og  saa  efter  en 
Tids  Forløb,  naar  han  allerede  begyndte  at  tro,  at  Regula- 
torerne havde  glemt  ham,  blev  han  lige  med  ét  purret  ud 
af  Sengen,  fandt  sine  Karle  kneblede  i  Sengen,  sit  Hus 
og  sin  egen  Person  omringet  af  maskerede  Hvidhuer.  At 
binde  Delinkventen  stred  imod  Hævnernes  Regler.  Fri- 
villig skulde  den  fri  Mand  underkaste  sig  fri  Mænd. 
Heller  ikke  var  Skjældsord  tilladte,  og  i  den  stille  Nat  lød 
der  ikke  andet  end  Kaptejnens  Befalinger  og  Bøsseskud, 
hvis  man  stødte  paa  Modstand,  og  klaprende  Hestehove; 
thi  Regulatorerne  foretog  bestandig  deres  Tog  til  Hest. 
Fangen  blev  ført  hen  til  det  nærmeste  Træ  og  dér  bundet 
med  Armene  om  Stammen.  Han  blev  afført  sine  Klæder 
og  fik  en  »lashing«  eller  •»7vhipptng«,  det  vil  sige  en  Dragt 
Prygl  af  Vidjekjæppe,  i  hvilken  Afprygling  alle  de  i  Hæv- 
nen   deltagende    Hvidhuer    maatte    tage    Del.      Ingen    gav 

mindre  end  6  Slag,  hvoraf  hvert  enkelt  frembragte  en  blo- 
dig Stribe  eller  afrev  en  Strimmel  Hud. 

Ofte  kom  Hævnerne  til  Stede  i  en  Styrke  paa  50 
Mand,  og  i  saa  Fald  efterlod  de  i  Reglen  den  mishandlede 
død  paa  Stedet.  Var  deres  Antal  kun  ringe,  havde  han 
Udsigt  til,  hvis  der  i  rette  Tid  kom  Lægehjælp,  at  slippe 
derfra  med  Livet.  I  hvert  Fald  havde  Regulatorernes 
Tog  til  Følge,  at  den  gjennempiskede  var  gjort  mør  for 
hele  sin  Levetid  og  aldrig  mere  vovede  igjen  at  komme 
med  en  Ytring  mod  Hævnerne,  hvis  han  ikke  foretrak 
hurtigst  mulig  at  forlade  Egnen.  Samme  Behandling  fik 
Landstrygere,  Drivere,  Svirebrødre,  Spillere,  Løgnere,  saa- 
velsom  alle  Slags  andre  daarlige  Personer.  Hestetyve  blev 
kort  og  godt  uden  nogetsomhelst  Forhør  klyngede  op  i 
det  nærmeste  Træ.  Paa  ren  og  bar  Mistanke  blev  talrige 
Personer  skudt  ned.  Værst  stillede  var  Kvinderne;  thi 
Uhyrerne  gjorde  ingen  Forskjel  med  Hensyn  til  Kjønnet. 
Kvinder,  hvad  enten  det  var  Enker  eller  Ugifte,  som  stod 
i  Mistanke  for  at  staa  i  Forhold  til  Mænd,  eller  ellers 
levede  et  mindre  moralsk  Liv,  blev  slæbt  ud  i  Skoven  og 
pryglet  til  Døde.  Samme  Skjæbne  ramte  ofte  de  Præster, 
hvis  Formaninger  ikke  behagede  Hvidhuerne,  eller  gamle, 
pensionerede  Soldater,  hvis  Pension  var  en  Torn  i  Øjet  paa 
disse  Fyre.  Den  ringeste  Forseelse,  en  Rus  om  Søndagen, 
en  lille  Grænsestridighed  med  Naboer  drog  Regulatorer  til 
fra  alle  Kanter  —  og  hvis  der  ikke  kunde  findes  nogen 
skyldig,  saa  blev  en  uskyldig  pisket  og  lynchet,  blot  for 
at  tilfredsstille  Bandens  Blodtørst.  Ganske  vist  kan  man 
ikke   nægte,    at    mange    skyldige    fandt    deres    velfortjente 

Straf  for  dette  Selskabs  Haand,  men  dog  kan  de  gode 
Gjerninger  ikke  paa  nogen  Maade  opvejes  af  de  Rædsels- 
gjerninger,  som  er  udøvede  af  de  samme  Hænder. 

Crawford  County,  Bandens  Hovedkvarter,  havde  indtil 
for  kort  Tid  siden  hverken  Politi  eller  Domstol.  Da  de 
store  Blade,  som  i  Aarevis  hver  Maaned  havde  fortalt  deres 
Læsere  om  de  sidst  forefaldne  Rædselsgjerninger,  med 
truende  Stemme  forlangte,  at  Regeringen  skulde  tilveje- 
bringe Orden,  saa  frygtede  Politimændene  og  Opdagerne 
for  at  inddrage  deres  Embeder  i  de  farlige  Egne,  og  saa- 
ledes  vedblev  det  at  være  til  den  aller  nyeste  Tid.  Det 
maatte  komme  til  en  Krise,  førend  der  kunde  ske  Foran- 
dring i  disse  Forhold. 

Dette  Tidspunkt  er  nu  kommet.  Opdukkende  Rygter 
om,  at  Guvernøren  i  Indiana  var  traadt  i  Korrespondance 
med  Krigsministeriets  Sekretær  om  Afsendelse  af  Militær 
imod  Hvidhuerne,  frembragte  en  almindelig  Bevægelse  i 
Staten  og  fik  Regulatorerne  til  hist  og  her  at  forsvinde. 
Man  fik  nøje  at  vide,  hvad  det  var  for  en  Slags  Folk,  og 
hvem  der  var  Medlemmer  af  Samfundet,  og  at  disse  i 
Gjennemsnit  ikke  var  en  Smule  bedre  end  de  af  dem  mis- 
handlede Personer.  Blandt  dem  fandtes  der  baade  løsladte 
Tugthusfanger,  Tyveknægte,  Bigamister  og  Ejere  af  Spille- 
og  Drikkehuler,  hvis  Brutalitet  og  Hævntørst  overfor  en- 
kelte Personer  og  over  for  Konkurrenter  ikke  sjældent  havde 
været  Drivfjederen  til  hine  skrækkelige  Optrin.  Ganske 
vist  var  Fyrene  nu  alarmerede,  men  paa  den  anden  Side 
havde  de  ingenlunde  tabt  Modet.  Altfor  længe  havde  de 
vædet  Landevejene  med  uskyldigt  Blod,    altfor   ofte  havde 

de  pisket  værgeløse  Kvinder  i  Skovens  mørke  Skjul,  paa 
Grund  af  indbildte,  maaske  af  skinsyge  Øjne  opdagede  og 
i  alt  Fald  aldrig  beviste  Forseelser  og  hængt  sølle  Land- 
strygere i  Snesevis,  paa  Grund  af  smaa,  ubetydelige  Rapse- 
rier —  uden  at  Borgerne  eller  Øvrigheden  var  skredet  ind. 
De  troede  altsaa  heller  ikke  nu  derpaa,  og  de  truede  end- 
og i  aabne  Breve  Regeringen  med  at  møde  de  fremryk- 
kende Tropper  med  Vaabenmagt  for  at  udkæmpe  en  Kamp 
med  dem  paa  Liv  og  Død.  Til  Trods  for  alle  Trusler 
holdt  Guvernøren  sit  Ord.  Militæret  og  stærke  Afdelinger 
af  Embedsmænd,  under  Ledelse  af  dygtige  Sheriffer,  er  i 
de  sidste  Maaneder  af  Aaret  1889  gaaede  energisk  frem 
imod  Oprørerne,  som  ikke  vilde  rette  sig  efter  den  gjen- 
tagne  Opfordring  til  at  opløse  deres  Forbindelser  og  ud- 
levere deres  Vaaben.  Øvrigheden  er  fast  besluttet  paa  at 
udrydde  eller  fordrive  dem,  og  paa  ingen  af  Siderne  spares 
der  paa  Kugler,  men  det  viser  sig  dog,  at  den  ordnede 
Magt  er  sine  Modstandere  langt  overlegen.  Og  med  Bor- 
gernes Hjælp,  som  nu,  da  Hvidhuerne  selv  er  optagne  af 
Kampen  med  Forfølgerne,  har  sluttet  sig  sammen  i  ordnede 
Kompagnier  og  selv  overtaget  Hævnernes  Rolle  overfor 
Regulatorerne,  vil  det  sikkert  lykkes  at  faa  Hvidhuerne 
fordrevet,  og  de  skikkelige  Borgere  vil  selv  sørge  for,  at 
de  ikke  mere  faa  Magten  igjen. 

Paa  samme  Maade  vil  det  vel  sagtens  i  de  nærmeste 
Aar  gaa  med  de  ny  koloniserede  Landes  fremadskridende 
Befrielse  fra  andre  endnu  bestaaende  Selskaber.  Men  at 
udrydde  disse  er  et  vanskeligt  og  langvarigt  Foretagende, 
thi  her  komme  andre  Forhold  til,   som  man   i   første  Øje- 

blik  slet  ikke  ofrer  en  Tanke.  Som  allerede  omtalt  tilhøre 
Medlemmerne  af  de  hemmelige  Hævnerbander  hovedsage- 
lig de  raa,  udannede  Elementer  i  Stad-  og  Landbefolknin- 
gen. De  er  Stamgjæster  paa  Knejper  og  i  Spillebuler, 
Sportingmen,  som  paa  enhver  Arena  for  Hurtigløbere  eller 
Nævekæmpere  og  ved  alle  Hane-  og  Hundekampe  føre 
det  store  Ord;  og  som  ved  ringeste  Foranledning  strax 
gribe  til  Kniven  og  Revolveren.  Det  er  Pralhalse  og 
Sviregaster,  som  øve  stor  Indflydelse  blandt  Ligesindede 
og  rimeligvis  ogsaa  har  et  stort  Tilhæng,  som  de  udbytte 
ved  alle  politiske  Valg  paa  den  mest  fordelagtige  Maade. 
Lokale  Politikere,  som  ønske  at  skaffe  sig  fede  Embeder, 
maa  tage  denne  den  laveste  men  talrige  Klasse  af  Væl- 
gere med  i  Beregning  og  spille  kun  altfor  hyppig  under 
Dække  med  dem.  Den  ene  Haand  vasker,  som  bekjendt, 
den  anden,  og  deraf  kommer  det,  at  endogsaa  de  øverste 
Myndigheder  i  Staten  lukke  Øjnene  for  deres  Bedrifter  og 
lade  Misdæderne  løbe,  bare  for  ved  næste  Valg  at  være 
sikre  paa  at  sidde  fast  i  Sadlen.  Er  ved  en  forefalden  For- 
brydelse den  off'entlige  Mening  altfor  ophidset,  til  at  man 
tør  lade  Forbryderen  slippe  igjennem  ved  Prokuratorkneb, 
saa  organiseres  der  kun  altfor  hyppig  efter  Aftale  med 
Politiet  en  Mopp,  som  i  rette  Tid  stormer  det  ikke  til- 
strækkelig bevogtede  Fængsel  og  bringer  Forbryderen  ud, 
for  efter  foreløbig  Bestemmelse  at  klynge  ham  op  i  et 
Træ  udenfor  Byen.  Men  under  Tumulten  lader  man  ham 
stikke  af,  og  saa  er  det  hele  forbi.  Værre  gaar  det  ganske 
vist  de  Forbrydere,  som  ikke  eje  den  Slags  politiske  Ven- 
ner,   eller    som    muligvis    har    forset    sig    mod   en   af  sine 

Kammerater.  Thi  saa  bliver  Fængslet  stormet,  Fangen 
hentet  frem  og  ubarmhjertig  klynget  op  ved  den  nærmeste 
Gren,  hvor  saa  maaske  enhver  af  Selskabet  affyrer  sin 
Revolver  paa  den  ulykkel'^ges  Legeme.  Mange,  paa  hvem 
en  saadan  Lynchjustits  bliver  udøvet,  er  blevet  lemlæstet, 
saa  det  var  umuligt  at  kjende  dem  bagefter.  Men  ikke 
blot  de  omtalte  Rowdies,  men  ogsaa  agtværdige  Borgere 
•  sammenrotte  sig  endnu  hyppigere  i  deres  dybe  Forargelse 
over  et  jRovmord  eller  en  anden  Forbrydelse  for  strax  at 
øve  Hævn  over  Gjerningsmændene.  Saaledes  som  Philip 
Berges  ganske  rigtig  bemærker  i  et  interessant  Arbejde 
om  denne  Lynchjustits,  er  alle  de  lynchede  af  Hankjøn,  to 
Tredjedel  af  dem  er  Farvede. 

Negerne  hengive  sig  meget  ofte  til  Sædelighedsforbry- 
delser og  dermed  i  Forbindelse  staaende  Voldsgjerninger, 
som  udgaa  fra  deres  i  høj  Grad  dyriske  og  sanselige  Na- 
turel, og  som  undertiden  ligefrem  maa  forklares  som  et 
Slags  Anfald  af  Vanvid  —  Omstændigheder,  som  ameri- 
kanske Psykologer  mene  maa  forklares  af  den  hurtige  og 
voldsomme  Civilisation,  som  den  sorte  Race  ikke  kan  taale 
at  blive  Gjenstand  for.  Selvfølgelig  fastsætter  Loven  i 
intet  Tilfælde  Dødsstraf  for  saadanne  Sædelighedsforbry- 
delser, men  det  ligger  jo  meget  nær,  at  disse,  i  Særdeles- 
hed naar  det  er  hvide  Kvinder,  som  har  været  Gjenstand 
for  vedkommende  Negers  Efterstræbelser,  fremkalde  en 
langt  større  Ophidselse  end  selv  Rovmord  og  lignende. 
Dette  forklarer  saa  den  Kjendsgjerning,  at  »Dommer 
Lynch«  i  slige  Tilfælde  næsten  altid  har  holdt  Justits,  inden 
Sheriffen  og  hans  Betjente  komme  til  for  at  sætte  Forbry- 

deren  fast.  Med  lige  stor  Energi  gaar  Befolkningen  frem 
imod  denne  Slags  vilde  Misgjerninger,  baade  i  Østen 
og  Vesten,  i  New- York  saavelsom  i  Kalifornien.  Her 
gjør  det  aldeles' ingen  Forskjel,  om  Staten  er  godt  eller 
daarlig  koloniseret,  om  det  er  Sletteland,  eller  om  det 
er  Bjergland,  om  den  ejer  et  vel  organiseret  Politi  eller 
ikke.  Alle  Stater  og  Territorier  er  repræsenterede  i  Lynch- 
statistiken,  men  hvad  vi  især  maa  lægge  Mærke  til  ved 
denne  Slags  Lynching,  det  er  den  Omstændighed,  at  hvor 
det  er  de  gode  Borgere,  som  i  deres  ophidsede  Stemning 
deltage  deri,  rammer  Strafifen  bestandig  kun  saadanne  Per- 
soner, der  virkelig  har  gjort  sig  skyldige  i  en  eller  anden 
særlig  oprørende  Handling,  saa  at  deres  Udryddelse  kan 
se  ud  som  en  Velgjerning  mod  Samfundet.  Et  simpelt 
Tyveri  eller  lignende  ubetydelig  Forbrydelse  giver  her 
aldrig  Anledning  til  en  saadan  Tagen-sig-selv-til-Rette. 

Det  første  og  eneste  bekjendte  Lynch-Mord,  som  blev 
begaaet  imod  en  Kvinde,  tildrog  sig  i  Sommeren  1889  i 
Territoriet  Wyoming.  Kvægvogterne  i  Nærheden  afSweet- 
waterfloden  mistede  i  hin  Tid  talrige  Stykker  Kvæg  ved 
Tyveri,  og  de  besluttede  derfor  at  statuere  et  Exempel 
paa  de  første  Tyve,  som  de  fik  fat  i.  Tilfældigvis  fandt  en 
af  dem  nogle  dem  tilhørende  Oxer  i  den  bekjendte  Kvæg- 
dronning Kate  Maxwells  Hjorder,  som  i  Nærheden  af  Inde- 
pendents  Rocks  i  Wyoming  ejede  en  Ranch.  Kate  Maxwell 
var  et  mandhaftigt  Fruentimmer  af  stor  Skjønhed;  hun  red 
ligesaa  godt  som  en  Indianer,  skød  bedre  end  en  Trapper 
og  haandterede  en  Lasso  saa  behændig  som  en  Cowboy. 
Den  Mand,  hvis  Oxer  var  blevet  fundet  hos  hende,  sendte 

hende  et  Bud  for  at  afhente  dem  og  samtidig  sige  til  Kate 
Maxwell,  at  det  var  bedst  for  hende  og  hendes  Elsker,  en 
ung  Fyr  ved  Navn  Arwaril,  hvis  de  sørgede  for  at  forlade 
Egnen  inden  48  Timer. 

Det  eneste  Svar,  som  Buddet  fik,  var  to  Kugler,  som 
hun  sendte  ham  fra  sin  Whinchesterriffel.  Strax  samlede 
den  Bestjaalne  tyve  af  sine  Naboer  og  galopperede  med 
dem  til  Kates  »Ranch«.  Medens  nogle  med  ladte  Geværer 
og  spændte  Haner  besatte  alle  Vinduer  og  Døre,  trængte 
Førerne  ind  i  Huset  og  tilraabte  Kate  og  hendes  Kamme- 
rat, at  de  skulde  overgive  sig.  I  Stedet  for  at  lystre  greb 
de  til  Vaaben,  men  blev  snart  overmandede.  Nu  satte  man 
dem  paa  Heste  og  førte  dem  under  streng  Bevogtning  til 
det  nærmeste  store  Træ.  Der  lagde  man  Reb  over  en 
stærk  Gren  og  bandt  den  anden  Ende  om  Halsen  paa 
Tyvene.  Derpaa  drev  man  de  Heste,  hvorpaa  de  sad, 
bort  med  Piskeslag,  og  begge  Legemer  dinglede  i  Luften. 
Hævnerne  affyrede  nu  nogle  Kugler  paa  Ofrene  og  red 
hjem.  »New- York  Herald« s  Beretning  om  denne  skrække- 
lige Exekution  sluttede  med  de  lakoniske  Ord:  »Hvis 
Tyverierne  ikke  ophøre,  ville  endnu  flere  Exekutioner 
paafølge«. 

Mest  grusomt  drives  Lynchjustitsen  overfor  Negere, 
som  beskyldes  for  Sædelighedsforbrydelser.  Herpaa  skal 
jeg  blot  anføre  et  Par  Exempler  af  de  mange,  som  i  de 
sidste  Aar  er  forefaldne  især  i  Sydstaterne.  I  det  første 
Tilfælde  var  en  Neger  blevet  grebet  i  Louisiana  og  idømt 
flere  Aars  Fængsel,  fordi  han  havde  øvet  Vold  imod  en 
Negerpige.     Han  undveg  dog  fra  Fængslet  i  Selskab  med 

en  hvid  Morder.  Strax  satte  en  Mængde  Borgere  efter 
ham  med  Blodhunde,  og  i  Staten  Texas  i  Byen  Edgoly 
blev  de  paagrebne  af  deres  Forfølgere.  Den  Hvide  blev 
atter  overgivet  til  Sheriffen,  men  Negeren  blev  af  Lyn- 
cherne  bundet  til  det  nærmeste  Træ.  Derpaa  hobede  man 
Grankogler  og  Spaaner  op  under  ham,  stak  Ild  derpaa  og 
brændte  ham  saaledes  levende  op.  Paa  samme  Maade 
gik  det  den  yde  November  1885  en  Neger,  som  i  Nær. 
heden  af  Mobile  forsøgte  at  paatvinge  en  hvid  Planters 
smukke  Datter  sin  Kjærlighed.  Da  hun  værgede  sig  imod 
ham,  trak  han  en  Revolver  frem  og  skød  hende  en  Kugle 
gjennem  Hovedet.  Næppe  var  den  dyriske  Daad  blevet 
bekjendt,  før  hele  Egnen  var  paa  Benene  for  at  fange 
Morderen.  Efter  flere  Dages  Søgen  fandt  man  ham  i  den 
lille  Landsby  Ganies  Town,  og  da  han  tilstod  sin  Brøde, 
blev  hans  Exekution  besluttet  paa  Stedet.  Flertallet  stemte 
for,  at  han  skulde  brændes.  Man  bandt  ham  til  en  Pæl, 
opstablede  brændbart  Stof  rundt  omkring  ham  og  tændte 
Ild  derpaa.  Efter  kort  Tids  Forløb  blev  Baalet  igjen  fjer- 
net for  at  lade  den  stakkels  Fyr  lide  endnu  længere  Smer- 
ter, og  saaledes  blev  man  ved  skiftevis  at  stable  brændende 
Træstykker  op  omkring  ham  for  atter  efter  faa  Minuters 
Forløb  at  fjerne  dem.  Denne  skrækkelige  Grusomhed  blev 
gjentaget,  indtil  Negerens  Legeme  var  fuldstændig  forkullet. 
»New- York  Herald«  for  den  24de  December  1885,  i  hvilken 
denne  barbariske  Adfærd  blev  skildret,  tilføjede  følgende 
Linjer:  »Dette  er  det  andet  Tilfælde  af  samme  Art,  som 
i  de  sidste  10  Aar  har  tildraget  sig  i  vor  Egn.  Første 
Gang    var   Ofret    en  Negerpræst,    som    havde    myrdet    en 

gammel  Kone  og  forset  sig  imod  en  ung  Pige.  Han  blev 
paagrebet,  netop  som  han  stod  paa  Prædikestolen  i  sin 
egen  Kirke,  og  hans  Sognebørn  hjalp  med  til  at  brænde 
ham«. 

Som  allerede  omtalt,  kunde  der  anføres  hundreder  af 
lignende  Tilfælde,  men  de .  her  skildrede  er  vel  mere  end 
nok  til  at  give  en  Idé  om  de  mærkelige  Tilstande,  der 
herske  i  Amerikas  største  Republik.  Ordsproget  hedder 
vel:  »Hvor  der  er  Lys,  er  der  ogsaa  megen  Skygge«. 
Men  man  maa  spørge,  hvor  er  det  Lys,  som  er  i  Stand 
til  at  udjævne  slige  Skygger.? 


VESTEN. 


EN  NY  MILLIONSTAD. 


JtLndnu  for  lo  Aar  siden  vilde  det  være  faldet  af  sig 
selv,  at  en  Verdensudstilling  for  at  fejre  400  Aarsdagen  for 
Amerikas  Opdagelse  maatte  have  New- York  til  Skueplads. 
I  Filadelfia  kunde  man  fejre  Hundredaarsfesten  for  Staternes 
Uafhængighed,  fordi  denne  havde  haft  sin  Vugge  i  Kvæ- 
kerstaden ved  Delaware.  Men  paa  samme  Maade  at  fejre 
den  ny  Verdens  Opdagelse  paa  selve  Skuepladsen  for  denne 
Opdagelse,  den  lille  Watlingø  i  Bahamagruppen,  det  vilde 
dog  have  sine  Vanskeligheder.  Saa  maatte  man  altsaa 
vælge  en  Stad  i  Nordamerika,  og  en  større  Del  af  New- 
Yorkerne  syntes  ganske  forbløffede,  da  Spørgsmaalet  om 
Valg  af  Verdensudstillings-Byen  overhovedet  blev  drøftet 
paa  de  forenede  Staters  Kongres.  Hvilken  Stad  kunde  da 
gjøre  New- York  Rangen  stridig,  og  hvilken  Stad  vilde  være 
formastelig  nok  til  at  kræve  Forrangen  for  den  store  Ho- 
vedstad ved  Hudsonfloden.^ 

Chicago  var  denne  Stad! 

Længe  stod  Kampen  mellem  de  to  Stæder.  New  York, 
det  store,  mægtige,  overmodige  New- York,  har  fra  gammel 

Tid  af  spillet  første  Violin  i  de  forenede  Stater,  ja  i  mange 
Forretningskredse  havde  man  dér  uvilkaarlig  forlængst 
vænnet  sig  til  den  Tanke  at  betragte  hele  det  store  Ve- 
sten —  the  great  west  —  omtrent  som  en  Koloni,  noget 
lignende  som  Amsterdam  gjør  med  Java.  Og  nu  kom 
denne  det  store  Vestens  knapt  over  et  halvt  Aarhundrede 
gamle  By  og  gjorde  New-York  Rangen  stridig  som  Ver- 
densudstillings-Byen. Denne  Strid  kom  omsider  frem  for 
Kongressen,  og  Afgjørelsen  blev,  at  Chicago  gik  af  med 
Sejren. 

Det  var  første  Gang,  at  nogen  anden  Stad  i  Amerika 
vovede  at  stille  sig  overfor  New-York,  det  var  første  Gang, 
at  New-York  blev  slaaet.  Men  rimeligvis  bliver  det  ikke 
sidste.  Thi  Chicago  gjør  ikke  blot  New-York  Rangen 
stridig  som  Udstillingsby,  men  den  vil  ogsaa  blive  den 
første  By  i  Unionen.  Hvis  Chicago  bliver  ved  at  voxe, 
saaledes  som  den  er  voxet  i  de  sidste  loAar,  saa  vil  den 
i  Begyndelsen  af  det  20de  Aarhundrede  have  overfløjet 
New-York  og  være  blevet  til  det,  som  den  maaske  ikke 
selv  stræber  efter,  men  som  den  maa  blive  i  Følge  sin 
Stilling,  til  de  forenede  Staters,  ja  det  nordamerikanske 
Fastlands  Handels-Hovedstad. 

Og  hvis  nogen  ikke  tror  det,  saa  lad  ham  komme  i 
1893  og  besøge  Verdensudstillingen,  besøge  Chicago.  Jeg 
har  levet  længe  nok  i  Amerika  og  længe  nok  berejst  begge 
Halvdele  af  den  ny  Verden.  Jeg  maa  aabent  erklære,  at 
jeg  betragter  Chicago  som  Amerikas  største  Vidunder,  som 
Urtypen  paa  det  specifik  amerikanske  Væsen,  som  den 
mest  amerikanske  Stad   i   det  store  Land,    langt  mere  end 

New-York,  Boston  eller  Filadelfia.  Ja,  den  er  maaske  den 
mægtigste  af  alle  Tiders  menneskelige  Frembringelser,  den 
mærkværdigste  Stad  Fønix  i  Verden.  Først  for  60  Aar 
siden  grundlagt  paa  den  nøgne  Præribund,  to  Gange 
brændt  ned  og  to  Gange  opstaaet  paany  af  rygende  Ruiner, 
er  den  allerede  i  Dag  en  Stad,  hvis  Pulsslag  spores  ligesaa 
vel  i  New-York  som  i  Europas  store  Centrer  eller  ved 
Stillehavets  Kyster.  Endnu  for  godt  en  Menneskealder 
siden  kun  en  lille  Provinsby,  var  den  allerede  i  70erne  i 
mange  Henseender  Amerikas  største  Marked,  hele  Fast- 
landets Nishnej — Nowgorod  og  rivaliserer  i  Dag,  som  sagt, 
med  selve  New-York.  Endnu  lever  der  Mænd,  som  del- 
toge i  at  grundlægge  Chicago,  og  nu  se  de  i  Stedet  for  de 
nøgne  Prærier,  paa  hvilke  de  som  Ynglinge  tumlede  deres 
Heste,  en  Kæmpestad  med  tusinde  Gader  og  over  60 
tusinde  Huse.  Og  for  hvert  Aar,  som  gaar  hen,  opstaar 
der  paa  de  grønne  Marker  tusinder  af  Huse ,  nye  Gader 
og  nye  Staddele.     Verden  har  aldrig  før  set  Mage. 

Chicagobeboerne  fortælle  gjerne  Fremmede,  som  besøge 
dem,  den  Vittighed,  at  en  af  deres  egne  en  Aften  lagde 
sig  til  at  sove  paa  Prærien  og  næste  Morgen  vaagnede  op 
i  et  Hotel,  som  om  Natten  var  blevet  bygget  over  ham. 
Figurlig  talt  har  de  i  denne  ægte,  amerikanske  Historie 
hgefrem  truffet  det  rigtige. 

Da  jeg  i  1876  for  første  Gang  saa  denne  By,  som  jeg 
genere  saa  ofte  har  besøgt,  kunde  jeg  ikke  komme  mig  af 
min  Overraskelse  og  følte  omtrent  den  samme  Bevægelse, 
som  ved  mit  første  Besøg  i  den  evige  Stad.  Hvilken  uhyre 
Modsætning  til  hinanden  frembyde  ikke  disse  mærkværdige 

Stæder,  Rom  og  Chicago !  Den  første :  den  gamle  Verdens 
gamle  Stad,  og  her:  den  nyeste  Stad  i  den  ny  Verden  — 
hist  Kongedespoters  og  Pavers  gamle  Residens  og  her 
Residensstaden  for  den  frieste  Borger,  hist  til  Dels  Forfald, 
her  den  største  Rigdom  og  fagreste  Blomstring  —  hist 
Fortid,  her  Nutid  og  Fremtid.  —  Begge  blev  ødelagt  af 
Ildebrande,  begge  blev  atter  bygget  op,  begge  bestaa  end- 
nu den  Dag  i  Dag;  men  medens  Aartusinder  skuer  ned  paa 
det  evige  Rom,  er  det  i  Chicago  kun  5  Aartier.  Hvordan 
vilde  lærde  Granskere  som  Gregorovius  og  Madvig  tage 
sig  ud  i  Chicago?  —  »Rom  blev  ikke  bygget  paa  én  Dag«, 
saaledes  siger  Ordsproget,  men  dette  Ordsprog  vilde  ikke 
være  paa  sin  Plads,  hvis  man  anvendte  det  paa  Chicago 
—  og  vil  vi  vide  hvorfor,  behøve  vi  kun  at  fortælle  Histo- 
rien om  Chicago  Dagen  efter  den  store  Brand. 

Mange  Veje  føre  til  Rom,  men  endnu  flere  føre  til  Chi- 
cago. Ikke  mindre  end  41  JernbaneHnjer  udmunde  i  denne 
»queen  city  of  the  west«,  denne  »Vestens  Dronning«. 
Næsten  20  Minuter  bruger  Toget  for  at  kjøre  imellem 
Husrækkerne  til  Hjertet  af  Byen ,  og  det  første  Vidunder, 
som  vi  iagttage,  det  er  den  Skov  af  høje,  med  brogede 
Vimpler  behængte  Master,  som  rage  op  over  Husene. 
Master?  —  Inde  i  en  Stad,  som  et  fjernet  tusind  engelske 
Mil  fra  det  atlantiske  Hav  og  to  tusind  fra  Stillehavet,  og 
som  ligger  midt  i  Hjertet  af  det  store  Fastland?  Kan  her 
være  Tale  om  Skibsmaster?  Ja  vel!  De  er  os  tillige  en^ 
Forklaring  paa  Chicagos  Opsving  og  Storhed. 

Chicago  ligger  paa  det  Sted  af  de  store  kanadiske  Søer, 

hvor  disse  gjennem  Michigansøen  naa  længst  ned  imod 
Syd  til  Fastlandets  Midtpunkt,  og  den  er  saaledes  alene 
ved  sin  Beliggenhed  bestemt  til  Handelshovedstad  for  disse 
mægtige  Søer,  der  tilsammen  i  Fladerum  langt  overgaa 
Adriaterhavet,  og  hvis  Kystlande  høre  til  Fastlandets  rigeste 
Distrikter.  Bredende  sig  ved  Sydvestenden  af  Michigan- 
søen sender  Chicago  sine  Skibe  —  af  hvilke  den  ejer  400 
paa  næsten  hundrede  tusinde  Tons  —  nordvestpaa  til 
Øvresøens  kanadiske  Havne,  nordøstpaa  over  Huronsøen 
og  Eriesøen  gjennem  Wellankanalen  udenom  Niagarafaldene 
til  den  mægtige  St.  Lawrenceflod,  som  bringer  dem  til 
Montreal,  Quebek  og  endogsaa  til  dét  atlantiske  Hav. 
Takket  være  Wellankanalens  Udvidelse  og  Uddybning  kan 
store,  transatlantiske  Skibe  fra  Liverpool  og  Hamborg  naa 
helt  op  til  Chicagos  Havnekajer.  Ligeledes  staar  Staden 
ved  Hjælp  af  de  kanadiske  Søer  og  den  fra  dem  til  Hud- 
son  førende  Eriekanal  i  direkte  Forbindelse  med  New- 
York.  Paa  den  anden  Side  er  de  kanadiske  Søer  og  deres 
Hovedstad  Chicago  ved  Hjælp  af  Illinoiskanalen  i  Forbin- 
delse med  St.  Louis  og  New-Orleans,  og  det  er  derfor  intet 
Under,  at  Chicago,  skjønt  tusinde  Mile  fjernet  fra  det  nær- 
meste Hav,  dog  er  blevet  en  af  Jordens  største  Søhavne. 
I  Aaret  1879  anløb  og  udklareredes  her  over  12  tusinde 
Skibe  med  næsten  4  Millioner  Tons  Ladning.  I  1882  var 
den  sidste  steget  til  5  Millioner  Tons.  I  1886  beløb 
Havnefrekvensen  sig  allerede  til  22  tusinde  Skibe,  næsten 
en  Fordobling  af  Samfærdslen  indenfor  et  Tidsrum  af  7 
Aar.  Dette  er  et  Resultat,  som  kommer  nær  op  til  New- 
Yorks,  Bostons  og  New-Orleans  samlede  Havnestatistik,  og 

som  udgjør  en  Tredjedel  af  hele  de  forenede  Staters  Skibs- 
frekvens. 

Tillige  er  Chicago  Hovedmidtpunktet  for  de  forenede 
Staters  hele  Jernbanesystem.  Som  allerede  bemærket  løbe 
41  Banelinjer  sammen  her,  og  man  kan  derfor  vel  nok  sige, 
Chicago  ikke  blot  bestaar  af  Gader  og  Huse  men  ogsaa  af 
Jernbanelinjer  og  Banegaarde.  50  tusinde  engelske  Mil  Jern- 
baner med  en  Anlægskapital  af  over  7  Millioner  Kroner  er 
afhængige  af  Chicago,  og  naar  man  læser  deres  Anlægs- 
historie,  saa  lyder  den  næsten  som  et  Æventyr.  Enkelte 
af  Chicagos  Jernbaneselskaber,  som  til  Exempel  Chicago- 
Nordvestbanen  eller  Chicago — Burlington  og  Quincy, 
Chicago — Milwaukee  og  St.  Paul  o.  s.  v.  have  hver  et 
Banenet  af  4  tusinde  engelske  Mil  og  derover,  og  hvert  af 
dem  raader  over  20  indtil '25  tusinde  Vogne  og  600  til  900 
Lokomotiver.  Alene  paa  Chicago  -  Nordvestbanens  Linjer 
løber  der  daglig  450  Persontog  og  800  Godstog.  Og 
hele  dette  vældige  Jernbanenet,  som  trænger  dybt  ind  i 
Præristaterne ,  og  som  overskrider  Klippebjergene  og  ad 
forskjellige  Veje  løber  til  Stillehavskysten  —  hele  dette 
Net  udgaar  fra  Chicago. 

Man  ser  altsaa,  at  Chicago  fra  alle  Sider  er  omgivet 
af  et  Net  af  sejlbare  Søer  eller  Kanaler,  som  bringe  den 
i  Forbindelse  med  Oceanerne,  og  desuden  er  Midtpunktet 
for  et  uhyre  Jernbanesystem,  som  omspænder  alle  Dele  af 
det  nordamerikanske  Fastland.  Hvor  Chicago  nu  ligger,  der 
maatte  opstaa  en  Verdensstad.  Det  er  ikke  Tilfældet,  som 
har  gjort  Chicago  stor,  dens  Beliggenhed  var  afgjørende, 
og  den  blev  skabt  af  dem,  der  strømmede  til  fra  alle  Ver- 

dens  Lande  og  ikke  mindst  af  Germaner  og  Skandinaver. 
Chicago  maa  være  tilstede,  naar  ikke  hele  det  amerikanske 
Samkvem  indenfor  Staterne  selv  skal  standse,  og  da  det 
blev  fortæret  af  Ild,  maatte  det  derfor  skabes  paany.  Og 
kom  der  en  tredje  Ildebrand,  som  atter  jævnede  denne 
Stad  med  Jorden,  saa  vilde  man  bygge  et  helt  nyt  Chicago, 
som  vilde  overtræfFe  det  nuværende  ligesaa  meget  i  Stor- 
hed og  praktiske  Anlæg,  som  det  nuværende  Chicago  over- 
træffer det  gamle,  der  stod  før  Branden. 

Det  første  Chicago  er  sporløst  forsvundet.  Ingen 
Ruin,  ikke  en  eneste  røgsværtet  Sten  staar  mere  til  Vidne 
om,  at  den  gde  Oktober  1 87 1  faldt  der  omtrent  20  tusinde 
Huse  som  Offer  for  Ilden,  thi  Staden  brændte  endnu  be- 
standig, da  de  Husvilde  allerede  tænkte  paa  at  gjenopbygge 
den,  medens  de  stod  derude  uden  Tag  over  Hovedet  paa 
den  aabne  Præri,  hvis  Græs  var  afsvedet  af  de  af  Stormen 
pidskede  Flammer.  Hele  Amerika  rakte  dem  en  hjælpende 
Haand,  hele  Amerika  skaffede  Midler  tilveje  og  byggede 
Chicago  op.  Deri  alene  ligger  et  Bevis  for  denne  Bys 
Livskraft  og  for  Nødvendigheden  af  dens  Bestaaen.  Af 
Velgjørenhed  ydede  Yankeerne  deres  Understøttelse,  men 
af  Spekulation  tilbød  de  deres  Kapitaler. 

I  Tidsrummet  fra  den  15  de  April  til  den  14de  Decem- 
ber 1872,  altsaa  i  mindre  end  200  Ugedage  blev  der  med 
en  Arbejdstid  paa  gjennemsnitlig  16  Timers  dagligt  Arbejde 
i  hveranden  Time  et  Hus  gjenopbygget,  et  Palads  af  Sten 
og  Jern  af  25  Fods  Bredde  og  i  4  til  6  Etagers  Højde. 
Saaledes    gik    det    til,    at    der    allerede    et    Par    Aar  efter 

Branden   paa    samme    Jordbund  stod  den    mærkeligste   og 
vindskibeligste  Stad  i  Amerika. 


Man  kunde  nu  opkaste  det  Spørgsmaal,  om  ikke  New- 
York  er  mere  storartet  og  Boston  eller  Baltimore  skjønnere, 
Washington  prægtigere  end  Chicago.  Maaske!  Men  alt  i 
alt  kan  ingen  By  i  Amerika,  ikke  en  Gang  New-York 
maale  sig  med  Chicago.  Dens  brede,  snorlige  Gader 
krydses  med  største  Regelmæssighed  i  rette  Vinkler  og 
haa  i  Østenden  Michigansøens  store,  blaa  Vandflade,  me- 
dens de  i  andre  Retninger  løbe  ud,  ikke  i  den  aabne 
Præri,  men  overalt  udmunde  i  herlige,  skyggefulde  Parker 
og  brede  træbeplantede  Bulevarder,  der  som  en  grøn 
Krans  omgive  Staden.  Ingen  By  i  Amerika  kan  opvise 
et  saadant  Antal  af  store,  offentlige  Parkanlæg.  I  New- 
York  blev  al  den  Byggegrund,  som  man  kunde  disponere 
over,  helliget  til  Brug  for  Mammon  og  hans  Tjeneste. 
Kun  Centralparken  kunde  New-Yorkerne  afse  i  deres  Bygge- 
raseri.  Resten  af  Manhattanøen  er  opfyldt  af  temmelig 
snævre  til  Færdslen  aldeles  utilstrækkelige  Gader  og  tæt 
bebyggede  af  Forretningspaladser,  Familiekaserner,  Fabrik- 
ker og  lignende,  og  selv  i  Hovedstadens  elegante  Avenuer 
staa  Tusinder  af  Pragtbygninger  tæt  op  ad  hinanden  uden 
Mellemrum  og  uden  Haver.  Kun  enkelte  Krøsusser  undte 
sig  den  Luxus  at  have  en  fri  Plads  med  en  lille  Have. 
Hos  alle  New-Yorks  andre  Matadorer  fik  Havesygen  Bugt 
med     deres     Skjønhedssans     og     deres     Bekvemmelighed. 

Hellere  et  Par  tusind  Dollars    om    Aaret   mere    i  Lommen 
end  en  Have  rundt  omkring  Huset. 

I  Chicago  er  det  omvendte  Tilfældet.  Kun  i  Forret- 
ningskvarteret  staa  Husene  saa  tæt  op  ad  hinanden,  mæg- 
tige Paladser  af  Sten  og  Jern,  af  og  til  med  kostbare 
Fagader  af  imponerende  arkitektonisk  Kunst.  Men  saasnart 
man  paa  en  af  de  talrige,  i  alle  Retninger  gaaende  Heste- 
eller Kabelbaner  kjører  fra  Forretningskvarteret  ud  i  »the 
residential  quarters«,  saa  vil  man  kunne  beundre  den  Omhu 
og  Kjærlighed,  som  Chicagoerne  anvende  paa  deres  Be- 
boelseshuse. Ingen  af  de  amerikanske,  og  jeg  kan  sige 
de  europæiske  Stæder,  kan  opvise  Mage  dertil  eller  ejer 
saa  mange  private  Huse.  Det  er  faktisk,  at  der  intet 
Steds  findes  flere  Husejere  i  Forhold  til  Befolkningen  end 
her.  Enten  Chicagoeren  er  rig  eller  fattig,  kæmper  han  af 
yderste  Evne  for  at  komme  til  at  bebo  sit  eget  Hus,  og 
de  mange  Kredit-  og  Byggeselskaber  byde  ham  Mulighed 
herfor.  Jeg  forundrede  mig  en  Gang  over,  at  der  ved 
Siden  af  en  uhyre  Masse  store  Banker  og  Pengeinstituter 
i  Chicago  fandtes  saa  faa  og  ubetydelige  Sparekasser. 
Byggeselskaberne  erstatte  disse.  Chicagoeren  synes  at 
foretrække  at  sætte  sine  Sparepenge  i  sit  eget  Hus,  o^^%* 
deraf  kommer  det,  at  man  selv  i  de  fjerneste  Arbejder- 
kvarterer finder  en  Masse  henrivende  Smaahuse  med  kjønne 
Smaahaver,  som  dér  ikke  er  bygget  i  lange  Rækker,  tæt 
ved  Siden  af  hinanden,  men  som  hvert  for  sig  staar  paa 
sin  egen  Grund. 

I   de  finere    Kvarterer    viser    denne  Ejendommelighed 
sig  paa  en  endnu  mere  storartet  Maade.     I  Gader,  som  til 


1 68 

Exempel  »Piccadilly«  —  eller  Cromwellroad«  i  London, 
»The  fifth  avenue«  i  New  York,  »Wilhelmsstrasse«  i  Berlin 
eller  »Faubourg  St.  Germain«  i  Paris,  vilde  ingen  Rig- 
mand i  Chicago  i  Længden  tage  til  Takke  med  at  bo. 
Ingen  af  disse  vilde  finde  sig  i  at  stænges  inde  imellem  to 
Nabohuses  Mure.  Man  behøver  blot  at  vandre  eller  kjøre 
ned  igjennem  Michigan-  eller  Wabash  -  Alléerne.  Disse 
brede,  velvedligeholdte  Alléer  ligne  snarere  Parker,  saa 
store  og  skyggefulde  er  de  Haver,  som  milevidt  ligge  paa' 
begge  Sider  af  Alléen  og  danne  Omgivelserne  for  de 
prægtigste  Villaer  og  Landsteder.  Hvert  enkelt  ligger  for 
sig  langt  borte  fra  Nabohusene.  Dér  i  denne  herlige 
Villaby,  som  omgivet  af  Parker  og  Bulevarder,  strækker 
sig  mod  Øst  lige  ned  til  Søen,  dér  glemmer  man  helt  og 
holdent,  at  man  befinder  sig  i  den  store  Fabriks-  og 
Handelsstad,  i  det  travle,  røgsværtede  Chicago,  Hoved- 
staden for  Svineslagtningen,  Kornhandlen  og  Jernindustrien. 
Paa  5amme  Maade  ejer  ogsaa  den  nordlige  og  vestlige 
Halvdel  af  Chicago  sine  uhyre  Villakvarterer,  der  dog  ikke 
er  slet  saa  elegante  og  fornemme  som  den  sydliges.  Nær- 
mest dette  kommer  vel  det  nordlige,  som  ligger  rundt  om 
den  smukke  Lincolnpark,  der  giver  det  endnu  større  Værdi 
og  Tiltrækning.  Og  tæt  opad  alle  disse  Haver  og  Parker 
ligger  saa  den  mægtige  Sø,  hvis  Bølger  slaa  op  imod  de 
skyggefulde  Alléer,  og  hvor  man  paa  de  hede  Sommer- 
dage kan  søge  Hvile  og  Ro.  Det  er,  som  om  en  ensom 
Skovegn  ved  et  Trylleslag  var  flyttet  hen  tæt  op  til 
Amerikas  mægtige  Midtpunkt. 

Den   dejlige    Michigansø!    Dér    ligger    den   rolig  foran 

mig  med  sin  uoverskuelige,  blaa,  spejlglatte  Vandflade,  sine 
talløse  Skibe,  sine  Dampere  og  Baade.  Den  frembyder 
samme  Skue  som  et  Hav  men  uden  det  sidstes  Bølger 
og  uden  dets  skiftende  Ebbe  og  Flod.  Men  Søen  kan 
dog  ogsaa  have  sine  frygtelige  Timer.  I  den  kolde 
Aarstid  bliver  den  ikke  sjælden  pisket  til  rasende  Bølger 
og  er  da  koldere  og  farligere  end  Oceanet.  Utallige  Skibe 
er  allerede  blevet  dens  Offer.  Mod  Syd  afmærke  to  Fyr- 
taarne  den  ved  Mundingen  af  Chicagofloden  liggende  store 
Havn,  og  mod  Øst  hæver  der  sig,  c.  2  Mil  fra  Lincoln- 
parkens Bredder  et  vældigt  Taarn  op  af  Vandfladen.  Dette 
Taarn  hedder  »the  Crib«,  og  herfra  henter  Chicago  Sø- 
vand til  sin  Vandforsyning  gjennem  undersøiske  Tunneler. 
Mellem  Havnen  og  Michiganalléen  strække  sig  langs  Kysten 
»the  lake  side  park,«  en  mægtig,  grøn  Fælled,  hvor 
Verdensudstillingens  Bygninger  nu  blive  opførte.  Allerede 
fra  tidligere  Udstillinger  staar  her  et  mægtigt  Glaspalads 
ved  Nordsiden  af  Fælleden,  og  denne  er  ved  sin  Udstræk- 
ning og  sin  centrale  Beliggenhed  umiddelbart  ved  Forret- 
nings- og  Hotelkvartererne,  i  høj  Grad  egnet  til  Udstil- 
lingsplads. 

Men  hvor  smuk  og  storartet  end  denne  Udstilling  vil 
vise  sig*  at  blive  (af  Chicago  har  man  kun  Grund  til  at 
vente  sig  noget  storartet)  saa  vil  dog  Chicago  selv  ud- 
gøre den  interessanteste  Udstillingsgjenstand,  og  i  denne 
vil  det  beundringsværdigste  atter  blive  Forretningskvarteret 
med  dets  ubeskrivelige  Færdsel  og  dets  brede,  efter  de 
forenede  Staters  hidtilværende  Præsidenter  opkaldte  Gader, 
gjennem  hvilke  der  løber  2,  3  og  4  Par  Skinner.    De  kolos- 

sale  Paladser,  som  indramme  disse  Gader,  er  sande  Kæmpe- 
bistader, allesammen  af  Jern  og  Sten,  fuldstændig  brandfri 
men  tillige  byggede  i  en  rig  og  imponerende  Stil  og  af  5  til 
8,  ja  endog  12  til  16  Etagers  Højde.  Gaderne  er  brolagte 
med  tjærede  Trækvadrater,  som  indskrænke  Vognenes 
Rumlen  til  det  mindst  mulige.  Derimod  dannes  de  meget 
brede  Fortove  af  vældige  ofte  4  til  5  Fod  lange  Sten- 
plader, som  ligge  indtil  2  Fod  over  Midtergaden,  saa  at 
Fodgængere,  hver  Gang  de  vil  over  Gaden,  maa  gaa  et 
eller  to  Trin  op  eller  ned.  Akkurat  paa  samme  Maade 
som  i  de  fleste  andre  amerikanske  Byer,  gjennemkrydses 
Gaderne  af  et  tilsyneladende  aldeles  forvirret  Net  af  Tele- 
graf og  Telefontraade ,  udspændte  imellem  meget  høje 
Mastetræer. 

Tvers  over  Gaden  er  der  mange  Steder  udspændt 
Staaltraade,  paa  hvilke  der  med  store,  straalende  Metal- 
bogstaver vajer  Navne  paa  Forretninger,  Teatre,  Hoteller 
og  Restaurationer.  Ligeledes  er  Husene  selv  bedækkede 
med  Firmaskilte  og  Inskriptioner  lige  op  til  de  øverste 
Etager,  hvad  der  giver  Gaderne  et  ejendotpmeligt,  livligt, 
broget  og  forretningsmæssigt  Udseende.  Ølhuse,  Vin- 
knejper og  Salooner  findes  her  ogsaa  alle  Vegne,  og  det 
Skilt,  som  de  alle  føre,  viser,  at  de  Forretningsdrivende  i 
Vestens  Hovedstad  gjerne  betragte  Gambrinus  som  deres 
Helgen. 

Chicagos  egentlige  Midtpunkt  dannes  af  den  af  Chicago- 
flodens sydlige  Arme  indesluttede  Bydel  med  det  nye, 
storartede  Justitspalads,  Raadhuset,  Teatrene,  Børserne, 
Bankerne  og  Hotellerne.  Hvert  eneste  Hus  er  et  5 — 6  eller  10 


Etagers  Palads  med  30  til  50  Vinduers-Fagade,  og  fyldt  i 
alle  Etager  med  Forretninger,  Varelagre  og  Kontorer.  De 
øverste  Etager  er  i  de  fleste  Huse  tilgængelige  ved  Eleva- 
torer og  for  ikke  at  opholde  Folk,  der  vil  op  til  de  øverste 
Etager,  ved  at  standse  ved  hver  af  de  nedre,  findes  der  i 
mange  af  de  større  Huse  Elevatorer,  som  bære  den  Ind- 
skrift: »standser  ikke  før  5te  Etage. ^<  Altsaa  gives  der 
ogsaa  Iltog  ved  Elevatorerne.  Med  pilsnart  Fart  flyve 
disse  Elevatorer  op  og  ned,  saa  at  Vejret  er  lige  ved  at  gaa 
fra  En,  og  jeg  troede  første  Gang,  at  Staaltraadstovet  var 
gaaet  itu.  Den  Fremmede  bliver  næsten  uhyggelig  til 
Mode  ved  Chicagos  Fremgang  i  Civilisation.  Overalt  er 
der  Elektricitet,  Telegraf-  og  Telefonstationer,  Brandsignaler, 
Jernbaner  uden  synlige  Motorer,  kolossale  Varelagre,  Bu- 
tiker, som  indtage  en  halv  Td.  Land,  Menneskemasser, 
som  uophørlig  fare  afsted  og  mylre  frem  og  tilbage,  en  Jagen, 
Skrigen  og  Puffen,  som  om  Byen  brændte  paa  alle  Steder. 
Dertil  kommer  maaske  endog  om  Vinteren  tæt  Taage  og 
mørk  Røg,  som  giver  Byens  Forretningskvarterer  en  lig- 
nende mørk  Atmosfære  som  Citys  i  London.  Kun  denne 
med  sin  Cheapside  og  Leadenhaalstreet  lader  sig  i  saa 
Fald  sammenligne  med  Monroe-,  Madison-  eller  Clarkstreet 
i  Chicago. 

Chicagofloden  med  sine  to  Arme  deler,  som  anført, 
Byen  i  3  Dele  af  ulige  Størrelse,  som  er  forbundne  ind- 
byrdes ved  30  Broer.  Men  da  disse  sidste  paa  Grund  af 
den  stærke  Skibstrafik  hyppig  skulle  aabnes,  hvorved 
Gadefærdslen  bliver  forstyrret,  lagde  man  ganske  simpelt 
ved  Siden  af  de  overjordiske    endnu    nogle    underjordiske 

Færdselsveje  i  Skikkelse  af  brede,  murede  Tunneler,  som 
har  en  Længde  af  800  til  900  Fod  og  passere  Floden 
og  Skibene  under  dennes  Bund. 

Forretningskvarteret  i  Chicago  laa  tidligere  paa  en 
sumpet  Bund,  der  i  høj  Grad  vanskeliggjorde  Dræningen 
og  Kloaksystemet.  Der  fandtes  kun  ét  Middel  til  at  fjerne 
denne  Ulempe,  nemlig  at  højne  hele  denne  Del  af  Staden 
nogle  Fod.  Chicagofolkene  betænkte  sig  ikke  to  Gange, 
og  for  en  Sikkerheds  Skyld  bragte  de  deres  By  omtrent 
8  Fod  i  Vejret.  Ved  Hjælp  af  ganske  simple,  men  mægtige 
Spil,  løftede  de  Bygningerne  op  fra  deres  Fondamenter,  og 
byggede  de  manglende  8  Fod  ind  i  selve  Husets  Mur- 
værk. Gaderne  blev  opfyldte,  og  hele  dette  Kvarter,  som 
tidligere  var  fugtigt  og  usundt,  er  den  Dag  i  Dag  i  sanitær 
Henseende  det  bedste  i  hele  Byen.  Snart  viste  det  sig 
ogsaa,  at  Gadernes  Bredde  ikke  kunde  slaa  til  til  den  stor- 
artede, stadig  voxende  Færdsel.  Hvad  var  der  nu  at 
gjøre?  Rive  Forretningspaladserne  og  Hotellerne  ned  og 
rykke  dem  tilbage  fra  Gadelinjen.?  Nej,  man  byggede 
simpelthen  paa  vedkommende  Strækning  ny  Fondamenter 
saa  mange  Alen,  som  det  var  nødvendigt,  bag  Husenes 
Fagader,  løftede  derefter  Husene  op  fra  deres  gamle  Fonda- 
ment  og  skubbede  dem  hen  paa  det  ny.  Begrebet  »det 
umulige«  synes  fuldstændig  at  ligge  udenfor  Chicagofolkenes 
Tankegang.  De  gyse  ikke  tilbage  for  nogensomhelst 
Vanskelighed.  De  tumle  med  de  største  Paladser,  som 
om  det  var  Tærninger,  de  flytte  om  med  Søer,  Kanaler 
og.  Floder,  som   om  det  var   Skakbrikker,   de   grundlægge 

hele  Kvarterer  med  samme  Sindsro  og  Lethed,  hvormed 
Børn  opstille  deres  Byggeklodser. 

Chicago  led  af  en  meget  stor  Ulempe:  Chicagofloden, 
som  optager  Verdensstadens  Kloaker,  havde  paa  sit  Løb 
gjennem  Byen  og  lige  før  sit  Udløb  i  Havet  et  altfor  ringe 
Fald  til  med  tilstrækkelig  Kraft  at  føre  Kloakvandet  langt 
ud  i  Søen.  Til  Trods  for  kostbare  Vandledninger  blev 
Søens  Vand  rundt  om  Havnen  forpestet  og  usundt,  en 
Ulempe,  som  i  høj  Grad  generede  Chicago,  der  var  hen- 
vist til  Søvand.  Der  var  kun  ét  Middel  herimod,  men 
ganske  vist  ét,  som  paa  hele  Guds  grønne  Jord  kun  en 
Yankeehjerne  kunde  udfinde:  Chicagofolkene  vendte  sim- 
pelthen op  og  ned  paa  hele  Flodens  Løb  og  lod  den  fra 
sin  Munding  løbe  opad  mod  Kilden.  Denne  sidste  ligger 
i  Mississippiflodens  Gebet.  Chicagofolkené  forbandt  nu  deres 
Flod  med  sidstnævnte  Strøm,  lukkede  for  dens  gamle  Ud- 
løb ved  Michigansøen  og  pumpede  nu  Søens  Vand  ind  i 
Floden,  saa  at  den  i  Stedet  for  at  løbe  ud  i  denne,  selv  løb 
ud  i  Mississippi. 

Endnu  et  andet  Exempel:  Til  Trods  for,  at  der  i  for- 
skjellige  Kvarterer  blev  boret  artesiske  Brønde,  var  det 
dog  endnu  bestandig  vanskeligt  at  skafle  tilstrækkeligt 
Drikkevand  til  Befolkningen,  der  voxede  i  Spring  af  næsten 
hundrede  Tusinde  ad  Gangen.  Michigansøen,  dette  uhyre 
Ferskvand,  laa  ganske  vist  udenfor  Byen,  men  som  omtalt 
blev  Vandet  nærmest  Havnen  ødelagt.  Derfor  besluttede 
man  sig  til  at  hente  rent  Søvand  ude  fra  den  aabne 
Sø,  og  man  gravede  sig  under  Søens  Bund  en  3  Kilometer 
lang  Tunnel,  hvorigjennem  Vandet  hentedes  af  4  mægtige 

Damppumper  —  alt  dette  er  Beviser  paa  Chicagoernes 
Energi,  Opfindsomhed  og  Følelse  for  Almenvellet.  Men 
man  vilde  aldrig  blive  færdig,  hvis  man  skulde  opregne  de 
talrige  Exempler  paa  de  enkelte  Borgeres  Skaberevne. 
Hvem  har  ikke  læst  om  de  kæmpemæssige  Svine-  og 
Kvægslagterier,  om  Maskinværkstederne,  Støberierne,  Vog^n- 
fabrikerne,  Brandvæsenet  o.  s.  v.  ?  Hvem  har  ikke  hørt 
Tale  om  de  Masser  af  Korn,  som  hvert  Aar  tilføres  Chicago 
og  gjør  den  til  det  størte  Kornmarked  paa  Jorden?  Langs 
Havnekajerne  knejser  der  en  Række  uhyre,  taarnhøje  Korn- 
magasiner, saakaldte  Elevatorer,  mægtige  Sten-  og  Træ- 
bygninger paa  8— lO  Etager.  De  er  bestemte  til  at  optage 
det  Korn,  som  i  Tusinder  af  Vognladninger  strømmer  ind 
fra  alle  Kanter  af  Prærierne.  Derfra  bliver  Kornet  i  lange 
Rør  hældt  ned  i  Skibene  for  at  fordeles  rundt  til  hele 
Verden.  Med  hvilke  Mængder  man  her  maa  manøvre,  kan 
ses  af  en  Statistik  fra  Aaret  1887.  I  dette  ene  Aar  ud- 
skibede Chicago  c.  7  Millioner  Fade  Mel,  22  Millioner 
Bushel  Hvede,  51V2  Millioner  Bushel  Majs,  45  V2  Million 
Bushel  Havre,  12V2  Million  Bushel  Byg,  i  det  hele  140 
Millioner  Bushel  Korn.  I  1887  forsendte  Slagterierne  310 
Millioner  ^  Flæsk  og  ^7 3^ 1 2  Millioner  ^  Oxekjød.  Det  vilde 
føre  mig  altfor  vidt  her  at  give  en  Skildring  af  disse  Slag- 
terier, af  Kvægstaldene,  af  Kornbørserne  o.  s.  v.,  men  om- 
tales bør  det  dog,  at  Chicago  ogsaa  som  Fabriksby  i  de 
sidste  Aar  har  taget  et  overordentlig  Opsving.  I  1888 
fandtes  i  Chicago  2,400  Fabrikker  af  alle  Slags  med  en 
Anlægskapital  af  140  Millioner  Dollars  med  135,000  Arbej- 
dere,    og    den    samlede    Produktionsværdi    oversteg    4000 

Millioner  Dollars.  Chicagos  Handel  repræsenterede  samme 
Aar  en  Værdi  af  iioo  Millioner  Dollars. 

Man  skulde  nu  antage,  at  Chicago  kun  levede  for 
Arbejde,  Handel  og  Gevinst,  og  at  det  ikke  havde  Sans 
for  andet  end  det  rent  materielle.  Men  mærkværdig  nok 
er  Chicago  ogsaa  Sædet  for  højere  Kultur  og  stærkere 
aandeligt  Liv  end  nogen  anden  amerikansk  By.  Den  reli- 
giøse Sans  er  højere  udviklet  i  Chicago  end  i  de  fleste 
andre  store  By  i  Nordamerika.  Besøget  i  de  c.  i8o 
Kirker  er  større,  og  der  bliver  aarlig  privat  udgivet  over 
5  Millioner  Dollars  til  religiøse  eller  velgjørende  Øjemed,, 
bortset  fra  de  store  Bidrag,  som  Staden  yder.  Chicagos 
Skolevæsen  er  fortrinligt,  og  der  anvendes  aarlig  2  Mil- 
lioner Dollars  derpaa.  Folketællingen  i  i886  udviste  ét 
Antal  af  83,000  Skolesøgende  mellem  6—16  Aar  og  det 
af  et  samlet  Børneantal  paa  130,000. 

Endnu  mere  karakteristisk  for  Chicagos  aandelige  Liv 
er  Bibliothekerne,  Højskolerne  o.  s.  v.,  saavelsom  den  Om- 
stændighed, at  Chicago  er  blevet  Amerikas  største  Bog- 
marked. Med  Hensyn  til  Pragtværker  har  det  forlængst 
overfløjet  New- York,  Filadelfia  og  Boston,  og  Forlags- 
foretningerne  indbringe  aarlig  henved  10  Millioner  Dollars. 
I  ethvert  privat  Hus,  som  jeg  besøgte,  fandt  jeg  et  ud- 
mærket sammensat  Bibliothek,  Billeder,  Statuer,  Nipsgjen- 
stande  o.  s.  v.,  og  selvfølgelig  det  i  Amerika  uundgaaelige 
Klaver.  Alt  dette  er  Tegn  paa,  at  man  i  Chicago  aldeles 
ikke  lever  udelukkende  for  Guldkalven,  saaledes  som  man 
ofte  tror  det  i  Udlandet. 

En  stor  Luxus  udfoldes   af  de  nydelsessyge   Chicago- 

damer  med  Hensyn  til  deres  Vogne  og  Heste.  Paa  smukke 
Søndageftermiddage  ser  man  paa  de  brede,  skyggefulde 
Alléer  og  Bulevarder  utallige,  private  Vogne,  ligefra  den 
eleganteste  Landauer,  forspændt  med  prægtige  Heste  lige 
ned  til  »Enspænderbuggyen«,  ofte  styret  med  fast  Haand 
af  et  kvindeligt  Væsen.  Ligeledes  vil  man  om  Vinteren 
næppe  noget  Steds  i  Verden  se  smukkere  Slæder  end 
dem,  der  i  skarpt  Trav  fare  op  og  ned  ad  de  lange  Al- 
léer, saa  at  Sneen  flyver  til  begge  Sider  ligesom  Støv. 
Chicagoerne  er  ogsaa  anerkjendte  for  at  være  de  flittigste 
Teatergængere,  og  ikke  en  Gang  paa  den  hellige  Søndag 
nænne  de  at  lukke  for  Th  alias  Tempel.  Under  Navn  af  »sa- 
cred  concerts^':  bliver  der  her  hver  Søndag  for  propfuldt 
Hus  opført  Operaer,  Skuespil  og  Operetter,  uden  at  Gejst- 
ligheden gjør  nogensomhelst  Indsigelse.  I  Selskabslivet  er 
Chicagodamerne  mere  livlige,  naive  og  utvungne  end  New- 
Yorkerdamerne ,  og  skjønt  Søsterstædernes  Misundelse 
fører  alskens  bagtalerisk  Snak  om  den  unge  Millionstads 
Damer,  saa  er  jeg  overbevist  om,  at  mangen  en  Besøger 
paa  Verdensudstillingen  derovre  let  vil  tabe  baade  Haand 
og  Hjerte.  Chicago  er  i  det  hele  taget  med  Hensyn  til 
sine  sociale  Forhold  langt  bedre  end  det  Renommé,  som 
Staden  nyder  i  Europa.  Dette  maa  delvis  tilskrives  nogle 
Sensationsblade,  som  søge  at  skaffe  sig  en  Læsekreds  ved 
opdigtede  eller  i  al  Fald  overdrevne  Skandalehistorier,  og 
paa  den  anden  Side  bære  ogsaa  de  sidste  Aars  anarkistiske 
Spektakler  og  de  irske  Revolutionsselskaber  Skylden  der- 
for. Men  ligesom  i  London  eller  Paris  er  disse  Samfundets 
Kræftskader  kun   indskrænket  til   smaa  Kredse,    som    ikke 

har  nogetsomhelst  at  gjøre  med  Amerikanerne,  og  som 
udelukkende  rekruteres  af  fremmede,  udenlandske  Elementer, 
der  kun  blive  taalte.  Medens  de  saaledes  paa  Afstand 
tage  sig  utrolig  truende  ud,  skrumpe  de  paa  nært  Hold 
ind,  ja,  jeg  kan  næsten  sige,  til  en  ren  Latterlighed,  som 
Chicagoerne  selv  ikke  tillægge  nogen  Betydning. 

De  fremmede  Elementer,  fremfor  alle  Bøhmerne,  Skandi- 
naverne, Ungarerne  og  Italienerne  er  ganske  sikkert  meget 
talrigt  repræsenteret,  men  her  danne  de  mærkværdig  nok 
meget  mere  end  andre  Steder  selvstændige  Kolonier  og 
blande  sig  meget  lidt  med  Befolkningens  Flertal,  der  ud- 
gaar  fra  rene  Yankeefamilier.  Ved  Siden  af  »the  westeners« 
(Folk  fra  Vesten)  bestaar  en  stor  Del  af  det  finere  Selskab 
hovedsagelig  af  Yankeer,  der  komme  hertil  som  unge 
Mennesker,  efter  at  de  maaske  har  gaaet  i  Harward- 
eller  i  Yale-Høj skolen  og  derefter  har  fulgt  det  store  Tog 
mod  Vesten  for  at  skaffe  sig  en  Livsstilling  og  grundlægge 
et  Hjem.  Denne  Indvandring  af  dannede  Elementer  fra 
Østen  bliver  hvert  Aar  større.  Ved  Siden  af  Skandi- 
naverne er  Chicagos  tyske  Element  af  særlig  Betydning. 
Det  er  særdeles  talrigt,  og  det  indtager  ikke  blot  i  Hen- 
seende til  Antal  men  ogsaa  i  Handel,  Industri  og  Kunst 
en  dertil  svarende  Stilling.  De  har  deres  Skoler,  Fore- 
ninger, Klubber  og  deres  Presse,  ja  Illinois  Stats-Tidende,  der 
udkommer  og  redigeres  paa  Tysk,  kan  anses  for  Chicagos 
bedste  Blad  og  et  af  de  bedste  i  Landet.  Man  ser  ogsaa 
hvor  vigtigt  det  tyske  Element  er  udadtil,  idet  mange 
Meddelelser  fra  Myndighederne,  Jernbane-  og  Sporvogns- 
selskaberne  fmdes    opslaaet  baade   paa   Engelsk   og   Tysk. 

Nordamerika.  1 2 

Som  man  vil  kunne  se  af  foranstaaende,  kan  man  kun 
billige  Valget  af  Chicago  til  Skueplads  for  den  næste 
Verdensudstilling.  Hovedsagelig  vil  denne  saavelsom  dens 
Forgænger,  Hundredaarsfestens  Udstilling  i  Filadelfia 
1 876,  vistnok  kun  blive  en  amerikansk  Udstilling,  og  for  en 
saadan  er  Chicago  afgjort  gunstigere  end  New-York.  Og 
hvad  Europa  angaar,  saa  vilde  Besøget  paa  den  ameri- 
kanske Udstilling  vel  falde  lige  tarveligt  ud,  enten  den 
blev  foranstaltet  i  den  ene  eller  anden  af  de  to  Hoved- 
stæder. I  alt  Fald  burde  enhver  europæisk  Gjæst,  naar 
han  tog  til  Amerika,  ikke  undlade  at  besøge  Yankeelandets 
største  Vidunder,  den  ny  Millionstad  Chicago. 


PACIFIKBANERNE. 


Lyer  er  endnu  næppe  gaaet  et  kvart  Aarhundrede 
siden  den  første  transkontinentale  Jernbane  i  Nordamerika 
blev  aabnet.  Endnu  for  et  Par  Aar  siden  var  General  Fri- 
mont  i  Live,  han,  der  som  Oberst  foretog  det  berømte, 
moderne  Argonautertog  fra  Hav  til  Hav  gjennem  den  store 
»amerikanske  Ørken«,  netop  den  samme  Vej,  som  den 
nuværende  Central-Pacifikbane  gaar.  Da  han  foretog  sin 
første  Expedition  i  Fyrrerne,  var  hele  det  omtrent  2  Mil- 
lioner engelske  Kvadratmil  store  Distrikt  vesten  for  Missis- 
sippi endnu  næsten  overalt  jomfruelig  Jord,  kun  gjennem- 
strejfet  af  Indianere  og  Bøfler,  hvilke  sidste  tumlede  sig 
paa  Prærierne  i  Hjorder  paa  Hundredetusinder.  Endnu 
for  1 6  Aar  siden  mødte  Forfatteren  af  disse  Linjer,  da  han 
paa  Kansas-Pacificbanen  kjørte  gjennem  Prærierne  fra  Kan- 
sas, en  Hjord  paa  Hundreder  af  Bøfler,  som  frembød  et 
velkomment  Vildt  for  Passagererne,  som  skød  med  deres 
Geværer  og  Revolvere  ind  i  de  hastig  forbigalopperende, 
mørke  Masser.     For  lo  Aar  siden  var  det  heller  ikke  sjæl- 

dent  at  træffe  Indianere  paa  Prærien,  skjønt  de  allerede 
da  for  Størstedelen  var  undertvungne  og  anbragte  i  Reserva- 
tioner, og  næsten  hver  Uge  bragtes  der  en  Jobspost  om 
en  Nedsabling,  som  skyldtes  Indianerne.  Indtil  for  lO  Aar 
siden  var  Central-Pacifik  den  eneste  Skinnevej  mellem  Ame- 
rikas Østen  og  Kalifornien  og  blev  her  saavelsom  der  be- 
tragtet som  et  moderne  Underværk,  som  et  teknisk  Kæmpe- 
værk uden  Mage.  Den  Gang  var  der  vel  kun  faa,  som 
anede,  at  denne  Pacifikbanes  Monopol  kun  skulde  vare  faa 
Aar,  og  at  den  ikke  skulde  have  bestaaet  i  2C  Aar,  før  4 
nye  Konkurrencebaner  fra  Hav  til  Hav  vilde  blive  til  Vir- 
kehghed. 

Nuomstunder  løber  der  allerede  saavel  nord  som  syd 
for  den  første  Bane  2  andre  Pacifikbaner,  som  i  Hoved- 
sagen er  parallele  med  hin,  og  det  taler  ikke  lidt  til  Gunst 
for  det  amerikanske  Folks  Dristighed  og  Energi,  saavelsom 
den  tempererede  Zones  Livskraft,  at  det  amerikanske 
Fastland  netop  i  hine  Breddegrader,  hvor  det  har  den 
største  Udstrækning  fra  Vest  til  Øst,  Ve  ^^  Jordens  Omkreds, 
er  skinnebelagt,  medens  der  paa  det  smalle  Sted  i  Central- 
amerika endnu  ikke  er  nogen  Jernvej,  og  Lastdyret  her 
alene  tilvejebringer  Forbindelsen  mellem  de  to  Have. 

Foreløbig  og  sandsynligvis  ogsaa  for  de  næste  Aartier 
har  denne  storartede,  næsten  febrilske  Jernbanebygning  vel 
sagtens  naaet  en  Hviletid,  og  det  er  da  interessant  at  un- 
dersøge, hvorvidt  dette  Bygnings-  og  Spekulationsraseri  har 
kunnet  opvise  Resultater,  der  svare  Regning  i  financiel  og 
civilisatorisk  Henseende. 

Man   mener  i  Almindelighed,    at  Forbindelsen  mellem 

det  atlantiske  Hav  og  Stillehavskysten,  altsaa  Kaliforniens 
med  Østen,  har  været  den  ledende  Tanke  hos  dem,  som 
byggede  disse  Baner,  men  dette  er  kun  til  Dels  sandt. 
Færdslen  paa  de  gjennemgaaende  Tog  mellem  Øststaterne 
og  Kalifornien  er  knapt  tilstrækkelig  til  at  dække  de  stor- 
artede Driftsomkostninger  blot  ved  en  eneste  Banelinje. 
Det  er  ikke  de  mellem  Mississippi  og  San  Francisco  løbende 
Iltog  og  direkte  Fragtforsendelser,  som  udgjøre  disse  Jern- 
baners Hovedindtægtskilder,  men  det  er  den  lokale  Per- 
son- og  Fragttrafik,  saavelsom  Slaget  af  de  kæmpemæs- 
sige, mange  Tusinde  Kvadratmile  omfattende  Stykker  Land, 
som  Staten  har  overladt  Selskaberne.  Det  var  disse  sidste 
og  den  Omstændighed,  at  Midten  af  Nordamerika,  som  i 
Udstrækning  svarede  til  det  halve  Evropa,  og  hidtil  var 
ubebygget,  nu  aabnedes  for  Kulturen,  —  det  var  dette, 
som  gav  de  dristige  Spekulanter  den  væsentligste  Garanti. 
Kun  den  ældste  og  første  Pacifikbane,  den  saakaldte  Union- 
og  Centralbane  fik  strax  fra  de  forenede  Staters  Rege- 
ring en  betydelig  Understøttelse,  men  de  senere  Linjer  har 
maattet  finde  deres  Udkomme  i  Fragt-  og  Personindtægter 
og  i  Salget  af  det  dem  tilstaaede  Land  til  Nybyggere.  Og 
hidtil  har  Erfaringen  vist,  at  disse  Baner,  der  stod  paa 
egne  Ben  og  ikke  paa  Regeringens  Krykker,  kom  mere 
hurtig  i  Vejret  og  snart  befandt  sig  i  en  bedre  Stilling  end 
Union-  og  Centralbanen,  der  i  sin  Tid  var  en  civilisato- 
risk Nødvendighed.  Den  senere  opstaaede  Atchison- 
Topeka  -  Santa  Fé  -  Bane ,  saavelsom  den  nordlige  Pacifik- 
bane, viste  sig  som  saa  udmærkede  og  indbringende  Fore- 

tagender,  medens  den  kanadiske  Pacifikbane  er  en  militær- 
strategisk Nødvendighed,  men  ikke  en  civilisatorisk. 

Det  er  ualmindelig  lærerigt  at  studere  Statistiken  over 
de  Arealer,  som  de  forenede  Stater  har  skjænket  Jernbane- 
selskaber som  en  Slags  Understøttelse.  Den  mest  stor- 
artede af  disse  Afstaaelser  er  faldet  i  den  nordlige  Pacifik- 
banes  Lod;  thi  den  omfatter  42  Millioner  Acres,  altsaa 
mere  end  dobbelt  saa  meget  som  hele  Kongeriget  Dan- 
mark. Union  Pacifik  erholdt  foruden  Pengeunderstøttelse 
12  Millioner  Acres,  Syd  Pacifikbanen  9^2  MiUion,  Kansas- 
Pacifik  6  Millioner,  Kalifornia  og  Oregon,  Oregon -Central 
og  Sidelinjerne  til  Syd-Pacifik  fik  hver  372  Million  Acres, 
Burlington  og  Missouri-River  hver  2^2  Million  og  Denver- 
Pacifik  I  Million  Acres,  hvad  der  dog  altid  er  betydelig 
mere  end  Laaland  og  Falster  tilsammen.  I  det  hele  taget 
er  der  hidtil  til  de  vestlige  og  sydlige  Jernbanelinjer  bort- 
givet  162^/2  Million  Acres,  altsaa  et  Landomraade  af  Stør- 
relse som  Østrig-Ungarn.  Hvor  stort  maa  ikke  det  Land 
være,  der  kan  tillade  sig  slige  Afstaaelser. 

Siden  jeg  for  første  Gang  drog  gjennem  det  store 
Vestens  Prærier  dels  paa  Jernbane,  dels  paa  meget  simp- 
lere Transportmidler,  er  der  ved  Siden  af  de  ovenfor 
nævnte  Baner  opstaaet  en  hel  Række  andre,  der  er  knyttet 
saa  inderlig  sammen  med  Pacifikbanerne,  at  det  næppe  er 
muHgt  at  sondre  dem  og  inddele  dem  i  bestemte  Jernbane- 
systemer, og  nuomstunder  er  det  endogsaa  meget  svært 
at  sige,  hvor  mange  Jernbaner  der  egentlig  føre  til  Kali- 
fornien.  Skjønt  o^er  et  Dusin  Baner  bære  Navnet  Paci- 
fikbanerne,  kan  man   med  Rette    kun    betegne    de  Baner, 

med  dette  Navn,  som  udgaa  fra  Mississippi  og  ikke  øst 
for  Klippebjergene  udmunde  i  et  andet  Spor,  men  paa 
egen  Haand  overskride  Klippebjergene  eller  omgaa  dem 
paa  særlig  gunstige  Steder.  Disse  Baner  er  Union-  og 
Central-Pacifik,  Nord-Pacifik,  den  kanadiske  Pacifik,  Atchi- 
son-,  Topeka-,  Santa  Fé-Banen  og  Syd-Pacifikbanen.  Des- 
uden er  der  endnu  en  smalsporet,  lokal  Bane,  Denver-  og 
Rio  Grande-Banen  og  den  nylig  fuldendte  Atlantic-Pacifik, 
som  passerer  Klippebjergene. 

Ad  disse  sex  gjennemgaaende,  étsporede  Baner  er  det 
nuomstunder  muligt  pr.  Vaggon  at  naa  det  stille  Hav. 
Det  tager  gjennemsnitlig  sex  Dage  og  ligesaa  mange 
Nætter,  og  den  hurtigste,  regelmæssigste  Fart  imellem  New- 
York  og  San-Francisco  regnes  til  fem  Dage,  nemlig  Kjørs- 
len  ad  Pennsylvaniabanen  til  Chicago,  derfra  med  Rock 
Island-  og  Pacifikbanen  til  Omaha,  og  derfra  over  Union- 
og  Centralbanen  direkte  til  San  Francisco,  i  det  hele  en 
Strækning  paa  5,259  Kilometer. 

Enhver  anden  Vej  mellem  de  to  Hovedhavne  er  læn- 
gere og  tidsspildende,  skjønt  Bekvemmelighederne  ved  at 
rejse  paa  de  andre  Baner  er  de  samme  og  paa  Nord-Paci- 
fik endog  meget  større.  Paa  alle  Linjer  finder  det  første 
Vognskifte  Sted  i  Chicago  eller  San  Louis  og  det 
andet  ved  Missouri  eller  Mississippi.  Fra  de  store  Statio- 
ner Kansas  City,  Omaha  og  St.  Paul  lige  til  San  Francisco 
skiftes  der  ikke  Vogn.  Paa  alle  Baner  findes  der  pragt- 
fulde Sove-  og  Salonvogne,  paa  den  nordlige  endogsaa 
Spisevogne,  der  er  luxuriøst  udstyrede  og  yde  et  fortræffe- 
ligt Køkken.     Der  er  i  den  Grad  sørget  for  de  Rejsendes 

Bekvemmeligheder,  at  Damer  nuomstunder  tilendebringe 
hele  Kjørslen  fra  det  stille  Hav  til  Atlanterhavet  uden 
nogensomhelst  Afbrydelse  og  uden  at  føle  sig  besværet 
deraf.  Betragtet  fra  et  rent  turistmæssigt  Standpunkt,  er 
Turen  med  Nord-Pacifikbanen  absolut  at  foretrække  for  en- 
hver anden.  Jeg  har  i  de  sidste  Aaringer  berejst  samtlige 
Pacifikbaner  og  kan  derfor  tale  af  Erfaring. 

Den  interessanteste  Del  af  alle  disse  Banestrækninger 
er  Passagen  over  Klippebjergene  og  hele  det  Parti,  som 
ligger  vest  for  disse,  forinden  man  naar  det  stille  Hav. 
Bjergene  og  Floddalene  langs  med  den  nordlige  Pacifik- 
bane  gjennem  Washington  og  Oregon  høre  til  de  skjøn- 
neste  og  mest  storartede,  som  jeg  har  set  paa  mine  aare- 
lange  Rejser  i  næsten  alle  Verdensdele.  Men  paa  den  an- 
den Side  staar  dog  ogsaa  Nedstigningen  fra  Nevadas  Høj- 
slette og  Sierra  Nevada  ned  til  det  »velsignede«  Kalifornien 
i  min  Erindring  som  noget  ganske  uforglemmeligt.  Kjør- 
selen  over  de  store  Prærier  indtil  den  østlige  Side  af 
Klippebjergene  er  paa  alle  Banelinjer  lige  ensformig  og 
uinteressant  undtagen  for  den,  der  har  kjendt  disse  Prærier 
i  deres  oprindelige  Tilstand  og  maaske  endog  selv  har 
været  Øjenvidne  til  deres  i  Kulturhistorien  ganske  ene- 
staaende  Udvikling.  Sammenligningen  mellem  to  lige  store 
Kort  over  Nordamerika  fra  1846  og  1890  er  i  saa  Hen- 
seende ualmindelig  lærerig.  Man  skal  blot  lægge  dem  oven- 
paa  hinanden  og  trykke  dem  begge  ind  imod  en  Rude, 
saaledes  at  Bjerg-  og  Flodlinjerne  dække  hinanden.  Dér, 
hvor  der  paa  den  store  tomme  Plads  paa  det  ældre  Kort 
hinsides  Mississippi  stod  Ordene :  den  store  amerikanske  Ør- 

ken,  ukjendte  Egne«,  der  ser  man  paa  det  ny  Præriernes 
udstrakte  Jernbanenet,  saavelsom  et  Utal  af  smaa  og  store 
Byer,  som  siden  den  Tid  er  opstaaet  der.  De  store, 
brede,  vidt  fra  hinanden  spærrede  Bogstaver  i  Ordet  »de- 
sert« (Ørken)  bedækker  maaske  Navnene  Denver,  Wi- 
chita,  Topeka,  Kansas  City,  Stæder  paa  50,000  til  200,000 
Indbyggere,  og  i  Udkanten  af  denne  Ørken  ligger  der  en 
uafbrudt  Kjæde  af  Vestens  vigtigste  Handelsbyer:  Minne- 
apolis, St.  Paul,  Omaha,  Lincoln,  St.  Joseph,  Leavenworth, 
Kansas  City,  Fort  Scott  o.  s.  v.  De  tomme  Steder  vesten 
for  Klippebjergene  er  fyldte  med  detaljerede  Angivelser  af 
samtlige  Bjergkjæder  og  med  By-  og  Statssignaturer.  Og 
mellem  begge  disse  Kort  over  et  og  samme  Land  ligger 
kun  en  Menneskealders  korte  Tidsrum.  Dette  at  et  Land 
paa  ^2  Million  Kvadratmil  er  blevet  oplukket  gjennem 
Jernbanerne,  dette  at  Millioner  af  Mennesker  har  foretaget 
et  Argonautertog  til  Prærierne  og  har  bebygget  dem  — 
dette  er  vel  noget  enestaaende  i  Menneskeslægtens  Historie, 
og  en  lignende  Folkevandring  under  saa  regelmæssige  og 
rolige  Forhold  vil  efter  Verdensdelenes  Skikkelse  heller 
aldrig  kunne  foretages  igjen.  Men  Forholdene  i  de  store 
Prærier  var  nu  ogsaa  saa  gunstige  som  vel  muligt,  og  Pa- 
cifikbanerne  dannede  ligesom  store  Afledningsrender,  gjen- 
nem hvilke  de  overskydende  Folkemasser  i  Strømmen  ud- 
gød sig  over  Prærierne.  Pacifikbanerne  har  haft  den  ri- 
geste Indtægt  heraf  og  har  det  den  Dag  i  Dag.  Thi  Vær- 
dien af  deres  for  Størstedelen  endnu  uafsatte  og  fra  10  til 
15  Millioner  Tønder  Land  omfattende  Jordstykker  er  imid- 

lertid  steget  fra  den  oprindelige  Gjennemsnitspris  af  i  eller 
2  Dollars  til  lo,  20,  ja  endog  flere  endnu. 

De  paa  Prærierne  opblomstrende  Stæder  og  Lands- 
byer yde  dem  tilstrækkelig  Gods-  og  Personfrekvens.  Paa 
de  i  Prærierne  liggende  Dele  af  Pacifikbanerne  løber  der 
ogsaa  daglig  2—4  lokale  Persontog  og  omtrent  ligesaa 
mange  Godstog.  Derimod  passeres  Klippebjergene  paa 
hver  Banelinje  daglig  kun  af  et  eneste  Persontog,  der  sæd- 
vanligvis bestaar  af  2  eller  3  Sovevaggoner,  ligesaa  mange 
Personvaggoner  og  to  Bagagevogne.  Om  Sommeren,  da 
Færdslen  paa  Nordpacifikbanen  paa  Grund  af  den  mærk- 
værdige Yellowstonepark  og  den  vidunderlig  dejlige  Co- 
lumbiadal  er  betydelig  stærkere  i  Anledning  af  de  mange 
Turister,  bliver  Togene  her  hyppig  delt  i  2  eller  3  Afde- 
linger, som  da  følge  efter  hinanden  med  Mellemrum  af  2 
eller  3  engelske  Mil.  Imidlertid  er  de  Indtægter,  som  Ba- 
nerne har  af  Personfrekvensen,  især  den  gjennemgaaende, 
temmelig  tvivlsomme,  thi  takket  være  Konkurrensen  paa 
de  enkelte  Pacifikbaner,  bliver  Passagerprisen  stundom  sat 
ned  til  en  næsten  latterlig  Sum.  I  Aaret  1884  kjørte  man 
fra  Chicago  til  St.  Paul,  en  Strækning  paa  omtrent  660 
Kilometer  for  én  Dollar,  og  i  Foraaret  1887  betalte  jeg  for 
Turen  fra  San  Francisco  til  Chicago,  en  Strækning  paa 
næsten  4CXX)  Kilom.,  kun  25  Dollars,  endskjønt  den  offi- 
cielle Pris  androg  det  femdobbelte  af  denne  Sum.  Ja  en 
kort  Tid  kunde  man  endogsaa  komme  fra  San  Francisco 
til  Chicago  for  15   Dollars. 

Den  omtalte  Folkevandring  indskrænkede  sig  dog  ikke 
blot  til  det  store  Prærigebet    men    strakte  sig  ogsaa  delvis 

allerede  før  Pacifikbanerne  blev  aabnet,  til  Stillehavets  hen- 
rivende Kyster.  Ganske  vist  var  Hovedbevæggrunden  til 
dette  Tog  mod  Vesten  i  de  første  Aar  de  nyopdagede 
store  Guldlejer  i  Kalifornien.  Men  det  varede  ikke  længe, 
før  Bebyggelsen  af  alle  Pacifikstaterne  hvilede  paa  et  fast- 
ere Grundlag.  Indvandrerne  havde  hurtig  erkjendt,  at 
det  rigeste  Guldfund  egentlig  beroede  paa  Jordens  Bear- 
bejdelse. Kalifornien  er  ogsaa,  efter  at  dets  Guldminer  er 
udtømte,  blevet  ved  at  være  et  Guldland,  men  kun  med 
Hensyn  til  Agerdyrkning,  medens  der  i  det  nærliggende 
Oregon  og  Washington  udviklede  sig  en  høj  Kultur  end- 
ogsaa  uden  Guld  og  Pacifikbaner ,  disse  to  store,  civilisa- 
toriske Kræfter.  Oregon  og  Washington,  med  ét  Ord 
Columbiastrømmens  store  Floddal,  var  fuldstændig  skilt  fra 
Kaliforniens  og  Mississippistaternes  Kultur  ved  mægtige  Bjerg- 
partier og  store  Højsletter,  ja  isoleret  i  den  Grad,  at  de, 
saa  at  sige,  kunde  anses  for  en  stor  0  i  det  Stille  Hav, 
der  udelukkende  stod  i  Forbindelse  med  Kalifornien,  de 
atlantiske  Stater  og  Evropa  gjennem  Dampskibslinjer. 
Alligevel  havde  Oregon  og  Washington  deres  Stæder, 
deres  Jernbanenet,  deres  egen  højt  udviklede  Industri,  end- 
skjønt  hver  eneste  Jernbaneskinne  og  hver  eneste  Nagle 
maatte  bringes  derhen  ad  Søvejen  og  forbi  Cap  Horn. 
Dette  er  det  kraftigste  Bevis  paa  den  storartede  Rigdom 
og  den  endmere  storartede  Fremtid,  som  tilhører  de  nord- 
vestlige Pacifikstater.  Den  nordlige  Pacifikbane  agerede 
altsaa  her  ikke  helt  og  holdent  Pioner  saaledes  som  ude  i 
Prærierne,  den  oplukkede  ikke  disse  Lande  for  Bebyggelse, 
men  den  forefandt  allerede  ordnede  Forhold.     Den   tilveje- 


bragte  kun  Forbindelsen  mellem  dette  for  Størstedelen  be- 
byggede Nordvesten  og  Mississippidalen,  og  derfor  var 
dette  Foretagende,  financielt  set,  kun  vanskeligt,  saalænge 
Banen  var  ufuldendt.  Efter  sin  Fuldendelse  var  den  strax 
meget  gunstigere  stillet  end  nogensomhelst  anden  Pacifik- 
bane,  og  dens  Fremtid  er  ogsaa  meget  mere  lovende. 
Ganske  anderledes  end  paa  denne  eller  hin  Side  af  Klippe- 
bjergene stille  Forholdene  sig  paa  selve  den  store  Slette. 
De  kommende  Masser  af  Nybyggere  fyldte  ligesom  en 
Oversvømmelse  strax  Floddalene  og  de  dybere  liggende 
Distrikter  men  lod  Bjergene  fuldstændig  urørte,  saaledes 
at  det  mægtige,  omtrent  en  Million  engelske  Kvadratmil 
omfattende  System  af  Klippebjerge  ragede  i  Vejret  fra  det 
amerikanske  Fastlands  Kulturhav,  ligesom  en  høj  og  stejl 
0.  —  Man  kan  næppe  vente,  at  Pacifikbanerne  paa  den 
Strækning,  der  ligger  indenfor  Klippebjergene  nogensinde 
vil  svare  Regning,  thi  Størstedelen  af  det  uhyre  Distrikt 
vil  aldrig  kunne  yde  Betingelserne  for  en  nogenlunde  be- 
tydelig Bebyggelse,  men  det  vil,  takket  være  sin  Ørken- 
og  Steppekarakter,  bestandig  forblive  en  Mark  for  Jægere, 
Trappere  og  Hyrder.  I  korte  Perioder  drage  nogle  enkelte 
Egne  Nybyggere  til  sig,  mest  Guldgravere;  men  saasnart 
Beholdningen  af  ædle  Metaller  er  udtømt,  bliver  Kolonien 
lige  strax  atter  forladt.  Jeg  er  saaledes  kommen  igjennem 
Byer,  der  for  5—6  Aar  siden  havde  flere  tusinde  Indbyg- 
gere, men  som  næppe  har  hundrede  i  Dag  og  vel  sagtens 
med  det  første  helt  vil  synke  i  Grus.  Staten  Nevada  er  i 
Øjeblikket  i  hurtig  Tilbagegang  og  vil  rimeligvis  snart  igjen 

antage  den  samme  Ørkenkarakter,  som  den  frembød  før 
man  opdagede  Guld  og  Sølv  i  dette  Land. 

Den  samme  Skjæbne  forestaar  i  øvrigt  ogsaa  mange 
andre  Egne  ved  Pacifikbanerne,  naar  der  ikke  snart  bliver 
sat  en  Stopper  for  den  ubarmhjertige  og  meningsløse 
Skovødelæggelse.  Der  viser  sig  allerede  ikke  blot  langs 
Pacifikbanerne  men  ogsaa  i  andre  Egne  af  de  forenede 
Stater  frygtelige  Følger  af  denne  Skovødelæggelse  ved  be- 
standig ringere  Regnmængde,  ved  at  Floderne  udtørres,  og 
ved  at  Jordens  Produktionsevne  formindskes. 

Som  allerede  bemærket,  er  Nordpacifikbanen  det  Jern- 
baneforetagende, som  hviler  paa  det  mest  sohde  Grundlag. 
Af  alle  Linjerne  passerer  den  de  gunstigste  Landstræk- 
ninger og  viger  i  Montana,  hvor  den  løber  langs  med  de 
frugtbare  og  rige  Floddale,  for  Størstedelen  udenom  det 
omtalte  Ørkenparti.  Dens  Jordstykker  er  langt  de  bedste, 
og  de  Egne,  som  den  passerer,  er  nu  ligesaa  stærkt  kolo- 
niserede som  de  andre  Baners  og  vil  i  den  nærmeste  Frem- 
tid rimeligvis  i  høj  Grad  distancere  dem.  De  to  korteste 
Pacifikbaner,  Central-  og  Union-  og  Alanticpacifik,  føre, 
saalænge  de  ligge  indenfor  Klippebjergenes  Omraade,  alt- 
saa  omtrent  tusinde  Kilometer,  gjennem  Ørkener  og  regn- 
løse Stepper  og  har  oven  i  Kjøbet  meget  at  lide  af  van- 
skelige Sneforhold  om  Vinteren.  Syd-Pacifik,  som  fører 
gjennem  det  sydlige  Arizona  og  Kalifornien,  undgaar  dels 
Snehindringerne  som  ogsaa  Klippebjergenes  høje  Rygge, 
men  de  Egne,  som  den  passerer,  egne  sig  Hgeledes  kun  i 
ringe  Grad  til  Bebyggelse.  Den  sydlige  Pacifik  danner 
den    direkte    Forlængelse    af  Texas-Pacifik,    hvis    vestlige 


Del  fører  gjennem  Texas  tørre  Højsletter.  Dens  østlige 
Del  passerer  ganske  vist  stærkere  bebyggede  Egne,  men 
til  Gjengjæld  er  Linjerne  her  udsatte  for  Red  Riverdalens 
hærgende  Oversvømmelser. 

Den  nordligste  af  Pacifikbanerne,  Canadian-Pacifik,  er 
foreløbig,  som  allerede  kun  antydet,  fremfor  alt  en  stra- 
tegisk Bane,  som  gjør  det  muligt  for  den  kanadiske  Re- 
gering at  naa  Manitoba,  Nordvestprovinserne  og  British 
Columbia,  uden  at  overskride  de  forenede  Staters  Grænse 
og  maatte  lægge  Beslag  paa  en  af  disses  Baner.  Den  var 
en  Nødvendighed,  hvad  der  allerede  viste  sig  under  Indi- 
aneropstanden i  1884;  thi  uden  Canadian-Pacifikbanen  vilde 
det  vel  have  været  umuligt  inden  faa  Maaneder  at  under- 
trykke Opstanden.  Canadian-Pacifikbanen  passerer  egentlig 
kun  i  Provinsen  Manitoba  gode  Jordstrækninger,  der  egne 
sig  for  Agerdyrkning.  Den  østlige  Del  fører  gjennem  ud- 
strakte Underskove,  og  den  vestlige,  lige  hen  til  Klippe- 
bjergene, gjennemfarer  store  træløse  og  for  Agerdyrkningen 
kun  lidet  egnede  Stepper.  Der  vil  rimeligvis  først  i  næste 
Aarhundrede  blive  gjort  Forsøg  paa  at  opdyrke  dette  Land, 
som  er  udsat  for  en  fem  Maaneder  lang  og  meget  stræng 
Vinter.  Saavel  Banens  Anlæg  som  dens  Drift  er  kun 
mulig  ved  Statstilskud,  thi  hverken  den  højst  sparsomme 
lokale  eller  den  gjennemgaaende  Trafik  er  tilstrækkelig  hertil. 
De  kanadiske  Havne  fryse  nemlig  til  i  flere  Maaneder  af 
Aaret,  og  langs  Banelinjerne  er  der  kun  faa  bebyggede 
Egne.  Men  for  den  engelske  Regering  er  denne  Bane  af 
særlig  Vigtighed,  da  den  frembyder  den  hurtigste  Forbin- 

delse  med  Indien,  i  Fald  Vejen  gjennem  Suezkanalen  af  en 
eller  anden  Grund  blev  spærret. 

Canadian-Pacifikbanen  er  den  længste  af  de  fem  Linjer ; 
thi  medens  Banerne  i  de  forenede  Stater  først  tage  deres 
Udgangspunkt  ved  Mississippi  eller  de  kanadiske  Søer, 
danner  Canadian-P.  en  uafbrudt  Banelinje  fra  det  østlige 
Kanada,  altsaa  næsten  ved  Atlanterhavet,  indtil  det  Stille 
Hav,  omtrent  6000  Kilometer.  I  hvert  Fald  er  de  fem 
gjennemgaaende  Baner  i  Nordamerika  de  mest  storartede 
Jernbaneforetagender  siden  Lokomotivets  Opfindelse  og 
dette  Aarhundredes  betydeligste  og  dristigste  Samfærdsels- 
veje, saa  at  Teknikerne  i  de  kommende  Tider  rimeligvis 
ville  betegne  dette  Aarhundrede  som  Jernbanernes. 

De  Hundreder  af  Millioner,  som  deres  Anlæg  udkrævede, 
ophjalp  paa  den  mest  storartede  Maade  Industrien ;  de 
uhyre  Landstrækninger,  som  de  lukkede  op  for,  havde  en 
Folkevandring  derhen  til  Følge  og  var  Aarsagen  til,  at  de 
forenede  Staters  Tyngdepunkt  og  Nordamerikas  Befolknings 
Hovedsæde  flyttede  sig  fra  de  atlantiske  Kyster  over  til 
Midten,  til  Mississippidalen.  Pacifikbanerne  var  Banebry- 
dere for  Civilisationen  og  er  endnu  den  Dag  i  Dag  dens 
vigtigste  Bærere,  af  en  Betydning  som  Stephenson  vel 
aldrig  havde  drømt  om,  da  han  for  60  Aar  siden  lod  den 
første  ubehjælpsomme,  ufuldkomne  Dampvogn  kjøre  fra 
Stockton  til  Darlington. 


TRE  REJSER  TIL  KANSAS  CITY. 

er  er  endnu  knapt  hengaaet  et  kvart  Aarhundrede 
siden  den  første  store  Forbindelsesbane  mellem  det  Atlan- 
tiske og  det  Stille  Hav  i  en  Længde  af  over  30(X)  engel- 
ske Mil  blev  gjort  færdig,  og  den  sidste  Skinne  i  denne 
storartede  Bane  blev  slaaet  fast  paa  sin  Svelle  med  den 
historiske,  gyldne  Nagle.  En  Jernbanerejse  til  Guldlandet 
var  den  Gang  endnu  en  Begivenhed.  Man  kjørte  igjennem 
umaadelige,  uudforskede  Prærier,  hyppig  mellem  vilde  Bøffel- 
og  Antilopehjorder,  ofte  forfulgt  af  de  skalptørstige  gru- 
somme Arrapacher  og  Sioux.  Man  overskred  Klippebjerge- 
nes øde  Højdedrag  og  Ørkenfladerne  i  Utah  og  Nevada,  man 
takkede  endelig  sin  Gud,  naar  han  havde  ført  den  Rej- 
sende gjennem  disse  8  Dage  og  8  Nætter  lange  Ild-  og 
Vandprøver. 

Det  store  Vesten  var  den  Gang  i  Virkeligheden  ikke 
særlig  indbydende.  Indianerne  var  stadig  Herrer  over  Lan- 
det og  forsvarede  deres  Besiddelse  paa  hin  grusomme 
Maade,  som  vi  har  lært  at  kjende  fra  Bøger  og  Blade  fra 
hin  Tid.     Det  2  Millioner  Kvadratmil   store    Land   vest  for 

Mississippi  -  man  lægge  vel  Mærke  til  Millioner  Kvadrat- 
mil —  var  for  Størstedelen  ubekjendt  og  uudforsket. 
Landkortet  fra  hin  Tid  viste  en  stor  jomfruelig  Plet  med 
de  Ord:   »The  great  american  Desert,  —  unexplored«. 

De  færreste  Mennesker  i  Amerika  og  endnu  færre  i 
Europa  troede,  at  der  kunde  bringes  noget  synderligt  ud 
af  hint  uhyre  Territorium.  Selv  »den  store  Napoleon« 
narrede  sig  selv  med  Hensyn  til  den  sande  Værdi  af  hine 
Landstrækninger,  thi  ellers  havde  han  ganske  sikkert  ikke 
solgt  sin  I  Million  engelske  Kvadratmil  omfattende  Koloni 
Louisiana  for  2 s  Millioner  Dollars  til  de  forenede  Stater, 
hvad  der  omtrentlig  udgjør  5  Øre  pr.  Td.  Land.  Nuom- 
stunder  bliver  Landet  i  hine  Egne  betalt  med  en  Pris,  der 
er  en  eller  to  tusinde  Gange  saa  høj,  hvad  der  dog  endnu 
kan  kaldes  Røverkjøb.  Det  var  det  tungeste  Tab,  Frankrig 
nogensinde  har  lidt,  det  var  et  Elsass- Lothringen  i  den  ny 
Verden,  til  hvis  Forsvar  det  ikke  har  ofret  en  Blodsdraabe, 
ja  som  det  endog  frivillig  har  givet  bort. 

Men  se  saa  den  Omvæltning,  som  i  de  sidste  25  Aar 
er  gaaet  for  sig  i  hint  Territorium,  som  langt  overgaar 
Sahara  i  Størrelse  —  den  Omvæltning  spotter  enhver  Be- 
skrivelse. Den  Gang' —  ja  jeg  véd  knapt,  om  Ordet  »den 
Gang«  har  sin  Berettigelse,  naar  man  taler  om  saa  korte 
Tidsrum  —  den  Gang  altsaa  blev  Pacifikbanen  anset  for 
det  største  Vidunder,  som  nogensinde  var  skabt  af  Menne- 
skehaand.  Og  dog  er  der  siden  hin  Tid  næsten  uden 
Sang  og  Klang  opstaaet  en  Række  Baner,  som  gennem- 
skære   Fastlandet    fra    Øst  til  Vest    og    tage    sig  ud   paa 

Landkortet  som  en  Række  sorte  Linjer.  Alle  de  i  forrige 
Kapitel  nævnte  Pacifikbaner,  saavel  som  en  hel  Mængde 
Sidebaner,  har  aabnet  hele  dette  Land  for  Trafik  og  Be- 
byggelse og  kæmpe  nuomstunder  med  hverandre  om  An- 
delen i  Verdenshandelen. 


Den  første  Bane,  som  konkurrerede  med  den  store 
Union-Parcifikbane,  blev  aabnet  for  en  halv  Snes  Aar  siden 
uden  megen  Opsigt  og  uden  videre  Reklame.  Atchison- 
Topeka  og  Santa  Fé  Banen  faar  i  Kansas  City  ved  Missouri- 
floden Tilslutning  til  de  atlantiske  og  Centralstatsbanen  og 
fører  gjennem  Kansas,  Colorado  og  New-Mexiko,  hvor  den 
finder  Tilslutning  til  Atlantic-Pacifik  og  længere  Syd  paa 
til  Syd-Pacifikbanen,  der  begge  føre  til  Guldlandet,  Denne 
Vej  er  vel  nuomstunder  blevet  den  mest  yndede,  den,  som 
af  Turister  med  Forkjærlighed  vælges,  thi  den  frembyder 
betydelig  flere  interessante  Egne  og  flere  Bekvemmeligheder 
end  de  sædvanlig  af  Forretningsfolk  benyttede  Union-  og 
Centralpacifikbaner. 

Atchison-Topeka  og  Santa  Fé  Baneru  —  et  ganske 
mærkeligt,  men  ogsaa  i  høj  Grad  betegnende  Navn,  hvoraf 
man  kan  slutte  sig  til  Banens  Art  og  Beskaffenheden  af  det 
Land,  som  den  gjennemskærer,  ja  maaske  endogsaa  selve 
dens  Fremtid.  Ifølge  almindelig  Skik  og  Brug  i  Amerika 
er  Banen  opkaldt  efter  de  Hovedstæder,  som  den  for- 
binder.    Disse  Hovedstæder  paa  den   hele,   flere  Jernbane- 

dagsrejser  lange  Strækning  var  nu  Atchison,  en  lille  By 
ved  Missourifloden,  Topeka,  Kansasstatens  Hovedstad  og 
endelig  Santa  Fé,  Hovedstaden  i  Ny  Mexiko  og  tillige  den 
ældste  By  i  de  forenede  Stater.  Atchison  med  sit  engel- 
ske Navn,  ligger  endnu  indenfor  engelsk  Kultur.  Topeka, 
længere  mod  vest,  ligger  paa  Grænsen  af  de  store  Præ- 
rier, det  tidligere  Indianerterritorium  og  fører  derfor  et 
indiansk  Navn,  der  omtrent  betyder  »lille  Kartoffel«,  og 
Santa  Fé  er  endelig  Hovedstaden  i  Ny  Mexiko  saavelsom 
de  tidligere  samlede  spanske  Territorier.  Saaledes  forener 
da  Banens  Navn  alle  tre  Civilisationer,  som  blive  berørte 
af  den:  den  engelske,  den  indianske  og  den  spanske. 


Der  var  siden  mit  sidste  Besøg  i  Missouristæderne 
hengaaet  lo  Aar,  da  jeg  atter  ved  Kansas  City  kjørte  over 
den  mægtige  Strøm  for  igjen  at  besøge  de  mig  saa  kjære 
Prærier.  Den  store  skidne  Flod  rullede  ligesaa  djævelsk 
og  ligesaa  mægtig  frem  i  sit  brede,  med  Øer  og  Sand- 
banker bedækkede  Leje,  indrammet  af  høje,  paa  mange 
Steder  forneden  udhulede,  Lerskrænter,  just  ikke  noget 
tiltalende  Kulturbillede  for  den,  der  har  kjørt  tre  Dage  og 
Nætter  i  Jernbanevogn,  og  som  paa  Rejsen  fra  New- York 
herhen  har  faret  gjennem  de  skjønneste  og  mest  befolkede 
Egne  af  Fastlandet.  Jernbanerejserne  vest  for  Mississippi 
er  alligevel  ikke  værre,  ja  endog  paa  mange  Baner  bedre 
og  bekvemmere    end  paa  de  ^tore  Baner  i  Østen.     Toget 

fra  Chicago  Rock  Island  og  Pacifikbajien  for  Exempel,  med 
hvilket  jeg  kjørte  fra  Chicago  til  Kansas  City,  kunde  i  Be- 
kvemmelighed have  taget  det  op  med  et  hvilketsomhelst 
europæisk  Hoftog.  Det  bestod  af  en  flot  Salonvogn, 
en  Sovevogn  og  en  Spisevogn  —  alle  tre  splinternye  og 
virkelig  saa  fuldkomne,  at  man  vanskelig  vil  kunne  udfinde 
yderligere  Forbedringer  af  dem.  I  Salonvognen  har  hver 
Passager  en  bekvem  Lænestol  til  eget  Brug,  hvis  enkelte 
Dele  han  efter  Behag  kan  vende  og  dreje,  ja  endog  om 
Natten  forvandle  til  et  ganske  bekvemt  Leje,  hvis  han  da 
ikke  foretrækker  at  leje  en  Seng  i  Sovevagonen.  Salon- 
vognens Udstyrelse  er  meget  luxuriøs.  Væggene  er  be- 
klædt med  poleret  Nøddetræ  med  indlagte  Ornamenter, 
Spejle  og  Broncegarniturer.  I  den  ene  Ende  af  Vognen 
findes  et  bekvemt  Røgeværelse,  i  den  anden  et  Toilet- 
værelse med  Vadskeapparat,  en  Ovn  og  et  Isskab  med 
Drikkevand.  I  Midten  af  den  meget  lange  Vogn  kan  man 
spadsere  op  og  ned  bekvemt.  Men  et  non  plus  ultra  af 
Bekvemmelighed  bydes  i  Spisevognen,  i  hvilken  man  selv 
under  Togets  hurtigste  Kjørsel  med  Lethed  og  uden  Fare 
kan  komme  ind  fra  en  hvilkensomhelst  Vogn  i  Toget. 
Man  tænke  sig  i  en  bekvemt  indrettet,  smukt  oplyst  Spise- 
sal tolv  smaa  Borde,  hver  med  Plads  til  fire  Personer  og 
opstillet  saaledes,  at  der  mellem  dem  er  tilstrækkelig  Plads 
til  fri  Cirkulation.  Hvert  Bord  er  omhyggelig  dækket  med 
smukt  Dækketøj  og  øvrigt  Tilbehør,  og  Spisesedlerne  op- 
vise for  hvert  Maaltid  en  lang  Række  Retter,  som  alle  er 
tillavet  ganske  godt.  I  den  ene  Ende  af  Vognen  findes 
Kjøkkenet,  som  ved  et  Skillerum  er  adskilt  fra  Spisesalen, 

og  hvor  i  Regelen  to  Negerkokke  røgte  deres  Hverv  og 
tillave  Retterne,  som  serveres  af  Negeropvartere,  klædte 
i  skinnende  hvide  Dragter.  Forraadene  af  Fødevarer  blive 
opbevarede  i  Is  i  to  Beholdere,  anbragte  under  Vaggonen 
mellem  Hjulene,  og  her  holde  de  sig  friske  flere  Dage  i 
Træk.  Til  Grønsager  og  Vin  findes  særegne  Iskasser. 
—  Hjulene  paa  Spisevognen  saavelsom  samtlige  Vaggoner 
af  første  Klasse  paa  Rock  Island  Banen  er  fremstillet  af 
presset  Papirmasse,  hvorom  der  er  lagt  Staalringe,  hvilke  i 
Forbindelse  med  Vognens  ejendommelig  konstruerede 
Fjedre  giver  en  meget  rolig  Bevægelse  under  Kjørslen. 

Prisen  for  de  enkelte  Maaltider  beløber  sig  til  75 
Cents,  altsaa  omtrent  tre  Kroner,  og  Retterne  er,  som  sagt 
forholdsvis  gode,  saa  at  alle  Rejsende  uden  Undtagelse 
pleje  at  deltage  deri,  hvad  der  for  øvrigt  er  saa  meget 
lettere  at  forstaa,  som  de  med  saadanne  Spisevogne  for- 
synede Tog,  selv  i  de  store  Stæder,  kun  gjøre  Holdt  i  faa 
Minutter.  Imidlertid  finder  man  sig  gjerne  i  dette  Spise- 
monopol, thi  Restauranterne  paa  Banegaardene  i  det  ame- 
rikanske Vesten  er  alt  andet  end  indbydende.  Jeg  husker 
godt  tidligere  Dages  lange  Jernbanerejser,  under  hvilke 
den  Chokolade,  som  jeg  havde  taget  med  i  Lommen  fra 
Chicago  eller  St.  Louis,  var  min  eneste  Føde.  Trods  alle 
snedige,  tilsyneladende  aandfulde  og  paa  Komfort  bereg- 
nede Opfindelser  og  Forbedringer,  kan  jeg  dog  paastaa, 
at  jeg  i  intet  Land  har  gjort  daarligere  og  mere  ubekvemme 
Jernbaneture  (især  i  Syd-  og  Veststaterne)   end  i  Amerika. 

Jernbanen  mellem  Chicago  og  Kansas  City  er  en  af 
de  rosværdige  Undtagelser,  og  jeg  kan   knapt   tænke   mig, 


at  jeg  har  tilbragt  en  Dag  mere  behageligt  i  en  Vaggon. 
Som  Minde  derom  medtog  jeg  ogsaa  en  af  hine  smukke 
Spisesedler  i  Spisevaggonen,  som  gratis  bydes  enhver  Gjæst. 
De  er  trykte  paa  den  fineste  Karton  og  gjengive  paa  begge 
Ydersider  Prospekter  af  Yosemitedalen,  Kæmpetræerne  fra 
Calaveras  og  andre  Naturskjønheder  fra  Bjergene,  og  paa 
de  to  inderste  Sider  Spisesedlen  og  Vinkortet.  Men  paa 
hver  Side  staar  der  i  smukke,  slyngede  Bogstaver  de  Ord: 
»Lykkelig  Rejse  for  alle  dem,  som  rejse  med  den  store 
Rock  Island-Bane«  — hvad  der  omtrent  vil  sige  det  samme 
som:  »Ad  Helvede  til  med  alle  dem,  som  rejse  med  en  af 
vore  Konkurrenter!« 

Kansas  City  var  ikke  mere  den  Ravnekrog,  som  jeg  i 
sin  Tid  havde  lært  at  kjende  som  »Missouris  Hovedstad«. 
Den  Gang  bredte  Byen  sig  i  højst  ærbødig  Afstand  fra  den 
meget  ubændige  og  lunefulde  Flod  oppe  paa  en  af  hine 
høje  »Blufifs«  eller  Skrænter  ved  Missourifloden,  som  giver 
denne  Egn  og  denne  Strækning  deres  ejendommelige  Ka- 
rakter. Paa  den  flade,  sumpede  Landtunge  mellem  Mis- 
souri og  den  her  udmundende  Kansasstrøm  befandt  der  sig 
kun  nogle  faa  Træbarakker,  og  de  af  raa  Træstammer 
sammentømrede  Banegaarde  for  alle  de  tolv  Jernbanelinjer, 
som  træfife  sammen  i  Kansas  City.  Den  store,  sumpede 
Slette  var  gjennemkrydset  af  Gader,  i  hvilke  man  sank  ned 
i  Snavs  til  Knæerne.  Paa  begge  Sider  strakte  der  sig 
uoverskuelige,  af  Bræddevægge  indesluttede.  Kvægfolde, 
i  hvilke  der  stundom  stod  10,000  og  20,000  Stykker  Horn- 
kvæg tæt  sammenstuvede,  og  som  i  den  Grad  brølede 
enhver  Forbigaaende   i  Møde,    saa   at   han   næsten  mistede 

baade  Syn  og  Hørelse  derved.  Midt  imellem  disse  Hjorder 
for  det  ene  Jernbanetog  efter  det  andet  for  at  optage  de 
Ladninger,  der  var  bestemt  til  Chicago  og  Cincinnati,  thi  den 
Gang  besad  Kansas  City  kun  faa  egne  Slagtehuse,  og  det 
var  kun  Samlingspladsen  for  det  fra  alle  Dele  af  Texas, 
Ny-Mexiko  og  Kansas  samlede  Slagtekvæg,  hvorfra  det 
skulde  sendes  til  Øststaterne.  Kvægdrivere,  Vaqueroer  fra 
Texas  og  Mexiko  i  Lædergamascher  og  med  bredskyg- 
gede Filthatte,  med  Sporer  og  Revolvere  og  den  vigtige 
Lasso  i  Haanden  galopperede  omkring  mellem  Kvægfol- 
dene og  hentede  med  beundringsværdig  Behændighed  ud 
af  dette  evig  urolige,  brølende  Hav  af  hornede  Hoveder 
netop  det  Par  Horn  frem,  som  de  havde  Brug  for. 

Flokke  af  raa  Svende  fra  Indianerterritoriet  snusede 
omkring.  Udvandrertog  mod  Vesten  havde  her  opstillet 
deres  Vognborge  og  opslaaet  deres  Telte.  Heste  og  Kvæg 
græssede  udenfor,  bevogtet  af  Mænd  med  ladte  Geværer. 
Brændet  til  Lejrbaal  fik  man  af  Træer  i  Omegnen,  som 
man  fældede  efter  Forgodtbefindende.  I  Nærheden  af 
Banegaarden  stod  nogle  og  tyve  Bræddehytter,  hvoraf  hver 
enkelt  var  en  Spillebule.  Fusel  af  værste  Slags  blev  ud- 
skjænket  til  høje  Priser,  og  i  Farao,  Monte,  Poker  og  andre 
Røverspil  gik  Tusinder  af  Dollars  fra  Haand  til  Haand. 

Her  var  jo  det  store  Kvæg-  og  Kornmarked  for  hele 
Sydvesten,  her  blev  Produktet  betalt  med  klingende  Mønt 
og  Dollarssedlerne  cirkulerede  bestandig.  Enhver  af  disse 
raa  Knægte,  som  hverken  var  vadsket  eller  redt,  bar  sin 
tykke  Rulle  skidne  Dollarssedler  i  sin  Vestelomme.  Kobber- 
mønt var  ganske  ukjendt,  og  selv  Sølv  var  der  meget  lidt 

af.  Dollaren  var  det  eneste  Betalingsmiddel,  og  kjøbte  man 
noget  af  ringere  Værdi,  saa  tog  man  andre  Varer  i  Stedet 
fpr  at  faa  Penge  igjen. 

Den  øvre  Halvdel  af  Kansas  City,  som  laa  oppe  paa 
Højden,  var  fuldstændig  adskilt  fra  den  nedre,  omtrent 
som  et  Herskabshus  fra  de  bag  ved  liggende  Staldbygnin- 
ger. Heroppe  havde  der,  skjønt  Staden  først  var  blevet 
grundlagt  for  tyve  Aar  siden,  efterhaanden  samlet  sig  en 
solid  Befolkning,  der  om  Søndagen  gik  i  Kirke  og  Ugens 
øvrige  Dage  jagede  efter  Dollars,  saa  godt  som  nogen. 
Hvorfra  de  var  kommet,  kom  ikke  Sagen  ved.  Her  grund- 
lagde de  Kirker,  Skoler,  Pensionater  og  selvfølgelig  ogsaa 
et  Universitet  —  thi  i  hvilken  By  i  Amerika  findes  der  ikke 
et  Universitet! 

I  de  ti  Aar,  der  var  gaaet  siden  mit  første  Besøg, 
havde  den  nedre  Stad  imidlertid  forandret  sig  voldsomt. 
Ti  Aar  er  i  en  af  Vestens  Byers  Liv  mere  end  50  i  Eu- 
ropa. Den  nedre  Stads  blinkende  Net  af  Jernbaneskinner 
var,  om  muligt,  blevet  endnu  mere  udstrakt  end  under  mit 
første  Besøg  og  samles  nu  i  en  Kæmpebanegaard,  som 
med  Hensyn  til  det  Liv,  der  bestandig  hersker  her,  maaske 
er  enestaaende.  Hundreder  af  Tog  komme  og  gaa  daglig. 
I  de  store,  med  raa  Bænke  forsynede  Ventesale  sidde,  ligge 
og  staa  maaske  Tusinder  —  rige  Kvæghandlere  og  Land- 
mænd —  Kapitalister,  Handelsrejsende,  der  i  Amerika  føre 
det  poetiske  Navn  »Trommeslagere«,  Soldater,  som  tilhøre 
de  i  Prærierne  og  paa  Grænserne  af  Indianerterritoriet 
anlagte  Forter,  Trappere  og  Jægere,  fremmede,  martialske 
Skikkelser,  der  minde  os  om  Gerståckers  og  Coopers  Skil- 

dringer.  Paa  den  rummelige  Perron  udenfor  drive  Grupper 
af  Emigranter  omkring,  som  vente  paa  de  Tog,  der  skal 
føre  dem  til  Kansas  eller  Ny-Mexiko.  Foran  dem  ligger 
deres  Bagage  og  Sengklæder  optaarnede  i  smaa  Bjerge. 
Kvinderne  sidde  paa  deres  »Hab  und  Gut«,  omgivet  af 
Børn  eller  med  Pattebørn  paa  Skjødet,  for  at  beskytte 
deres  Ejendele  mod  de  saakaldte  *sharpers«  (Banegaards- 
tyve).  Mændene  staa  maaske  i  Klynger  omkring  en  eller 
anden  af  de  solide,  velklædte  kansasiske  Landmænd,  der 
kommer  for  at  møde  en  Bekjendt  eller  Ven  fra  det  gamle 
Land  og  nu  fortæller  om  Forholdene  og  Livet  i  Vestens 
nye  Egne.  Jernbanebetjente  og  Tolke  løbe  frem  og  til- 
bage mellem  de  interessante  Grupper,  som  bestandig  er 
egnede  til  at  vække  vor  dybeste  Medfølelse,  og  give  fore- 
kommende Svar  paa  de  stillede  Spørgsmaal,  anmelde  de 
kommende  og  afgaaende  Tog  eller  føre  Familierne  ind  i 
de  for  dem  bestemte  Vogne.  Mange  af  disse  Udvandrere 
var  Tydskere,  og  naar  man  gaar  imellem  dem,  kan  man 
høre  alle  mulige  Dialekter,  lige  fra  det  brede  sydlige  Plat- 
tydske  til  det  kjønne  Højtydske.  I  Hundredevis  samle  de 
sig  daglig,  idet  de  i  alle  mulige  Søhavne  strømme  sammen 
for  ad  den  store  Kansasbane  at  blive  befordret  til  deres  ny 
Hjem  i  Vesten.  De  udstaaede  Strabadser  paa  Sørejsen, 
de  lange  Jernbaneture  Dag  og  Nat  igjennem,  Uvished  om 
deres  fremtidige  Skjæbne  og  det  fremmede  og  uvante  i 
deres  øjeblikkelige  Stilling  giver  deres  Ansigter  et  ejen- 
dommeligt Præg.  Tanken  paa  det  gamle  Hjem  og  de  dér 
efterladte  Kjære  bliver  helt  trængt  tilbage  af  den  overvæl- 
dende Nutid,   af  Bekymringerne   for  Øjeblikket.     Og  dette 

er  let  at  forstaa,  thi  selv  endog  en  gammel  Jernbanerotte 
som  jeg  bliver  ganske  fortumlet  af  den  bedøvende  Larm. 
af  de  med  en  djævelsk  Fart  rullende  Tog  og  den  evige 
Kimen  fra  Lokomotivet,  de  stadige  Raab  om  Tog,  der 
komme  og  gaa,  den  evindelige  Ud-  og  Indladning  af  Kister, 
Kofferter,  Kurve  og  Pakker  og  den  forvirrede  Larm  af  saa 
mange  Personer,  der  alle  er  i  travl  Beskæftigelse,  alle  be- 
læssede med  Pakker  og  Bylter.  —  Men  interessant  er  hele 
dette  Liv,  det  kan  ikke  nægtes,  især  da  man  her  mere  end 
noget  andet  Sted  møder  Udvandrere  af  alle  Nationer,  som 
endnu  bære  deres  Hjems  originale  Dragter.  Tydskerne  er, 
som  sagt,  de  talrigste,  derefter  kommer  de  russiske  Meno- 
nitter  i  lange  Peltskapper  midt  i  det  varme  Foraar,  derpaa 
Skandinaver  og  Skotter,  Italienere  i  høje  Kalabreserstøvler 
og  store  Røverkapper,  Ungarere  og  Slovakker  i  deres  Na- 
tionaldragter —  alle  findes  de  her  ved  Missourifloden,  hen- 
ved 6000  engelske  Mil  borte  fra  deres  Hjem. 

Paa  mine  gjentagne  Rejser  i  Nordamerika  paa  kryds 
og  tvers  har  jeg  bestandig  undret  mig  over,  hvor  lidt  man 
egentlig  faar  at  se  af  den  store  europæiske  Folkevandring, 
af  de  Hundredetusinder,  som  hvert  Aar  drage  til  Amerika. 
Hvor  stort  maa  dog  ikke  dette  Land  være,  siden  den  op- 
sluger og  fordøjer  denne  Indvandring,  uden  at  den  Rej- 
sende opdager  noget  blivende  Spor  deraf  Indvandrer- 
strømmen udmunder  hovedsagelig  i  New- York,  men  derfra 
synes  den  at  svinde  bort  i  Sandet  for  først  atter  igjen  at 
dukke  op  i  de  store  Præriehavne  og  fornemmelig  i  Kansas 
City.  Disse  Hundredetusinder  Rejser,  Omflytninger  og 
Befordringer    synes   at    foregaa    med   en    beundringsværdig 

Ro  og  Simpelhed,  thi  de  komme  sjælden  til  Syne  i  det 
amerikanske  Livs  Bølger,  hvor  højt  de  end  gaa,  ej  heller 
i  Dagens  Krønike.  Først  naar  man  erfarer,  at  enkelte 
Præristater,  som  t.  Ex.  Kansas,  for  en  Snes  Aar  siden 
kun  havde  en  Befolkning  som  en  almindelig  Landsby  her- 
ovre i  PZuropa,  og  at  denne  Stat  nu  i  1889  tæller  næsten 
ligesaa  mange  Mennesker  som  Kongeriget  Danmark  —  først 
da  véd  man,  hvad  der  er  blevet  af  Udvandrerne. 

Om  Livet  i  den  nedre  Stad  i  Kansas  City  er  blevet 
bedre  og  mere  moralsk,  skal  jeg  ikke  kunne  sige,  da  jeg 
denne  Gang  kun  opholdt  mig  her  en  kort  Tid.  De  gabende 
Rum  mellem  Husene  i  de  skidne,  daarlig  brolagte  Gader 
er  for  det  meste  nu  udfyldte.  Et  Utal  af  »outfitting  stores« 
(Ekviperingsmagasiner),  dernæst  Hoteller,  Drikkestuer,  Jern- 
banekontorer, Spillehuse,  alle  fuldt  oplyste  og  fyldte  med 
Mennesker,  dannede  den  Gade,  der  laa  nærmest  ved  Bane- 
gaarden.  Lige  over  for  Udgangen  fra  denne  knejsede  en 
stor  Træbygning,  som  førte  Inskriptionen  »Montvillehotel«. 
Foran  Hotellet  stod  en  stor  Prygl  med  lange  Støvler,  Knæ- 
buxer  og  bredskygget  Hat.  Han  holdt  i  hver  Haand  en 
Klokke  og  afbrød  kun  af  og  til  den  Helvedes  Larm,  han 
frembragte  med  disse,  for  at  udplapre  følgende  Tirade: 
»Ladies  and  gentlemen,  dette  er  Montvillehotellet,  et  første 
Klasses  Hotel  i  enhver  Retning,  Gentlemen,  tag  ind  her  og 
ikke  hos  vore  Naboer.  Vore  Naboer  forlange  i  D.  og  50 
C.  for  Natteleje,  men  her  koster  det  kun  i  D,,  Gentlemen! 
Behag  at  betale  i  Forvejen!«  Hele  denne  Knejpe  var  ikke 
videre  tillidindgydende ,  men  alligevel  maatte  jeg  over  i 
»Modtagelsesværelset«    for  dér  at  skrive  et  Brev.     Alt  var 

her  snavset  og  ramponeret,  Stolene  med  forrevet  Betræk 
og  hinkende  Ben,  Bagage  laa  opstablet  ved  Siden  af  Skrive- 
og  Læseborde,  nogle  Banditter  sad  eller  laa  rundt  omkring 
med  Benene  paa  Bordet,  Hænderne  i  Lommen  og  Skraa- 
tobak  i  Munden.  Af  Betjening  og  Komfort  var  der  ikke 
det  ringeste  Spor.  Men  alligevel  stod  her  en  straaiende, 
lakeret  Isbeholder  med  friskt  Drikkevand,  og  alligevel  var 
her  Telefon  og  Telegraf,  en  Aviskiosk  med  Kansas  City- 
aviser, som  indeholdt  spaltelange  Telegrammer  med  Begi- 
venheder i  Europa,  Referater  af  Bismarcks  Taler,  Medde- 
lelser om  Gortschakoffs  Privatliv  og  en  Premiere  i  Londons 
Opera.  Ved  Siden  af  et  Jernbanekontor,  hvor  man  solgte 
Billetter  til  London,  New- York,  Hamborg,  San  Francisco, 
Habana,  hvilken  Modsætning  —  hvilket  Sammenstød  af  den 
højeste  Civilisations  Resultater  med  Jægerlivets  Raahed  og 
Mangel  paa  Kultur!  Og  i  hvor  høj  Grad  maatte  de  stak- 
kels Udvandrere  føle  disse  Modsætninger,  som  hjemme  i 
deres  Smaabyer  ganske  vist  ikke  kjende  noget  til  Telegraf 
og  Telefon,  til  San  Francisco  og  Habana,  men  som  til 
Gjengjæld  have  deres  gode,  gamle  Gjæstgivergaarde  »Tre 
Hjorter«  eller  »Gammel  Avlsgaard«,  hvor  de  finde  en  proper 
Seng,  venHg  Betjening  og  et  godt  Bord  uden  at  risikere 
at  komme  i  Klammeri  eller  at  maatte  betale  forud. 

Jeg  kan  sige  dette  af  egen  Erfaring,  skjønt  jeg  ikke 
er  Udvandrer  og  mindre  end  de'  fleste  er  en  Hjemme- 
fødning. 

Hvor  meget  savnede  jeg  ikke  her  midt  i  dette  raa  og 
bevægede  Liv  Hjemlandets  bekvemme,  tiltalende  Hygge, 
og  i  hvilken  Grad  maa  ikke  Folk  føle  dette,  som  hele  deres 

Liv  aldrig  har  været  udenfor  deres  lille  Hjemstavn  og,  saa 
at  sige,  uden  videre  bliver  smidt  over  til  Chicago  eller 
Kansas  City.  Men  her  paa  Unionbanegaarden  i  Kansas 
City  blive  alle  slige  Betragtninger  snart  kimet  ud  af  En. 
Det  hænder  ikke  sjældent,  at  6  Tog  ankomme  paa  én 
Gang,  medens  andre  staa  parat  til  Afgang  paa  Atchison- 
Topeka-Santa  Fébanens,  Kansas-Pacifik-  og  de  andre  Ba- 
ners Spor.  Dertil  er  der  en  evig  Frem-  og  Tilbagefaren 
af  Godstog  og  Lokomotiver.  Ethvert  amerikansk  Lokomo- 
tiv har  bag  Skorstenen  en  vældig  Klokke  med  en  forfær- 
delig gjennemtrængende  Lyd,  hvormed  der  stadig  kimes, 
naar  Lokomotivet  passerer  Banegaarde  for  at  advare  de 
Personer,  som  maatte  overhøre  Jernbanetogets  dundrende 
Rullen  og  Lokomotivets  skarpe  Piben.  Dette  er  nu 
allerede  for  meget  af  det  Gode  ved  et  eneste  Lokomotiv. 
Men  saa  kan  man  tænke  sig  et  helt  Klokkespil  fra  30  eller 
40  Lokomotiver,  og  man  vil  kunne  forstaa,  at  man  just 
ikke  bliver  stort  længere  paa  Banegaarden,  end  man  lige 
er  pisket  til.  Jeg  har  aldrig  i  mit  Liv  hørt  et  saa  gyse- 
ligt Bulder,  som  i  den  Grad  gaar  til  Marv  og  Ben.  Da  jeg 
første  Gang  landede  i  New- York,  tog  jeg  ind  paa  et  Hotel 
mellem  en  Banegaard  og  en  Kirke.  Man  gav  mig  et  Væ- 
relse paa  6te  Sal,  hvilket  ikke  var  saa  slemt,  da  jeg,  ved 
Hjælp  af  en  Elevator,  blev  befordret  op  til  mit  Værelse, 
der  næsten  laa  i  Højde  med  Kirkeuhret.  Men  knapt  var 
jeg  faldet  i  Søvn,  før  jeg  vækkedes  af  en  ganske  afskyelig 
Klokkes  skarpe,  gjaldende  Klang.  Jeg  tænkte  først  paa 
Ildløs  men  derpaa  paa  min  kjære,  høje  Nabo,  Kirketaarnet, 
og  forstod,    at  man  vel  sagtens   ringede  med  Klokken  for 

en  eller  anden  god  Sjæl,  som  havde  taget  Afsked  med  det 
timelige.  Jeg  kan  ikke  huske,  om  jeg  just  bad  et  Fadervor 
for  den  stakkels  Synder,  der  paa  en  saa  utilgivelig  Maade 
havde  vækket  mig  af  Søvnen,  men  vist  er  det,  et  knapt 
laa  jeg  atter  i  Drømme,  før  Klokken  for  anden  Gang  pinte 
mit  stakkels  Hoved.  Jeg  trøstede  mig  med,  at  det  dog 
var  bedre  levende  at  ligge  i  et  bekvemt  Værelse  end  under 
Klokkeklang  at  tiltræde  Rejsen  hinsides.  Men  saa  gav  det 
sig  til  at  kime  for  3dje  og  4de  Gang,  og  det  faldt  mig  ind, 
at  der  altsaa  maatte  herske  en  Epidemi  i  New- York,  da 
saa  mange  Mennesker  paa  én  Gang  tog  Afsked  med  Dol- 
larens Land. 

Dette  blev  saaledes  ved  til  den  næste  Morgen,  uden 
at  jeg  kunde  finde  nogen  anden  F'orklaring  paa  dette  for- 
færdelige Spektakkel  med  Klokkekimen  i  Nattens  Stilhed. 
Hvor  kunde  jeg  »greenhorn«  (GrønskoUing ,  amerikansk 
Øgenavn  for  Nyankomne)  ane,  at  hvert  Lokomotiv  maa 
kime  sig  forbi  Stationerne  —  dette  var  min  første  Erfaring 
med  Hensyn  til  Skyggesiderne  ved  det  amerikanske  Liv, 
og  jeg  maa  beundre  de  amerikanske  Ørens  og  Nervers 
uendelige  Udholdenhed,  naar  de  hver  Nat  lade  sig  vække 
af  Søvne  ved  den  hyppige,  ganske  unødvendige,  øresønder- 
rivende Kimen.  I  Europa  pines  vi  af  Klaverspil  i  Etagen 
underneden.  Etagen  ovenover  og  hos  Naboen,  men  hvor 
uendelig  behagelig  er  ikke  en  Klaverspiller,  Violinist  eller 
endogsaa  en  Tenorist  som  Nabo  i  Sammenligning  med 
den  amerikanske  Damphests  Helvedeslarm.  De  ameri- 
kanske Baners   Udvandringstog  er  udskilte  fra  de  alminde- 

lige  Persontog.  De  er  billigere  end  3dje  Klasse  paa  de 
europæiske  Baner,  men  byde  dog  større  Bekvemmeligheder 
end  disse.  Paa  mange  Baner,  f.  Ex.  den  gjennem  Kansas 
og  Colerado  til  Mexiko,  stilles  uden  særlig  Vederlag  Sove- 
vaggoner  til  Raadighed  for  Udvandrere,  det  vil  sige,  at 
Sæderne  om  Natten  kan  omdannes  til  Sengesteder.  Selv- 
følgelig kan  der  ikke  være  Tale  om  Madratser  og  Senge- 
tøj overfor  Passagerer,  der  hyppig  rekruteres  af  polske, 
slovakkiske  og  russiske  Bønder.  Men  til  Gjengjæld  falbyde 
Jernbaneselskaberne  Straasække  og  Hovedpuder  til  en  Pris 
af  75  Cents  (omtrent  3  Kr.).  Disse  beholder  saa  den  Rej- 
sende, naar  Kjørslen  er  til  Ende,  hvis  han  ønsker  at  med- 
tage dem  som  det  første  Grundlag  for  sit  nye  Bohave. 
Forøvrigt  er  Vognene  om  Vinteren  opvarmede,  forsynede 
med  godt  Drikkevand  og  en  Kogekakkelovn,  paa  hvilken 
de   Rejsende  kan  tillave  sig  en  varm  Morgendrik. 

Man  ser,  at  Jernbaneselskaberne  gjør  alt  muligt  for  at 
lede  Udvandrerne  ind  paa  deres  Omraader,  og  de  gjør  det 
sikkert  ikke  forgjæves.  Jeg  havde  selv  til  Hensigt  at  kjøre 
en  kort  Strækning  med  et  saadant  Udvandrertog  for  at 
lære  denne  Slags  Rejser  at  kjende.  Men  Slovakkerne,  der 
skulde  være  mine  Rejsefæller,  indgød  mig  ikke  blot  Mistro 
men  ogsaa  adskilligt  andet,  f.  Ex.  generende  Smaadyr, 
hvorfor  jeg  hastig  forsvandt  fra  deres  Selskab.  —  For  dem 
som  for  mig  var  Rejsens  Maal  Kansas.  Argonautertoget 
til  Kalifor niens  Guldbjerge  synes  at  tilhøre  Fortiden.  Det 
Guld,  som  Udvandrerne  fordum  søgte  i  Bjergværkerne  og 
Flodlejerne,    det  kan  man   nu  omstunder  let   iinde   i  Præ- 


2o8 


riernes  prægtige  Jordbund,  og  derfor  foretrak  mine  gode 
Slovakker  at  rejse  til  Kansas.  Saaledes  bliver  Fablen  om 
den  i  Vingaarden  skjulte  Skat  til  Virkelighed. 


Dette  i  Aaret  1882.  For  3dje  Gang  kom  jeg  til  Kan- 
sas City  i  1888,  og  atter  havde  Staden  forandret  sig  ligesaa 
meget  som  mellem  mit  første  og  andet  Besøg,  jeg  behøver 
ikke  at  tilføje,  at  det  var  en  Forandring  til  det  bedre. 
» Vesten  <j  var  aldeles  forsvundet,  og  Østen  med  sin  Kultur 
havde  taget  Kansas  City  i  Besiddelse.  Man  kunde  næsten 
ikke  mere  betragte  Kansas  City  som  en  Vestens  Stad.  I 
det  mindste  gjør  dens  Indbyggere  det  ikke  selv,  og  afvise 
med  lige  saa  stor  Foragt  »Vesten«,  som  de  østlige  Stæder 
fornægte  »Yankee«.  I  Ohiogebetet  og  i  Alleghanybjergene 
kalder  man  Indbyggerne  i  Buffalo,  Albany  o.  s.  v.  Yankeer. 
Disse  sidste  skubbe  Betegnelsen  over  paa  New-Yorkerne, 
og  New-Yorkerne,  der  aller  mindst  vil  lade  sligt  sidde  paa 
sig,  de  lade  Udtrykket  »Yankee«  gaa  videre  til  Bostonerne. 
Ogsaa  Begrebet  »Vesten«  er  ikke  videre  smigrende,  paa 
Grund  af  de  tøjlesløse  Tilstande,  som  tidligere  herskede  i 
det  store  Vesten.  Jo  mere  nu  dette  Grænseliv,  som  tid- 
ligere havde  sin  Skueplads  langs  Missourifloden,  rykkede 
mod  vest,  desto  mere  værgede  Vestens  opblomstrende 
Stæder  sig  mod  denne  Betegnelse. 

I  de  sidste  Aar  er  Kansas  voxet  over  al  Forventning, 
og  mange  Formuer,  som  er  indvundet  ved  Spekulation  med 

Byggepladser,  maa  tælles  i  Millioner.  Staden,  som  i  Halv- 
fjerdserne, da  jeg  lærte  den  at  kjende,  talte  mellem  25,600 
og  30,000  Indbyggere,  paastaas  nu  at  have  henimod  250,000 
og  havde  altsaa  siden  1876  fordoblet  sig  hvert  4de  Aar. 
En  saadan  Væxt  stiller  endogsaa  Chicagos  i  Skygge.  Jeg 
vilde  ikke  tro  mine  egne  Øjne,  da  jeg  ved  at  forlade  Bane- 
gaarden  saa  en  hel  Række  straalende  Forretningshuse  og 
store  Hoteller  af  første  Rang,  der  alle  er  opstaaede  i  de 
sidste  6  Aar,  og  knapt  kunde  jeg  i  den  Forvirring  af  brede, 
befærdede  og  smukke  Gader  forestille  mig  de  en  Gang  saa 
nøgne  og  skidne  Bjergskrænter,  som  jeg  havde  set  paa 
disse  samme  Steder  endnu  for  saa  kort  Tid  siden. 

Det  er  egentlig  en  halsløs  Gjerning  at  ville  skildre  den 
Slags  Byer.  Hvem  véd,  hvor  meget  Kansas  City  atter  har 
forandret  sig,  naar  disse  Linjer  omsider  naa  ud  for  Læser- 
nes Øjne.  Hvem  véd,  hvor  mange  ny  Hoteller,  Gader, 
Teatre  o.  s.  v.  de  nærmeste  Aar  vil  ryste  ned  i  Skjødet 
paa  Kansas  Citys  af  Lykken  saa  begunstigede  Borgere. 
I  Fald  den  historiske  »Kalif  af  Bagdad«  boede  i  Kansas  City 
og  havde  den  samme  forvovne  Længsel  som  den  Gang 
efter  at  gaa  paa  Jagt  efter  Jomfruer  i  sin  Stad,  saa  behø- 
vede Sheherasade  ikke  at  ofre  sine  Nætter  for  at  holde 
Kalifen  hen  med  sine  Æventyr  »Tusind  og  én  Nat«,  hun 
behøvede  blot  at  love  Kalifen  at  føje  sig  efter  hans  Villie, 
saasnart  denne  Stad  var  hørt  op  med  at  voxe.  Sikkerlig 
vilde  inden  denne  Tid  den  høje  Kalif  have  naaet  en  Alder, 
som  vilde  have  helbredet  ham  for  al  Kjødets  Lyst. 


Nordamerika,  -^4 


TOPEKA  OG  TEMPERANCE. 


Oent  om  Aftenen  vilde  jeg  videre  til  Topeka,  Statens 
Hovedstad,  og  jeg  var  glad  over  atter  at  slippe  bort  fra 
Missouriflodens  Jernbanebabylon.  Siden  mit  sidste  Besøg 
i  Kansas,  var  der  i  den  unge  Stat  indført  nogle  lignende 
Totalaf holdenhedslove ,  som  i  Rhode  Island  eller  Jowa, 
og  da  jeg  altsaa  kunde  forudsætte,  at  jeg  ikke  mere  paa 
min  Rejse  gjennem  Staten  kunde  faa  en  Draabe  Vin  eller 
01,  havde  jeg  i  Kansas  City,  der  endnu  ligger  i  Missouri, 
kjøbt  mig  en  Del  Flasker  Bordeauxvin,  og  omhyggelig 
skjult  dem  i  min  Koffert. 

Ved  mit  første  Besøg  i  Kansas  havde  dette  ganske 
vist  ikke  været  nødvendigt.  Den  Gang  var  jeg  Fører  for 
en  lille  geografisk  -  turistisk  Expedition.  Atchison  Jernbane- 
selskabet havde  for  vor  Rejse  gjennem  Prærierne,  der  var 
bestemt  til  at  vare  flere  Uger,  stillet  et  Extratog  til  vor 
Raadighed,  der  bestod  af  Salon-  og  Sovevogne,  og  tilbudt 
os  sit  Gjæstevenskab,  som  vi  med  Glæde  modtog  i  Be- 
tragtning af  det  gode  Køkken  og  de  ypperlige  Vine. 
Kommunalraadet  i  Kansas  City  fulgte  os   lige    til   Kansas- 

floden,  efter  at  have  givet  en  stor  Banket  til  Ære  for  os, 
og  ved  Kansasfloden  blev  vi  atter  modtaget  af  en  Depu- 
tation fra  Statens  Hovedstad  med  Mayoren  i  Topeka  i 
Spidsen.  En  kolossal  Vinkjælder  var  anbragt  i  vor  Bagage- 
vogn, og  om  Totalafholdenhed  var  der  under  slige  For- 
hold ikke  Spor  af  Tale.  Allermindst  syntes  hans  Velbyrdighed, 
Mayoren,  at  være  totalafholdende.  Ved  den  almindelige 
Præsentation  havde  jeg  overhørt  hans  Navn,  og  da  jeg 
undervejs  ved  Lejlighed  udbad  mig  hans  Kort,  undskyldte 
han  sig  med,  at  han  ikke  havde  noget  hos  sig  men  pegede 
i  det  samme  paa  en  stor,  tykmavet  Whiskyflaske  i  Kurve- 
fletning. Paa  denne  var  der  klæbet  en  Vignet  med  Paa- 
skriften,  y^^Tom  Ander  so7t,  May  or  of  Topeka«.  >Det  er 
mit  Navn«,  sagde  han  ganske  alvorlig,  »og  lad  os  nu  tage 
os  en  Taar!«  Jeg  skylder  hans  Elskværdighed  at  tilføje, 
at  han  mindre  havde  taget  Kæmpeflasken  med  til  privat 
Brug  end  af  omhyggelig  Opmærksomhed  for  sine  Gjæster. 
Det  lod  altsaa  til,  at  det  Renommé,  der  var  gaaet  forud  for 
os,  ikke  har  været  saa  særdeles  godt. 

Denne  Gang  kjørte  jeg  i  det  sædvanlige  Persontog 
over  Staten  Kansas's  Grænser  og  befandt  mig  nu  atter  i  dette 
Land,  der,  medens  jeg  endnu  var  Barn,  besad  et  højst 
daarligt  Ry,  paa  Grund  af  sin  vilde,  raa  Befolkning,  paa 
Grund  af  Farerne  ved  Rejsen,  paa  Grund  af  Kampe  med 
Rødhuder,  Røvere  og  Mordere.  Ganske  vist  tilhørte  alt 
dette  Fortiden  allerede  ved  den  nylig  omtalte  første  Kan- 
sastur,  men  at  jeg  nu  i  det  østlige  Kansas  skulde  savne 
Kvægpassere,  Cowboys  og  Trappere,  det  drømte  jeg  ikke 
om.     Hvilken  Overraskelse  for  mig,  da  i  sidste  Øjeblik  før 

Togets  Afgang  der  endnu  steg  en  lille  Herre  ind  i  Vaggo- 
nen,  med  en  skinnende  Cylinderhat,  sort  Kjole  og  hvidt 
Slips.  Violinkassen  i  hans  højre  Haand  sagde  mig  ganske 
vist,  at  han  sandsynligvis  kom  fra  en  eller  anden  Concert 
eller  et  Bryllup,  men  alligevel  var  jeg  næsten  forfærdet  over 
et  sligt  Rejsetoilette  i  det  amerikanske  Vesten. 

Han,  saavelsom  hans  Nabo  i  Vognen,  var  Tyskere, 
oven  i  Kjøbet  brave  Sachsere,  der  nu  var  bosatte  i  Topeka. 
Ogsaa  de  øvrige  Passagerer  bestod  udelukkende  af  an- 
stændige, velklædte  Personer  med  Paraply  eller  Spadsere- 
stok i  den  samme  højre  Haand,  som  tidligere  ufejlbarlig 
vilde  have  holdt  paa  en  Bøsse  eller  en  Revolver.  —  Dér 
kan  man  se,  hvor  hurtig  Romantiken  faar  Ende.  Bliver 
Amerika  da  virkelig  saa  gammelt.?  Lader  Civilisationen  sig 
saaledes  konservere  som  henkogt  Frugt  i  Blikdaaser  og 
ganske  uden  videre  transportere  alle  Vegne  hen  paa  Be- 
stilling? Saaledes  lod  det  i  det  mindste  til  at  være,  thi 
ogsaa  de  Egne,  vi  kjørte  igjennem,  var  vel  bebyggede  og 
tæt  koloniserede.  Smaa  Byer  med  venlige  Huse  og  Haver, 
Kirketaarne  i  det  fjerne,  Dampere  paa  den  brede  Strøm, 
langs  hvilken  vi  kjørte.  Den  alene  viser  endnu  sin  Vild- 
hed og  har  ikke  saa  hurtig  ladet  sig  overvinde  som  Indi- 
anerne, Bøflerne  og  Præriernes  Ulve.  Mægtige  Vandmasser 
oversvømme  mod  Foraarstiden  endnu  bestandig  Dalene, 
og  Skoven,  der  paa  begge  Sider  ledsager  den  gule,  brede 
Strøm,  holder  sig  i  ærbødig  Afstand  fra  den.  Her  driver 
den  Mølleværker  og  bærer  statelige  Dampere  paa  sin  Ryg, 
hist  bortriver  den  Træer  og  Plantager  og  opskyller  Sand- 
banker,   farlige    for    Tømmerflaaderne    og    Skibene.      Eller 

ogsaa  vælter  den  Broer   og   jævner    Dæmninger    og  Huse, 
hvis  Ruiner  man  kan  se  fra  Vaggonvinduerné. 

Maaske  var  der  blandt  de  sidste  ogsaa  nogle,  som  Bebo- 
erne selv  havde  opgivet,  Boliger  fra  de  første  Kolonisters 
og  Jægernes  Tid,  Ruiner  fra  de  mexikanske  Uroligheder 
eller  den  store  Slavekrig.  De  er  alle  Vidne  til  et  hastigt 
pulserende  Liv,  fuld  af  idel  Travlhed  —  moderne  Kultur- 
ruiner, mere  gribende  end  vor  Hjemstavns  forfaldne  Borge 
og  Klostre.  I  disse  hviler  der  Romantik,  og  den  dybe 
Ro,  som  omgiver  dem,  lader  os  glemme,  at  ogsaa  de  var 
Skuepladsen  for  krigerske  og  blodige  Bedrifter.  Men  de 
moderne  Ruiner  i  Amerika  har  friske  Ar  efter  Saar,  som 
den  ikke  lidt  efter  lidt  opblomstrende,  men  hastig  afsted- 
farende Kultur  selv  har  tilføjet  sig. 

Statshovedstaden  Topeka  har  med  forbavsende  Hastig- 
hed udfoldet  sig  til  en  stor  og  smuk  Stad  fra  sin  tvivl- 
somme Tilværelse  som  Baraklejr.  De  brede  Forretnings- 
gader, de  beplantede  Bulevarder  frembyde  Synet  af  smukke, 
solidt  opførte  Huse,  Banker,  store  Varelagere,  glimrende 
Butiker,  2  elegante  Teatre,  et  nyt,  offentligt  Bibliotek  med 
omtrent  10,000  Bind,  mange  Kirker  og  Skoler,  ja  endog 
et  lille,  fornemt  Kvarter,  hvor  de  mest  ansete  i  Staden, 
Statsembedsmændene,  »the  old  setters«  (de  gamle  Kolo- 
nister) og  Embedsmændene  ved  Atchison  -  Topeka  -  Santa 
Fé- Banen  har  deres  Boliger.  Stadens  Blomstring  maa 
nemlig  hovedsagelig  tilskrives  Jernbanen. 

•  Nogen  særlig  Betydning  som  Handels-  eller  Fabriksby 
vil  Topeka  ikke  naa,  thi  Kansas  City  har  taget  Vejret  fra 
den   og   er   Sydvestens  store   og    absolute  Behersker,   der 

endogsaa  i  mange  Henseender  kappes  med  St.  Louis. 
Topeka  vil  snarere  blive  et  Slags  Pensionopolis,  hvor 
Industridrivende  og  Spekulanter,  som  har  tjent  sig  en 
Formue,  vil  bosætte  sig  for  at  tilbringe  Resten  af  deres 
Dage  i  det  ^^fashionable  society«.  Man  ser  allerede  nu 
visse  Tegn  dertil.  Saaledes  de  talrige,  elegante  »buggies«, 
der  er  forspændte  med  gode  Heste  og  styres  af  elegante 
unge  Herrer,  Millionærarvingerne,  —  de  mange  Ryttere  af 
begge  Kjøn,  de  smukke  Dametoiletter  i  Teatrene,  og  hele 
Selskabets  fine  Tone.  Selv  i  Pressen  gjør  dette  sig  gjæl- 
dende,  uagtet  denne  endnu  af  og  til  falder  hen  i  den 
gamle,  grove  Stil  og  stundom  leverer  en  mindre  fin  Batalje, 
men  dog  allerede  har  forbeholdt  en  Spalte  til  Moderne  og 
•»fashionable  news<^^,  i  hvilken  Spalte  jeg  ganske  mod  Sæd- 
vane efter  min  Ankomst  indtog  en  fremragende  Plads. 

»Denne  Skribent  nyder  den  Ære  — «  saaledes  med- 
delte Statens  ledende  Blad  ganske  nedladende  —  »at  have 
skrevet  den  første  Bog  om  vor  Stat«. 

For  ikke  at  blive  uretfærdig,  maa  jeg  til  Topekas 
Lyssider  ogsaa  regne  den  ny,  ved  Kansasfloden  anlagte, 
store  Park.  Derimod  er  Stadens  store  Skyggeside  Stats- 
kapitoliet  (Regeringsbygningen)  med  alle  dets  Politikere, 
som  under  mit  Besøg  drev  deres  Uvæsen  dér,  med  hans 
Excellence,  den  daværende  Statsguvernør,  St.  John,  i  Spid- 
sen. Ham  kan  Kansas  takke  for  sin  Afholdslov,  der  har 
bevirket,  at  de  tyske  Indvandrere  ikke  længere  drage  til 
Staten,  men  at  denne  derimod  faar  Tilgang  af  Negerbe- 
folkning. —  En  Afholdslov  er  i  Virkeligheden  en  meget 
kjøn  Indretning,   naar   den   blot   alene    ramte    Drukkenbol- 

tene.  —  Men  i  dette  Tilfælde  bærer  St.  John  sig  ad 
akkurat  som  hin  Nar,  der  i  den  Grad  blev  plaget  af  Utøj 
i  sit  eget  Hus,  at  han  brændte  hele  Huset  af  for  at  ud- 
rydde Insekterne.  Dog  skal  jeg  ikke  nægte,  at  jeg  alle- 
rede paa  Forhaand  har  et  Horn  i  Siden  paa  bemeldte 
Statsguvernør,  fordi  jeg  for  hans  Skyld  skaffede  mig  den 
elendige  Bordeauxvin  paa  Halsen  i  Kansas  City.  Jeg 
vidste  i  min  Naivetet  nemlig  ikke  den  Gang,  at  jeg  kunde 
have  kjøbt  den  meget  bedre  i  selve  Topeka,  ikke  ret 
langt  fra  Statsguvernørens  egen  Residens.  —  Ja,  skulde 
man  i  det  hele  taget  tro  det  muligt,  at  der,  til  Trods  for 
Afholdsloven,  nu  produceres  meget  mere  01  og  Brændevin 
end  nogensinde  tidligere.^  Og  at  Ølstuerne  og  Knejperne 
gjøre  meget  bedre  Forretninger,  samt  at  en  stor  Del  af 
Befolkningen  først  nu  er  naaet  til  klar  Forstaaelse  af,  at 
Tyskernes  Øldrikkeri  i  Grunden  er  efterlignelsesværdigt. 

Hvor  var  jeg  ikke  overrasket,  da  jeg  vandrede  gjen- 
nem  Topekas  smukke  Gader  og  fandt  baade  Ølstuer  og 
Kaféer  aabne  paa  vid  Gab  og  fulde  af  Gjæster,  til  Trods 
for  Lovgivning,  Politi  og  Dommere.  Skummende  01,  god 
•»brandy«,  de  yndede  y. cocktails <^,  Toddy,  Limonader  ^with 
at  Stick  in  theni«,  med  et  Stænk  (Whisky)  i,  blev  serveret 
med  en  saadan  Naivetet,  saavel  for  det  almindelige  Publi- 
kum som  for  selve  Politimændene,  at  det  var  en  ren  For- 
nøjelse at  se  paa  det.  Det  samme  er  Tilfældet  i  Atchison*) 
Lawrence    og    alle    andre  Stæder  i  Kansas,    og    de    brave 

*)  Alene  i  Byen  Atchison  i  Kansas  er  der  siden  Indførelsen  af  Afholds- 
loven blevet  betalt  mellem  50,000  og  100,000  Dollars  i  Værthus- 
afgift.     I  samme  By    blev   der    fra    12te    April    188 1    til    12te    April 

Tyskere,  hvoraf  der  forholdsvis  findes  flere  i  Kansas  end  i 
de  andre  Præristater,  kan  drikke  deres  Krus  saa  godt 
som  før.  Historien  om  Loven  og  dens  Gjennemførelse  er 
en  sand  Farce.  Fra  den  iite  JuH  1881  skulde  Indførsel 
og  Salg  af  Spiritus  og  spirituøse  Drikke  være  forbudt  i 
Staten  Kansas,  og  al  Overtrædelse  deraf  rammes  af  Ret- 
færdighedens Haand.  Selvfølgelig  gav  denne  Bekjendt- 
gjørelse  kun  Anledning  til,  at  Værter  og  private  Folk,  dels 
ved  Indførsel,  dels  ved  Fabrikation  tilvejebragte  det  størst 
mulige  Forraad  af  spiritusholdige  Vædsker.  Paa  den  fast- 
satte Dag  traadte  den  skjæbnesvangre  Lov  i  Kraft.  I 
Stedet  for  den  tidligere  Udskjænkerbevilling  blev  der  ind- 
ført en  anden,  hvis  første  Paragraf  lød  saaledes:  >  Det  er 
lovstridigt  at  udskjænke  Sodavand,  Seltservand  og  andre 
Drikkevarer  uden  at  have  den  foreskrevne  Bevilling.«  - 

Værterne  og  Restavratørerne  skyndte  sig  selvfølgelig 
med  at  skaffe  sig  den  nye  Bevilling  men  vedblev  dog  at 
udskjænke  01  og  Whisky.  I  de  første  Uger  blev  der 
ogsaa  foretaget  sande  Massearrestationer,  paa  Grund  af 
utilladelig  Udskjænkning  af  Spiritus,  og  man  anlagde  Pro- 
cesser mod  vedkommende  Misdædere.  Men  da  man  dog 
endnu  ikke  vidste,  hvordan  Sagen  vilde  forløbe,  fandt 
Værterne  paa  alle  Slags  snedige  Midler  til  at  omgaa  Lo- 
vens døde  Bogstav. 

Øllet  blev  t.  Ex.  aftappet  paa  Petroleumsfade.  01 
paa  Flasker  blev  bragt  i  Handelen,  under  Navn  af  »seafoani« 

1882  straffet  ikke  mindre  end  473  Personer  for  Drukkenskab,  hvad 
der  egentlig  ikke  tyder  paa,  at  Atchison  indskrænker  sig  til  de  lov- 
lig tilladte  Drikke  nemlig  Vand,   Limonade  og  Mælk. 

(Skum)  eller  »Humle  og  Maltextrakt«  eller  »brun  Sauce« 
Alle  Ølbryggerier  forvandlede  sig  til  Vandfabriker  eller  til 
Miinchener- Vandanstalter.  Mange  SWjænkestuer  blev  luk- 
kede, men  Ejeren  lod  simpelthen  lave  Nøgler  til  alle  sine 
Stamgjæster,  og,  ved  Hjælp  af  disse  kom  de  ligesom  tid- 
ligere ind  i  Lokalet  og  kunde  drikke  deres  Glas,  Andre 
forvandlede  Forværelserne  til  en  Limonadestue,  men  til  Gjen- 
gjæld  drak  man  desto  tættere  i  Bagstuen.  Kort  og  godt, 
det  var  som  en  af  mine  Venner  udtrykte  sig,  det  største 
Sjov,  som  man  nogensinde  havde  været  med  til. 

Og  kunde  man  udskjænke  01,  saa  var  det  endnu  meget 
lettere  ved  de  forholdsvis  mindre  Kvantiteter  Whisky  og 
Brandy.  Men  ogsaa  her  blev  Loven  omgaaet  paa  den 
mest  komiske  Maade. 

En  Dag  blev  Kansas  oversvømmet  af  mange  tusinde 
billige  Eau  de  Cologneflasker,  der  i  Stedet  for  Parfyme  var 
fyldte  med  Whisky.  En  anden  Gang  var  det  et  Termo- 
meter med  kæmpemæssig  Kugle  og  et  tykt,  indtil  i8o 
Grader  Fahrenheit  inddelt  Glasrør.  Den  deri  indeholdte 
Vædske,  som  stadig  viste  mindst  175  Grader,  var  ikke 
andet  end  Brændevin.  Derfor  var  det  intet  Under,  at 
Temperaturen  steg  saa  højt.  Mange  Apotekere  solgte 
tykmavede  sorte  Flasker  med  Glaspropper  og  Etiketten 
»Gift«-  Denne  Medicin  fandt  rivende  Afsætning,  og  ved 
Hjælp  af  den  forefaldt  der  et  utroligt  Antal  Forgiftninger 
hos  Drankere. 

I  de  vestlige  Byer,  hvor  ikke  blot  Afholdsloven  men 
ogsaa  andre  af  Statens  Love  blev  overholdt  temmelig 
overfladisk,  greb  man  til  endnu  stærkere  Midler.     Man  ud- 

skjænkede  her  ligesom  tidligere  aabenlyst  baade  Whisky 
og  alle  andre  Drikkevarer  og  advarede  simpelthen  Godt- 
folk mod  at  rejse  Anklage  —  og  det  paa  en  saa  drastisk 
Maade,  at  det  sikkert  aldrig  faldt  nogen  Moders  Sjæl  ind 
at  spille  Angiver.  Jeg  saa  t.  Ex.  selv  i  en  »Saloo^f^^  (Værts- 
hus) i  Dodge-City  følgende  Opslag  over  Buffeten: 

One  hundred  Dollars  zvill  be  paid  to  the  widdow  of 
the  widness  testifying  against  us«,  hvad  der  paa  godt 
Dansk  betyder:  »Hundrede  Dollars  vil  bh  ve  udbetalt  til 
Enken  efter  ethvert  Vidne,  som  vidner  imod  os.  >At  under 
saadanne  Omstændigheder  ingen  satte  sit  Liv  paa  Spil  og 
var  kjærlig  nok  til  at  gjøre  sin  Hustru  til  Enke  og  Ejer- 
inde  af  hundrede  Dollars,  det  forstaar  sig  selv. 

Der  var  ikke  Tvivl  om,  at  en  stor  Del  af  Pressen  og 
Befolkningen  var  imod  Loven,  og  at  man  egentlig  kun 
med  den  havde  haft  til  Hensigt  at  ramme  nogle  Bøller, 
som  virkeHg  ogsaa  allesammen  blev  furet  ud  af  Af  holds- 
staterne.  Hele  dette  Tyvepak,  Drukkenbolte,  Vagabonder 
og  Spillere  blev  snart  nødt  til  at  fortrække  og  valgte  sig 
Missouri  eller  Nebraska  til  Opholdssted.  Men  overfor  de 
bedre  Restavrationer  og  Salooner  kunde  Staten  intet 
udrette. 

Da  nemlig  i  Topeka  de  første  Overtrædelsestilfælde 
korn  for  Retten,  kunde  man  nemlig  ikke  finde  Jurymed- 
lemmer, som  vilde  erklære  Vedkommende  for  skyldig. 
De  paaberaabte  sig  den  ovenfor  anførte  Lov,  i  hvilken 
det  udtrykkelig  hedder,  at  man  med  lovlig  Bevilling  har 
Ret  til  at  udskjænke  Sodavand,  Seltservand  og  andre 
Drikkevarer,  og  enhver,  som  havde   kjøbt  denne  Bevilling, 

maatte  altsaa  kunne  udskjænke  Spiritus,  idet  man  ved 
andre  Drikkevarer  meget  godt  kunde  forstaa  Øl  og  Whi- 
sky. I  en  lille  By  forekom  det  endogsaa,  at  en  Student, 
der  havde  angivet  en  Vært,  selv  blev  straffet  følelig  af 
Retten.  Værten  kunde  man  ikke  gjøre  noget  paa  Grund 
af  den  nævnte  Paragraf,  og  han  blev  frikjendt.  Men  til 
Gjengjæld  anlagde  han  Kontrasøgsmaal  mod  Studenten, 
der  blev  anklaget  for  med  Forsæt  at  have  søgt  at  skade 
ham  i  hans  Forretning.  Studenten  slap  ikke  saa  nemt, 
han  blev  dømt  til  en  følelig  Pengebøde,  og  da  han  ikke 
havde  Pengene,  puttet  i  Hullet  for  længere  Tid. 

Efter  at  have  faaet  Besked  paa  alt  dette,  undrede  jeg" 
mig  ikke  mere  over  de  nette  Værtshuse,  Ølstuer  og  Re- 
stavrationer,  ja,  det  var  mig  en  sand  Fornøjelse  at  sidde 
og  læse  vedkommende  Lov  igjennem  ved  det  skummende 
Glas;  forbuden  Frugt  smager  jo  saa  godt. 

Hans  Excellence  St.  John,  Statsguvernøren,  blev  skil- 
dret mig  som  en  saa  mærkværdig  Person,  at  jeg  længtes 
meget  efter  at  gjøre  hans  Bekjendtskab.  Ledsaget  af  en 
kansasisk  Redaktør  besøgte  jeg  ham  paa  Kapitolium. 
Statsministeren  (the  secretary  of  state),  en  brav  Yankee 
med  omtrent  6000  Kr.  i  Gage,  forestillede  mig  for  Statens 
Overhoved.  St.  John  havde  absolut  kun  ringe  Lighed 
med  sin  høje  Navne,  Johannes  den  Døber.  Selv  om  han 
ogsaa  ligesom  denne  havde  omvendt  sig  til  Vanddaaben, 
saa  stod  dog  hans  tykke,  rød-  og  blaamarmorerede  Næse 
i  den  stærkeste  Modsigelse  hertil.  Den  var  absolut  det 
modsatte  af  den  hvide  flade,  spidse,  fine  Afholdsnæse,  som 
en    saa     ivrig    Tilhænger    af    Afholdssagen,      som     hans 

Excellence  var,  egentlig  burde  bære  som  sikkert  Tegn  paa 
sit  gode  Exempel.  Hvem  véd,  om  han  ikke  selv  gjemte 
Whisky  i  det  store  Blækhus  eller  den  Medicinflaske,  som 
stod  mellem  Bøgerne  med  Paaskriften  »hver  Time  en  Spise- 
skefuld.« 

Vi  satte  os  ved  hans  Skrivebord.  Redaktøren  gjorde 
sig  det  mageligt.  Han  stangede  Tænder,  lagde  Benene  op 
paa  Guvernørens  Skrivebord  og  gyngede  frem  og  tilbage 
i  sin  Lænestol. 

»Hr.  Guvernør!«  spurgte  jeg  St.  John,  »hvad  For- 
maal  har  De  egentlig  haft  med  Deres  Afholdslov.^  De 
ser  dog,  hvorledes  den  Hiver  overholdt.  < 

»Jeg  ser  derimod,«  svarede  han,  >at  De  er  fra  Tysk- 
land. I  Tyskere  sidder  altfor  meget  paa  Jeres  Ølstuer.  I 
er  udmærkede  Landmænd  og  i  det  hele  taget  nogle  af 
de  bedste  Indvandrere,  vi  har,  men  naar  I  sad  noget 
mindre  paa  Ølstuerne,  saa  var  det  bedre  for  Jer!« 

»Kjære  Hr.  Guvernør,«  svarede  jeg  ham,  medens  Re- 
daktøren flittig  nedskrev  vor  Samtale,  »der  gjør  De  Dem 
Bekymringer  for  Ting,  som  egentlig  slet  ikke  vedkommer 
Dem.  Tyskernes  Øldrikkeri  er  meget  mindre  skadeligt  for 
Staten  end  de  politiske  Stridigheder,  Usikkerheden  ved 
den  aftagende  Indvandring,  som  Jeres  Optræden  har  til 
Følge.  I  har  endnu  MiUioner  af  Tønder  Land,  som  er 
uopdyrket,  og  i  Jeres  Stat  gives  endnu  Plads  for  hundred- 
tusinder. I  skulde  derfor  hellere  tragte  efter  at  drage 
Tyskere  hertil,  i  Stedet  for  at  skræmme  dem  bort  fra 
Kansas ! « 

St.  John  tog   mig   fortrolig    under    Armen    og    sagde: 

*  Mellem  os  sagt,  ser  De  jo,  min  kjære  Herre,  at  det  slet 
ikke  betyder  saa  meget  med  den  Afholdslov.  Det  Formaal, 
jeg  havde  for  Øje,  var  at  fordrive  Drukkenboltene  og 
Landstrygerne  fra  Staten,  og  De  véd  lige  saa  godt  som 
jeg,  at  vi  heldig  er  sluppet  af  med  dem.  Men  dette  Dag- 
driveri i  Ølstuerne  kan  jeg  heller  ikke  lide;  vil  nogen 
drikke  sit  Krus  hjemme,  kan  ingen  formene  ham  det.« 
St.  John  viste  ved  sin  Udtalelse,  at  han  gjorde  gode 
Miner  til  slet  Spil.  Han  er  som  de  fleste  af  Vestens  Poli- 
tikere: de  bryde  sig  ikke  synderlig  om  Folkets  eller  Sta- 
tens Velfærd.  Det,  som  interesserer  dem,  og  som  er  deres 
Hovedformaal,  det  er  at  skaffe  sig  indbringende  og  ind- 
flydelsesrige Stillinger,  og  at  naa  op  i  Statens  Regering. 
Intet  Middel  er  dem  for  daarligt  dertil.  Det  hele  Af  holds - 
spørgsmaal  blev  kun  opkastet,  fordi  Stemningen  i  Staten 
en  Tid  lang  virkelig  var  derfor,  idet  Knejpe-  og  Land- 
strygervæsenet  havde  taget  altfor  stærk  Overhaand.  Nu 
er  denne  Ulempe  afhjulpet.  Flertallet  er  for  Afskaffelsen 
af  Loven,  og  det  skulde  ikke  forundre  mig,  om  St.  John 
med  hele  sit  Maskepi  gav  efter  for  den  herskende  Stem- 
ning og  atter  sadlede  om. 

Skulde  man  ogsaa  anse  .  det  for  muligt,  at  den  sorte 
Folkevandring,  som  har  fundet  Sted  i  de  sidste  Aar  og 
har  vakt  saa  stor  en  Opsigt,  ikke  var  andet  end  en  elen- 
dig Valgmanøvre  —  Guvernøren  var  den  første,  der  bry- 
stede sig  som  Menneskeven,  udstedte  en  Proklamation  til 
Negrene,  officielt  indbød  dem  til  at  nedsætte  sig  i  Kansas 
og  virkelig  med  aabne  Arme  modtog  omtrent  12,000  af 
disse  Tiggere  —   for  senere  ved  Valgene  at  kunne   bruge 

dem  som  Stemmekvæg.  Tre  Aar  før  det  netop  skildrede 
Besøg  i  Topeka,  netop  paa  den  Tid,  da  den  saa  snedig 
arrangerede  Indvandring  af  Negre  var  paa  sit  Højdepunkt, 
var  jeg  i  Færd  med  at  rejse  rundt  i  Sydstaterne.  Næsten 
hele  det  republikanske  Lands  Presse  optog  med  Glæde 
Projektet  om  den  nye  Folkevandring  og  forsvarede  den, 
medens  jeg  aabent  i  Sydens  Aviser,  saa  vel  som  i  »New- 
Yorker  Staatszeitung«  advarede  mod  denne  Negerudvan- 
dring til  Præristaterne  og  fremstillede,  hvorfor  det  sikkert 
vilde  tage  en  daarlig  Ende  dermed. 

Som  sædvanlig  faldt  en  Del  af  Pressen  over  mig  for  at 
faa  mine  Spaadomme  bragt  til  Tavshed  eller  gjøre  dem 
latterlige.  Dette  vilde  sikkert  ikke  mere  ske  nu  til  Dags, 
thi  som  ethvert  fornuftigt  Menneske  klart  maatte  forudse, 
slog  mine  Spaadomme  ganske  rigtig  til.  De  vildledte, 
sorte  Stympere  gik  enten  til  Grunde  i  Veststaterne  eller 
tiltraadte  snart  efter  Tilbagetoget  til  Sydstaterne,  Hele 
Negerudvandringen,  der  var  frembragt  ved  Kunst  og  slet 
ikke  svarede  til  de  naturlige  Vilkaar,  blev  ganske  til  ingen 
Ting  og  vil  forhaabentlig  aldrig  mere  gjentage  sig.  Medens 
St.  John  satte  hele  sin  Energi  ind  paa  at  trække  Negrene 
til  Staten ,  opbød  Atchison  -  Topeka  -  Santa  -  Fé  -  Banen 
derimod  alt  for  at  bevæge,  især  tyske  Indvandrere  til  at 
bosætte  sig  i  Kansas,  og  Resultatet  deraf  var  over  al  For- 
ventning stort.  Af  I  Million  Indbyggere  findes  der  om- 
trent en  Tredjedel  Tyskere,  ja  der  findes  hele  Stad-  og 
Landsbymenigheder,  som  alene  bestaa  af  Tyskere,  og 
disse  danne  en  Slags  Stat  i  Staten,  der  glæde  sig  ved  de 
mest    vidtgaaende    Friheder    og    Privilegier,    samt    ved    en 

betydelig  Velstand,  som  de  skylde  sig  selv.  Hvor  hur- 
tig alt  dette  gik  for  sig.  kan  man  se  af  følgende  Statistik: 
Indenfor  et  Tidsrum  af  20  Aar  har  Statens  Befolkning  ti- 
doblet sig.  Værdien  af  de  beskattede  Ejendomme  an- 
drager over  600  Millioner  Kr.  Skatterne  til  Statsformaalet 
beløber  sig  til  3^/4  Million  Kr. ;  Værdien  af  Landprodukter 
var  i  Aaret  1879  31  Millioner  Kr.  Gjennemsnitsformuen 
andrager  pr.  Individ  over  1200  Kr.  Kansas  ejer  5000 
Skolebygninger  med  7000  Lærere  og  et  Skolefond  paa 
omtrent  55  Millioner  Kr.  Værdien  af  Kvægbesætningen 
beløber  sig  til  45  Millioner  Kr.  og  fordeles  paa  1,100,000 
Stykker  Hornkvæg,  ligesaa  mange  Svin,  ^g  Million  Faar, 
400,000  Heste  og  60,000  Muldyr.  —  Det  er  let  at  møde 
op  med  slige  statistiske  Kjendsgjerninger,  og  der  behøves 
virkelig  ikke  mere  end  at  anføre  dem  for  at  drage  Ind- 
vandringen hertil.  I  de  allerseneste  Aar  har  Staten  Kan- 
sas dog  lidt  ved  gjentagne,  meget  tørre  Somre,  som  har 
lammet  Agerbruget  og  standset  Opdyrkningen,  men  som 
forhaabentlig  kun  vil  være  af  forbigaaende  Karakter. 


HVORLEDES  OPSTOD  DET  AMERIKANSKE 
VESTENS  PRÆRISTATER. 

Vjranske  stilfærdig  er  i  de  sidste  Aartier  den  største 
og  fredeligste  Folkevandring,  som  Historien  kjender,  fore- 
gaaet  —  en  Vandring  af  over  fem  Millioner  Europæere 
af  alle  Nationer  til  den  ny  Verden  og  hovedsagelig  til  de 
store  Prærier  hinsides  »Strømmenes  Fader«.  Aldrig  nogen- 
sinde har  saa  store  Folkemasser  i  saa  kort  en  Tid  forvandlet 
saa  uhyre  Landstrækninger,  der  var  blottede  for  enhver 
Kultur,  til  saa  blomstrende  Stater  som  de,  der  nu  er  kjendte 
Verden  over,  under  Navn  af  Kansas,  Jowa,  Dacota,  Ne- 
braska o.  s.  V.  Aldrig  nogensinde  har  en  Folkevandring 
fundet  Sted  ska  fuldstændig  uden  hine  Uroligheder, 
Krige  og  Elendigheder,  som  ellers  i  Historien  er  fulgt  med 
slige  Udvandringstog.  Denne  de  amerikanske  Præriers 
Kolonisering  udgjør  ubestridelig  en  af  de  vigtigste  Begiven- 
heder i  Kulturhistorien. 

Intet  i  de  sidste  Aartier  frembyder  noget  mere  interes- 
sant og  mere  gribende  end  at  iagttage  denne  Statsgrund- 
læggelse   og    denne    Forvandling    af  baade    træ-  og   busk- 

løse,  fuldstændig  ubeboede  Stepper  til  blomstrende  Stater, 
saaledes  som  jeg  selv  var  saa  heldig  personlig  at  følge  den 
lige  fra  Halvfjerdserne. 

Da  saa  jeg  for  første  Gang  Byerne  Kansas  City,  St. 
Paul,  Omaha  og  Minneapolis.  Enhver  af  dem  var  næppe  lO 
Aar  gammel,  raa  i  deres  Begyndelse,  ufærdige  og  ualmin- 
delig skidne,  ingen  af  dem  havde  mere  end  højst  25  til 
30,000  Indbyggere.  Siden  den  Tid  har  jeg  gentagne  Gange 
besøgt  dem,  og  forrige  Aar  gjenfandt  jeg  dem  som 
moderne  Storstæder,  der  i  enhver  Henseende  kan  sammen- 
lignes med  Østens.  Omaha  havde  femdoblet  sin  Befolk- 
ning i  de  sidste  12  Aar,  St.  Paul  og  Mineapolis,  der  tid- 
ligere laa  12  engelske  Mile  fra  hinanden,  støde  nu  sammen 
med  deres  Forstæder  og  have  tilsammen  nærved  400,000 
Indbyggere.  Kansas  City,  som  jeg  havde  lært  at  kjende 
som  en  Grænseby  paa  20,000  Indbyggere,  er  siden  den 
Tid  naaet  op  til  ikke  mindre  end  230,000  Mennesker. 
Folketællingen  fra  1880  opgiver  Kansas  City  til  at  have 
55,000  Indbyggere;  Omaha  til  30,000,  og  Folketællingen 
fra  1 890  vil,  naar  den  bliver  opgjort,  give  disse  Stæder  det 
sexdobbelte  Tal. 

Men  denne  Forvandling  fuldbyrdes  ikke  blot  i  Byerne 
men  ogsaa  ude  i  det  aabne  Land.  I  1876  laa  de  nævnte 
Byers  Omgivelser  fuldstændig  brak.  Indvandrernes  Strøm 
havde  kun  vovet  sig  ganske  korte  Strækninger  bort  fra 
disse  Stæder,  og  en  tre  Timers  Jernbanefart  bragte  os  til 
Vestgrænsen  for  den  hvide  Kultur.  Langs  Floderne  i 
Kansas  og  Arkansas  var  der  vel  den  Gang  allerede  op- 
staaet  nogle  beskedne   Smaabyer  soni   Lawrence,   Topeka, 

Newton,  Lincoln,  og  nogle  andre  smaa  Kolonier,  paa  hvilke 
man  strax  kunde  se  deres  Ufærdighed  og  deres  usikre 
Fremtid,  havde  dannet  sig  paa  enkelte  Punkter  af  Jern- 
banehnjerne.  Ud  over  den  97de  Længdegrad  (efter  Green 
wich)  stødte  vi  kun  paa  enkelte  Militærforter,  der  var  blevne 
byggede  til  Værn  mod  Indianerne,  og  ligesom  der  i  Middel- 
alderen opstod  Byer  under  Beskyttelse  af  de  faste  Ridder- 
borge, saaledes  havde  der  ogsaa  i  Kansas  og  Nebraskas 
Prærier  samlet  sig  Indvandrere  og  Handlende  rundt  om 
disse  Forter,  akkurat  ligesom  Kyllinger  omkring  den  gamle 
Liggehøne.  Men  mellem  disse  Forter  var  der  i  lOO  eng- 
elske Miles  Omkreds  ikke  en  By,  ikke  en  Landsby,  ikke 
et  Hus,  ikke  et  Træ,  ikke  en  Busk,  ikke  en  Klippe,  intet- 
somhelst,  der  kunde  mildne  denne  skrækkelige  ørkenagtige 
Ensformighed.  Jo,  der  var  dog  en  Klippe;  en  eneste 
Klippe,  ved  Navn  »Pawnee  Rock«,  der  ragede  nogle  Meter 
i  Vejret  over  den  nøgne  Præri,  et  Kjendingstegn,  der  var 
vidt  og  bredt  bekjendt  og  blev  nævnet  med  ligesaa  megen 
Agtelse,  som  om  det  havde  været  et  af  Jordens  højeste 
Bjerge. 

Ellers  fandtes  der  endnu  kun  de  enkelte  Banestationer 
ved  Jernbanerne,  som  Banebestyrelsen  havde  givet  forskjel- 
lige  Navne  og  betegnet  paa  Rejsekortene  med  Bymærke, 
maaske  for  at  bilde  Folk  ind,  at  der  fandtes  Mennesker 
dér,  og  de  tre  ofte  omtalte  Jernbanelinjer,  »Union  Paci- 
fik«,  »Kansas  Pacifik«  og  »Santa  Fé«  -  Banen,  havde  til- 
syneladende kun  lagt  Vejen  over  Prærierne  for  derigjennem 
at  kunne  naa  Klippebjergene  og  bagved  dem  Vidunder- 
landet Kalifornien.     Men  i  Virkeligheden  vidste  de   ganske 

præcis,  hvad  deres  Mening  var  dermed.  Paa  begge  Sider 
af  Jernbanelinjerne  var  der  for  1 5  Aar  siden  ikke  et  eneste 
beboet  Punkt,  og  paa  Vejen  fra  Vestgrænsen  af  Kansas  til 
Santa  Fé  i  Ny-Mexiko  mødte  vi  ikke  en  Moders  Sjæl 
hverken  til  Hest  eller  til  Vogns, 

Hvor  øde  og  forladt  Omegnen  hinsides  Mississippi  var  i 
1858,  kan  man  se  af  et  Sted  i  det  mest  ansete  af  Maaneds- 
skrifterne  i  Nordamerika:  »North  Americain  revue,«  der  i 
1858  udtrykker  sig  saaledes: 

»Vort  Folk  har  nu  (1858)  allerede  naaet  Vestgrænsen 
af  det  dyrkelige  Land,  og  Bjergene  ved  Missouris  Bredder 
er  Grænsen  for  den  uhyre  Ørken,  næsten  looo  engelske 
Mile  bred,  i  hvilken  det  er  umuligt  at  anlægge  Kolonier 
for  at  drive  Handel,  dyrke  Jorden,  ja  endog  blot  drive 
Kvægavl. 

I  1890,  altsaa  32  Aar  efter  denne  Profeti  af  Ameri- 
kanerne selv  —  er  der  i  disse  Ørkener  opstaaet  fire  Stater 
med  tilsammen  fem  Millioner  Indbyggere  og  Storstæder 
paa  hundrede  til  tre  hundrede  Tusinde  Indbyggere.  De 
Jernbanestationer,  hvor  jeg  for  tolv  Aar  siden  endnu  kun 
fandt  en  Bræddehytte  som  Stationsbygning,  er  nuom- 
stunder  voxet  op  til  at  være  Byer  paa  et  til  ti  Tusinde 
Indbyggere.  Da  jeg  i  1876  rejste  i  Kansas  langs  med 
Nordgrænsen  af  Indianerterritoriet,  fandtes  der  kun  en 
eneste  By,  der  fortjente  dette  Navn,  paa  omtrent  2000 
Indbyggere,  for  Størstedelen  ustyrlige  Krabater,  næsten 
alle  Trappere,  Jægere,  Kvækere  og  indianske  Kræmmere, 
Osage-  og  Arapahoindianere  spadserede  endnu  omkring  i 
Gaderne    med    Ørnefjer    i  Haaret,    bemalede    Ansigter    og 

Tomahawken  i  Haanden.  I  hele  Flokke  drev  de  om  i 
Byen,  og  det  havde  en  Gang  nær  kostet  mig  min  Skalp, 
at  jeg  mødte  en  af  disse  Rødhuder  udenfor  Byen  tæt  ved 
Arkansasfloden. 

Den  Dag  i  Dag  er  denne  Koloni,  som  hedder  Wichita, 
den  største,  rigeste  og  mest  befolkede  By  i  Kansas  med 
50,000  Indbyggere.  Prægtige  Gader,  flere  Teatre,  henved 
20  Kirker,  Højskoler,  elektrisk  Belysning,  flere  Jernbane- 
linjer og  en  Masse  andre  Herligheder. 

Ved  Siden  af  den  og  længere  mod  Vest  er  der  op- 
staaet  en  hel  Række  andre  Byer  paa  5  til  10,000  Indbyg- 
gere: Arkansas- City,  Caldwell ,  Wellington  og  saa  frem- 
deles. Kan  dette  ikke  kaldes  vesterlandske  Stadæventyr.?  — 
Længere  mod  Nord  i  Nebraska  gik  det  akkurat  lige  saa- 
dan.  Der  sprang  Hastings,  Beatrice,  Grand  Island,  Cooc, 
Kearney  frem  af  den  jomfruelige  Præribund  —  Byer  paa 
15,000  Indbyggere.  I  Dakota,  Sioux-Indianernes  frygtede 
Territorium,  staar  nu  Bismarck,  Yankton,  Mitchell  og  en  hel 
Masse  andre  Stæder  af  samme   Størrelse. 

Nu  kunde  det  jo  være  rimeligt  nok  at  tro,  at  disse 
»Byer«  knapt  er  andet  end  Teltlejre  med  enkelte  Brædde- 
hytter,  Vognrækker  og  al  Slags  Markedskram.  Thi 
hvordan  skulde  Indbyggerne  efter  5,  6  eller  10  Aars  For- 
løb have  kunnet  faaet  nogensomhelst  Byindretning  i  orden- 
lig Stand.f* 

Ja,  men  Sandheden  er  den,  at  disse  Byer  overgaa  det 
gamle  rige  og  forlængst  koloniserede  Østens  Byer  i  Byg- 
ningernes Skønhed  og  Størrelse.  Alle  uden  Undtagelse  eje 
de   deres  Raadhus   og  Justitspalæer,    deres  Pragtkirker  og 

Skoler,  elektrisk  Belysning,  brolagte  Gader,  Gas  og  Vand- 
ledninger, Banker  og  Bankierhuse.  Husene  er  flere 
Etager  høje,  byggede  af  hugne  Sten,  Jern  eller  Mursten, 
Privatboligerne  er  smukke,  moderne  Villaer  med  Bade- 
værelser, fortrinlige  Køkkener  og  udstyrede  med  alle  Nu- 
tidens Bekvemmeligheder.  Alle  disse  Byer  er  forbundne  med 
hverandre  ved  Jernbaner.  Det  er  forbavsende,  hvilken 
Masse  Jernbaner  der  gennemkrydse  Prærierne  i  alle  Ret- 
ninger. Jernbanenettet  i  de  fire  Præristaters  Indre  kan 
maale  sig  med  hele  det  tyske  Riges,  og  voxer  hvert  Aar 
flere  tusende  Kilometer;  saaledes  har  Nebraska  alene  i 
1887  ^ØJ^t  Strækninger  til  sit  Banenet,  der  tilsammen  svare 
til  Afstanden  imellem  Wien  og  St.  Petersborg. 

Denne  exempelløse  Fremvæxt  er  dog  ikke  usund  og 
overilet,  men  en  kærnesund  Udvikling  i  Ly  af  Lov  og 
Ret.  Hele  det  vilde  Trapper-  og  Jægerliv  i  Præristaterne 
tilhører  forlængst  Fortiden,  og  i  Nebraska,  Kansas  og  Jowa 
hersker  der  absolut  mere  ordnede  Forhold  end  i  mange  af 
de  ældre  Stater.  Man  maa  ikke  tro,  at  jeg  her  kommer 
med  en  Panegyrik  over  Nordamerika,  i  Lighed  med  An- 
drew Carnegie,  som  stolt  slaar  sig  for  Brystet  og  med 
dyb  Foragt  for  Evropa  siger:  »Alt  dette  er  vort.  Amerika- 
nernes Værk.« 

Paa  ingen  Maade.  Det  er  os  Evropæere,  der  har 
gjort  Amerika  og  især  Vesten  til,  hvad  det  nuomstunder 
er.  Det  er  Evropæerne,  som  hvert  Aar  udsende  en  halv 
Million  kraftige  Mænd  til  yderligere  at  bebygge  dette  Land. 
Det  er  os,  som  opføde  og  oplære  disse  Mænd,  til  de 
blive  voxne,  saa  at  hver  af  dem  gjennemsnitlig  repræsen- 

terer  en  Kapital,  som  med  Rente  og  Rentes  Rente  i  alt 
gjennems nitlig  udgjør  c.  6000  Kroner,  lavt  anslaaet.  Des- 
uden bringer  hver  Udvandrer  altid  en  lille  Skilling  med, 
enten  sammensparet  af  ham  selv,  eller  hidrørende  fra  Arv 
eller  Sammenskud  fra  Slægt  og  Venner.  Lad  os  tælle  alt 
dette  sammen  og  se,  hvormeget  alt  dette  bliVer  til.  Her- 
til har  Evropa  i  alt  leveret  omtrent  10  Millioner  Mennesker, 
som  hver  repræsentere  en  Bekostning  og  Værdi  af  6000 
Kroner.  Dette  giver  60,000  Millioner.  Naar  saa  hver  af 
disse  10  Millioner  Udvandrere  gjennemsnitlig  medfører  500 
Kroner  —  mange  have  flere  Tusinde  med  —  saa  kommer 
dertil  endnu  5,000  Millioner  i  Kontanter. 

Med  et  saadant  Tilskud  herovrefra  af  Arbejdskraft  og 
og  Kapital  kan  Amerika  ikke  rose  sig  af,  at  det  selv  alene 
har  opdyrket  Vesten  og  paa  saa  kort  en  Tid  skabt  de  nu 
saa  blomstrende  Præristater. 

Men  selvfølgelig  har  Amerikas  ældre,  østlige  Stater 
deres  store  Andel  i  denne  Udvikling;  thi  disse  Skarer  af 
Udvandrere,  som  sjelden  ejede  Existensmidler  til  blot  at 
staa  det  første  Aar  igjennem,  og  som  i  Reglen  var  ukyn- 
dige i  Sproget  og  de  nye  Forhold,  kunde  ikke  alene  have 
taget  alt  dette  Land  under  Kultur.  Det  er  ikke  blot 
Jernbanelinjernes  hurtige  Udvikling,  ikke  blot  Regeringens 
store  Landskjænkninger,  men  fremfor  alt  Østens  Kapitaler, 
som  har  hjulpet  til  det  store  Resultat. 

Mærkeligt  er  det  at  se,  hvor  faa  af  de  oprindelige 
Kolonister,  der  blive  paa  den  af  dem  erhvervede  Jord. 
De  nye  Gaarde  (Farmer)  i  Prærierne  skifte  i  Reglen  to 
Gange  Ejer,  før  de  gaar  over  paa  faste  Hænder.     I  Følge 

amerikanske  Love  kan  eller  rettere  kunde  enhver  Mand 
eller  enlig  Kvinde  paa  de  endnu  uopdyrkede  Terræner 
udsøge  sig  og  faa  anvist  160  Akres  Jord,  som  bliver  hans 
Ejendom,  naar  han  har  boet  der  i  fem  Aar.  Men  alle- 
rede efter  et  halvt  Aars  Forløb  har  han  Ret  til  at  kjøbe 
det  som  sin  Ejendom  ved  at  indbetale  henved  5  Kroner 
pr.  Akre  til  Regeringen.  Altsaa  kan  han  efter  et  halvt 
Aars  Forløb  blive  Ejer  af  denne  Jord  mod  en  Betaling  af 
7 — 800  Kroner.  Desuden  har  han  Ret  til  paa  endnu  billi- 
gere Vilkaar  i  samme  Tid  yderligere  at  indkjøbe  320  Akres, 
saa  at  han  for  c.  1800  Kroner  tidligere,  da  der  var  nok  af 
god  Jord,  kunde  komme  i  Besiddelse  af  c.  500  Akres, 
Dette  benyttede  amerikanske  Spekulanter  sig  af  De  gjøre 
ligefrem  en  Forretning  af  at  være  Kolonisationens  For- 
tropper, boomer  s,  som  det  hedder.  De  optage  deres  160 
Akres,  bygge  en  Hytte  derpaa,  bryde  lidt  Jord  op,  og 
sælge  det  hele  efter  et  halvt  Aars  Forløb,  naar  de  selv 
ved  Indbetaling  af  en  lille  Sum  kan  faa  fri  Raadighed 
derover.  Saa  drage  de  videre  og  »boome«  atter  et 
andet  Sted.  De  er  den  fremtrængende  Civilisations  første 
Blænkerkjæde. 

De,  som  afløse  dem,  er  som  Regel  Amerikanere,  der 
har  samlet  sig  lidt  Penge  i  Østen  og  nu  komme  hertil  og 
vil  være  Landbrugere,  skønt  de  ikke  har  Forstand  derpaa. 
De  fleste  af  disse  kan  ikke  klare  sig  i  Længden.  De  maa 
gaa  fra  deres  Farm,  og  denne  gaar  over  paa  Tredjemands- 
haand  for  at  blive  der.  Denne  Tredjemand  er  i  Reglen  en 
i  Landbrug  kyndig  Amerikaner  eller  Indvandrer  med  til- 
strækkelig Kapital. 

Kun  hos  de  skandinaviske,  de  tyske  og  nogle  af  de 
russiske  Indvandrere  findes  der  Udholdenhed  nok  til  at 
hænge  ved  den  en  Gang  bearbejdede  Jord  og  stride  de 
første  slemme  Aar  igjennem.  Har  de  medbragt  en  virkelig 
Kapital,  om  end  kun  2000  Kroner  pr.  Individ,  saa  gaar 
det  hele  uden  Vanskelighed. 

Men  kun  i  de  færreste  Tilfælde  raade  Indvandrerne 
over  saadanne  betydelige  Pengesummer,  og  selv  om  Pen- 
gene ogsaa  var  til  Stede,  saa  havde  de  dog  alligevel  kun 
det  bare  døde  Land  men  ikke  Midler  til  at  bygge  sig  et 
Hus,  at  kjøbe  Værktøj,  Vogne,  Heste,  Saasæd  o.  s.  v.  Og 
saa  endnu  først  et  Aar  noget  at  leve  af  inden  den  første 
Høst.  Her  er  det  nu,  at  Østens  Kapital  paa  den  mest 
liberale  Maade  kommer  dem  til  Hjælp,  og  denne  Indvandrer- 
understøttelse ved  Kontanter  er  en  af  de  allervigtigste 
Faktorer  ved  Opdyrkningen  af  den  ny  Jord,  saavelsom 
Hovedaarsagen  til  dens  nuværende  Blomstring,  til  dens 
Beboeres  Velstand  og  mange  amerikanske  Kapitalisters 
store  Rigdom. 

Denne  Veststaternes  Understøttelse  ved  Kapitaler  fra 
Østen  er  et  af  de  interessanteste  Kapitler  i  disse  unge  Lan- 
des bevægede  Historie.  Den  forklarer,  at  saa  mange 
æventyrlige  Pionerer  er  gaaet  til  Grunde,  men  tillige  at 
deres  Efterfølgere  nu  er  Rigmænd.  Næsten  enhver  Ind- 
vandrer behøvede  Penge  og  fik  ogsaa  saa  imødekommende 
som  muligt  til  Laans  alt,  hvad  man  mente  at  kunne  laane 
ham  paa  hans  Ejendom.  Det  øjeblikkelige  Resultat  er 
ganske  vist,  at  Gaardene  i  de  ny  Præristater  er  højt  priori- 
terede, men  med  Tiden  vil  denne  Gjæld  blive  afdraget,  og 

saa  har  Landmændene  den  fulde  Nydelse  af  deres  Ejen- 
domme og  disses  Udbytte. 

Saaledes  som  det  nu  gaar  i  Nebraska,  Kansas  og  Da- 
kota, gik  det  ogsaa  for  20  Aar  siden  i  Michigan.  Den 
Gang  maatte  saa  af  Pengemangel  enkelte  af  de  stakkels 
unge  Farmere  betale  lO^/o  i  Rente.  Nu  er  Renten  faldet  til 
6 — 7%.  Dette  var  Tilfældet  i  Jova  for  15  Aar  siden,  og 
Kapitalerne  give  endnu  den  Dag  i  Dag  7 — S^/q.  Men 
Penge  er  dér  absolut  nødvendige,  selv  om  ogsaa  Renten 
er  nok  saa  høj.  Det  var  Østens  Penge,  som  byggede 
Vestens  store  Byer:  Chicago,  Omaha,  Kansas  City  og  St. 
Paul,  og  hvis  denne  kontante  Kapital  fra  Boston,  New- 
York  og  de  andre  østlige  Pengecentrer  ikke  var  stillet  til 
Raadighed,  saa  vilde  det  ganske  simpelt  ikke  have  været 
muligt  at  kultivere  Vestens  Stater  og  bygge  dens  store 
Byer.  Da  Chicago  for  17  Aar  siden  nedbrændte  til  Grun- 
den, var  det  Boston,  som  atter  lod  den  opstaa  af  sin 
Aske.  I  forrige  Aarhundrede  var  hele  Chicago  simpelthen 
en  Hypothek  for  Bostons  Kapital,  og  det  blev,  saa  at  sige 
betragtet  som  en  Fejl,  naar  et  eller  andet  Hus  i  Chicago 
ikke  havde  en  Prioritet  fra  Boston.  Men  alt  dette  har  siden 
da  forandret  sig,  thi  ikke  blot  er  hele  denne  laante  Kapi- 
tal blevet  tilbagebetalt  med  rigelige  Renter,  men  nu  er  det 
netop  Chicago,  der  selv  stiller  Millioner  paa  Benene  for 
at  anlægge  dem  i  de  vestlige  Stater,  med  andre  Ord  for 
at  hjælpe  Indvandrerne  paa  Benene,  men  hjælpe  sig  selv 
til  at  faa  6^/0  i  Rente. 

Der  behøvedes  hvert  Aar  Millioner  for  at  ophjælpe 
Nebraska,    Kansas    og    Dakota    til    den    store    Blomstring, 

som  disse  Lande  befinder  sig  i  den  Dag  i  Dag.  Hemmelig- 
heden ved  alle  hine  Indretninger,  Jernbaner,  Byer  og 
blomstrende  Landstrækninger  ligger  simpelthen  kun  i  Laan 
paa  Grundene.  Det  er  de  laante  Penge,  man  kan  takke 
for,  at  der  i  de  ti  Aar  mellem  1870  og  1880  i  Dakota  op- 
stod 17,000  nye  Gaarde,  i  Nebraska  57,000  og  i  Kansas 
ikke  mindre  end  100,000. 

I  det  nævnte  Tidsrum,  er  der  i  Præristaterne  vest 
for  Mississippi  opstaaet  400,000  nye  Farmer.  Hvilken  uhyre 
Indflydelse  disse  Udlaan  til  Nybyggere  har  haft  paa  de 
nye  Staters  hele  Bestaaen,  fremgaar  allerede  deraf,  at  ^/4 
af  samtlige  Farmer  i  Vesten  drives  af  deres  egne  Ejere, 
og  kun  ^/5  bhver  drevet  af  Forpagtere  mod  Andel  i  Ud- 
byttet. Den  ringe  Del,  der  bliver  tilbage,  bliver  lejet]  ud 
mod  en  aarlig  kontant  Afgift. 

Ifølge  den  sidstp  Statistik  fra  30  Stater  og  Territorier 
i  de  forenede  Stater  fandtes  der  i  disse  3V4  Million  Far- 
mer, hvoraf  Halvdelen  var  af  en  gjennemsnitlig  Størrelse 
paa  under  150  Tønder  Land.  1^/3  Million  Farmer  naaede 
en  Størrelse  af  150  til  250,  Tdr.  Land,  kun  50,000  Far- 
mer var  paa  250  indtil  500  Tdr,  Land,  og  kun  15000 
var  paa  over  500  Tønder  Land.  Disse  sidstnævnte 
Kæmpegaarde,  om  hvilke  der  i  den  sidste  Tid  har  været 
saa  megen  Tale,  findes  dog  hovedsagelig  i  Kalifornien, 
Mississippi,  Virginien  og  de  tidligere  Slavestater.  I  Præri- 
staterne findes  tilsammen  knapt  1000,  et  Bevis  paa,  at  de 
mange  MilHoner,  som  Østen  har  laant  og  endnu  laaner 
Præristaterne,  hovedsagelig  kun  kommer  de  smaa  Land- 
ejendomme og  de  mindre  bemidlede  Indvandrere  til  Gode. 


235 

Denne  Kapital  naar  Præristaterne  i  Form  af  Farm- 
Hypoteker,  og  naar  utallige  Millioner  staa  til  Raadighed  for 
Vesten,  saa  har  dette  sin  Aarsag  i,  at  Kapitalerne  her  er 
anbragte  forholdsvis  sikkert,  saavelsom  i  de  betydelige  Ren- 
ter, som  i  Vesten  betales  for  disse  Prioritetslaan.  Paa 
mine  Rejser  gjennem  Vestens  Byer  var  det  mig  paafal- 
dende,  at  der  selv  i  de  mindste  af  dem  fandtes  et  saa 
stort  Antal  Banker,  og  i  Øjeblikket  kunde  jeg  knapt  for- 
klare mig,  hvorledes  alle  disse  Pengeinstituter  kunde  finde 
deres  Udkomme  i  saa  nye  Lande.  Men  alle  Vestens 
Bankers  egne  Kapitaler  vilde  knapt  slaa  til  for  at  tilfredsstille 
nogle  faa  Distrikters  Pengetrang.  Hovedmassen  af  Kapi- 
talen kommer  fra  Ny-Englandsstaterne,  fra  New- York,  ja  og 
i  den  nyeste  Tid  ogsaa  fra  England,  hidtil  kun  meget  lidt 
fra  det  øvrige  Evropa. 

Denne  Østens  Kapital  anbringes  igjennem  de  saakaldte 
farm  loan  and  trust  companies  (Landmandsbanker  og  Kredit- 
foreninger), som  i  tusindvis  er  opstaaede  overalt  i  de  nye 
Stater.  De  er  saa  uundværlige,  at  ingen  ny  Stad  er  blevet 
grundlagt,  uden  at  den  allerførste  Bygning  har  været  en 
Bank.  Fremgangsmaaden  for  Udlaan  er  den:  en  Land- 
mand ønsker  at  laane  paa  sin  Ejendom.  Han  henvender 
sig  til  en  Agent  for  den  nærmeste  Bank.  Agenten  beser 
Farmen  og  dens  Tilstand,  og  forhører  sig  nøje  om  Land- 
mandens Stilling  og  hans  Nationalitet  (til  denne  tages  der 
meget  Hensyn).  Han  sender  sin  Indberetning  til  Banken, 
og  denne  lader  nogle  af  sine  Tillidsmænd  optage  et  Skjøn ; 
naar  dette  falder  gunstigt  ud,  tilstaas  Laanet;  i  Reglen  kun 
en    Tredjedel    af    Ejendommens    øjeblikkelige    Salgsværdi. 

Laanet  koster  8  Procent,  men  dette  volder  ikke  Vanske- 
lighed, da  Indtægterne  af  en  Farm  i  Vesten  andrage  20  — 
25  Procent. 

Banken  selv  arbejder  ikke  med  egen  men  med  Østens 
Kapital;  den  faar  de  6  Procent,  og  Banken  beholder  de  2 
resterende  som  Vederlag  for  sin  Ulejlighed  og  for  at  op- 
samle et  Reservefond  for  i  vanskelige  Tider  at  kunne 
taale  mulige  Tab.  Disse  har  dog  hidtil  været  sjældne  un- 
der de  ualmindelig  blomstrende  Forhold  derovre,  hvor  den 
nye  Jord  giver  saa  stort  et  Udbytte. 

Ved  Siden  af  denne  store  og  gavnlige  Kredit,  som  er 
ydet  Indvandreren,  bør  Jernbanerne  nævnes  i  første  Række 
som  dem,  der  har  Æren  og  Fordelen  af  at  være  Civilisa- 
tionens Banebrydere  i  Vesten.  Jernbanen  iler  forud  for 
Folkevandringen,  jævner  Vejen  for  den,  udsøger  de  bedste 
Jordstykker  og  deltager  i  at  »boome«  dem.  Den  hele  Be- 
vægelse mod  Vest  ligner  en  vældig  Kulturarmées  Frem- 
rykning. Dens  Operationsbasis  var  Mississippi  og  Mis- 
souri, Feltherrerne  var  Østens  store  Kapitalister,  Jernbane- 
selskaberne var  Strategerne,  Landagenterne  og  Boomerne 
var  Hærens  Blænkere  og  Fortropper,  medens  Hæren  selv 
var  Indvandrernes  Millioner.  Nu  er  Kampen  forbi  og  Er- 
obringen fuldbyrdet.  Nebraska,  Kansas,  Dakota,  Jova  og 
Minnesota  er  alt  erobret  Land.  Tilbage  staar  endnu  kun 
Staterne  Montana,  Idaho  og  Washington,  og  Fremrykningen 
her  foregaar  med  Kæmpeskridt. 


PRÆRIFYRSTERNE  OG  DERES  RIGE. 

aar  der  siden  Washington  Irvings  Tider  er  fore- 
gaaet  saa  storartede  Omvæltninger  paa  det  amerikanske 
Vestens  uhyre  Prærier,  og  naar  der  her  er  opstaaet  folke- 
rige, blomstrende  Stater,  saa  gjælder  dette  dog  kun  den 
østlige  Halvdel  af  dem.  Den  vestlige  Halvdel,  de  vidstrakte 
Højsletter  paa  Østskraaningen  af  Klippebjergene  i  en 
Bredde  af  200 — 300  engelske  Mil  har  kun  forandret 
sig  i  ringe  Grad  siden  hin  Tid.  Vel  blive  disse  Stepper 
ogsaa  nuomstunder  gjennemskaarne  af  de  store  Jernbaner, 
og  langs  disse  Samfærdselslinjer  viser  der  sig  ganske  vist 
en  raa  og  ejendommelig  Kultur,  som  den  til  Kalifornien 
eller  Oregon  rejsende  Turist  vel  lægger  Mærke  til  i  de 
enkelte  Stæder  som:  Laramie,  Cheyenne,  Dodge-City,  Bis- 
marck  og  Miles- City,  men  i  det  store  Hele  har  Lokomo- 
tivet, denne  Kulturens  første  og  mægtigste  Pionér  i  Ame- 
rika kun  gjort  ringe  Forandringer  dér.  Indianere  findes 
endnu  i  mange  Egne,  om  end  deres  Kraft  er  brudt,  og 
selv  om  ogsaa  Bøflen  er  forsvunden,  som  paa  Irvings 
Tider  endnu  i  Millionvis  huserede  paa  de  uendelige  Stepper, 

saa  er  den  nu  erstattet  af  den  tamme  Bøffel  og  det  øvrige 
Hornkvæg,  hvis  Opdræt  er  den  vigtigste,  ja  næsten  den 
eneste  Erhvervsgren  i  hele  dette  mange  hundrede  Tusinde 
Kvadratkilometer  omfattende  Land. 

Netop  dette  Steppegebet  er  Skuepladsen  for  det  mest 
interessante  og  æventyrlige  Liv,  som  man  kan  træffe  noget 
Steds  i  de  forenede  Stater.  Det  er  med  sand  Længsel, 
at  jeg  tænker  tilbage  paa  de  herlige  Uger  og  Maaneder, 
som  jeg  har  tilbragt  dér  paa  adskillige  Rejser.  Disse  det 
vestlige  Texas'  Llanos,  Ny  Mexikos',  Mezas,  Colorados  og 
Wyrming's  Stepper,  Dakota's  ad'  Lands  og  Montana's  ud- 
strakte Prærier  udøvede  et  ejendommeligt  Trylleri  paa 
mig,  som  paa  enhver  evropæisk  Rejsende. 

Den,  der  fra  Vestens  blomstrende,  agerdyrkende  Sta- 
ter, fra  Ilinois',  Jovas'  og  Kansas'  Egne  kommer  til  disse 
vidstrakte  Stepper,  han  træder  fra  den  mest  moderne 
Civilisation,  fra  den  amerikanske  Kultur,  som  næsten  har 
faaet  Forspring  for  Evropas  egen,  lige  ind  i  tidligere 
Aarhundreders  fremmede  og  æventyrlige  Kultur.  En  mærk- 
værdig Blanding  af  Yankeevæsnet  med  de  gamle  Spanieres 
Caballeroliv  gjør  sig  gj ældende  overalt.  Byerne  give  der 
Plads  for  Kvægopdrætternes  vældige  »Ranchoer«  og  Fod- 
gængeren afløses  af  Rytteren.  Enhver  mandlig  Beboer  af 
disse  Stepper  er  en  Mand  for  sig,  hans  Ret,  saavel  som 
hans  Sikkerhed,  ligger  i  hans  Næve.  Han  kjender  hver- 
ken til  Politi  eller  Domstole,  ej  heller  til  nogen  af  vore 
Statsinstitutioner  til  Befolkningens  Beskyttelse.  Sine  Kjød- 
spiser  skaffer  han  sig  ved  Jagt,  og  han  bager  selv  sit 
Brød.     Paa   disse   afsides   Ranchoer  er  der   ingen  Kvinde, 

som  fletter  himmelske  Blomster  ind  i  Jordelivet,  og  Ran- 
cheroen, Jægeren  og  Trapperen  træffer  kun  sjælden  det 
evig  Kvindelige,  naar  han  en  Gang  imellem  besøger  de 
Smaabyer,  som  hist  og  her  er  opstaaet  paa  Stepperne  i 
sikker  Nærhed  af  Jernbanelinjerne.  Ude  i  Stepperne 
kommer  der  paa  hver  looo  Mænd  næppe  50  Oldinge  og 
Børn  og  knapt  60  Kvinder.  Her  er  den  raa  og  kraftige 
Mandigheds  Hjem,  thi  kun  Mænd  kan  i  Længden  udholde 
dette  Liv,  som  trods  alle  dets  Besværligheder,  dog  er 
ualmindeligt   fuldt  af  Tillokkelse  og  Interesse. 

Paa  den  store,  i  Menneskehedens  Historie  enestaaende 
Folkevandring,  mod  det  amerikanske  Vesten  trængte  kun 
de  dristigste,  kraftigste  og  mest  foretagsomme  Mænd  frem 
til  Vest-Texas',  Kansas'  og  Wyomings'  Stepper  —  hine 
Mænd,  som  forsmaaede  det  rolige  Arbejde  med  Plov  og 
Skovl  og  hellere  haandterede  Bøssen  og  Lassoen.  Fra 
alle  Egne  i  Amerika  og  .Evropa  drog  de  herhen  og  bo- 
satte sig  mellem  den  oprindelige  Befolkning,  mellem  Indi- 
anerne og  de  mexikanske  Vacqueroer.  Da  de  saa,  hvor 
indbringende  dette  Kvægopdræt  var  i  disse  Stepper,  og 
hvor  fuldstændig  uskikket  Landet  var  til  enhver  anden 
Erhvervskilde,  hvor  interessant  og  æventyrligt  dette  Liv 
var,  aflurede  de  Mexikanerne  deres  Kjendskab  til  Kvæg- 
opdræt, og  deraf  kommer  det,  at  Stepperne  midt  i  den 
mest  fremskredne  Verdensdel,  et  Landomraade  paa  mere 
end  I  Million  Kvadratkilometer,  besidder  en  lignende  Kul- 
tur som  Stepperne  i  Lille  Asien,  Nordafrika,  Mexiko  og 
Sydamerika.  Jeg  har  i  forskjellige  Aar  tilbragt  Uger  og 
Maaneder  hos  dette  angelsachsiske  Hyrdefolk   i   de   ameri- 

kanske  Stepper,  og  jo  længere  jeg  levede  mellem  dem  og 
havde  Omgang  med  dem,  des  mere  levende  vakte  hele 
Steppekulturen  Minder  hos  mig  om  den,  som  jeg  fandt  i 
Arabien,  Berberiet  og  Mexiko.  Ja  selv  i  de  store  Llanos 
i  Orinocobækkenet  i  Sydamerika,  som  jeg  endnu  for  kort 
Tid  siden  har  gjennemstrejfet,  har  jeg  fundet  den  samme 
Kultur,  det  samme  Hyrdeliv,  kun  i  spansk  Indfatning  i 
Stedet  for  i  amerikansk. 

I  Evropa  saavelsom  det  østlige  Amerika  synes  man 
at  tro,  at  disse  Steppelande  mellem  Prærierne  og  'iKlippe- 
bjergene  er  Kvægavlens  sande  Paradis,  og  at  de  mange 
Millioner  Kreaturer,  som  hvert  Aar  slagtes  i  de  store 
Slagtehuse  i  Chicago,  Cincinnati  og  Kansas-City,  stammer 
derfra.  Paa  mine  Rejser  gjennem  Prærierne  har  jeg  ofte 
hørt  Passagererne  indbyrdes  udtale  deres  Forundring  over, 
at  der  undertiden  i  mange  Miles  Afstand  ikke  saas  et 
eneste  Stykke  Hornkvæg,  medens  man  dog  dér  skulde 
antage,  at  der  vrimlede  af  Kvæg.  Denne  Anskuelse  er 
nemlig  ganske  fejlagtig.  Amerikas  store  Kvægdistrikt  er 
ikke  Stepperne  men  de  agerdyrkende  Stater  langs  Missis- 
sippi, Illinois,  Jowa,  Missouri,  ja  endog  New-York  og 
Pennsylvanien.  Statistiken  fra  1880  opgiver  det  samlede 
Antal  af  Kreaturer  i  allé  de  forenede  Staters  Territorier*) 
til  1^/4  Million,  medens  Staten  Illinois  alene  ejede  1V4 
og  Staten  New  -  York  endog  lidt  mere.  Aarsagen  hertil 
ligger  i  Foderet.     De  nævnte  Stater  levere  en  rig  Høst   af 

*)  Altsaa  i  Montana,  Wyoming,  Colorado,  Ny-Mexiko,  Arizona,  Utah, 
Idaho,  Nevada,  Oregon,  og  Washington,  der  i  1889  er  blevet  op- 
højede til  Stater. 

Majs  og  andre  Kornsorter  og  derfor  ogsaa  tilstrækkeligt 
Foder  til  at  ernære  store  Kvægmasser.  Naar  Stepperne 
i  Vesten  fik  Ry  for  at  besidde  den  mest  udstrakte  Kvæg- 
avl, saa  ligger  dette  vel  deri,  at  Kvægavlen  danner  deres 
hovedsagelige,  eller  rettere  sagt,  i  mange  Egne  endog  den 
eneste  Erhvervskilde.  En  Undtagelse  danner  dog  Kæmpe- 
staten Texas,  som  alene  besidder  5  Millioner  Stykker 
Hornkvæg.  Det  samlede  Antal  Hornkvæg  i  de  forenede 
Stater  beløb  sig  i  1880  til  85  Millioner  Stykker  og  er 
rimeligvis  den  Dag  i  Dag  steget  til  100  Millioner. 

Endnu  i  Midten  af  Halvfjerdserne,  da  jeg  første  Gang 
drog  igjennem  de  tørre  og  træløse  Stepper  i  det  vestlige 
Kansas,  Nebraska,  Dakota  o.  s.  v.,  blev  disse  anset  for 
at  være  ganske  værdiløse  og  ude  af  Stand  til  at  udnyttes 
paa  nogen  Maade.  Imidlertid  lærte  jeg  i  Denver  (Colo- 
rado) den  berømte  Kvægkonge  Iliff  at  kjende,  der  rev  mig 
ud  af  denne  ogsaa  af  mig  delte  Vildfarelse  og  henviste 
til  sine  egne  Kvæghjorder,  som  den  Gang  i  et  Antal  af 
15000  Stykker  græssede  paa  Øst- Colorados  Stepper  mel- 
lem den  i  Mellemtiden  atter  salig  hensovede  »Storstad« 
Julesburg  og  Greeley.  I  1860  var  Iliff  en  fuldstændig 
ruineret  Guldgraver,  der  havde  mistet  sine  sidste  Skillinger 
ved  Minespekulationer.  I  den  den  Gang  endnu  elendige 
Grænselandsby  Denver  skaffede  han  sig  et  Par  hun- 
drede Dollars  til  Laans;  for  disse  kjøbte  han  sig  nogle 
Stykker  Hornkvæg  og  drev  disse  ud  til  Floddalene  i 
Stepperne.  Ti  Aar  senere  beløb  hans  Indtægter  sig  til 
omtrent  hundrede  tusinde  Dollars  aarlig,  og  da  han  døde 
for  kort  Tid   siden,   efterlod  han  sine  Arvinger   i   Million. 

Nordamerika.  1 6 

Saa  storartede  Resultater  af  Kvægopdrættet  i  det  Store 
beviste  slaaende,  at  Stepperne  i  Colorado  og  dets  Grænse- 
lande var  udmærket  egnede  hertil,  for  saa  vidt  der  kun 
var  to  Grundbetingelser  til  Stede:  Vand  og  naturlig  Be- 
skyttelse mod  den  haarde  Vinters  Uvejr.  Ved  Siden 
af  Iliffs  Kvægopdrætningsgaarde  opstod  der  utallige  andre, 
og  i  de  senere  Aar,  omtrent  siden  1876,  har  der  hersket 
en  formelig  Opdrætningsfeber,  saaledes  som  der  i  forskjel- 
lige  Perioder  har  været  en  Guld-,  Sølv-  og  Oljefeber. 

Nuomstunder  er  de  uendelige,  vældige  Landstræk- 
ninger mellem  Missouri  og  Klippebjergene,  mellem  Hav- 
bugten ved  Mexiko  og  den  kanadiske  Grænse,  ja  langt 
over  denne  nordpaa,  fuldstændig  optagne  af  de  mest  stor- 
artede Kvægopdrætninger.  Da  jeg  paa  den  kanadiske 
Pacifikbane  foretog  Rejsen  gjennem  Assiniboines  og  Saskat- 
chewans  Strømgebeter  til  British  Columbias  Klippebjerge, 
fandt  jeg  paa  Højsletterne  ved  Alberta  i  de  østlige  Ud- 
løbere af  Bjergkjæderne,  talrige  »Ranchoer«,  grundlagt  med 
engelsk  Kapital  og  besatte  med  skotsk  Kvæg,  der  er 
krydset  med  mexikansk,  som  her  synes  at  trives  langt 
bedre  end  i  det   sydligere   liggende   Dakota   og   Wyoming. 

Ved  denne  Besættelse  —  om  Bebyggelse  kan  man  jo 
her  næppe  tale  —  af  Steppelandet  i  Nordamerika  lægger 
man  Mærke  til  en  ganske  ejendommelig  Omstændighed. 
Medens  den  moderne  amerikanske  Folkevandring  foregik  fra 
Østen  mod  Prærierne  og  de  til  Prærierne  stødende  Stepper  og 
Klippebjerge,  stadig  i  vestlig  Retning  mod  Kalifornien  og 
Oregon,  fulgte  Invasionen  af  Stepperne  ved  de  amerikanske 
Hyrdefolk    en    anden    Retning,    nemlig    fra    Syd    til    Nord. 

Hele  Kvægopdrættet  er  af  mexikansk  Oprindelse.  Lige- 
som de  sydamerikanske  Spaniere  i  Pampas  og  Llanos,  saa- 
ledes  ejede  ogsaa  Spanierne  i  Mexikos  nordlige  Dele,  alt- 
saa  i  Chihnahua,  Cohaiula  og  det  tidligere  ligeledes  mexi- 
kanske  Texas,  uhyre  Distrikter,  der  hovedsagelig  kun 
egnede  sig  for  Kvægavl,  som  da  ogsaa  dér  stod  i  sin 
fuldeste  Blomst.  Ved  Texas'  Indlemmelse  i  de  forenede 
Stater,  aflurede  de  virksomme  og  driftige  Yankeer  Mexi- 
kanerne  dette  Haandværk.  Yankeerne  antog  hele  Kvægop- 
drætningsmetoden,  de  spanske  Hyrders  raa  og  halvvilde, 
Organisation,  ja  endog  Mexikanernes  maleriske  Dragter  og 
Sadeltøj.  Lassoen,  den  særlige  spansk-amerikanske  Fange- 
snor, har  samme  Navn  hos  Yankeen,  af  det  spanske  Ord 
»Rancho«  opstod  Ranch,  det  spanske  »Ranchero«  blev  til 
Ranchman,  »Vacquero«  til  C<97£/<5^jy  og  Navnet  -»corrah  blev 
som  Betegnelse  for  Kvægpark  ogsaa  bibeholdt  i  det  ameri- 
kanske og  saaledes  gives  der  mange  spanske  Ord,  som 
har  fundet  et  nyt  Hjem  i  det  amerikanske. 

Lidt  efter  lidt  udstrakte  Ranchoerne  i  Texas  sig  i  den 
Grad,  at  mange  Opdrættere  drog  med  deres  Hjorder  over 
til  Colorado,  og  da  de  af  Erfaring  indsaa,  at  det  lang- 
hornede texassiske  Kvæg  bliver  meget  stærkere  og  kraf- 
tigere i  de  nordlige  Stepper,  naaede  denne  hovedsagelig 
fra  Texas  stammende  Invasion  snart  Nebraska,  Wyo- 
ming og  Dakota,  lige  indtil  den  kanadiske  Grænse. 

Men  saa  glat  og  rolig  udviklede  dog  ikke  denne 
Steppernes  raa  Industri  sig.  Vi,  som  bo  i  Evropa, 
er  altfor  langt  borte  fra  disse  moderne  Nomaders  Hjem, 
til   at  vi   kan  forstaa    eller    faa    Kundskab    om    den    store 

Hegns-Krig  ^>the  Fencewar«  i  Texas,  som  har  kostet  saa 
uendelig  meget  Blod,  De  dristige  Æventyrere,  som  havde 
haft  til  Hensigt  at  oprette  udstrakte  Opdrætningsanstalter, 
satte  sig  fast  i  de  uhyre  Territorier  i  det  vestlig'e  Texas 
og  dets  Grænselande.  Landet  var  jo  bogstavelig  talt  ube- 
boet, og  saaledes  valgte  de  til  deres  Ranchoer  de  gunstig- 
ste Pladser  langs  Flodløbene  for  at  have  tilstrækkeligt 
Vand  og  omgjærdede  ganske  simpelt  et  saa  stort  Stykke 
Land,  som  de  havde  Lyst  til,  ofte  flere  hundrede  Kvadrat- 
kilometer. Hvis  i  disse  Distrikter  muligvis  enkelte  Squat- 
ters  eller  smaa  Farmere  var  kommet  dem  i  Forkjøbet, 
saa  blev  disse  mere  eller  mindre  høflig  opfordrede  til  at 
sælge  dem  deres  Gaarde,  og  hvis  de  ikke  rømmede  Marken 
frivillig,  blev  der  brugt  Magt,  hvorhos  ikke  faa  af  de 
hjælpeløse  Farmere  ganske  simpelt  blev  skudt  ned  af  de 
raa  Svende.  Jeg  har  selv  hørt  de  mærkeligste  Historier 
herom  i  Texas. 

Inden  kort  Tid  var  Størstedelen  af  Staten  taeet  i 
Besiddelse  af  den  Slags  Prærifyrster,  og  kun  de  tørre 
Stepper  ved  Rio  Grandes  og  Red  Rivers  Kilde-Egne  var 
endnu  fri.  Efternølerne,  som  fandt  alle  de  gunstige  Græs- 
gange besatte  og  kun  med  Øjet  fik  Lov  til  at  nyde  disse 
Herhgheder,  hjalp  sig  dermed,  eller  ogsaa  tog  de  ganske 
simpelt  deres  Tilflugt  til  at  nedrive  de  forskjellige  Ran- 
choers  Indhegninger  og  saaledes  drive  deres  Kvæg  ind 
paa  fremmede  Græsgange.  Dette  var  saa  meget  lettere, 
som  der  var  indhegnet  Strækninger  af  samme  Udstræk- 
ning som  tyske  Hertugdømmer,  og  Rarichoerne  kunde 
umulig  med  deres  2  eller  3  Dusin   beredne    y>Cozvboys«    be- 

vogte  disse  flere  hundrede  Kilometer  lange  Hegn.  Derfor 
blev  der  ved  passende  Lejligheder  øvet  Hævn,  og  saaledes 
opstod  lidt  efter  lidt  y>the  Fencewar«  imellem  disse  to  Par- 
tier. Det  ene  Parti  vilde  have  fri,  fælles  Græsgange  uden 
Hegn,  det  andet  indhegnede  Græsgange.  Endnu  for  lO 
Aar  siden  var  man  i  Texas  strax  paa  Pletten  med  Revol- 
veren i  Haanden,  og  Næveretten  gjaldt  overalt,  saa  at  tal- 
rige Rancheroer  maatte  bide  i  Græsset  eller  som  man  sagde 
oaa  Prærierne:  »de  døde  i  deres  Støvler.« 


Den  paa  Prærierne  herskende  Usikkerhed  havde  saa 
til  Følge,  at  de  smaa  Ranchoer  slog  sig  sammen  og  for- 
valtede deres  Hjorder  for  fælles  Regning  eller  ogsaa  helt 
forlod  Texas  for  at  drage  til  Colorado  eller  det  vestlige 
Kansas  og  Nebraska.  Derved  udviklede  de  uhyre  Ran- 
choer sig,  som  vel  sagtens  er  de  største  paa  Jorden,  og 
som  i  Udstrækning  kommer  de  mindste  Kongeriger  i 
Evropa  nær.  For  faa  Aar  siden  besøgte  jeg  en  af  de 
største,  nemlig:  ^  Præri-Cattle-Company  <s.  i  Syd  -  Colorado, 
hvis  Besiddelser  er  delt  i  tre  Ranchoer.  Den  ene  af  disse, 
Arkansasafdelingen,  omslutter  i  det  hele  3,500  engelske 
Kvadratmil  med  en  Kvægbestand  paa  60,000  Stykker  og 
flere  hundrede  Heste  til  Hyrdeeskadronen.  Cimarronafde- 
lingen  i  Ny-Mexiko  omfatter  4023  engelske  Kvadratmil, 
60,000  Stykker  Hornkvæg  og  500  Heste,  og  den  cana- 
diske Afdeling  i  Texas  omfatter  400  Kvadratmil  med  30,000 
Stykker  Hornkvæg  og  200  Heste.     Hele  denne  Besiddelses 

Udstrækning  er  altsaa  ligesaa  stor  som  Kongeriget  Belgien 
og  Værdien  anslaaes  for  Øjeblikket  til  omtrent  20  Millio- 
ner Kroner.  Kvægbestanden  andrager  i5o,cx)0  Stykker, 
den  aarlige  Tilvæxt  af  Kalve  25,000  til  30,000  Stykker  og 
den  aarlige  Nettoindtægt  omtrent  1^/2  Million  Kroner. 

Men  endnu  mere  storartet  end  denne  er  den  berømte 
texassiske  Kvægkonge,  Oberst  Kings  Rancho  i  det  sydlige 
Texas,  som  for  nogle  Aar  siden  blev  solgt  til  engelske 
Kapitalister  for  en  Pris  af  18  Millioner  Kroner.  Paa  min 
første  Rejse  til  Mexiko  passerede  jeg  paa  Texas- 
Pacifikbanen  under  flere  Timers  Jernbanefart  en  Del  af 
dette  Kongerige  og  lærte  i  den  mig  ledsagende  Oberst 
King  en  højst  jævn  og  brav  Mand  at  kjende,  hvis  Velstand 
man  knapt  skulde  kunne  se  paa  ham.  En  anden  Rancho 
paa  3  Million  Acres  Udstrækning,  altsaa  paa  4,700  Kvadrat- 
mil i  en  temmelig  frugtbar  Del  af  Texas  tilhører  tre 
Chicagoer,  Herrerne  Farwell,  Taylor  og  Babcock,  som 
havde  erholdt  dette  Kongerige  som  Erstatning  for,  at  de 
i  Statshovedstaden  Austin  havde  opbygget  det  texassiske 
Statskapitohum  med  en  Bekostning  af  2  Millioner  Dollars 
—  et  Kongerige  af  Sachsens  Størrelse  for  at  opbygge  et 
Kapitolium.  Da  jeg  i  1876  fulgte  en  Varekaravane  fra  det 
gamle  Santa  Fé  (Jernbanen  var  endnu  ikke  bygget)  gjen- 
nem  det  nordlige  Ny-Mexikos  Prærier,  rejste  vi  dér  i  hele 
2  Dage  gjennem  en  eneste  Mands,  Mr.  Maxwells,  Ejendom. 
Denne  Prærifyrstes  Ejendom  overtræffer  i  Størrelse  og 
maaske  ogsaa  i  Frugtbarhed  hele  Øen  Laaland. 

Men  disse  Monstre-Ranchoer  er  aldeles  ikke  enestaaende 
i  Vestens   Stepper,   thi  jeg   kunde   endnu   nævne  en   Snes 

andre  næsten  lige  saa  store  i  Dakota,  Wyoming,  og  Mon- 
tana.  Saaledes  ejer  til  Exempel  Hertugen  af  Winchester 
og  Lord  Nevill  hele  Poadorflodens  Strømgebet  vest  for  de 
sorte  Bjerge  i  Wyoming.  Den  franske,  i  den  senere  Tid 
saa  ofte  omtalte  Marquis  de  Miirat  besad  for  faa  Aar  siden 
en  lignende  Rancho  i  Montana  o.  s.  v. 

De  Kvægopdrættere,  som  fra  Texas  drog  til  de  nord- 
lige Stepper  for  der  at  opsøge  Græsgange  til  deres  Hjor- 
der, havde  dér  ligesaa  lidt  Lykken  med  sig  som  de  evro- 
pæiske  Spekulanter.  Selv  om  de  texassiske  Græsgange 
lide  ligesaa  meget  som  Llanos  i  Orinoko  ved  stor  Tørhed 
i  mange  hede  Somre  og  derved  hidføre  mange  Tab,  saa 
er  de  dog  alligevel  meget  gunstigere  end  Stepperne  i  Da- 
kota, Wyoming  og  Montana.  Thi  Texasserne  undgaa 
Tørken  ved  med  deres  Hjorder  eller  i  det  mindste  med 
Dele  af  disse  langsomt  at  drage  mod  Nord  gjennem  Vest 
Kansas  og  Nebraskas  forladte  Stepper  og  derefter  lade 
Hjorderne  græsse  paa  de  aabne  Regeringsejendomme  i 
Dakota.  Derpaa  forsende  Texasserne  deres  fedeste  Dyr, 
ved  Hjælp  af  Jernbanen,  til  de  store  Slagtemidtpunkter, 
Chicago  eller  St.  Paul.  Disse  Rejser  fra  Texas  til  Præri- 
erne mod  Nord  vare  ofte  6  til  8  Uger,  og  der  hører  lige- 
saa meget  Arbejde  og  Udholdenhed  som  englelig  Taalmo- 
dighed  til  for  at  holde  de  flere  tusinde  Stykker  tællende 
Hjorder,  som  ofte  er  spredte  over  flere  Kvadratmile,  sam- 
men, passe  paa  de  brede  med  foranderlige  og  lunefulde 
Sandbanker  opfyldte  Præristrømme  og  endelig  beskytte 
Kvæget  mod  Angreb  fra  al  Slags  hvidt  eller  indianisk 
Røverpak. 

Disse  y^  Cowboy  s  <-<~y  som  ledsage  Hjorderne,  det  er  det 
amerikanske  Vestens  Kirgisere.  De  er  saa  godt  som  altid 
til  Hest  og  formaa  som  næppe  noget  andet  Folk  at  haand- 
tere  Lassoen  og  tæmme  den  vildeste  Tyr.  De  er  de 
dristigste  Ryttere,  der  næsten  overtræffe  Indianerne  i  Be- 
hændighed og  Hurtighed,  derhos  tapre  Stridsmænd,  ud- 
mærkede Skytter,  uforfærdede,  udholdende  og  opfyldte  af 
stor  Kjærlighed  til  deres  fri  Nomadeliv.  Maaneder  igjen- 
nem  er  deres  Lod  at  sove  under  aaben  Himmel  paa  den 
bare  Jord  med  Sadlen  som  Hovedpude,  og  naar  Vinteren 
kommer,  er  hele  deres  Bolig  kun  ét  elendigt  Blokhus  eller 
en  y>vug  out«  (en  i  Jorden  udgravet  Hytte,  hvis  Tag  kun 
rager  op  derover). 

Alligevel  kan  man  med  al  deres  Raahed  dog  ikke 
tænke  sig  noget  mere  gjæstfrit  og  fornøjeligt  Folkefærd 
end  disse  angelsachsiske  Nomader.  Aldrig  nægter  de  den 
fremmede  Gjæstfrihed  eller  Beskyttelse.  Hvis  hans  Hest 
er  bleven  gjort  ubrugbar,  vil  de  afstaa  ham  en  af  deres 
egne.  Er  han  blevet  anfaldet  af  Indianere  eller  hvide 
Røvere,  saa  er  de  de  første,  som  uopfordret  giver  sig  til 
at  forfølge  dem  og  hverken  under  sig  Rast  eller  Ro,  før 
de  har  ført  Forbryderen  frem  for  de  ensomme  Præriers 
allestedsnærværende  Dommer  »hans  Højvelbaarenhed  Dom- 
mer Lynch.«  Misdæderen  bliver  simpelthen  klynget  op  i 
det  nærmeste  Træ,  selv  om  det  ogsaa  skulde  være 
langt  borte. 

Af  den  Slags  Exekutioner  finder  der  i  Territorierne 
hvert  eneste  Aar  flere  hundrede  Sted.  Heste-  eller  Kvæg- 
tyverier bliver  i  Reglen   afstraffede   paa   denne   Maade,   thi 

muligvis  er  det  nærmeste  Sted,  hvor  Tyven  kunde  under- 
kastes en  virkelig  juridisk  Fremgangsmaade,  fjernet  lOO 
eller  over  loo  Mile  fra  Ranchoen.  Der  er  ingen  Lejlighed 
til  at  befordre  Arrestanterne  derhen,  og  derfor  bliver  Dom- 
men hellere  ligestrax  fuldbyrdet  paa  Stedet.  Denne  hur- 
tige Retsforfølgning  har  da  ogsaa  havt  til  Følge,  at  det 
allerede  i  flere  Egne  af  de  amerikanske  Stepper  er  lykke- 
des at  faa  Bugt  med  de  tidligere  Aars  raa  og  vilde  Røver- 
uvæsen. Paa  enkelte  Ranchoer  og  i  Ranchmændenes 
Villaer  er  man  fuldstændig  sikret  mod  Tyverier,  ja  endnu 
mere  end  i  de  amerikanske  Storbyers  Huse.  Det  kunde 
aldrig  falde  nogen  Ranchmand  ind  at  aflaase  sit  Hus. 
Porte  og  Døre  staa  aabne,  og  Besidderen  venter  af  de 
muligvis  under  hans  Fraværelse  indtræffende  Fremmede, 
at  de  gjøre  sig  det  bekvemt  i  hans  Hus,  tillave  sig  deres 
Maaltid  af  det  tilstedeværende  Forraad  o  s.  v.  Ranch- 
manden selv  fører  ikke  noget  bekvemmere  Liv  end  hans 
■»Cowboy s<-',  af  hvilke  der  findes  i  Forhold  til  Kvæghjordens 
Styrke  en  6  til  20  Stykker  paa  hver  Rancho,  ja  endogsaa 
ofte  flere.  Om  Sommeren  har  dette  Liv  sine  behagelige 
og  interessante  Sider,  men  Vinteren  er  i  de  nordlige  Terri- 
torier, Dakota,  Montana  og  Wyoming  forskrækkelig  stræng. 
Her  er  Stedet  for  de  berygtede  y>Blizzards«,  iskolde  Nord- 
veststorme,  som  hver  Vinter  kræve  talrige  Menneskeliv 
og  hundrede  Tusinder  af  Kreaturer.  Kvægavlen  drives 
her  i  den  mest  storartede  Maalestok  men  aldeles  ikke  paa 
nogen  rationel  Maade.  Jeg  kjender  i  Territorierne  ikke 
en  eneste  Rancho,  paa  hvilken  der  endog  blot  var  truffet 
de    nødvendigste    Foranstaltninger     for    at     overvintre    de 

kolossale  Hjorder.  Kvæget  overvintrer  i  det  Fri,  fuld- 
stændig udsat  for  Orkaner,  Snestorme  og  den  skrækkelige 
Kulde,  og  ogsaa  med  Hensyn  til  Fodret  er  de  fuldstændig 
henvist  til  det  sparsomme,  tørre  Græs,  som  det  maaske  kan 
finde  under  den  foddybe  Sne.  Man  kan  derfor  ikke  undre 
sig  over,  at  der  hver  Vinter  gaar  en  Fjerdedel  af  Hjor- 
derne tabt,  ja  for  4  Aar  siden  androg  Tabet  i  mange  Egne 
ved  Sult  og  Kulde  SO^o-  Jeg  skal  aldrig  glemme  det 
sørgelige  Syn,  som  jeg  for  4  Aar  siden  blev  Vidne  til 
paa  en  Jernbanelinje  gjennem  Nebraskas  og  Wyomings 
Stepper.  Det  var  mod  Slutningen  af  Marts.  Paa  Bjer- 
gene og  Højsletterne  laa  Sneen  endnu,  medens  den  var 
forsvundet  paa  selve  Sletterne,  og  frisk  Græs  der  frydede 
Øjet.  Men  i  Stedet  for  levende  Kvæghjorder  fandtes  der 
kun  Lig.  Paa  mange  Steder  laa  der  i  Snesevis  af  Oxer, 
som  var  ihjelfrosne  ved  hinandens  Side.  Langs  Jernbane- 
dæmningerne laa  der  i  Hundredevis  af  Kadavere,  de  fleste 
Dyr  laa  sammenkrøbne  paa  Jorden,  medens  andre  stod 
oprejst  i  samme  Stilling,  som  Døden  havde  grebet  dem. 
Atter  andre  havde  Stormen  kastet  omkuld,  og  de  laa  med 
stift  udstrakte  Ben  paa  Siden.  Men  det  mest  gribende 
Syn  frembød  dog  en  Ko  med  sin  Kalv,  som  begge  var 
ihjelfrosne  i  oprejst  Stilling  og  saaledes  endnu  kunde  ses. 
Den  slemme  Vinter  1886  kostede  hundrede  Tusinder  af 
Oxer  Livet,  og  Ligene  laa  strøede  paa  det  smilende, 
grønne  Græs,  mange  allerede  søndeflængede  af  Præriernes 
Ulve  og  Kuguarer. 

Rancheroerne    havde    sikkert    maattet   bøde   for   deres 
umenneskelige    Grusomhed    overfor    Kreaturerne,   thi   i   hin 

Vinter  gik  den  ene  Halvdel  af  deres  Kvæg  fuldstændig 
til  Grunde,  og  de  Overlevende  var  saa  svage  og  udsultede, 
at  dé  slet  ikke  kunde  bringes  paa  Markedet.  Mange 
Kvægopdrættere  gik  Fallit,  men  de  andre  sørgede  nu  i 
det  mindste  for  at  bygge  Træskure,  Halvtag  og  lign., 
samt  ogsaa  at  gjemme  noget  Foder  til  Vinteren. 

De  pludselige  Snestorme  er  ogsaa  Aarsagen  til,  at 
Ranchoerne  i  de  nordvestlige  Steppeegne  ikke  indhegnes 
saaledes  som  i  Texas,  og  Kvæget  paa  de  forskjellige  Ran- 
choer  strejfer  derfor  frit  om  paa  de  uendelige  Græsmarker 
uden  Hensyn  til,  om  de  græsse  paa  Naboernes  Gebet. 
For  nogle  Aar  siden  havde  man  ogsaa  i  Nordvesten  om- 
gjærdet  enkelte  Ranchoer  med  y>barbed  7vtre«,  et  særligt, 
i  Amerika  ejendommeligt,  med  Pigge  forsynet  Staaltraad, 
men  vedkommende  Ejer  betalte  denne  tilsyneladende  na- 
turlige Forholdsregel  meget  dyrt.  Kvæget  kan  nemlig 
deroppe  i  de  aabne  Stepper  kun  delvis  beskytte  sig  mod 
de  med  ualmindelig  Skarphed  og  Heftighed  optrædende 
kolde  Nord-  og  Nordvestvinde  ved  bestandig  at  løbe  foran 
Vinden.  Mange  Gange  befinde  Kreaturerne  fra  en  Ran- 
cho  sig  om  Foraaret  lOO  Mil  fjernet  fra  denne,  men  de 
lever  dog  og  bliver  paa  de  aarlige  Mønstringer  (Round- 
Ups)  atter  fundet  af  deres  Ejere  og  drevet  tilbage  til 
deres  Distrikt,  eller  ogsaa  vende  de  frivillig  tilbage  dertil, 
da  de  med  stor  Sejghed  hænger  fast  ved  Hjemmets  Jord- 
bund. Men  paa  de  omgjærdede  Ranchoer  løb  Dyrene 
saa  længe,  indtil  de  blev  standset  af  Traadhegnet.  Her 
klemte  de  sig  saa  sammen  og  maatte  udholde  hele  Nord- 
veststormenes   skrækkelige    Raseri,    hvorved    sædvanligvis 

Flertallet  gik  ynkelig  til  Grunde.  Derfor  blev  Hegnene 
snart  opgivne,  og  i  hele  Dakota,  Montana  og  Wyoming 
antog  man  «Free'Ra7tch^Sys\.Qme\:,  det  vil  sige  den  fælles 
Kvægavl.  Efter  at  alle  Dyrene  har  faaet  deres  Ejers 
Mærke  indbrændt,  er  det  let  hvert  Foraar  at  drive  Hjor- 
derne sammen  og  saa  atter  for  Sommeren  at  sondre  dem 
ud  efter  Mærkerne. 

I  det  hele  har  de  store  Kvægopdrætningsanstalter  paa 
Stepperne  kun  betalt  sig  i  Texas  og  Ny-Mexiko.  I  de 
nordlige  Steppeegne  er  Klimaet  alligevel  for  ugunstigt,  og 
de  Ranchoer,  som  lykkelig  har  overstaaet  de  sidste  Aar- 
ingers  Tab,  er  netop  i  Færd  med  at  tilpasse  Mexikanernes 
grusomme  og  kun  for  de  varmere  Jordstrøg  passende 
Kvægavl  for  det  koldere  Klima  ved  at  bygge  Halvtage  og 
samle  Vinterforraad,  saavidt  det  i  det  hele  er  muligt.  Men 
i  Længden  vil  heller  ikke  denne  mere  menneskelige  Me- 
tode kunne  holde  sig,  paa  Grund  af  de  store  Omkost- 
ninger. Prærifyrsterne  vil  atter  forsvinde,  og  deres  store 
Rige  opløse  sig,  og  dermed  vil  ogsaa  denne  ejendomme- 
hge  og  mærkværdige  Fase  i  det  store,  nordamerikanske 
Fastlands  Udvikling  faa  Ende. 


ET  ANGELSACHSISK  NOMADEFOLK 
I  NORDAMERIKA. 


O  om  allerede  omtalt,  har  ogsaa  Nordamerika  sine 
Kirgiser,  sine  Beduiner,  sit  Hyrdefolk,  ikke,  som  man 
skulde  tro,  rødhudede  Indianere  men  gode  Kavkaser  af 
den  angel-sachsiske  Race,  et  Folk  paa  omtrent  50,000  In- 
divider, allesammen  Mænd,  uden  Kvinder,  uden  Børn,  uden 
Familie,  et  Folk  af  Ungkarle,  der  lever  og  virker  til  Hest 
som  Kirgiserne,  sover  i  Telte  og  drager  om  snart  hist, 
snart  her  paa  de  vidtstrakte  Stepper  mellem  Prærierne  og 
Klippebjergene.  At  leve  sammen  i  Landsbyer  eller  Stæ- 
der er  noget  fuldstændig  ukjendt  for  disse  Yankee-Bedui- 
ner.  De  trænge  ikke  til  Statsorganisation,  ikke  til  Sam- 
fundsindretninger, ikke  til  Politi  eller  Retspleje,  saaledes 
som  deres  Brødre  »derude  i  Staterne«,  som  de  pleje  at 
sige.  De  leve  enkeltvis  eller  i  det  højeste  i  Truppe  paa 
6  eller  10  paa  de  store  Ranchoer  i  de  uendelige  Stepper, 
og  deres  nærmeste  Nabo  bor  maaske  50  eller  100  engelske 
Mil  borte  fra  dem.  Til  visse  Tider  af  Aaret  strejfe  de 
rundt  paa  Stepperne  men  naa    kun  sjælden  ud  over  disses 

Grænser,  akkurat  som  Søfolk,  der  paa  deres  Skibe  kun  be- 
sejle det  store  Hav  og  sjælden  komme  længere  ind  i  Lan- 
det end  netop  i  Havnebyerne. 

Hænder  det  nu  ogsaa  en  Gang  en  af  disse  Nomader, 
at  han  kommer  ind  paa  civiliserede  Gebeter  i  en  af  det 
amerikanske  Østens  store  Stæder,  saa  faar  han  en  Hale  af 
Gadedrenge  efter  sig,  der  beglor  ham  akkurat  som  en  In- 
dianer med  Ørnefjer  og  Tomahawk.  I  social  Henseende 
bære  disse  Nomader  Navnet  y  Cowboy  s  (^,  paa  spansk  »Vac- 
queros«,  paa  dansk  Kohyrder.  Driftige  Menageriejere  har 
i  de  sidste  Aar  slæbt  Repræsentanter  for  alle  Slags  Natio- 
ner rundt  i  hele  Evropa.  Vi  har  set  Singalesere,  India- 
nere, Japanesere  og  Hottentotter.  For  nogle  Aar  siden 
kom  Turen  ogsaa  til  Vacqueroerne,  og  under  Ledelse  af 
deres  dumdristige  Fører,  Bufifalo  Bill,  har  de  vakt  stor  Op- 
sigt, dels  paa  Verdensudstillingen  i  Paris,  dels  andre  Ste- 
der. Deres  Forestillinger  førte  Navnet  »det  vilde  Vesten«, 
og  for  en  Entré  af  ^  en  Shilling  fik  man  her  paa  mindre 
end  to  Timer  et  sandfærdigt  og  tro  Billede  af  Forholdene 
i  Nordamerikas  store  Stepper.  Jeg  ærgrede  mig  ikke  lidet 
over  min  gode  Ven,  Buffalo  Bill;  thi  hvad  Evropæerne  nu 
saa  bekvemt  og  billig  kunde  se  fra  deres  sikre  Teater- 
loger, det  havde  jeg  maattet  lære  at  kjende  gjennem  maa- 
nedlange  Rejsers  Savn  og  Farer. 

Disse  Udtryk,  »Stepper«,  »Vacqueroer«,  ■» Cowboys <^,  er 
Begreber,  som  ikke  af  sig  selv  forstaas  af  Evropæerne. 
De  er  ogsaa  fremmede  for  Amerikanerne  fra  Øststaterne. 
Allerede  Forbindelsen  af  Begrebet  Stepper  med  Forestil- 
lingen   om    Mississippibækkenet  maatte  forekomme  mange 

højst  mærkværdig.  Er*  da  ikke  Mississippibækkenets  Mil- 
lioner Kvadratmile  altsammen  yppige  Prærier,  et  frugtbart 
Hav  af  bølgende  Græs ,  op  af  hvilket  hidentil  saa  blom- 
strende Stater  som  Jova,  Kansas,  Minnesota  og  Nebraska, 
saa  at  sige  er  voxet?  —  Jo  sikkert  nok,  men  kun  i  den 
østlige  Del.  Den,  der  bilder  sig  ind,  at  det  vedbliver  at 
gaa  lige  saa  gemytlig  til  med  denne  Produktion  af  Stater 
i  det  amerikanske  Vesten,  som  det  hidtil  er  gaaet,  han 
tager  højligen  fejl.  Meridianen  loo  Grader  vest  for  Green- 
wich er  i  Amerika  Grænsen  for  det  civiliserede  Yankeeliv. 
Fra  dette  Punkt  af  er  der  næsten  50  Grader  gjennem- 
gaaende  kun  Bjerge  og  tørre,  for  Agerbruget  uskikkede 
Stepper,  Skove  og  Ørkener.  Lidt  efter  lidt  gaar  den  bøl- 
gende Præri  mellem  Missouri,  Arkansas  og  »Red  River« 
over  til  den  tørre,  øde  og  vandløse  Steppe.  Hele  Gebetet 
er  saa  fladt  som  et  Bord  og  stiger  fra  Missouri  af  mod 
Vest  fra  en  Højde  af  600  Fod  op  til  6000  Fod,  uden  at 
man  paa  de  uendelige,  fuldstændig  jævne  Flader  kan  iagt- 
tage blot  den  ringeste  Stigning. 

Her  paa  disse  Højsletter  snublede  Amerikas  Syvmile- 
fremskridt  og  faldt.  Her  kunde  Plovfuren  ikke  fremtrylle 
Hvedemarker  af  den  nøgne,  salpeterholdige  Steppebund 
saaledes  som  paa  de  dybere  liggende  Prærier.  Derude  er 
endnu  alt  forblevet  ved  det  Gamle.  Allerede  for  10  Aar 
siden  kunde  man  udbryde:  «Der  findes  ingen  Prærier  mere«, 
men  Stepperne,  de  er  blevet  tilbage  og  vil  rimeligvis  ogsaa 
i  de  følgende  Slægtled  blive  ved  at  være  Stepper  trods 
alle  Jernbaneagenternes  Reklamer. 

Disse  øde,    ensformige,   nøgne  og  solbeskinnede  Step- 

per  er  vore  Cozodoy-Norm.ders  Hjem,  Skuepladsen  for  mid- 
delalderlig Kultur  og  Ridderlighed,  et  Æventyrernes  sidste 
Paradis,  og  naar  jeg  tænker  tilbage  paa  den  Tid,  jeg  har 
tilbragt  i  disse  Stepper,  snart  i  Texas  og  Colorado,  snart 
i  Dakota  og  Montana,  saa  har  jeg  allermest  Lyst  til  atter 
at  snøre  min  Randsel,  kaste  min  sikkert  rammende  Whin- 
chesterriffel  over  Skulderen  og  for  et  Par  Ugers  Tid  atter 
blive  Cowboy . 

Man  kan  ikke  tænke  sig  noget  friere  og  lystigere  Folk 
end  disse  -^  Cowboy s<(~.  Den,  der  vil  se  dem  og  lære  dem 
at  kjende  i  deres  rette  Element,  bør  ikke,  saaledes  som 
Majoriteten  af  de  Rejsende,  følge  de  store  Pacifikbaner  og 
kun  gjøre  et  lille  Ophold  i  Dodge,  i  Miles  City,  i  Dallas 
eller  i  Laramil.  Skjønt  ogsaa  disse  Byer  er  ganske  ku- 
riøse, af  Byer  at  være,  og  allerede  ved  en  enkelt  Dags 
Ophold  vilde  faa  Haarene  til  at  rejse  sig  paa  Hovedet  af 
en  blødagtig  Panser  eller  New-Yorker,  saa  er  de  dog  alle- 
rede altfor  meget  paavirkede  af  den  amerikanske  Jernbane- 
kultur. Man  aner  og  tror  ikke,  hvilket  moralsk  og  civili- 
satorisk Holdepunkt  saadan  et  Par  blanke,  gjennem  den 
nøgne  Præri  løbende  Jernskinner  kan  give  en  Koloni.  Ja, 
selv  om  ogsaa  disse,  den  hvide  Civilisations  fremskudte 
Uriasposter  kun  er  forbundne  med  Omverdenen  ved  en 
svag  Telegraftraad,  pulserer  der  dog  et  helt  andet  Liv  i 
dem.  Den,  der  vil  se  Steppernes  Hyrdefolk  i  hele  dets 
Oprindelighed  og  patriarkalske  Simpelhed,  maa  rejse  20 — 
30  Mil  fra  Jernbanen  til  de  ensomme  Ranchoer,  som  er 
strøet  over  hele  Steppegebetet  fra  Texas  til  det  nordlige 
Kanada  ved  Athabascafloden.     Han  maa   selvfølgelig  gjøre 

dette  til  Hest,  thi  det  er  den  bekvemmeste  og  tillige  eneste 
mulige  Maade  at  rejse  paa  i  Stepperne.  Fodgængere  i 
Prærierne  er  ligesaa  sjældne  Væsener  som  Dromedarer  i 
Kjøbenhavn,  og  det  er  en  Kjendsgjerning,  at  de  store 
Kvæghjorder,  som  nu  omstunder  er  traadt  i  Stedet  for  de 
vilde  Bøfler,  tage  Flugten  for  en  eneste  Fodgænger,  medens 
de  knapt  bekymre  sig  om  en  halv  Snes  Ryttere. 

Mit  første  Sammentræf  med  disse  Cowboys  skete  for 
øvrigt  ogsaa  i  en  By  og  ikke  paa  det  aabne  Land;  i  Al- 
buquerque i  Ny-Mexiko,  tror  jeg  nok,  at  det  var.'  Vi  sad 
netop  ved  Aftensmaden  i  det  den  Gang  første  og  eneste 
Hotel  i  Byen,  da  der  nede  fra  Havnen  men  endnu  i  tem- 
melig stor  Afstand  lød  Hestetrampen  og  et  mægtigt  »Hallo«, 
blandet  med  Revolverskud.  Vi  løb  til  Vinduet  for  at  se, 
hvad  der  var  paa  Færde.  Ned  ad  den  brede  Gade  kom 
fire  Ryttere  sprængende,  indhyllede  i  tætte  Støvskyer  med 
Revolveren  i  Haanden,  med  hvilken  der  flittig  blev  knaldet 
paa  Husene  til  højre  og  venstre.  Vi  dækkede  os  udenfor 
Skudvidde.  Som  en  Stormvind  susede  Rytterne  forbi  os. 
Nogle  Huse  fra  os  befandt  der  sig  et  stort  Varelager  for 
en  •»Commission-Merchant^.  Ligesom  alle  den  Slags  y>  Sto- 
res <^  i  Vesten  havde  den  en  stor  aaben  Dør  ud  til  Gaden 
og  en  anden  paa  Bagsiden  af  Huset,  der  førte  ud  til  den 
aabne  Præri.  I  det  Indre  af  dette  Hus  forsvandt  Ryttere 
og  Heste  for  i  næste  Øjeblik  atter  at  komme  til  Syne  bag- 
ved Huset,  kun  den  fjerde  Hest  uden  Rytter.  Uden  at  se 
sig  om,  jagede  disse  Fyre  afsted  med  den  rytteriøse  Hest 
bagefter  sig. 

Nordamerika.  ly 

Alt  dette  var  nu  gaaet  for  sig  saa  hurtig,  at  vi  for- 
skrækkede Hotelgjæster  knapt  havde  faaet  Tid  til  at  vexle 
nogle  Ord  derom.  '  Medens  nu  nogle  atter  vendte  tilbage 
til  Aftensmaden  og  med  et  Par  kraftige  -^  Goddam  !<^^  og 
lignende  Eder  atter  gav  sig  i  Lag  med  de  sejge  Bøfstyk- 
ker, var  de  to  andre  vildt  udseende  Kvægvogtere,  som 
havde  siddet  ved  vort  Bord  med  Revolveren  i  Bæltet,  al- 
deles forsvundne.  Nogle  Øjeblikke  efter  saa  vi  dem  til 
Hest  sætte  efter  de  vilde  Ryttere.  Bagved  i  en  af  Ga- 
derne kom  der  tre  andre  Ryttere,  der  bar  Geværet  foran 
sig  paa  Sadlen.  Med  min  Ligegyldighed  var  det  nu  forbi. 
Jeg  tog  min  Hat,  gik  ud  paa  Gaden  og  traf  Hotelopvarte- 
ren, som  netop  var  i  Færd  med  at  slutte  sig  til  en  Del 
Mænd,  hvis  Maal  var  vor  Nabo,  den  omtalte  "Commission 
Merchant«. 

»J  quess,  you  better  stay^-,  sagde  han  til  mig.  »Jeg 
raader  Dem  til  at  blive  hjemme,  der  vil  blive  en 
Smule  ^fun<(..  De  fordømte  ''>Co7vboys«  har  denne  Gang 
efterladt  en  af  deres  egne,  og  med  ham  vil  vi  gjøre  kort 
Proces*,  tilføjede  han  med  et  betydningsfuldt  Blink  med 
Øjet. 

Et  saadant  Vink  lod  jeg  mig  ikke  give  to  Gange.  Jeg 
havde  i  Texas,  Ny-Mexiko  og  Arizona  allerede  set  altfor 
meget  til  ikke  at  vide,  hvad  de  derværende  Indvaanere 
forstaa  ved  Ordet  »fun«.  Strax  efter  saa  vi  den  savnede 
fjerde  Rytter,  men  denne  Gang  til  Fods  og  med  Hænderne 
sammensnoede  med  Strikker,  forlade  den  omtalte  Butik, 
bevogtet  af  nogle  af  Byens  Borgere.     Toget  bevægede  sig 

gjennem  Hovedgaden  i  Albuquerques  ældste,  i  Prærierne 
liggende  Bydel  mellem  Træbarakkerne,  Saloonerne  og  Spille- 
bulerne. »Serves  him  right <'^  (lad  ham  faa  sin  Bekomst) 
hørte  jeg  min  Nabo  fra  Aftensbordet  sige  bagved  mig. 
»Den  nederdrægtige  Karl  har  sendt  Købmanden  en  blaa 
Pille  i  Maven.     Djævlen  se  i  Naade  til  ham!« 

Inden  en  Time  var  Dommen  fuldbyrdet,  og  Fangen 
dinglede  i  en  herlig  skyggefuld  Sølvpoppel. 

»Disse  fordømte  »Cowboys«  vil  forhaabentlig  lade  dette 
være  sig  en  Advarsel,  sagde  Opvarteren,  da  han  kom  til- 
bage fra  den  alvorlige  Gang  og  skød  sin  Straahat  tilbage 
fra  den  svedige  Pande.  Forhaabentlig  faar  de  ogsaa  fat  i 
de  tre  andre  Hallunker! 

Idet  han  besvarede  mine  Spørgsmaal,  fortsatte  han: 
»Ja,  De  har  Ret.  Det  er  Desperados,  fordrukne  Heste- 
tyve, som  allerede  i  en  Maaned  har  gjort  Egnen  usikker. 
Vigilancékovciitéen  har  allerede  længe  været  paa  Spor  efter 
dem,  men  de  frække  Karle  leger  Blidebuk  med  den.  Det 
er  nu  allerede  tredje  Gang,  at  de  har  spillet  det  samme 
Puds!« 

»Men  hvor  kan  det  være,  at  I  kalder  de  Banditter  for 
» Cowboy  s ''-}<^ 

■^^Str anger«  (Fremmede),  det  forstaar  I  ikke.  Naar 
der  er  Aarsmarked  i  Albuquerque,  eller  der  holdes  et 
Round-Up«  i  Nærheden,  saa  gjør  disse  »Cowboys«  akku- 
rat det  samme,  men  de  skyder  ikke  paa  Folk  og  stjæler 
ikke,  saaledes  som  de  Hallunker,  der  stak  af.  Derfor 
kalder  vi  alle  Stepperyttere  for  »Cowboys«.   Her  findes  ikke 

andet  end  Vildskab,    ^>stranger<,   men  det  kan   ikke   være 
anderledes.     God  Nat!< 


Til  en  af  de  nærmeste  Dage  var  jeg  indbudt  til  et 
»Round'Up«  paa  en  Rancho,  der  laa  paa  de  gamle  Santa- 
»Fé-trail«  i  det  nordvestlige  Hjørne  af  Ny-Mexiko,  og  som 
strakte  sig  henimod  Texas.  Mit  Jernbanetog  kjørte  af- 
sted derhen  endnu  samme  Aften,  og  jeg  var  inderlig  glad 
over  at  have  vendt  Ryggen  til  det  vilde  Liv  i  Albuquerque. 
I  de  første  Morgentimer  havde  jeg  naaet  den  ved  Ranchoen 
nærmest  liggende  Station  —  den  førte  og  fører  endnu  den 
Dag  i  Dag  det  poetiske  Navn  »Skomageren«. 

Den  Eskorte,  som  Count  Smissen,  min  Vært  paa 
Ranchoen,  havde  sendt  mig,  laa  endnu  i  dyb  Søvn,  op  af 
hvilken  først  Lokomotivet  ruskede  dem.  Da  Eskorten,  to 
y>Co7vboys«  krøb  ud  af  de  Hestedækkener,  i  hvilke  de 
havde  hvilet  sig,  blev  jeg  svært  forskrækket,  thi  jeg 
troede  i  dem  at  gjenkende  to  af  vore  Desperados  fra 
Gaarsdagen:  to  lange  Prygle  med  lysblondt  Haar  og 
Hgnende  Skæg,  iførte  Lædertrøjer  og  Buxer  af  samme 
Slags,  de  saakaldte  yyCharapales«,  med  éløbede  Revolvere 
i  Bæltet,  Filthatte  paa  Hovedet  og  mægtige  Sporer  paa 
de  højhælede  Støvler.  Om  Halsen  havde  de  bundet  ild- 
røde Lommetørklæder.  Ydersiden  af  deres  yjCharapales^- 
var  besat  med  tykt,  langhaaret  Lammeskind,  hvilket  gav 
dem    et    ualmindelig    vildt    Udseende.     Paa   Stationen    var 

ikke  en  Sjæl  at  se,  ligesaa  lidt  som  en  Hytte  eller 
et  Hus.  Den  bestod  ikke  af  andet  end  et  Afvige- 
spor.  Knapt  var  jeg  staaet  af,  før  Toget  kjørte  videre,  og 
jeg  var  alene  med  disse  Caballeros.  Den  største  af  mine 
to  Gefrejtere  gjorde  Ende  paa  min,  trods  Halvmørket,  dog 
vistnok  temmelig  synlige  Uhygge  ved  at  komme  nogle 
Skridt  henimod  mig  og  strække  den  højre  Haand  i  den 
store  Læderhandske  frem  imod  mig.  »De  er  Hr.  den  og 
den,  ikke  sandt?  Count  Smissen  har  sendt  os  herhen  for 
at  ledsage  Dem  til  Ranchoen.  The  beasts  (Bæsterne)  staa 
parate. 

»Det  var  vel  sagtens  et  Bevis  paa  den  mest  udsøgte 
Prærihøflighed,  at  Caballeroerne  tog  min  Saddeltaske  af 
og  spændte  den  paa  den  lille,  men  som  jeg  til  min  Skræk 
saa,  ualmindelig  fyrige  Bronco ;  thi  her  i  Prærierne  gives 
der  hverken  Herre  eller  Tjener.  Enhver  synes  at  sætte 
en  Stolthed  i  selv  at  sadle  sin  Hest  og  i  det  hele  betjene 
sig  selv,  Millionærranchmanden,  saavel  som  the  Cowboy. 
Da  jeg  vilde  bestige  min  Hest,  skete  ogsaa,  hvad  jeg 
havde  været  bange  for.  Et  Sæt,  et  forfærdeligt  Slag  med 
Bagbenene,  og  jeg  laa  i  den  kolde  Morgendug  paa  Jorden, 
medens  Broncoen  forsøgte  at  stikke  af  I  et  Nu  galop- 
perede en  af  mine  Beskyttere  efter  den,  kastede  Lassoen, 
som  enhver  Rytter  her  bærer  ved  sin  Saddelknap,  med 
sikker  Haand  over  imod  Hesten,  og  i  det  første  Kast  laa 
Slyngen  om  Halsen  paa  det  flygtende  Dyr.  Først  da  jeg 
lykkelig  og  vel  sad  i  Sadlen,  oprullede  min  Kammerat, 
ved    Navn    Bill,    atter  Fangsnoren,    og    nu    galopperede  vi 

uhindret  over  de  vidstrakte  Stepper  til  den  omtrent  30 
engelske  Mil  borteliggende  Rancho. 

Hvilket  Ridt  I  Hvilken  storartet  Nydelse  at  jage  afsted 
paa  raske  Heste  over  den  bløde,  med  lavt  Græs  sparsomt 
bedækkede  Steppebund  og  indaande  en  Luft,  som  fik  ens 
Bryst  til  at  svulme  højere.  Lige  foran  os  steg  Solen  just 
op  over  Synskredsen  og  bagved  os  havde  Sierra  Madres 
snedækte  Tinder  allerede  forlængst  lyst  i  rødgylden  Glans, 
som  nu  lidt  efter  lidt  atter  blegnede  og  smeltede  hen  i 
det  kommende  Lys. 

Paa  Bekvemmeligheder  kan  man  i  ethvert  Tilfælde  ikke 
gjøre  Regning  her.  Min  Bagage  bestod  af  to  Uldtæpper, 
noget  Undertøj  og  de  allernødvendigste  Toiletsa'ger.  Re- 
volveren synes  paa  Stepperne  at  være  den  vigtigste  Toilet- 
artikel. Om  den  i  Virkeligheden  er  nødvendig,  skal  jeg 
ikke  kunne  afgjøre,  men  i  Ugevis  mødte  jeg,  med  Undtag- 
else af  Opholdet  i  de  smaa  Kolonier,  næsten  ikke  et 
Menneske,  som  ikke  meget  snarere  var  Ejer  af  en  Revol- 
ver end  af  en  Tandbørste.  Til  Sadlerne  og  den  ejendomme- 
lige Optømning  i  Prærierne  vænner  man  sig  snart.  Lige- 
som den  storartede  Kvægopdrætning  lige  ned  til  de  mind- 
ste Enkeltheder  ved  disse  Cowboys  daglige  Liv  stammer 
fra  Naboerne  i  Mexiko,  saaledes  er  det  ogsaa  Tilfældet 
med  Hestens  Opsadling.  Den  flade,  engelske  Saddel  er 
ganske  ukjendt,  og  jeg  tvivler  om,  at  y>the  Cowboy  s  <',  disse 
dristige  og  sikre  Ryttere,  vilde  være  i  Stand  til  at  sidde 
fast  paa  en  engelsk  Saddel.  Ved  den  dybt  indskaarne, 
mexikanske  Saddel  sidde  Stigbøjlerne  med  deres  store, 
Fødderne  bedabkkende  Sko  længere  tilbage,  og  det  engelske 

Travridt  bliver  derved  gjort  meget  ubekvemt,  ja  næsten 
umuligt.  Foran  paa  Sadlen  sidder  den  store,  stærke 
Saddelknap,  en  Nødvendighed  for  dem,  der  skal  haandtere 
Lassoen,  thi  om  denne  Knap  bliver  Fangsnoren  slynget 
for  at  holde  bedre  fast,  naar  man  har  kastet  Løkken  om 
det  forfulgte  Dyr.  Den  sædvanlige  Gangart  er  her  Galop, 
og  til  denne  var  den  Saddel,  i  hvilken  jeg  sad,  ualmindelig 
bekvem. 

Mine  Rejseledsagere  viste  sig  snart,  trods  deres  vilde 
Udseende,  som  de  elskværdigste  og  godmodigste  Mennesker. 
Deres  Sprog  var  rigtignok  i  den  Grad  spækket  med  kraf- 
tige Eder,  at  en  ærbar  Landsbypræst  vilde  være  gaaet 
fra  Sans  og  Samling  derover,  men  i  den  prægtige  fri  Natur 
forflygtiges  den  Slags  Ting  lige  saa  godt  som  den  sødeste 
Virakduft  og  har  i  og  for  sig  intet  at  sige.  Man  vænner 
sig  imellem  disse  ^>Coivboys«  fortvivlet  hurtig  til  denne 
stærke  Krydring  af  Sproget  og  da  jeg  efter  flere  Ugers 
Ophold  i  Prærierne  atter  betraadte  civiliseret  Jordbund, 
forekom  denne  mig  i  Begyndelsen  temmelig  usikker. 

Efter  en  Times  skarpt  Ridt  havde  vi  naaet  Ranchoen 
eller  i  al  Fald  det  Gebet,  hvor  netop  i  Dag  hele  Om- 
egnens Kvægopdrættere  og  >  Cowboys«  var  samlede  til 
dens  -»Round-Up«.  Paa  Afstand  kunde  man  ikke  se 
andet  end  en  uhyre,  bevægelig  Støvsky,  der  lige  foran  os 
laa  lejret  over  den  vidstrakte,  øde,  træ-  og  buskløse  Flade. 
Jeg  maa  atter  og  atter  bruge  Tillægsordene:  »vid- 
strakt,«  »øde,«  »træ-  og  buskløs.«  Thi  dette  er  hele 
Landets  Karakter  lige  fra  Meridianens  loode  Grad,  altsaa 
omtrent   fra   Præriernes   Midte    indtil    Klippebjergene,   med 

Undtagelse  af  en  Smule  Trævæxt  i  de  dybt  nedskaarne 
Floddale  og  maaske  i  de  Byer,  som  er  opstaaede  langs 
Banelinjerne.  Men  ogsaa  der  er  Træerne  ligesaa  sjældne 
som  paa  Jyllands  Vestkyst.  Hvor  stort  er  Fladerummet 
af  disse  ubebyggede,  for  Agerbruget  utilgængelige  Stepper 
i  Amerika?  Man  kan  anslaa  dette  ufrugtbare  Strøg  midt  i 
Hjertet  af  Fastlandet  til  3  Gange  100,000  engelske  Kvadrat- 
mil, omtrent  en  Million  Kvadratkilometer,  og  Befolkningen 
tæller  vistnok  én  Person  paa  hver  5  — 10  Kvadratkilometer. 
Alt  Liv  og  al  Tragten  drejer  sig  her  i  Colorado,  saavel 
som  300  engelske  Mil  mod  Syd  i  Texas  eller  3000 
engelske  Mil  mod  Nord  i  det  kanadiske  Vesten,  kun  om 
det  kjære  Kvæg. 

Det  saa  vi  nu  ogsaa  her,  da  vi  var  trængt  ind  i  den 
Støvsky,  der  laa  foran  os.  I  en  Udstrækning  af  omtrent 
en  engelsk  Mil  stod  her  nærved  Canadianflodens  dybe 
Flodseng  et  Antal  Messwaggons,  store,  med  Lærred  over- 
trukne Lastvogne,  som  lignede  hine  »Præriskibe«,  som  i 
fordums  Tid  førte  Emigranterne  paa  deres  Rejser  over 
Prærierne.  Hver  af  disse  Vogne  dannede  en  lille  Lejr 
for  sig.  Under  det  tilbagestrøgne  Dække  saa  man  paa 
hver  Vogn  Kogekar,  Fade  og  Tallerkener,  røget  Flæsk, 
Sække  med  Bønner  og  andre  Grøntsager,  og  rundt  om- 
kring var  Jorden  bedækket  med  tomme  Blikdaaser,  som 
havde  indeholdt  de  i  hele  Vesten  saa  yndede  > Konserves«. 
Et  højt  Baal  flammede  ved  Siden  af  hver  Vogn,  og  dets 
kvælende  Os  blandede  sig  med  den  tætte  Støvsky,  i  hvil- 
ken vi  befandt  os.  Ved  hver  Vogn  var  Kudsken  i  Færd 
med  at  tilberede  et  Maaltid   for   de    i    Stepperne    omstrej- 

fende  -^  Cowboys  <^  —  et  meget  simpelt  Arbejde,  thi  Dag  efter 
Dag  bestod  dette  Maaltid  af  Suppe,  Bønner  og  Oxekjød, 
maaske  dertil  noget  Gemyse  og  Kaffe. 

Mellem  de  enkelte  Vogne  og  omkring  hele  Lejren, 
der  ogsaa  indeholdt  nogle  Indianertelte,  tumlede  sig  om- 
trent hundrede  Heste,  halvvilde  Mustangs  og  Broncoer,  der 
blev  bevogtede  af  nogle  beredne  y>  Cowboys  <■<.  Et  Par 
hundrede  Skridt  længere  borte  ned  ad  Floden  til  holdt  der 
en  Skare  Ryttere,  hvor  jeg  blev  vist  hen,  da  jeg  spurgte 
efter  Count  Smissen.  Strax  galopperede  min  elskværdige 
Vært  mig  i  Møde.  Jeg  havde  nu  i  8  Aar  ikke  set  ham. 
Da  jeg  lærte  ham  at  kjende,  var  han  en  ung,  slank  Fyr, 
en  »greenhorn^  (Grønskolling),  som  slige  Nysankomne  spot- 
vis kaldes.  Smissen  var  netop  nylig  kommet  herover  fra 
Europa,  og  da  han  talte  engelsk,  var  han  saa  heldig  strax 
at  faa  en  Plads  som  Emigranttolk  i  Kansas  City.  Nu  vilde 
jeg  have  havt  stort  Besvær  med  at  gjenkjende  den  lille 
uanselige  Fyr  i  den  store,  stærke  Mand  med  det  vejrbidte 
Ansigt  og  den  mægtige  Filthat.  For  6  Aar  siden  havde 
han  giftet  sig  med  en  rig  Kreaturhandlers  Datter  og  an- 
lagt en  Rancho  i  det  nordøstlige  Ny-Mexiko,  hvilket  inden 
kort  Tid  ogsaa  gjorde  ham  til  en  rig  Mand. 

»Vi  er  netop  i  Færd  med  vores  y>Round-  Up<^,'^  be- 
mærkede han,  medens  vi,  saa  godt  som  det  kunde  lade  sig 
gjøre  til  Hest,  omfavnede  hinanden.  »Kom  med,  saa  skal 
De  snart  faa  Dyrene  at  se.  Har  De  maaske  tidligere  over- 
været en  ■^Rou7id'Up<^}  Naa,  det  har  De  ikke.?*  Ser  De,  vi 
har  her  aabne  Ranchoer,  det  vil  sige,  hver  enkelt  Opdræt- 
ters Jord  og   Græsgange   er  ikke  indhegnet  som   i  Texas 

eller  ovre  hos  Dem  i  Europa.  Det  vilde  saamænd  ogsaa 
koste  mig  en  Masse  gode  Dollars,  hvis  jeg  skulde  om- 
gjærde  mine  30  Kvadratmile  Land  —  ja  bliv  ikke  impo- 
neret —  30  Kvadratmile,  men  min  Nabo,  her  staar,  har 
4000  Kvadratmile,  og  saa  blander  de  forskjellige  frit  om- 
kringstrejfende Hjorder  sig  i  Aarenes  Løb,  og  nu  er  vi 
netop  i  Færd  med  atter  at  drive  Hjorderne  sammen,  for 
at  vore  -^Cowboys«  kan  udsøge  de  Dyr,  der  tilhører  de  for- 
skjellige Ejere,  og  drive  dem  hjem  til  deres  y^Hojnc- 
Ranchs  <^-. 

Hans  Tale  blev  afbrudt  ved  at  der  indtraf  en  Kvæg- 
hjord, der  netop  ledet  af  et  Antal  ^  Cowboy  s  <<,  kom  fra  Egnen 
overfor  Floden,  flere  hundrede  Stykker,  langhornede  Oxer, 
der  forskræmte  søgte  i  alle  Retninger  at  bryde  ud  i  den  aabne 
Præri  igjen,  men  som  blev  forhindret  deri  ved  de  rundt 
om  galopperende  y>  Cowboy  s  <'.  Strax  efter  ankom  en  anden 
og  tredje,  og  snart  blev  de  uafbrudt  ved  at  strømme  til 
fra  alle  Sider.  I  Afdelinger  paa  hundrede  eller  tusinde  eller 
vel  ogsaa  kun  Snese  kom  de  travende  og  blev  indlemmet 
i  den  bestandig  voxende  Stamhjord,  som  nu  lignede  en 
uoverskuelig  Skov  af  Horn  og  vel  sagtens  omfattede  en 
6 — 10,000  af  disse  Oxer,  der  blev  kilet  ind  mellem  hver- 
andre. Disse  bevægede  Massers  Stampen  og  Brølen,  de 
rundt  om  gallopperende  y>Coivboys<i^  Skrigen  og  Raaben, 
de  flere  hundrede  Hestes  Vrinsken,  Førernes  Kommando - 
raab,  Tilraabene  fra  de  endnu  ankommende  Hyrder  og 
endelig  Røgen  og  Støvet  —  alt  dette  smeltede  sammen 
til  et  højst  mærkeligt  og  vildt  Optrin. 

Jeg  sad  stum,  grebet  af   dette    Syn,    paa    min    urolige 

Hest,  noget  borte  fra  de  andre  og  forladt  af  de  øvrige 
Ryttere,  Ranchoejerne,  hvis  Virksomhed  nu  var  begyndt. 
Den  store  Hjord  blev  af  nogle  Cowboys,  som  red  tvers 
gjennem  denne  hornede  Masse,  delt  i  to  Dele;  medens  nu 
den  ene  Halvdel  blev  holdt  sammen  af  nogle  Ryttere,  der 
galopperede  rundt  om  dem  i  en  Kreds,  tog  man  fat  paa 
at  hitte  Rede  paa  den  anden.  Ved  disse  y>Round'Ups<i 
pleje  Kvægopdrætterne  i  et  bestemt  Distrikt  eller  Flod- 
system, der  ofte  omfatter  10  til  15,000  engelske  Kvadrat- 
mil, hvert  Foraar,  sædvanligvis  i  Maj,  at  sende  til  den  fælles 
Expedition  hver  en  Teltvogn,  forspændt  med  4  Heste,  des- 
uden et  i\.ntal  •^>  Cowboy  s  <^,  under  Ledelse  af  en  Fører,  der- 
hos et  Kobbel  Ride-Heste  i  saa  stort  et  Antal,  at  hver 
Coivboy-'-  kan  disponere  over  6 — 8.  Da  et  saadant  ^^Roujtd- 
Up«  sædvanligvis  varer  i  Ugevis,  indeholder  Teltvognen 
tilstrækkelige  Levnedsmidler  til  Expeditionens  Forplejning, 
saavel  som  et  Antal  Dækkener  og  maaske  endnu  i  eller 
2  Telte.  Kvægopdrætterne,  hvis  Rancho  ligger  udenfor 
»Round- Up  << 'Distriktet,  men  som  støder  dertil,  saa  at  der 
bestandig  kan  være  Mulighed  for,  at  enkelte  af  deres  Oxer 
har  forvildet  sig  derhen,  sender,  i  Stedet  for  en  saadan 
Expedition,  kun  en  eller  to  »Cbzf^^^^j^'^-«,  saakaldte  y>Represen- 
tativers^,  der  i  Reglen  slutte  sig  til  en  eller  anden  af  Telt- 
vognene. 

Næppe  var  Hjorden  delt,  før  Arbejdet  begyndte. 
Count  Smissen,  Kaptajn  (saaledes  kaldes  Føreren  for 
hver  ^3.nc\\os  y- Cowboy  s  <^)  red  med  en  ^>  Cowboy  <^  midt  ind 
i  den  brølende,  hylende,  frem  og  tilbage  bølgende  Hjord, 
og  nu   forstod   jeg,    hvorfor    alle    disse    >^  Cowboys  <^    havde 

Benene  beklædt  med  tykt,  uldent  Faareskind.  Der  ud- 
krævedes en  god  Del  Mod  til  i  Timevis  at  ride  om  imel- 
lem de  med  lange  Horn  udstyrede  vilde  Tyre,  og  selv 
Faarepelsen  er  næppe  tilstrækkelig  til  at  opfange  de  Stød, 
for  hvilke  disse  tapre  Ryttere  er  udsat.  Saasnart  disse  i 
Hjorden  opdager  deres  Ejers  indbrændte  Mærke  paa  et 
eller  andet  Dyr,  driver  de  dette,  idet  de  rider  frem  tæt 
bagved  det,  ud  til  Yderkanten  af  den  vældige  Hjord  for 
saaledes  at  udsondre  dem.  Hvis  det  er  en  Ko  med  Kalv, 
saa  behøver  de  slet  ikke  at  bryde  sig  om  denne  sidste, 
da  Kalven  bestandig  frivillig  vil  følge  Moderen.  Spøgen 
syntes  først  at  begynde,  da  de  udskilte  Dyr  nærmede  sig 
Udkanten  af  Hjorden.  De  vendte  sig  da  til  højre  eller 
venstre  eller  gjorde  endogsaa  omkring  for  at  slippe  fra 
deres  Forfølgere  og  atter  gjemme  sig  i  Hjorden.  Men 
ved  disse  Round-  Ups  vise  Steppehestene  en  ganske  mærk- 
værdig Færdighed  i  at  følge  det  Dyrs  Spor,  der  skal  ud- 
tages. De  synes  at  forstaa  deres  Rytters  Hensigt.  Saa 
behændige  og  frygtløse  bore  de  sig  ind  mellem  de  tru- 
ende Horn,  bestandig  efter  det  flygtende  Dyr,  indtil  de 
ved  stadige  Drejninger  til  Slutning  bringe  dette  ud  i  Ud- 
kanten af  Hjorden. 

Men  her  er  Spektaklet  om  muligt  endnu  værre,  thi 
bestandig  styrter  det  uddrevne  Dyr  tilbage  til  Hjorden. 
Imidlertid  faar  disse  Kvægjægere  her  Hjælp  af  de  andre 
Cowboys.  Rask  galopperer  en  til,  kaster  med  forbavsende 
Sikkerhed  Lassoen  om  Bagbenene  paa  det  flygtende  Krea- 
tur og  trækker  det  saaledes  afsted  bort  fra  Hjorden.  Paa 
denne  Maade  bliver  nu   det  ene  efter  det  andet  udsondret 

af  Count  Smissens  Folk,  og  snart  havde  min  Vært  alle 
sine  Oxer  paa  dette  Distrikt,  omtrent  1 500,  samlede  paa 
ét  Sted.  Samtidig  gik  den  samme  Udsondring  for  sig  af 
alle  de  andre  Ejermænds  Oxer,  saa  at  der  til  Slutning  var 
opstaaet  en  hel  Mængde  smaa  Hjorder  af  den  store,  og 
hver  af  disse  blev  nu  bevogtet  af  vedkommende  Ejendoms 
Cowboys. 

**  I  Amerikas  Stepper  har  enhver  af  Kvægopdrætterne 
sine  egne  Brændemærker,  som  nøje  indføres  i  Distriktets 
forskjellige  Hovedkvarterers  Protokoller.  Saaledes  var 
min  Værts  Oxer  indbrændt  med  to  Kvadrater  paa  Siderne, 
og  desuden  var  Ørebrusken  to  Gange  skaaret  op.  Andre 
førte  som  Brændemærke  Begyndelsesbogstaverne  paa  Ejer- 
nes Navne  eller  ogsaa  Stjerner,  Halvmaaner,  Gafler,  græske 
Bogstaver  og  andre  Tegn,  saaledes  at  en  Forvexling  mel- 
lem mit  og  dit  er  umulig. 

Medens  Oxerne  blev  udskilte,  galopperede  Count  Smis- 
sen  til  og  raabte  til  mig,  at  jeg  skulde  ride  hen  til  hans 
egen  Hjord,  som  paa  den  modsatte  Side  af  det  Sted,  hvor 
jeg  holdt,  blev  drevet  sammen  noget  borte  fra  de  uhyre 
Kvægmasser.  Denne  Opfordring  kom  mig  rigtig  tilpas,  da 
min  Hest  var  blevet  saa  urolig,  at  jeg  knapt  kunde  holde 
den  i  Tømme  længere,  og  saa  jog  jeg  da  rundt  om  den 
store  Hjord  over  til  den  anden  Side. 

Da  jeg  var  kommen  over  til  Count  Smissens  Hjord, 
frembød  der  sig  her  et  endnu  mere  sælsomt  Optrin.  Alle 
Hjorderne  blev  nøje  optalte.  Hvis  det  var  Køer  med 
deres  Kalve,  blev  disse  ved  et  behændigt  Kast  med  Las- 
soen, eller  som  den  hedder  hos  Yankeen  ^Lariatens  kastet 

omkuld,  idet  Dyret  faar  Løkken  om  Bagbenene.  Strax 
sprang  en  Cowboy  til  og  hoppede  ned  paa  Dyrets  Hals,  en 
anden  bragte  det  varme  Brændejern  og  trykkede  det  ned 
mod  Siderne  paa  den  hylende  Kalv.  Alt  dette  gik  for  sig 
i  en  Haandevending.  Værre  var  det,  naar  en  ung  Tyr, 
der  maaske  var  blevet  overset  det  foregaaende  Aar,  skulde 
brændes. ,  Da  gik  det  til  med  en  Puffen  og  Støden,  saa  at 
flere  Cowboys  forenede  Anstrængelser  maatte  til  for  at 
bringe  Dyret  til  at  falde. 

Henimod  Middag  var  hele  den  store  Hjord  gjennem- 
mønstret  og  delt  efter  Brændemærkerne.  Skuepladsen  for 
denne  Round  Up  lignede  nu  en  Valplads  efter  Slaget. 
Jorden  var  milebredt,  saa  langt  man  kunde  se  for  det  kvæ- 
lende Støv,  nedtrampet  og  bedækket  med  Snavs  og  Blod. 
Syge  eller  saarede  Oxer  og  Heste  laa  hist  og  her.  Ryt- 
terne, der  nu  enkeltvis  eller  i  Skarer  langsomt  vendte  til- 
bage til  Lejren,  var  bedækkede  med  fingertykt  Støv  og 
Snavs,  Hestene  sveddryppende  og  skummende,  Smeddene 
med  Brændejernene  i  Haanden  sorte  og  blodplettede,  hist 
og  her  saas  ogsaa  en  saaret  Coivboy ,  hvis  Ribben  var 
blevet  brækket  af  en  rasende  Tyr,  og  som  nu  af  de  andre 
blev  baaret  til  Lejren. 


En  Time  senere  sad  hele  Lejren  ved  Middagsbordet, 
og  der  kom  Ro  over  det  ualmindelig  bevægede  Optrin. 
Særlig  bekvemt  eller   righoldigt  er  dette  Maaltid  just  ikke. 

men,  naar  man  som  vi  lige  fra  Solopgang  har  siddet  i 
Sadlen  og  hele  Tiden  har  galopperet  omkring  i  den  herlige 
skarpe  Luft  paa  Højsletterne  —  vi  befandt  os  jo  næsten 
6000  Fod  over  Havspejlet  —  saa  faar  man  en  sand  Struds- 
mave. Hver  eneste  Mand  i  Lejren,  hvad  enten  han  var 
Millionær  eller  Cowboy,  hentede  sig  selv  fra  sin  Vogn  et 
Tinfad  og  en  Ske  og  fik  udleveret  af  Kokken  sin  Ration 
røget  Kjød  og  Flæsk  med  Bønner  samt  Kaffe,  og  for- 
tærede disse  Delikatesser,  siddende  paa  Hug  paa  den 
bare  Jord. 

Nogle  Cowboys  havde,  medens  de  drev  Kvæget  sam- 
men, skudt  et  Par  Prærihøns,  et  Par  Kaniner  og  en  Anti- 
lope. Disse  Rariteter  blev  gemt  til  den  næste  Dag.  Kom- 
munismen mellem  disse  Nomader  er  saa  stor,  at  det  ikke 
vilde  være  faldet  Nogen  ind  at  have  noget  forud  for  de 
andre.  Alt,  hvad  man  har  og  hvad  man  gjør  til  Bytte, 
bliver  ærlig  delt. 

En  Time  efter  Maaltidet  herskede  der  atter  et  broget 
og  bevæget  Liv  i  Lejren.  Paa  et  Raab  fra  Round-  Up-Kap- 
tejnen,  som  blev  valgt  af  de  samlede  Kvægopdrættere  i 
Distriktet,  kom  alt  atter  paa  Benene.  Mandstugt  og  Ly- 
dighed er  her  ufravigelige,  og  ve  den  Cowboy,  der  ikke 
lystrer.  Hans  føleligste  Straf  er  at  miste  sin  Ridehest, 
thi  intet  forekommer  disse  Nomader,  som  fra  Barn  af  har 
levet  paa  Hesteryggen,  saa  ynkeligt  som  en  Fodg'ænger  i 
Prærien.  Næppe  havde  Kaptajnen  raabt  sit  langtrukne 
>Oahoh  Boys  all  up<^,  før  hele  det  brogede  Selskab  af 
Cowboys  stormede  hen  til  deres  Heste.  Det  var  ganske 
pudsigt  at  se  disse  Folk  løbe  med  deres  krumme  Ben.    De 

hoppede  ubehjælpsomt  afsted  ligesom  Krager  med  stæk- 
kede Vinger,  men  det  gik  hurtig  alligevel.  Ejendommelig 
var  den  Maade,  hvorpaa  de  indfangede  de  vilde  Heste. 

Enhver  Cowboy  løb  hen  til  sin  Vogn.  Dér  blev  der 
ved  hvert  Baghjul  fastgjort  et  langt  Tov-  de  to  andre 
Ender  blev  holdt  langt  ud  fra  hinanden,  saa  at  Tovene 
dannede  en  Vinkel  som  et  A,  hvis  Spids  udgjorde  Vog- 
nen. Ind  i  denne  Vinkel  drev  nu  de  beredne  Hestepassere, 
der  Dag  og  Nat  passede  paa  hvert  Kobbel  Heste,  de  til 
hver  Vogn  og  hvert  Selskab  hørende  Dyr,  saa  at  de,  naar 
de  først  var  indenfbr  Rebene,  let  kunde  indfanges  ved  et 
behændigt  Lassokast.  Hver  Cowboy  havde  inden  faa  Mi- 
nuter paa  den  Maade  faaet  sig  en  frisk  Hest.  Nu  gjaldt 
det  blot  om  at  sadle  de  vilde  Dyr.  Selvfølgelig  var  dette 
friske  Heste,  som  havde  faaet  et  ordentligt  Hvil,  thi  ved 
den  Slags  yRound-Upsa^  rides  der  sædvanligvis  i  saa  vild 
en  Galop,  at  hver  Cowboy  maa  skifte  Hest  fire  Gange 
daglig  og  oftere. 

Med  Forbavselse  og  Beklemmelse  saa  jeg  paa  dette 
farlige  Arbejde.  Mange  Dyr  lod  sig  sadle  ganske  rolig, 
men  i  det  Øjeblik,  da  Vacqueroen  vilde  svinge  sig  i  Sadlen, 
begyndte  de  i  den  Grad  at  slaa  ud  med  For-  og  Bagbe- 
nene og  gjøre  Bukkespring,  at  jeg  rystede  for  den  stakkels 
Prærirytters  Liv,  medens  hans  heldigere  Kammerater,  der 
allerede  var  i  Sadlen,  morede  sig  kostelig  over  den  stakkels 
Fyr.  Omsider  lykkedes  det  dog  denne  ved  List  og  over- 
raskende Behændighed  at  svinge  sig  i  Sadlen.  Andre  Uty- 
sker kastede  sig  paa  Jorden,  idet  Sadlen  kom  paa  deres 
Ryg,    og  slog   omkring   i   Luften   med   alle   fire,    indtil  det 

lykkedes  Rytteren  at  lægge  sig  ned  paa  Hestens  Hals  og 
faa  Buggjorden  spændt.  Derpaa  stillede  Rytteren  sig  bag- 
længs  over  Hesten,  gav  denne  et  Slag  med  sin  Filthat,  og 
naar  Hesten  sprang  op,  sad  han  fast  i  Sadlen.  Atter  andre 
stak  Hovedet  mellem  Forbenene  og  stræbte  at  kaste  deres 
Rytter  paa  Hovedet  ud  i  Græsset,  eller  de  gjorde  med 
krum  Ryg  Spring  lige  i  Vejret.  Men  medens,  som  omtalt 
disse  farlige  og  uhyggelige  Kampe  mellem  Hest  og  Rytter 
indgød  mig  ligefrem  Skræk,  syntes  Folkene  selv  at  være 
i  den  Grad  vante  dertil,  at  de  enten  slet  ikke  gav  Agt 
paa  Skuespillet  eller  ogsaa,  hvis  de  gjorde  det,  simpelthen 
brast  ud  i  høj  Latter  ved  hver  Gavtyvestreg  fra  Hestens 
Side.  Ogsaa  jeg  vænnede  mig  til  Slutning  dertil,  da  jeg 
daglig  saa  det  gjentaget  et  Par  Gange  med  stadig  ny  Va- 
ritationer.  Hvis  nogle  af  mine  ærede  Læsere  i  de  sidste 
Aar  har  set  Buffalo  Bills  »det  vilde  Vesten«,  saa  maa  de 
ikke  tro,  at  de  voldsomme  Kampe  mellem  Cowboys  og 
Heste  er  indøvede  Kunststykker.  De  er  kun  et  tro  Bil- 
lede af  det,  der  hver  eneste  Dag  foregaar  paa  tusinde 
Steder  i  Prærierne  fra  Texas  helt  op  til  Canada.  Selvføl- 
gelig hænder  der  utallige  Ulykkestilfælde,  og  det  er  ingen 
Overdrivelse  at  paastaa,  at  der  kun  findes  meget  faa  Cow- 
boys, som  ikke  ved  slige  Lejligheder  en  Gang  har  faaet 
brækket  enten  en  Arm,  et  Ben  eller  et  Ribben,  naar  de 
da  ikke  kommer  endnu  værre  afsted. 

Inden  en  halv  Times  Forløb  sad  hele  Cowboy-Eska- 
dronen atter  i  Sadlen,  færdig  til  at  rejse.  I  Mellemtiden 
var  Kaptajnerne  for  de  enkelte  Partier  blevet  stævnet  hen 
for  Rotmd-Up-Ch^i^n  og  havde   af  ham  faaet  deres  Befa- 

linger  for  Eftermiddagens  Round-Up.  Han  havde  angivet 
Stedet  for  den  næste  Lejr,  hvor  der  skulde  overnattes, 
omtrent  sex  Mil  længere  mod  Vest.  Medens  nu  den  hele 
lange  Vognkaravane  med  de  forskjellige  Hestekobler,  de 
beredne  Vogtere  og  de  uhyre  Kvæghjorde  langsomt  satte 
sig  i  Bevægelse  derhen,  fordelte  Cowboy-Eskadronen  sig 
hgesom  Blænkere  i  forskjellige  Retninger  for  fra  alle  Sider 
at  drive  det  græssende  Kvæg  koncentrisk  ind  imod  den 
ny  Samlingsplads  eller  Lejr.  I  den  Anledning  bærer  man 
sig  ganske  ejendommelig  ad  i  hele  Prærien.  Da  Tilløbene 
til  de  enkelte  Vandløb,  og  selvfølgelig  ogsaa  deres  Dale, 
med  deres  forskjellige  Forgreninger  sluttelig  alle  løbe  sam- 
men i  det  Punkt,  hvor  vedkommende  Biflod  flyder  ud  i 
Hovedstrømmen,  giver  det  naturlige  Terræn  alle  de  gun- 
stigste Samlingsteder  for  det  i  hele  Strømgebetet  spredte 
Kvæg. 

En  saadan  Flodmunding  var  ogsaa  blevet  udset  til 
Lejr  for  vor  Eftermiddags  Round-Up.  Den  dannede  figur- 
lig talt  Spidsen  af  en  udslaaet  Vifte,  medens  Dalene  for 
de  enkelte,  smaa  Vandløb  udgjorde  Viftens  enkelte  Led. 
Medens  Hovedkaravanen  med  Hjorderne  stilede  mod 
Viftens  Spids  langs  med  Canadian  River,  red  vore  Cow- 
boys langs  Viftens  yderste  Omkreds  og  fordelte  sig  mel- 
lem de  forskjellige  Vandskjel.  Ved  hvert  Led  af  Viften, 
eller,  om  man  vil,  i  hver  Dal,  blev  en  eller  anden  Cowboy 
tilbage  og  vendte  sig  derfra  ned  ad  vedkommende  Strøm, 
i  Retning  af  Viftens  Spids,  idet  han  drev  alt  det  Kvæg, 
som  græssede  i  denne  Dal,  foran  sig.  De  Cowboys,  som 
havde  faaet   Post  paa   de   yderste  Grænser  af  det  viftefor- 

mige  Distrikt,  blev  udsøgt  blandt  de  dygtigste  og  bedst 
beredne,  da  de  skulde  tilbagelægge  dobbelt  saa  lang  en  Stræk- 
ning som  vi.  I  stærk  Galop  fo'r  de  afsted  i  alle  Retninger, 
og  var  snart  forsvundne  for  vore  Øjne. 

Paa  to  Timer  havde  vi  naaet  den  ny  Lejr.  Strax 
kjørte  Vognene  op  som  et  Kanonbatteri  ved  Siden  af  hver- 
andre men  med  lang  Afstand  imellem  hver.  Hestene  blev 
spændt  fra,  og  man  begyndte  at  forberede  sig  til  Maaltidet, 
i  hvilken  Anledning  Kuskene  hentede  Træ  i  den  dybe, 
skovbevoxede  Dal,  hvorigjennem  Canadian  River' s  lang- 
somme, men  vandrige  Strøm  flyder.  Allerede  var  enkelte 
Cowboys  mødte  paa  Pletten,  hver  drivende  et  Antal  Kvæg 
foran  sig.  De  efterhaanden  kommende  Vacqueroer  forøgede 
ved  deres  Fangst  Hjorden,  og  da  henimod  Kl.  5  om  Afte- 
nen alle  Cowboys  var  indtruffet,  beløb  denne  ny  Hjord  sig 
atter  til  5000 — 6000  Høveder.  Nu  gjentog  det  bevægede 
Skuespil  sig  med  Udsondring  af  de  forskjellige  Dyr  efter 
deres  Brændemærker,  hvilket  Arbejde  først  var  fuldbragt 
henimod  Solnedgang. 


Først  nu  var  vore  Cowboys  Dagværk  til  Ende.  I  hele 
16  Timer  havde  disse  raske  Fyre  været  i  Sadlen,  nu 
skulde  de  for  nogle  Timer  nyde  Hvilen.  Knap  havde 
Kaptajnen  permitteret  dem,  før  de  var  sprunget  af  Sad- 
lerne, havde  taget  disse  af  Hestene  0%  overgivet  de  trætte 
Dyr  til  de  beredne   Hestepasseres   Varetægt.     For  at  for- 

hindre,  at  Dyrene  fjernede  sig  altfor  langt  fra  Lejren,  blev 
Forbenene  bundet  sammen  med  Strikker.  Solen  var  alle- 
rede gaaet  ned,  da  vore  Cowboys  endelig  kunde  give  sig 
i  Lag  med  deres  tarvelige  Aftensmaaltid.  I  Selskab  med 
Count  Smissen  havde  jeg  forlængst  fortæret  mit  Stykke 
Flæsk  og  mine  Tvebakker  og  foretog  nu  en  Runde  gjen- 
nem  den  maleriske  Feltlejr,  som  ved  de  talrige  Lejr- 
baals  flakkende  Belysning  tog  sig  endnu  mere  fantastisk 
ud.  Efter  den  vanvittige  Forvirring,  efter  Vacqueroernes 
Raaben  og  Skrigen,  efter  Oxernes  Brølen  og  Stønnen,  He- 
stenes Vrinsken  og  Rytternes  Tummel  var  der  fulgt  en 
forholdsvis  Stilhed.  De  store  plumpe  Fragtvogne  kastede 
lange  dybe  Skygger  henover  den  nedtrampede  Jord.  Fra 
de  paleriske  og  sjælden  ret  store  Telte  trængte  hist  og 
her  et  svagt  Lysskær  frem,  ved  hvilket  vore  Cowboys  og 
Ranchmen,  liggende  paa  Jorden,  endnu  tog  sig  et  Slag 
Kort.  Andre  af  disse  dristige  Ryttere  stod  eller  laa 
i  Grupper  sammen  om  Lejrbaalene  og  slubrede  deres  Kaffe 
i  sig  af  Tinkopper.  En  munter  Latter  blandede  sig  med 
kraftige  Eder  i  deres  Kreds.  Her  sad  nogle  paa  Hug  ivrig 
beskæftigede  med  at  rense  deres  Revolvere  eller  muligvis 
udbedre  gabende  Rifter  paa  deres  Benklæder,  saa  godt 
som  uøvede  Hænder  i  det  hele  taget  er  i  Stand  dertil. 
Nede  ved  Floden  laa  der  i  ringe  Afstand  fra  hinanden 
smaa  Bunker  Klædningsstykker,  hvis  Ejermænd  tog  sig  et 
forfriskende  Bad.  Langt  ude  paa  den  aabne  Præri  saa  jeg 
de  store  Kvæghjorders  mørke  Masse,  bevogtede  af  Ryt- 
terne,   der    susede    frem    og    tilbage.      Hver  enkelt   Hjord 

havde  to  Vogtere,  som  galopperede  i  Kredse  rundt  om 
Hjorden  og  ved  ensformig,  lydelig  Sang  søgte  at  lulle  de 
trætte  Dyr  i  Søvn.  Mange  af  disse  laa  paa  Jorden  og 
tyggede  Drøv,  andre  stod  med  sænkede  Hoveder,  indtil 
ogsaa  de  lagde  sig  ned,  overvældede  af  Søvnen. 

Da  jeg  vendte  tilbage  til  vor  egen  Lejrplads,  laa  alt 
allerede  i  dyb  Søvn.  Baalene  var  helt  nedbrændte,  og  de" 
ulmende  Gløders  røde  Skær  blev  endnu  mørkere  ved  Mod- 
sætningen til  det  blege  Maaneskin,  som  kom  fra  den  klare, 
skyfri  Himmel.  Alt  laa  badet  i  dets  Sølvglans,  kun  de 
mægtige  Bjergmasser  med  Sierra  Madres  og  Tvillingbjer- 
genes prægtige  Former  hævede  sig  som  mægtige,  sorte 
Silhuetter  i  Synskredsen.  Vore  Cowboys  laa  paa  den  bare 
Jord,  indsvøbte  i  deres  Tæpper  med  Sadlen  som  Hoved- 
pude. Sagte  listede  jeg  mig  ind  i  Count  Smissens  Telt, 
hvor  et  mægtigt  Bøffelskind  laa  udbredt  til  mig,  og  snart 
gaves   der  i  den  store  Lejr  ikke  mere   noget  vaagent  Øje. 

Men  hvor  kort  varede  ikke  denne  Ro!  Det  var 
endnu  mørk  Nat,  da  Kaptajnens  langtrukne  Raab:  ^Hal- 
loooh  Boys  a — a — all  up!«  atter  kaldte  os  fra  Søvnen  op 
til  ny  Virksomhed.  Der  hjalp  ingen  kjære  Mor,  hvor 
gjerne  vi  end  allesammen  havde  sovet  et  Par  Timers  Tid. 
Et  skarpt,  koldt  Pust  trak  fra  Bjergene  ned  over  den 
vidstrakte,  efterhaanden  af  Morgendæmringen  svagt  belyste 
Præri,  og  rystende  af  Kulde  besteg  vi,  efter  at  have  faaet 
en  Skaal  Kaffe,  atter  vore  Heste  for  paany  at  begynde  det 
anstrængende  Dagværk. 

Da  Count  Smissen   atter  red  ved  min  Side  foran  den 

lange  Karavane  henimod  den  ny  Lejrplads,  sagde  han: 
»Det  var  dog  endelig  en  rolig  Nat.  De  fordømte  Coyoter 
(Ulve)  spolerede  os  i  Begyndelsen  altid  vor  Nattesøvn. 
Ser  De,  vi  Mænd  bryder  os  ikke  det  mindste  om  disse 
fejge  Kreaturer,  selv  om  de  ogsaa  liste  rundt  om  vore 
Telte,  men  med  Kvæget  er  det  en  anden  Sag.  Endnu 
sidste  Nat  var  vi  alle  i  Sadlerne  paa  Grund  af  en  Stam- 
pede (Panik),  Pokker  maa  vide,  hvordan  det  gik  til,  maaske 
havde  Vogterne  sovet.  I  alt  Fald  blev  vi  henimod  Kl.  i 
om  Natten  lige  med  ét  vækket  af  Søvne  ved  høj  Brølen, 
og  strax  efter  raabte  en:  »Kvæget  stikker  af!« 

Nu  gjaldt  det  om  i  den  mørke  Nat  at  faa  fat  paa 
Hestene  og  i  en  Fart  galoppere  efter  Flygtningene.  Under 
saadanne  Forhold  er  der  ingen  Tid  til  at  sadle,  vi  kastede 
os  paa  de  bare  Hesterygge,  og  afsted  gik  det,  indtil  vi 
var  kommet  foran  de  galopperende,  flygtende  Hjorder. 
Naar  nu  bare  ikke  det  fordømte  Kvæg  var  saa  dumt. 
Fem  engelske  Mil  var  disse  Asener  løbet  bort  og  véd  De, 
hvad  det  vil  sige,  naar  en  Haandfuld  Folk  skal  standse 
disse  Tusinder  af  sky  Kreaturer.  Gud  forbyde,  at  vi  maa 
faa  Lejlighed  til  at  vise  Dem  det  I  Ser  De,  naar  vi  er 
naaet  hen  til  Spidsen  af  de  flygtende,  saa  driver  vi  dem 
bort  fra  den  lige  Linje,  saa  at  de  galoppere  sideværts,  og 
endelig  faar  vi  dem  til  at  beskrive  en  stor  Kreds.  Saa 
rider  vi  nærmere,  saa  at  denne  Kreds  bliver  mindre,  og 
Kvæget  derinde  tættere,  og  endelig  er  de  rendt  saa  tæt 
ind  paa  hinanden,  at  de  ikke  kan  røre  sig.  Saa  har  vi 
altsaa  atter  fat  paa  dem,  men  et  Par  hundrede  af  dem  er 
dog  sluppet  bort  i  Mørket  og  i  Stedet  for  at  sove  og  hvile 

ud,    maa  et  Par    Cowboys    drage   efter  dem.     Ja,    til    Dag- 
driveri egner  Prærierne  sig  ikke  I« 


Som  det  gik  den  første  Dag,  saaledes  gik  det  ogsaa 
de  følgende.  Vi  havde  overskredet  Texas'  Grænser  og  be- 
fandt os  nu  i  den  berygtede  Llano  estacado.  Hundreder 
af  Mile  var  gjennemstrejfet  paa  kryds  og  tvers,  og  vi 
havde  ikke  truffet  en  eneste  By,  en  eneste  Farm,  et  eneste 
Menneske,  i  det  hele  ikke  Spor  af  Mennesker.  Men  ingen 
savnede  dem.  Mine  Rejsekammerater  var  gjennemgaaende 
saa  muntre  og  flinke  Fyre  og  deres  Hjerte  og  Tunge 
havde  de  i  den  Grad  paa  det  rette  Sted,  at  Dagen,  til 
Trods  for  det  anstrængende  Arbejde,  hengik  paa  den  be- 
hageligste Maade  og  kun  altfor  hurtig.  Disse  Cowboys 
havde  tiltvunget  sig  en  høj  Grad  af  Respekt  hos  mig,  par- 
ret med  oprigtig  Beundring.  De  eneste  tavse  af  dem  var 
to  vildt  udseende  indianske  hal/breeds,  der  ikke  brød  sig 
meget  om  de  andre,  muligvis  allerede  af  den  Grund,  at  de 
kun  talte  Spansk.  Texasserne  var  de  dristigste  Ryttere 
og  de  kraftigste  og  mest  udholdende  af  dem  alle.  De 
talte  et  Kaudervelsk  af  Præri-Engelsk  og  Spansk,  spækket 
med  en  Del  indianske  Udtryk.  De  kastede  Lassoen  med 
enestaaende  Sikkerhed,  de  brødes  med  Tyre  og  Heste,  og 
naar  de  blev  stødt  eller  sparket  af  disse  Bæster,  lo  de  ad 
det.  Deres  Hud  var  som  Læder,  af  samme  Farve  og 
samme    Sejghed.      Deres    Haar  var  uredt,    og   de  var  de 

eneste,  som  hverken  vaskede  eller  badede  sig.  Revolveren 
var  ikke  ude  af  deres  Hænder,  de  knaldede  løs  paa  alt, 
hvad  der  kom  dem  i  Vejen.  De  skød  paa  de  grinagtige 
Prærihunde,  som  i  Tusinder  og  atter  Tusinder  undergraver 
Præribunden,  paa  de  talløse  Ugler,  som  sad  paa  deres 
Huller,  paa  Slanger  og  paa  Firben,  de  skød  Blomsterne  af 
de  ligesaa  talrige  Kaktusgrupper  og  Blomsterhovederne  af 
Tidslerne,  og  den  Sikkerhed,  hvormed  de  i  Reglen  traf, 
havde  bevirket,  at  vi  andre  omgikkes  dem  med  udsøgt 
Høflighed.  i 

De  raaeste  af  Selskabet  var  Amerikanerne,  deres  Eder 
var  de  kraftigste,  og,  naar  de  fortalte  noget,  var  hvert 
tredje  Ord  et:  Goddam.  De  førte  dette  saa  bevægede, 
opslidende  og  ustadige  Nomadeliv  i  Prærierne  mere  af 
Tilbøjelighed,  af  Lyst  til  Æventyr  end  for  den  elendige 
Fortjenestes  Skyld,  saaledes  som  Texasserne.  Der  fandtes 
tre  Tyskere  imellem  dem,  den  ene  havde  i  Evropa  været 
Løjtnant  og  udmærkede  sig  fremfor  de  andre  derved,  at 
hans  Overskjæg  og  Haar  stadig  var  omhyggelig  plejet. 
Han  passiarede  gjerne  om  alt,  med  Undtagelse  af  sin  egen 
Fortid.  Kort  og  godt,  hele  Selskabet  var  saa  broget  sam- 
mensat, at  det  frembød  tilstrækkeligt  Stof  til  ethnologiske 
og  sociale  Studier.  Ingen  af  disse  Co7vboys  syntes  at  have 
et  Hjem  og  en  Familie,  i  det  mindste  iagttoge  de  desan- 
gaaende  en  haardnakket  Tavshed.  Havde  de  glemt  deres 
Hjem,  eller  huskede  de  det  kun  altfor  godt.?* 

Ogsaa  deres  Navne  var  forsvundet  i  Prærijargonen. 
»William«,  »Robinson«,  »Meyer«  og  »Møller«  er  Navne, 
som  kan  lyde  overalt  i  Verden,  kun  ikke  i  Prærierne.    En- 

hver  havde  sit  Øgenavn,  som  alene  var  bekjendt.  »Halv- 
maane-Joe«  ,  ^ Dia^nant-Bilh  ,  y>  Ulykkes- Jim<^ ,  »Tref- 
Konge«  o.  s.  v.  Selvfølgelig  kunde'  Joe,  Bill  og  Jim  godt 
være  de  rigtige  Døbenavne,  men  alt  det  andet  hidrørte  fra 
Tilfældigheder.  »Halvmaanejoe«  havde  saaledes  sit  Navn 
deraf,  at  den  Rancho,  i  hvis  Tjeneste  han  stod,  havde  alt 
sit  Kvæg  afmærket  med  en  Halvmaane. 

Count  Smissen  var  i  Færd  med  at  lade  en  Del  af  sin 
Hjord,  der  indeholdt  de  svageste  og  magreste  Oxer,  drive 
imod  nord  til  Fedning  i  Nebraskas  Stepper,  og  til  dette 
Tog  sluttede  jeg  mig  for  atter  at  naa  tilbage  til  Jernbanen 
og  dermed  til  Civilisationen,  thi  disse  y>Round-Ups<^  fort- 
sættes i  Ugevis  lige  ind  i  Junimaaned,  og  dertil  havde  jeg 
ikke  mere  Tid  til  min  Raadighed.  En  tidlig  Morgenstund 
tog  vi  derfor  Afsked  med  hinanden,  og  medens  den  bro- 
gede Kvægdriverskare  drog  videre  mod  Øst,  red  jeg  alene 
i  nordlig  Retning  efter  de  Dagen  i  Forvejen  bortdragne 
Hjorder.  Inden  faa  Timer  havde  jeg  naaet  dem,  thi  paa 
slige  Rejser  maa  Kvæget  ikke  drives  for  raskt  afsted,  og 
saadant  et  Tog  gjennem  Texas  Prærier  op  til  Mexiko  eller 
Dakota  varer  ofte  i  flere  Maaneder.  Der  hører  en  utrolig 
Taalmodighed  til  for  at  føre  den  Slags  Hjorder  midt  igjen- 
nem  Fastlandets  mest  øde  Egne.  I  Ugevis  møder 
man  ikke  et  levende  Væsen,  og  de  eneste  Kjendetegn  man 
har  paa,  at  man  ikke  mere  befinder  sig  paa  ubetraadt 
Jordbund,  er  de  dybt  ned  i  Prærierne  traadte ,  parallelt 
med  hinanden  løbende  Stier,  som  Oxerne  danne,  idet  de, 
ligesom  de  længst  forsvundne  Bøfler  pleje  at  løbe  bag 
elter  hinanden  i  Gaasegang. 

Jeg  havde. ikke  Taalmodighed  til  at  følge  dette  Sneg- 
letog mere  end  en  Time.  Hjordens  Fører  angav  mig  saa 
godt  som  muligt,  Vejen  til  den  nærmeste  Farm  -^ Rocks 
Ranch«,  Jeg  trykkede  hans  Haand,  gav  min  Hest  af 
Sporerne  og  fo'r  strax  efter  videre  alene  ud  paa  den  øde, 
ensomme  Præri. 


ARGONAUTERTOGET  TIL  OKLAHOMA. 


LJen  22de  April  1889  Kl.  12  Middag  begyndte  deri 
Hjertet  af  de  forenede  Stater,  næsten  i  deres  geografiske 
Midtpunkt,  den  mest  ejendommelige  og  aparte  Folkevandring, 
som  Historien  kan  opvise,  over  et  halvt  hundrede  Tusinde 
Menneskers  Vandring  ind  paa  ubetraadte  Gebeter. 

I  Løbet  af  en  eneste  Dag,  ja  egentlig  talt,  i  Løbet  af 
faa  Timer  var  denne  Vandring  fuldbyrdet,  og  et  Landom- 
raade  saa  stort  som  Øen  Sjælland,  der  Dagen  forud  ikke 
var  beboet  af  en  eneste  Kolonist,  af  en  eneste  Menneske- 
sjæl, var  saa  fuldstændig  koloniseret.  Fra  den  ene  Dag 
til  den  anden  var  der  opstaaet  en  ny  Stat,  Oklahoma,  et 
Navn,  der  i  Chickasawindianernes  Sprog  betyder  det  samme 
som  »det  skjønne  Land«. 

Pressen  har  hidtil  kun  meddelt  denne  Begivenhed  i 
korte,  tørre  Ord,  og  de,  som  ikke  med  egne  Øjne  har  set 
Landet  og  Folket  i  det  amerikanske  Vestens  store  Præri- 
egne,  kan  næppe  gjøre  sig  en  Forestilling  om  denne  Folke- 
vandrings Art  og  Betydning.  Oklahomadistriktets  Koloni- 
sering er  endogsaa  uden  Lige  i  Amerikas  Historie.     Hver- 

ken  den  store  ,»Ptkes-Peak«-Gu\å{eher  eller  Mormonernes 
Tog  til  Saltsøen  eller  de  kaliforniske  Minedistrikters  Kolo- 
nisering eller  Aabningen  af  »f/ic  Black-Mils <<  i  Wyoming 
kan  i  Sælsomhed  eller  Hurtighed  lade  sig  sammenligne 
med  denne  sidste  —  jeg  kunde  næsten  sige  galopperende 
Folkevandring  til  Oklahoma. 

Hvordan  er  det  gaaet  til,  at  denne  Kolonisering  af 
Oklahoma  nu  først  blev  iværksat?  At  der  midt  i  de  højt 
kultiverede  Præristater  endnu  kunde  ligge  et  saa  stort  Di- 
strikt i  samme  Urtilstand,  i  hvilken  i  sin  Tid  Washington 
Irving  havde  set  det? 

Paa  Nordamerikas  Kort  vil  man  mellem  Arkansasfloden 
og  den  syd  derfor  flydende  »Red-River«  finde  et  Gebet  af 
Sydtysklands  Størrelse  betegnet  som  Indianerterritoriet. 
Dette  Gebet  blev  anvist  hine  Indianerstammer,  som  den 
raskt  fremadskridende,  hvide  Civilisation  i  Løbet  af  dette 
Aarhundrede  havde  fortrængt  fra  deres  gamle  Jagtdistrikter, 
og  de  forenede  Stater  forpligtede  sig  ved  Traktater  til  at 
opretholde  disse  »Reservationer«  som  Indianernes  udeluk- 
kende Ejendom  til  evige  Tider.  Ingen  hvid  Kolonist  maatte 
besøge  disse  Egne,  og  ingen  Jernbane  føre  sine  Skinner 
igjennem  dem  —  Chirokeserne,  Chicktawerne,  Creekerne 
og  Chickasawerne,  som  i  Amerika,  kort  og  godt,  paa 
Grund  af,  at  Forbogstaverne  er  de  samme,  kaldes  for  ^>l/ie 
four  »6>«  (de  4  Gr),  indtog  oprindelig  af  det  store  Terri- 
torium hele  den  østlige  Halvdel.  Senere  solgte  de  enkelte 
Dele  deraf  til  Unionen,  som  anviste  disse  til  andre  Stam- 
mer t.  Ex.  Quapawerne,  Osagerne  og  andre.  Vest  for  de 
4  Cr  erholdt   Seminolerne  omtrent  9000  Kvadratkilometer, 

hvoraf  de  atter  solgte  det  meste  (over  ^/jq)  til  Unionen  for 
noget  over  i  Million  Kroner.  Man  tænke  sig  nu:  et  Gebet 
saa  stort  som  Sjælland  for  i  Million  Kroner.  En  lille  Del 
heraf  tilfaldt  senere  Pottawatomierne,  men  Størstedelen  for- 
blev Unionens  Ejendom.     Det  er  det  nuværende  Oklahoma. 

Vest  derfor  strækker  sig  lige  til  den  texassiske  Grænse 
de  vilde  Arrapahoers  og  de  blodtørstige  Apachers,  Kio- 
waernes  og  Comanchernes  Jagtdistrikt,  medens  Cheyen- 
nerne  blev  anbragte  nord  derfor,  lige  op  til  Kansas  Grænser. 
Disse  vilde  Stammer  blev  holdt  i  Tømme  af  Unionens 
Tropper,  der  ligge  spredt  i  hele  Territoriet  i  befæstede 
Lejre  eller  Forter. 

Saa  længe  der  endnu  i  de  store  Prærier  vest  for  Missis- 
sippi og  Missouri  fandtes  ubetraadt  Land,  og  Udvandrerne 
kunde  tilfredsstilles,  blev  Traktaterne  med  Indianerne  ogsaa 
overholdte,  og  man  lod  dem  uforstyrret  nyde  de  dem  til- 
staaede  Rettigheder,  men  i  Aarenes  Løb  blev  alle  gunstige 
Distrikter  øst  for  Klippebjergene  optagne  af  Millioner  af 
Indvandrere.  Den  hvide  Civilisation  udgød  sig  i  Strømme 
over  Prærierne  og  overskyllede  dem  i  den  Grad,  at  kun 
de  tørre  ufrugtbare  Højsletter  i  Texas  og  Colorado  ragede 
op  som  Øer.  Dette  Hav,  denne  Folkevandrings  Bølger  ilede 
langs  med  Jernbanerne  over  Klippebjergene  til  Kalifornien, 
Oregon  og  Washington,  Farmernes  Værdi  oversteg  ende- 
lig de  Midler,  som  stod  til  Indvandrernes  Raadighed,  og 
der  kom  bestandig  flere  Indvandrere.  Hundredtusinder 
lande  aarlig  i  de  østlige  Havne,  de  komme  fra  Evropa  og 
er  alle  paa  Vejen  til  Vesten.  Hundredtusinder  af  Ameri- 
kanere forlade   aarlig    deres    gamle,   tætbefolkede   Ny-Eng- 

landsstater  og  Centralstater,  ligeledes  for  at  drage  til 
Vesten.  Ja  endog  Præristaterne  Ohio,  Illinois  og  Indiana, 
sende  nu  deres  yngre  Sønner  over  Mississippi  for  at  søge 
nye  Hjem.  Saaledes  stoppede  de  landsøgende,  vældige 
Hære  op  vest  for  Strømmenes  Fader,  thi  Afløbet  var  kun 
sparsomt  til  Stillehavets  Kyster,  til  det  tørre  Ny-Mexiko, 
til  det  vilde  af  Indianerne  gjennemstrejfede  Arizona,  til  de 
øde  og  ensomme  Højstepper  i  de  nordlige  Texas!  Paa 
samme  Maade  gik  det  for  nogle  Aar  siden  i  Canadas 
Prærier,  og  under  min  sidste  Rejse  gjennem  dem  for  fire 
Aar  siden  var  jeg  selv  Vidne  til  den  raske  og  næsten  i 
Spring  foregaaende  Kolonisering  af  Manitoba,  Assiniboias 
og  Alberta.  For  14  Aar  siden  havde  jeg  endnu  forefundet 
disse  Territorier  som  Gebet  for  vilde  Indianerstammer,  og 
de  eneste  Hvide,  som  jeg  den  Gang  mødte,  var  det  store 
Hudsonbay  Selskabs  Jægere  og  Handelsmænd.  Winnipeg, 
det  canadiske  Vestens  Hovedstad,  var  den  Gang  en  Koloni 
paa  nogle  tusinde  Mennesker,  der  boede  i  Træbarakker, 
Telte  og  Jordhuler  under  det  gamle  Fort  Garrys  Kanoner. 
I  1885  gjenfandt  jeg  Winnipeg  som  en  By  med  50—60,000 
Indbyggere.  Den  var  voxet  saa  hurtig,  fordi  den  canadiske 
Jernbane  blev  aabnet  indtil  dette  Punkt.  Langs  dens 
blanke  Skinner  havde  ogsaa  Indvandrerstrømmen  væltet 
sig  indtil  Wyoming  og  var  dér  stoppet  op  ligesom  Vand, 
hvis  Afløb  pludselig  spærres.  Knapt  var  Jernbanen  gjen- 
nem Assiniboias  og  Alberta  fuldendt,  før  Indvandreroverskudet 
fandt  Afløb  dertil,  og  Winnipeg  sank  ned  fra  sine  60,000 
Indbyggere  til  omtrent  Halvdelen. 

Et    lignende    Skuespil    frembød    under    Union-Pacifik- 

Jernbanens  Anlæg  de  Præribyer,  som  opstod  ved  de  en- 
kelte, foreløbige  Endepunkter,  for  de  færdige  Banestræk- 
ninger. Af  disse  var  det  berygtede  Julesburg  ved  Colora- 
dos Østgrænse  et  slaaende  Exempel.  Julesburg  opstod, 
saa  at  sige,  fra  den  ene  Dag  til  den  anden  —  en  Stad 
paa  6000  Sjæle,  det  mest  gudsforgaaende  og  uciviliserede 
Røverpak,  som  nogensinde  havde  beboet  en  By.  Dens 
Navn  var  derfor  ogsaa  The  heil  on  wheels  (Helvedet  paa 
Hjul),  hvormed  man  paa  en  træffende  Maade  udtrykte  saa- 
vel  Indbyggernes  Karakter,  som  Boligernes  flygtige,  fore- 
løbige Tilstand.  Næppe  var  Jernbanen  fuldendt,  før  ogsaa 
Julesburg  var  forsvundet.  De  tøjlesløse  Elementer  drog 
videre,  og  kun  nogle  faa  hundrede  blev  tilbage,  og  da 
Byen  var  vidt  og  bredt  berygtet  for  Skjændselsgjerninger 
og  Mord,  forandrede  de  tilbageblevne  dens  Navn  til 
»Denver  Junction«,  under  hvilket  Navn  Julesburg  nu  er 
bekjendt. 

Ofte  havde  jeg  truffet  paa  den  Slags  »Byer<^  paa  mine 
Vandringer  gjennem  Amerika  i  forskjellige  Aar.  Ofte  var 
jeg  selv  Vidne  til,  hvorledes  den  Slags  Nybygder  opstod 
og  forgik,  men  det  mest  storartede  og  slaaende  Exempel 
er  dog  Oklahomas  Kolonisering.  Allerede  i  1876  var  jeg 
paa  mine  Strejftog  gjennem  Prærierne  kommet  til  Syd- 
grænsen af  Kansas,  i  den  Hensigt  at  trænge  ind  i  Indianer- 
territoriet for  dér  at  gaa  paa  Bøffeljagt.  Men  Militær- 
posterne ved  Grænsen  bød  mig  gjøre  Holdt.  Ingen  Hvid 
maatte  betræde  Territoriet,  undtagen  han  var  »Squawman« 
det  vil  sige,  gift  med  en  Indianerkvinde.  Dette  var  nu 
desværre  ikke  Tilfældet  med   mig,   og  jeg   blev  hængende 

ved  Grænsen, .  som  saa  mange  andre,  der  var  kommen  her- 
til i  samme  Hensigt.  Allerede  den  Gang  var  der  navnlig 
i  Kansas  ikke  mere  noget  godt  Regeringsland  at  faa.  Det 
befandt  sig  allerede  altsammen  paa  faste  Hænder  eller  i 
Spekulanters  Besiddelse,  som  for  høje  Priser  solgte  Gaarde 
til  Indvandrere. 

For  at  forklare  det  sidste  Argonautertog  til  Oklahoma 
maa  man  her  omtale  en  karakteristisk  Maade,  hvorpaa 
man  i  Amerika  koloniserer  Land.  Man  tager  nemlig  fejl 
i  Evropa,  hvis  man  tror,  at  vore  Udvandrere  hovedsagelig 
erhverve  sig  jomfruelig  Jordbund.  Der  er  nemlig  saa 
mange  Omstændigheder  og  Vanskeligheder  knyttet  til  at 
gjøre  Brug  af  den  lovtnæssige  Ret  til  i6o  Acres  Land, 
hvorpaa  man  opfører  sin  Bolig,  at  kun  et  Mindretal  giver 
sig  i  Lag  med  dette  utaknemmelige  Arbejde.  Flertallet 
af  de  nuværende  Udvandrere,  især  dem,  der  har  Familje  og 
nogen  Kapital,  overtage  sædvanligvis  allerede  »indtagne« 
og  med  Boliger  forsynede  »Hjemsteder«  efter  andre.  Den 
første  Indtagning  af  Jord  og  Forberedelsen  for  de  bagefter 
kommende  Landmænd,  bliver  sædvanligvis  drevet  ganske 
forretningsmæssig  af  rastløse  Amerikanere  af  den  mest 
uforknytte  Race.  Efter  et  eller  to  Aars  Forløb  sælge 
disse  deres  Rettigheder  til  den  egentlige  Landmand  og 
drage    saa   videre  for  at  gjentage  det  samme  Spil. 

Siden  1876  er  imidlertid,  som  sagt,  de  nogenlunde 
gunstige  Jordstykker  i  Prærierne  besat,  og  de  fremskuende 
Amerikanere,  de  tidligere  omtalte  »Boomers«  tilligemed  et 
Utal  af  Landspekulanter  havde  nu  nærmet  sig  Kansas 
Sydgrænse    for   at  forsøge   at    faa   Fingre  i  Jordstykker   i 

Indianerterritoriet.  Altsaa  allerede  den -Gang  blev  Spiren 
lagt  til  den  Indvandring,  som  er  blevet  fuldbyrdet  i  Aaret 
1889,  og  en  betydelig  Mængde  »Boomers«  havde 
allerede  siden  1876  ligget  og  ventet  paa  Okla- 
homas Frigivelse. 

Ned  langs  Arkansasstrømmen  var  jeg  i  1876  kommet 
til  deres  Lejr,  en  Gruppe  paa  flere  hundrede  Bræddehytter 
og  Telte  med  enkelte  Teglstenshuse,  som  laa  sammen- 
trængte paa  et  Højdedrag  mellem  Store  og  Lille  Arkansas,  og 
som  førte  Navnet  »Wichita«.  Den  var  allerede  organiseret 
som  »Stad«.  Dens  Borgmester  var  en  Tysker  ved  Navn 
Finkelstein  eller  Freienstein,  i  hvis  Ølstue  jeg  ofte  kom 
og  fik  mig  en  Passiar,  Den  var  nemlig  den  Gang  det  for- 
nemste Forlystelseslokale  i  denne  mærkelige  By.  Finkelstein 
var  selv  en  Squawman  og  hans  Hustru  fuldblods  Indianer- 
kvinde af  Osagernes  Stamme.  Indianerdistriktet  laa  kun 
faa  Kilometer  derfra,  og  i  Gaderne  sværmede  der  vilde 
Indianere  med  bemalede  Ansigter,  Ørnefjer  i  Haaret  og  en 
skarpsleben  Tomahawk  i  Haanden,  saa  at  Byen  just  ikke 
manglede  æventyrlig  Interesse.  Det  var  da  ogsaa  den 
eneste  Gang,  at  jeg  paa  en  Udflugt  langs  Arkansasfloden 
midt  ude  i  Prærien  blev  truet  af  en  Rødhud,  af  hvis  Kløer 
jeg  kun  slap  ved  List. 

Hvor  flygtige  og  løse  disse  »Boomeres«  Byer  var 
grundlagt,  kunde  jeg  allerede  den  Gang  se  ved  en  mærke- 
lig Hændelse.  Byen  var,  som  bekjendt,  bygget  paa  en 
Høj.  Under  mit  Ophold  i  dette  Distrikt  blev  der  af  At- 
chison-Topeka-Santa-Fébanen  anlagt  en  Sidelinje  til  India- 
nerterritoriet,  hvilken  Linje  imidlertid,    ifølge  Loven,    fore- 

løbig  kun  kunde  fuldføres  lige  til  Grænsen.  Den  fulgte 
Arkansasdalen  og  dens  foreløbige  Endepunkt  blev  anlagt 
ved  Wichita  ved  Foden  af  Højen  ned  til  Jernbanen,  da  de 
nok  anede,  at  dernede  ved  Banen  vilde  Byens  Tyngdepunkt 
i  sin  Tid  komme  til  at  ligge.  Man  stak  Løftestænger  ind 
under  de  lette  Træhuse,  anbragte  dem  paa  Ruller  og  skub- 
bede dem  ned  ad  Skraaningen  til  den  ny  By.  Inden  faa 
Dage  var  hele  denne  Bevægelse  fuldbyrdet,  Wichita  var 
rutschet  ned  ad  Bjerget  og  havde  atter  stillet  sig  op  ved 
dets  Fod.  Allerede  den  Gang  gjorde  Indbyggerne  Regning 
paa  de  nærliggende  Jordstykkers  Frigivelse  i  Indianerterri- 
toriet og  foretog  hyppig  om  Natten  eller  i  taaget  Vejr 
hemmelige  Udflugter  mellem  Grænsens  Militærposter  ind 
til  det  jomfruelige  Oklahoma  for  at  udspejde  Landet,  kigge 
efter  Guldminer  og  gaa  paa  Jagt.  Deres  begejstrede 
Skildringer  af  dette  æventyragtige ,  aflukkede  Lands  na- 
turlige Rigdom  trængte  ud  gjennem  alle  de  forenede  Sta- 
ter, og  i  Slutningen  af  Halvfjerdserne  stimlede  der  Masser 
af  Boomers  til  fra  alle  Unionens  Dele  —  gjennemgaaende 
Æventyrere,  urolige  Hoveder  uden  Midler,  men  med  den 
bestemte  Hensigt  -»to  open  the  territory<,  det  vil  sige,  tage 
Jorden  i  Besiddelse  hinsides  Grænsen. 

Wichita,  som  i  Løbet  af  faa  Aar  var  voxet  op  til 
30,000  Indbyggere  og  var  forsynet  med  store  Hoteller, 
Sporvogne,  Telegraf,  elektrisk  Lys,  Stenbanker  og  tre  flotte 
Teatre,  kunde  nu  ikke  mere  modtage  Tilstrømningen,  og 
der  opstod  nu  syd  for  den,  langs  Territoriets  Grænse,  en 
Kjæde  af  Boomer-Stæder  tæt  ved  Siden  af  hinanden,  alle 
med  5000  til  10,000   Indbyggere  hver.     Paa  den  nøgne  og 

træløse  Præri  fremtryllede  Tørsten  efter  Vinding  her  saa 
at  sige  fra  den  ene  Dag  til  den  anden  Byerne  Winfield, 
Medicin-Lodge,  Anthony,  Caldwell,  Harper,  Arkansas  City 
o.  s.  V.  —  Byer,  som,  mærkværdigt  nok,  endnu  bestaar  til 
den  alier  sidste  Tid.  De  var  simpelthen  foreløbige  Stoppe- 
steder for  hele  denne  Befolkning,  som  stræbte  efter  at  naa 
ind  i  Territoriet,  en  uhyre  samlet  Klump,  som  i  1889  brast 
for  at  udtømmes  i  det  nye  Territorium. 

Men  ikke  blot  ved  Nordgrænsen  af  Oklahoma  strøm- 
mede denne  Befolkning  sammen.  Ogsaa  ved  den  sydlige 
Ende  af  Territoriet,  ved  den  texanske  Grænse,  opstod  der 
Ventebyer  af  denne  Slags,  eller  de  allerede  bestaaende 
Smaabyer  svulmede  ved  » Boomer«  nes  Tilstrømning  op  til 
den  dobbelte  Befolkning.  Man  maa  dog  ikke  tro,  at  Æven- 
tyrere,  Landspekulanter  og  de  virkelige  Kolonister  alle 
sammen  var  kommet  her  paa  Lykke  og  Fromme  og  af 
egen  Drift.  Tvertimod.  En  stor  Del  af  dem  dannede 
simpelthen  Soldater  i  en  vel  organiseret  Invasionshær,  der 
blev  ledet  fra  et  Slags  Hovedkvarter  i  Washington  og 
Boston.  Ganske  vist  blev,  dog  i  al  Hemmelighed  deres 
Chefer,  til  Ex.  den  afdøde  Paine,  Goach  og  andre,  betalt 
godt  for  deres  Agitation  til  Gunst  for  Oklahomas  Opluk- 
kelse.  Denne  Betaling  ydedes  af  Jernbanefonden,  og  et- 
hvert Indfald  i  det  forbudte  Land  blev  betalt  med  klingende 
Mønt.  Som  bekjendt  gaar  det  jo  i  Washington  ganske 
gemytligt  til  med  Hensyn  til  Jernbanekoncessioner,  Bort- 
skjænkning  af  Landstrækninger  og  Forvaltningen  af  India- 
nerstammerne. Kolossale  »Ringe«  kunde  i  alt  Faid  tidli- 
gere bemægtige  sig  Indflydelse  paa  Regeringsapparatet,  og 

hvad  der  for  den  uindviede  og  naive  Tilskuer  ser  ud  som 
en  naturlig  Fase  i  det  amerikanske  Vestens  Udvikling, 
er  i  Virkeligheden  ikke  andet  end  nogle  snu,  havesyge 
Yankeers  vellagte  Planer. 

Oklahomas  Kolonisering  kunde  ligesaa  godt  være  sket 
for  et  Aarti  siden  som  først  nu,  og  to  store  Jernbanesel- 
skaber, Atchison-Topeka-Santa-Fé-  og  S.  Louis-  og  S.  Fran- 
ciscojernbanen anvendte  ogsaa  hele  deres  Indflydelse  i 
Washington  saavelsom  blandt  »Boomer« ne  selv  for  at 
sætte  Territoriets  Aabning  igjennem.  De  kunde  nemlig 
herved  komme  til  at  fortsætte  deres  Jernbanenet  og  bringe 
Færdslen  paa  det  meget  stærkt  i  Vejret,  men  bag  Kulis- 
serne i  Regeringsbygningen  i  Washington  havde  de  dog 
jævnbyrdige  Modstandere,  som  bestandig  i  de  ti  Aar  for- 
stod at  forpurre  deres  Planer. 

Disse  Modstandere  var  Ejere  af  de  bekjendte  store 
Kvægopdrætninger  The  cattle  Kings  (Kvægkongerne)  fra 
Prærierne  med  deres  tusinder  af  Kvadratkilometre  store 
Landstrækninger  og  deres  hundredtusinder  af  Oxer.  Den 
fremrykkende  Bebyggelse  af  Prærierne  formindskede  stadig 
mere  og  mere  de  aabne  Græsgange,  og  disse  Kvægfyrster 
skaffede  sig  derfor  i  Washington  Tilladelse  til  at  lade  deres 
Hjorder  græsse  i  Oklahoma.  De  indrettede  sig  der,  som 
om  de  var  hjemme,  byggede  sig  Boliger  og  indhegnede 
store  Landstrækninger  for  deres  Hjorder,  og  skaltede  og 
valtede,  som  om  de  var  Herrer  i  Landet.  Efter  hvad  man 
fortæller,  var  mange  indflydelsesrige  Senatorer  i  Washington 
Interessenter  i  disse  indbringende  Foretagender.  Derfor 
var    det   intet  Under,    at  Unionstropperne   i   Oklahoma,    i 

Følge  Befaling  fra  Washington,  maatte  beskytte  Kvægop- 
drætterne mod  de  fremtrængende  Kolonister  og  Landsø- 
gere. De  talrige  Kavalleripatruljer,  som  gjennemstrejfede 
Indianerterritoriet,  maatte  i  de  senere  Aar  udfægte  mangen 
haard  Dyst  med  de  paatrængende  Kolonister. 

Den  største  af  disse  Kvægopdrætninger  i  Indianerter- 
ritoriet er  The  Cherokee  Strip  Cattle  Company,  som  med 
en  aarlig  Udgift  af  20,000  Dollars  lejede  af  Cherokeserne 
det  disse  tilhørende  Gebet  mellem  Kansas  og  det  egentlige 
Oklahoma,  som  af  Størrelse  er  omtrent  22,000  Kilometer 
(altsaa  noget  mere  end  Halvdelen  af  hele  Danmark).  Disse 
uhyre  Græsgange  forpagtede  saa  Selskabet  igjen  ud  til 
mindre  Kvægopdrættere  mod  en  aarlig  Afgift  af  750,000 
Dollars;  man  ser  altsaa,  hvilken  kolossal  Fortjeneste  de 
havde  af  denne  Forretning,  og  hvilken  vigtig  Grund  de 
havde  til  med  Hænder  og  Fødder  at  sætte  sig  imod  Ter- 
ritoriets Aabning. 

Men  omsider  kunde  de  ikke  længere  modstaa  den 
offentlige  Menings  Pres.  Fra  alle  Sider  rykkede  Nybyg- 
gerne frem  imod  Oklahoma,  fra  Kansas  og  Texas,  ja 
endog  inde  fra  Cherokeernes,  Creekernes  og  Chikasawer- 
nes  Territorier,  som  grænsede  til  Oklahoma,  laa  der  Kolo- 
nister paa  Lur. 

Man  vil  maaske  undre  sig  over,  at  Bornerne  vovede 
sig  ind  paa  Rødhudernes  Jagtdistrikt.  Cherokeerne  og 
Chickasawerne  er  jo  dog  de  mægtigste,  rigeste  og  største 
Indianerstammer  1  Kunde  det  da  ikke  tænkes,  at  disse  med 
Tomahawk  og  Skalperkniv  gjorde  Jagt  paa  de  hvide,  ubudne 
Gjæster,  og  atter  fordrev  dem  under  et  forskrækkeligt  Blodbad } 

Atter  en  Skuffelse,  atter  en  fejlagtig  Anskuelse,  som 
i  Almindelighed  hersker  i  Evropa.  Alle  de  tapre  Indianere 
med  fremmede  Navne,  som  man  forestiller  sig  strejfende 
rundt  halvnøgne  i  Skovene  og  Prærierne,  er  mere  rolige 
og  uskyldige  Mennesker  end  deres  hvide  Naboer  i  Boomer- 
stæderne  hinsides  Grænsen.  De  leve,  bo  og  klæde  sig 
akkurat  ligesom  disse,  og  naar  de  undertiden  blande  sig 
imellem  de  Hvide,  saa  kan  man  ved  en  flygtig  Betragtning 
næppe  adskille  dem  fra  disse.  Jeg  har  boet  altfor  hyppig 
og  længe  imellem  dem  til  ikke  at  vide,  hvad  jeg  siger.  Ja, 
der  gives  nuomstunder  blandt  de  4  »C« -stammer  kun  meget 
faa  Fuldblodsindianere.  Det  store  Flertal  af  dem  er  blandet 
med  Hvide  og  har  næppe  mere  end  4  eller  8  Dele  India- 
nerblod i  deres  Aarer.  Flere  tusinde  af  dem,  som  kaldes 
Indianere,  er  slet  ikke  andet  end  rene,  fuldblods  Angelsaxer, 
og  ikke  faa  af  dem  er  brave  Skandinaver  eller  Tyskere. 

Hvoraf  kommer  da  dette }  Det  kommer  deraf,  at  en- 
hver hvid  Mand,  som  ægter  en  Indianerkvinde,  med  det 
samme  bliver  Medlem  af  den  Indianerstamme,  til  hvilken 
vedkommende  Skjønhed  hører.  Nu  er  Indianerstammerne 
gjennemgaaende  ikke  blot  i  Besiddelse  af  store  og  værdi- 
fulde Landstrækninger,  men  ogsaa  af  en  betydelig  Formue, 
som  bestyres  for  dem  i  Washington,  og  hvis  Renter  aarlig 
fordeles  mellem  dem  pr.  Individ.  Ved  et  Giftermaal  at  blive 
til  »Squawman«  og  med  det  samme  til  Indianer,  er  altsaa 
en  ret  indbringende  Forretning,  og  giftefærdige  Indianer- 
kvinder har  derfor  et  meget  rigt  Udvalg  af  unge,  smukke 
blege  Ansigter.  Derfor  behøve  unge  Mænd  i  Evropa  al- 
deles ikke  at  avertere  om  en  Kone  med  Penge,  de  behøve 

blot  at  rejse  den  nødvendige  Kapital  til  at  komme  over  til 
Indianerterritoriet  og  dér  optræde  som  Friere. 

Vest  for  Chikasawerne  indtil  »Red  Rivers«  Kildeegne 
ligger  Kiavaernes,  Comanchernes,  Arrapahoernes  og  Apa- 
chernes Reservationer,  og  disse  Stammer  er  de  eneste, 
som  endnu  befinde  sig  i  en  saakaldt  vild  Tilstand.  Gjen- 
nem  deres  Distrikter  har  Boomerne  ganske  sikkert  ikke 
nærmet  sig  Oklahomas  Grænser.  Derimod  blev  de  mod- 
taget med  aabne  Arme  af  Chikasawerne,  og,  kommende 
fra  Texas,  drog  de  gjennem  hele  disses  Distrikt  indtil  den 
nordlige  Grænse,  dér  hvor  Canadianfloden  skiller  Chika- 
sawerne fra  Oklahoma.  En  Chikasaw  —  »Squawman«  — 
ved  Navn  Robert  Love,  lejede  dem  Byggepladser  paa  sin 
»Rancho«,  og  her  opstod  i  Løbet  af  de  to  sidste  Aar  en 
By  ved  Navn  Purcell,  der  talte  omtrent  2000  Indb. 

Følgende  Skildring  vil  kunne  vise,  hvorledes  Purcell 
saa  ud. 

Den  26de  April  1887  fuldendte  Santa-Fé- Jernbanen  sin 
Linje  gjennem  Reservationen  indtil  dette  Punkt,  og  Robert 
Love  benyttede  sig  af  den  gunstige  Lejlighed  til,  ved  at 
anlægge  en  Stad,  at  tjene  dygtig  mange  Penge  paa  sin 
»Rancho«.  Paa  den  nøgne  Præribund  ved  den  sydlige 
Bred  af  den  sandede  Canadianflod  lod  han  afstikke  Gader 
og  Pladser,  udparcellerede  Byggegrunde  og  lejede  enkelte 
Parceller  ud  til  de  kommende  Indvandrere  for  5 — 25  Dol- 
lars pr  Aar.  Dette  blev  bekjendt  blandt  Boomerne,  og  da 
de,  i  Anledning  af  den  ventede  Aabning  af  Oklahoma, 
kun  behøvede  at  sætte  over  den  lavvandede  Grænseflod 
for   at  befinde  sig   i   det   amerikanske    Vestens    forjættede 

Land,  saa  stormede  de  til  i  hele  Skarer.  Man  tænke  sig 
nu  en  Lejr  paa  2000  Sjæle,  Mænd,  Kvinder  og  Børn,  som 
laa  lejret  her  Maaneder  og  Aar  igjennem,  hver  eneste 
Dag  og  Nat  paa  Spring  til  strax  at  forlade  Lejren  og  ile 
til  Oklahoma  I  Saa  kan  man  let  forestille  sig,  hvorledes 
denne  Lejr  maa  have  set  ud. 

En  saadan  Stad  har  endog  Amerika  aldrig  set  Mage 
til,  og  der  vil  rimeligvis  heller  aldrig  kunne  opstaa  Mage 
til  den.  Af  de  2000  Mennesker  i  Purcell,  boede  ikke  et 
eneste  i  et  muret  Hus  og  de  fleste  i  Bræddehytter ;  Boli- 
gerne var  Jordhuler  eller  Telte  eller  en  Blanding  af  begge 
Dele.  De  sædvanlige  Udvandrervogne  med  Tøndebaand 
og  derover  udspilede  Lærredsdækkener  var  batterivis  kjørt 
op  paa  begge  Sider  af  Gaderne ;  i  dem  boede  Boomerne, 
og  mange  af  dem  havde  boet  der  allerede  i  2  Aar.  He- 
stene stod  bagved  og  græssede.  I  hele  Byen  var  der  ikke 
et  lukket  Ildsted  at  finde,  kun  i  de  færreste,  mere  elegante 
»Shantees«  fandtes  der  Ovne.  Maaltiderne  blev  tilberedt 
ved  almindelige  Baal  eller  paa  smaa  Petroleumskogere.  I 
hele  Byen  var  der  ikke  en  Brosten  og  ikke  et  Træ  at  se. 
De  handlende  falbød  deres  Varer  under  Halvtag  eller  i 
Telte,  og  om  Natten  laa  de  paa  deres  Skatte  og  sov  med 
Whinchesterriflen  og  Revolveren  ved  Siden  af  sig.  Ikke 
destomindre  tjente  de  mange  Penge.  I  en  derværende  Bod 
blev  der  en  Dag  taget  500  Dollars  ind. 

Befolkningen,  sagde  min  Hjemmelsmand,  var  ligesaa 
interessant  som  Boligerne.  Ingen  vovede  sig  ud  paa  Gaden 
uden  sin  Riffel  paa  Skulderen  eller  Revolveren  i  det  pa- 
tronspækkede    Bælte.      I    »Cliffton- house«,     det    første 

Hotel  i  Byen,  modtog  Værten  sine  Gjæster  med  en 
Riffel  ved  sin  højre  Haand,  en  dobbeltløbet  Bøsse  ved 
den  venstre  og  en  Revolver  foran  sig  paa  Buffeten.  En 
engelsk  Adelsmands  Søn  holdt  Spyttebakkerne  rene  og 
fik  derfor  fri  Kost  og  Logis.  I  Spisestuen  herskede  en 
Opvartningsjomfru,  som  tidligere  havde  haft  et  Embede  i 
Washingtons  Finanshovedkasse  (der  findes  dér  nemlig  over 
looo  Damer),  og  som  i  sin  Lomme  havde  Anbefalings- 
breve  fra  2  Senatorer  og  fra  Præsidenten.  Da  det  i  hele 
Indianerterritoriet  er  forbudt  at  sælge  spirituøse  Drikke, 
førte  talrige  Værtshuse  og  Udskjænkningslokaler  Navnet 
»Ciderbutik«.  Desuden  fandtes  der  en  halv  Snes  Spille- 
buler og  Danselokaler,  og  alle  disse  Lokaler  var  Dag  og 
Nat  fyldt  med  Dagdrivere,  thi  i  Begyndelsen  fandtes  der 
jo  ikke  et  Menneske,  som  havde  i  Sinde  at  blive.  Ingen 
drev  nogen  som  helst  Forretning,  alle  ventede  paa  den 
store  Begivenhed,  der  kunde  indtræffe  hver  eneste  Dag: 
Aabningen  af  Oklahoma,  og  da  denne  endelig  fandt  Sted 
var  Byen  i  faa  Timer  som  blæst  bort,  ligesom  et  Korthus, 
som  Vinden  river  omkuld. 

Purcell  var  kun  et  enkelt  Exempel  paa  de  talrige 
»Boomer-Town«,  som  opstod  alle  Vegne  rundt  omkring 
Oklahoma  og  beboedes  af  Spekulanter,  Æventyrere  og  et 
Mindretal  af  rolige,  brave  Landmænd  med  Familje  og 
Børn,  som  havde  fæstet  Lid  til  visse,  betalte  Blades  fabel- 
agtige Skraalen  op  om  dette  Vestens  Kanaans  Rigdom, 
hvor  der  flød  med  Mælk  og  Honning. 

Fortjener  da  Oklahoma  i  det  hele  taget  den  Opmærk- 
somhed, som  saaledes  blev  henvendt  paa  det.^  Hertil  kan 

svares  baade  ja  og  nej.  I  Nord  og  Vest  findes  der  100 
af  Kvadratkilometer  af  Stepper,  paa  hvilke  Salpeterlagene 
ligger  tommehøjt,  og  hvor  der  ikke  findes  en  Draabe  Vand. 
Til  Gjengjæld  findes  der  ogsaa  tusinder  Kvadratkilometer, 
som  er  bedækket  med  den  yppigste  Præribund  og  rigt 
forsynet  med  Vand,  saa  at  dér  stod  omtrent  11,000 
»Homesteads«  (Hjemsteder)  paa  hver  160  Acres  af  det 
bedste  Land  aaben  for  Indvandrerne.  Hvor  disse  gunstige 
Jordstykker  laa,  det  vidste  Spekulanterne,  »Boomerne«  og 
Prospektorerne  rigtig  godt,  thi  næsten  daglig  blev  der  fore- 
taget hemmelige  Udflugter  gjennem  Militærposterne  ind  i 
det  lovpriste  Land,  ja,  der  blev  endogsaa  bygget  Hytter 
og  foretaget  Indhegninger,  saa  at  »Boomerne«,  saa  snart 
Territoriet  blev  aabnet,  strax  kunde  galoppere  til  deres 
allerede  indhegnede  Farme.  Allerede  i  Aaret  1880,  altsaa 
9  Aar  før  Distriktet  blev  aabnet,  blev  der  ved  den  nord- 
lige Arm  af  Canadianfloden  afmaalt  og  afstukket  en  By 
ved  Navn  Ewing,  og  »Ev^^ing  Town  Company«  solgte 
Byggepladser  i  Amerikas  Østbyer,  i  New- York  og  Boston 
paa  samme  Maade,  som  det  under  Byggesvindelen  i  Kansas 
var  Tilfældet  1860.  I  de  sidste  Maaneder  før  Aabningen 
voxede  Kolonisationsfeberen  endnu  stærkere,  indtil  man 
havde  erfaret,  at  strax  efter  at  den  ny  Præsident  var  ind- 
stalleret  i  det  hvide  Hus  i  »Washington«,  vilde  Oklahomas 
Aabning  blive  proklameret.  Nu  tilkom  der,  som  sagt, 
i  Følge  de  amerikanske  Love  enhver  Nybygger,  som  først 
er  i  Stand  til  at  sætte  Foden  paa  en  Strækning  af  160 
Acres,  Hjemstedsret  dertil.  Da  der  nu  var  50,000  Menne- 
sker, som  ventede  ved  denne  Lejlighed,  og  i  det  hele  kun 

ii,ooo  Hjemsteder  at  give  bort,  saa  gjaldt  det  om,  saa- 
snart  Proklamationen  var  oplæst,  saå  hurtig  som  muligt,  at 
naa  til  disse  Strækninger.  Dag  og  Nat  var  Folk  i  alle 
Boomerbyerne  parat  til  at  rykke  ud  til  Oklahoma,  Hestene 
græssede  med  Sadlen  paa,  og  »Præriskibene«,  det  vil  sige 
Udvandrervognene,  var  rede  til  at  kjøre  afsted,  og  Træk- 
dyrene var  allerede  forspændt. 

Endelig  kom  saa  Præsidentens  Budskab,  i  Følge  hvilket 
Oklahoma  blev  eftergivet  til  Bebyggelse  den  22de  April 
1889  Middag  Kl.  12.  Strax  travede,  løb  eller  galopperede 
alt  over  Hals  og  Hoved  ind  mod  Grænsen  til  det  forjæt- 
tede Land  for  i  den  lange  Indvandrerkaravane  at  naa  blandt 
de  første  frem  til  de  gunstige  Egne.  Ved  Siden  af  Hoved- 
ruterne stillede  Indvandrerne  sig  op  langs  hele  Grænsen 
som  i  Slagrækker,  idet  ingen  taalte  nogen  anden  foran  sig. 
—  Hinsides  Grænsen  stod  Militærposterne  som  en  fjendtlig 
Slaglinje  eller  som  Besætning  i  en  belejret  Fæstning,  paa 
hvilken  de  tilbageviste  ethvert  Angreb  med  skarpe  Vaaben. 
Utallige  havde  de  Forsøg  været,  som  man  i  de  foregaa- 
ende  Dage  havde  gjort  for  at  bryde  igjennem  Linjen  og 
indtræffe,  før  denne  vanvittige  Invasionhærs  Armés  Hoved- 
korps. Sejrrigt  blev  Angrebene  slaaet  tilbage  i  blodige 
Træfninger,  men  det  lader  dog  til,  at  man  ogsaa  her  lod 
Bestikkelser  og  Gunst  gjøre  sig  gjældende,  thi  en  stor 
Mængde  »Boomers«  trængte  dog  ind  i  Territoriet  og  satte 
sig  fast  paa  de  bedste  Strækninger. 

Ikke  blot  til  Hest  og  Vogns  stod  Indvandrerne  beredte, 
ogsaa  lange  Jernbanetog   stod    fuldtproppet   af  Mennesker 

ved  Grænsen  og  ventede  i  Middagstimen  den  22de  April, 
just  ikke  til  Glæde  for  de  beredne  »Boomers«,  som  nok 
anede,  at  Damphesten  vilde  indhente  dem  alle.  Jernbane- 
bestyrelsen havde  faaet  Tilladelse  til  at  kaste  Skinner  og 
Sveller  et  Stykke  ind  i  Territoriet,  og  den  frygtede 
med  Rette,  at  de  andre  »Boomere«  havde  ondt  i  Sinde 
med  Banesporene  og  Broerne  for  paa  denne  skrækkelige 
Maade  at  vinde  Forspring.  Derfor  blev  Banelinjen  skarpt 
bevogtet  af  Unionstropper.  Ifølge  telegrafisk  Beretning 
stod  allerede  2  Dage  forinden  den  22de  April  en  eneste 
lang  Række  Indvandrere  til  Vogns  og  Hest  langs  Oklaho- 
mas Grænser  i  en  Udstrækning  af  120  Kilometer,  Mand 
ved  Siden  af  Mand.  Purcell  og  nogle  andre  Grænsebyer 
tilhørte  nu  Historien  —  et  Par  Jordbunker,  nogle  løse 
Fjæle  og  tomme  Blikdaaser  antydede  de  Steder,  hvor  de 
havde  staaet  et  Par  Dage  i  Forvejen. 

Kl.  12  Middag  den  22de  April  blev  endelig  Militær- 
posterne inddragne,  og  de  fremrykkende  Kolonner  satte 
over  Canadianfloden,  der  for  mange  blev  til  et  amerikansk 
Beresina.  I  den  vanvittige  Hast,  i  den  begjærlige  Higen 
efter  at  komme  forbi  hinanden  druknede  en  Masse.  Ingen 
ænsede  dem,  ingen  udstrakte  en  Haand  for  at  hjælpe 
dem  op  af  Vandet.  Andre  blev  i  Kampen  om  Pladsen 
paa  Vejen  simpelthen  skudt  ned,  og  Blodbadet  vilde  have 
været  endnu  frygteligere,  hvis  ikke  General  Merrit,  som 
kommanderede  Unionstropperne,  havde  ladet  konfiskere 
alle  de  Vaaben,  som  man  overhovedet  kunde  faa  fat  paa. 
Alligevel  kom  det  til  blodige  Sammenstød.     Mange  Tusin- 

der  maatte  drage  bort  igjen  med  uforrettet  Sag,  thi  der 
var  ikke  Plads  nok  for  alle.  Alt  foregik  i  faa  Dage,  og 
en  Uge  senere  herskede  der  allerede  Ro  og  Orden ;  Øvrig- 
hed, Post-  og  Telegrafembedmænd  var  i  fuld  Virksomhed, 
og  Guthrie,  den  nyanlagte  Hovedstad,  talte  efter  nogle 
Maaneders  Forløb  allerede  15,000  Indbyggere.  — 


GJENNEM  DAKOTAS  SORTE  BJERGE. 


D, 


'ette  Kapitels  Titel  burde  egentlig  snarere  være: 
»Gjennem  Syd  Dakotas  sorte  Bjerge«,  thi  dette  mægtige 
Territorium,  som  i  Størrelse  langt  overgaar  Kongeriget 
Prøjsen,  er  for  nylig  bleven  delt  i  to  Halvdele  og  hver 
Halvdel  gjort  til  en  uafhængig  Stat:  Nord-Dakota  og  Syd- 
Dakota.  I  Syd-Dakota  var  man  en  Tid  lang  tilbøjelig  til 
at  give  den  ny  Stat  Navnet  Lincoln.  Men  til  Slutning 
sejrede  dog  Kjærligheden  til  det  gamle,  historiske  Navn, 
der  saa  levende  minder  om  denne  ny  Stats  raa  Begyndelse. 
Dakota  betyder  nemlig  i  Siouxindianernes  Sprog  »Hals- 
afhugger«. 

Medens  den  østlige  Del  af  den  unge  Stat  hovedsagelig 
egner  sig  til  Agerdyrkning,  og  Vesten  indeholder  de  saa- 
kaldte  »Bad  lands«  (daarlige  Lande)  er  det  sydvestlige 
Hjørne  helliget  Mineindustrien,  som  kaster  de  største  Ind- 
tægter af  sig.  Her  ligger  nemlig  de  berygtede  >>  Black-htlls « 
(de  sorte  Bjerge),  som  delvis  ogsaa  strækker  sig  ind  i 
Nabostaten  Wyoming,  og  omgives  af  begge  Grenene  af 
den  vilde  Cheyenneflod. 

Man  har  allerede  hørt  meget  om  disse  ^Black-htlls«. 
Der  var  en  Tid,  da  Rygtet  om  de  fabelagtige  Guldfund  i 
hine  afsides  Egne  ogsaa  trængte  meget  lokkende  og  meget 
virkningsfuldt  ind  i  vore  Havne  og  Smaabyer  og  fik  mangen 
en  løs  og  ledig  Person  til  at  forsøge  sin  Lykke  i  de  sorte 
Bjerge  til  Trods  for  Sioux-  og  Krageindianerne.  Jernbane- 
selskaberne gjorde  alt  muligt  for  at  udbasunere  i  hele 
Verden  dette  t> Black-hill'hoom<.<  i  en  Masse  storartede 
Skildringer.  Med  lokkende  Farver  malede  man  Udsigterne 
ved  Guldvaskeriet  og  Guldgravningen,  fortalte  om,  hvor 
rigeligt  der  var  med  Vand  og  Gavntømmer,  hvor  fordel- 
agtigt Klimaet  var,  og  hvor  stor  Naturskønheden  var,  og 
ved  Siden  af  de  smukt  udstyrede  Hefteskrifter,  som  man 
uddelte  alle  Vegne  i  Hundredtusindevis,  lavede  man  Land- 
kort for  at  vise  Vejen  over  til  det  ny  Slaraffenland.  Thi 
hvem  havde  den  Gang  Anelse  om,  hvor  disse  y>  Black- 
hills«  laa.? 

Og  snart  opstod  der  i  de  mørke  Slugter  eller  paa  de 
uvenlige  Højsletter,  som  hidtil  kun  var  betraadt  af  Rød- 
hudernes Mokkasiner,  Masser  af  Feltlejre.  Fjeldsiderne 
gjenlød  af  raa  Latter  og  hæse  Sange  fra  det  tøjlesløse 
Selskab,  som  her  var  kommet  sammen  fra  alle  Verdens 
Kanter.  Hvorfra  kom  alle  disse  Eventyrere,  alle  disse 
Værtshusholdere  eller  y>Hurdy  -  Gurdy« -"^igQv ,  »Prospek- 
torer«  og  tvivlsomme  Existenser?  Ja,  hvorfra  kommer  Fluer 
og  andet  Utøj,  naar  der  et  Sted  ligger  et  Aadsel  og  ven- 
ter.? I  en  Haandevending  opstod  paa  forskjellige  Steder  i 
de  sorte  Bjerge  Minelejre,  ja  hele  Byer  som  t.  Ex.  Custer- 
City,  som  i  Halvfjerdserne  havde  10,000  Indbyggere,    store 

Hoteller,  Banker,  Kirker,  ja  end  ogsaa  Skolehuse,  medens 
der  nu  ikke  er  Spor  mere  deraf.  Af  de  første  Nybygder 
er  der  kun  bleven  meget  faa  tilbage  og  af  disse  indtager 
yDead  wood^  den  første  Plads. 

^^Dead  wood<s.  og  mit  Besøg  i  denne  mærkelige  Stad 
dukkede  atter  frem  i  min  Erindring,  da  jeg  læste  om  den 
nye  Stat  Syd-Dakotas  Grundlæggelse,  thi  -»Dead  wood^s. 
er,  skjønt  den  ligger  i  den  yderste,  sydvestlige  Spids,  langt 
paa  den  anden  Side  af  Vestens  Civilisations  Grænser,  dog 
vedblevet  at  være  Dakotas  største  Stad,  ja  burde  egentlig 
være  blevet  dets  Hovedstad.  Den  er  ogsaa  ved  Siden  af 
Astoria  i  Oregon  den  største  Stad  i  det  jernbanerige  Nord- 
Amerika,  hvortil  der  endnu  ikke  fører  nogen  Jernbane. 
Hvorfor.?  var  man  bange  for,  at  Staden  med  dens  6000 
Indbyggere  atter  skulde  være  forsvundet  fra  Jorden  inden 
Skinnerne  var  lagte,  og  det  første  Lokomotiv  vilde  dampe 
ind  i  et  lignede  Intet,  som  i  sin  Tid  i  det  salig  hensovede 
y>Custer  City«? 

Ved  mit  sidste  Besøg  i  Wisconsin  gjorde  i  Samtalens 
Løb  Minemillionæren  Alexander  Mitchell,  Direktør  for  den 
store  Chicago-Millwauky-  og  St.  Paul  Jernbane  mig  opmærk- 
som paa  de  sorte  Bjerge.  »Vent  bare  til  jeg  er  færdig 
med  min  Bane«,  sagde  den  gamle,  førladne  Herre,  »naar 
De  kommer  igjen,  kan  De  rejse  i  min  Vogn  til  y>Dead- 
zvood«,  vi  er  færdige  lige  til  Chamberlan  i  Missouri.«  Men 
den  berømte  Jernbanekonge  skulde  ikke  bringe  Banen  til 
Ende.  Et  Aar  efter  spiste  vi  til  Middag  sammen  i  »Union 
Club«  i  New- York  og  kom  atter  i  Samtale  om  liDead- 
wood^,  som  jeg  imidlertid  havde  besøgt  med  en  anden  Bane 

som  Udgangspunkt.  »Hvordan  ser  der  ud  dér?  Er  der 
Udsigt  til,  at  den  vil  holde  sig  i  Live?«  spurgte  Hr.  Mit- 
chell. To  Dage  efter  laa  han  selv  med  Næsen  i  Vejret, 
han  havde  spoleret  sin  Mave. 

»Ja  vist  saa,  y>Dead  wood^  lever,  og  det  er  endogsaa 
temmelig  let  at  naa  Byen  fra  Missouri.«  Chicago  -  Nord- 
vest-Jernbaneselskabet, den  Mitchellske  Banes  store  Kon- 
kurrent, var  kommet  den  sidste  i  Forkjøbet  og  havde  med 
forbavsende  Hurtighed  lagt  en  Bane  fra  Missouri  tvers  gen- 
nem Nebraska  ind  i  Hjertet  af  Wyoming  og  saa  fra  Da- 
kota kastet  et  Par  Skinner  i  nordlig  Retning  hen  imod 
»The  black  hillsi<.  Den  ny,  henimod  800  engelske  Mil 
lange  Strækning,  kaldes  Fremont-Elckhorn  og  Missouri- 
Walleybanen  efter  dens  største  Byer,  Missouri- Walley  med 
2000  Indbyggere  og  Fremont  med  4C00  Indbyggere.  Ikke 
desto  mindre  er  der  paa  Kortet  langs  med  Banelinien  af- 
mærket ikke  mindre  end  65  andre  Stadsignaturer,  men  af 
disse  Stæder  har  endnu  kun  tre  over  lOOo,  tre  andre  over 
5000  Indbyggere,  medens  de  øvrige  kun  har  200,  100, 
20  eller  endog  blot  —  én  eneste  Indbygger  »full  ofhopes<s. 
(fuld  af  Forhaabninger)  om  sin  »By« s  Fremtid. 

Bag  Buffalo  Gap  kjørte  mit  Tog  paa  en  Bro  over  den 
sydlige  Arm  af  Cheyennefloden,  og  ved  Fairburn  kjørte 
vi  ind  imellem  »de  sorte  Bjerge«  for  tre  Timer  efter  at  naa 
Banens  Endestation  »  White  wood<.<.  Allerede  i  »Sturgis 
City«,  den  foregaaende  Station,  havde  Ejeren  af  »Stage 
vine«,  det  vil  sige  Omnibuslinien  mellem  »  White  wood<~<-  og 
Dead  wood  besteget  Toget  for  at  praje  Passagerer.  Som 
en  gammel  Ven  klappede  han  mig  paa   Skulderen:    »  Wett 

tny  hoy«,  naa,  gamle  Dreng,  skal  vi  ogsaa  prøve  vores 
Lykke?  Her  er  Billetten!«  Og  saa  afkrævede  han  mig  3 
Dollars  og  gik  til  den  næste  Passager.  »  White  ivood<^, 
en  kjøn,  lille  By,  har  faaet  sit  Navn  af  en  Bæk,  hvis  skidne 
Vand  noget  højere  oppe  i  ^Dead  ivoods«  Slugter  allerede 
har  udvasket  for  Millioner  af  Guld  fra  Klipperne. 

Her  steg  jeg  op  i  ^Dead  -e;^^^« -diligencen,  ikke  en 
gammel  Rumlekasse  saaledes  som  den,  Buffalo  Bill  for  Øje- 
blikket kjører  rundt  med  i  de  europæiske  Hovedstæder  for  at 
illustrere  de  gamle  y>Black  hills«  og  Indianertiden,  men  en 
meget  bekvem  Vogn  med  udpolstrede  Fløjlsbænke,  saaledes 
at  man  nogenlunde  kan  udholde  Vognens  Skumpien  paa 
den  daarlige,  over  10  engelske  Mil  lange  Vej  til  »Dead  wood<t. 

Det  var  en  kølig  Septembermorgen,  et  skarpt  Vind- 
pust kom  susende  ned  fra  Bjergene  gjennem  Slugterne,  saa 
at  vi  Passagerer  frøs  voldsomt  trods  Bøffelskindstæpperne. 
Usle,  melankolske  y>Ranchos<^  laa  paa  begge  Sider  af 
Vejen.  Rundt  om  os  hævede  sig  de  dristige,  taarnhøje 
Tinder  af  de  sorte  Bjerge,  de  saakaldte  »Harny-Peaks< , 
syv  i  Tallet,  den  højeste  2,500  Meter  over  Havet,  omgivet 
af  en  uhyre  Granitkrone.  Derpaa  »The  Terry  Peak«,  men. 
fremfor  alt  den  mægtige  Masse  af  ^.Cr  o  ok  Monument«,  den 
betydeligste  Tinde  i  de  sorte  Bjerge,  der  naaer  op  indtil 
2,600  Meter.  Den  Gang,  der  endnu  ikke  her  fandtes 
nogen  Jernbane,  var  det  dog  ikke  nogen  af  de  nævnte 
Tinder,  men  »The  Devils  Tozver«  (Djævletaarnet) ,  der 
tjente  ankommende  Guldsøgere  til  Kjendingstegn.  Djævle- 
taarnet var  for  dem,  hvad  »Pikes  Peak«  i  Halvtred- 
serne var  for  de  første  Guldgravere,  der  kom   over   til   det 

store  Fastland,  og  for  hvem  Parolen  lød  ^  Pikés  Peak  or 
bust<~'..  Til  en  Højde  af  400  Meter  stiger  Djævletaarnet,  en 
lodret  Klippeobelisk,  op  af  Sletten  som  et  Udenværk  for 
de  sorte  Bjerges  mægtige  Fæstning  med  deres  vilde,  mørke, 
ofte  ikke  en  Gang  600  Meter  brede  Slugter,  de  saakaldte 
■^Canons  Nede  paa  Bunden  af  disse  bruser  de  fra  Høj- 
derne nedstrømmende,  vandrige  Bække.  Fem  af  dem, 
der  udspringer  paa  yCrooks  Monuments,  strømmer  ned 
imod  den  sydlige  Arm  af  Cheyennefloden,  og  i  deres  dybt 
spaltede  Dal  var  det,  at  man  fandt  Guld  og  Sølv  til  Mil- 
lioners Værdi. 

Efter  at  vi  en  kort  Strækning  var  kjørt  op  ad  Bjer- 
gene, fik  vi  snart  Øje  paa  de  elendige,  forladte  Brædde- 
hytter  og  Blokhuse  i  -»Crook  City«,  moderne  Ruiner  af  en 
moderne  By,  der  endnu  for  faa  Aar  siden  saa  ud,  som 
om  den  skulde  blive  Dakotas  vigtigste  Stad.  Længe  holdt 
den  det  nære  y>Dead  zvood^  Stangen.  2000  Mennesker 
svor  til  y>Crook  City«-s  Fane.  Denne  tilkommende  Hoved- 
stads ledende  Organ  » The  Black  Hill  Tribune^  var  den 
første  Avis  i  de  sorte  Bjerge  og  kostede  i  enkelte  Numre 
»Tivo  bitsi-,  det  vil  sige  henved  i  Krone.  f>Crook  City« 
havde  akkurat  ligesom  tidligere  ^^Ctister  City^-  Ban- 
ker, Hoteller,  Skjænkestuer  og  Spillebuler,  I  den  nære 
Slugt  var  der  blevet  fundet  en  Masse  Guld,  og  alle  strøm- 
mede dertil.  Hele  Dalbunden  vendte  man  op  og  ned  paa 
for  at  oplede  de  smaa  Guldkorn,  men  Guldlejet  var  kun 
»surface  dirt«,  det  vil  sige  nedskyllet  Slak.  Snart  var  det 
udtømt,  og  ligesaa   hurtig   som    Befolkningen    var    kommet 

spredtes  den  -ogsaa  igjen  for  alle  Vinde,  idet  den  overlod 
Staden  til  sig  selv. 

Og  disse,  øde,  forfaldne  Barakker  frembyde  et  for- 
færdelig sørgeligt  Skue,  sørgeligere  end  vore  Borgruiner, 
thi  dem  har  den  alt  udsonende  Tid  givet  en  vis  romantisk 
Ynde,  men  her  staar  vi  over  for  Saar,  der  endnu  bløde, 
et  Liv,  der  endnu  for  kort  Tid  siden  pulserede  rigt,  og 
dette  Livs  forladte  Stæder  ser  ud  som  gabende  Saar. 

En  Fjerdingvej  ovenfor  ligger  andre,  tilsyneladende 
ældre  Ruiner.  De  stammer  fra  ^Crook  Cityi-  Numer  i, 
thi  oprindelig  havde  man  troet,  at  der  paa  hint  Sted  fand- 
tes det  ventede  Guldparadis.  Og  et  Par  Stenkast  højere 
oppe  ligger  Ruinerne  af  en  tredje  Stad,  der  førte  det  stolte 
Navn,  ^Centenmal  City«  (lOO  Aarsstaden).  Med  hvilke 
Forhaabninger  maa  ikke  Grundlæggerne  af  denne  Stad 
have  sammeføjet  de  friskt  savede  Fjæl  til  de  første 
Huse,  og  dog  var  lOO  Aarstaden  kun  et  dødt  Foster  af 
en  By,  og  med  hvert  Søm,  som  Hammeren  slog  ind  i  de 
første  Huse,  tømredes  samtidig  dens  egen  Ligkiste. 

Disse  moderne  Ruiner  viste  saa  fuldstændig,  hvor 
lidt  Kjærlighed  de  Mennesker  maatte  have  haft  til  Hjemmet, 
som  ved  den  første  Efterretning  om  Guldet  med  største 
Livsfare  under  frygtelige  Savn  og  Anstrengelser  var  draget 
derhen  over  de  af  Indianerne  gjennemstrejfede  Prærier! 
Hvad  brød  de  sig  om  Stadens  virkelig  storartede  Belig- 
genhed, hvad  brød  de  sig  om  den  frugtbare  Jordbund 
rundt  omkring,  hvad  brød  de  sig  om  den  mørke  Skov 
med  de   høje    Stammer.^   Kun   Guldet   og    intet    andet    var 

Gjenstanden  for  deres  Begjær,  og  da  de  ikke  fandt  det,  drog 
de  videre. 

Højere  og  højere  førte  Vejen  os  op  imellem  Bjergene, 
indtil  vi  endelig  naaede  Passets  Højdepunkt  og  saa  Dead- 
wood  ligge  dybt  nedenunder  os  i  den  snævre  Slugt  med 
White-wood  Bækken,  der  snoede  sig  som  en  tynd  Traad. 
Bjergene  rundt  om  os  er  forlængst  blevet  berøvet  deres 
yppige  Skove,  og  kun  de  vældige  Stubbe  bære  Vidne  om 
Naturens  fordums  Pragt.  Overalt  en  ødelagt,  hærget  Natur 
og  midt  i  den,  dybt  nede,  Guldegnens  Hovedstad.  Over 
os  og  underneden  os  lodrette  Klippevægge,  en  Forklaring 
paa  den  Gaade,  hvorfor  Deadwood  endnu  den  Dag  i 
Dag  ingen  Jernbane  har.  Lange  Rækker  af  tunge  Fragt- 
vogne med  knirkende  og  knagende  Hjul,  som  gnide  tungt 
mod  Bremsen,  kjøre  ved  Siden  af  os  ned  ad  Vejen,  belæs- 
sede med  Varer.  Af  og  til  en  5 — 6  saadanne  Vogne  bundet 
sammen  med  Jernkjæder.  Den  forreste  Vogn  trækkes  af 
6  til  12  Par  Muldyr  eller  Oxer.  Kuskene,  nogle  raa 
Svende  med  mægtige  Piske  i  Haanden,  daske  langsomt 
ved  Siden  af  Dyrene,  et  saa  sjældent  Skue  i  et  Land,  hvor 
man  ellers  slet  ikke  kjender  til  Landeveje,  og  hvor  den 
vilde  Indianers  stejle  Stier  straks  følges  af  det  blanke 
Skinnepar  med  den  frembrusende  Damphest.  Vi  passerede 
vistnok  en  halv  Snes  saadanne  Vogntog,  inden  vi  kom  i 
Nærheden  af  Deadwood,  idet  vi  fulgte  den  snoede,  far- 
lige Vej  nedefter.  I  Stedet  for  at  man  skulde  tro,  at 
Kjendetegnene  paa  Kulturen  tog  til,  blev  der  bestandig 
mere  trist  og  haabløst  rundt  omkring  os.  Minegravernes 
Spade    havde    saavel    paa    Skrænterne    som  i   Dalen    ikke 

ladet  en  eneste  Fodsbred  Jord  urørt.  Jordbunden  saavelsom 
Stenene  var  brækket  op  og  kastet  imellem  hinanden.  Smaa 
Høje  og  ved  Siden  deraf  smaa  Jordhuller  i  Tusindvis  som 
paa  en  Kirkegaard  under  en  hærgende  Epedemi.  Og 
Floden,  der  ovenfor  drev  en  hel  Række  Stampemøller, 
skyllede  med  sig  det  af  Guldvaskeriet  smudsige  Vand  af 
rødlig  Farve,  som  om  det  var  Blod.  Og  paa  den  anden 
Bred  bemærkede  vi  oven  i  Kjøbet  Ruinerne  af  det  uhyre 
Smelteværk,  som  for  kort  Tid  siden  blev  fortæret  af 
Ilden,  og  i  hvis  sammenstyrtede,  kæmpemæssige  Mure  mange 
af  Deadwood's  Beboeres  Forhaabninger  ligger  begravede. 
Dernede  foran  os  laa  nu  Staden,  bygget  som  en  Rede 
dybt  inde  mellem  to  dybe  Kløfter  og  dog  over  1500 
Meter  over  Havet.  Hvis  Stadens  Huse  ikke  allerede  oven- 
for havde  været  synlige,  havde  jeg  ved  Indkjørslen  i 
Gaderne  kunnet  tro,  at  jeg  befandt  mig  i  en  af  »Black 
hills«  ødelagte,  forlængst  afblomstrede  Byer.  Ved  begge 
Sider  af  den  snævre  og  ubrolagte  Gade  stod  der  endnu 
elendige  Blokhuse  og  forfaldne  Træhytter,  i  hvilke  vi  gjen- 
nem  de  aabne  Døre  og  rudeløse  Vinduer  opdagede  Kine- 
sere. Flere  Huse  er  helt  forladte.  Opiumslugten  trænger 
ud  af  de  Boliger,  hvor  »John«,  stum  og  geskæftig,  er  op- 
taget af  sit  sædvanlige  Kald:  Vask  og  Strygning.  Faa 
Minuter  efter  rullede  vor  Vogn  rundt  om  en  Drejeskive, 
der  i  Anledning  af  de  smalle  Gader  er  blevet  anlagt  for 
Sporvogne,  og  idet  vi  styrede  ned  i  den  langs  Kløften 
førende  Gade,  saa  vi  Forretningskvarteret,  Deadwoods 
Hjerte,  ligge  foran  os  bredere  og  større,  end  jeg  nogen- 
sinde havde  ventet  efter  dens  Omgivelser  at  dømme. 

Til  begge  Sider  af  Gaden  ligge  velbyggede  Forret- 
ningshuse  paa  flere  Etager,  saa  høje,  at  man  knapt  kan  se 
Bjergene  bagved  dem,  kun  den  smalle  Strimmel  Himmel 
ovenover  sig.  Først  naar  man  drejer  om  i  en  Sidegade, 
der  paa  en  Bro  fører  over  Deadwood- Bækkens  vildt 
forrevne  Leje,  bemærker  man  de  henved  4CX)  Meter  høje, 
stejle  Klipper  » The  white  rock«,  Stadens  Kjendingstegn. 
Hotellerne  i  Deadwood  svare  desværre  ingenlunde  til 
Hovedgadens  næsten  storstadsagtige  Udseende,  Liv  og 
Færdsel.  Storstadsagtig  i  amerikansk  P^orstand  selvfølge- 
lig! Straalende  Butiker,  y>  OtctfiUtng  stores«  (Ekviperings- 
forretninger),  talrige  flot  monterede  »saloons«  eller  Drikke- 
stuer,  fyldte  med  Lediggængere,  rige  Guldsmedebutiker, 
saavelsom  »Dry  good<i  og  »Grocery  stores«. 

Jeg  kunde  godt  se  paa  disse  med  Mennesker  fyldte 
Butiker,  at  Deadwood  udgjør  Midtpunktet  i  hele  »Black 
hill« -Distriktet,  og  at  dette  Distrikt  ikke  er  overvættes  ud- 
styret med  vor  moderne  Civilisations  Velsignelser.  De  i 
Detailforretningerne  opstablede  Kogekar,  Tinfade,  Rejse- 
dækkener, Værktøj  af  enhver  Art  og  fremfor  alt  de  høje 
Søjler  af  Blikdaaser  med  Konserves  er  det  sikreste  Tegn 
paa,  at  det  raa  Guldgraverliv  udenfor  Deadwood  oppe 
imellem  Bjergene  endnu  trods  alle  Byens  Anlæg  og  trods 
de  mange  »City« er,  som  angives  paa  Jernbanekortene, 
staa  i  fuld  Blomst.  I  alle  Steder  ved  Civilisationens  Græn- 
ser eller  i  Hjertet  af  nogle  faa,  af  hvide  Mænd  beboede 
Egne  i  Amerika  finder  man  ogsaa  endnu  ^>curiosity  shops« 
med  Indianervaaben,  Klædningsstykker,  Skalpérknive,  To- 
mahawker  og  Mokkasiner,  saaledes  ogsaa  her.    Men  Dead- 

woods  Butikef  har  desuden  overalt  i  deres  Vinduer  ud- 
stillet Guldvægte  og  Prøver  paa  alle  Slags  Mineralier:  Sølv, 
Nikkel,  Kobber,  Tin,  Jern,  Blyglans  o.  s.  v.,  som  bære 
Vidnesbyrd  om  de  store  Bjærges  Metalrigdom.  Særlig 
paafaldende  forekom  mig  det  travle  Liv  i  Gaderne.  I 
Grupper  drev  Minegraverne  rundt  ved  Gadehjørnerne  eller 
foran  Skjænkestuer,  medens  de  røg  eller  tyggede  Tobak, 
stod  stille  foran  de  med  elektrisk  Lys  straalende  oplyste 
Butiker  (det  var  imidlertid  blevet  Aften)  eller  underholdt 
sig  med  hinanden  paa  det  kraftige,  med  Eder  spækkede 
Minesprog,  om  denne  Egns  Dagsbegivenheder.  Tyskere 
Franskmænd,  Italienere,  Spaniere,  Kinesere,  Negere,  kort 
sagt,  alle  mulige  Nationer  og  Racer  undtagen  Skandinavere 
syntes  at  have  samlet  sig  her  i  den  snævre  Kløft  i  Hjertet 
af  det  store  Vesten.  Ikke  blot  Vedkommendes  Sprog  og 
Udseende,  men  ogsaa  Navnene  paa  Firmaskiltene  fortalte 
os  dette.  Tyskerne  havde  -»saloon^^xn^,  Italienerne  solgte 
»Peanuts«  og  Sydfrugter  paa  Gadehjørnerne,  Negrene  var 
•»Booblacks«  og  Kellnere,  Flertallet  af  Irlænderne  og  Ameri- 
kanerne var  Minegravere,  allesammen  Mænd,  og  kun  faa 
Kvinder,  allesammen  voxne  og  kun  faa  Børn.  Men  ved 
Siden  deraf  saa  jeg  dog  ikke  noget  til  det  raa,  vilde 
»Cowboy«-  og  Grænseboerliv ,  hvorom  der  endnu  for 
faa  Aar  siden  kunde  læses  i  Skildringerne  af  Dead- 
wood.  Ja  Flertallet  af  Befolkningen  var  helt  moderne 
klædt,  og  kun  Sproget  var,  saa  at  sige,  endnu  noget  ucivi- 
liseret, hvortil  ganske  vist  Deadwood-Egnens  Stednavne 
bidrog   i  høj    Grad.     Der   findes   her   en     Gaa  til  Helvede- 

kløft«,   en    »Dødningemines    et    »Djævletaarn«,    et    »Krage- 
bjerg«, et  »sidste  Redningshul<%  o.  s.  v. 

Tættest  var  Trængslen  foran  Danseboderne,  Varieté- 
erne og  Teatrene,  fra  hvilke  der  lød  Musik,  Larm  og  Sang, 
blandet  med  Bifaldsraab  og  Klappen,  ud  paa  Gaden. 
Medens  jeg  ventede  foran  Jimteatret,  indtil  den  af  Menne- 
sker blokerede  Indgang  atter  var  fri,  hørte  jeg  bag  mig 
en  Prædikants  gjennemtrængende  Stemme:  »Og  hvad  nytter 
det  et  Menneske,  om  han  vinder  Millioner  af  Guld,  hvis 
han  derved  mister  sin  Sjæl!  Jeg  siger  Jer,  Mænd,  tænk 
paa  Livet  hinsides,  tænk  paa  Evigheden!«  Overrasket  saa 
jeg  mig  om;  der  stod  paa  en  Stol  en  ung  Mand  med 
blegt  Ansigt,  langt,  lyst  Haar  og  en  Bibel  i  den  højre 
Haand,  med  hvilken  han  huggede  om  sig  i  Luften  for  at 
vække  de  Forbigaaendes  Opmærksomhed.  Men  de  fleste 
gik  ligegyldig  forbi  eller  lo.  Kun  tre  eller  fire  blev  staa- 
ende  foran  den  »Nar«,  som  jeg  hørte  ham  benævne,  og 
lyttede  til  hans  Ord.  Der  imellem  var  en  gammel  Mand 
med  hvidt  Skjæg  og  et  langt,  ned  ad  Nakken  faldende 
hvidt  Haar.  Tavs  og  med  Hænderne  i  Lommen  stod  han 
lænet  op  til  Husvæggen  og  stirrede  paa  Præsten  med 
matte,  vidt  opspilede  Øjne,  som  om  det  var  første  Gang  i 
sit  Liv,  at  han  hørte  slige  Ord,  første  Gang,  at  han  fattede 
deres  Betydning.  Eller  mindedes  han  maaske  fra  sit  tid- 
ligere Liv  lignende  Ord.?*  Nu  stod  han  paa  Gravens  Rand, 
og  Grav  og  Vugge  blev  nu  gjennem  Guds  Ord  rykket  tæt 
op  til  hinanden.  Hvilket  Liv,  fuldt  af  Æventyr  maatte 
ikke  ligge  derimellem!  Hvad  var  det,  som  atter  gjorde 
dette  forhærdede  Hjerte  modtageligt  for  slige  Formaninger? 

Nu  kunde  jeg  ogsaa  forklare  mig  det  bevægede  Liv  i 
Deadvvood  den  Aften.  Det  var  Lørdag  Aften,  i  hele 
Amerikas  Vesten  den  mest  bevægede  Tid  i  hele  Ugen. 
Minegraverne  i  hele  Distriktet  holdt  Fyraften  og  var  kom- 
met sammen  i  Deadwood  for  at  gjøre  Indkjøb,  tilbringe 
Søndagen  i  Byen  og  maaske  atter  bortødsle  Ugens  Fortje- 
neste i  »Hurdy-Gurdy« knejperne,  Spillebulerne  og  Drikke- 
stuerne. 

Derfor  var  ogsaa  alle  de  fra  Minelejerne  kommende 
Omnibuser  fuldt  optaget  af  Mennesker,  og  derfra  skrev 
sig  den  stærke  Færdsel  i  Gaderne  og  paa  alle  fra  Bjer- 
gene førende  Veje  og  Stier.  Deroppe  eller  nede  i  Slug- 
terne ligge  de  store  Guldminer,  disse  Kilder  til  Stadens 
Rigdom,  og  Grunden  til,  at  Deadwood  endnu  den  Dag  i 
Dag  bestaar,  thi  hvem  kunde  ellers  have  Lyst  til  at  bo  i 
disse  snævre,  øde  Kløfter.?  Allerede  to  Gange  er  Dead- 
wood blevet  lagt  i  Grus  og  to  Gange  atter  gjenopbygget. 
For  omtrent  lo  Aar  siden  opstod  der  i  Forretningskvar- 
teret  en  Ildsvaade,  og  inden  faa  Timer  var  der  af  Dead- 
wood kun  rygende  Grushobe  tilbage.  To  Aar  efter  stod 
det  der  atter,  skjønnere  og  større  end  nogensinde  før,  og 
atter  to  Aar  efter  kom  der  en  Foraarsdag  fra  Bjergene 
rundt  omkring  uhyre  Vandstrømme,  som  anden  Gang  øde- 
lagde Deadwood.  Alligevel  bliver  Byggegrundene  her 
endnu  bestandig  betalt  med  200 — 400  Dollars  pr.  Alen,  og 
hver  Maaned  rejser  der  sig  nye  Huse.  Byen  har  atter  i 
Dag  5  Kirker  og  3  store  Banker  med  en  aarlig  Pengeom- 
sætning af  40  Millioner  Dollars.  Telegraf-  og  Vandledninger 
gjennemkrydse   alle  Gaderne,    og  i  Omegnen   arbejde   uop- 

hørlig  store  Stampemøller  for  at  knuse  det  guldholdige 
Erts,  og  disse  afgive  en  aarlig  Indtægt  af  5—6  Millioner 
Dollars  i  Guld  og  Sølv.  Hidtil  har  man  endnu  ikke  mærket 
nogen  Formindskelse  i  Indtægten,  men  selv  om  Driften  af 
Guld-  og  Sølvminer  ikke  mere  vilde  betale  sig,  er  der 
dog  endnu  de  store  Kobber-,  Bly-  og  fremfor  alt  Tinlejerne 
tilbage,  som  allerede  i  Dag  yde  et  storartet  Udbytte  og 
har  frembragt  to  blomstrende,  travle  Byer:  »Hills  City«  og 
»Rapid  City«  med  mægtige  Smelteovne;  —  altsaa  turde 
ogsaa  de   »sorte  Bjerges«  vanskelige  Periode  nu  være  forbi. 


SØLVSTADEN  LEADVILLE. 

i  Avgust  Maaned  1876  drog  jeg  i  Forening  med  flere 
Venner  gjennem  Arkansasflodens  Dal  opad  mod  Klippe- 
bjergene fra  Pueblo  i  Colorado.  Jernbanetoget,  hvis  eneste 
Passagerer  vi  var,  prustede  afsted  ved  Siden  af  os  paa  de 
rustne  Skinner.  Togføreren  sad  som  en  Tyrk  med  Benene 
op  under  sig  ovenpaa  Petroleumstønderne  i  den  til  Toget 
kjædede  Godsvogn  og  snittede  paa  et  lille  Stykke  Træ, 
medens  han  samtidig  fløjtede  Melodien  til  »Hill  Columbia«. 
Fyrbøderen  travede  foran  Lokomotivet  og  snittede  Blom- 
sterne af  en  Kaktus,  som  i  Massevis  groede  frem  paa  den 
tørre  Slette,  og  hvis  kødfulde  Dele  han  puttede  i  Munden. 
Et  Par  Kasser  med  Biskuit,  nogle  Whiskyflasker  i  Kurve- 
fletning og  Petroleumsfade  udgjorde  foruden  vor  Bagage 
hele  Togets  Fragt.  Samfærdslen  mellem  Pueblo,  Syd-Co- 
lorados Hovedstad  og  Canon  City,  Jernbanens  Endesta- 
tion, som  laa  ved  Indgangen  til  Arkansasflodens  store 
Caiion  (Slugt)  syntes  den  Gang  sikkert  ikke  at  være  sær- 
deles betydelig,  uagtet  Togføreren  forsikrede,  at  dette  netop 
var  en   ■^bad  day<i.    —  en  daarlig  Dag,  og  at  det  ellers  var 

meget  bedre.  Ogsaa  i  Canon  City  forsikrede  Frank  P. 
Warner,  Redaktøren  for  »Canon  City  Avalanche«,  at  vi 
netop  var  kommet  i  en  daarlig  Maaned  for  Klippebjergenes 
fremtidige  Eldorado.  Byen  var  i  fuld  Opløsning.  Det  var 
den  Gang  umuligt  at  føre  Jernbanen  gjennem  Arkansas- 
flodens  over  3000  Fod  dybe  Slugt.  Der  frembød  sig  ingen 
anden  Vej,  og  selv  om  denne  havde  været  for  Haanden, 
saa  havde  man  paa  den  anden  Side  af  Slugten  i  Middle 
Park  og  paa  Sierra  Madres  sne-  og  isdækkede  Bjergkjæde 
ikke  kunnet  hente  sig  noget  andet  end  allerhøjst  Hungers- 
døden. 

Den  omtalte  »City«  med  det  højtravende  Navn  bestod 
af  en  Gade  paa  omtrent  100  Træhuse,  foran  hvilke  der 
laa  et  Fortov  af  Fjæl.  De  eneste  af  solidt  Materiale  op- 
førte Bygninger  var:  Mac-Clure-Hotellet,  et  Brændevinsud- 
salg,  et  Par  Butikker  og  endelig  Statsfængslet,  hvis  Mure 
netop,  den  Gang  vi  besøgte  Staden,  endnu  ikke  var  høje 
nok  til  at  afholde  Befolkningen  i  Canon  City  fra  at  trænge 
ind  i  Arresterne  og  efter  en  kort  og  sejrrig  Fægtning  med 
Vagtmandskabet  at  slæbe  to  Hestetyve  ud  og  klynge  dem 
op  i  det  nærmeste  Træ,  saaledes  at  de  vendte  Ansigterne 
imod  hinanden. 

Vi  havde  den  Gang  til  Hensigt  over  den  8000  Fod 
høje  Bjergkjæde,  gjennem  hvilken  Arkansas  Canon  førte, 
at  trænge  ind  i  Middle  Park  og  besøge  de  fabelagtig 
rige  Guldlejer,  som  skulde  ligge  paa  den  anden  Side  af 
denne.  Imidlertid  var  Hr.  Mac  Clure,  Hotelværten  i  Canon 
City,  ærlig  nok  til  at  fremstille  os  hele  Historien  som  en 
nederdrægtig  Svindel.     Bjergene  var  den  Gang  næppe  ud- 

forsket,  og  ,der  var  just  med  dette  Formaal  under  Profes- 
sor Haydens  Ledelse  brudt  en  Expedition  op  til  Sierre 
Madre,  Det  eneste  Guld,  som  man  hidtil  havde  fundet  i 
Arkansas  øvre  Dal,  havde  ført  til  Grundlæggelsen  af  en 
eneste  Minelejr  ved  Navn  Oro  City,  men  den  vilde  ligeledes 
snart  opløse  sig. 

Oro  City  laa,  eller  rettere,  ligger  endnu,  thi  Byen  op- 
løste sig  dog  ikke,  ved  en  lille  Flod,  som  udspringer  i 
Mosquitobjergene,  øst  for  Arkansasfloden  og  fører  Navnet 
Colorado  Gulch.  Ved  den  i  1859  skete  Opdagelse  i  Cole- 
rado  Gulch  havde  Oro  City  ogsaa  indirekte  bidraget  til 
Anlæggelsen  af  Canon  City,  Guldfeberen  havde  den  Gang 
lokket  en  Mængde  Æventyrere,  Bjergmænd,  Spillere  og 
Spekulanter  over  Pueblo  og  gjennem  Canon  City,  hvor  de 
forsynede  sig  med  det  nødvendige  Minemateriale,  Klæd- 
ningsstykker og  Næringsmidler  til  Expeditionen  over  Bjer- 
gene, De  drog  i  Flokke  paa  en  halv  eller  hel  Snes  op 
langs  Arkansasfloden  indtil  Coloradoflodens  Munding  og 
maatte  derfra  for  at  komme  til  det  ny  Slaraffenland  over- 
skride en  langsomt  skraanende,  men  ikke  desto  mindre 
over  10,000  Fod  høj  Bjergkjæde.  Den  Gang  var  Guld- 
vaskerierne i  Oro  City  virkelig  en  Tid  lang  meget  indbrin- 
gende. Man  udvaskede  for  nogle  Millioner  Dollars  grov- 
kornet Guldstøv  af  det  snevre  Flodleje,  men  da  man,  trods 
den  ivrigste  Søgen,  ikke  kunde  finde  det  rigtige  Ertsleje, 
spredte  disse  Tusinder  af  Mennesker  sig  ligesaa  hurtig, 
som  de  var  kommet,  for  alle  Vinde,  og  knapt  et  Aar 
senere  laa  Colorado  Gulch  Hgesaa  forladt  som  i  gamle 
Dage. 

»Det  var  vor  Ruin«,  fortalte  Ejeren  af  en  y>Outfitting 
store*!-  i  Canon  City  mig.  Det  var  en  født  Wiener,  som 
trods  20  Aars  Ophold  i  Minerne  endnu^ikke  havde  mistet 
sin  Fødestads  Dialekt.  »Det  var  vor  Ruin,  og  hvis  ikke 
snart  efter  den  ny  Minestad  »Fairplay«  var  opstaaet,  saa 
vilde  der  for  lang  Tid  siden  ikke  have  været  en  Kat  til- 
bage i  Canon  City!« 

Da  jeg  to  Aar  efter  atter  rejste  mod  Vesten,  fik  jeg 
en  Avis  i  Hænde,  som  gav  Meddelelse  om  de  mest  stor- 
artede Opdagelser  i  Colorado  Gulch.  Man  havde  nylig  i 
Colorado  Gulch  imellem  Arkansas  og  City  fundet  »de  rige- 
ste Sølvlejer  i  Verden.  Ertset  indeholdt  1000  Dollars 
Sølv  pr.  Tons.  Millioner  blev  daglig  udgravet,  og  hele 
Ertslejet  besad  Sølv  nok  til  at  betale  alle  Staternes  Gj æld!« 
I  St.  Louis,  i  Memphis  og  Chicago,  ja  selv  i  Østens  store 
Stæder  herskede  der,  som  Følge  af  disse  fra  forskjellige 
Kilder  stammende  og  for  Størstedelen  overensstemmende 
Meddelelser  en  stor  Ophidselse.  Paa  Jernbanestationen  var 
der  den  største  Efterspørgsel  efter  Billetter  til  Canon  City 
og  Denver.  Paa  de  tre  over  Prærierne  førende  Baner  til 
Colorado  saa  man  nu  kun  Aktionærer,  Kapitalister,  Speku- 
lanter og  Kjøbmænd  —  som  vilde  til  Minerne.  —  Det 
fælles  Løsen  var  »Leadville.« 

Minefeberen  var  altsaa  endnu  en  Gang  udbrudt  og 
det  i  hele  sin  vStyrke,  saaledes  som  en  Gang  Kalifornien 
og  senere  Nevada  og  Black  Hills  havde  frembragt  den. 
I  Kalifornien  havde  det  været  Guld,  i  Colorado  var  det 
Sølv,  og  endnu  den  Dag  i  Dag  er  det  moderne  Argonau- 
tertog  endnu  ikke  ophørt. 

Ganske  vist  gaar  det  nu  bekvemmere  for  sig  end  for 
15  Aar  siden.  Den  Gang  gjaldt  det  om  at  tilbagelægge 
Tusinder  af  Mil  gjennem  de  endeløse  Prærier,  beboede  af 
vilde  Indianerstammer.  I  Maaneder  varede  Emigrant- 
togenes Kjørsel  paa  deres  langsomme,  med  Oxer  for- 
spændte Kjøretøjer.  I  Uger  kunde  de  drage  gjennem 
Stepperne,  uden  at  træffe  saa  meget  som  en  eneste  menne- 
skelig Bolig,  et  eneste  menneskeligt  Væsen,  og  de  kunde 
kalde  sig  heldige,  hvis  de  naaede  Klippebjergenes  Fod 
uden  at  være  smeltet  ind  til  Halvdelen  af  deres  oprindelige 
Styrke!  —  —  Nuomstunder  kjøre  de  i  moderne  Salon- 
vogne paa  mindre  end  to  Dage  lige  ind  i  Hjertet  af  Klippe- 
bjergene —  derfor  kan  det  heller  ikke  undre  En,  at  de 
store  Minestæder  i  Colorado  opstaa  med  en  saa  rivende 
Hastighed. 

I  Halvfjerdserne  blev  der  paa  »Mosquito  Rangens 
skovbevoxede  Højdedrag  tæt  ved  den  gamle,  forladte  Vej 
fra  Arkansas  til  Oro  City  rejst  to  Blokhuse.  Dette  Sted 
ligger  10,300  Fod  over  Havet  og  paa  Grænsen  af  den 
evige  Sne.  Jorden  er  langt  hen  paa  Sommeren  bedækket 
med  Sne  og  Is,  og  endnu  i  Juni  Maaned  raser  Snestormen 
flere  Dage  i  Træk  og  umuliggjør  enhver  Adgang  til 
Stedet.  Grønsager,  Korn  eller  Blomster  er  dér  selvfølgelig 
en  Saga  blot.  Rundt  om  rage  Bjergkæmper  paa  14 — 15,000 
Fods  Højde  op  i  den  skarpe  Luft.  Og  paa  dette  Sted 
laa  der  allerede  paa  mit  andet  Besøg  i  Slutningen  af  1878 
en  By  paa  henved  50,000  Indbyggere. 

Det  er  Leadville  —  ikke  som  man  skulde  tro  en  af 
hine   vilde   Minelejre,    saaledes    som    man    i    Kalifornien  og 

Oregon  i  de  sidste  Aartier  saa'  saa  mange  opstaa  og  for- 
gaa  i  faa  Uger,  men  en  By  ~  en  rigtig  By  med  Stenhuse, 
Skoler  og  Kirker,  Banker  og  Hoteller,  Gas-  og  Vandværk, 
og  tre  Dagblade!  Et  lignende  Exempel  paa  hurtig  Frem- 
væxt  af  en  By  er  selv  i  det  amerikanske  Fastlands  Historie 
ukjendt Hverken  San  Francisco,  Den- 
ver eller  Virginia  City  eller  nogen  som  helst  anden  af 
Kaliforniens  Byer  kan  endog  blot  tilnærmelsesvis  sammen- 
lignes med  Leadville.  Daglig  lød  der  udover  det  hele  Fast- 
land de  utroligste  Beretninger  om  de  ny  Sølvlejers  Rigdom. 
Telegrafledningerne,  der  snart  efter  Sølvlandets  Opdagelse 
med  febrilsk  Hast  blev  bygget  over  Bjerge,  Floder,  Slug- 
ter, gjennem  Skove  og  Ørkener  lige  til  Kalifornia  Gulch, 
var  hele  Dagen  i  Virksomhed.  Canon  City,  som  jeg  to 
Aar  i  Forvejen  fandt  paa  Veje  til  den  sikreste  Undergang, 
var  nu  allerede  en  af  de  mest  blomstrende  og  befolkede 
Byer  i  Colorado.  Forretningerne  blomstrede,  Huse  og  Ho- 
teller skød  daglig  frem  af  Jorden,  og  Jernbanetogenes 
Vogne  var  pakfulde  af  Passagerer,  hvis  Løsen  alle  var 
»Leadville«.  Aviserne  fra  Omegnen  blev  begjærlig  kjøbt 
af  dem.  Paa  Jernbanestationerne  herskede  Liv  og  Røre. 
Avisdrengene  afsatte  Minebladene  >-> Rocky  Mountain  Newst^ 
»Mimng  Record<-<,  »Ptieblo  Chieftam<^  o.  s.  v.  til  deres  4- 
og  6 -dobbelte  Pris,  og  disse  Aviser  bugnede  af  Meddel- 
elser om  Livet  og  Virksomheden  i  den  ny  Minestad.  Man 
har  i  sin  Tid  givet  Cheyenne,  den  nu  falmede  og  paa  Re- 
tur værende  Præridronning  ved  Pacifikbanen  Navnet  » The 
Magte  City,«  paa  Grund  af  dens  hastige  Fremvæxt.  Det 
samme  Navn  maa  man  nu  sikkert  ogsaa  give  Leadville. 

Nordamerika.  2 1 

I  Cansås  City  selv  hersker  den  samme  store  Ophid- 
selse. To  Aar  i  Forvejen  tænkte  ingen  paa  den  Mulighed 
endog  blot  til  Fods  med  Alpestok  og  Bjergøxe  at  klatre 
op  gjennem  Arkansas  majestætisk  store  Canon.  Siden 
Opdagelsen  af  denne  Vidunderverden  af  Granit  havde 
endnu  aldrig  noget  Menneske  passeret  Canonen  med  dens 
lodrette,  rødgraa,  glatte  Fjeldmure  paa  3 — 4000  Fods  Højde, 
og  de,  som  havde  forsøgt  det,  var  gaaet  til  Grunde  og  for- 
svundet. Indianer  -  Sagaer  og  -Sange  henlagde  den  onde 
Aands  Bolig  til  det  mørke  Svælg,  og  da  jeg  to  Aar  i  For- 
vejen stod  med  mine  Rejsekammerater  paa  Klipperanden, 
vovede  vi  næppe  at  se  paa  den  rivende,  hvidliggrønne 
Strøm,  der  omtrent  en  engelsk  Mil  underneden  os  syntes 
som  en  lys  Traad  at  flyde  afsted,  ikke  større  end  en 
lille  Skovbæk.  Og  nu  to  Aar  efter  kæmpede  allerede 
to  Jernbaner  om  Retten  til  at  føre  deres  Spor  tvers  over 
den  store  Canon.  Faa  Maaneder  efter  kjørte  man  fra  New- 
York  direkte  til  det  2,500  engelske  Mil  bortfjernede  Lead- 
ville  ad  Skinner  og  uden  at  skifte  Vogn.  Ikke  nok  med 
det;  ogsaa  i  Manitoba  og  Denver  blev  der  bygget  Jern- 
baner tvers  over  Klippebjergenes  Hovedkjæde  ind  til  Sølv- 
landet. 

Foreløbig  bestod  der  imellem  Canon  City  og  Lead- 
ville  en  regelmæssig  Postforbindelse,  ved  Hjælp  af  store 
Dagvogne,  forspændte  med  6  Heste.  Disse  tilhørte  Over- 
land Mail  Company,  et  Omnibusselskab,  der  for  Colorado 
i  Firserne  var  akkurat  det  samme,  som  i  Tiden  før  Pacifik- 
banernes  Anlæg  det  berømte  »Fargo  Expres«  havde 
været.     36  Timer  efter  at  vi  forlod  Canon   City,  kjørte   vi 

op  ad  den  stejle  Vej,  som  fører  til  Leadvilles  ny  Herlig- 
heder. Imellem  de  talløse  Minehuller,  der  give  hele  Egnen 
et  Udseende,  som  om  den  var  koparret,  kjørte  vi  videre 
og  stod  endelig  af  foran  Clarendonhotellet,  en  overfyldt 
Bygning  med  over  jco  Soveværelser.  Lige  overfor  Hotel- 
let saa  vi  de  rygende  og  sorte  Rester  af  en  Bygningsfir- 
kant,  som  for  faa  Dage  siden  var  nedbrændt,  og  som  gav 
Lejlighed  til  at  prøve  den  to  Aar  gamle  Bys  Sluknings- 
foranstaltninger. »Byen  har  ingen  Sprøjter,«  bemærkede 
et  lokalt  Blad  ved  denne  Lejlighed,  »men  vi  har  Slanger 
paa  3000  Fods  Længde,  og  da  vor  Vandbeholder  ligger 
150  Fod  over  Byen,  saa  kunne  I  Pilgrimme  i  den  jordiske 
Jammerdal  lægge  Jer  rolig  til  Sengs.  Vore  Nat-Reportere 
vil  vaage  over  Jer! 

De  Beretninger,  som  hidtil  var  trængt  ud  i  Verden 
om  Leadvilles  Storhed  og  Forretningslivet  dér,  var  ikke 
saa  ov^erdrevne,  som  man  i  det  første  Øjeblik  skulde  være 
tilbøjelig  til  at  tro.  En  Vandring  gjennem  Gaderne  kunde 
overbevise  os  derom.  Harrison  Avenue,  i  hvilken  vort 
Hotel  ligger,  er  Hovedgaden  i  Staden,  der  strækker  sig 
langs  California  Gulch  i  en  Længde  af  omtrent  1^/2  engelsk 
Mil.  Gaden  er  over  50  Alen  bred  og  ligesom  dens  Søster- 
gader i  Centrum,  Chestnut-,  Mine-  og  Stategaden  temmelig 
godt  brolagt,  idet  man  sprængte  Klipperne  bort,  opfyldte 
Minehullerne  og  overtrak  det  hele  med  et  Lag  af  Slakker 
fra  Smelteværkerne,  som  man  saa  tilsidst  bedækkede  med 
Jord.  Endskjønt  Husene,  Forretningerne  og  hele  Sam- 
færdslen endnu  bestandig  bærer  det  ufærdige  og  endnu 
vordendes  Præg,  kunde  man  dog  se,  at  det  hele  havde  et 

solidt  Grundlag.  Man  var  just  i  Færd  med  at  anlægge 
Gas-  og  Vandledninger,  og  i  Gaderne  laa  allerede  Skinner 
og  Sveller  parat  til  en  Sporvej.  Ved  Siden  af  de  raaeste, 
af  Fjæle  hastig  sammentømrede  Hytter  og  Blokhuse,  ja 
endogsaa  Lærredstelte  og  Halvtage  saa  man  allerede  state- 
lige Murstens-  og  Stenbygninger,  som  t.  Ex.  »First  natio- 
nal« og  »Leadvillebanken«,  som  ligger  lige  overfor  hin- 
anden paa  Hjørnet  af  Harrison  Avenue  og  Chestnutstreet, 
Byens  fornemste  Forretningsgade.  Forøvrigt  har  disse 
Banker,  i  Betragtning  af  at  der  hverken  existerer  Politi 
eller  Øvrighed,  Anledning  nok  til  hurtigst  muligt  at  an- 
bringe deres  Skatte  i  solide  og  murede  Bygninger  —  i 
Chestnutstreet  og  Harrison  Avenue  var  allerede  næsten 
hver  eneste  Tomme  Jord  indtaget  af  Forretninger  af  den 
forskjelligste  Slags,  og  Færdslen  stod  dér  kun  lidt  tilbage 
for  den  i  New- Yorks  eller  Chicagos  Hovedgader.  Kun  er 
Karakteren  en  hel  anden.  De  lange  Rækker  Vogne,  for- 
spændte med  6 — 8  Muldyr,  de  raa  Miner  -  Boys  i  deres 
grove  Dragter  og  Buxerne  nede  i  Støvlerne  og  den  brede 
Calabreserhat  paa  det  forpjuskede  Haar,  den  skidne,  i 
Brystet  aabenstaaende  Skjorte  og  den  uundgaaelige  Pibe 
eller  Skraa  i  Munden,  de  raa  Kvindeskikkelser  o.  s.  v.  har 
ikke  noget  til  fælles  med  Ekvipagerne  i  den  elegante  New- 
Yorkerverden. 

Indtil  hvilken   Størrelse  Leadville  var  voxet  op,   efter 
at  have  bestaaet  i  50  Maaneder,  fremgaar  bedst  af  følgende 
Statistik  over  Forretningerne,  som  er  taget   fra   en   Avis 
Leadville :  25  Savmøller  forarbejdede  Trætilførselen  af  over 
4  Millioner   Kubikfod   Træ   fra   de   nærliggende    Skove.     I 

Slagtehusene  og  paa  Torvene  blev  der  maanedlig  omsat 
Levnedsmidler  til  et  Beløb  af  150,000  Dollars.  Byen  besad 
4  Banker  med  3 — 60,000  Dollars  daglig  Indskud,  30  Ekvi- 
peringsforretninger  og  60  Viktualiebutikker  og  »Grocery 
stores«,  af  hvilke  mange  tog  500  indtil  1000  Dollars  ind 
pr.  Dag  og  sysselsatte  10 — 20  Butiksvende.  20  Cigar- 
butikker, 12  Modehandeler  og  7  Avisudsalg,  7  Apotheker, 
14  Ertslaboratorier  —  60  Vadskehuse,  40  Hoteller  og  Logi- 
huse, 3  Dagblade  og  3  Ugeblade,  8  Smeltehytter,  60 
Spisehuse,  30  Restavrationer,  20  Slagtere.  20  Snedkere, 
20  Bagere,  50  Læger  og  —  150  Prokuratorer!  Men  hertil 
svarer  saa  Skyggesiderne :  45  offentlige  Huse,  30  Ølstuer, 
160  Brændevinsudsalg,  Drikkehaller  og  Knejper  samt  12 
Spillebuler. 

I  disse  Forretningslokaler  var  Kredit  naturligvis  endnu 
ubekjendt,  thi  deres  Indehavere  maatte  ligeledes  indkjøbe 
deres  Varer  mod  Kontanter.  Hvor  lidt  Tillid  man  her 
viste  hinanden,  kan  man  se  af  en  Begivenhed,  som  om- 
tales med  følgende  Ord  i  »Omaha  Bee«  af  1 6de  Sepftem- 
ber  1889: 

»Den  en  Gang  berømte  Balletdanserinde  Carrie  Chap- 
man  afgik  her  ved  Døden  for  omtrent  4  Uger  siden  og 
blev  med  stor  Stads  og  under  forfærdelig  Tilstrømning 
stedet  til  Hvile.  Hendes  Ægtefælle  havde  undladt  at  be- 
tale den  kostbare  Metalkiste,  i  hvilken  hun  blev  jordet. 
Ligkistefabrikanten  meddelte  ham,  hvorledes  han  vilde  gaa 
frem,  hvis  Kisten  ikke  blev  betalt  —  men  uden  Resultat. 
Igaar  lod  derfor  vedkommende  Fabrikant  den  tilkastede 
Grav  aabne,  og  de  jordiske  Levninger  af  den  en  Gang  saa 

skjønne  Balletdanserinde  blev  kastet  ned  igjen  og  Kisten 
blev  solgt  til  en  anden.  Publikums  Ophidselse  imod  Fa- 
brikanten er  betydelig,  og  Sagen  er  endnu  ikke  afgjort 
hermed.« 

Forøvrigt  fik  Borgerne  i  Leadville  tilstrækkelig  ofte  nok 
at  vide,  at  man  ikke  kunde  give  dem  Kredit.  I  Skjænke- 
stuerne  saa  man  store  Plakater  med:  i'No  Credit  given« 
eller  ogsaa:  »Ejeren  heraf  mistede  en  Gang  5000 
Dollars  ved  at  give  Kredit«  eller  ogsaa:  »Tænk 
Mand,  før  du  drikker,  paa,  at  du  skal  betale« 
o.  s.  V. 

Rundt  om  Leadvilles  »solide«  Centrum,  langs  ned  ad 
Skrænterne,  op  ad  Højderne  til  alle  Sider  var  Minegraverne 
lejrede  i  Telte  under  aaben  Himmel  paa  deres  Vogne  eller 
ved  Lejrbaalene.  Dér  var  de  egentlige  Boliger  for  Æven- 
tyrere  og  Vagabonder,  dér  var  Sædet  for  alle  hine  Laster, 
som  stedse  er  forbundet  med  en  saadan  Sammenstrømning 
af  de  forskjelligste  Karakterer  til  et  Mineleje,  som  endnu 
ikke  er  bragt  under  Lov  og  Øvrighed.  Dér  levede  Despe- 
radoen som  har  forladt  sin  Hjemstavn  Texas,  hvor  Loven 
har  forfulgt  ham  paa  Grund  af  Mord  eller  Tyveri.  Dér 
er  Hundreder  af  Kudske  lejrede,  som  komme  med  Fragt 
og  Transportvogne  fra  Canon  City  og  Denver.  Dér  er 
Guldgravere,  som  allerede  for  20  Aar  siden  ved  den  første 
Opdagelse  af  Guldet  flyttede  fra  Evropa  eller  Amerika  af 
forskjellige  Grunde  for  at  blive  rig  i  Kalifornien.  Og  nu 
har  de  i  20  Aar  gjennemstrejfet  hine  ugjæstfri  Egne  og  er 
dragne  fra  Minestad  til  Minestad  uden  nogensinde  at  faa 
fat  paa  det  længselsfuldt  attraaede  Mammon;    og  havde  de 

saa  ogsaa  i  en  heldig  Stund  fundet  et  Par  Guldkorn,  saa 
var  Tillokkelsen  ved  Spillebordene  og  i  Dandseboderne 
dog  altfor  stor,  og  det  møjsommelig  erhvervede  Guld  blev 
atter  ofret  til  »Poker«  eller  »Farao«  eller  hos  »Hurdy- 
gurdy«  pigerne.  De  var  nu  ogsaa  kommet  til  Leadville,  for 
her  at  »prospekte<s  det  vil  sige,  lede  efter  en  rig  Mine, 
akkurat  som  de  ny  ankomne,  de  saakaldte  » Tenderfeet^^^ 
(Omfødder).  Men  vil  de  blive  rige  her?  Vil  de  her 
nogensinde  faa  nok  til  at  kunne  vende  tilbage  til  deres 
forladte  Hustruer,  til  deres  Familie  i  Østen?  Foreløbig  be- 
kymrer dette  dem  imidlertid  ikke,  saa  længe  der  endnu  er 
Bjerge  og  med  Bjergene  en  Mulighed  for  at  opdage  en 
Mine,  saa  længe  bliver  de  ...  .  saa  kommer  der  med  ét 
Efterretning  om  et  nyt  Mineleje  i  Utah,  Nevada  eller  et 
andet  Sted,  og  atter  bryder  de  op  for  dér  at  dukke  op 
igjen  og  begynde  det  samme  Liv  forfra. 

I  saadanne  løse  Zigøjnerlejre  i  Leadvilles  Forstæder 
har  man  Lejlighed  til  at  lære  den  hvide  Civilisations  Bund- 
fald at  kjende,  denne  Civilisation,  som  har  fortrængt  Rød- 
huden fra  hans  gamle  Hjem.  Det  er  sørgelige  Billeder, 
som  opruller  sig  for  den  Besøgende,  og  de  staar  i  en  sør- 
gelig Modstrid  med  hine,  som  man  faar  at  se  i  Byens 
egentlige  Forretningskvarter.  Saa  stor  er  Guldets  Tiltræk- 
ningskraft for  dem,  som  hverken  eje  Guld  eller  nogen 
Moral.  De  Elementer,  som  ved  Guld-  og  Sølvfund  lokkes 
bort  fra  den  civiliserede  Verdens  store  Folkemidtpunkter, 
de  er  sikkert  intet  Tab  for  disse  I 

At  Leadvilles  Miner  er  overordentlig  rige  og  kaster  en 
meget   betydelig   Gevinst   af  sig,    kunde   man  se  af  Spille- 

bulernes  og  Teatrenes  Fortjeneste.  Variététeatret,  en  én- 
etages  Barakke  paa  næsten  loo  Fods  Dybde,  indbragte  sin 
Ejer  20,000  Dollars  om  Aaret,  medens  Forpagteren  daglig 
opnaaede  en  Kasseindtægt  paa  1000  til  1200  Dollars.  En 
lille  Bygning,  der,  i  Mangel  af  en  bedre,  blev  valgt  til  Sæde 
for  Borgmesteren  og  Kommunalbestyrelsen,  indbragte  Eje- 
ren over  25,000  Kr.  i  Leje.  Byggegrundene  var  naturligvis, 
som  Følge  af  Stadens  stadige  Væxt,  steget  uhyre  i  Pris 
og  blev  i  Hovedgaderne  betalt  med  3 — 6000  Dollars. 
Smaa  Butikker  i  Træbarakker  kostede  pr.  Maaned  2 — 300 
Dollars  i  Leje,  Beboelseslejligheder  paa  3  Værelser  80 
Dollars  om  Maaneden,  et  Soveværelse  15  D.  om  Ugen. 
Brændet  kostede  50  Dollars  pr.  1000  Kubikfod  og  Mursten 
40  D.  pr.  1000.  Selvfølgelig  var  Spekulationen  for  en  stor 
Del  Skyld  i  disse  overdrevne  Priser,  og  Forholdene  er, 
siden  den  ny  Bane  er  anlagt,  meget  mere  regulerede. 


DEN  NY  SØLVEGN  I  COLORADO. 


±  ra  det  Sted,  hvor  den  brede  og  statelige  Harryson- 
allé  fører  over  det  højeste  Punkt  i  den  nordlige  Del  af 
Leadville,  Capitoliumhøjen,  kunde  man  bedst  overse  hele 
Minelejren.  Her  paa  dette  Sted  kunde  man  omsider  skaffe 
sig  et  klart  Overblik  over  denne  Vrimmel  af  Gader,  Slugter, 
Bjerge  og  Afgrunde  i  den  ny  Sølvegn.  Hvilket  Skue! 
Nedenfor  Vejen  fremviser  den  nye,  af  Jorden  fremtryllede 
Minestad  Stenhuse  ved  Siden  af  Telte,  Blokhuse,  Skure, 
Vognborge,  Lejrbaal  og  Brændevinsboder  —  alt  i  et  broget 
Mylr  og  befolket  af  hine  Tusinder,  som  i  Løbet  af  faa 
Maaneder  var  strømmet  sammen  hertil  fra  alle  Verdens- 
dele i  det  sikre  Haab  inden  lige  saa  mange  Uger  at  blive 
Millionærer. 

Her  ligger  den  berømte  »California  Gulch«,  hin  Slugt, 
der  allerede  har  leveret  saa  mange  Millioner  af  de  to  kost- 
bareste Metaller,  og  i  hvis  Bund,  ved  Kanten  af  den  lille 
Elv,  Hundreder  af  Mennesker  var  optagne  af  at  vaske  Guld. 
I  nordøstlig  Retning  lukkedes  Udsigten  over  »California 
Gulch«  ved  et  nøgent  Bjerg,  som  knejser  io,CX)0  Fod  over 

Havet  og  indeholder  Verdens  rigeste  Sølvminer.  Det  er 
»The  carbonate  hill«.  Bag  det  ligger  stejle  Skrænter  af 
»Iron  hill«,  »Breesy  hill«  og  »Bald  Mountain«,  alle  tre 
Bjerge,  som  er  underminerede  i  alle  Retninger  og  gjennem- 
skaarne  af  Bjerggangé  som  Følge  af  deres  rige  Sølvaarer. 
Længere  mod  Øst  er  det  »Stray  horse  Gulch«,  der  snoer 
sig  hen  langs  Foden  af  »Fryer  hill«.  Bag  dette,  tilsyne- 
ladende af  Sølverts  bestaaende  Bjerg,  rager  den  lille  og 
store  »Erano  Gulch«  op,  langs  hvis  stejle  og  maleriske 
Fjeldvægge  den  nye  Kjørevej  fører  til  Fairplay  og  Denver 
over  Mosquitopasset.  Dér  kunde  man  paa  klare  Dage  se 
den  sexhestes  Postvogn  og  talløse  private  Kjøretøjer  møj- 
sommelig arbejde  sig  op  ad  den  snoede  Vej,  indtil  de  højt 
oppe  over  enhver  Træ-  og  Græsvæxt  var  naaet  ind  i  det 
nøgne,  hist  og  her  med  Sne  og  Is  bedækkede.  Terræn  ved 
Mosquitopasset,  for  derpaa  endelig  som  smaa  bitte  travle 
Myrer  at  forsvindb  imellem  Bjergkæmperne. 

Mod  Syd  hæver  sig  de  ligeledes  med  Miner  bedækkede 
Long-  og  Derrybjerge,  og  til  venstre  for  dem,  hinsides  den 
guldholdige  dybe  Iowa  Gulch  med  sine  utallige  Vaskerier, 
Pointer  boy  hill.  Men  alt  dette  er  endnu  kun  Stadens 
nærmeste  Omgivelser,  thi  bagved  de  nævnte  Højder  op- 
taarner  sig  til  alle  Sider  i  en  uhyre  Kreds  Klippebjergenes 
kolossale  Masser  med  deres  højeste  Tinder.  Hvorhen  man 
end  ser,  lukkes  Synskredsen  langt  ude  af  en  eller  anden 
spøgelseagtig,  hvid  Snekjæde,  af  lange,  skarpe  Aaser  eller 
høje  Tinder,  som  snart  er  indhyllet  i  ganske  lette  Skygger 
og  snart  med  de  skarpeste  Omrids  fremhæves  mod  den 
blaa,  italienske  Himmel.     Her  ser  man  de  to  Sakramento- 

tinders    graa   Fjeldmasser,   og   bag   dem  »Sheridan    Corn«s 
stejle,  14,300  Fod  høje  Pyramide. 

Mod  Øst,  hinsides  Arkansasdalen ,  ser  man  Mount 
Yales  og  Mount  Harwards  isdækkede  Toppe  midt  imellem 
et  Hav  af  andre  Bjergkæmper,  alle  snedækte  og  badende 
de.  hvide  Tinder  i  Aftensolens  gyldne  Lys.  Mod  Vest, 
omtrent  en  halv  Snes  engelske  Mil  fra  Leadville,  rammer 
Blikket  det  eneste  Grønne,  den  eneste  Plet  Jord,  som  min- 
der os  om  Omverdenen,  den  brede  Arkansasdal,  hist  og 
her  beklædt  med  Trægrupper  og  Fyrreskove  og  gennem- 
skaaret  af  den  sølvklare  Bjergstrøm,  der  bringer  sit  klare 
Vand  og  sit  guldholdige  Sand  1000  Mile  bort  herfra  til 
»Strømmenes  Fader« s  skidne,  dyndede  Vande.  Og  hvilke 
Fjeldgrupper  omslutte  ikke  denne  henrivende  Dal  paa  begge 
Sider!  Til  den  ene  Side  Mount  Massives  mægtige  spal- 
tede Klippeblokke,  og  oppe  paa  Fastlandets  egentlige  Ryg- 
rad, Vandskjellet  mellem  det  atlantiske  og  det  stille  Hav, 
hæver  sig  over  14,000  Fod  en  Bjergkæmpe,  som  paa  hele 
Jorden  ikke  har  sin  Lige.  En  vidunderlig  formet,  slank 
Kegle,  paa  hvis  mørke,  blaagraa  Top  Naturen  selv  har 
indgravet  et  uhyre  stort,  1000  Fod  højt  Kors,  som  den 
har  udfyldt  med  blændende  hvid  Sne.  Det  blinker  og 
lyser  over  til  os  ligesom  det  røde  Kors  paa  Himlen,  der 
en  Gang  viste  sig  for  Kejser  Konstantin.  Dette  er  Hellig- 
korsets Bjerg,  og  de  Ord,  som  den  Gang  viste  sig  for 
Kejseren:  »Ved  dette  Tegn  skal  du  sejre«,  synes  ogsaa 
fra  hin  tavse  Bjergtinde  at  lyde  ned  over  den  vilde,  sam- 
menløbne Menneskehob,  som  her  midt  i  den  mest  ophøjede 

Natur  ikke  har  Sans  eller  Tanke  for  andet  end  det  gyldne 
Mammon. 

Rører  dette  Raab  disse  Mennesker?  Ja,  se  blot  paa 
dem,  hvordan  de  rumsterer  dernede  langs  de  lange  Vand- 
render i  Kløfterne,  hvordan  de  vasker  og  graver  og  søger 
efter  de  smaa  glinsende  Guldkorn!  Se  blot  paa  dem, 
hvordan  de  paa  alle  Bjergene  i  Omegnen,  ofte  i  Miles 
Længde,  arbejde  i  de  dybeste  Slugter,  paa  de  mest  svim- 
lende Tinder  og  langs  de  stejleste  Skrænter  for  at  grave 
efter  det  rige  Erts!  Ganske  vist  paastod  de  gamle  Bjerg- 
folk, at  Leadville  var  den  bedste  ^^prospecting  Camp  in  the 
Country«  —  det  rigeste  Leje  i  Landet,  og  dog  var  allerede 
Bjergene  i  Stadens  Omgivelser  i  den  Grad  bedækkede  med 
ForsøgshuUer,  at  det,  naar  man  saa  det  gjennem  en  om- 
vendt Kikkert,  vilde  tage  sig  ud  som  et  Fingerbøl  med 
utallige  Smaaprikker.  Antallet  paa  disse  Minehuller  blev 
den  Gang  anslaaet  til  ikke  mindre  end  10,000,  som  var 
mellem  5  Fod  og  300  Fod  dybe.  De  blev  forsøgsvis 
gravet  af  »Prospektorerne «  og  atter  opgivne,  naar  de  ikke 
stødte  paa  nogen  Aare.  Selvfølgelig  faldt  det  ikke  nogen 
af  disse  Fyre  ind  at  fylde  Hullerne  igjen,  og  derfor  blev 
disse  Ar  tilbage  som  Vidner  om  Menneskenes  Guldtørst, 
men  ogsaa  som  Vidner  om  deres  uendelige  Flid  og  Ud- 
holdenhed, naar  det  gjælder  om  at  opspore  de  Rigdomme, 
som  ligger  skjult  i  disse  Bjerge. 

De  gjennemsnitlige  Arbejdsudgifter  for  hver  af  disse 
Forsøgsminer  bliver  anslaaet  til  i  det  mindste  240  Dollars, 
saa  at  der  altsaa  her  alene  forsøgsvis  var  blevet  ofret  2^/2 
Million    Dollars.     Alle    disse    Skakter    er    3^/3   til  4  Fod   i 

Gjennemsnit,  og  for  at  undgaa  Sammenstyrtning  af  Jorden 
og  Klippestykkerne,  er  de  helt  udfodrede  med  Bjælker  og 
Brædder.  Over  disse  utallige  Prospekthuller  findes  der 
anbragt  Spil,  drevne  dels  af  Maskiner,  dels  af  Menneske- 
kraft for  at  skaffe  Jorden  op.  Sædvanlig  betaler  Besidderen 
af  vedkommende  »Claim«,  det  vil  sige:  det  Sted,  paa  hvil- 
ket han  vil  »prospekte«,  sine  Arbejdere  5 — 20  Dollars  pr. 
Fods  Dybde,  ifølge  de  Jordlags  Beskaffenhed,  som  skal 
gjennembrydes.  I  mange  Prospekthuller  skifter  to  Af- 
delinger, som  afløser  hinanden  hver  lode  Time  eller  ogsaa 
tre  Afdelinger  med  hver  8  Timers  Arbejdstid  om  Dagen. 
Ofte  bliver  der  givet  mange  Tusinde  Dollars  ud  og  Skakter 
udgravet  flere  hundrede  Fod  dybt,  uden  at  man  derved 
støder  paa  Sølv,  medens  mange  lykkelige  allerede  i  5  til 
6  Fods  Dybde  finder  det  rigeste  Erts.  I  Almindelighed 
gav  dog  hidtil  de  dybest  gravede  Skakter  det  rigeste  Ud- 
bytte. Om  den  geografiske  Beskaffenhed  af  Minerne  i 
Leadville  havde  man  endnu  bestandig  ikke  nogen  Idé,  og 
de  mange  Millioner  i  Guld  og  Sølv,  som  hidtil  var  blevne 
indvundne,  hidrørte  fra  den  rene  Tilfældighed.  Dog  synes 
Sølvet  ikke,  saaledes  som  i  andre  Bjergværker,  at  fore- 
komme i  spredte  Mængder  men  i  Aarer,  hvis  Tykkelse 
varierer  mellem  nogle  faa  Tommer  og  20  til  30  Fod,  og 
som  under  et  Kalkstenslag  bøjer  nedefter  ind  i  Bjerget. 
Derfor  maa  til  en  Begyndelse  ved  hvert  Prospekthul  altid 
først  det  Sne-  og  Islag  smeltes  bort,  som  bedækker  Jord- 
bunden, og  derfor  er  det  let  forstaaeligt,  at  mange  »Pro- 
spektorer«  ofre  hele  deres  Formue  uden  at  støde  paa  Erts. 
Kun  faa   Uger  før   vort   Besøg   gik  det  Judge   Pendery  fra 

Leavenworth  i  Kansas  saaledes :  han  naaede  med  sin  Skakt 
ned  til  en  Dybde  af  300  Fod,  hans  Penge  var  givet  ud, 
og  han  maatte  derfor  sælge  en  vis  Andel  af  den  eventuelle 
Gevinst  til  Spotpris  blot  for  at  faa  Midler  til  at  føre  Skakten 
videre.  Imidlertid  var  ogsaa  disse  Penge  snart  sluppet  op, 
og  han  maatte  atter  ofre  en  Andel  af  sin  Mine,  og  saa- 
ledes blev  det  ved,  saa  at  kun  en  Ottendel  af  Minen  var 
hans  Ejendom,  da  han  naaede  ned  til  360  Fods  Dybde. 
Men  saa  stødte  han  ogsaa  omsider  paa  Erts  og  det  af  en 
saadan  Righoldighed,  at  han  med  sin  ene  Ottendedel  alene 
inden  to  Uger  havde  faaet  sin  risikerede  Kapital  tilbage. 

Dette  gunstige  Resultat  gav  i  Leadville  Signalet  til  en 
almindelig  Gjenoptagelse  af  Arbejderne  i  de  forladte  Pro- 
spekthuller. Strax  steg  disses  Værdi  til  det  ti-  og  tyve- 
dobbelte. »Prospektorerne«  fik  for  den  ringeste  Andel  i 
den  mulige  Gevinst  den  mest  vidtgaaende  Kredit,  og  inden 
faa  Dage  var  det  forladte  Bjerg  i  Omegnen  af  Judge 
Penderys  Grube  under  Bearbejdelse  af  Tusinder  af  Hæn- 
der. Uforknyt  gravede  man  videre,  endog  til  mere  end 
400  Fods  Dybde  men  —  uden  Resultat.  Alle  de  mest 
drevne  Bjergmænds  Beregninger  blev  her  gjort  til  Skamme. 
Maaske  kunde  det  lykkes  at  støde  paa  Erts,  men  hvem 
kunde  sige,  om  ikke  Penderygruben  netop  var  Bjergets 
eneste  Sølvleje?  —  I  saa  Fald  vilde  de  efter  det  omtalte 
Fund  saa  overdrevent  opskruede  Priser  paa  Jordstykkerne 
der  paa  Bjerget  paa  én  Gang  styrte  sammen  til  intet,  indtil 
maaske  igjen  et  nyt  Fund  vilde  puste  dem  op  som  en 
Gummibold.     Saaledes  drejer  Lykkens  Hjul  sig! 

Hvoraf  kommer  det   nu,   at  Californiaslugten,   der  alle- 

rede  for  lO  Aar  siden  havde  fremkaldt  den  første  store 
Minefeber  i  Colorado  og  foranlediget  Grundlæggelsen  af 
Minestaden  Oro  City,  dog  alligevel  atter  blev  forladt  efter 
faa  Aars  Forløb?  Og  hvordan  gik  det  til,  at  dette  ud- 
tømte og  i  flere  Aar  næsten  helt  forladte  Distrikt  nu  atter 
blev  Midtpunkt  for  det  mest  storartede  og  bevægede 
Mineliv?  Og  hvoraf  kommer  det  nu,  at  der  paa  den  gamle 
Minelejrs  Ruiner,  som  ganske  vist  kun  bestod  af  Jordhuller, 
Glasflasker  og  nogle  gamle  Sardindaaser,  inden  faa  Maa- 
neder  kunde  opstaa  et  Leadville? 

Ja,  ligesom  ved  de  enkelte  Miner,  saaledes  har  ogsaa 
ved  hele  Minedistriktet  Tilfældet  stadig  sin  Finger  med  i 
Spillet.  Af  den  første  store  »Stampede«  i  Oro  City  var 
der  nu  kun  blevet  faa  Guldvaskere  tilbage,  deriblandt 
ogsaa  Stevens  og  Wood,  som  havde  fortsat  deres  Guld- 
vaskning  i  Californiaslugten.  I  aarevis  blev  de  hindrede  i 
deres  Arbejde  ved  tunge  Sten,  som  var  blandet  med  det 
guldholdige  Flodsand  og  bestandig  blev  liggende  i  de 
Vandrender,  i  hvilke  Guldet  opsamledes.  En  Undersøgelse 
af  disse  Sten  viste,  at  det  var  Blyerts,  som  indeholdt  en 
meget  ringe  Blanding  af  Sølv.  Ingen  tænkte  paa  at  drage 
Nytte  deraf,  men  da  Guldet  i  Californiaslugten  ved  den 
stadige  Udgravning  bestandig  blev  sjældnere  og  Arbejdet 
stadig  mindre  lønnende,  gav  de  to  Mænd  sig  til  at  under- 
søge, hvorfra  det  tunge  Blyerts  stammede,  og  da  de  i 
1 877  gravede  paa  dette  Sted,  stødte  de  paa  saa  rige  Sølv- 
aarer,  at  Rygtet  om  det  nye  Leje  snart  trængte  frem  alle 
Vegne  og  hidlokkede  en  Mængde  fremmede  »Prospektorer«. 
Disse  opdagede   snart  efter  Minerne   paa  »Carbonate  hill«, 

idet  de  forskede  efter  Oprindelsen  til  de  saakaldte  »Floats«, 
det  vil  sige  Ertsstykker,  som  er  fundne  ved  Floden  og  af- 
slidte ved  at  rulle  med  Strømmen.  De  fulgte  Vandløbene 
og  Skrænterne,  indtil  de  endelig  kom  til  det  forvitrede 
Sted  paa  Bjerget,  hvorfra  disse  Klumper  var  rullet  ned  i 
Floden.  Og  dér  begyndte  de  saa  at  grave  deres  Mine- 
huller. 

I  Begyndelsen  af  1878  gav  en  »Prospektor«  ved  Navn 
Fryer  sig  til  at  udforske  de  allerede  fundne  Sølvaarer  og 
saavidt  mulig  udgrunde  deres  Retning  og  Løb.  Samtidig 
med  ham  begyndte  ogsaa  to  andre  »Prospektorer«,  hvem 
det  hidtil  var  gaaet  meget  daarligt,  forsøgsvis  at  grave 
noget  højere  oppe,  og  da  de  snart  manglede  Penge,  Bolig, 
Levnedsmidler,  ja  endogsaa  Værktøj,  forbarmede  Ejeren  af 
en  lille  Krambod  sig  over  dem  og  betingede  sig  en  Tredje- 
del af  deres  eventuelle  Gevinst  for  at  levere  dem  Levneds- 
midler og  tillade  dem  at  sove  i  hans  lille  Hytte.  Omtrent 
samtidig  med  Fryer  stødte  de  paa  Erts;  1^/2  Aar  efter 
afslog  Fryer  et  Tilbud  af  5  Millioner  Dollars  for  sin  Mine, 
medens  den  af  hans  to  Kolleger  opdagede  Mine  efter  en 
Vurdering  skal  have  indeholdt  for  30  Millioner  Dollars  Erts 
og  maanedlig  gav  en  Fortjeneste  paa  i — 200,000  Dollars. 
Og  den  Krambodsejer,  der  for  1^2  Aar  siden  leverede 
Minegraverne  Ost  og  Brændevin,  var  nu  Borgmester  i 
Leadville  og  havde  af  sin  Part  daglig  2  —  3000  Dollars. 

Ved  begge  disse  Lejligheder  spillede  Tilfældigheden 
dog  ikke  saa  stor  en  Rolle  som  ved  Opdagelsen  af  Minerne 
paa  Long-  og  Derryhill.  Brødrene  Long  havde  allerede  i 
Maaneder    gjennemsøgt   hele  Egnen  og  opbudt  hele  deres 

Snedighed  og  gamle  Minekundskab  for  at  støde  paa  den 
længselsfuldt  ventede  Sølvmine,  men  forgjæves.  Deres 
sidste  Midler  var  opbrugte,  og  selv  Værten  i  deres  Logis- 
hus begyndte  allerede  at  angre  den  Kredit,  han  havde 
givet  dem,  da  en  af  Brødrene  tilfældigvis  paa  en  afsides 
liggende  Sti  syd  for  Byen  skød  en  Raabuk.  Long  lagde 
Mærke  til,  at  Dyret  under  sin  Dødskamp  skrabede  Jorden 
op  med  Bagbenene  og  derved  blottede  et  ejendommeligt 
Mineral.  Han  tog  strax  en  Prøve  deraf  med  sig,  og  det 
viste  sig  at  være  det  rigeste  hidtil  fundne  Sølverts.  Des- 
værre kunde  Long  ikke  mere  bevidne  den  stakkels  Raabuk 
sin  Taknemlighed  paa  anden  Maade  end  ved  at  lade  dens 
Kjød  smage  sig  fortræffeligt.  Derimod  blev  Gjæstgiver 
Derry  for  sin  Kredit  belønnet  med  en  Tredjedel  af  Ind- 
tægten af  det  fundne  Leje,  og  hvor  stor  denne  maa  have 
været,  fremgaar  deraf,  at  hver  eneste  Vognladning  Erts 
besad  en  Værdi  af  2 — 5000  Dollars. 

Disse  Exempler  paa  usædvanligt  Held  var  det,  som 
drog  hine  Masser  af  Æventyrere,  Dagdrivere,  Spekulanter 
og  »Greenhorns«  (Grønskollinger)  til  Mineegnen  i  den  sikre 
Forventning,  at  ogsaa  de  snart  vilde  faa  fat  paa  den  læng- 
selsfuldt ventede  Million. 

Og  hvorfor  ikke?  Havde  Fryer  og  Derry  og  Long 
og  mange  andre  da  maaske  flere  Penge  og  mere  Forstand 
end  de.?  Kunde  de  ikke  ligesaa  godt  træffe  paa  en  rig 
Aare  eller  om  ikke  saa  rig  saa  dog  en,  der  kunde  skjænke 
dem  en  lille  Formue  med  forholdsvis  ringe  Arbejde,  for 
derefter  at  tillade  dem  at  vende  tilbage  til  Østen.?  Ikke 
en  eneste  tænkte  paa  at  blive  her  paa  Stedet,  thi  det  kan 

umulig  væfe  behageligt  at  bo  i  dette  Klima  10,000  Fod 
over  Havet  paa  Grænsen  af  den  evige  Sne  med  en  ni 
Maaneder  lang,  streng  Vinter.  Selvfølgelig  blev  de  skuffede 
i  deres  Forventninger,  paa  et  Par  Uger  var  de  medbragte 
Penge  sluppet  op,  Bjergene  var  allerede  alle  fra  Dalens 
Bund  til  de  højeste  sneklædte  Tinder  bedækkede  med 
Mine- -»clatms«  (afpælede  Grundstykker),  altsaa  taget  i  Be- 
siddelse af  andre,  og  der  var  ikke  andet  tilbage  for  den 
Nyankomne  end  at  arbejde  for  Dagløn  eller  paa  Andel  i 
fremmede  Miner.  Men  ved  den  overflødige  Tilstrømning 
af  Arbejdskraft  var  denne  Andel  heller  ikke  ret  stor  og 
beløb  sig  maaske  til  2 — 3  Dollars  om  Dagen,  medens 
Haandværkerne  fortjente  4—5  Dollars. 

Omsmeltningen  af  Ertsen  fra  Leadvilles  150  Sølvminer 
er  kun  en  af  Bjergstadens  tre  store  Industrier.  Muligvis  er 
det  ikke  en  Gang  den  mest  indbringende,  thi  Ertsen  alene 
er  værdiløs,  naar  den  ikke  kan  indsmeltes.  Indtil  1878 
maatte  Ertsen  paa  Grund  al  den  fuldstændige  Mangel  paa 
Smelteværker  befordres  til  de  østlige  Stater,  ja  endogsaa 
til  Europa,  hvilket  selvfølgelig  var  forbundet  med  de  mest 
betydelige  Omkostninger.  Det  var  umuligt  at  transportere 
Dampkjedler,  Dampmaskiner  og  det  svære  Jernmateriale 
til  Opførelse  af  Smelteværkerne  over  disse  snedækte,  util- 
gængelige Bjerghøjder.  Men  da  Efterretningen  om  de  nye 
Millionlejers  Opdagelse  ved  Leadville  trængte  frem  imod 
Østen,  da  var  intet  mere  umuligt  for  hine  guldtørstende 
Æventyrere.  Ligesom  Napoleon  i  sin  Tid  overskred  Al- 
perne med  sine  Kanoner  og  sin  Hær,  saaledes  blev  ogsaa 
her  midt  i  Klippebjergene  Naturens  Hindringer  fuldstændig 

besejrede,  og  20  Maaneder  efter  Stadens  Anlæggelse  var 
der  allerede  8  store  Smelterier  i  fuld  Virksomhed,  som 
skilte  det  værdifulde  Metal  fra  dets  tarveligere  Bestanddele. 
Hvilket  af  de  to  Tog  var  det  vanskeligste?  Det  i  den 
gamle  Verden  var  mere  heltemodigt,  men  med  Hensyn  til 
Voveligheden  bliver  det  sikkert  langt  overtruffet  af  den 
ny  Verdens. 

Medens  nu  nogle  helligede  sig  Opdagelsen  og  Udbyt- 
ningen af  Minerne,  byggede  andre  Smelteværker  til  at  om- 
smelte Ertsen,  og  de  høstede  Millioner.  Hvor  stor  Ge- 
vinsten var,  fremgaar  deraf,  at  der  fra  Aaret  1860,  da  det 
første  Guld  opdagedes  i  Colorado,  indtil  1878  i  hin  Stat 
blev  indvundet  80  Tons  rent  Guld,  770  Tons  {1^/2  Million 
Pd.)  gedigent  Sølv,  4V2  Millioner  Pd.  Kobber  og  33  Millioner 
Bly,  og  at  det  samlede  Udbytte  af  Smelterierne  i  Leadville 
i  Aaret  1879  blev  anslaaet  til  12  Millioner  Dollars  i  Sølv 
alene.  Siden  hin  Tid  steg  det  aarlige  Udbytte  til  17  og 
19  Millioner  Dollars  og  har  indtil  vore  Dage  holdt  sig  paa 
dette  Trin. 

Smelteprocessen  var  meget  simpel,  da  man  indskræn- 
kede sig  til  at  skille  Metallet  fra  Slakkerne  og  derpaa 
sendte  Metalbarrerne  videre  til  Chicago  og  Omaha  for  at 
skille  Sølvet  fra  Blyet  eller  Jernet.  Barrerne  forsendtes  i 
tunge  Transportvogne  over  Bjergene  til  den  nærmeste  Jern- 
banestation, til  Canon  City  eller  Colorado  Springs,  for  derfra 
at  blive  befordret  videre.  Hver  Dag  kunde  man  se  disse 
Vognkolonner  langsomt  kjøre  gjennem  denne  forladte,  en- 
somme,   snævre    og    stejle   Færdselsvej.     Ofte  udkrævedes 

der   imidlertid   20—30  Muldyr   eller  Oxer  for  at  slæbe   en 
eneste  Vogn  op  til  Passerne, 

Det  varede  dog  ikke  længe,  før  man  allerede  paa  disse 
Veje  saa  de  blanke  Skinner  lyse  en  i  Møde.  Lokomotivet 
havde  overtaget  det  tunge  Arbejde,  endskjønt  disse  Passer 
rage  op  over  Snegrænsen  og  ligge  mere  end  10,000  Fod 
over  Havet.  Men  hvad  gjør  det  til  Sagen,  naar  det  gjæl- 
der  om  at  aabne  en  saa  kolossal  Mineegn  for  Samfærdslen. 
Næppe  var  Banen  bygget,  før  Østens  Kapital  traadte  til. 
Penge  fra  New  York,  Boston  og  Chicago  blev  anbragte  i 
Klippebjergene.  De  af  de  oprindelig  fattige  Opdagere 
drevne  Miner  gik  efterhaanden  over  til  store  Kapitalister 
og  Aktieselskaber,  som  indrettede  Bjergværksdriften  efter 
et  rationelt  Mønster,  og  derved  forsvandt  efterhaanden  hele 
Egnens  æventyrlige  Skær.  Det  vilde  og  brogede  Liv  gav 
Plads  for  en  regelmæssig  Statsordning,  og  ligesom  efter 
Uvejr  Fjeldstrømmens  Bølger  skylle  hærgende  ud  over 
Sletten  og  giver  Plads  for  den  rolige,  klare  Strøm  i  det 
nybanede  Flodleje,  saaledes  drage  ogsaa  Minegravernes 
vilde  Horder  videre  og  vige  Pladsen  for  de  roligt  tænkende 
og.  forstandige  Arbejdere,  som  skabte  Leadville  til  det, 
som  det  nu  er:  en  smak  Stad,  ligesaa  civiliseret  og  ordnet 
som  Denver  eller  Pueblo. 


GULDGRAVERLIV. 


Ved  mit  Besøg  i  Leadville  i  1878  havde  jeg  rigelig 
Lejlighed  til  at  lære  en  nyanlagt,  lovende  Minebys  Liv  at 
kjende,  saaledes  som  man  endnu  hist  og  her  kan  finde 
dem  i  Klippebjergene.  Jeg  gjengiver  det  derfor  saaledes, 
som  jeg  den  Gang  nedskrev  det  paa  selve  Stedet.  Man 
vil  i  dette  nyopdagede  Slaraffenland  næppe  kunne  blive 
træt  af  at  betragte  de  livlige  Optrin  og  det  bevægede, 
feberagtige  Liv,  som  her  opruller  sig  paa  et  snævert  Rum. 
og  i  ganske  faa  Gader.  Hele  dette  Gade-  og  Værtshusliv, 
hele  denne  Virksomhed,  Spekulationerne,  Snyderierne  — 
alt  dette  bevæger  sig  i  de  største  Yderligheder.  De  Guder, 
som  man  her  tjener,  er  Mammon,  Bacchus  og  Venus,  og 
deres  Templer  er  Banker  og  Spillehuse,  Brændevinsboder 
og  berygtede  Huse.  Samfundslivet  er  her  stillet  fuldstæn- 
dig paa  Hovedet.  Her  kommer  to  Mænd  ud  fra  en  Brænde- 
vinsbod med  den  korte  Pibe  i  Munden  og  den  store  skidne 
Filthat,  sat  paa  skraa  og  Buxerne  indenfor  de  lange  Støvler. 

»Kan  De  se  paa  den  lange  Fyr  dér,«  siger  man  til  os, 
»at  han   daglig  har  henved  2000  Dollars  i  Indtægt   af  sin 

Mine  og  allerede  er  Millionær.«  »Og  hvem  er  den  anden?« 
spørger  vi.  »Aa,  det  er  ingen,«  lyder  Svaret,  »det  er  en 
eller  anden  fattig  Djævel.« 

Viceguvernøren  i  Staten,  Mr.  Horace  Tabor,  ledede 
her  for  mindre  end  halvandet  Aar  siden  en  Krambod,  men 
trods  sin  nye  Stilling  som  Millionær  er  han  blevet  ved  at 
være  den  gamle,  og  alle  raske  Fyre  i  Byen  sværge  paa, 
at  han  er  den  braveste  Fyr,  som  nogensinde  har  levet  paa 
denne  Jord.  Saaledes  som  han  har  ogsaa  alle  andre  Krø- 
susser  stadig  en  aaben  Haand  og  er  bestandig  rede  til  at 
hjælpe  de  mindre  heldige.  I  Minebyerne  findes  der  hver- 
ken Stolthed,  Opblæsthed  eller  Kastevæsen,  og  her,  hvor 
Parvenuen  forekommer  hyppigst,  og  hvor  denne  i  de  øst- 
lige Stater  saa  velbekjendte  Samfundsplante  ofte  kun  be- 
høver en  Dag  eller  højst  en  Uge  til  at  udfolde  sig  —  netop 
her  vover  ingen  at  spille  hans  Rolle.  Man  kan  jo  heller 
ikke  vide,  om  den  pjaltede  og  skidne  Arbejder,  som  netop 
kommer  ud  fra  Værtshuset  med  sin  Spade  paa  Ryggen, 
ikke  i  Morgen  har  fundet  en  rig  Mine,  som  med  ét  Slag 
gjør  ham  til  Millionær.  Her  vilde  det  være  daarlig  paa  sin 
Plads  at  stille  sig  uvillig  overfor  den  raa  »Prospektor«,  der 
har  sat  hele  sin  Ejendom  i  et  goldt  Minehul,  og  ikke  give 
ham  Kredit  i  Uger  eller  Maaneder.  Maaske  han  allerede 
den  Dag  i  Morgen  er  en  rig  Mand.  Paa  sligt  ser  man 
daglig  Exempler.  Ganske  for  nylig  havde  en  af  disse  Mine- 
matadorer forskrevet  sig  en  Kok  fra  Denver,  hvem  han  i 
Løn  lovede  125  Dollars  om  Maaneden.  Da  Kokken  kom, 
gjenkjendte  denne  i  sin  nuværende  Husbond  en  tidligere 
Kokkedreng,  som  var  løbet  bort  fra  ham  under  den  første 

Minefeber.  Strax  efter  saa  man  dem  gaa  gemytlig  sammen 
til  Værtshuset  for  at  tømme  et  Glas  Grog  paa  det  fornyede 
Bekjendtskab.  Saaledes  gjorde  vi  i  Idahoe  City,  omtrent 
100  Mil  øst  for  Leadville,  Bekjendtskab  med  en  slet  og 
ret  »Prospektor«  ved  Navn  Baker,  der  sluttede  sig  til  os 
paa  vor  Vej  til  Georgestown  og  var  vor  Vejviser  i  disse 
øde,  af  Guldvaskere  fuldstændig  gjennemrodede  Egne.  Først 
faa  Dage  efter  erfarede  vi,  at  denne  raa  Fyr  var  Ejer  af 
de  største  Guldminer  i  Staten  og  raadede  over  mere  Guld 
end  maaske  nogen  af  Europas  Børsmatadorer.  Foran 
Bankerne  og  Hotellerne  drev  Spekulanter  og  Advokater 
om  med  Akter,  Skjøder  og  Ertsprøver  i  Lommen,  som  de 
søgte  at  afsætte.  Hist  og  her  ser  man  en  Kvinde  ængste- 
lig gjennemløbe  Dagens  Depecher,  som  meddeler  Aktiernes 
Priser  i  San  Frisco  (Forkortning  for  Francisco)  og  New 
York.  Hist  henne  i  Teltlejren,  der  i  en  vid  Kreds  omgiver 
Byen,  ser  man  ganske  andre  Kvindeskikkelser,  ved  Synet 
af  hvilke  man  uvilkaarlig  maa  mindes  Dantes  Ord:  »Tal  ej 
om  dem,  send  dem  et  Blik  og  gaa  forbi!« 

Selv  Rødhuden  mangler  ikke  her,  og  ofte  ser  man  en 
af  hine  sky,  i  Pjalter  indhyllede  ynkelige  Skikkelser  drage 
gjennem  Gaderne  —  i  Modsætning  til  de  kraftige,  fremad- 
stræbende Minearbejdere,  ret  et  Billede  paa  Landets  gamle 
Herrers  Fortrængelse  af  den  hvide  Civilisation!  Og  hvad 
har  ført  denne  sidste  over  i  Indianernes  Land  —  Tørsten 
efter  Guld!  I  Sandhed  det  lumpneste  men  derfor  ogsaa 
det  kraftigste  Vaaben  til  helt  at  udrydde  den  røde  Menne- 
skerace. Og  ligesom  overalt  i  Klippebjergene  gaa  ogsaa 
her    Kineserne   i   de   Hvides    Fodspor   og    minde   om  Val 

pladsernes  Hyæner.  Ligesom  disse  sidste  kun  betræde 
den  forladte  Ligmark,  saaledes  betræde  ogsaa  Kineserne 
Naturens  Ligmarker,  efter  at  de  Hvide  har  forladt  dem. 
De  rode  efter  Mammon  kun  paa  de  Steder,  hvor  den  guld- 
og  sølvholdige  Jord  allerede  er  gaaet  igjennem  de  Hvides 
Hænder,  og  alligevel  finder  de  her  Metal  nok  til  at  skaffe 
sig  Penge  ved  deres  bekjendte  tarvelige  Levevis.  Desuden 
ligger  en  hel  anden  Industrigren  udelukkende  i  deres  Hæn- 
der. Medens  nogle  vaske  Guld,  vaske  andre  Minegravernes 
skidne  Skjorter,  og  næsten  i  enhver  Gade  finder  man  et 
kinesisk  Vaskeri  med  kinesisk  Skilt  over.  Herinde  arbejde 
de  tidligere  Beboere  af  det  himmelske  Rige  med  Strygejern 
og  Sæbe.  Den  fjerde  i  Minebyerne  repræsenterede  Men- 
neskerace er  den  sorte.  Nogle  entreprenante  Negere,  der 
er  altfor  dovne  til  det  strenge  Minearbejde,  har  i  Chestnut- 
street  aabnet  en  eller  to  Barberstuer  og  haandtere  dér 
Ragekniven  med  samme  Behændighed,  som  deres  forfaldne 
røde  Medmennesker  Whiskyflasken. 

Til  hvilken  Grad  Spekulationsfeberen  er  naaet  i  denne 
Egn,  er  virkelig  utroligt.  Der  findes  imellem  Leadvilles 
hvide  Befolkning  sikkert  ikke  tolv  Mennesker,  som  har 
boet  her  et  halvt  Aar  og  ikke  allerede  har  kjøbt  en  eller 
anden  Mine  eller  i  det  mindste  en  Minepart.  Og  gives 
der  virkelig  et  saadant  Antal,  saa  er  det  saadanne,  som 
netop  i  de  sidste  Dage  har  solgt  deres  Part  til  en  ttgreen- 
horn«,  og  som  inden  faa  Dage  atter  vil  være  i  Besiddelse 
af  et  Minestykke,  som  kan  sælges.  Ethvert  Menneske, 
som  man  møder,  rasler  med  et  Par  Ertsstykker  i  Lom- 
merne.    Enhver,    der    bliver    forestillet   for  os,    hvad  enten 

det  er  i  Brændevinsboden,  paa  Gaden  eller  i  Hotel  *Parlor«, 
hvisker  til  os,  at  han  kunde  sælge  os  »den  rigeste  Mine  i 
Leadville«,  selv  om  han  ogsaa  gaar  omkring  i  det  mest 
tvivlsomme  Toilette.  Enhver  trækker  i  Løbet  af  Samtalen 
en  Ertsprøve  op  fra  »Carbonate«  eller  »Chloride«,  i  hvilken 
Sølvaarer  eller  Guldtraade  komme  stærkt  frem  og  stadig 
bliver  pudset  omhyggelig  blanke.  I  det  Hotel,  hvor  vi  bo, 
tilbyder  en  Herre  os  en  Part  af  sin  »Claim«  paa  20,000 
□  Fod.  Den  skal  kun  koste  1500  Dollars  pr.  Favn.  Bar- 
beren, der  rager  os  med  den  for  Amerikaneren  ejendomme- 
lige Behændighed,  tager  frem  bag  Toiletspejlet  en  eller 
anden  Aktie  og  viser  med  en  vis  Stolthed  paa  de  tunge 
Ertsstykker  fra  hans  »Claim«,  som  han  har  stillet  op  mel- 
lem sine  Pomadekrukker  og  Parfumeflasker.  Opvarteren, 
som  vi  i  Restaurationen  betaler  vor  Regning,  serverer  os 
ved  Siden  af  Osten  et  Ertsstykke  fra  hans  Hul  til  Dessert. 
Stuepigen,  hvis  huslige  Væsen  lokker  saa  mange  Gjæster 
til  vort  Hotel,  taler  hele  Dagen  ikke  om  andet  end  sin 
Mine.  I  Gaderne  og  Butiksvinduerne  er  det  ganske  lige 
saadan.  Slagteren  hænger  ved  sin  nylig  fra  Cincinnatti  an- 
komne Skinke,  som  er  indpakket  i  gult  Voxdug,  et  Par 
funklende  Ertsstykker  fra  sin  »netop  aabnede«  Mine.  Bage- 
ren lægger  dem  ved  Siden  af  sit  Brød  i  Butiksvinduet,  og 
Avissælgeren  i  Harrison- Alléen  bruger  Ertsstykket  til  Brev- 
presser paa  Avisbunken  i  sin  Barak.  Kort  og  godt:  alt 
og  alles  Tanker  samler  sig  i  et  eneste  Brændpunkt:  Mi- 
nerne. Og  nu  tænke  man  sig  midt  i  denne  Befolkning  af 
durkdrevne  og  hensynsløse  Minegravere  og  Spekulanter, 
som  er  løbet  sammen  alle  Vegne  fra,  et  Menneske  hensat, 

som  ikke  har  Gnist  af  Begreb  om,  hvad  en  Mine  er,  og 
som  blot  ved  den  første  Efterretning  om  det  nye  Slaraffen- 
land har  skrabet  hele  sin  rørlige  Kapital  sammen  for  over 
Hals  og  Hoved  at  ile  til  Leadville  for  der  —  at  blive  rig. 
Slige  ^y greenhorns  <^  og  >->  tender-fe ets<^  (Ømfødder)  ankomme 
næsten  daglig  i  Snesevis  og  er  undertiden  for  Spekulanterne 
lige  saa  rige  og  velkomne  Sølvfund,  som  en  nyopdaget 
Ertsaare  er  for  Prospektorerne.  Det  er  ganske  mærkeligt, 
med  hvilken  Enfoldighed  og  Tankeløshed  selv  saadanne 
Folk  her  hopper  paa  Limstangen,  som  ude  i  »Staterne«  — 
i  Chicago  eller  Boston  t.  Ex.  —  var  de  snueste  Kjøbmænd. 
De  gyseligste  Løgnehistorier  om  Værdi  og  Udstrækning 
af  et  eller  andet  gammelt  forladt  Minehul  gaar  i  dem  som 
en  Svedske.  Og  Folk,  der  under  almindelige  Forhold  var 
meget  godt  ved  deres  fem  Sanser,  skjænke  her  deres 
Tillid  til  Spekulanter,  som  de  aldrig  i  deres  Liv  har  set. 
Naar  disse  nyankomne  dog  blot  vilde  anvende  den  samme 
sunde  Menneskeforstand  som  i  deres  tidligere  Forretning. 
Kommer  en  af  disse  Spekulanter  ind  i  deres  Butik  i  Broad- 
way  i  New- York  eller  i  Madison- Avenue  i  Chicago  og  fore- 
slaar  dem  at  kjøbe  et  Stykke  Jord  til  100,000  Dollars 
Værdi  for  5000  Dollars,  saa  vil  de  anse  ham  for  en  Hans 
Kvast.  Siger  vedkommende  Spekulant  ham  saa  yderligere, 
at  han  kun  vil  gjøre  denne  Forretning,  fordi  han  ejer  saa 
meget  værdifuldt  Land,  at  han  ikke  alene  kan  bestride  det, 
eller  at  han  er  syg  og  gjerne  vil  forlade  Egnen  eller  andet 
lignende,  saa  vil  de  maaske  uden  videre  smide  ham  paa 
Døren.  Men  skifter  man  Skuepladsen  og  anbringer  disse 
samme  Forretningsfolk  i  denne  Mineegn,  saa  vil  de  snappe 

hastigere  efter  Lokkemaden  end  den  intet  anende  Gjedde 
efter  den  blinkende  Metalfisk. 

Lad  os  en  Gang  følge  en  saadan  ^ greenhorn«-^  Historie 
i  Minelandet.  Fra  den  Dag  af,  da  hans  Navn  bliver  ind- 
ført i  Hotellets  Fremmedbog,  bliver  han  betragtet  som  et 
retmæssigt  Bytte  af  en  Mængde  Spekulanter,  Sagførere 
og  Svindlere.  Fra  dette  Øjeblik  af  bliver  han  paa  alle  op- 
tænkelige Maader,  ved  Snuhed  eller  Grovhed,  direkte  eller 
ad  Omveje,  forfulgt  saa  længe,  indtil  hans  Kapital  er  blevet 
ham  en  Byrde,  og  han  i  Fortvivlelse  eller  Begejstring  har 
nedlagt  alt  sit  »Hab  und  Gut«  i  en  eller  anden  Lap  Papir, 
som  repræsenterer  en  Mine.  Det  er  fast  utroligt,  hvilke 
Midler  disse  Folk  opbyde  mod  deres  uskyldige  Ofre  for  at 
lokke  dem  i  Garnet.  Første  Numer  paa  Programmet  har 
kun  til  Formaal  at  forøge  den  skikkelige  ^greenhorn^s 
Minefeber,  idet  man  viser  ham  en  eller  anden  rig  Mine  og 
de  blanke  Sølvmasser,  som  daglig  hentes  op  fra  den  (jeg 
taler  i  saa  Henseende  af  egen  Erfaring,  thi  jeg  fandt  mig 
rolig  i  hele  denne  Historie  i  en  anden  Minestad,  i  »Black 
Hawk«,  uden  dog  at  brænde  mig). 

I  denne  Mine  faar  nu  den  Fremmede  først  et  rigtigt 
Begreb  om,  hvorledes  der  arbejdes  under  Jorden.  Her  ser 
han  først,  til  hvad  Nytte  Skovene  i  hele  Omegnen  om- 
hugges Aar  for  Aar.  Hernede  i  disse  lange,  stejle,  mørke 
og  fugtige  Gange  med  rislende  Kilder  ser  han  Væggene 
og  Lofterne  beklædte  og  støttede  af  svære,  sodede  Bjæl- 
ker. Her  erfarer  han,  at  hver  Tons  Erts,  som  tages  ud  af 
Gangene,  maa  erstattes  af  en  svær,  massiv  Støtte,  for  at 
det  hele    ikke   skal  ramle   sammen.     Paa  løse  Steder  eller 

der,  hvor  Bjælkevæggen  presses  ind,  viser  der  sig  for  hans 
forbavsede  Blikke  rige  Sølvaarer,  og  i  Enden  af  Minegangen 
arbejde  de  kæmpestore  Cornwallisere  og  Irlændere  med 
Spaden  og  Skovlen,  medens  »Hundene«  løbe  langs  Skin- 
nerne hen  til  Skakterne  og  befordre  Ertsstykkerne  videre. 
Hans  frygtsomme  Spørgsmaal  om  Værdien  af  Ertsen  og 
om  den  daglig  indvundne  Ertsmasses  Driftsomkostninger 
o.  s.  V.  bliver  sædvanligvis  af  Mineejeren,  som  fører  ham 
rundt,  angivet  ham  i  forbavsende,  runde  Tal,  og  der  er 
selvfølgelig  ikke  nogen  Mine  i  hele  Lejren,  som  anslaas 
til  mindre  end  én  Million  Dollars. 

Nu  bliver  den  forbavsede  -^ greenhorn«  ført  omkring  i 
hele  Egnen  af  sin  mere  erfarne  Fører  og  faar  efterhaanden 
et  Slags  Begreb  om  >^pay  dtrt«  og  »surface  dirt<^  (forvitret 
Erts  paa  Overfladen),  om  Minernes  Beskaffenhed  og  ende- 
lig ogsaa  om  »Prospektorernes«  store  Hemmelighed,  den 
saakaldte  •^contact<i-,  hvorved  man  forstaar  forskjellige  Kjende- 
mærker,  som  viser  »Prospektoren«  Retningen  af  en  »pay 
Streak«  (Sølvaare)  og  dermed  ogsaa  det  Sted,  hvor  der 
med  Udbytte  kan  søges  efter  selve  Aaren.  Efter  faa  Dages 
Forløb  er  den  omtalte  -» greenhorn«,  takket  være  hans  »For- 
retningsvens« forsigtige  Ledelse,  nøje  i  Stand  til  at  kjende 
en  y>contact<^,  selv  om  dette  Kjendetegn  kun  viser  sig  som 
en  eller  anden  brun  Plet  Jord  eller  en  forvitret  Klippeblok 
eller  et  ganske  uanseligt  og  værdiløst  Stykke  Erts. 

Nu  er  han  forberedt  til  Hovedangrebet.  Et  Par  andre 
gode  Venner  føre  ham  hen  til  et  gammelt  opgivet  Mine- 
hul, som  ligger  i  lige  Linje  mellem  den  rige  Stormogul- 
mine og  den  endnu  rigere  »Slaa-dem-alle  (^^æ/'^/>^  <3;//)-mine, 

og  dette  Hul  viser  strax  for  hans  øvede  Blik  alle  Kjende- 
tegn  paa  »contact«.  Dette  er  selvfølgelig  det  Sted,  hvor 
han  skal  finde  sin  Million,  Man  fører  ham  hen  til  Ejeren 
af  den  »clatm<'-,  paa  hvilket  Minehullet  ligger,  men  denne 
Ejer  trækker  paa  Skulderen  og  mener,  at  han  kun  vil 
sælge  en  Ottendedel  af  sin  Grund  for  t.  Ex.  10,000  Dol- 
lars, en  Sum,  der  allerede  repræsentere  otte  Gange  saa 
meget,  som  hele  Stykket  er  værd.  Mr.  y>greenhorn<-<  be- 
taler, men  den  ene  Ottendedel  er  endnu  ikke  nok  til  at 
tillade  ham  at  tage  fat  paa  Bearbejdelsen  af  Minen.  Man 
siger  ham  saa,  at  Mr.  Lee,  der  bor  i  Oro  City,  gjerne  vil 
sælge  sin  Part  i  Stykket  for  en  tilsvarende  Sum.  Mr. 
y>gree7^horn«  betaler  atter  og  vil  nu  begynde  med  at  drive 
Minen  og  aabne  Ertsaaren.  Men  dermed  har  han  i  Reglen 
naaet  Begyndelsen  til  Enden.  Man  meddeler  ham,  at  han 
fuldstændig  paa  egen  Regning  maa  aabne  Minen,  skjønt 
han  kun  besidder  to  Ottendedele  deraf,  og  at  de  andre 
Medejere  ifølge  deres  Kontrakter  først  da  vil  betale  deres 
Andel  i  Driftsomkostningerne,  saa  snart  Ertsaaren  virkelig 
er  fundet.  Hvis  Mr.  y>greenhorn<-<  endnu  blot  er  i  Besid- 
delse af  en  Ottendedel  af  sin  Forstand,  saa  vil  han  finde 
sig  i  det  Tab,  han  hidtil  har  lidt,  og  opgive  hele  Historien 
og  slaa  sig  til  Taals  med  de  forholdsvis  moderate  Lære- 
penge, som  han  nu  har  givet.  At  tænke  paa  Skades- 
erstatning, Klager  o.  s.  v.,  er  der  selvfølgelig  her  ikke 
Tale  om.  Thi  Loven  bliver  i  de  nyopdagede  Mineegne, 
som  i  det  hele  taget  slet  ikke  staar  under  Statens  Styrelse 
eller  Avtoritet,  haandhævet  paa  en  ganske  ejendommelig 
Maade.     Saa  maa  da  vedkommende  Offerlam  ganske   rolig 


350 

anvende  Resten  af  sine  Penge  paa  at  gjøre  sig  mere  for- 
trolig med  Forholdene  i  det  ny  Slaraffenland  for  derefter 
og  først  da  atter  at  indtræde  i  de  kæmpendes  Rækker. 

En  anden  Methode  til  at  tappe  de  nyankomne  for 
deres  Midler,  bestaar  i,  at  man  sælger  dem  »Clatmso-  og 
^>  Titles«,  det  vil  sige:  Dokumenter,  som  tilsige  Kjøberen 
Besiddelsen  af  en  vis,  sølvholdig  Landstrækning.  Nu  er 
disse  »Claims«  paa  Skrænterne  og  i  Dalene  kun  afpælede 
med  smaa  Træpæle,  der  selvfølgelig  lige  saa  let  skylles 
bort  af  Regnvandet,  som  de  kan  forrykkes  et  Par  Fod 
eller  et  Par  Meter,  af  Ejeren  af  Nabostykket.  Hele  Mine- 
egnen er  blevet  kortlagt  paa  den  mest  overfladiske  Maade 
af  tililende  Ingeniører,  og  selvfølgelig  passe  disse  paa  at 
forskyde  dette  Bjerg  eller  hin  Flod  paa  deres  Kort  »til 
Gunst  for  den  Højstbydende«,  saa  at  i  Virkeligheden  de 
enkelte  »Claims«  gaa  ind  i  hinanden,  og  enkelte  Land- 
strækninger betragtes  af  to  eller  endnu  flere  som  deres 
retmæssige  Besiddelse. 

Denne  mangelfulde  Kortlægning  er  Kilde  til  utallige, 
langvarige  Processer,  Bedragerier,  Stridigheder  og  en 
Mængde  Revolver-  eller  Knivaflærer,  der  i  en  Minekolonis 
første  Periode  som  bekjendt  kun  foregaar  altfor  hyppig. 
Og  da  der  nu  i  hele  Egnen  ikke  gives  nogen  nøje  af- 
stukket eller  nøje  anerkjendt  »Claim«,  som  ikke  allerede 
forlængst  er  paa  faste  Hænder,  saa  er  ogsaa  vedkommende 
Dokument  over  disse  »Claims«  ikke  »clear«,  det  vil  sige: 
fri  for  at  kunne  omdisputeres. 

Disse  »Titles«  er  endnu  en   anden  fortræffelig  Lokke- 

mad  for  Mr.  Greenhorn,  tilmed  da  Spekulanterne  samti- 
dig med  Skjødet  ogsaa  fremviser  et  »Assayc<,  der  bestaar 
af  en  officiel  Attest  for,  at  den  af  Grundstykket  udtagne 
Ertsprøve  t.  Ex.  indeholder  50  Dollars  Sølv  pr.  Tons  Erts. 
Intet  er  af  mere  tvivlsom  Værdi  end  disse  ^Assays<!^.  Det 
er  meget  muligt,  at  Ertsprøven  indeholder  den  rigtige 
Sølvmængde,  og  at  den  ogsaa  virkelig  er  blevet  fundet  i 
vedkommende  »Claim«.  Kun  er  Sølvaaren  maaske  en 
eller  to  Tommer  tyk,  og  den,  der  nu  kjøber  et  Skjøde  i 
Henhold  til  slige  »Assays«,  høster  tidligere  eller  senere 
den  bedrøvelige  Erfaring,  at  den  indvundne  Ertsmasse  slet 
ikke  staar  i  Forhold  til  de  nævnte  Driftsudgifter.  Men 
han  kan  prise  sig  lykkelig,  hvis  han  i  det  hele  taget  kom- 
mer saa  vidt  som  til  at  bearbejde  sin  Mine.  Thi  knapt 
har  han  engageret  Arbejdsfolk  og  er  ankommet  med 
Hakke  og  Spade  til  sit  Grundstykke,  før  er  Par  Øvrigheds- 
personer allerede  er  i  Færd  med  at  lægge  Beslag  paa 
hans  »Claim«  og  nægte  ham  Ret  til  at  aabne  Minen,  ind- 
til hans  Ret  til  Grundstykket  er  fuldstændig  i  Orden.  For- 
gjæves  protesterer  han,  forgjæves  fremlægger  han  sit 
Skjøde,  paa  hvilken  det  jo  af  Øvrigheden  er  klart  og  tyde- 
lig bekræftet,  at  han  er  eneste  Ejer  af  dette  Stykke  Land. 
Man  stævner  ham  for  Retten  en  bestemt  Dag,  og  her  er- 
farer han  nu  til  sin  Skræk,  at  tre  af  hans  Naboer  ligeledes 
gjør Fordring  paa  det  samme  Jordstykke  som  deres  Ejen- 
dom. Han  maa  nu  antage  en  Sagfører  for  at  gjennemføre 
de  tre  Processer,  og  dermed  har  han  ogsaa  naaet  Randen 
af  den  Afgrund,  i  hvilken  han  sikkert  og  hastig  glider  ned. 

Til  Afgørelse  af  den  Slags  Processer  findes  der  hverken 
Underret  eller  Overret.  I  Aarenes  Løb  fortære  Processerne 
Resten  af  hans  Ejendom.  Den,  der  nogensinde  har  været 
i  Kløerne  paa  en  vis  Slags  amerikanske  Sagførere,  han  er 
fortabt,  saa  længe  han  ejer  en  Skilling.  Naar  Formuen  er 
spist  op,  saa  lader  man  ham  løbe,  og  han,  der  for  et  Aar 
eller  længere  siden  kom  til  Minerne  med  sine  møjsommelig 
sammensparede  Tusinder,  forlader  dem  som  Tigger,  hvis 
han  da  ikke  foretrækker,  som  »Prospektor«  at  begynde 
forfra  og  udnytte  sine  Erfaringer  paa  samme  Maade  over- 
for andre,  som  det  er  sket  med  ham  selv. 

Derfor  vrimle  Minebyerne  af  Sagførere.  Hvor  man 
end  vender  sit  Blik  hen,  falder  Øjet  paa  et  Skilt,  som  viser, 
at  her  er  Advokat  den  og  dens  »office«  —  smaa  Huller, 
der  paa  en  Gang  er  Modtagelsesværelse,  Arbejdsværelse 
og  Sovekammer  for  disse  juridiske  Edderkopper,  og  hvor  hine 
magre,  snu  Yankeeskikkelser  lure  paa  de  uskyldige  »Green- 
horn«  Fluer,  som  i  Reglen  saa  beredviUig  flyve  i  Garnet. 
Det  er  ganske  utroligt,  hvor  mangeartede  alle  de  Personer 
er,  som  sammen  med  Sagførerne  danne  den  saakaldte  »Mi- 
nering«. Hotelværten,  Dommeren,  Stadsadvokaten,  og 
muligvis  ogsaa  en  og  anden  af  de  stridbare  »Claim-« 
besiddere  er  med  i  Ringen,  og  enhver  faar  sin  Part  af  den 
Kapital,  der  svinder  bort  mellem  Hænderne  paa  Mr.  Green- 
horn, inden  han  selv  endnu  mærker  det. 

Disse  naive  Folk  betragtes  af  de  gamle  Mine-Ræve  som 
deres  retmæssige  Ejendom,  thi  muligvis  gik  det  dem  akku- 
rat  paa  selv   samme  Maade  for  Aaringer   siden,   eller   og- 

saa  finder  de  det  kun  altfor  rimeligt,  at  et  Menneske,  som 
her  nemt  vil  komme  til  Penge  og  Rigdom,  først  maa  be- 
tale sine  Lærepenge. 

Saaledes  gaar  der  sædvanligvis  90  Procent  af  hine 
Mennesker,  som  gribes  af  Minefeberen  og  over  Hals  og 
Hoved  sælge  deres  Forretning  og  skrabe  deres  Penge  sam- 
men for  at  ile  til  Leadville.  Overlæg,  Forstand  og  Kold- 
blodighed forsvinder  hos  dem  i  samme  Øjeblik,  som  Mine- 
feberen griber  dem  og  fører  dem  ud  i  Bjergene.  Man 
fortæller  angaaende  hine  Folk  en  morsom  Anekdote.  En 
Passager,  der  kjørte  fra  Canon  City  til  Leadville,  beklagede 
under  Samtalen  overfor  en  Deligencekusk,  at  man  saa  hur- 
tig fo'r  forbi  Klippebjergenes  store  Naturskønheder,  uden  at 
kunne  faa  Tid  til  at  beundre  dem  rigtig.  »Unge  Mand,« 
svarede  Kusken  smilende,  »De  vil  sikkert  faa  Tid  til  at 
se  Dem  mæt  derpaa,  naar  De  til  Fods  vender  tilbage  igjen, 
for  —  kjøre  —  det  kommer  De  sku'nte  til«  —  Og  saa- 
ledes er  det  i  Virkeligheden.  Paa  alle  de  Veje,  som 
føre  til  Leadville,  kan  man  finde  Folk,  som,  efter  at 
have  mistet  deres  Formue  og  efter  de  drøjeste  Skuf- 
felser, ødelagte  saavel  paa  Pungen  som  legemlig,  drage 
tilbage  fra  Leadville  og  fra  Snegrænsen.  Og  hvis  de 
har  den  Lykke  at  gjennemvandre  hine  ugjæstfri,  ubeboede 
Bjerge  med  deres  10 — 11,000  Fod  høje  Passer  og  endelig 
ankomme  ved  Foden  af  Bjerget  i  Pueblo  eller  Denver, 
saa  begynde  de  at  præke  Korstog  mod  det  slemme 
Leadville  og  dets  Banditer  af  Beboere.  Derfra  hidrører 
det  daarlige  Ry,  hvori  det  ny  Slaraffenland  og   hele   Mine- 

Industrien  en  Tid  lang  var  kommet.  Men  disse  uheldige 
Lykkejægere  kan  kun  tilskrive  sig  selv  deres  Uheld. 
Den,  der  beholder  Forstand  og  Hjerte  paa  rette  Sted  og 
kommer  til  Leadville  uden  Minefeber,  han  vil  snart  finde, 
at  den  raske,  livsfriske  og  opblomstrende  Minestad  slet 
ikke  er  saa  slemt  et  Opholdsted. 


HOS  PUEBLOINDIANERNE  I  NY  MEXIKO. 


V  i  var  en  lille  Karavane  paa  tre  Mand,  da  vi  red  ud 
af  den  gamle  mexikanske  By  Albuquerque  paa  vore  sorte, 
dovne,  langørede  og  slet  opsadlede  Muldyr  for  at  følge 
den  støvede  Sti  syd  paa.  Karavanen  bestod  nemlig  af 
Oberst  Sedgwick,  hans  Tjener  og  mig.  Tjeneren  Jacinto 
trak  efter  sig  et  Muldyr,  der  var  belæsset  med  Telte  og 
Proviant. 

Vort  Ridt  gjaldt  den  omtrent  15  eng.  Mil  fjerne  Indianer- 
Pueblo  Isleta.  Ganske  vist  gaar  Jernbanen  fra  Albuquerque 
langs  Rio  Grande  tæt  forbi  Isleta  til  Mexiko.  Men  der 
kjører  kun  to  Tog  om  Dagen,  og  det  har  jo  ogsaa  sin 
Romantik  at  følge  en  mexikansk-indiansk  Sti. 

Den  lange,  frugtbare  Rio  Grande-Dal  er  for  Største- 
delen beboet  af  fredelige  Pueblo-Indianere,  som  her  har 
deres  egne  med  Adobemure  og  flettede  Risgjærder  om- 
givne Landsbyer,  der  ligger  15  til  20  engelske  Mil  fra 
hinanden.  Set  paa  Afstand  tage  Pueblokolonierne  sig  ual- 
mindelig maleriske  ud.  En  Kreds  af  velvandede  og  vel- 
passede Marker  ligger  rundt  omkring  Kolonierne,    og  Ace- 

quiaerne  eller  Vandledningerne,  som  gjennemskære  disse  i 
smaa  Lodder  inddelte  Marker  er  Gjenstand  for  yderst 
strenge  Lovbestemmelser  og  blive  omhyggelig  bevogtede 
af  Indianerne.  Disse  Acequiaer  hæve  i  høj  Grad  Land- 
skabets Ynde.  I  de  højt  oppe  over  Markerne  anlagte  Ka- 
naler risler  og  bruser  det  klare  Vand  forfriskende,  og  langs 
de  stadig  fugtige  Vandledninger  voxer  der  Sølvpopler  og 
Mesquiter,  som  yde  forfriskende  Skygge.  Naar  man  nær- 
mer sig  Landsbyen,  idet  man  følger  Dæmningen  langs  en 
saadan  Vandledning,  naar  man  først  de  saakaldte  corralls 
eller  Indhegninger  til  Faarene,  Hestene  og  Gederne,  og 
indenfor  denne  Kreds  af  »corralls«  ligger  saa  de  renlige 
Gaarde  med  smukke,  vel  vedligeholdte  Adobehuse  og  den 
lille  katholske  Kirke  paa  Landsbyens  Torv.  Ligesaa  frede- 
lig og  idyllisk  som  denne  er  ogsaa  alle  de  andre  Pueblo- 
kolonier  i  Rio  Grande-Dalen,  og  da  vi  efter  flere  Timers 
Ridt  naaede  til  den  største  af  Puebloerne:  Isleta,  saa  vi 
heller  ikke  nogen  større  Forskjel.  Vi  havde  begivet  os  til 
Isleta  for  at  bede  Missionæren  paa  dette  Sted,  Pater  La- 
roche,  om  at  ledsage  os  paa  vor  paatænkte  Expedition  til 
Zunilandsbyerne  og  hjælpe  os  med  sine  Sprogkundskaber. 
En  pluskjæbet  Indianer,  der  havde  indgnedet  sine  Kinder 
dygtig  med  Zinnober,  viste  os  Vej  hen  til  Missionen,  en 
lang  lav  Bygning  ved  Enden  af  Puebloen,  med  Veranda, 
bevoxet  med  Vinløv,  ganske  ligesom  de  gamle  spanske 
Missioner  i  hele  Amerika. 

> Goddag,  mine  Herrer!«  sagde  den  velnærede,  rød- 
kindede franske  Missionær,  idet  han  kom  os  i  Møde.  »Vil 
De  smage  et  Glas  af  vor  Vin.^     De   er   vel  meget   trætte? 

Vær  saa  god  at  tage  Plads!«  En  ganske  kjøn  Indianer- 
pige, ligeledes  med  rødmalede  Kinder,  hentede  frem  af 
Missionskjælderen  en  ganske  fortræffelig  Vin,  som  Indianerne 
selv  producere,  desuden  Æg  og  Ost.  »De  ønsker  altsaa, 
at  jeg  skal  ledsage  Dem,  mine  Herrer?  Ja  til  Laguna  kan 
jeg  følge  med,  men  længere  tør  jeg  ikke  fjerne  mig  fra 
min  Hjord.  De  er  jo  dog  kun  Hedninger,  til  Trods  for 
min  Prædikener  og  Gudstjenester,  og  det  er  kun  ved 
Strenghed  og  Frygt,  at  jeg  holder  dem  i  Tømme.« 

Høvdingen  i  Landsbyen  havde  imidlertid  erfaret,  at 
der  var  kommet  fornemme  fremmede,  og  snart  stod  han 
tavs,  indhyllet  i  sit  røde  Tæppe  og  med  Fredspiben  i 
Haanden  foran  os.  Medens  nu  Pateren  forrettede  sin  Aften- 
gudstjeneste, førte  Høvdingen  os  gjennem  de  renlige  Gader 
i  den  store  Landsby  til  sit  eget  Hus.  Overalt  paa  Adobe- 
husenes flade  Tage  stod  Mænd,  Kvinder  og  Børn,  uden  at 
røre  sig,  og  gloede  paa  os.  Taget  er  Pueblo-Indianerens 
kjæreste  Opholdssted,  og  i  Hviletiderne  Morgen  og  Aften 
ser  man  i  alle  Puebloer  Indianerne  staa  eller  ligge  ube- 
vægelige paa  deres  Hustage.  I  deres  Huse  har  de  optaget 
mange  af  de  mexikanske  Skikke  og  Indretninger,  men  Ind- 
byggerne tale  dog  det  gamle  Indianersprog. 

Høvdingen  gik  selv  foran  os  og  lod  os  følge  sig  ind  i 
sit  Hus,  hvis  enkelte  Rum  kun  fik  Lys  gjennem  Døren. 
Hans  Squaw  udbredte  frygtsomt  nogle  grelt  farvede  Tæpper 
og  Pantherskind  paa  Gulvet  og  bød  os  tage  Plads.  Derpaa 
kom  den  uundgaaelige  Fredspibe  frem  med  den  afskyelige 
Indianertobak,  Kinni-Kinnik,  saa  at  vi  tilsidst  paa  Spansk 
bad  om  en  af  de  Vandmeloner,  som  laa  foran  Huset.     En 

Dreng  rullede  strax  en  Melon  saa  stor  som  en  Tønde  ind 
i  Værelset  og  satte  sig,  ligesom  salig  Bacchus,  overskrævs 
paa  den  og  skar  med  en  stor  Bowiekniv  to  Stykker  ud, 
som  han  bød  Generalen  og  mig.  Bohavet  i  Høvdingens 
Hus  bestod  af  et  Antal  langs  Væggen  opstillede  Kister,  i 
hvilke  der  var  opstablet  Klædningsstykker  og  den  største 
Skat,  de  saakaldte  »Blankets«  eller  Hestedækkener.  Ned 
fra  Loftet  hang  tørrede  Kjødstrimler  og  Maiskolber,  og  i 
et  Forraadskammer  fandtes  Masser  af  Hvede  og  andre 
Markfrugter.  Paa  Væggen  hang  nogle  tarvelige  og  billige 
Farvetryksbilleder,  i  en  Krog  et  Slags  Kors,  der  dog  var 
overdænget  med  saa  mange  Falbelader,  at  jeg  tvivlede  en 
Smule  om  dets  kristelige  Betydning.  Som  Præsten  ogsaa 
bagefter  sagde  mig,  var  dette  Symbolet  paa  Morgenstjernen, 
som  Indianerne,  til  Trods  for  Frelseren,  Himlen  og  Helvede, 
tilbede  ligesaa  hedensk  som  nogensinde  før.  Et  Par  Re- 
volvere, Knive,  Buer,  Pile  og  en  Winchesterriffel  fuldstæn- 
diggjorde Bohavet  i  det  ualmindelig  propre  Hus.  Ogsaa 
Gaderne  blive  holdte  meget  rene,  og  Indianerne  vaske 
ogsaa  deres  Legeme,  og  saaledes  har  de  i  det  mindste  an- 
taget noget  af  den  kristelige  Civilisation.  Men  længere  end 
til  Skindet  er  det  ikke  trængt  ind,  hvilket  de  hedenske 
Fester  og  Gudstjenester  vise,  som  Pueblo-Indianerne  endnu 
den  Dag  i  Dag  fejre  ligesom  i  gamle  Dage,  for  den  føl- 
gende Morgen  atter  fromt  at  overvære  Paterens  Messe. 

Indianerne  i  Rio  Grande -Puebloerne  er  ualmindelig 
fredelige  og  rolige  Mennesker,  og  Pater  Laroche  havde 
ingen  Anledning  til  at  beklage  sig. 

Vinden   blæste  temmelig  koldt  og   stærkt  herover  fra 

den  nærliggende  texanske  »Llano  estacado«,  da  vi  tidlig 
den  næste  Morgen  satte  os  i  Sadlen  for  at  ride  over  til 
Zunifolket. 

Vi  travede  veltilpasse  afsted,  saa  hurtig  som  vore  Lang- 
ører tillod  det,  ad  den  dybe,  indskaarne  Indianersti  lige 
mod  Vest  langs  hen  ad  den  vestmexikanske  Mesas  stejle 
Skrænter.  Vi  skulde  tilbagelægge  henved  35  engelske  Mil 
til  Pueblo  Laguna.  Laguna  er  den  første  og  nærmeste  af 
hin  Kjæde  af  Zuni-Puebloer,  der  strækker  sig  tvers  gjennem 
Ny  Mexiko  og  med  lange  Afbrydelser  gjennem  Arizona 
indtil  den  store  Coloradoflod.  Paa  de  lodrette  Fjeldskrænter, 
som  begrænse  Rio  Grande-Dalen,  saa  vi  raat  udhuggede 
Billeder  af  Dyr  og  Mennesker,  Sol,  Maane  og  alle  Slags 
hieroglyfiske  Tegn  og  Indskrifter,  der  endnu  vente  paa  at 
blive  dechifrerede.  Jo  højere  vi  klatrede  op  ad  den 
stenede,  støvede  Sti,  des  mere  ugjæstfri,  raa  og  barsk  blev 
Egnen,  og  da  vi  til  Slutning  efter  en  møjsommelig  Stigning 
var  naaet  op  paa  Højsletten,  frembød  Egnen  milevidt  ikke 
andet  end  Steppebund,  oversaaet  med  Basaltblokke.  Paa 
mange  Steder  traadte  den  nøgne  Basaltklippe  frem  for 
Dagens  Lys. 

I  syv»  lange  Timer  gik  det  saaledes  over  Stok  og  Sten 
henover  den  høje  Mesa,  uden  at  vi  fik  Øje  paa  nogen  Ny- 
bygd,  noget  Hus  eller  blot  et  Tegn  paa  menneskelige  Bo- 
liger, undtagen  paa  en  lille  Strækning,  hvor  man  lagde 
Sporene  til  den  ny  Atlantic-Pacificbane.  Enkelte  Steder 
længere  mod  Syd  var  den,  som  General  Sedgwick  sagde 
mig,  helt  færdig,  kun  kunde  vi  ikke  se  den  nede  fra  vor 
Indianersti. 

Henimod  Aften  blev  det  noget  varmere.  Himlen  blev 
klarere  og  Udsigten  bedre.  Snart  gjorde  Pater  Laroche, 
eller  som  han  foretrak  at  hedde :  Pater  Ignacio,  os  opmærk- 
som paa  en  anden  graa  Fjeldryg,  der  hævede  sig  omtrent 
200  Fod  over  Mesaen.  »Det  derovre,  mine  Herrer,  det  er 
Laguna.«  Jeg  anstrængte  mine  Øjne  for  at  opdage  Pue- 
bloen  og  tog  min  Kikkert  til  Hjælp,  men  alt  var  forgjæves. 
Først  da  vi  havde  nærmet  os  et  godt  Stykke,  opdagede 
jeg  gjennem  min  Kikkert,  at  Klippeblokkene  dog  havde 
en  halvvejs  regelmæssig  Skikkelse,  at  de  var  formede  som 
Tærninger,  og  at  der  midt  imellem  dem  ragede  en  stor 
Bygning  i  Vejret. 

Imidlertid  var  vi  blevet  opdagede  fra  et  stort,  ameri- 
kansk bygget  Hus,  der  laa  tæt  ved  en  stejl  og  dyb  Kløft, 
og  snart  saa  vi  tre  Ryttere  med  mexikanske  Filthatte  og 
en  Winchesterriffel  foran  sig  paa  Sadlen  galoppere  henimod 
os.  Men  da  de  fik  Øje  paa  Generalen  og  Pater  Ignacio, 
kastede  de  Geværerne  om  paa  Ryggen  og  rakte  os  Haanden. 
General  Sedgwick  forestillede  mig  for  den  ene,  en  meget 
alvorlig  Yankee,  som  Høvding  for  Pueblo-Laguna  —  en 
stor .  Skuffelse  for  mig,  thi  jeg  havde  haabet  .at  trænge  ind 
i  den  uforfalskede  Zunikultur.  Yankeen  var  Squawman; 
han  havde  ægtet  den  sidste  Lagunahøvdings  Datter,  og 
da  Høvdingen  døde  uden  at  efterlade  sig  Sønner,  havde 
Folket  valgt  ham,  Kaptejnen,  som  man  kaldte  ham,  til  Høv- 
ding. Hans  Squaw  var  vor  Værtinde  hin  Aften  og  tillavede 
nogle  nationale  Zuniretter  for  os. 

Vort  Selskab  gjorde  sig  det  bekvemt  rundt  omkring 
Kaminen  i   Dagligstuen.     Pater  Ignacios   Hoved  var    snart 

Søvndrukkent  sunket  ned  paa  hans  Bryst,  og  lidt  efter  lidt 
kom  nogle  Zuni-Indianere  listende  paa  Besøg  og  nikkede 
venligt,  idet  de  satte  sig  paa  Hug  i  Værelsets  Kroge,  ind- 
hyllede i  deres  Tæpper.  De  saa  ud  som  venlige  Gnomer, 
smaa  og  fuldstændig  skjægløse  men  med  behagelige  Træk, 
et  bredt,  rødt  Ansigt  og  sammenknebne  Øjne.  Det  yppige 
lange,  sorte  Haar  faldt  uordentlig  rundt  om  Hovedet.  De 
var  afgjort  af  mindre  og  svagere  Væxt  end  deres  Stamme- 
fæller i  Rio  Grande-Dalen. 

Medens  Samtalen  blev  lidt  ensformig  inde  i  det  store, 
halvmørke  Rum,  listede  jeg  mig  hen  til  Indgangen  til  det 
Halvtag,  hvor  »Fru  Borgmesterinden«  i  Laguna  tilberedte 
vor  Aftensmad.  Flere  ganske  kjønne  Zunipiger  med  muntre 
Ansigter  hjalp  hende  dermed.  Nogle  skar  tørret  Bedekjød 
itu  og  kom  det  i  Gryden,  andre  ristede  Majskorn  i  Salt 
paa  hede  Stene,  hvad  der  senere  viste  sig  at  være  en  højst 
velsmagende  Ret.  Men  Squawen  selv  var  i  Færd  med  at 
bage  indiansk  Brød.  Hun  sad  paa  Hug  ved  en  stor,  flad 
Sten,  der  laa  paa  Kaminen,  omgivet  af  flammende  Brande. 
En  ung  Indianerpige  ved  Siden  af  hende  havde  nogle  Fade 
staaende  foran  sig,  i  hvilke  der  befandt  sig  noget  tilsyne- 
ladende forskjellig  farvet,  men  meget  fint  knust  Majsmel. 
Squawen  havde  ligeledes  flere  Skaale  og  en  Vandkrukke 
staaende  foran  sig,  og  idet  hun  fyldte  de  enkelte  Skaale 
med  Vand  og  Mel,  lavede  hun  fire  Slags  temmelig  tyndt 
flydende  Dejgsorter.  Da  den  flade  Sten  var  varm  nok, 
tog  hun  en  Haandfuld  Dejg  og  kastede  den  med  Lynets 
Hurtighed  ud  over  Stenen.  Dejgen  var  i  et  Øjeblik  bagt 
til  en  tyk   Oblat,    men   allerede    havde   den    flinke    Squaw 

strøget  et  andet,  saa  et  tredje  og  fjerde  Lag  over  det  un- 
derste, saa  at  Oblaten  inden  kort  Tid  var  voxet  op  til  et 
Kvarters  Tykkelse.  Nu  blev  dette  Brød  taget  af  og  Pro- 
cessen gjentaget  paany.  Dette  saaledes  fremstillede  Brød 
er  alle  Zuni-Indianernes  fornemste  Næringsmiddel,  det  saa- 
kalte  T>He-  We«.  Saaledes  som  jeg  senere  kom  under  Vejr 
med,  hidrøre  de  forskjellige  Farvenuancer  i  de  enkelte 
Brødlag  derfra,  at  de  unge  Piger  ved  Maishøsten  omhygge- 
lig sortere  de  forskjellig  farvede  Kolber:  graalige,  rødlige, 
gullige  eller  grønlige.  Dette  »Be-  We«  viste  sig,  da  vi 
senere  satte  os  til  Bords,  som  i  høj  Grad  velsmagende, 
omtrent  som  Biskuit  eller  Oblat  med  en  ejendommelig,  be- 
hagelig Bismag. 

Jeg  satte  mig  ned  i  en  Krog  i  Køkkenet,  men  mælede 
ikke  et  Ord,  lod  ikke  heller,  som  om  Kogekunsterne  inter- 
esserede mig,  men  det  var  et  i  høj  Grad  malerisk  Skue, 
disse  ejendommelige  Skikkelser,  de  sidste  Ætlinge  af  en 
én  Gang  stor  og  ubekjendt,  nu  uddøende  Race,  alle  i  travl 
Virksomhed  ved  Kaminildens  flakkende  Skær.  Kogekarrene 
og  Skaalerne  var  alle  af  samme  Størrelse  og  Udseende 
som  Levningerne  fra  Arizonas  Huleboliger,  der  skriver  sig 
fra  ubekjendte  Tidsaldre,  og  som  vi  saa  i  Musæet  i 
Washington.  Men  fra  Romantiken  til  den  prosaiske  Hver- 
dagsagtighed er  der  kun  et  lille  Skridt.  Jeg  lagde  Mærke 
til,  at  den.  gamle  Squaw  syntes  at  disputere  med  den  unge 
Pige  om  en  Gjenstand,  og  jeg  hørte  flere  Gange  Ordet 
^Heper-lo-kt«.  Endelig  syntes  man  at  være  bliven  enig, 
og  til  min  Skræk  saa  jeg  en  af  Zunipigerne  tage  en  Majs- 
kolbe ud  af  dens   Skal,   bide  et  Stykke   af,   tygge   det  og 

lægge  det  i  en  Skaal,  i  hvilken  der  fandtes  Majsmel  og 
Vand.  Denne  Proces  blev  flere  Gange  gjentaget  og  Dejgen 
derpaa  formet  som  sædvanlig  og  gjort  færdig  til  Bagning. 
Dette  Brød,  som  senere  blev  sat  frem  for  os,  og  som  syn- 
tes at  smage  saavel  Kaptejnen  som  Indianerne  fortræffelig, 
saa  ganske  ud  som  vort  sædvanlige  Brød  og  er  under 
Navnet  -& Heper-lo-kU  Zuniernes  Nationalret.  Jeg  kunde 
dog  ikke  bekvemme  mig  til  at  smage  paa  det. 

Langt  hen  paa  Aftenen  begyndte  »Fiesta«en  til  vor 
Ære,  og  vi  sad  i  en  broget  Klynge :  Amerikanere,  Tyskere, 
Franskmænd  og  Zuni-Indianere  rundt  om  de  samme  Skaale, 
idet  vi  forsynede  os  med  Fingrene.  Zunipigerne  blive  al- 
drig tagne  med  til  saadanne  Maaltider,  hvad  jeg  i  høj  Grad 
beklagede,  thi  Ma-ju-ti,  den  lille,  kuglerunde  Zunijomfru, 
havde  stukket  mit  Hjerte  i  Brand.  I  hvert  Tilfælde  vilde 
jeg  meget  hellere  have  haft  hende  til  Naboerske  end  den 
gamle  Ma-ta-po  med  de  rindende  Øjne,  Krigsgudens  Yp- 
perstepræst, paa  den  ene  Side  eller  —  ja,  jeg  maa  vel  be- 
kjende  det:  Pater  Ignacio  paa  den  anden  Side.  Imidlertid 
er  Puebloindianerne  gjennemgaaende  meget  renlige,  og  de 
uciviliserede  Nationers  sædvanlige  Tilbehør,  Utøj,  kjendes 
slet  ikke  hos  dem. 

Næste  Morgen  brød  vi  op  for  at  tilbringe  Dagen  i 
Pueblo  Laguna.  Puebloen  ligger  omtrent  en  Fjerdingvej 
ovenfor  Høvdingens  Hus  og  den  Jernbanestation,  som  da 
var  under  Bygning.  Klistret  op  ad  de  øde,  hvide  Kalk- 
skrænter, kan  den  af  en  menneskelig  Bolig  at  være  næppe 
tænkes  liggende  paa  noget  mere  sørgeligt  Sted.  End  ikke 
Kabylernes  Landsbyer  har  en  saa  øde  Beliggenhed.     Som 

sagt:  ikke  et  Træ,  ikke  et  eneste  lille  Græsstraa  trives  paa 
denne  trøstesløse  Plet.  Stenblok  ligger  opstablet  paa  Sten- 
blok, og  vældige  Klippestykker  ligge  rundslebne  i  hule 
Fordybninger,  som  om  Gletschernes  vældige  Magt  en  Gang 
havde  drevet  sit  Spil  her.  Og  helt  oppe  paa  Ryggen  af 
denne  Klippe  er  der  klinet  nogle  Dusin  Huse,  uden  Døre 
eller  Vinduer,  med  Stiger  lænet  op  imod  Taget.  Der  var 
ikke  en  Sjæl  at  se.  Synet  af  disse  Katakomber  for  levende 
Mennesker,  der  forlængst  er  døde,  er  gribende.  Det  min- 
dede mig  om  de  uhyre  Massegrave  i  Saccara,  om  disses 
Ruiner  og  disses  Dødskamre.  Ogsaa  dette  her  er  de  sidste 
Levninger  af  et  stort  og  fuldstændig  ubekjendt  Folk,  som 
en  Gang  i  Hundrede-,  Tusinde-  og  Millionvis  maa  have  be- 
boet Arizona,  Ny  Mexiko,  Utah  og  Syd-Colorado.  Dér 
ligger  Ruiner  af  Stæder,  som  har  været  flere  Mile  i  Om- 
fang. Paa  Floddalenes  Fjeldsider  i  Arizona  og  ikke  saa 
langt  fra  os  i  Ny  Mexiko  findes  Huleboliger  indgravet  i 
den  bløde  Tufsten  til  Opholdssted  for  et  mægtigt  Folk  — 
et  andet  Ægypten !  Utalligt  Stenværktøj,  Potteskaar,  Perler 
og  Figurer  giver  os  et  Billede  af  hint  Folks  Kultur,  som 
afgjort  er  det  samme,  som  de  sparsomme  Levninger  her  i 
Puebloerne  giver.  Mserkelig  nok  er  Beboerne  af  Hulerne 
og  Slettebyerne  fuldstændig  uddøde  og  spredte  for  alle 
Vinde,  og  kun  de,  der  har  opslaaet  deres  Boliger  paa  høje 
Bjergtoppe,  saaledes  som  Laguna,  Acoma,  Zuni,  Moqui, 
Taos  o.  s.  V.  har  holdt  sig  indtil  den  Dag  i  Dag,  og  de 
er  øjensynlig  i  samme  Tilstand,  i  hvilken  de  var  for  Aar- 
hundreder  siden  paa  deres  Folks  Blomstringstid. 

Den  Sti,   der    fører  til  Laguna,   er  i  hele  sin  Længde 

næsten  traadt  foddybt  ned  i  den  haarde  Kalkjord.  Hvor 
mange  Millioner  og  Millioner  af  Fødder  maa  ikke  have 
vandret  ad  denne  Sti,  og  hvor  mange  Aarhundreder  har 
ikke  været  nødvendige  for  at  frembringe  et  saadant  Slid. 
Ved  opmærksomt  at  iagttage  Stenene  og  Levningerne  paa 
Vejen  opdagede  jeg  flere  itubrækkede  Stenøxer  og  Sten- 
hamre,  et  Bevis  paa,  at  Zunierne  ogsaa  nuomstunder  endnu 
benytte  Stenværktøj. 

Ud  fra  det  første  Hus  lød  der  munter  og  ungdommelig 
Sang  af  Pigestemmer,  der  lagde  sig  som  Balsam  paa  min 
triste  Stemning.  Vi  klatrede  op  til  Taget  ad  en  Stentrappe 
og  steg  gjennem  en  Aabning  i  dette  ned  i  det  Indre  af 
det  rummelige  Hus.  Hvilken  behagelig  Overraskelse!  Ud- 
vendig fra  ligne  disse  VæggQ  en  Bunke  Ruiner,  men 
indvendig  er  de  omhyggelig  hvidtede  og  behængte  med 
Zunitæpper.  Det  faststampede  Lergulv  fremviste  ikke  et 
Støvgran,  og  paa  et  Træstativ  ved  den  ene  Væg  stod  en 
Række  prægtig  formede  Vaser,  Krukker  og  Fade,  kunst- 
nerisk bemalede  med  alle  Slags  Ornamenter.  Zuniindianerne 
er  meget  dygtige  i  at  tilvirke  disse  Lervarer  af  virkelig  an- 
tike  Former  og  bemale  og  glassere  dem,  ja  mange  Kvinder 
er  heri  sande  Kunstnerinder. 

Den  oplivende  Sang,  der  strax  forstummede,  da  vi  be- 
traadte  Værelset,  hidrørte  fra  5 — 6  nydelige,  kokette  Zuni- 
piger,  som  netop  var  i  Færd  med  at  male  Mel.  Med  bare 
Arme  og  Skuldre  laa  de  paa  Knæ  i  en  Række  foran  et 
Antal  skjævt  stillede,  flade  Stenmortere  af  forskjellig  Stør- 
relse. Den  unge  Pige  ved  højre  Fløj,  den  kraftigste  af 
dem  alle,  tog  en  Haandfuld  Majskorn  ud  af  den  ved  Siden 

af  hende  staaende  Skaal,  kastede  dem  i  Morteren  og  knuste 
dem  med  en  langagtig,  grovkornet,  kølleformet  Sten.  Hen- 
des Naboerske  tog  de  knuste  Korn,  kastede  dem  i  sin 
Morter  og  gned  ligeledes  en  Tid  lang  løs  paa  dem.  Derfra 
naaede  Massen  over  i  den  tredje  og  fjerde  Morter,  indtil 
endelig  Melet  kom  frem  saa  fint  under  den  sidste  Sten, 
som  om  det  var  blevet  malet  i  en  af  vore  moderne  Damp- 
møller. En  af  Skjønhederne  havde  forøvrigt  en  lille  »Pa- 
poose«  (en  lille  Pige)  spændt  fast  paa  Ryggen,  men  den 
unge  Zunispire  havde  uden  Tvivl  et  godt  Sovehjerte,  thi 
endskjønt  hendes  lille  Hoved  ved  hver  Bevægelse  fra  Mo- 
derens Side  dinglede  betænkelig  frem  og  tilbage,  gav  hun 
dog  ikke  et  Kny  fra  sig. 

Det  var  et  prægtigt  Syn  at  se  disse  muskuløse,  ikke 
uskjønne  og  velnærede  brune  Skikkelser  arbejde  med  deres 
stærke  Arme.  Deres  tykke,  løse,  ravnsorte,  ned  over  Skul 
deren  faldende  Haar  bedækkede  af  og  til  Ansigtet,  indtil 
de  med  en  rask  Bevægelse  kastede  det  tilbage  og  samtidig 
viste  deres  smukke,  sorte  Øjne  og  deres  hvide  Tænder. 
Pater  Ignacio  underholdt  sig  meget  livlig  med  dem  paa 
Zunisproget,  og  de  fniste  og  koketterede  ganske  som  hos 
os.  Forøvrigt  maa  jeg  her  strax  bemærke,  at  Zunis  Dame- 
verden i  alle  Puebloerne  er  strængt  sædelig  og  kysk,  og 
Flerkoneriet,  saaledes  som  det  finder  Sted  hos  Indianerne 
i  Prærierne,  er  her  Gjenstand  for  Afsky.  Hustruen  er  her 
Husets  uindskrænkede  Herskerinde  og  mærkelig  nok  flytter 
ved  et  Giftermaal  ikke  Konen  til  Manden,  men  Manden  til 
Konen,  medens  samtidig  hele  hans  Eje  tilfalder  hende! 

Vi  galopperede  rundt  i  Byen  over  Stok  og  Stentrapper 

og  besøgte  næsten  alle  Husene  i  Laguna.  I  dem  alle 
herskede  den  samme  Properhed.  Mange  højtliggende  Huse 
havde  Døraabning  men  ingen  Dør.  I  dem  alle  havde 
Kvinderne  travlt  med  alle  Slags  Haandteringer.  Her  blev 
paa  de  mest  primitive  Væverstole  vævet  de  smukkeste 
Tæpper  med  fuldkommen  regelmæssige  Mønstre  i  smag- 
fulde Farvesammensætninger,  uden  at  Squawen  benj^ter 
nogensomhelst  Model.  Tæpperne  fra  Laguna  saavelsom 
fra  Zuni  er  bekjendt  for  deres  Fasthed  og  Styrke,  og  en 
»Zuniblanket«  bliver  ikke  sjælden  betalt  med  40  til  50 
Dollars.  Men  ikke  nok  hermed:  Zunikvinderne  spinde 
med  ualmindelig  primitive  Tene,  som  bevæges  af  deres 
Fødder,  deres  eget  Garn.  De  tilvirke  selv  deres  Klæder, 
deres  Mokassiner  og  deres  Vaaben,  og  de  behøve  intet  fra 
Omverdenen.  Undertiden  foretage  nogle  Zuni-Indianere, 
belæssede  med  Bytteartikler,  Udflugter  til  Præri-Indianerne 
for  at  købe  sig  Læder,  Huder  og  Skind.  Men  det  er 
ogsaa  alt. 

Den  lille  Kirke  i  Laguna  et  et  mærkeligt  Sammen- 
surium af  et  Gudshus  og  et  Afgudstempel;  en  eller  anden 
from,  spansk  Missionær  maa  have  bygget  det  og  sørget 
for  den  indre  Udstyrelse.  Men  Staden  er  for  fattig  til  be- 
standig at  underholde  en  Missionær,  og  saa  havde  da  de 
hemmelige  Afgudspræster ,  af  hvilke  der  gives  et  Utal 
blandt  Zunierne,  forvandlet  Korset  til  Krigsgudens  Symbol 
og  mangt  et  Zirat  til  Slangegudens,  Vandenes  Guds  og  andre 
Guders  Tegn.  Saaledes  som  General  Sedgwick  i  al  Fortrolig- 
hed meddelte  mig,  havde  Pater  Ignacio  saa  velvillig  sluttet 
sig    til  vort  Selskab   af  særlige  Grunde.     De    amerikanske 

Baptister,  som  sende  deres  Missionærer  til  Omvendelses- 
forsøg  mellem  alle  Kristne  og  Hedninger  paa  Jorden,  havde 
ogsaa  listet  sig  herind  for  at  gjøre  de  katholsk-hedenske 
Zunier  til  Baptister.  Dette  havde  Pater  Ignacio  faaet  op- 
snuset og  traf  nu  en  Overenskomst  med  Kaptejnen,  i  Følge 
hvilken  Baptistfrøkenen  —  det  var  nemlig  en  Dame  — 
skulde  udvises.  Om  det  i  Virkeligheden  kom  saa  vidt,  fik 
jeg  desværre  ikke  senere  at  vide. 

I  Lagunas  nærmeste  Omegn  befandt  der  sig  kun  nogle 
med  Stenblokke  omgivne  kredsrunde  »Corralls«  til  Faarene 
og  Gederne  og  en  dyb  i  Klippen  indhugget  Fordybning 
som  Vandbeholder  til  Kvæget  —  det  nærmeste  Vand  be- 
fandt sig  flere  hundrede  Fod  dybt  i  den  allerede  omtalte 
x\fgrund  med  stejle  Vægge.  Fra  denne  Afgrund  maa  hver 
Morgen  og  Aften  samtlige  Drenge  og  Piger  i  Landsbyen 
slæbe  Vand  i  Krukker  op  til  Klippereden,  hvad  de  gjør 
paa  en  meget  gratiøs  Maade.  Mange  af  disse  Skikkelser 
med  den  smukt  formede  Vase  paa  Hovedet  mindede  mig 
om  lignende  Billeder  i  Ægypten.  Sine  Majsmarker  har 
Pueblo  Laguna  i  en  Dalsænkning,  omtrent  en  Mils  Vej 
længere  borte.  Jeg  underholdt  mig  paa  Spansk  med  mange 
af  de  smaa  venlige  og  gnomagtige  Skikkelser.  De  var  alle 
tilfredse  med  deres  Skjæbne  og  havde  slet  ingen  Ønsker 
at  gjøre. 

Zunierne  i  Laguna,  Acoma  og  de  andre  Puebloer 
holde,  som  sagt,  strengt  paa  deres  mærkelige,  hedenske 
Gudstjenester  og  Fester,  og  til  visse  Tider  vandre  Proces- 
sioner fra  alle  Puebloerne  til  Stammepuebloen,  Zuni,  som 
hos  alle  Zuni-Indianere  staar  i  Ry  for  stor  Hellighed.    2uni 

ligger  nær  Arizonas  Grænse  i  den  lille  Coloradoflods  Gebet 
og  behersker  tre  andre  Puebloer,  som  alle  kun  ligger  faa 
Mil  fra  hverandre:  Las  Nutrias,  Ojo  Caliente  og  Pescado. 
De  fire  Zuni-Puebloer  danne  egentlig  kun  en  eneste  Landsby- 
med  den  oppe  paa  en  nøgen  Fjeldryg  beliggende  Pueblo 
Zuni  som  Hoved-  og  Vinterkvarter.  Zuni  ligner  i  sit  Ud- 
seende ganske  Laguna,  kun  er  den  større  og  bedre  holdt. 
Ogsaa  her  er  de  lange  Gadefronter  uden  Døre  og  Vinduer, 
og  Gaderne  er  brolagte  med  Sten.  Hist  og  her  lister 
Hunde  op  og  ned  ad  Gaderne  for  at  gjennemsnuse  Afifaldet; 
undertiden  viser  der  sig  menneskelige  Skikkelser  i  rige, 
næsten  østerlandske  Farver,  saa  at  man  virkelig  kunde  tro 
sig  hensat  til  en  eller  anden  østerlandsk  Lokalitet.  Men 
et  særegent  Træk  findes  dog  kun  her  i  Zunilandsbyerne, 
nemlig  de  lange  Stiger,  som  staa  op  til  hvert  Hus,  og  ad 
hvilke  Voxne  saavelsom  Børn  med  fulde  Vandkrukker  paa 
Hovedet  trippe  op  og  ned  med  en  egernagtig  Hastighed 
og  Sikkerhed,  uden  nogensinde  at  holde,  sig  fast.  Endog 
Hundene  klatre  op  ad  disse  Stiger  med  deres  smalle  Trin. 
Øverst  oppe  paa  Taget  befinder  den  firkantede  Indgang 
sig  til  Værelset,  og  man  kan  derfra,  ogsaa  kun  ved  Hjælp 
af  en  anden  Stige,  naa  det  Indre  af  Huset.  I  Zuni  befinder 
der  sig  ovenover  den  nederste  Husrække  endnu  en  anden 
Husrække,  som  dog  springer  en  hel  Del  mindre  frem  end 
Etagen  nedenunder  —  ja  undertiden  er  der  endnu  en  tredje 
Husrække  øverst  oppe,  men  endnu  smallere,  saaledes  at 
disse  danne  brede  Terrasser,  der  paa  Afstand  ser  ud  som 
Trin  af  en  Pyramide.     Beboerne  af  de   øverste   Huse  maa 

selvfølgelig  klatre  op  ad  de  nederste  Huses  Stiger  for  at 
naa  deres  egen  Stige. 

I  mange  Tilfælde  findes  en  ejendommelig,  halvrund 
omtrent  4  Fod  høj  og  af  Ler  klinet  Ovn  oppe  paa  det 
flade  Tag.  Skorstenen  bestaar  i  Reglen  af  de  nydelig 
formede  Zunivaser,  som  Bunden  er  slaaet  ud  af,  og  af 
hvilke  to  eller  tre  er  stillet  ovenpaa  hinanden  og  sammen- 
kittet med  Ler.  Endnu  mere  udpræget  end  i  Zuni  er 
Puebloens  pyramideagtige  Bygninger  i  Taos-Puebloen  ved 
Santa  Fé,  hvor  i  Virkeligheden  de  fem  Etager  er  stillet 
ovenpaa  hverandre  som  fem  Pyramidetrin,  og  hvor  det  hele 
gjør  Indtryk  af  en  eneste  stor  beboet  Pyramide. 

Beboerne  i  Zuni  er  meget  virksommere  og  flittigere 
end  Beboerne  i  Laguna  eller  Acoma  eller  de  fjerne  Moquier. 
Det  ser  man  allerede  paa  den  omhyggelige  Pleje,  som  de 
anvende  paa  deres  lille  Køkkenhave.  Rundt  omkring  Pue- 
bloen  befinder  sig,  som  allerede  nævnt,  »Corralls«  til 
Kvæget  og  udenfor  disse  et  Antal  smaa,  retvinklede  Køk- 
kenhaver, som  ved  Adobemure  eller  det  ejendommelige 
Indianerhegn,  korte,  lodrette  ved  Siden  af  hinanden  i 
Jorden  nedrammede  Pæle  skilles  fra  hverandre.  Disse 
Smaahaver  plejes  og  passes  paa  det  omhyggeligste  af 
Squawerne,  og  Vandet  til  at  vande  dem  med  maa  daglig 
slæbes  derop  af  Byens  Drenge  og  Piger. 

Om  Sommeren  er  der  i  Reglen  stille  oppe  i  Zuni- 
puebloerne,  thi  Zunimarkerne  ligge  flere  Mile  borte  fra 
disse,  og  Mændene  er  i  den  Tid  ivrig  optagne  af  at 
pløje  og  dyrke  deres  Grund,  hvortil  de  benytte  alle  Slags 
temmelig  patriarkalske  Værktøjer.     Men    Jorden  er  i  disse 


371 

Zuniørkenernes  Oaser  saa  frugtbar,  at  der  ikke  behøves 
særlige  Anstrængelser.  De  tre  øvrige  allerede  nævnte  Zuni- 
puebloer  blive  kun  benyttede  om  Sommeren,  de  ligge  midt 
i  Zunireservationens  frugtbareste  Oaser  med  et  udbredt 
Net  af  Vandingskanaler,  med  store  Hvedemarker,  Frugt- 
haver og  udmærkede  Græsgange,  og  der  finder  saa  Be- 
boerne af  Las  Nutrias,  Ojo,  Caliente  og  Pescado  det  be- 
kvemmest at  bo  i  deres  midt  i  dette  Agerdyrkningsparadis 
beliggende  Puebloer.  De  holder  dog  uhyre  meget  af  Sel- 
skabelighed, og  er  først  Høsten  bragt  i  Hus  og  der  nede 
i  Dalen  ikke  er  flere  Skatte  at  hente,  pakke  de  tre  Lands- 
byers Beboere  deres  Pakkenilliker  sammen  og  —  drage  til 
deres  »Vinterpaladser«  i  Zuni.  I  hver  Landsby  blive  fri- 
villig nogle  fattige  Familier  tilbage  til  Bevogtning,  for  at 
der  ikke  skal  ske  Indbrud  eller  Overfald  fra  de  vilde  Apa- 
cher eller  Navajoer,  og  hver  Husherre  bedækker  Indgangen 
til  sit  Hus  i  Taget  med  et  Knippe  Halm,  breder  vaadt  Ler 
derover  og  indtrykker  sit  Signet  paa  et  bestemt  Sted. 
Slaaer,  Laase  og  andre  Lukningsforanstaltninger  er  fuldstæn- 
dig ukjendte  hos  Zuniindianerne. 

Jeg  har  allerede  tidligere  omtalt  Zuniernes  Livretter, 
men  maa  dog  endnu  omtale  nogle  andre  paa  Grund  af 
deres  Sælsomhed.  Af  Mexikanerne  har  de  lært  den  liden- 
skabeligste Nydelse  af  det  grønne  og  i  Særdeleshed  det 
røde  Peber,  Løg  og  Hvidløg,  og  af  disse  tre  Plantestoffer  i 
Forening  koge  de,  sammen  med  Bedekjød,  en  Ret,  som  jeg 
en  Gang  har  smagt.  Den  første  Bid  —  for  jeg  anede  ikke, 
hvad  det  var  —  fik  mig  til  at  tro,  at  jeg  havde  slugt  ex- 
ploderende  Dynamit;  senere  hen  fik  jeg  i  Mexiko,  i  Chihua- 

hua,  Dorango  og  Coahuila  saa  meget  serveret  deraf,  at  jeg 
i  Mangel  af  andre  Næringsmidler  blev  nødt  til  at  vænne 
mig  til  det.  —  En  anden  Nationalret  hos  Zunflndianerne  er 
ristede  Græshopper.  Disse  Smaafyre  blev  ved  Solopgang 
fangne  i  Tusindvis  og  kastede  i  koldt  Vand,  hvori  de  stod 
Natten  over;  næste  Morgen  blev  de  ristede  over  Ilden  i 
et  Lerkar  under  stadig  Omrøring,  ligesom  man  brænder 
Bønner.  Dette  er  de  store,  fede  Græshopper,  som  mangt 
et  Aar  falder  som  hele  Skyer  ned  over  Nebraskas  og  Kan- 
sas' Marker  og  ødelægger  og  opæder  samtlige  Staters 
Kornhøst  indtil  det  sidste  Straa;  i  de  senere  Aar  er  de 
iøvrigt  blevne  sjældnere. 

Zunifamiliernes  Liv  er  i  høj  Grad  ømt  og  patriarkalsk. 
Som  sagt  afholder  Zuniindianerne  sig  fra  Flerkoneri  —  de 
holder  af  deres  Hustruer  og  forguder  deres  Børn,  som  de 
aldrig  nogensinde  slaar.  Saalænge  Smaafyrene  er  Patte- 
børn, blive  de  indhyllede  i  et  Tæppe  og  leve  paa  Ryggen 
af  deres  Moder.  Saasnart  de  kan  løbe,  render  de  splitter- 
nøgne omkring  i  Landsbyen  og  leger  med  Kollegaer  og 
Hunde,  indtil  de  har  naaet  en  vis  Alder;  saa  faar  Jomfruen 
et  smukt  farvet,  stribet  Tæppe  paa  af  Størrelse  og  Form 
som  vore  Sengetæpper;  dette  lægges  behændig  fra  den 
venstre  Skulder  rundt  om  Livet  og  tilbage,  hvor  begge 
Ender  fastholdes  ved  et  Sølvspænde;  om  Sommeren  er- 
stattes dette  af  et  lettere  Stof,  som  hun  muligvis  allerede 
selv  har  vævet  sig.  Dette  Klædningsstykke  er  luftigt,  og 
det  lader  venstre  Side  og  Bryst  ubedækket.  Et  Bælte 
holder  Klædningsstykket  fast  sammen  om  Hofterne.  Læg- 
gene   omvikles    med    en    tilsyneladende    aldeles    indfiltret 

Mængde  af  hvide  Lærredsstrimler,  og  Fødderne  bedækkes 
af  bløde,  perlebesatte  Lædermokkasiner.  Det  tykke  sorte 
Haar  hænger  løst  om  det  i  Reglen  kjønne  Hoved.  Om 
Halsen  pranger  maaske  et  Halsbaand  af  smaa  Turkiser, 
thi  Zunierne  har  paa  deres  Reservation  nogle  Turkisminer, 
og  om  Armene  blinker  undertiden  Sølvringe.  Drengene 
bærer  et  lignende  Tæppe,  men  Bandagen  omkring  Læggene 
falder  her  bort,  og  i  Stedet  herfor  bærer  de  »Leggings«, 
det  vil  sige  et  Par  fuldstændig  adskilte  Læderbuxer  med 
Læderremme  ved  Siderne.  Fødderne  bedækkes  ligeledes 
af  Mokkasiner. 

Den  eneste  Last,  som  de  snaksomme  Zunier  i  de  lange 
Vintermaaneder  hengive  sig  til,  er  Spil,  om  det  er  med 
Kort,  Sten  eller  Smaapinde,  er  dem  ligegyldigt.  Ellers  be- 
staar  deres  eneste  Tidsfordriv  af  deres  hemmelighedsfulde 
Andagtsøvelser.  De  har,  som  bemærket,  den  allerstørste 
Respekt  for  den  katholske  Religion,  men  de  mangle  det 
vigtigste,  nemlig  Troen.  De  hengive  sig  endnu  bestandig 
til  Afgudsdyrkelse  og  har  et  Utal  af  hemmelige  Præste- 
skaber og  Foreninger,  som  i  deres  mørke,  underjordiske 
Virksomhed  næsten  minde  om  de  ægyptiske  Præsters.  De 
ære  hovedsagelig  sex  Guder  ved  Siden  af  et  Utal  af  lavere 
Guder,  Heroer  og  Halvguder,  der  er  beslægtede  med  deres 
Forfædre  o.  s.  v.  Som  Følge  heraf  gives  der  ogsaa  i  Zuni 
sex  Estufaer,  hine  underjordiske  Afgudstempler,  i  hvilke 
Hedningedanse  og  Ceremonier  blive  udførte.  Hoved- 
guden er  Solguden,  dog  er  han  delvis  afhængig  af  Havets 
Gud.  En  tredje  Hovedgud  er,  ejendommeligt  nok,  Guden 
for  de  menneskelige  Livsveje  eller  Forsynets  Gud,  om  hvem 

Zunierne  tro,  at  han  kjender  hver  enkelts  Fremtid,  ja  hans 
hemmeligste  Tanker.  Enhver  Gud  har  sit  eget  Præsteskab 
med  Overpræster,  Præster  og  Lægfolk,  som  hænge  sammen 
paa  alle  mulige  Maader. 

Estufas-  og  Afgudstemplet  er  udstyret  med  forskjellige 
fantastiske,  skrækkelig  udseende  Dyre-  og  Djævlemasker, 
Afgudsbilleder,  Altre  og  evige  lldbaal,  og  flere  Gange  om 
Aaret  bliver  der  af  de  enkelte  Præsteskaber  afholdt  Maske- 
rader og  gyselige  Optog  til  Ære  for  vedkommende  Gud- 
dom. I  Moqui  bliver  endogsaa  opført  Danse  med  hundre 
der  af  levende  Slanger.  Hovedgjenstanden  for  Zuniernes 
Tilbedelse  er  Vandet,  thi  i  de  ugjæstfri,  afsides  Ørkener, 
i  hvilke  de  leve,  vilde  Kildernes  Indtørring  blive  deres 
Død.  De  paastaa,  at  Guderne  har  lært  dem,  at  alt  Vandet 
kommer  gjennem  Skyerne  fra  Havet,  og  at  de  maatte  bede 
til  Solguden,  for  at  han  skulde  bringe  Skyerne  fra  Havet. 
Og  alle  Bønner  var  da  resultatløse  uden  et  Offer  af  en 
Draabe  Havvand. 

Derfor  drog  for  Aarhundreder  siden  et  Antal  Høvdinger 
tvers  igjennem  Arizonas  og  KaHforniens  Ørkener  til  det 
Stille  Hav  og  bragte  nogle  Kar  fulde  af  Havvand  tilbage. 
For  faa  Aar  siden  var  de  sidste  Rester  nok  opbrugte,  og 
derfor  drog  en  Expedition  af  Høvdinger  til  Boston,  for  der 
under  alle  Slags  Ceremonier  at  fylde  de  gamle  Kar  igjen 
med  Havvand. 

Endogsaa  de  afdøde  skal  ikke  undvære  Vandet.  Zu- 
niernes Afdøde  blive  uden  Ligkiste  men  i  fuld  Beklædning 
puttet  ned  i  en  Grav,  som  bestaar  af  en  smal,  lodret,  om- 
trent 6  Fod  dyb  Skakt,  ved  hvis  underste  Ende  der  findes 

to  vandrette  Udhulinger.  Hovedet  bliver  skubbet  ind  i 
det  ene  og  Benene  i  det  andet  Hul  og  Liget  heldt  vold- 
somt over  med  Vand  af  alle  Slægtninge  og  Venner.  Ende- 
lig bliver  Graven  skovlet  til. 

Der  kunde  endnu  være  meget  interessant  at  fortælle 
om  det  ejendommelige  Folk  paa  Ny  Mexikos  ugjæstfri 
Højslette,  t.  Ex.  om  deres  Krigsvaner,  om  de  hos  dem 
forekommende  Pinsler  o.  s.  v.,  men  Pater  Ignacio  og  Gene- 
ral Sedgwick,  hvem  jeg  skylder  disse  Meddelelser,  var 
begge  blevne  trætte.  Vi  var  i  Sommerheden  flygtede  ind 
i  den  kølige  lille  Kirke,  og  da  vi  kom  ud  derfra,  var  det 
langt  hen  paa  Eftermiddagen.  Men  jeg  havde  i  Mellem- 
tiden udfyldt  en  Bog  med  Notitser  og  Tegninger.  Vi 
vendte  tilbage  til  Kaptejnen,  der  atter  husede  os  Natten 
over  paa  den  mest  gjæstfri  Maade  (dog  uden  at  traktere 
os  med  Græshopper).  Næste  Morgen  vendte  vi  vel  til 
Mode  og  ad  en  anden  Vej,  der  delvis  tillod  os  at  benytte 
Jernbanen,  tilbage  til  Isleta.  Morgenen  var  kølig,  Luften 
skarp  og  ren,  Generalen  og  jeg  sang  alle  de  gamle  Krigs- 
sange fra  den  amerikanske  Krig,  kun  Pater  Ignacio  var 
tavs  —  thi  alle  hans  Vinflasker  var  tømte. 


KINESERKVARTERET  I  SAN  FRANCISCO. 


V  i.  sad  paa  Terrassen  i  Cliffhouse  og  ventede  paa 
vor  Vogn,  der  skulde  kjøre  os  tilbage  til  San  Francisco 
gjennem  den  mageløse  Park  ved  »den  gyldne  Port«.  Solen 
var  ved  at  gaa  ned,  og  Stillehavets  langstrakte  Bølger  gav 
milevidt  Reflex  af  den  dalende  Ildkugles  gyldne  Straaler. 
Farallonernes  fjerne  Klippeøer  aftegnede  skarpt  deres  dri- 
stige Omrids  ude  i  Synskredsen.  Dybt  nedenunder  os  paa 
Kystens  Klipper  og  Stene  tumlede  der  sig  hundreder  af 
legende  Sælhunde,  og  adskillige  Klippeflader  var  aldeles 
bedækkede  med  disse  uformelige  Dyr.  Med  dump  Drønen 
slog  den  aldrig  hvilende  Brændings  Bølger  ind  imod  de 
Klipper,  paa  hvis  Afsats  vi  sad. 

Paa  deres  Vej  med  »den  sorte  Strøm«  hidover  fra 
Kina  og  Japan  stødte  de  hernede  under  vore  Fødder  for 
første  Gang  paa  Modstand  og  bragte  Hilsen  med  sig  ovre 
fra  Mongolernes  fjerne  Land. 

»Mongolernes  Land?  Er  Kalifornien  da  ikke  ogsaa  et 
Mongol-Land  ?»  varder  en  af  vort  Selskab,  der  bemærkede. 
Dermed  var  Samtalen  kommet  ind  paa  Kineserne;  det  ene 

Ord  tog  det  andet,  og  da  vi  omsider  steg  til  Vogns  for  at 
vende  tilbage  til  San  Francisco,  var  det  en  afgjort  Sag,  at 
vi  skulde  tilbringe  Natten  hos  Mongolerne  i  Kaliforniens 
Hovedstad. 

To  Timer  efter  betraadte  vi,  ledsagede  af  et  Medlem 
af  det  hemmelige  Politi,  »det  himmelske  Rige« s  smudsige 
Gader.  Endnu  bedre  vilde  den  kinesiske  Betegnelse  »det 
midterste  Rige«  passe,  thi  den  af  35,000  Sjæle  bestaaende 
Kineserkoloni  i  San  Francisco  har  sit  Sæde  hovedsagelig  i 
Hjertet  af  Staden,  omgivet  af  de  smukkeste  og  største 
Samfærdselsgader.  Den  støder  næsten  lige  umiddelbart  op 
til  disse,  saa  at  man  saa  at  sige  med  et  eneste  Skridt  gaar 
over  det  Stille  Hav  og  umiddelbart  fra  Guldlandets  Hoved- 
stad træder  ind  i  Kantons  eller  Hongkongs  Gader.  Et 
Skridt  er  nok  til  at  bringe  os  fra  det  fjerneste  Vesten  til 
det  fjerneste  Østen,  et  Skridt  fra  Fremtidens  Land  ind  i 
Fortidens.  Paa  dette  sjældent  skjønne,  af  Himlen  saa  rigt 
udstyrede  Land  ved  Kaliforniens  gyldne  Port,  her  mødes 
Amerika  med  Kina,  som  om  ikke  det  største  Hav  i  Verden, 
som  om  ikke  Aartusender  laa  imellem. 

Dette  fremmede  og  frastødende  Element  sidder  her 
og  har  bidt  sig  fast  ligesom  Rotterne  i  et  Skib-  thi  Ki- 
neserne har  ikke  i  San  Francisco  bygget  deres  egne  Huse 
med  de  ejendommelige,  svajede  Tage,  Verandaer,  smaa 
Taarne  og  Dragehoveder  allevegne,  men  de  er  trængte  ind 
i  de  moderne  Huse,  i  de  Hvides  store  Paladser  og  har 
omdannet  disse  til  deres  eget  Brug,  en  Omstændighed,  dér 
virker  mere  sørgelig  og  mere  gribende,  end  om  Kineserne 
i  San  Francisco  havde  deres  egne,  karakteristiske  Smaahuse. 

Det  er  Kvarterer  af  den  mest  modsatte  Bygningsstil,  som 
de  har  erobret.  De  nye,  smukke  Anlæg  og  retlinjede 
Gadenet  afbrydes  aldeles  ikke  i  Kineserkvarteret.  De  samme 
Gader,  som  ellers  paa  begge  Sider  er  bebyggede  med  de 
Hvides  elegante  Beboelses-  og  Forretningshuse,  vise  lige 
med  ét  fra  det  ene  Gadehjørne  til  det  andet  en  fuldstændig 
kinesisk  Karakter.  Den  hvide  Civilisation  er  overmalet,  lige- 
frem druknet  i  den  kinesiske.  De  høje  Huse  i  gothisk 
eller  romansk  Bygningsstil  er  bedækkede  med  brogede 
vSkilte,  paa  hvilke  der  pranger  røde  eller  forgyldte  kinesiske 
Skrifttegn;  paa  de  moderne  Bjælker  eller  de  udbyggede 
Verandaer  hænger  der  kinesiske  Lygter  af  alle  Størrelser 
og  Farver,  og  de  samme  Butiker,  hvor  tidligere  smukke, 
unge  Damer  solgte  parisiske  Modeartikler,  eller  hvor 
»Schmidt,  Brown  &Co.«  drev  deres  Vexellerforretning,  dér 
lure  nu  skjævøjede,  langpiskede,  bebrillede  Kinesere,  og 
skyde  knirkende  de  sorte  Knapper  paa  Regnebrædterne 
frem  og  tilbage  eller  male  med  Penselen  mærkelige  Skrift- 
tegn paa  Papirsstrimler  i  de  af  Papirslygter  oplyste  Butiks- 
vinduer, hvor  alle  Slags  mongolske  Kræmmere  udstille  un- 
derlige Klædningsstykker,  Sandaler,  mærkværdige  Kunst- 
gjenstande  af  enhver  Slags,  Værktøj  og  Husgeraad  —  alt 
direkte  importeret  fra  Kina.  Ikke  en  eneste  Gjenstand  er 
af  amerikansk  Oprindelse.  I  Gaderne  staa  i  Grupper  de 
modbydeUge  Skikkelser  med  deres  overmalede  Ansigter  og 
smaa  sorte  Kalotter  paa  det  glatragede  Hoved,  fra  hvilket 
der  kun  hænger  en  lang  Pisk  ned  som  en  Rottehale  over 
den  mørkeblaa  Bluse;  mørkeblaa  Benklæder  slingre  om  de 
tynde    Ben,    og   de   hvide   Strømpefødder   er  stukne   ned  i 

høje,  korte  Sandaler.  Stille  og  geskjæftige  ile  andre  forbi 
os,  allesammen  skjægløse,  smudsige,  gule  og  magre  Fyre, 
den  ene  knapt  til  at  kjende  fra  den  anden.  Hverken 
Kvinder  eller  Børn  eller  gamle  Mænd  ser  man  i  dette  kali- 
forniske  Kantons  Gadeliv.  Ingen  Kvinder,  fordi  Kineserne 
ikke  her  grundlægge  noget  Hjem,  men  kun  komme  hertil 
for  at  tjene  Penge-,  ingen  Børn,  fordi  Kvinderne  mangle; 
ingen  gamle  Mænd,  fordi  Kineserne  bestandig  igjen  vende 
hjem,  saa  snart  de  har  deres  Skillinger  i  Lommen.  Ikke 
en  Gang  døde  vil  de  blive  i  det  Land,  som  har  hjulpet 
dem  til  Velstand,  thi  selv  Ligene  blive  pakkede  ned  og 
transporterede  tilbage  med  særlige  Dampskibe,  for  at  de 
kan  blive  sahge  i  Hjemmets  Jord.  Ingen  Kvinder.^  Jo, 
der  er  alligevel  nogle,  men  af  den  laveste  Slags.  Der  kom 
os  netop  i  Møde  et  Par  underlige  Væsener  i  fint  broderede 
Klæder,  vide  Pludderhoser,  brogede  Sommerfuglevinger  i 
Haaret  og  store  Porcellænsringe  om  Armene  og  Anklerne. 
Frække  Skikkelser  med  bemalede  Ansigter  og  udfordrende 
Optræden.  De  krydsede  den  Gade,  i  hvilken  vi  befandt 
os,  og  forsvandt  i  en  snæver  Sidegade,  der  syntes  at  være 
mørkere,  men  meget  mere  befærdet  end  selve  Hovedgaden. 
Vor  Fører  bød  os  følge  ham.  Hvilken  Elendighed  frembød 
der  sig  ikke  for  vore  Øjne  her  i  dette  Stræde.  Ligesom 
Rotterne  i  et  Skib  gnave  sig  deres  egne  Gjennemgange 
og  Smuthuller,  saaledes  havde  disse  Menneskerotter,  Ki- 
neserne, indrettet  de  Hvides  høje  Huse  efter  deres  eget 
Behov.  De  store  Portaabninger  var  alle  tilmurede  og  for- 
vandlede til  Lejligheder,  hver  enkelt  Etage  var  ved  et 
Trægulv  delt  i  to  Etager,  hvert  enkelt  af  de  Hvides  Værel- 

ser  delt  i  flere  Smaarum,  og  hvert  enkelt  af  disse  Smaarum 
indeholdt  4—6  Sovesteder.  Da  der  selvfølgelig  i  saadanne 
Huller  næppe  var  Plads  for  en  eneste  Seng  af  dem,  som 
vi  bruge,  saa  var  der  stillet  Køjer  op  ved  Væggen  aldeles 
som  i  Skibene  i  Folkenes  Lukafer.  Køjerne  var  i  to 
Etager,  og  mellem  dem  var  der  ikke  Plads  nok  til,  at  to 
Mennesker  kunde  slippe  forbi  hinanden.  Allerede  nede  fra 
Gaden  kunde  vi  se  disse  skrækkelige  Boliger,  der  var  stive 
af  Snavs,  thi  hist  og  her  var  Forhængene  skudte  til  Side 
fra  de  smaabitte,  helt  tilmurede  Vinduer,  og  de  elendige 
Oljelamper  gav  tilstrækkeligt  Lys  til  at  iagttage  disse  de 
skumleste  af  alle  Menneskeboliger. 

Gjennem  en  lang,  mørk  Gang,  saa  smal,  at  to  Per- 
soner næsten  ikke  kunde  slippe  forbi  hinanden,  førte  Op- 
dagelsesbetjenten  os  ind  i  et  saadant  Hus.  Det  havde  tid- 
ligere været  en  aaben,  lys  og  rummehg  Bolig,  men  nu  var 
det  ved  Kinesernes  Ombygning  blevet  forvandlet  til  en 
Labyrint  af  brede  Vægge,  Kamre,  mørke  Gange  og  Smaa- 
huUer,  i  hvilke  der  herskede  den  skrækkeligste  Atmosfære, 
og  i  hvilke  vi  uden  en  sikker  Fører  næppe  saa  snart  havde 
kunnet  finde  en  Udgang.  Dette  Hus,  der  kun  er  et  Ex- 
empel  blandt  hundreder  af  andre,  viste  sig  som  en  rumme- 
lig, luftig  Bikube,  i  hvilken  Bierne  havde  opbygget  deres 
Labyrinter  af  smaa,  snævre  Voxceller,  kun  at  her  var  alt 
klæbrigt  af  Smuds;  alt  drev  af  Fugtighed,  og  den  for- 
pestede Luft  gav  mig  et  lignende  Ildebefindende  som  det, 
jeg  havde  følt  i  de  af  døde  Flaggermus  opfyldte  Ægypter- 
grave  i  Djebel  Assasif.  Husenes  oprindelige  Indretning  var 
aldeles  ikke  til  at  kjende  igjen.    Trappegangen,  Værelserne 

Og  Vinduerne  var  forsvundne,  og  i  deres  Sted  var  der 
kommen  smaa  Celler,  adskilte  ved  Boder  og  smalle  Gange, 
medens  alle  Gulvene  knagede  og  bragede,  som  om  de 
skulde  styrte  sammen  under  os.  Stiger  førte  fra  den  ene 
Etage  til  den  anden;  selv  Gaardspladsen  var  forsvunden, 
thi  Kineserne  havde  klæbet  Celler  ligesom  Svalereder  op 
ad  Murene  og  kun  efterladt  saa  megen  Plads,  at  der  kunde 
sættes  en  Stige  op  til  de  øvre  Etager.  Resten  af  Pladsen 
blev  benyttet  til  Opbevaring  af  Urenlighed  af  enhver  Slags. 
I  de  enkelte  Etager  herskede  der  en  uhyre  Stilhed,  næsten 
som  i  en  Grav.  Opdageren  lukkede  flere  Døre  op  og 
kastede  Straalerne  fra  sin  Blændlygte  derind.  Den  gyse- 
ligste Stank  trængte  ud  til  os.  Var  det  Menneskeboliger, 
eller  var  det  Grave.?  v  Ved  hver  Væg  tre  katakombeagtige 
Celler,  den  ene  ovenover  den  anden  — ■  det  var  Køjer,  og 
saa  maaske  et  lille  Bord,  en  Kiste  eller  en  Kuffert,  paa 
Sovepladserne  en  Straasæk  eller  et  plettet  Tæppe,  stivt 
af  Snavs,  det  var  alt.  I  Mørket  kunde  vi  vel  hist  og  her 
gjenkjende  en  menneskelig  Skikkelse,  eller  ogsaa  kastedes 
Blændlygtens  skarpe  Lys  paa  en  Kinesers  bleggustne  An- 
sigt, hvis  Øjne  stirrede  os  forskrækkede  og  forundrede  i 
Møde,  som  om  han  var  vaagnet  fra  de  Døde,  som  om  vi 
havde  forstyrret  ham  i  Gravens  Ro;  men  Flertallet  af  Be- 
boerne i  disse  Huler  var  fraværende,  de  befandt  sig  endnu 
paa  Gaderne,  i  Fabrikerne,  i  Spillehusene  og  Opiumshulerne. 
hvoraf  Kineserkvarterert  kan  opvise  i  hundredevis. 

Grebne  af  Uhygge  og  Modbydelighed  forlod  vi  dette 
Hus,  som  maaske  kunde  tjene  V2  Tusinde  Kinesere  til  Bolig. 
En  værre  Forening  af  Snavs,  Ligegyldighed  og  Elendighed 

er  vel  i  det  hele  taget  ingen  Steder  før  truffet  i  menneske- 
lige Boliger,  og  dog  er  Beboerne  Kinesere,  som  eje 
deres  Kultur  og  blive  regnede  med  blandt  de  civiliserede 
Folk,  til  Forskjel  fra  Negere,  Indianere  og  Buskmænd,  men 
ingen  af  disse  Racer  har  blot  tilnærmelsesvis  saa  elendige 
Boliger  som  Kineserne  i  San  Francisco,  midt  i  en  af  de 
rigeste  og  skjønneste  Byer  i  Nordamerika. 

Og  dog  var  det,  som  vi  havde  set,  endnu  ikke  det 
værste!  Thi  førend  vi  endnu  havde  faaet  Tid  til  atter  at 
trække  Vejret  i  det  snævre  Stræde,  førte  Politimanden  os 
ned  i  en  Kjælderbeboelse,  hvis  forreste  Del  havde  Udgang 
til  Gaden  og  indeholdt  en  beskeden  Skoflikkerbod.  En 
gammel  Kineser,  den  eneste  Olding,  som  jeg  havde  set 
blandt  San  Franciscos  haarpisksmykkede  Beboere,  sad  midt 
i  det  lille  Rum,  der  ikke  var  synderlig  større  end  et  Skil- 
derhus, og  syede  paa  en  Sandal.  Bagved  ham  var  der  en 
Dør,  som  næsten  var  skjult  af  alle  Slags  gamle,  pjaltede 
Klæder.  Politimanden  lukkede  den  op  og  indbød  os  til  at 
følge  sig,  men  passe  paa,  hvor  vi  traadte,  da  det  gik  nedad. 
En  kold  Gravluft  slog  os  i  Møde,  idet  vi  steg  ned  ad  en 
klæbrig,  slidt  Stiges  Trin.  Ved  det  svage  Skær  fra  Politi- 
mandens Lygte  saa  vi  et  Kjælderhul  med  fugtige,  sorte 
Mure  uden  noget  andet  Vindue  eller  anden  Dør  end  den, 
gjennem  hvilken  vi  var  steget  ned.  Her  var  der  langs 
Væggen  sammentømret  Sengesteder,  og  her  boede  der 
ligeledes  Mennesker.  Vi  blev  grebne  af  Gysen  og  Rædsel. 
Var  det  muligt,  at  der  her  i  det  store,  fri  Amerika,  hvor 
endnu  Millioner  og  atter  Millioner  Tønder  Land  vente  paa 

Opdyrkning,    kunde   leve    Mennesker   sammenstuvede    som 
disse  Kinesere  her? 

Kjælderen  forekom  mig  som  en  Massebegravelse  med 
Kister  stablede  ovenpaa  hverandre.  —  Men  ikke  nok  her 
med.  Bagved  og  under  denne  Hule  befandt  der  sig  endnu 
en  anden  Kjælder,  altsaa  tre  Etager  under  Gadens  Niveau, 
og  ogsaa  her  boede  der  Mennesker.  Jeg  vilde  ikke  have 
troet  det  eller  anset  det  for  muhgt,  ja  ikke  en  Gang  stolet 
paa  mine  egne  Øjne,  hvis  ikke  Theodor  Kirchhoff,  den 
berømte  tysk- amerikanske  Forfatter,  og  Poul  Oeker,  den 
bekjendte  Skribent,  havde  været  mine  Ledsagere  paa  denne 
natlige  Expedition,  Mænd,  der  i  aarevis  har  levet  i  San 
Francisco  og  forlængst  har  været  bekjendt  med  de  skrække- 
lige Kjendsgjerninger,  der  var  nye  for  mig. 

Jeg  havde  allerede  den  Gang  faaet  en  saadan  Forsmag 
paa  det  natlige  Liv  i  Kineserkvarteret,  at  jeg  næsten  for- 
trød at  være  kommen  herhen.  Imidlertid  havde  vi  begivet 
os  hen  til  en  af  de  bedste  og  flotteste  Restaurationer  i 
Kineserbyen  og  tog  for  os  af  Retterne  ved  det  fuldstændig 
kinesiske  Aftensbord.  Befandt  jeg  mig  virkelig  i  Frisco 
(saaledes  hedder  Kaliforniens  Hovedstad  i  Folkemunde)  og 
ikke  i  Hongkong?  Talrige  brogede  Lygter  hang  ned  fra 
blomstersmykkede  Verandaer.  I  de  klart  oplyste,  af  For- 
gyldning og  underlige  Zirater  smykkede  Værelser  er  der  i 
alle  Etager  anbragt  Gallerier,  fra  hvilke  der  fører  Døre  ind 
til  mindre  Kabinetter,  der  alle  er  udstyrede  i  den  reneste 
kinesiske  Stil.  Overalt  en  udsøgt  Pragt,  der  var  mig  endnu 
mere  paafaldende  efter  den  grænseløse  Elendighed,  som 
jeg  lige  for  nylig  havde  haft  Lejlighed  til  at  iagttage.    Ved 

enkelte  Smaåborde  sad  der  Gjæster  med  lange  Piske,  der 
øjensynlig  hørte  til  de  højere  Stænder.  Behændig  tumlede 
de  med  deres  Træpinde  og  fortærede  deres  Ris,  Hestekjød 
og  andre  Spiser,  hvortil  de  drak  The.  For  at  holde  denne 
sidste.  Kinesernes  Nationaldrik,  varm,  var  Thepotten  an- 
bragt i  et  polstret  Futeral  af  Straafletning,  medens  andre 
havde  en  Slags  Selvkoger  staaende  foran  sig. 

En  kinesisk  Opvarter  bragte  os  alle  Slags  ret  vel 
smagende  Kjød-  og  Fiskeragouter,  men  Oxekjød  var  der 
intet  af.  Dette  falder  ikke  i  Kinesernes  Smag,  og  de  tro, 
at  Nydelsen  deraf  bringer  Ulykke  med  sig.  Jeg  lagde 
Mærke  til,  at  Opvarteren,  før  han  kom  hen  til  os,  løste 
sin  lange,  om  Hovedet  vundne,  Haarpisk  op  og  lod  den 
falde  ned  ad  Ryggen.  Dette  er  et  Tegn  paa  Agtelse,  om- 
trent som  man  hos  os  tager  sin  Hat  af,  saa  at  vor  sæd- 
vanlige Talemaade:  »Med  Hatten  i  Haanden«  i  Kina  maa 
lyde  noget  anderledes. 

Da  vi  traadte  ud  paa  Gaden,  var  Røret  her  om  muligt 
endnu  stærkere  end  før.  Alle  Butiker  var  endnu  aabne.  I 
Passagerne  og  langs  med  Husene  stod  endnu  Gadesælgerne 
for  ved  smaa  Oljelampers  svage  Skin  at  sælge  alle  Slags 
Levnedsmidler  —  smaa  Fisk,  Pølser,  der  ikke  er  større 
end  Orme,  lysegule  Kager,  Tærter  med  Kjød  og  Grøn- 
sager —  alt  af  et  modbydeligt  Udseende,  desuden  en 
mærkelig  Sort  Nødder  og  halvraadden  Frugt.  De  blege, 
gustne  Sønner  fra  det  himmelske  Rige  pruttede  og  skreg 
omkap  med  de  Handlende,  for  om  mulig  endnu  at  spare 
en  Cent  i  Betaling  for  deres  Aftensmad,  et  Maaltid,  der 
dog  kun  koster  faa  Cents. 

Ved  Siden  af  dem  røbede  en  lille  Ramme  af  fire 
grønne  Stokke  med  røde  Knapper,  at  her  fandtes  en  Bar- 
berstue.  Jeg  saa  ind  i  den  klart  oplyste  Stue  og  kunde 
her  nøje  iagttage,  hvorledes  hele  Hovedragningen  gik  for 
sig.  Behændigt  gled  den  korte,  trekantede  Barberkniv, 
ført  af  Barberens  sikre  Haand,  hen  over  Mongolens  Pande- 
skal, saa  at  den  snart  var  saa  glat  og  glinsende  som  en 
Billardkugle.  Derpaa  blev  det  paa  Issen  voxende  lange 
Haar  delt  i  tre  Dele  og  flettet,  og  ved  Indfletning  af  falske 
Bestanddele  forlænget  næsten  helt  ned  til  Jorden.  Ved 
Hjælp  af  en  lille  Tang  rev  Barberen  nu  de  smaa  Haar  ud 
af  Næse  og  Ører  paa  sit  taalmodige  Offer  og  udsprøjtede 
disse  sidste  omhyggeligt  med  lunkent  Vand. 

I  Kjælderen  ved  Siden  af  rullede  ved  et  elendigt, 
osende  Lys  en  Mængde  fattige  Kinesere  Cigarer.  I  nogle 
andre  blev  der  lavet  Tøfler,  et  tredje  Sted  ved  Hjælp  af 
Symaskiner  syet  Klæder,  altsammen  Arbejder,  som  de  ud- 
førte for  hvide  Kunder.  Et  Par  Skridt  længere  henne 
naaede  vi  et  af  de  talrige  Afgudstempler,  som  efter  deres 
ydre  Udseende  næppe  er  til  at  skjelne  fra  Restaurationerne 
og  Teatrene.  De  samme  brogede  Lygter,  de  samme  med 
kinesiske  Skrifttegn  overmalede  Skilte  paa  Balkonen.  End- 
skjønt  det  var  langt  hen  paa  Natten,  stod  Dørfløjene  dog 
endnu  vidt  aabne,  og  i  Templets  Indre  brændte  talrige 
Voxlys  og  Oljelamper.  Paa  den  op  til  første  Sal  førende 
Trappe  stod  en  fyldt  Thekjedel  med  smaa  Skaale  til  fri 
Afbenyttelse  for  dem,  der  besøgte  Templet.  Foroven  stod 
der  i  en  stor  Sal  et  med  Guld  og  broget  Krimskrams  over- 
læsset Alter  med   mærkeligt  udseende  Gudebilleder,   foran 

hvilke  der  paa  Skaale  laa  adskillige  Levnedsmidler,  Offer- 
gaver for  at  tilkjøbe  sig  vedkommende  Guders  Gunst.  Paa 
begge  Sider  af  de  hæslige,  i  brogede  Dragter  prangende 
Gudebilleder  stod  der  Urner,  fyldte  med  Sand,  i  hvilke 
der  brændte  smaa  Sandeltræs  Pinde.  Just  som  vi  traadte 
ind,  gjorde  en  andægtig  Kineser  sin  »Kawtan«,  idet  han 
kastede  sig  ned  paa  Gulvet  og  berørte  det  tre  Gange  med 
sin  Pande. 

I  et  Hjørne  af  Salen  stod  der  en  Forhøjning  med  en 
kinesisk  Gongong  med  sin  Klokke  underneden,  thi  under- 
tiden er  Guderne  faldne  i  Søvn  eller  bortrejste,  og  saa 
blive  de  ved  Trommeslag  og  Klokkeringning  gjort  opmærk- 
som paa  Besøgeren,  der  dog  stadig  stemmer  Guden  gunstig 
ved  Offergaver  af  enhver  Slags.  Guld,  Klæder  o.  s.  v.  blive 
kun  ofrede  symbolsk,  idet  Kineserne  opbrænde  Papirstrim- 
ler, forsynede  rned  dertil  svarende  Inskriptioner,  paa  et 
Guldbækken,  der  findes  i  ethvert  Tempel. 

Den  modbydelige  Kavaler  med  den  lange,  helt  ned 
paa  Brystet  hængende  Knebelsbart,  som  stod  midt  paa 
Alteret,  var  efter  en  tilstedeværende  Kinesers  venskabelige 
Meddelelser  »KvanTai«,  Krigsguden,  det  himmelske  Riges 
Mars,  en  af  de  populæreste  kinesiske  Guder.  Ved  Siden 
af  ham  sad  under  Baldakinen  »Wah  Tah«,  Lægemidlernes 
Gud,  og  »Tsoi  Pak  Shing  Kvan«,  Rigdommens  Gud,  der 
øjensynlig  var  endnu  mere  afholdt  og  søgt  end  Mars,  thi 
for  hans  Fødder  laa  utallige  Amuletter  og  smaa  Bambus- 
tavler, bedækkede  med  Inskriptioner.  Under  vort  Besøg 
var  der  kun  faa  andægtige  til  Stede,  og  de  syntes  aldeles 
ikke    at  lade   sig    forstyrre   af   vor    Nærværelse.     Muligvis 

var  Guderne  heller  ikke  hjemme,  thi  de  Tilstedeværende 
snakkede  højt  indbyrdes,  lo  og  drak  The. 

Jeg  havde  allerede  udtalt  Frygt  for,  at  vor  Spaseretur 
gjennem  Kineserbyen  vilde  bringe  os  for  sent  til  » Theåtre 
royal«,  et  af  de  to  kinesiske  Teatre,  men  mine  Ledsagere 
beroligede  mig.  Forestillingerne  vare  til  KL  3  om  Mor- 
genen og  bHve  undertiden  endogsaa  fortsat  flere  Aftener  i 
Træk.  —  Snart  havde  vi  naaet  Teatret,  men  i  Stedet  for 
at  gaa  ned  paa  Tilskuerpladsen,  førte  Politimanden  os  igjen- 
nem  lange,  smalle,  ildelugtende  underjordiske  Gange,  Trappe 
op  og  Trappe  ned  ind  paa  Skuepladsen.  Stykket  var  i 
fuld  Gang,  hvad  der  dog  ikke  forhindrede  vor  Fører  i  gjen- 
nem en  Dør  at  træde  direkte  ind  paa  Scenen  midt  imellem 
Skuespillerne. 

Vi  fulgte  efter  og  tog  Plads  paa  den  ene  Side  af  Scenen 
paa  nogle  Stole,  som  en  Kineser  beredvillig  bragte  os. 

Paa  den  store  Tilskuerplads  i  det  helt  efter  europæisk 
Mønster  opførte  Teater  sad  Kineserne  tæt  sammen.  Hoved 
ved  Hoved,  Pisk  ved  Pisk,  men  ingen  syntes  at  bekymre 
sig  om  os  fremmede  Gjæster.  Kun  Kvinderne,  der  sad 
afsondrede  fra  Mændene  paa  den  ene  Side  i  første  Række, 
mønstrede  os  nysgjerrig  og  gjorde  deres  Bemærkninger. 
Skuepladsen,  paa  hvilken  vi  befandt  os,  viste  ikke  nogen 
som  helst  Dekoration,  Kulisser,  Møbler  eller  den  Slags. 
Ved  den  brogetmalede  Væg  i  Baggrunden  sad  der  med 
korslagte  Ben  omtrent  en  halv  Snes  Musikanter,  som  gjorde 
et  øresønderrivende  Spektakel  med  deres  Bækkener,  Trom- 
mer, Fløjter  og  Strengeinstrumenter.  Kapelmesteren  ham- 
rede løs  paa  en  Tromme  med  to   Elfenbensstokke  og  slog 

saaledes  Takt.  Alle,  endogsaa  Blæserne,  røg,  og  det  var 
kosteligt  at  se  den  langpiskede  Violinspillers  Anstrængelser 
for  at  beholde  sin  lange  Pibe  i  Munden,  medens  han  gned 
paa  Strengene. 

Hvad  der  blev  spillet,  om  det  var  Opera  eller  Skue- 
spil, var  os  umuligt  at  forstaa.  Mig  forekom  det  en  for- 
færdelig Farce,  nogle  barbariske  Løjer,  der  ikke  var  meget 
forskjellige  fra  Kannibalernes  Danse  eller  Indianernes  Krigs- 
dans. Hvert  Øjeblik  kom  der  en  Skuespiller,  indhyllet  i 
mærkelige,  brogede  Klæder,  med  Ansigtet  malet  i  alle 
Regnbuens  Farver,  ind  paa  Scenen  ad  den  ene  Dør,  skreg, 
galede  og  dansede  rundt  som  en  afsindig  og  rendte  der- 
efter ud  igjennem  den  anden  Dør.  Af  og  til  var  der  6 — lo 
af  disse  dæmoniske  Kunstnere  inde  paa  Scenen,  uden  at 
der  var  Spor  at  forstaa  af  deres  Kauderwelsk  eller  deres 
Grimacer  og  Lemmevridninger,  undtagen  at  der  i  Stykket 
blev  slaaet  en  ihjel.  Da  der  ikke  findes  noget  Fortæppe, 
der  medlidende  kunde  sænke  sig  over  den  Slags  gruelige 
Scener,  saa  blev  den  ulykkelige  i  Reglen  liggende  nogle 
Sekunder  ubevægelig,  rejste  sig  derpaa  og  løb  sin  Vej. 
Paa  Grund  af  Ansigternes  gyselige  Bemaling  kunde  vi  na- 
turligvis ikke  se,  hvilket  Kjøn  Fremstillerne  tilhørte,  men 
»Direktøren«,  som  senere  blev  forestillet  for  os,  og  som 
talte  lidt  Engelsk,  fortalte  os,  at  alle  Fruentimmerroller 
blev  spillede  af  Mandfolk,  der  iførte  sig  Fruentimmerklæder 
og  med  Falset  efterlignede  den  kvindelige  Stemme. 

Hvorledes  de  omtrent  tusinde  Tilskuere  i  mange  Timer 
i  Træk  kunde  finde  Behag  i  denne  gyselige  Skrigen  og 
disse   Grimacer,    det    var    os    absolut    uforstaaeligt.     Skue- 

spillernes  Opgave  syntes  at  være  at  yde  det  mest  utænke- 
lige i  Retning  af  Unaturlighed,  og  de  fordrejede  enhver 
Bevægelse,  ethvert  Ord,  ja  enhver  eneste  Lyd.  Imidlertid, 
saa  vidt  jeg  kunde  iagttage,  syntes  der  iblandt  Tilskuerne 
virkelig  at  herske  ualmindelig  Ligegyldighed  for  det  hele. 
Nogle  sov,  andre  passiarede  eller  røgte,  og  kun  naar  der 
kom  Akrobater  eller  Bajadser  ind  paa  Scenen,  var  Opmærk- 
somheden noget  livligere.  Saaledes  hengik  der  over  en 
Time,  og  jeg  ventede  endnu  bestandig  paa,  hvad  der  mulig 
kunde  komme:  paa  Slutningen  af  en  Akt,  et  Tableau  eller 
et  eller  andet  synligt  Højdepunkt  i  det  mærkelige,  fra- 
stødende Skuespil.  Luften  derinde  var  blevet  næsten  uud- 
holdelig. Vi  var  ganske  bedøvede  af  den  skrækkelige 
Larm  og  Skrigen,  af  Tobakslugt  og  Opium,  thi  bagved 
Skuepladsen  smøgede  et  Par  Skuespillere  deres  Opiums- 
piber.  Derfor  var  det  os  højst  velkomment,  da  Politi- 
manden stod  op  og  indbød  os  til  at  følge  ham.  Atter  gik 
Vejen  over  halsbrækkende  Trapper  og  gjennem  forpestede 
Gravgange  ned  paa  Gaden.  Det  var  nu  langt  over  Midnat, 
og  alligevel  herskede  der  endnu  en  ret  livlig  Færdsel.  Vin- 
duerne var  overalt  oplyste,  og  bestandig  sad  de  flittige 
Arbejdere  i  deres  Kjælderhuler  og  rullede  Cigarer,  bestan- 
dig bankede  og  syede  andre  paa  Sandaler,  og  endnu  be- 
standig brasede  Smaafisk  paa  Stegepander  hos  de  paa 
Kunder  lurende  Gadesælgere. 


Men    medens  en   Del  af  denne   mærkelige  Befolkning 
med  sand  Myreflid  passede  deres  Forretninger,  boltrede  en 

anden  Del  sig  i  de  værste  Lidenskaber,  og  da  vi,  førte  af 
en  kyndig  Haand,  betraadte  det  ene  efter  det  andet  af  de 
udvendig  saa  rolige  og  uskyldige  Huse,  saa  viste  der  sig 
for  os  de  skrækkeligste  Billeder  af  Elendighed  og  Usselhed, 
af  Lidenskaber  og  Laster. 

Umiddelbart  op  ad  et  Gudetempel  saa  vi  Indgangen 
til  et  Kjælderlokale,  ved  hvilket  der  lurede  en  Kineser. 
Uden  Modstand  lod  han  os  gaa  ind,  og  en  bedøvende  og 
sælsom  Lugt  slog  os  i  Møde.  I  de  slet  belyste,  forfærdelig 
hede  Rum  troede  jeg  først  igjen  at  se  en  af  de  allerede 
skildrede  Kineserboliger,  men  det  næste  Øjeblik  røbede 
for  mig,  at  vi  befandt  os  i  et  af  de  talrige  Opiumshelveder. 
Ved  Væggen  var  der  anbragt  Hylder  med  Sovesteder,  over 
hvilke  der  var  bredt  Dækkener  eller  skidne  Puder.  Nogle 
Smaaborde  ved  Siden  af  disse  Sovesteder,  og  paa  dem 
brændende  Lamper,  Opiumspiber  og  lange  Naale,  fuld- 
stændiggjorde Indretningen.  Netop  lige  overfor  mig  saa 
jeg  fra  en  halvmørk  Køje  to  feberglødende  Øjne  lyse  mig 
i  Møde,  som  uvilkaarlig  fængslede  og  tiltrak  mig.  Jeg 
traadte  nærmere  og  saa  en  halvt  afklædt,  ung,  velskabt 
Kineser  udstrakt  paa  det  usle  Leje.  Ved  Siden  af  ham 
laa  den  korte,  tykke  Opiumspibe  paa  Gulvet,  og  den  tomme 
Opiumskrukke  paa  Bordet  sagde  mig  Resten.  Hans  ejen- 
dommelige Blik  blev  ved  at  hefte  ved  mig,  og  dog  fore- 
kom det  mig,  at  han  slet  ikke  saa  mig.  Pludselig  sank 
hans  Hoved,  som  han  hidtil  havde  støttet  mod  sin  højre 
Haand,  tilbage  mod  Puden,  et  dybt  Suk,  en  Stønnen,  og 
saa  laa  han  ganske  stille  og  stiv.  —  I  Køjen  ved  Siden  af 
ham    laa  der  to    Røgere,    som   uden   at    give  Agt    paa   os 


391 

mekanisk  stoppede  deres  Piber  og  tog  dybe  Drag  af  den 
berusende  Røg  med  et  Udtryk  af  den  højeste  Henrykkelse 
i  deres  Ansigter.  3 — 4  lange  Drag,  og  Opiumen  var  ud- 
brændt. Strax  gav  de  sig  ivrig  til  at  forny  Stopningen. 
Staalnaalen  blev  dyppet  ned  i  Opiumskrukken,  den  derved 
klæbende  sirupsagtige  Substans  holdt  ind  i  Flammen,  saa 
at  den  knitrede  og  boblede.  Derpaa  rullede  de  den  bløde 
Masse  til  en  lille  Cylinder  paa  Kanten  af  Piben  og  anbragte 
den  i  den  snævre  Pibeaabning,  idet  de  atter  trak  Naalen 
tilbage.  Med  ubeskrivelig  Tavshed  og  uden  at  give  Agt 
paa  Omgivelserne,  som  om  vi  i  det  hele  taget  slet  ikke 
var  til  Stede,  satte  de  nu  Piben  til  Læberne. 

Paa  en  tredje  Brix  laa  der  ligeledes  to  Kinesere  hen- 
sunkne i  Opiumsrusens  Henrykkelse.  De  blege  Træk,  de 
aandsfraværende,  stirrende  og  dog  af  og  til  opblussende 
Øjne  og  det  salige  Udtryk  i  deres  Ansigter  fortalte  os,  at 
disse  Folk  for  en  ringe  Sum  af  omtrent  10  Cents  havde 
tilkjøbt  sig  jordisk  Lyksalighed.  For  nogle  faa  Cents 
skulde  de  glemme  deres  Livs  Elendighed  og  Usselhed  og 
tilbringe  et  Par  Timers  Tid  i  en  salig  Drømmetilstand  for 
saa  bagefter  at  vaagne  op  saa  meget  desto  elendigere. 
Dette  er  Opiumsnydelsens  Forbandelse,  at  den  efter  Rusen 
drager  en  saa  skrækkelig  Slaphed  med  sig,  og  at  man  i 
denne  Slaphed  ikke  higer  efter  noget  som  helst  saa  ind- 
trængende som  efter  atter  at  gjentage  Nydelsen. 

I  Begyndelsen  lempeligt  og  lidt  efter  lidt  stærkere, 
voxer  denne  Last,  saa  snart  den  har  fundet  en  Jordbund, 
sig  fastere  ind  i  Organismen.  Den  lammer  Viljen  og  Ener- 
gien, den  lænker  med  usynlige  Baand,  den  fængsler  Aanden 

som  en  usynlig  Sirene  og  slipper  aldrig  sit  Offer.  Ligesom 
en  Vampyr  bestandig  vender  tilbage  til  sit  første  Offer  for 
lidt  efter  lidt  at  suge  alt  dets  Blod,  saaledes  kommer 
Opiumsdjævelen  og  suger  Dag  for  Dag  paa  de  samme 
Livets  Kræfter. 

Dybt  rystede  forlod  vi  Opiumsbulen  for  at  gaa  til  en 
^ joint«',  det  vil  sige  et  Lokale  for  Opiumsrøgere,  som  bliver 
meget  besøgt  af  de  Hvide,  thi  hvor  strængt  end  Opiums- 
røgningen  er  forbudt  disse  sidste,  saa  findes  der  dog  alene 
i  San  Francisco  mange  Tusinde,  som  er  forfaldne  til  denne 
Last,  og  mange  Tusinde  i  de  andre  Byer  i  Unionen  — ■  ja, 
der  er  vel  knapt  en  eneste  større  By,  hvor  ikke  i  al  Hem- 
melighed en  eller  flere  af  den  Slags  ^joints«  florerer. 

Politimanden  fulgte  os  ikke  herind,  thi  Friscopolitiets 
Samvittighed  er  meget  elastisk.  Det  vilde  jo  have  været 
hans  Pligt  at  drage  de  dér  tilstedeværende  Hvide  til  An- 
svar, men  saa  var  jo  Fornøjelsen  blevet  spoleret  for  os. 
Derfor  betraadte  vi  uden  hans  Ledsagelse  dette  Lokale,  i 
hvilket  de  allerede  skildrede  Optrin  gjentog  sig,  kun  under 
elegantere  Omgivelser.  Det  var  os  modbydeligt  at  iagttage 
disse  til  Opiumsdjævelen  hjemfaldne  Mennesker,  gamle  og 
unge,  alle  Samfundets  Lag,  som  laa  hen  i  bevidstløs  Til- 
stand. Luften  herinde,  Lokalets  Indretning  og  Røgerne, 
alt  mindede  mig  om  de  Værelser  i  de  tyrkiske  Bade,  hvor 
der  efter  Badet  bliver  holdt  Siesta.  Det  er  de  samme 
trætte,  halvt  afklædte  Mennesker,  den  samme  Ro  og  Stil- 
hed, kun  at  der  paa  det  lille  Bord  ved  Siden  af  Sofaen  i 
Stedet  for  Kaffe  og  Cigaretter  bliver   budt  Opium.     Ogsaa 

til  os  kom  der  en  Opvarter  med  det  Spørgsmaal,  om  vi 
ønskede  en  Pibe. 

Da  vi  atter  forlod  Lokalet  og  gik  ned  ad  Trappen, 
gled  to  kvindelige  Skikkelser  hurtig  forbi  os.  Deres  Klæde- 
dragt røbede,  at  det  var  hvide  Kvinder,  og  deres  lette, 
raske  Bevægelser,  at  de  maatte  være  unge.  Var  Opiums- 
hulen  ogsaa  deres  Maal.?  Ilede  ogsaa  de  Fordærvelsen  i 
Møde.?*  Politimanden  fortalte  os,  at  af  Opiumsrøgerne  i 
San  Francisco  var  ganske  sikkert  en  Tredjedel  Kvinder, 
ikke  blot  faldne  Kvinder,  men  ogsaa  Damer  af  det  bedste 
Selskab,  og  at  dette  ikke  blot  var  Tilfældet  i  Kalifornien, 
men  ogsaa  i  New- York  og  Filadelfia. 

Vi  var  nu  naaet  til  en  af  de  hundreder  af  Spillebuler, 
i  hvilke  talrige  Kinesere  ofte  tilbringe  deres  Nætter  ved 
Spil.  En  søvnig  Fyr,  der  sad  ved  den  aabne  Dør,  trak 
rask  i  en  Snor,  saa  at  Døren  faldt  i  Laas  foran  os.  Først 
efter  lang  Parlamenteren  gik  den  atter  op;  vi  traadte  ind 
i  en  lang  Gang,  ved  hvis  ene  Ende  en  anden  Dør  først 
blev  lukket  op  efter  gjentagen  Banken.  Nu  befandt  vi  os 
i  et  rummeligt  Værelse  med  et  stort,  firkantet  Bord  midt 
i  Værelset  og  Stole  rundt  omkring,  men  der  var  ikke  en 
Sjæl  til  Stede.  Spillerne  var  flygtede  paa  Portnerens  Sig- 
nal uden  at  efterlade  noget  som  helst,  undtagen  en  lille 
Bunke  Bønner  og  en  Træskaal  paa  Bordet. 

»Aa,  de  har  igjen  spillet  »Fantam««,  sagde  Politimanden 
og  forklarede  os  derpaa  Spillet,  maaske  det  mest  populære 
af  de  kinesiske  Hasardspil.  Spillerne  sidde  i  Grupper  ved 
de  fire  med  i,  2,  3,  4  betegnede  Sider  af  Bordet  og 
vædde  paa  en  eller  anden  Side,    det  vil   sige  paa  et  af  de 

fire  Numre.  Er  Væddemaalet  nu  sluttet,  saa  bliver  de  Par 
Haandfulde  Bønner,  som  laa  skjulte  under  en  Skaal  midt 
paa  Bordet,  optalte,  og  det  altid  fire  og  fire.  Til  Slutning 
bliver  der  saa  enten  i ,  2  eller  3  Bønner  tilbage,  og  i  Hen- 
hold dertil  har  enten  i-,  2-  eller  3-Siden  af  Bordet  vundet. 
Er  der  ikke  en  eneste  Bønne  tilovers,  saa  er  4-Siden  den 
vindende. 

Vi  forsøgte  vor  Lykke  i  andre  Spillehuse,  som  alle 
gjenkjendes  paa  et  hvidt  Tegn.  I  mange  blev  vi  uden 
videre  indladte,  og  Kineserne  lod  sig  ikke  en  Gang  ved 
vor  Førers  Nærværelse  bringe  ud  af  Fatning,  thi  mange  af 
dem,  der  eje  Spillehuse,  spille  under  Dække  med  Politi- 
mændene, og  det  synes  at  være  en  ret  indbringende  For- 
retning at  være  Medlem  af  San  Franciscos  Politi.  I  alle 
Lokaler  blev  der  drukket  The  og  »Gingerbeer«  (Ingefærøl) 
og  røget  —  men  intet  Steds  saa  vi  nogen  beruset.  Al 
den  Energi,  hvorover  Kineserne  i  det  hele  taget  raade, 
synes  de  at  sætte  ind  paa  Spillet.  Om  det  er  Domino, 
Skak  eller  Kort,  saa  sætte  de  ofte  deres  hele  Ejendom  ind 
derpaa,  vinde  eller  tabe  alt.  De  har  utallige  Slags  Spil, 
endogsaa  Poesien  bliver  draget  med  herind,  idet  Indehave- 
ren af  visse  Bambustavler  skal  gjætte  et  manglende  Ord 
i  et  dertil  optegnet  Vers.  Ja,  de  har  endog  en  særegen 
Gud  for  Spillet,  en  rigtig  forsoldet  Fyr,  der  sidder  i  et 
Tempel  paa  en  Trone  og  har  et  Spil  Kort  siddende  i  sin 
om  Hovedet  viklede  Pisk.  Ham  anraaber  man  om  Bistand 
og  ham  anraaber  man  med  væ*rdifulde  Ofre,  og  i  den  ki- 
nesiske Gudefamilie  er  han  aabenbart  en  af  Spidserne. 

Vi  var  ikke  saa  lidt  trætte  og  tunge  i  Hovedet,  da  vi 
ved  næste  Morgengry  atter  vendte  tilbage  fra  Kina  til  Kali- 
fornien,  idet  vi  fra  Duponstreet  igjen  drog  over  til  de 
Hvides  By.  Her  begyndte  alt  at  komme  i  Bevægelse, 
Vogne  med  Grønsager  og  Fisk  kom  rullende  for  at  kjøre 
hen  paa  Markedspladsen,  og  San  Franciscos  Dagværk  var 
lige  begyndt.  Men  vi  tog  ikke  Del  deri,  vi  søgte  hjem, 
hver  til  sit  Leje.  Og  da  jeg  sent  op  paa  Dagen  vaagnede, 
følte  jeg  mig  træt  og  tung,  som  om  jeg  havde  en  Opiums- 
rus  bagved  mig;  men  de  Billeder,  som  da  dukkede  op  for 
min  Erindring  om  den  forløbne  Nat,  det  var  ikke  Opiums- 
rusens  henrivende  Salighedsdrømme,  men  Billeder  af  en  os 
fremmed,  usympathetisk  og  frastødende  Races  Elendighed 
og  Forvorpenhed. 


ET  KALIFORNISK  BADESTED. 


Ligesom  det  i  det  gamle  Evropa  er  blevet  Skik  og 
Brug  blandt  fine  Folk  i  den  varme  Sommertid  at  drage  til 
Kysten  og  af  Hjertens  Lyst  boltre  sig  i  de  kølige,  salte 
Vover,  saaledes  gaar  det  ogsaa  derovre  i  Amerikas  fine 
Verden,  der  jo  i  saa  meget  efterligner  os  og  derved  bliver 
et  saa  levende  Exempel  paa  hine  store,  naturvidenskabelige 
Principer,  som  den  afdøde  Darwin  var  en  saa  veltalende 
Talsmand  for.  Fordi  Hertug  den  og  den.  Markise  A.  eller 
Grevinde  B.  rejser  til  Trouville  eller  til  Ostende,  saa  maa 
ogsaa  Mrs.  Jones,  Mrs.  Brown  og  Mrs.  Smith  have  deres 
Badesteder,  forsaavidt  disse  Damer  ovre  i  de  store  Stæder 
hinsides  Klippebjergene  tilhøre  det  gode  Selskab  og  ved 
deres  Millioners  Hjælp  er  blevne  Samfundets  Støtter.  De 
kaliforniske  Kyster  er  paa  mange  Steder  som  skabte  til 
Søbade,  og  derfor  er  der  ogsaa  indenfor  de  sidste  Aar- 
hundreder  opstaaet  tre  af  denne  Art :  Monterey,  Santa  Cruz 
og  Santa  Monica. 

Monterey  er  Kaliforniens  Dieppe  eller  Biarritz,  et  Sam- 
lingssted for  Aristokratiet  i  Guldlandet,   hint   Selskab,    som 

allerede  med  Stolthed  kan  se  tilbage  paa  et  Stamtræ  med 
i  alt  Fald  én  Ahne,  og  som  altsaa  kan  tale  om  sig  selv 
som  gammel  Adel.  Men  Santa  Monica  blev  først  anlagt 
for  faa  Aar  siden,  og  dets  Stamgjæster  er  mindre  fornemme 
og  mindre  fødte.  Santa  Monica's  Ry  er  endnu  ikke  naaet 
langt  ud  over  Kaliforniens  Grænser,  men  Livet  dér  er  der- 
for ikke  mindre  broget,  mindre  bevæget  eller  fornøjeligt 
end  hos  os. 

Stadens  Navn  giver  Anledning  til  at  formode,  at  den 
blev  grundlagt  af  Mexikanere  eller  maaske  endog  af  de 
spanske  Conquistadores  (Erobrere)  paa  Fernando  Cortes 
Tid.  I  alt  Fald  lyder  da  det  sidst  valgte  Helgennavn  mere 
romantisk  end  Brownsville  eller  Jones  City,  og  for  Ameri- 
kanerne, som  hige  efter  gammel  Afstamning  og  efter  di- 
rekte Slægtskab  med  middelalderlige  Helte,  for  dem  var 
disse  gammelspanske  Navne  højst  velkomne.  Men  Santa 
Monica  har  kun  meget  lidt  at  opvise  fra  Conquistadorernes 
Tid,  thi  det  blev  ikke  grundlagt  af  Cortes,  af  Pizzarro  eller 
Alvarado,  men  af  en  Mr.  Jones,  slet  og  ret  Jones,  og  vi 
kan  kun  lykønske  os  til,  at  Mr.  Jones  havde  den  gode 
Smag  ikke  at  berige  Geografien  med  endnu  et  Jones  City. 

Mr.  Jones  er  ligesom  Mr.  Mackay  en  af  Kaliforniens 
bekj endte  Sølvkonger.  Han  ejer  ligesaa  mange  Millioner 
som  nogen  Bankier  i  New- York  eller  Svineslagter  i  Chicago, 
og  hans  Indtægter  er  maaske  større  end  mangen  indisk 
Fyrstes.  Mr.  Jones  havde  en  syg  Broder,  og  paa  ægte 
Krøsusmaner  lod  han  paa  det  smukkeste  Sted  paa  Syd- 
Kaliforniens  Kyst  opføre  et  Palads  til  ham  med  et  saa 
luxuriøst    indrettet    Badested,    at  selv    Pengematadorerne  i 

New- York  ikke  en  Gang  har  det  saa  flot  i  Longbranch. 
Men  for  at  den  syge  Mr.  Jones  heller  ikke  skulde  lide 
under  Besværlighederne  ved  at  rejse  derhen  til  Vogns,  lod 
han  anlægge  en  28  Kilometer  lang  Jernbane,  som  førte  fra 
Los  Angeles  (Englene),  Syd-Kaliforniens  berømte  Hoved- 
stad, til  det  paa  Kysten  fremtryllede  Badested.  Mr.  Jones' 
Millioner  tillader  ham  jo  en  saadan  Luxus.  Han  behøvede 
kun  at  udstede  Befalinger  og  derpaa  i  amerikansk  Stil 
spørge:   ?>How  much  it  is?«^  (hvad  koster  det.?). 

Men  som  det  undertiden  gaar  ved  slige  Lejligheder, 
spillede  Knokkelmanden  Mr.  Jones  en  slem  Streg  og  af- 
hentede den  syge  Broder,  allerede  medens  han  var  paa 
Vejen  til  det  ny  Strandparadis.  De  allerede  udgivne  Mil- 
lioner vilde  nu  have  været  spildte.  Men  praktiske,  som  de 
amerikanske  MiUionærer  pleje  at  være,  kom  Mr.  Jones  paa 
den  Tanke  her  at  anlægge  et  offentligt  Badested.  Jern- 
banen, Badehotellet  og,  hvad  der  var  det  vigtigste,  Natur- 
forholdene var  jo  allerede  til  Stede  paa  Santa  Monica. 
Hvor  der  nu  boede  en  Mr.  Jones,  der  kunde  jo  ogsaa  Mr. 
Brown  og  Mr.  Smith  begive  sig  hen,  uden  at  synde  imod 
Hensynet  til  sine  Forfædre. 

Santa  Monica  voxede  og  er  maaske  nu  det  mest  yn- 
dede Badested  langs  den  ny  Verdens  Stillehavskyst,  men 
samtidig  ogsaa  Havnestaden  til  »Englenes  By«,  »Los 
Angeles«. 

Badestedets  Beliggenhed  er  saa  henrivende  som  vel 
mulig.  Sierra  Monica,  en  af  Udløberne  fra  den  mægtige 
Sierra  Nevada,  skyder  sine  stejle  Forbjerge  langt  over  imod 
Øst,  og   medens   den   omgiver  Stedet  med  sine   skarpt  af- 

skaarne,  takkede  og  flere  hundrede  Meter  høje  Tinder, 
falder  den  som  en  Klippemur  paa  omtrent  fyrretyve  Meters 
Højde  lodret  ned  v  imod  Havet.  Langs  dens  sønderrevne 
og  af  Bølgerne  udhulede  Fod  lader  Fjeldet  netop  Plads 
nok  tilbage  til  en  bred,  bekvem  Landevej  paa  omtrent  tyve 
Kilometers  Længde. 

Ovenpaa  denne  Klippemurs  nøgne  Tinde  ligger  Santa 
Monica,  den  ny  By,  som  er  anlagt  ganske  paa  amerikansk 
Maade  i  regelmæssige  Kvadrater  med  brede,  lige  Gader, 
overalt  indfattet  af  høje  Eucalypter  og  Pebertræer.  Rundt 
om  denne  den  mest  moderne  af  alle  kaliforniske  Byer 
finder  man  storartede  Parkanlæg,  friske,  grønne  Plæner, 
velpassede  Blomsterbede,  Orange-  og  Citronbusketter.  Og 
umiddelbart  langs  den  stejle  Klipperand  strækker  sig  den 
lange  Ocean  Avenue,  der  spiller  samme  Rolle  som  cliff- 
walk  i  det  engelske  Margate.  Og  hvor  kølig  er  ikke 
Brisen,  hvor  klar  er  ikke  Luften  og  hvor  maleriske  Om- 
givelserne paa  dette  henrivende  Sted.  Mod  Øst  ligger 
Sierraernes  lange,  snedækte  Kjæder,  mod  Vest  og  Syd 
dybt  nede  under  os  det  mægtige  Hav.  Langt  ude  i  Syns- 
kredsen og  mod  Vest  ser  man  Tvillingøerne  Santa  Barbaras 
og  Catilinas  skarpe  Omrids  —  disse  to  Smaaøer,  som  er 
dette  kaliforniske  Castellamares  Ischia  og  Capri.  Det  hele 
Sceneri  minder  i  Virkeligheden  meget  om  Syd-Italien:  den 
næsten  tropiske  Plantevæxt,  det  varme  Sollys,  Himlens 
dybe  Blaa  og  Luftens  Gjennemsigtighed  —  kun  er  Husenes 
Karakter  en  anden.  Endnu  for  faa  Aar  siden  gaves  her 
overhovedet  slet  ingen  Huse  men  kun  Bræddehytter  og 
Telte,  thi  den  Grund,    paa   hvilken  Staden  nu  staar,   er  en 

Del  af  den  uhyre  Præri,  som  i  en  Udstrækning  af  30,000 
Tdr.  Land  tilhører  vor  Krøsus,  Mr.  Jones,  og  er  bekjendt 
under  Navnet  ikke  »Jones  Ranch«,  men:  »Boka  de  Santa 
Monica  rancha«.  Imidlertid  er  der  med  den  for  Ameri- 
kanerne ejendommelige,  til  Hexeri  grænsende  Hast  blevet 
fuldført  en  hel  Række  store  Hoteller,  statelige  Bygninger 
og  kjønne  Villaer,  hvis  Udseende  ganske  vist  ikke  passer 
til  Palmer  og  Oranger,  men  netop  dette  giver  den  lille  By 
en  særegen  Ynde.  Paa  Balkonerne  og  i  de  blomster- 
smykkede Verandaer  hvile  skjønne  Kalifornierinder,  og  i 
Alleerne  er  der  en  livlig  Færdsel  af  elegante  Ryttere  og 
glimrende  Ekvipager. 

Ganske  vist  ligger  et  andet  Badested,  Santa  Cruz, 
nærmere  og  mere  bekvemt  for  »Friscoerne«  end  denne 
unge  RivaHnde  Santa  Monica;  men  hvilken  Betydning  har 
det  for  den  rige  Kalifornier,  som  i  det  mindste  én  Gang 
om  Aaret  aflægger  et  Besøg  i  Paris  eller  foretager  en  lille 
Afstikker  til  Italien;  hvad  bryder  han  sig  om  Afstanden? 
Derhos  er  Santa  Cruz  ikke  noget  egentligt  Badested,  thi 
det  ligger  tre  Kilometer  fra  Havet,  medens  Santa  Monica 
saa  at  sige  hgger  ved  Neptuns  Bryst.  Og  derfor  forøges 
Santa  Monicas  stadige  Gjæster  fra  Los  Angeles  ogsaa  med 
San  Franciscos  elegante  Skjønheder,  de  rige,  stolte  »Ha- 
cienderos«  fra  Syd-Kalifornien  med  deres  Familier,  ja  selv 
enkelte  Rigmænd  fra  Østen,  thi  Santa  Monica  har  forlængst 
opgivet  sit  kaliforniske  Inkognito. 

For  det  doUarjagende  Amerikas  nervøse  og  febrilske 
Samfund  er  dette  Badested  med  dets  evige  Sommer  et 
henrivende  Opholdssted.    Man  kan  stadig  høre  Brændingens 

evige  Sang,  og  saasnart  Badegjæsten  vaagner,  møder  hans 
Øje  den  endeløse  Vandflades  perlende  Skumkamme.  Fra 
Sengen  af  kan  han  nyde  det  vidunderlige  Skue.  Paa  selve 
Stranden  findes  der  et  storartet  Badehus  til  Enkelte-  og 
Bassinbade  og  dernæst  hele  Rækker  af  virkelig  luxuriøst 
indrettede  Toiletværelser.  I  hvert  enkelt  findes  der  et 
Styrtebadsapparat  med  fersk  Vand,  en  Indretning  til  Fod- 
bad, Spejl,  Tæppe  o.  s.  v.,  kort  sagt:  en  Komfort,  som 
man  forgjæves  sukker  efter  endog  i  Trouville  eller  Ostende, 
hvor  man  kunde  tage  det  fjerne  Santa  Monicas  Badeind- 
retninger til  Mønster.  Saaledes  findes  der  til  Exempel  i 
Badeanstalten  ved  Siden  af  de  almindelige  Søbade  ogsaa 
russiske  og  tyrkiske  Bade,  desuden  elegante  Saloner,  Læse- 
stuer og  Restaurationer,  og  hvad  der  i  Amerika  er  det  vid- 
underligste: alt  til  meget  billige  Priser.  Dette  gjælder  i 
det  hele  taget  ogsaa  om  Hotellerne.  Ja,  man  forstaar 
sikkerlig  at  leve  godt  derovre,  og  hvis  Santa  Monica  og 
Trouville  ikke  var  fjernet  12,000  Kilometer  fra  hinanden, 
saa  vilde  det  første  sikkert  blive  en  farlig  Konkurrent  for 
Frankrigs  elegante  Badesteder. 

I  én  Retning  er  Santa  Monica  enestaaende  mellem  de 
elegante  Badesteder,  man  kan  nemlig  i  de  nærliggende  Bjerge 
gaa  paa  Jagt  efter  Storvildt,  ja  endogsaa  Bjørne,  og  nede 
paa  Badepladsen  i  umiddelbar  Nærhed  af  de  Badende  kan 
man  paa  Medekrog  fange  vældige  Hajfisk.  Ganske  vist 
tilhøre  de  en  Art,  der,  som  Mr.  Jones  forsikrede,  ikke  er 
farlig  for  de  Badende.  Jeg  var  Øjenvidne  til  en  ung  to 
Meter  lang  Hajfisks  fortvivlede  Kamp-,  den  var  blevet 
hængende  paa  en  Fiskers  stærke  Krog.    Manden  stod  paa 

en  Dæmning  ved  Jernbanen.  Uhyret  piskede  og  tumlede 
saa  længe  i  de  af  dets  eget  Blod  farvede  Bølger,  indtil  det 
var  lykkedes  den  at  overbide  den  stærke  Snor  med  sine 
skarpe  Tænder  og  derpaa  atter  forsvinde  i  Dybet  med 
den  store  Krog  i  sit  Gab.  Et  Par  Dage  efter  lykkedes 
det  dog  allerede  en  ung  Badegjæst  ligeledes  med  Snøre 
at  fange  en  Jewfish,  som  vejede  tre  hundrede  og  tyve 
Pund  og  maalte  godt  tre  Alen. 

Som  man  ser  heraf,  trives  Sporten  udmærket  i  Santa 
Monica,  og  der  er  heller  ingen  Mangel  paa  Fisk,  som  kan 
spises.  Med  Undtagelse  af  disse  smaa  Excentriciteter,  be- 
væger Badelivet  ved  det  kaliforniske  Badested  sig  i  de 
samme  Spor  som  i  Longbranch,  Cape  May  eller  ethvert  af 
Øst-Amerikas  Badesteder,  hvor  de  moderne  Kvinder  vise 
sig  imødekommende  overfor  deres  Yankee-Tilbedere  og 
saa  vidt  mulig  søge  at  vise  deres  Skjønhed  frem  for  saa- 
ledes  at  fange  sig  en  Mand.  Til  hvilke  Toiletkunster,  ja, 
jeg  kunde  næsten  sige  til  hvilke  Balletkostumer,  de  saa 
tage  deres  Tilflugt,  er  jo  tilstrækkelig  bekjendt.  Men 
Santa  Monica  har  mangen  Ejendommelighed,  som  maaske 
ogsaa  hos  os  var  værd  at  efterligne.  Et  betydeligt  Antal 
af  Badegjæsterne  i  Santa  Monica  sky  Hotellerne  og  opslaa 
ganske  simpelt  deres  Telte,  hvor  det  behager  dem,  og 
jage  og  fiske  om  Morgenen  den  Føde,  som  de  behøve  i 
Løbet  af  Dagen,  og  som  de  spise  koldt.  Lidt  fra  Byen 
findes  nemlig  den  saakaldte  »Santa  Monica  Canon«,  en 
dyb,  bred,  af  Bjergstrømmene  udvasket  Slugt,  som  løber 
lige  ud  imod  Havet.  Her  er  der  hvert  Aar  i  Skyggen  af 
gamle,  høje  Sycomorer  og  Magnolier  opslaaet  i  hundredevis 

af  Telte,  hvis  Beboere  henleve  meget  idylliske  Dage.  Dér 
finder  man  ofte  en  sand  Feltlejr  af  Mexikanerinder  og  unge 
Kalifornierinder,  hvis  brogede  Liv  undertiden  erindrer  om 
de  bekjendte  amerikanske  ^^Camp  meetings«-.  Og  kan  i 
det  hele  taget  unge  Mennesker  ved  nogetsomhelst  fashion- 
abelt Badested  føle  sig  lykkeligere  og  henleve  en  mere 
romantisk  Tid  end  disse  250  moderne  Udgaver  af  *Paul 
og  Virginie«  i  Santa  Monica? 


26* 


SKOVØDELÆGGELSEN  I  AMERIKA. 


JLvet  er  bekjendt,  at  Nordamerika  ejer  Verdens  mest 
udbredte  Urskove.  Den  vestlige  Del  af  Kanada  alene  inde- 
holder mere  end  én  Mill.  Kvadratkilometer  Skove.  I  Be- 
gyndelsen af  dette  Aarhundrede  var  hele  Nordamerikas 
tempererede  ^ælte,  med  Undtagelse  af  Prærierne,  saa  godt 
som  én  eneste  Skov.  At  Skovene  ved  Koloniseringen 
delvis  maatte  bortryddes  for  at  levere  Gavntømmer  og 
Brænde  og  give  Plads  for  dyrkede  Marker,  Samfærdsels- 
Hnjer  og  Byer,  det  forstaar  sig  af  sig  selv.  Men  ingen 
kan  forestille  sig,  paa  hvilken  ganske  uforsvarlig,  vandalsk 
Maade  man  i  Amerika,  hvor  der  desværre  ikke  gives  Forst- 
væsen og  deslige,  omgaas  med  Skovene. 

Indenfor  Tidsrummet  fra  1865  til  1875,  altsaa  i  mindre 
end  ti  Aar,  blev  der  ikke  afbrændt  mindre  end  tolv  Mil- 
lioner Acres  Skov,  blot  for  at  gjøre  Plads  for  Agerbruget, 
uagtet  der  den  Gang  endnu  laa  mange  Millioner  Acres 
af  den  prægtigste  Prærijord  brak,  som  tillod  en  langt  let- 
tere Opdyrkelse  og  et  langt  større  Udbytte.  I  Aarene 
1875 — 1^7^  oversteg  Skovafsvidningen  sy v  Millioner  Acres, 

uden  at  medregne  hine  Millioner,  som  i  Idahos,  Montanas 
og  Oregons  Vildnisser  aarlig  afbrændes  ved  tilfældige  Aar- 
sager. 

Den  samlede  Rydning  af  Skovene  ved  Afsvidning  og 
Fældning  for  at  indvinde  Frø  og  Terpentin  andrager  hvert 
Aar  i  de  forenede  Stater  otte  Millioner  Acres,  hvilket  Tal 
i  de  sidste  Aar  er  steget  til  ti  Millioner.  Af  de  sex  og 
tyve,  øst  for  Klippebjergene  beliggende  Stater  i  Unionen 
(Sydstaterne  ikke  medregnede)  ejer  nuomstunder  kun  fire, 
nemlig  Wisconsin,  Michigan,  Maine  og  Minnesota  flere 
Træer,  end  de  selv  behøve.  Hvidgranen,  der  for  Tiden 
endnu  leverer  de  betydeligste  Mængder  af  Træ,  er  nu 
næsten  fuldstændig  indskrænket  til  de  tre  Stater:  Michigan, 
Minnesota  og  Wisconsin,  og  Efterspørgslen  efter  dette  Træ 
er  i  alle  Dele  af  de  forenede  Stater  saa  stærk,  at  det  hel- 
ler ikke  i  hine  Stater  vil  være  muligt  at  tilfredsstille  Be- 
gjæret  i  mere  end  sex  eller  syv  Aar  endnu. 

Da  i  tidligere  Tid  Ny  Englandsstaterne  skilte  sig  af 
med  deres  Granskove,  blev  der  dog  endnu  stadig  Skove 
nok  tilbage  i  New- York,  Pennsylvanien  og  Canada,  paa 
hvilke  man  saa  kunde  stole,  og  da  Turen  saa  ogsaa  kom 
til  disse  Stater,  stolede  de  paa  Skovene  i  Michigan,  men 
nu  er  Reserven  næsten  allerede  opbrugt,  og  selv  Kanada 
ser  sig  nødt  til  at  søge  Træleverancen  til  det  engelske 
Marked  i  Michigans  og  Wisconsins  Skove.  Og  naar  der 
ikke  snart  sker  noget  for  at  sætte  en  Grænse  for  denne 
vanvittige  Fælden  Træer,  saa  vil  der  inden  kort  Tid  ikke ' 
være  andet  tilbage   af  de  umaadelige,   amerikanske  Skove 

end  nogle  faa  Stumper,  som  kan  minde  Amerikanerne  om 
deres  Dumhed. 

Men  nu  opstaar  der  følgende  Spørgsmaal:  »Hvor  længe 
vil  det  vare,  før  Amerika  er  fuldstændig  blottet  for  Skove  ? 
Hvad  vil  Følgen  blive  af  denne  Skovløshed,  og  med  hvil- 
ket Formaal  samt  hvorfor  blive  Skovene  i  det  hele  taget 
ryddet  saaledes  »en  masse«?«  Man  tøver  formelig  med  at 
besvare  det  første  af  de  to  Spørgsmaal.  Amerika  vil  alt- 
for sent  indse,  hvor  vanvittigt  det  har  handlet  ved  paa  en 
saa  barbarisk  Maade  at  lade  sit  værdifuldeste  Naturprodukt 
bortødsles.  Endnu  er  det  ikke  for  sent  at  standse  og  for 
Fremtiden  strængt  at  forfølge  enhver  hensynslys  Fremfærd 
overfor  Skovene.  Men  hvis  det  varer  blot  nogle  ganske 
faa  Aar  endnu,  vil  saadanne  Love  overhovedet  intet  mere 
udrette.  For  at  opveje  de  ti  Millioner  Acres  Skove,  som 
nu  aarlig  bliver  ryddet,  kan  man  kun  pege  paa  de  ti 
tusinde  Acres  nye  Skove,  som  aarlig  komme  til  i  Præri- 
staterne  ved  Plantagerne. 

Staten  Wisconsin  alene  omhugger  alene  halvtresinds- 
tyve  tusinde  Acres  Skov  for  at  forsyne  sine  Nabostater, 
Nebraska  og  Kansas,  hvor  Indvandringen,  som  bekjendt, 
er  meget  betydelig,  med  Træ.  Ligesaa  meget  og  endnu 
mere  bliver  aarlig  fældet  i  Ny  Englandstaterne:  Maine  og 
New  Hampshire,  for  at  føres  som  Bygningstømmer  til  Chi- 
cago, New- York,  England  og  Frankrig.  Chicago  siges 
alene  at  forbruge  ti  tusinde  Acres  Skov  aarlig  —  Amerikas 
Jernbaner  udkræve  til  Afløsning  af  Sveller  og  til  nye  Skinner 
aarlig  to  hundrede  og  halvtredsindstyve  Millioner  Fod  for- 
trinligt Træ,    hvilket    svarer    til    en    aarlig  Rydning    af   et 

hundrede  og  halvtresindstyve  tusinde  Acres  Skov.  Til 
Opførelse  af  Jernbanegaarde  og  til  Reparation  af  Vogne 
udgives  der  aarlig  otte  og  tredive  Millioner  Dollars,  hvoraf 
Størstedelen  er  Betaling  for  Træ.  Lokomotiverne  bruge 
aarlig  for  sex  og  halvtresindstyve  Millioner  Dollars  Brænd- 
sel og  det  forarbejdede  Gavntømmer  anslaaes  til  en  Værdi 
af  fem  hundrede  Millioner  Dollars  hvert  Aar. 

Mod  denne  rimelige  og  i  ethvert  Tilfælde  nyttige  An- 
vendelse af  Træ  er  der  jo  ikke  noget  at  indvende,  thi  den 
retfærdiggjøres  ved  Behovet  og  udkræver  oven  i  Kjøbet 
kun  den  ringeste  Del  af  de  aarlig  ofrede  Skovegne.  Det 
drejer  sig  her  kun  om,  at  hele  Fremgangsmaaden  sker  paa 
en  uøkonomisk  Maade.  Efter  alt,  hvad  jeg  i  den  Hen- 
seende har  set  i  de  forskellige  Dele  af  de  forenede  Stater, 
saa  har  Amerikanerne  nogle  ganske  mærkelige  Begreber 
om  Økonomi.  De  viser  sig  i  dette  Stykke  omtrent  lige- 
som unge  Fyre,  der  lige  med  ét  er  kommet  i  Besiddelse 
af  en  stor  Formue.  I  Stedet  for  at  leve  af  dens  Renter 
og  sørge  for,  at  den  formerer  sig,  fortære  de  Formuen  og 
solde  den  op,  saa  længe  der  er  en  Skilling  tilbage.  Endnu 
som  ganske  ung  Nation  kom  de  i  Besiddelse  af  en  stor, 
med  overordentlige  Rigdomme  udstyret  Verdensdel.  Staten 
og  Loven,  der  saaledes  endnu  ikke  havde  traadt  sine 
Børnesko,  stillede  ingen  Indvendinger  eller  Betingelser  i 
Vejen  og  syntes  at  sige:  «Naa,  der  er  jo  nok,  tag  for  Jer 
af  Retterne!«  Kul  og  Jern,  Guld  og  Sølv  fandtes  der. 
Men  Kullet  og  Jernet  skulde  man  først  grave  op  af  Jor- 
den, og  det  krævede  Maskiner  og  stort  Arbejde.  Guldet 
derimod  laa  for  Dagens  Lys  oppe  i  Floderne,  udvasket  af 

Naturens  tusindaarige  Arbejde.  Saa  blev  Kullet,  Jernet  og 
Kobberet  liggende  foragtet,  og  alle  Folk  vaskede  Guld. 
—  Dér  laa  ogsaa  Prærierne  og  Skovene.  Men  Prærierne 
skulde  først  pløjes  og  koloniseres,  og  saa  skulde  man  gaa 
og  vente  paa  Høsten.  Skovene  derimod,  de  stod  der 
allerede.     Her  behøvede  man  bare  at  slaa  til. 

Og  saa  hvæssede  man  Øxen  og  svang  sine  Arme,  og 
saa  omhuggede  man  Millioner  af  Acres.  Og  naar  Omhug- 
ningen  krævede  altfor  meget  Arbejde,  lagde  man  Ild  for- 
neden rundt  om  Stammen  og  væltede  den  over  Ende.  Om 
man  derved  ofrede  nogle  Meter  af  Stammen  eller  ikke, 
var  ligegyldigt.  Der  var  jo  nok  at  tage  til.  Og  om  ogsaa 
Stammen  brændte  helt  op  ved  samme  Lejlighed,  hvad 
gjorde  saa  det  til  Sagen .?*  Og  selv  om  alle  dets  Naboer 
kom  i  Brand,  og  hele  Skoven  stod  i  lys  Lue  i  Tusinder 
af  Acres  —  hvorfor  skulde  man  saa  have  den  Ulejlighed 
at  slukke  en  saadan  Brand.?  For  hvert  Tusinde  af  Acres 
var  der  jo  andre  til  Stede  i  Millionvis.  Saaledes  hærgede 
man  ved  Mississippi,  i  Maine,  Georgien  og  Louisiana,  kort 
sagt,  overalt  i  Amerika,  og  af  Fortidens  Skovrigdom  er 
der  nuomstunder  kun  Halvdelen  tilbage. 

I  Sydstater  som  Florida,  Carolina,  Georgia  og  Alabama 
bliver  der  aarlig  tilintetgjort  mange  Kvadratmile  Skove  blot 
for  at  indvinde  Terpentin.  Paa  min  sidste  Rejse  gjennem 
disse  Stater  saa  jeg  fra  Jernbanen  i  Strækninger  paa  flere 
Mil  hvert  eneste  Træ  benyttet  hertil.  Ikke  som  i  Europa 
ved  blot  at  tappe  en  Del  af  Saften,  men  hele  Stammen 
blev  indtil  en  Højde  af  4  Meter  fra  Jorden  afbarket  og 
forsynet  med  dybe  Furer,  som  naaede  helt  ind  til  Marven. 

Man  kan  næppe  gjøre  sig  en  Forestilling  om,  hvor  barba- 
risk man  skalter  og  valter  i  hine  Skove.  Den,  som  jeg 
kjørte  igjennem,  var  milevidt  ikke  andet  end  en  Ørken 
eller  rettere  en  Spøgelseskov  af  tørre,  henvisnede  og  stun- 
dom bunkevis  omstyrtede  Stammer.  De  blændende  hvide, 
afbarkede  Træstammer,  de  tørre,  krumme  Grene  uden  Løv, 
de  sorte,  udbrændte  Lysninger  og  hist  og  her  uhyre  Røg- 
søjler, der  steg  op,  dybt  inde  fra  Tykningen  —  alt  dette 
talte  tydelig  nok  om  det  Ødelæggelsessystem,  som  hersker 
her.  Skovene  bestaar  her  væsentlig  af  Pinus  australis  og 
strækker  sig  langs  den  amerikanske  Kyst  fra  Virginien  til 
Louisiana  i  et  Bælte  af  omtrent  hundrede  engelske  Miles 
Bredde.  Men  hvor  meget  der  endnu  er  tilovers  heraf,  vil 
først  Statistiken  for  ifjor  kunne  vise  os. 

Værre  endnu  end  i  Sydstaterne  og  i  Maine  huserer 
man  ved  Stillehavskysten  i  Kalifornien  og  Oregon.  Medens 
man  i  Præristaterne,  i  Kansas  og  Nebraska,  meget  snart 
indsaa  Skovenes  ualmindelige  Betydning  og  Indflydelse  paa 
den  aarlige  Regnmængde  og  her  nuomstunder  opbyder  alt 
muligt  for  at  opmuntre  Kolonisterne  til  Træplantning,  saa 
er  akkurat  det  modsatte  Tilfældet  i  Kalifornien  og  Oregon, 
og  man  maa  for  disse  to  vidtberømte  og  for  deres  Frugt- 
barhed bekjendte  Staters  Vedkommende  kun  beklage,  at 
det  meget  snart  vil  være  forbi  med  denne  Frugtbarhed, 
hvis  der  ikke  strax  og  med  de  strængeste  Midler  skrides 
ind  fra  Statens  Side  mod  denne  i  Europa  ganske  ufor- 
staaelige  Vandalisme. 

Ikke  blot  Staten  Kaliforniens  Velstand,  men  maaske 
endogsaa  dens  Tilværelse  staar  paa  Spil.     Endnu  den  Dag 

idag  lever  der  ovre  i  de  uhyre  Faaregræsgange  (»ranchos«) 
Syd  for  San  Francisko  mange  spanske  Hyrder,  som  mindes 
at  have  set  disse  vældige  Stepper,  som  i  Dag  er  blottet 
for  ethvert  Træ  og  enhver  Busk,  bedækket  med  tætte 
Skove,  Med  Skovenes  Udryddelse  er  ogsaa  den  tidligere 
saa  rigelige  Regnmængde  stærkt  aftaget,  og  de  hinsides 
Klippebjergene  beliggende  Ranchoer,  af  hvilke  mange  er 
ligesaa  store  som  tyske  Fyrstendømmer,  er  næppe  mere 
anvendelig  endog  blot  til  Faareavl. 

Statistiken  giver  rigelige  Oplysninger  til  Forklaring  af 
Skovudryddelsen  i  Kalifornien.  For  tredive  Aar  siden  var 
omtrent  en  Femtedel  af  hele  Staten  bedækket  med  tætte, 
kraftige  Skove.  Nuomstunder  er  der  knapt  mere  end 
Halvdelen  tilbage,  og  naar  Udryddelsen  skrider  frem  i 
samme  Maalestok,  vil  der  ved  Aarhundredets  Slutning  ikke 
mere  findes  nogen  Skov  i  Guldstaten. 

I  Aaret  187O  alene  blev  der  produceret  ikke  min- 
dre end  500  Millioner  Fod  savet  Bygningstømmer  og  160 
Millioner  Tagspær.  I  Aarsberetningen  fra  Bestyrelsen  af 
»General  Landqffice«-  for  Aaret  1874 — ^1875  kan  man,  med 
Hensyn  til  Kalifornien,  lære  følgende  Sætning:  »Under 
denne  Tingenes  Tilstand  er  Skovene  paa  mange  Steder,  i 
Særdeleshed  i  Nærheden  af  de  store  Minedistrikter,  fuld- 
stændig forsvundne  milevidt. 

En  nødvendig  Følge  af  denne  almindelige  Ødelæggelse 
er  et  andet  Resultat,  som  meget  ofte  volder  umiddelbar 
Skade  og  giver  Anledning  til  endnu  større  Bekymringer 
for  Fremtiden.  Bjergstrømmene,  hvis  stadig  jævne  Vand- 
stand under  alle  Aarstider   er  af  højeste  Vigtighed,   saavel 

for  Minearbejdet  som  for  Agerdyrkningen,  faa  deres  Til- 
førsel ved  den  lidt  efter  lidt  smeltende  Sne.  Tilløbets 
Stadighed  og  dets  Regulering  maa  under  naturlige  Forhold 
tilskrives  den  Kjendsgjerning,  at  Vinterforraadets  pludse- 
lige Smeltning  forhindres  ved  Skovenes  ofte  uigjennem- 
trængelige  Skygge,  i  hvilken  Flodernes  store  Vandreserve, 
Sneen,  for  længere  Tid  bliver  opbevaret.  Naar  denne  Be- 
tingelse ophæves,  saa  maa  det  blive  til  Regel,  at  den  ved 
Indtrædelsen  af  den  varme  Aarstid  maa  opstaa  hærgende 
Oversvømmelser  efterfulgte  af  fuldstændig  Vandmangel. 

Dette  er  nu  ikke  blot  Tilfældet  i  Kalifornien,  men 
ogsaa  i  Vermont  og  Maine,  som  Følge  af  den  pludselige 
Temperaturskiften  eller  snarere  Vexlen  af  Aarstiderne.  I 
Sierra  Nevada  og  dets  Minedistrikter  har  den  Omstændig- 
hed, at  man  borthugger  Træerne  i  Slugterne,  oven  i  Kjø- 
bet  medført  hyppige  Laviner  og  Snestyrtninger,  som  ganske 
vist  kun  ramme  Minearbejderne,  altsaa  dem,  der  har  givet 
Anledning  til  Skovødelæggelsen. 

Virkningen  af  Skovudryddelsen  i  de  forenede  Stater 
gjør  sig  bestandig  mere  gjældende  i  Georgien  og  Maine, 
saavelsom  i  Staterne  ved  Stillehavskysten.  Oversvømmel- 
serne blive  stadig  hyppigere  og  Regnen  stadig  sjældnere  i 
den  varme  Aarstid.  For  faa  Aar  siden  stod  hele  Sacra- 
mentodalen lige  til  Foden  af  Bjergene  under  Vand  i  flere 
Maaneder,  og  Sacramento  selv,  Kaliforniens  Hovedstad, 
blev  hjemsøgt  af  en  skrækkelig  Oversvømmelse,  der  anret- 
tede en  Skade  paa  næsten  5  Millioner  Dollars.  Ja,  Staden 
stod  i  Fare  for  at  lide  en  lignende  Skjæbne  som  Szegedin 
Ungarn.     Ogsaa  her  var  en  Jernbanedæmning  den  eneste 

Beskyttelse.  Sacramentoflodens  Bølger  havde  allerede  gjen- 
nembrudt  Dæmningen  paa  enkelte  Steder,  og  det  lykkedes 
kun  med  de  største  Anstrængelser  Befolkningen  at  redde 
Staden.  Dag  og  Nat  fyldte  Borgerne  de  af  deres  Kvinder 
syede  Sække  med  Sand  og  sænkede  dem  paa  de  farligste 
Steder,  ja,  man  brugte  hertil  endogsaa  Sække  med  god 
Byg,  hvorom  man  kan  læse  i  »New- York  Statstidende«  for 
I  ode  April  1879. 

Det  har  ogsaa  vist  sig  ved  den  største  af  de  nord- 
amerikanske Strømme,  ved  Mississippi,  at  enhver  af  dens 
hærgende  Oversvømmelser  bliver  værre  end  de  foregaaende. 
Enhver  af  dem  optræder  mere  brat,  og  dens  Virkninger 
er  derfor  kun  desto  heftigere.  Men  Aarsagen  til  disse 
store  Oversvømmelser,  som  Mississippi  har  til  fælles  med 
Amazonfloden  og  Kantse-kiang,  ligger  ikke  alene  i,  at  man 
har  undladt  alle  tekniske  Forholdsregler,  men  søger  sin 
Forklaring  et  ganske  andet  Sted,  end  man  hidtil  har  været 
tilbøjelig  til  at  antage.  Det  er  den  samvittighedsløse  og 
skændige  Ødelæggelse  af  de  udstrakte  Urskove  i  den  store 
Flods  Kildeegne,  som  bestandig  i  ringere  Grad  regulere, 
saavel  de  smeltende  Sne-  og  Ismassers  Afløb  om  Foraaret, 
som  ogsaa  Fordelingen  af  Regnvandets  Kontingent.  Det 
er  Urskovens  meterdybe,  med  gamle  Blade  og  Muld  op- 
fyldte Jordbund,  som  opsuger  Vandet  ligesom  en  Svamp 
og  kun  efterhaanden  afgiver  det  til  Bækkene  og  Floderne. 
Men  nu  fælder  man  ikke  blot  hvert  Aar  i  de  forenede 
Stater  Tusinder  og  atter  Tusinder  af  Acres  Urskov,  men 
man  afsvider  dem  simpelthen.  I  forskjellige  Aar  rejste  jeg 
gjentagne  Gange  gjennem   mange   Mile  brændende  Skove. 

Endnu  for  to  Aar  siden  paa  Vejen  fra  Chicago  til  Øvre- 
søen kjørte  vort  Jernbanetog  i  flere  Timer  gjennem  de 
smukkeste  Skovegne  i  Wisconsin,  som  brændte  i  klar 
Lue,  og  hvis  frygtelige  Hede  og  Røg  næsten  gjorde  Kjør- 
selen  uudholdelig.  For  det  meste  er  det  Tilfældighed, 
Ligegyldighed,  stundom  ogsaa  et  Jagtkneb  af  Indianerne, 
som  giver  Anledning  til  Skovbrandene,  og  med  Amerika- 
nernes bekjendte  Letsindighed  og  Fanden  i  Vold-Principer 
kan  man  ikke  undre  sig  over,  at  disse  Skovbrande,  ligesom 
i  gamle  Dage  Præribrandene,  bestandig  gribe  mere  om  sig, 
indtil  undertiden  hele  Kvadratmile  af  Skove  staa  i  Brand, 
hvorved  Ilden  ustandselig  udbreder  sig,  indtil  vedholdende 
Regnskyl  er  saa  barmhjertige  at  standse  Ødelæggelsen. 
Hvis  ikke  Naturen  selv  tog  sig  af  Sagen,  vilde  Menneskene 
ikke  tænke  derpaa.  Til  Trods  for  mange  Opmuntringer, 
til  Trods  for  de  store  Anstrængelser,  som  enkelte,  frem- 
ragende Statsmænd  har  gjort  for  at  indføre  Skovbeskyt- 
telse og  lovmæssige  Forstbestemmelser,  er  Skovene  i  Ame- 
rika endnu  den  Dag  i  Dag  næsten  ligesaa  fri,  som  den 
Gang  Rødhuderne  var  Landets  eneste  Herrer.  Paa  mine 
aarelange  Rejser  gjennem  Amerika  har  jeg  aldrig  nogen- 
sinde truffet  paa  en  eneste  F'orstmand,  og  Forstvæsen  i 
europæisk  Forstand  er  ovre  hos  Amerikanerne  et  ganske 
ukjendt  Begreb.  Med  Ild  og  Staal  rases  der  ovre  i  det 
dejlige  Land,  uden  at  dets  Herrer  rører  en  Finger  for  at 
standse  Ødelæggelsen.     Snart  vil  det  være  for  silde. 

Som  ovenfor  udviklet,  gaar  Ildens  og  Vandets  vældige 
Magt  henover  store  Landstrækninger  fra  den  ene  Stat  til 
den   anden:     I   Minnesota,   Wisconsin    og    Michigan    uhyre 

Skovbrande,  i  Arkansas,  Louisana,  Mississippi,  vældige 
Oversvømmelser,  men  Amerikanerne  bryde  sig  Pokker 
derom,  de  jage  kun  efter  Dollaren,  hvor  de  kan  faa  fat 
paa  den,  de  leve  kun  for  Nutiden  og  handle  efter  det 
gamle  Ord:  »Efter  os  kommer  Syndfloden«.  Men  denne 
Syndflod  er  da  ogsaa  allerede  indtraadt. 

I  Ny  England  mærker  man  alle  Vegne  en  langsom 
Aftagen  af  Vandstanden  i  alle  de  Strømme,  som  en  Gang 
drev  Fabriksbyernes  Møllehjul,  og  Aviserne  i  Boston  of- 
fentliggjøre  i  den  Anledning  en  hel  Liste  paa  Fabrikker, 
som  en  Gang  havde  Overflod  af  Vandkraft,  men  som  nu 
maa  tage  deres  Tilflugt  til  Damme. 

I  Staten  Indiana  gjorde  man  mig  opmærksom  paa  den 
lille  Flod  Miami,  der  endnu  i  forrige  Aarti  regelmæssig 
blev  besejlet  af  Dampbaade.  Nu  er  dette  blevet  umuligt 
paa  Grund  af  den  hyppige  Vandmangel.  Overalt  klager 
man  over,  at  Floderne  udtømmes  om  Sommeren,  eller  i  alt 
Fald  over  den  lave  Vandstand  selv  i  store  Strømme,  som 
f.  Ex.  Ohio,  hvad  der  Hgeledes  maa  tilskrives  Skovøde- 
læggelsen. 

Ogsaa  vore  Forfædre  huserede  i  mange  Egne  af  den 
gamle  Verden  paa  en  lignende  Maade,  men  de  havde  ingen 
Dampsavværker,  ingen  brændselsfortærende  Jernbaner,  og 
selv  deres  Huse  var  for  det  meste  opførte  af  Sten,  medens 
der  i  Amerika  for  Størstedelen  maatte  skaftes  Træboliger 
til  halvfjerdsindstyve  Millioner  Mennesker.  I  to  Aarhun- 
dreder  har  altsaa  de  forenede  Staters  Brændehuggere  til- 
intetgjort ligesaa  megen  Skov,    som  Sydeuropas  Beboere  i 

de  to  Aartusinder  mellem  Roms  Grundlæggelse  og  Grana- 
das Erobring. 

Det  sørgeligste  ved  det  hele  er,  at  der  ikke  foreligger 
den  ringeste  Anledning  til  denne  Masseødelæggelse  af 
Skovene,  og  at  Flertallet  af  Skovbeboerne  kun  har  meget 
ringe  Nytte  af  deres  Stratenrøverier,  og  at  de,  naar  de 
absolut  vil  plyndre,  ikke  en  Gang  udføre  Gjerningen  paa 
en  »ærlig«  Maade.  — 

Et  Par  Exempler  vil  forklare,  hvad  jeg  mener  hermed. 
Her  er  slet  ikke  Tale  om  en  fornuftig  Borthugning,  og 
den  forlanger  man  heller  ikke,  men  de  Herrer  Skovhug- 
gere skulde  allerede  i  egen  Interesse  gaa  noget  mere 
økonomisk  til  Værks,  saa  meget  mere  som  Brændsels- 
behovet  til  Jernbanerne,  Indhegninger,  Ildebrændsel  og 
Bygninger  for  hvert  Aar  stiger  i  stærkere  Maalestok,  og 
fordi  de  skjønneste  Skovpartier  og  de  største  Trækæmper 
i  Sierra  Nevada*)  allerede  forlængst  er  blevet  ofret. 


Angaaende  Sierr-a  Nevadas  Kæmpetræer  indeholder  tredje  Bind  af 
Hesse  Warteggs  Pragtværk  »De  forenede  Stater«  følgende  inter- 
essante Notitser: 

6541  Fod  over  Havet  naa  vi  Mammuthtræernes  saakaldte 
Mariposalund  (Mariposa  Grove  of  Big  Trees).  Disse  Træer  danne 
dog  ikke  særlige  Trægrupper,  men  findes  spredte  i  Urskoven,  om- 
trent 600  i  Tallet.  Kæmpetræerne  forekomme  kun  i  en  Højde  af 
fra  4800  til  8000  Fod  over  Havet  i  selve  Sierra  Nevada.  De  til- 
høre Hvidgranernes  Slægt  og  føre  det  botaniske  Navn  Sequoia 
gigantea.  Det  dem  oprindelig  af  Englændere  tildelte  Navn  »Wel- 
lingtonia«  bliver  med  Stolthed  tilbagevist  af  Amerikanerne,  og  en 
Cherokeeindianers  Navn  fik  Fortrinet  for  Sejrherrens  fra  Waterloo. 
Foruden  i  Mariposalunden  finder  man  Sequoiaerne  paa  enkelte 
andre  Steder  i  Sierra  Nevada,  og  den  omtrent  100  engelske  Mil 
nordfor    liggende  Calaveraslund   indeholder    ogsaa    mægtige    Træer. 

Ved  FaSrikation  af  Tagspær  t.  Ex.  ødelægger  man  i 
AUeghanybjergene,  saavelsom  i  Sierra  Nevada,  tre  Gange 
saa  meget  Materiel,  som  der  virkelig  behøves.    To  Tredje- 


Mariposalunden,  saavelsom  Yosemitedalen  blev  af  Staten  Kalifornien 
skjænket  til  de  forenede  Staters  »National-P;trk«  eller  rettere  »Na- 
tional-Parker«  under  den  Betingelse,  at  der  aldrig  maa  gjøres  Vold 
paa  de  derværende  Naturfænomener.  En  af  den  lovgivende  Magt  i 
Kalifornien  indsat  Kommission  vaager  over,  at  denne  Lov  nøje  over- 
holdes. 

Det  første  af  Kæmpetræerne,  som  vi  faa  Øje  paa,  er  en  omstyr- 
tet Kolos.  Ved  Hjælp  af  en  Stige  kravle  vi  op  paa  dens  mægtige 
Stamme  og  vandre  henad  denne  ligesom  paa  en  Gade;  den  er  bred 
nok,  til  at  et  Kjøretøj  kunde  kjøre  paa  langs  hen  ad  Stammen. 
Denne  Kolos,  som  bærer  det  passende  Navn,  Skovkæmpen,  har  nede 
ved  Roden  en  Tykkelse  af  34  Fod  og  et  Omfang  af  102  Fod.  Af 
Stammen  er  der  kun  et  Stykke  tilbage,  150  Fod  langt,  og  den  18 
Tommer  tykke  Bark  er  næsten  fuldstændig  skrabet  af  den.  Den 
manglende  Ende  er  ødelagt  af  Ild,  men  den  Hulning,  som  Kæmpen 
en  Gang  ved  sit  Fald  har  frembragt  i  Jordbunden,  kan  endnu  tyde- 
lig ses  i  hele  dens  Længde.  Da  den  knejsede  i  hele  sin  Vælde, 
maa  den  have  været  ca.  fyrretyve  Fod  tyk  med  et  Omfang  af  over 
hundrede  og  tyve  Fod.  Denne  Urskovkæmpes  Alder  bliver  anslaaet 
til  3400  Aar,  hvad  der  omtrent  naar  tilbage  til  Ægypterkongen 
Ramses  Tid.  Disse  Tal  synes  at  være  saa  utrolige,  at  man  uvil- 
kaarlig  tøver  med  at  udtale  dem,  men  en  Fejltagelse  er  ikke  rime- 
lig, da  Aarringene  i  Stammen  temmelig  tydelig  bestemmer  dens 
Alder.  Et  andet  af  Agacis  maalt  Kæmpetræ  giver  efter  hans  Ud- 
talelse en  Alder  af  18 10  Aar.  De  store  Sequoiaers  ærværdige  Al- 
der naar  ubestridelig  højt  op  over  Kristi  Fødsel,  langt  forbi  det 
Tidsrum,  da  overhovedet  endnu  Germanere  forekom  i  Historien. 
Deres  Ungdom  falder  i  den  Tid,  da  Moses  har  levet,  og  Salomon 
byggede  et  Tempel  i  Jerusalem. 

Kæmpetræernes  Tykkelse  falder  meget  mere  i  Øjnene  end  deres 
Højde.  Den  mindre  Sort  har  et  Stammeomfang  af  otte  og  tyve  til 
halvtredsindstyve  Fod,  medens  den  tykke  varierer  fra  tredsindstyve 
til  hundrede  Fod  og  derover.  Deres  meget  trevlede  Bark  er  tolv 
til    atten  Tommer   tyk.     Om    disse    Træers  Tykkelse    faar    man  ved 

del  er  altsaa  Affald.  Naar  et  Træ  ikke,  saaledes  som  man 
ønsker,  spalter  ved  første  Slag,  maaske  blot  fordi  Kilerne 
var  sat  daarlig  ind  eller  Aarringene  maaske  lidt  uregel- 
mæssige, saa  lader  man  det  ganske  simpelt  ligge  og  raadne 
og  omhugger  et  andet. 

En  bekjendt  amerikansk  Forfatter  meddeler  i  det  oven- 
for nævnte  Blad  følgende:  »Af  L.  F.  Klink  fra  Sacramento, 
en  betydelig  Frøexportør,  erfarer  jeg,  hvorledes  man  i 
Kalifornien  samler  Kogler  af  Naaletræer.  Sequoia  gigantea, 
vore  ærværdige  Skovkæmper  af  indtil  tre  hundrede  og 
halvtredsindstyve   Fods  Højde  har  et  lille,   let  Frø,    hvoraf 


billedlig  Fremstilling  ikke  noget  rigtigt  Begreb,  da  de  saa  se  ud 
som  andre  Træer.  Man  maa  forestille  sig  bekjendte  Bygninger  ved 
Siden  af  dem,  og  saa  vil  man  bedie  kunne  fatte  deres  Størrelse.  I 
Mariposa  findes  i  Snesevis  af  Kæmpetræer,  der  er  ligesaa  høje  og 
højere  end  Kirketaarne,  der  hæve  sig  250  Fod.  Et  ganske  godt 
Begreb  faar  man  ved  at  lægge  sig  paa  Ryggen  ved  Foden  af  en  af 
hine  Skovkæmper  og  saa  langsomt  se  op  ad  Stammen,  der  da  ud- 
strækker sig  i  en  uhyre  Længde.  Sequoiaernes  Stammer  tabe  med 
den  stigende  Højde  meget  mindre  i  Tykkelse  end  andre  Træer,  og 
de  lade  sig  passende  sammenligne  med  mægtige,  lysebrune  Søjler, 
som  staa  spredte  i  den  grønne  Urskov,  thi  saaledes  er  Barkens 
Farve.  »Det  er,  som  om  de  bragte  Solskin  ind  i  Urskovens  Mørke«, 
har  en  Amerikaner  poetisk  sagt,  men  deres  Krone  er  ikke  saa 
malerisk  som  andre  Naaletræers  og  har  noget  massivt  og  sammen- 
trængt ved  sig.  Ofte  er  Kronerne,  af  hvilke  de  laveste  voxer  ud  i 
en  Højde  af  firsindstyve  til  hundrede  Fod  fra  Søjlestammen  —  lige- 
saa mægtige  som  almindelige,  store  Træer.  Toppene  er  ikke  sjæl- 
dent, maaske  allerede  for  Aarhundreder  siden,  afbrudt  af  en  eller 
anden  mægtig  Storm,  og  mange  Sequoiaer  er  hærget  af  frygtelige 
Skovbrande,  hvis  Flammer  ikke  har  kunnet  naa  op  til  deres  Kro- 
ner og  ikke  kunnet  udtørre  Stammens  Saft  gjennem  den  tykke  Bark, 
ihvorvel  deres  Skjønhed  har  lidt  meget  derved. 

der  behøves  tusinde  til  femten  -hundrede  Pund  Kogler  for 
at  indvinde  et  eneste  Pund  spiredygtigt  Frø.  Hvert  Pund 
Kogler  blev  i  1877  betalt  i  Hamborg  med  tredsindstyve 
Dollars.  Ikke  slet  saa  dyre,  men  ligeledes  meget  værdi- 
fulde er  de  tunge  Frøsorter:  Abies  Douglasii,  Pinus  pon^ 
derosa,  Picea  grandis  og  Picea  nobilis,  som  voxer  højt 
oppe  i  Bjergene.  Ogsaa  Pinus  Lambertiana  og  den  be- 
kjendte  Rødgran  Sequoia  sempervirens  maa,  foruden  det 
umaadelige,  aarlige  Kontingent  til  Gavntømmer,  ogsaa  af- 
give en  betydelig  Part  til  Frøhandlerne.  Koglerne,  som 
falde  af  af  sig  selv,  vilde  ikke  gjøre  Forretningen  lønnende, 
da  de  for  det  meste  er  overmodne,  hvorved  Frøene  drysse 
ud.  Man  fælder  derfor  i  Hundredevis  af  disse  høje 
Skovkæmper,  vælge  de  faa  Kogler  af  den  rette  Moden- 
hed og  lader  saa  simpelthen  de  fældede  Stammer  ligge 
og  raadne.  Paa  denne  Maade  ødelægges  der  regelmæs- 
sig tusinde  Træer  for  at  tjene  et  Par  lumpne  hundrede 
Dollars. 

Hvilken  uhyre,  direkte  Indflydelse  et  Lands  Skovrig- 
dom har  paa  dets  Klima,  er  jo  tilstrækkelig  bekjendt. 
I  modsat  Fald  behøver  man  kun  at  henvise  til  Tunis, 
Algier,  Marokko  og  Spanien  for  at  paavise  dette  Vexel- 
forhold. 

Os  kan  denne  Skovødelæggelse  hinsides  Atlanterhavet 
ganske  vist  ikke  ligge  saa  meget  paa  Sinde.  Ikke  vi,  men 
Amerikanerne  komme  hovedsagelig  til  at  Hde  Skade  der- 
ved. Naar  vi  her  i  det  hele  taget  udtale  os  derom,  saa 
er  det   for   at    gjøre   opmærksom    paa  de  sørgelige  Følger 

af  denne  Hensynsløshed.  Et  Træ  fortjener  ligesaa  megen 
Beskyttelse  og  Pleje  som  et  Dyr,  og  det  vilde  være 
paa  høje  Tid,  i  Fald  man  indsaa  dette  en  Smule  i 
Amerika  og  endelig  skabte  Love,  som  kunde  sætte  en 
Stopper  for  den  samvittighedsløse  og  fordærvelige  Skov- 
•ødelæggelse.« 

FRA  DEN  AMERIKANSKE  RAVNEKROGSPRESSE. 


Jrlvor  dog  alting  derovre  hinsides  Atlanten  er  for- 
skjelligt  fra  vore  Forhold  1  I  Stedet  for  det  tyske  Kejser- 
dømmes Par  hundrede  Blade  har  Amerikanerne  femten 
Tusinde.  Ravnekrogsblade  findes  slet  ikke  dér,  i  vor  For- 
stand i  alt  Fald  ikke.  Ej  heller  nogen  Revolverpresse. 
Alt  bliver  drevet  i  stor  Stil  lige  fra  Titlen  indtil  Annon- 
cerne. Med  en  almindelig  »Tidende«  er  Amerikanerne  ikke 
fornøjede.  Det  maa  være  en  »Statstidende«,  og  med  al- 
mindelige »Ugeblade«  er  det  heller  ikke  gjort.  Dér  prange 
alle  Bladene  med  saadanne  Navne  som:  »Herolden«,  »Ti- 
mes« og  »Verdener«,  »Stjerner«,  »Sole«,  »Universer«, 
»Glober«  og  »Atlanter«  spille  en  vigtig  Rolle  i  Navnene. 
»Æbeltoft  Avis«  eller  »Præstø  Dagblad«  vilde  derovre 
hedde  »Stjernebanneret«,  »Mælkevejen«  eller  »Æbeltoft 
Sol«.  Der  ligger  noget  skjønt  og  stort  i  denne  Redak- 
tørernes Utilfredshed  med  at  tilhøre  en  Ravnekrogspresse. 
Det  vidner  om  Ærgjerrighed  og  Bevidstheden  om  den 
store  Magtstilling,  som  Pressen  indtager  i  Amerika. 

Den  almindeligste  Titel  paa  Aviserne  er  y>news«  (Ny- 
heder) med  et  eller  andet  Tillæg.  Af  saadanne  »Nyheder« 
udkommer  der  fem  hundrede  og  halvtreds,  deraf  ni  og 
tredive  i  New  York,  otte  og  tredive  i  Illinois  og  fire  og 
tredive  i  Ohio.  De  øvrige  fordele  sig  paa  de  andre  Stater 
og  Territorier.  Efter  Blade  med  Navnet  »news«  komme 
de  med  Navnet  -» times  «f  af  hvilke  der  udgaar  fire  hundrede 
og  ni  og  firs.  De  øvrige  brugeligste  Navne  er:  -»journal«'. 
fire  hundrede  og  femten;  -ixleinocrat^:  fire  hundrede  og 
sex;  ■i>gazetle«:  to  hundrede  og  syv  og  halvfems;  »repzcbli- 
€am«\  to  hundrede  og  to  og  halvfjerds;  y>enter prise«-:  et 
hundrede  og  otte  og  halvfems;  ^nndependent«:  et  hundrede 
og  firs;  «f:ribune«:  et  hundrede  og  firs;  ^record«  \  et  hun- 
drede og  ni  og  halvfjerds;  -»courier«-'.  et  hundrede  og  syv 
og  halvfjerds;  tiCentennaU''.  et  hundrede  og  tre  og  halv- 
fjerds; >ypress<-<  (tysk  og  engelsk):  et  hundrede  og  ni  og 
fyrretyve;  -hregister«'.  et  hundrede  og  syv  og  tredive; 
'i>cronicle<i\  et  hundrede  og  otte  og  tyve;  >•> reporteres.:  et 
hundrede  og  sex  og  tyve,  o.  s.  v. 

Selvfølgelig  er  ikke  alle  Blade,  som  fører  Titlen  »^^- 
mokrate'^  eller  -»repu1)lican<  absolut  demokratiske  eller  repu- 
blikanske, saaledes  som  deres  Titel  antyder.  Tvertimod: 
deres  Tendenser  ere  ofte  ganske  det  modsatte  af  deres 
Navn.  Ligeledes  er  mange  »independents«  alt  andet  end 
uafhængige,  men  Partiorganer  af  reneste  eller  snarere 
ureneste  Vand. 

Men  ikke  alene  i  Titler,  ogsaa  med  Hensyn  til  Oplag 
har  de  amerikanske  Blade  ganske  distanceret  vore  euro- 
pæiske.   Der  findes  nemlig  derovre  kun  faa  engelske  Blade, 

som  ikke  blandt  alle  andre  Blade  i  det  mindste  har  -»the 
largest  ctrculaHon<i-,  det  største  Oplag.  Er  det  ikke  mærk- 
værdigt? Men  de  er  derhos  ogsaa  tilstrækkelig  beskedne 
til  aldrig  at  angive  denne  Kjendsgjerning  andre  Steder  end 
i  deres  eget  Blad.  Indholdet  overgaar  ogsaa  i  Righoldig- 
hed alle  europæiske  Blade.  Medens  vi  her  nøjes  med  et 
Par  Slagsmaal  om  Ugen,  finde  vi  det  spændende  Indhold 
af  Aviserne  hinsides  Mississippi  og  Ohio  maaske  fyldte 
med  det  dobbelte  Antal  Mord  hver  Dag,  hvortil  endnu 
kommer  en  Del  Ægteskabsbrud,  Overfald,  Tyverier  og 
andre  Smaating,  som  omhyggelig  udpilles  af  alle  de  ameri- 
kanske Blade,  hvormed  vedkommende  Blad  staar  i  Bytte- 
handel. Herved  ægges  ikke  blot  Læserens  Nervesystem 
men  ogsaa  Folks  Dannelse  forhøjes  betydelig  ved  Ud- 
bredelsen af  passende  Søndagslæsning.  »Meridian  Mercury«, 
et  i  Meridia  i  Staten  Mississippi  udkommende  Blad  er  dog 
af  en  anden  Virkning,  thi  i  dets  Numer  for  2den  Februar 
forrige  Aar  findes  der  følgende  Leder: 
»Mississippi  Hangings. 

Mærk  Eder  vor  Profeti,  I  Revolverhaner:  der  vil  inden- 
for de  næste  tolv  Maaneder  i  vor  Stat  blive  dømt  og 
hængt  flere  Mordere,  end  I  i  de  sidste  tolv  Aar  har  faaet 
til  at  dingle « 

Ogsaa  Tallet  paa  Romaner  er  meget  betydeligt  i  de 
amerikanske  Blade.  De  er  forfattede  af  de  bedste  euro- 
pæiske Forfattere:  Wilkie  Collins,  George  Elliot,  Charles 
Dickens,  Spielhagen  og  Paul  Heyse,  og  takket  være  de 
fortræffelige  Eftertryksbestemmelser  mellem  Europa  og 
Amerika,  finde  de  Afsætning  selv  i  de  fjerneste  Smaablade 

i  Staten  Arkansas.  Man  maa  derfor  ikke  blive  overrasket 
ved  i  »Memphis  Journal«  at  læse  de  sidste  Aaringers  euro- 
pæiske Literatur! 

Men  endnu  mere  end  Telegrammer,  Ledere  og  Ro- 
maner, florere  vest  for  Mississippi  Kunstføljetonerne.  Bladene 
derovre  overbyde  hverandre  i  at  gjælde  for  kunstforstan- 
dige og  højne  deres  aandfulde  Læseres  Kunstinteresse. 
Ganske  vist  paahviler  denne  Forretning  kun  den  sædvanlige 
Dagsreporter,  som  ogsaa  skal  referere  Rovmord  og  Ilde- 
brande, men  enkelte  Blade  har  svunget  sig  op  til  at  have 
en,  ja  endogsaa  flere  selvstændige  Kunstkritikere.  Ankom- 
mer der  t.  Ex.  et  eller  andet  fint  Skuespillerselskab  for  at 
give  Forestillinger  i  vedkommende  Smaabyer,  saa  ser  man 
Dagbladenes  Kunstkritikere  gjøre  Notitser  med  en  saadan 
Iver,  at  man  maa  beundre  dem.  Næste  Morgen  finder 
man  ogsaa —  hvor  hurtigt!  —  en  flere  Spalter  lang  Kritik. 
Selve  Forestillingen  bliver  affejet  med  nogle  Linjer,  men 
derefter  kommer  Hovedsagen:  en  Opramsning  af  de  ele- 
gante tilstedeværende  Damer  paa  Tilskuerpladsen  og  en 
Skildring  af  deres  Toiletter,  Hat,  Handsker,  Kjole  og 
Pynt. 

Takket  være  dette  overordentlig  rige  Indhold  og  de 
store  Honorarer,  som  Bladene  i  de  sydlige  Stater  og  i 
Præribyerne  maa  betale  de  europæiske  Forfattere  for  deres 
Romaner  og  Ledere,  er  ogsaa  deres  Pris  meget  betydelig. 
Vilde  man  anse  det  for  muligt,  at  medens  Verdensblade 
af  Størrelse  som  »New- York  Herald«  eller  »New- York  sun« 
kun  koste  to  Cents  (7  Øre),  er  Prisen  paa  selv  det  mindste 
Aftenblad    hinsides    Mississippi   og   Ohio   atten   til    fem  og 

tredive  Øre  pr.  Numer?  Ja,  ganske  vist  er  alle  hine  Mis- 
sissippi- og  Arkansasbyers  Blade  de  dyreste  i  Verden. 

D'hrr.  Redaktører  er  ganske  grinagtige  Størrelser. 
Nogle  var  tidligere  Sættere,  andre  Landmænd,  andre  igjen 
Assuranceagenter  eller  Ekviperingshandlere,  hvis  de  da  ikke 
naar  man  saa  rigtig  til,  efterhaanden  havde  beklædt  alle 
de  nævnte  Livsstillinger.  Naa,  hvorfor  ikke.?  »Forandring 
fryder«,  siger  det  gamle  Ordsprog.  I  Amerika  eje  de 
blandt  andre  gode  Egenskaber  ogsaa  den  at  leve  paa  den 
største  Fod.  »Redaktørfødder«  er  i  Vesten  blevet  til  et 
Ordsprog.  Redaktøren  for  »Canon  City  Avalanche«  i  Co- 
lorado har  endogsaa  bedækket  alle  fire  Vægge  i  sit  Kontor 
med  Omrids  af  Redaktør-  og  Forfatterfødder,  indenfor 
hvilke  vedkommende  har  skrevet  deres  Navne  som  Auto- 
graf. Da  jeg  sammen  med  flere  Kollegaer  ved  vort  Besøg 
i  Byen  kom  ind  paa  Kontoret,  var  Redaktørens  første 
Tanke  at  lægge  et  Stykke  Papir  under  hver  enkelts  Fod 
og  paa  Knæ  optage  et  Blyantsomrids  af  vore  Undersaatter, 
paa  hvilket  Papir  vi   derpaa   maatte   anbringe   vore   Navne. 

En  anden  Redaktør,  som  var  denne  i  høj  Grad  over- 
legen i  praktisk  Forretningssans,  var  ivrig  Autografsamler. 
Kun  sørgede  han  for  at  lade  sine  Besøgende  hver  for  sig 
sætte  deres  Navn  paa  et  Blad  Papir,  som  senere  viste  sig 
at  blive  forvandlet  til  en  Bestillingsseddel  paa  hans  Blad. 
Den  største  Foretagelsesaand  viser  disse  Herrer  Bladud- 
givere i  at  kapre  Annoncer.  Derom  fortælles  de  mest 
komiske  Historier  i  den  Retning,  Historier,  som  var  en 
Mark  Twains  Opfindelsesevne  værdig.  Og  dog  behøve  de 
slet  ikke   denne  Annoncekapring,    thi  Annoncerne   komme 

flyvende  til  dem  som  Fluer  om  en  Sukkerdaase,  Næppe 
er  et  Blad  grundlagt,  før  det  allerede  ejer  flere  Annoncer 
og  betalte  Reklamer  end  mangt  et  europæisk  Verdensblad. 
Saaledes  har  t.  Ex.,  eller  havde  i  det  mindste  for  faa  Aar 
siden,  den  tyske  »Memphis  Journal«  trods  sit  ringe  Oplag 
paa  to  hundrede  Exemplarer  tre  Sider  fyldte  med  Annon- 
cer, og  kun  den  fjerde  indeholdt  nogen  Text,  af  hvilken 
følgende  Leder  her  turde  fortjene  at  optrykkes: 

»Af  et  herværende  Blad  erfare  vi,  at  denne  vor  ærede 
Kollega  betoner,  at  den  aldrig  trykker  Avertissementer 
gratis.  Vi  har  for  vort  Vedkommende  aldrig  optaget  gratis 
Avertissementer,  undtagen  naar  vi  bagefter  blev  narret  for 
Betalingen.  Undtagelser  var:  Oflentliggjørelse  om  Hjælp 
til  nogle  af  den  gule  Feber  lidende  Landsmænd.« 

Denne  Selvfølelse,  dette  Højsind,  og,  for  ikke  at  glemme 
det,  denne  Stil  er  i  Almindelighed  ikke  hyppig,  thi  Bladene 
lade  sig  i  Reglen  dyrt  betale  for  deres  Avertissementer 
og  saakaldte  Bladnotitser  (betalte  Anbefalinger  i  Texten), 
Bladenes  Hovedindtægtskilder.  Men  ogsaa  fra  de  ameri- 
kanske Storbyer,  som  New- York  og  Filadelfia,  kommer  der 
talrige  Avertissementer  til  Smaabladene.  Størstedelen  af 
dem  er  Lovprisninger  af  nye  Lægemidler.  Hverken  Sy- 
maskiner eller  Klaverer  eller  Barnums  Menageri  eller  Dame- 
pynt (og  det  vil  sige  meget)  bliver  i  Amerika  averteret  saa 
meget  som  Piller  og  feberstillende  Pulvere  og  Mavedraaber. 
Jeg  fandt  Avertissementer  herom  endog  i  de  mest  beskedne 
Ravnekrogsblade  i  Syden  og  Vesten.  Sædvanligvis  blive 
de  gjennem  et  eller  andet  Annoncebureau  samtidig  fordelte 
til  to — tre  hundrede  Blade.    Men  Bladene  maa  sædvanligvis 

selv  besørge  Oversættelsen  af  disse  Avertissementer,  hvortil 
desværre  ikke  enhver  Redaktør  ejer  den  nødvendige  In- 
telligens. Som  Exempel  skal  vi  fremhæve  følgende,  som 
findes  i  den   før   omtalte  »Memphis  Journal«    for  22.  Marts 

1879. 

»Karl  Krohns  Victoria  Orie^ital  Fig-Coffee.  Hemmelig- 
heden ved  Viennakaffen,  som  er  berømt  for  sin  behagelige, 
krydrede  Smag  og  sin  Farve,  bestaar  i  Tilsætning  af  en 
lille  Dosis  Karl  Krohns  Oriental  Fig-Coffee.  Vor  Vienna- 
kaffe  er  tilberedt  ved  en  kunstig  og  korrekt  Proces,  er 
kemisk  og  har  længe  været  en  uovertruffen  Forbedring  ved 
Bønnekaffen,  i  Særdeleshed  som  et  uskatérligt  Nærings- 
middel for  Børn,  saavelsom  for  Kvinder  til  at  give  Mælk  (1). 
Kaffen  er  ogsaa  meget  efterspurgt  som  et  ikke  stimulerende 
Middel  til  Lungesygdomme  o.  s.  v.  Den  er  i  høj  Grad  an- 
befalet af  alle  Læger  og  videnskabelige  Literater  i  den 
gamle  og  nye  Verden.  Den  faas  hos  alle  ansvarHge  Gros- 
sister i  de  forenede  Stater.     Prøv  den!« 

Om  Læseren  af  dette  Avertissement  virkelig  vil  kjøbe 
Karl  Krohns  Figenkaffe  eller  ikke  hellere  foretrækker  et 
Middel  mod  Kvalme,  det  faar  staa  hen.  Følgende  Aver- 
tissement er  laant  fra  et  texansk  Blad:  »Fra  vor  Præsidents 
Hjem,  fra  Staten  Ohio  modtage  vi  fra  Hr.  Uttner  følgende 
Meddelelse,  som  vi  ikke  vil  forholde  vore  Læsere:  »Ogsaa 
jeg,«  skriver  den  nævnte  Herre,  »kan  med  god  Samvittig- 
hed paa  det  bedste  anbefale  Doktor  August  Kønigs  Ham- 
borger Brystthe  og  -Draaber.«  Mest  underholdende  er  i 
de  tyske  Smaablade  Lokalnotitser  elier  stundom  ogsaa  smaa 
Ledere,  der  af  min  Ven,  Pretorius  i  San  Louis,  ogsaa  kal- 

des  »Flæsk«.  I  en  Leder  fra  Ottumwa  i  Iowa  hedder  det 
saaledes:  »Oberst  St.  Vrain  anmoder  vort  Blad  om  herved 
at  meddele  alle  hans  gamle  Venner  og  Publikum  i  Al- 
mindelighed, at  de  i  Morgen  imellem  elleve  og  ét  Formid- 
dag i  Grenada  Palace  Saloon  bliver  serveret  gratis  Hønse- 
ragout.  Obersten  og  hans  udmærkede  Assistent,  General 
W.  S.  Barnes,  modtage  Gjæsterne  med  deres  vante.  Hjerte- 
lighed.« 

For  europæiske  Læsere  maa  denne  Oberstens  og  Gene- 
ralens ejendommelige  Indbydelse  tage  sig  ud  omtrent  lige- 
som Kejseren  af  Østerrigs  Fodvaskning  af  fattige  Oldinge. 
Til  nærmere  Underretning  skal  derfor  her  angives,  at  Hr. 
Oberst  St.  Vrain  er  Hotelvært  og  General  Barnes,  som  saa 
mangen  anden  af  hans  Rang,  er  Opvarter.  Hønseragouten 
er  derimod  den  i  hele  Amerika  indførte  -»Free  Lunch<y 
hvilken  sidste  næsten  i  hvert  eneste  Værtshus  i  de  for- 
enede Stater  serveres  gratis  for  Gjæsterne.  Men  det  er 
dog  ikke  altid  Hønseragout.  Værterne  faa  deres  Udgifter 
dækkede  og  en  god  Fortjeneste  oven  i  Kjøbet  ved  de 
nydte  Drikkevarer. 

Amerikanernes  Averteringslyst  har  imidlertid  faaet  flere 
foretagsomme  Annonceagenter  og  Aviskolportører  ind  paa 
ganske  originale  journalistiske  Manøvrer,  der  betale  sig  ud- 
mærket Saaledes  ejer  t.  Ex.  en  tysk  Avisudgiver  i  Fila- 
delfia  ikke  mindre  end  tredsindstyve  tyske  Blade,  som 
han  har  grundlagt  allesammen  i  Pennsylvaniens  smaa  Kolo- 
nier, og  som  alle  blive  ledede  af  Hovedredaktøren  i  Fila- 
delfia.  For  at  formindske  Udgifterne  til  Trykningen  bliver 
der    sendt  Afstøbninger  af  Satsen    spaltevis   til  alle    disse 

Blade.  Har  Hovedbladet  blandt  andet  i  sine  Spalter  aftrykt 
denne  eller  hin  efter  tyske  Blade  eftertrykte  Roman,  saa 
bliver  Afstøbningen  af  Satsen  sendt  til  Bladet  i  B.  eller  C, 
saaledes  at  disse  spare  ikke  blot  Forfatterhonorar  men 
ogsaa  Udgifterne  med  Sætningen.  En  lignende  Indretning 
findes  i  Milwaukee  (Wisconsin).  Den  mærkeligste  Anstalt 
af  denne  Slags  befinder  sig  dog,  eller  befandt  sig  i  det 
mindste,  i  New- York,  hvor  et  meget  udbredt  og  bekendt 
Annoncekontor  ejer  et  hemmeligt  Bladtrykkeri.  Her  tryk- 
kes begge  Ydersider  paa  omtrent  et  halvt  hundrede  smaa 
Ugeblade  fra  Syd-  og  Veststaterne  med  samme  Stump 
Roman  og  de  samme  Avertissementer,  saaledes  at  hvert 
enkelt  lille  Oplag  af  vedkommende  Blad  (to,  tre  eller  fem 
hundrede  Exemplarer)  trykkes  med  sin  særlige  Titel  for- 
oven. Disse  Aviser  med  paatrykte  Ydersider  og  blanke 
Indersider  blive  nu  sendte  til  vedkommende  Smaabyer, 
hvor  saa  den  egentlige  Redaktør  af  Bladet  selv  forfatter 
en  Leder  og  en  lokal  Beretning  og  Notitser  og  lader  alt 
dette  trykke  paa  Indersiderne  sammen  med  lokale  Aver- 
tissementer. Bladet  faar  derved  sit  lokale  Præg,  og  selv 
om  ogsaa  Bladenes  Ydersider  blive  de  samme  i  en  By  i 
Florida  eller  i  Kalifornien,  faa  de  dog  aldrig  hinanden  at 
se!  Men  ganske  vist  kunde  de  Herrer  Redaktører  komme 
i  ikke  ringe  Forlegenhed,  naar  der  en  Gang  indtraadte  en 
Forvexling  af  Pakkerne  og  »Portlands  Nyhedsblad«  (i  Ore- 
gon) en  skjønne  Dag  maatte  udkomme  i  Talahassee  (i  Flo- 
rida) og  »Talahassees  flyvende  Post«  udkom  i  Portland. 
Men  i  saa  Fald  vilde  Redaktørerne  ganske   simpelt  hjælpe 

sig  derved,  at  de  for  en  Gangs  Skyld  slet  ikke  lod  Bladet 
udkomme.     En  Gang  er  jo  ingen  Gang. 

I  -en  lille  By  i  Vest-Kansas,  der  er  bekjendt  for  sit 
store  Marked  med  Huder,  forekommer  dette  dog  ikke  saa 
sjældent,  eller  rettere  sagt,  meget  hyppig.  Der  findes  dér 
ganske  vist  to  Aviser  men  kun  én  Trykpresse.  Og  begge 
Bladene,  baade  »Times«  og  »Demokraten«  maa  derfor 
trykkes  i  samme  Presse.  Men  nu  skiftes  begge  Bladene 
til  først  at  trykke  deres  Oplag,  og  saa  bliver  Trykningen 
stadig  udsat  saa  længe,  at  Konkurrencebladet  slet  ingen 
Tid  faar  tilbage  og  derfor  først  igjen  kan  komme  ud,  naar 
det  har  første  Tur  til  Pressen. 

Og  ligesom  det  stundum  kniber  med  at  faa  Bladet 
trykt,  kniber  det  ogsaa  stundom  haardt  for  Bladredaktørerne 
at  faa  det  sat.  Saaledes  fandtes  der  forgangent  Aar  i  det 
vestlige  Texas  en  engelsk  Avis,  hvis  Stab  af  Medarbejdere 
kun  bestod  af  Udgiveren,  Redaktøren,  Forfatteren  og  Refe- 
renten i  én  Person,  og  Sætteren,  Korrektøren  og  Trykkeren 
i  en  anden  Person.  Men  begge  kom  en  Gang  i  den  Grad 
i  Haarene  paa  hinanden,  at  den  anden  Person  sagde  Farvel 
til  den  første  og  ganske  simpelt  tog  Reisaus.  Men  hvad 
skulde  der  nu  blive  af  Bladet?  Redaktøren  lejede  sig 
simpelthen  en  af  de  i  de  vestlige  Byer  saa  hyppige  '>->Loa- 
fers^  (Dagdrivere)  og  lovede  ham  en  halv  Dollar-  han  lod 
ham  saa  sætte  sit  Manuskript  i  samme  Orden  i  Bogstaverne, 
som  det  var  skrevet,  og  da  dette  var  gjort,  maatte  Ved- 
kommende simpelthen,  Række  for  Række  og  Bogstav  for 
Bogstav,  omstille  Typerne  i  den  omvendte  Rækkefølge,  da 
han   nemlig  ved    dette    første   Forsøg  i  den    Guttenbergske 

Kunsts  Mysterier  ikke  var  trængt  dybt  nok  ind  i  den  tii 
strax  at  begribe,  at  Skriften  skal  staa  omvendt. 

Dette  Tilfælde  er  endnu  et  Vidnesbyrd  om  særlig  Sam- 
vittighedsfuldhed hos  Redaktøren  eller  muligvis  ogsaa  om 
hans  særlige  Ængstelse  for,  at  hans  Abonnenter  skulde 
komme  med  Revolveren  i  Haanden  for  at  hente  deres 
Blad.  I  de,  lad  os  sige  mere  tempererede  Zoner  —  i 
Texas,  hvor  Revolveren  allerede  har  udført  sin  civilisa- 
toriske  Opgave,  behøve  Redaktørerne  ikke  mere  at  være 
ængstelige  for  deres  Abonnenter.  San  Antonio,  dette 
texanske  Athen,  er  i  saa  Henseende  ganske  ejendommelig 
stillet.  Hver  Gang  Redaktøren  for  et  derværende  tysk 
Blad  ikke  netop  har  Lyst  til  at  lade  sit  Ugeblad  udgaa, 
saa  bliver  aldeles  regelmæssig  Natten  forud  for  Trykningen 
Papiret  sjaalet  fra  ham. 

En  Avis,  der  var  enestaaende  i  sin  Slags,  blev  i  1862 
grundlagt  af  den  berømte  Opfinder  Thomas  Edison,  da 
han  endnu  ikke  vår  femten  Aar  gammel.  Den  Gang  solgte 
han  paa  et  Jernbanetog,  der  kjørte  imellem  Port  Huron  og 
Detroit  (Michigan)  Aviser  og  Appelsiner,  men  denne  Han- 
del behagede  ham  ikke.  Derfor  blev  han,  der  aldrig  havde 
gaaet  i  Skole  og  endnu  selv  ikke  var  stort  ældre  end  en 
Skoledreng,  Journalist.  Dette  gik  saaledes  til.  Til  Be- 
kvemmelighed for  de  tobaksrøgende  Passagerer  blev  der 
koblet  en  gammel  Fragtvogn  bagpaa  Jernbanetoget.  Halv- 
delen af  Vognen  var  forsynet  med  Siddepladser,  men  dens 
Udstyrelse  var  saa  elendig,  at  Passagererne  kun  sjældent 
benyttede  den,  og  dette  forstod  Edison  at  drage  Nytte  af. 
Af  en  Detroiteravis,  den  endnu  den  Dag  i  Dag  florerende 

^Free  Presse  kjøbte  han  et  Par  gamle  Kasser  med  Typer 
og  en  Haandpresse  og  indrettede  sig  dermed  sin  Redak- 
tion og  sit  Trykkeri  i  Jernbanevognens  Røgkupé  og  udgav 
allerede  strax  efter  det  første  Numer  af  y>  Grand  Trunk 
Herald^,  idet  han  i  en  Person  forenede  Ejeren,  Udgiveren, 
Redaktøren,  Referenten,  Sætteren,  Trykkeren  og  Forhand- 
leren, »Grand  Trunk  Herald«  offentliggjorde  alt,  hvad  der 
foregik  i  Smaabyerne  langs  Jernbanelinjen,  trykte  Depecher 
af  efter  de  store  Detroiteraviser  og  bragte  det  snart  til  et 
Oplag  paa  omtrent  fem  hundrede  Exemplarer.  Endnu  den 
Dag  i  Dag  taler  man  om  det  mærkelige  Blad,  som  havde 
sit  Kontor  i  en  kjørende  Jernbanevogn.  Disse  Blades  Avis- 
kontorer er  virkelig  højst  kuriøse.  Sædvanligvis  er  det 
smaa  Træbarakker,  hvis  indre  Rum  er  delt  i  to  Afdelinger. 
Det  forreste  af  dem  indeholder  Kasser  med  Typer,  Aver- 
tissementskontoret,  Trykkeriet,  Papiroplaget  og  Redaktions- 
kontoret,  den  bagerste  derimod  Boliger  for  Redaktions- 
personalet,  der  ganske  vist  ofte  kun  bestaar  af  Udgiveren 
alene.  I  mange  af  disse  Aviskontorer,  som  t.  Ex.  »Dodge 
City  Times«,  »Granada  centennial«  bestaar  Trykkeriet  af 
en  Kasse  med  Typer  og  en  Slags  Haandpresse,  og  hele 
Kontormøblementet  af  et  Bord  og  en  dertil  hørende  Stol. 
Og  i  denne  Helligdom  virker  den  mest  frygtede  og  mæg- 
tigste Mand  i  hele  Staden:  »Editoren«  (Udgiveren).  Han 
er  i  Reglen  ligs  saa  dygtig  til  at  føre  Pennen  som  til  at 
slaa  en  proper  Næve,  og  meget  hyppig  bekræfter  han  sine 
Magtsprog  med  Trusler  af  følgende  Art:  »Vi  skal  give  Sa- 
muel Dickenson  det  venskabelige  Raad  ikke  saa  hyppig  at 
forstyrre  os  paa  vort  Kontor,    ellers  kunde   han  risikere  at 

gjøre  Bekjendtskab  med  vore  Støvlesaaler.«  Den  i  Pueblo 
i  Syd-Colorado  udkommende  »Pueblo  Chieftain«,  et  for- 
øvrigt fortrinlig  redigeret  Blad,  har  i  sit  Kontor  paa  Redak- 
tørens Skrivebord  staaende  et  Dødningehoved  med  følgende 
Overskrift  paa  Engelsk: 

»Denne  Mand  vagabonderede  i  denne  Helligdom,  stjal 
de  Blade,  hvoraf  vi  tage  vore  Udklip  og  generede  Redak- 
tøren ved  voldelig  Fremfærd.  Ganske  vist  blev  hans  Kjæbe- 
ben  spoleret,  men  desværre  meget  for  sent.  Du  Pilegrim 
i  denne  jordiske  Jammerdal,  vogt  dig!« 

»Los  Vegas«,  Minebladet  i  Ny  Mexiko,  bærer  følgende 
Indskrift  paa  sin  Dør: 

»Adgang  tilstedes  kun  ædru  Folk,  som  vil  abonnere 
eller  avertere.  Drukkenboldte  og  Ikke-Abonnenter  blive 
smidt  ud.« 

Redaktøren  for  et  i  Trinidad  halv  paa  Engelsk,  halvt 
paa  Spansk  udkommende  Blad  skriver  paa  sin  Dør: 

»Menneske!  Er  du  i  Tvivl  om,  hvor  vidt  du  tør  gaa 
ind  eller  ej,   saa   overlad  det  til   din  Tvivl  og  gaa  videre.« 

Endnu  mere  drastisk  er  Overskriften  over  et  Redak- 
tionskontor  i  Waterloo  i  Iowa:  »Enhver,  der  kommer  her- 
ind, bliver  smidt  ud  igjenl« 

De  to  mindste  Aviser,  som  jeg  nogensinde  har  set, 
fandt  jeg  i  Memphis  i  Tennessee  og  i  Chahta-Tamaha, 
Chocktaw-Indianernes  Hovedstad.  I  førstnævnte  By  var 
under  den  gule  Febers  Epidemi  hele  Avispersonalet  blevet 
bortrevet  tilligemed  tre  Fjerdedele  af  Byens  Befolkning, 
men  Redaktøren,  Oberst  Keating,  skrev,  satte  og  trykte 
Avisen  daghg  selv,  endskjønt  den  nu  smeltede  sammen  til 

almindeligt  Brevformat.  I  Chahta-Tamaha  trykkede  Redak- 
tøren det  officielle  Regeringsblad  egenhændig  i  en  Visitkort- 
presse. 

Præribyernes  en  eller  to  Gange  om  Ugen  udkommende 
Aviser  blive  for  Størstedelen  startede  af  deres  Ejere  og 
gaa  sjældent  over  i  andre  Hænder.  Naar  Redaktøren 
drager  videre,  gaar  ogsaa  Bladet  ind,  og  hans  Efterfølger 
starter  et  Blad  med  et  nyt  Navn.  Hyppig  er  de  Herrer 
Udgivere  forsultne  Stakler  fra  de  østlige  Storstæder,  som 
uden  at  have  en  Skilling  i  Lommen  komme  ud  til  den 
lille  By  og  udgive  hele  Bladet  paa  Kredit.  En  Udgiver 
af  et  Blad  i  Byen  Rom  (Georgien)  ejer  i  Dag  et  smukt, 
bekvemt  indrettet  Hus,  uden  at  han  har  betalt  det  med 
andet  end  Avertissementer.  Møbelhandleren  t.  Ex.  fik  i 
Stedet  for  Kontanter  en  vis  Plads  i  Bladets  Annonceafdeling, 
ligeledes  Tæppefabrikanten,  Smeden,  Tømreren  o.  s.  v.  Selv 
Abonnenterne  betale  kun  med  Viktualier,  Levnedsmidler, 
Trækul  o.  s.  v.,  og  deraf  kan  man  forklare  sig  t.  Ex.  føl- 
gende Bemærkning  i  nævnte  Avis:  »Jemmy  Carter  har  i 
Dag  bragt  os  tre  Pund  Kjød  til  vort  Kontor.  Men  der 
var  kun  to  Pund.  Det  er  ikke  smukt  af  Jemmy  Carter 
paa  den  Maade  at  narre  os  for  vort  Abonnement,  og  vi 
gjør  i  det  hele  taget  vore  ærede  Abonnenter  opmærksomme 
paa,  af  Viktualier  og  Kjød  bestandig  kun  at  bringe  os  det 
bedste  og  fuld  Vægt.« 

I  Crisfield  i  Staten  Maryland  gjorde  jeg  Bekjendtskab 
med  en  Avisredaktør,  der  fra  et  halvt  hundrede  af  sine 
Abonnenter  faar  sit  Abonnement  betalt  med  —  Østers. 
Crisfield  ligger   nemlig  i  Hjertet  af  Østersegnen,    saa  fjernt 

fra  Yderverdenen,  at  Kontanter  ikke  altid  er  til  Stede  til 
Udbetaling,  saa  at  man  hyppig  anvender  Østers  i  daglig 
Handel  og  Vandel  i  Stedet  for  Penge. 

I  én  Henseende  udmærke  Redaktørerne  af  de  ameri- 
kanske Smaablade  sig  virkelig:  de  eje  Humor.  Der  findes 
ogsaa  i  de  amerikanske  Storbyer  mange  Mennesker,  som 
af  den  Grund  Aar  efter  Aar  abonnere  paa  et  eller  andet 
Præri-Ugeblad.  De  fleste  Numre  indeholde  fortræffelige, 
om  end  undertiden  temmelig  drøje  Vittigheder,  Smaahisto- 
rier  og  Anekdoter  af  enhver  Art.  Vest  for  Mississippi 
findes  der  flere  Blade,  som  paa  Grund  af  dette  humo- 
ristiske Indhold  læses  meget  og  kan  glæde  sig  ved  meget 
betydelige  Oplag.  Man  behøver  blot  at  nævne  >^  Burlington 
Hawkeye<^  (Falkeøje),  saa  vil  man  uvilkaarlig  smile.  -^Detroit 
Free  Press«  og  »O//  Ciiy  Derrick«  er  ligeledes  berømte 
for  deres  drastiske  Indfald  og  Vittigheder.  Vest  for  Missis 
sippi  og  i  Bomuldsstaterne  existerer  der  en  Mængde  af 
den  Slags  Blade.  Selv  i  Redaktionskontorerne  ytrer  dette 
Humor  sig  ved  allehaande  Inskriptioner,  Afbildninger  o.  s.  v. 
I  Vesten  har  jeg  truffet  hele  Menagerier  af  Kunstnere  og 
hele  Kunstneralbums  af  Pattedyr  og  alle  fulde  af  fordrejede 
Inskriptioner,  Smaavers,  Gravskrifter  o.  s.  v. 

Ligesaa  grovkornet  er  den  Maade,  paa  hvilken  Aviserne 
indbyde  til  Abonnement  og  inddrive  udestaaende  Abonne- 
mentsfordringer.  Saaledes  findes  der  paa  »Little  Rock 
Blade« s  Hus  i  Arkansas  følgende  Skilt:  »Dette  er  Bladets 
Kontor,  stat  stille.  Vandringsmand,  og  abonnér. «  Og  neden- 
under er  tilføjet  følgende  med  mindre  Skrift:  »Ikke- Abon- 
nenter bør  indsende  Annoncer!« 

I  et  Aviskontors  Vindue  i  Staten  Wisconsin  har  jeg 
set  følgende  Abonnementsindbydelse: 

»Læser,  dit  Navn  vil  tage  sig  meget  godt  ud  med  en 
Kredit  af  2  Dollars  i  vor  Bog!« 

Der  synes  i  Los  Angeles  i  Syd-Kalifornien  at  herske 
et  gemytligt  Forhold  mellem  Avisbude  og  Abonnenter  paa 
det  derværende  tyske  Blad.  Dette  ses  af  følgende  Notits 
i  Bladet  for  den  3dje  Marts  1887: 

»Vi  har  en  meget  indtrængende  Bøn  at  rette  til  vore 
ærede  Abonnenter.  Mange  af  dem  give  jævnlig  vort  Bud 
en  Snaps,  naar  han  bringer  dem  Bladet  hurtig,  og  da  det 
stakkels  Bud  ikke  kan  modstaa  Tillokkelsen,  bliver  han 
tilsidst  fuld,  og  de  Abonnenter,  som  bo  ved  Enden  af 
Ruten,  faa  da  Bladet  uregelmæssig.  Vi  bede  derfor  ind- 
stændig vore  Venner  om  ikke  at  traktere  vore  Bude,  før- 
end de  har  bragt  Bladet  rundt  1<^ 

Ikke  saa  gemytligt  synes  Forholdet  at  være  mellem 
Abonnenterne  og  Redaktøren  paa  -»Terre  haute  Bankiers« 
i  Terre  haute  (i  Staten  Indiana),  hvilket  fremgaar  af  føl- 
gende Opraab: 

»Til  vore  Abonnenter,  som  er  i  Restance  1  For  om- 
trent to  Maaneder  siden  sendte  vi  Regning  til  alle  i  Re- 
stance værende  Abonnenter  med  en  Anmodning  om  senest 
til  Nyaar  at  indsende  os  Beløbet,  men  hidtil  har  endnu 
ikke  en  Tiendedel  af  dem  betalt,  hvorfor  vi  hermed  an- 
mode om  snarlig  Betaling.  De,  som  vægre  sig  og  erklære, 
at  vi  ikke  kunne  tvinge  dem,  fordi  de  ikke  eje  noget,  deres 
Navne  vil  vi  offentliggjøre  paa  det   sorte   Brædt.     De  skal 

i  længere  Tid  have  den  Fornøjelse  at  se  deres  Navne  i 
Gabestokken.« 

En  lignende  Opfordring  udgik  fra  en  tysk  Avis  i  New- 
Orleans.  En  Dag  bragte  den  paa  første  Side  Afbildning 
af  en  uhyre  Galge;  i  den  dinglede  en  arm  Synder,  og 
under  ham  fulgte  saa  Navne  og  Adresserne  paa  alle  de 
Personer,  som  stod  tilbage  med  Abonnementsbetalingen. 
Spøgen  forfejlede  ikke  sin  Virkning,  men  der  var  sket  Uret 
overfor  en,  som  allerede  havde  betalt.  Derfor  kom  der 
næste  Morgen  følgende  Undskyldning: 

»Ved  en  Fejltagelse  blev  Hr.  C.  Haiiser  i  Shreeveport 
(Louisiana)  under  den  almindelige  Subskribentmasakre  ogsaa 
hængt  op  med  i  Galgen.  Vi  skære  ham  herved  højtidelig 
ned  igjen  og  bede  ham  om  Forladelse,  fordi  vi  en  hel 
Dag  lod  ham  dingle  ved  Rebet.« 


SYD  OG  NORD 


HOS  DE  FRANSKE  PLANTERE  I  NY-AKADIEN. 


1  rins  Karneval  fejrede  i  Louisanas  Hovedstad  sin 
muntre  Fest.  Tre  Dage  i  Forvejen  var  han  som  statelig 
Riddersmand  i  Spidsen  for  en  malerisk  Ryttertrop  draget 
ind  gjennem  New-Orleans  flagsmykkede  Canalstreet,  og 
Yankeerne  saavelsom  de  franske  Kreolere  gav  store,  glim- 
rende Baller  til  hans  Ære,  men  endnu  mere  til  deres  egen 
Fornøjelse.  Jeg  kunde  ikke  have  besøgt  Mississippihoved- 
staden paa  noget  gunstigere  Tidspunkt  og  ikke  heller  faaet 
en  bedre  Lejlighed  til  at  beundre  Kreolerindernes  højt 
priste  Skjønhed.  Fra  det  franske  Kvarters  ellers  saa  stille, 
afstængede  Paladser  og  fra  det  gamle  Akadiens  store  vidt- 
strakte Plantager  var  de  kommet  hid,  for  i  det  mindste  én 
Gang  om  Aaret  at  hengive  sig  til  Lystighed  og  Glæde  og 
Dans,  og  aldrig  havde  jeg  hidtil  paa  saa  lille  et  Rum  set 
et  saa  stort  Antal  junoniske  Skjønheder  forsamlet  som  her 
i  New-Orleans  Balsale.  Deres  herlige  Skikkelser  blev 
fremhævet  ved  glimrende  Toiletter.  I  deres  mørke  Øjne 
funklede   Sydens  Glød,   yppigt,   sort  Haar   indrammede   de 

smukke  Ansigter,  og  i  Dansen  viste  de  forførerisk  Smi- 
dighed. 

Mit  Formaal  havde  ganske  vist  ikke  været,  her  i 
Kreolerstaden  i  Karnevalstiden  at  flyve  fra  Bal  til  Bal  og 
beundre  disse  Skjønheder.  Jeg  var  kommet  ned  ad  Mis- 
sissippi paa  en  af  de  store  Floddampere  for  at  studere 
dens  Munding,  lære  Livet  paa  Sukker-  og  Risplantagerne 
at  kjende  og  besøge  det  stille,  romantiske,  sagnomspundne 
Akadien,  dette  Land,  som  i  forrige  Aarhundrede  var 
et  Paradis  for  de  af  Englænderne  fordrevne  Canadiere, 
som  her  i  Akadien  mellem  Atchefalayastrømmen  og  Cal- 
casieufloden  havde  fundet  et  andet  Hjem.  Henry  Wads- 
worth  Longfellow  havde  selv  gjort  mig  opmærksom  der- 
paa,  da  jeg  i  hans  statelige  Hus  i  Cambridge  ved  Boston 
fortalte  ham  om  min  Rejseplan.  Ved  Afskeden  havde  han 
endnu  medgivet  mig  sin  udødelige,  akadiske  Romance, 
»Evangeline«  som  Rejselekture  og  skrevet  sit  Navn  i  Bo- 
gen. Var  det  saa  til  at  undre  sig  over,  at  jeg  derfor  op- 
holdt mig  længere  i  New-Orleans  og  søgte  at  skaffe  mig 
Introduktionsbreve  til  de  gamle,  franske  Plantere  i  Ny- 
Akadien  ? 

Men  det  behøvedes  ikke.  Paa  Hovedstadens  store 
Baller  fandtes  forsamlet  alt,  hvad  Louisiana  har  at  opvise 
af  Rigdom,  Skjønhed  og  Fornemhed,  og  snart  blev  jeg  af 
min  Ven,  Guvernør  V.,  personlig  præsenteret  for  de 
smukkeste  Damer.  Næppe  havde  disse  erfaret  min  Hen- 
sigt at  besøge  det  romantiske  Bayoux-land  i .  det  sydlige 
Louisiana,  før  jeg  strax  fik  Indbydelse  til  baade  den  ene 
og  den  anden  Plantage.     Om  faa  Dage  vilde  de  vende  til- 

bage  dertil,    og  saa   kunde  jeg   følge   med    dem  paa  deres 
private  Dampere. 

I  New-Orleans  leve  de  franske  Kreolere  i  deres  eget, 
absolut  franske  Kvarter.  Naar  man  fra  Havnen  følger  den 
prægtige,  brede  Hovedgade,  Canalstreet,  saa  er  til  højre 
alt  fransk,  spansk,  italiensk,  og  til  venstre  er  alt  engelsk. 
Paa  det  vestlige  Fortov  i  Gaden  er  alt:  »street«,  »cents«, 
»sir«,  —  paa  det  østlige  hører  man  kun:  »centime«,  »rue«, 
»monsieur«.  Spørger  man  Folk  om  Vej,  saa  vil  man  til 
venstre  faa  engelske  og  til  højre  franske  Svar.  Begge 
Befolkninger  leve  for  sig  selv  og  danne  særegne  Selskabs- 
kredse.  Kun  er  den  engelske  Befolkning  rigere,  mere  dan- 
net og  frisindet,  ligesom  det  engelske  Kvarter  er-  mere 
moderne  og  smukkere.  Yankeen  har  overfløjet  Fransk- 
manden. Kreolerne  —  den  gamle  Planterbefolknin^ —  leve 
altfor  meget  Tiden  hen  i  et  »dolce  far  niente«  til  at  kunne 
holde  Skridt  med  den  dygtige,  energiske  Amerikaner.  Deres 
hele  Tilværelse  drejer  sig  om  Sukkerrør  og  —  Elskov.  Den 
store  Slavekrig  har  fuldstændig  trængt  dem  i  Baggrunden. 
Den  sprængte  Slavernes  Lænker  og  berøvede  Kreolerne 
deres  Rigdomme.  Uden  Slaverne  faldt  Plantagerne  til  en 
Tredjedel  eller  en  Fjerdedel  af  deres  Værdi,  og  de  mange 
Millionærer,  som  fandtes  blandt  Kreolerne,  blev  ikke  til 
stort  andet  end  til  »pauvres  honnétes«.  Derfor  har  Kreol- 
erne ogsaa  trukket  sig  tilbage  fra  de  rigeste  og  fornemste 
Dele  af  New-Orleans.  De  bo  endnu  i  det  franske  Kvar- 
ter af  Byen  og  vegetere  i  enkelte  afsides  Egne  af  Louisiana, 
men  komme  kun  til  Syne  ved  sjældne  Lejligheder,  t.  Ex. 
i  Karnevalstiden.     En  Gang  var   Louisiana   et  Helvede  for 

Slaverne,   men   et  Paradis   for   de  Hvide.     Nu   er  Helvedet 
forsvundet,  men  det  har  ogsaa  taget  Paradiset  med  sig. 

Paa  det  franske  Kvarter  kan  man  rigtig  se,  hvor 
Kreolerne  er  i  Tilbagegang.  Fra  den  ægte,  franske  Jack- 
sonsquare,  tidligere  >  place  d'armes«  med  dens  Domkirke 
med  tre  knejsende  Taarne,  naar  man  ind  i  mørke,  snævre 
Gader,  som  ligne  Forstæderne  i  Marseille  eller  Bordeaux. 
Indskrifter,  Skilte,  Gadenavne,  Aviser,  hele  Detailhandlen 
er  paa  Fransk.  Store  Balkoner  med  smukt  svejfede  og 
udbuede  Jærngelændere,  grønne  Jalousier  over  aabne,  med 
Blomsterpotter  tæt  besatte  Vinduer,  hist  og  her  et  Indkig 
gjennem  en  gammel  Gitterport  ind  i  en  stor  Gaardsplads, 
beskyttet  af  Magnolier,  som  i  sin  Arkitektur  minder  om  de 
gamle  Bourbonpaladser  i  Italien,  Spanien  og  Syd-Frankrig. 
Hvor  dbg  her  den  gamle  Civilisation  af  den  maurisk- spanske 
Race  har  formaaet  at  holde  sig  umiddelbart  opad  hin  frie, 
kraftige,  angelsachsiske  Civilisation  hos  det  unge  Amerika. 
Hvor  mærkelig  og  ejendommelig  forekom  den  mig  ikke 
her  i  det  hastig  pulserende,  telegraferende,  telefonerende, 
af  Elektricitet  ladede  Dollarrige.  Kun  i  det  nordøstlige 
Canada,  den  endnu  den  Dag  i  Dag  absolut  franske  Pro- 
vinds Quebec,  finder  man  i  det  store  Fastland  lignende 
Billeder  af  en  fremmed  Civilisation  i  et  andet  Aarhundrede. 
—  New-Orleans  er  ikke  blot  Sukkerdistriktets  Hovedhavn 
og  Hovedstad,  den  er  ogsaa  Udgangspunktet  for  alle  Ud- 
flugter paa  »Strømmenes  Fader«  og  dens  talrige  Bifloder,  der 
ved  sejlbare,  naturlige  Kanaler,  saakaldte  »Bayoux«  indbyr- 
des er  forbundne  med  de  mange  Søer,  som  afbryde  Præri- 
erne og  Urskovregionen  i  det  sydlige  Louisiana.     Men  de 

skjønneste  af  disse,  i  uberørt  romantisk  Fortryllelse  indhyl- 
lede Bayoux  er  dem  i  Akadien :  Bayoux-Lafourche,  Bayoux 
Tigre,  Bayoux  Teche,  paa  hvilke  smaa  Floddampere  og 
Baade  trænge  frem  langt  op  til  de  fjerneste  Landsbyer  i  Aka- 
dien, til  Iberia,  S.  Martinsville,  Vermillon,  La  Place  o.  s.  v. 
De  største  og  betydeligste  Sukkerplantager  ligge 
ganske  vist  ved  Nedre-Mississippi  langs  Bredderne  af  Flo- 
dens et  hundrede  og  elleve  engelske  Mil  lange  Løb  fra 
New-Orleans  til  dens  Munding  i  den  mexikanske  Havbugt. 
Naar  man  i  Europa  betragter  de  smaa,  gængse  Kort  over 
Nordamerikas  Fastland,  saa  skulde  man  knapt  tro,  at  der 
syd  for  New-Orleans  endnu  findes  Landstrækninger,  som 
er  værd  at  berejse  og  skildre.  Men  heri  tager  man  fejl. 
Det  er  næppe  troligt,  hvilken  Fylde  af  nyt,  ukjendt  og 
interessant  netop  dette  Stykke  opskyllede  Land  frembyder; 
—  det  er  saa  at  sige  kun  to  Dosseringer  for  den  mægtige 
Flod,  to  lange  Halvøer,  der  paa  mange  Steder  kun  er  en 
engelsk  Mil  brede  —  mod  Flodsiden  beskyttede  mod  den 
vældige  Strøm  ved  kunstige  Dæmninger,  saakaldte  »levées«, 
ud  imod  Havet  med  ubestemte  Grænser.  Ferskvandssum- 
pen  blander  sig  dér  med  Havets  Ebbe  og  Flod.  Forgjæves 
søger  man  dér  efter  bestemte  Grænser  mellem  Fastlandet 
og  den  mexikanske  Havbugts  Strand.  Rundt  om  Floden 
er  alt  Kultur,  ovre  mod  Havet  alt  Vildnis  af  jomtruelige 
Urskovsumpe.  Paa  Floden  et  bevæget  Planterliv,  hist  og 
her  prægtige  Boliger,  bygget  i  gammelspansk  Kolonistil, 
omgivet  af  Rosenhaver,  beskygget  af  herlige  Magnolier, 
beboet  af  stolte  Plantere.  Og  saa  ovre  ved  Havet,  knapt 
en    halv   Times    Gang   derfra    bor    der  Tusinder   af  Alliga- 

torer,  Skildpadder  og  Klapperslanger  i  de  mørke,  af  mæg- 
tige Kæmpetræer  tæt  bevoxede  Cypressumpe.  Og  mellem 
disse  to  storartede  Modsætninger,  mellem  høj  Kultur  og 
det  dybeste  Vildnis  ligge  Plantagerne,  plantes  der  Sukker- 
rør og  Appelsiner.  Sommer  og  Vinter  hviler  der  et  klart 
og  varmt  Sollys  over  dette  halvt  tropiske  Flodbillede.  I 
det  fjerne  ser  man  hist  og  her  mellem  Træerne  Plantage- 
negrenes  smaa,  hvide  Huse,  det  saakaldte  quarter.  Hist 
ovre  paa  de  dybtliggende  Marker,  over  hvilke  den  varme 
Luft  staar  og  flimrer,  arbejde  Negrene  og  Muldyrene,  be- 
vogtede af  beredne  Opsynsmænd.  —  Naar  man  sejler  hen 
over  Mississippis  umaadelige  Vandflade,  dette  flydende 
Hav,  overser  man  alt  dette  indtil  Synskredsens  Urskov, 
thi  Landet  ligger  lavere  end  Flodens  Vandspejl  og  be- 
skyttes kun  ved  Jordvolde  imod  Oversvømmelse.  Meget 
hyppig  blive  disse  Dæmninger  gennembrudte,  og  Plantagen 
bliver  saa  et  Bytte  for  Elementernes  Raseri.  I  mange  af 
Mississippis  gamle  Plantager  har  Yankeen  nu  trængt  sig 
ind  og  anbragt  Nordens  Kapital  og  Nordens  Energi.  Damp- 
maskiner og  Sukkerfabriker  forstyrre  allerede  hist  og  her 
det  idyllisk  skjønne  ved  dette  Plantageland.  Men  ved 
Sidefloderne  og  Bayouxerne  i  Akadien  leve  endnu  de 
gamle  Plantere  paa  deres  Ejendomme. 

En  Uge  var  gaaet  hen  med  mit  Besøg  ved  Nedre- 
Mississippi,  og  da  jeg  vendte  tilbage  til  New-Orleans,  fandt 
jeg  i  min  Bolig  i  St.  Charles  Hotel  en  paa  fransk  skrevet 
Indbydelse  til  næste  Morgen  tidlig  at  ledsage  Sieur  de  T's 
Familie  til  hans  Plantage  ved  Bayoux  Teche.  Monsieur 
T.  og   hans  vidunderlig   skjønne   Datter  Clarisse,    hun,    der 

paa  Eliteballet  i  Karnevalstiden  blev  valgt  til  Dronning  af 
Prins  Karneval,  ventede  allerede  paa  mig,  da  jeg  mødte 
paa  Havnebroen  ved  Dampbaaden.  Jeg  vilde  have  fore- 
trukket, at  Mademoiselle  Clarisse  ved  denne  Udflugt  til 
Ny-Akadien  ikke  havde  været  min  Rejseledsagerinde  og 
Fører.  Dameselskab  paa  Studierejser  er  et  nieget  tvivl- 
somt Gode,  der  sjælden  bekommer  en  vel,  og  nu  oven  i 
Kjøbet  en  saadan  Dame,  en  Kreolerskjønhed,  der  selv  i 
Louisiana  vakte  Opsigt  —  ikke  et  sart  og  ætherisk  Væsen 
som  mange  Kreolerinder  i  New-Orleans,  men  en  Amazone, 
der  lige  godt  kunde  haandtere  Tømmen  og  Ridepisken, 
Aaren  og  Jagtbøssen  —  ikke  en  Byrde  for  hendes  Led 
sager,  men  en  Fører  uden  Frygt  og  dertil  oven  i  Kjøbet 
en  altfor  farlig  Skjønhed.  Snart  havde  Dampbaaden  bragt 
os  over  til  Mississippis  vestlige  Bred  til  den  lille  By  Algiers, 
hvorfra  vi  med  den  til  Texas  kjørende  Morgan-Bane  kom 
til  den  omtrent  et  hundrede  Kilometer  vestligere  liggende 
Station  Morgan  City,  opkaldt  efter  dens  Anlægger  Morgan 
og  et  vigtigt  Samfærdselspunkt  i  Ny  Akadien,  det  syd- 
østlige Hjørne  af  Louisiana.  Thi  her  udmunder  den  fra 
Opelousas  Præri  kommende  Bayoux  Teche  i  den  brede, 
for  Skibe  sejlbare  Atchafalaya,  der  egentlig  kun  er  en 
mægtig  Udløbsarm  for  »Strømmenes  Fader«,  halvt  en  Sø 
og  halvt  en  Flod,  som  fører  en  god  Portion  af  Mississippis 
og  »Red  Rivers«  kolossale  Vandmasser  ud  i  den  mexi- 
kanske  Havbugt.  Paa  dens  brede,  gule  Ryg  gyngede  der 
ved  Siden  af  de  store  Dampere,  som  løber  til  Galveston, 
Corpus  Cristi  og  andre  Havne  ved  Bugten,  ogsaa  en  kjøn, 
lille  Dampyacht    med    et  blaat  Silkeflag  paa   Mastetoppen 

og  Navnet  »Clarisse«  i  Guldbogstaver  under  Agterspejlet. 
Vi  balancerede  ad  det  gyngende  Brædt  og  tog  Plads  i  det 
kokette  Fartøj;  et  kort  Hvin  fra  Dampfløjten,  og  vi  gled 
rolig  tvers  over  den  vældige  Vandflade  op  i  Bayoux-Teches 
Munding  ind  i  Hjertet  af  Ny  Akadien  —  Nordamerikas  Pa- 
radis. Hvorfor  jeg  kalder  det  saaledes  ?  Fordi  der  i  hele  det 
store  Fastland,  som  jeg  nu  har  gjennemstrejfet  i  Aarevis 
paa  kryds  og  tvers,  ikke  findes  noget  mere  poetisk  og 
noget  skjønnere  Stykke  Land  end  disse  skyggefulde,  af 
klare,  dybe  Strømme  gjennemskaarne  Cypresskove  med 
ældgamle  Trækæmper,  op  ad  hvilke  der  slynger  sig  Snylte- 
planter med  al  Tropernes  Yppighed,  medens  oppe  fra  Kro- 
nerne det  grønne  Skjægmos  søger  ned  imod  Jorden  i 
lange,  fine,  luftige  Strænge  —  eller  disse  med  tropiske 
Blomster  og  storbladede  Vandplanter  tæt  overgroede  Øer 
i  de  stille  Skovsøer,  sande  Chinampaer,  saaledes  som  de 
findes  i  Aztekesøen  i  Texcoco  —  eller  disse  idylliske  Planter- 
boliger i  Skovens  Lysninger,  saftige  Græsflader,  Billeder 
saaledes  som  Bernhardin  de  Saint  Pierre  har  skildret  dem 
—  eller  de  grønne,  af  Smaasøer  hist  og  her  afbrudte  Præri- 
bølger  i  Ny-Iberien  og  Sankt  Martinsville,  dette  Sted,  hvor 
de  mægtige  Attakapoindianere  færdedes,  af  hvilke  vi  endnu 
saa  nogle  Ætlinge  fiske  i  Bayouxernes  stille  Vande.  Hun- 
drede Mile  op  og  ned  ad  Floden  de  samme,  uforfalskede 
Naturbilleder,  tropiske  Yndlingsbørn  af  den  varme  Sol, 
som  har  skabt  dem,  befolket  af  idylliske,  stille  og  nøj- 
somme Mennesker,  som  her  befinde  sig  vel,  ubekymrede 
om  Yderverdenens  Tummel  og  Larm,  Kæmpen  og  Jagen, 
med    al   dens  Telegraferen   og  Jernbanekjørsel.     Mod  Syd 

afsluttes  dette  skjønne  Akadien  af  Havets  Cypressumpe, 
mod  Vest  og  Nord  af  Opelousas  store  Savanner  og  Præ- 
rier, befolkede  af  vældige  Kvæghjorder,  vogtede  af  Hyrder, 
som,  saa  længe  de  leve,  vel  næppe  komme  ud  over  Græn- 
serne af  denne  hengjemte  Afkrog  af  Verden  —  er  det  ikke 
en  moderne  Udgave  af  det  gamle  Arkadien,  dette  det 
gamle  Peleponneses  højtbesungne  Land,  og  er  ikke  Aka- 
dierne  i  Louisiana  moderne  Arkadiere? 

Fordrevne  af  Englænderne  fra  Ny-Skotlands  mørke, 
kolde  Egne,  banede  de  franske  Akadiere  sig-  Vej  herhen 
gjennem  Alligatorsumpe  og  Urskove,  for  midt  i  denne 
umaadelig  yppige  Natur  at  grundlægge  deres  nye  Hjem. 
De  undertvang  delvis  den  vilde  Natur,  de  huggede  Ur- 
skovenes Træer  om,  skabte  Plantager  og  Marker  og  byg- 
gede sig  idylliske  Boliger,  omgav  dem  med  smukke  Haver, 
til  hvilke  de  kunde  hente  Blomster  og  de  herligste  Pryd- 
planter fra  det  dem  omgivende  Vildnis. 

Nu  sejlede  vi  rolig  gjennem  dette  mærkelige  Land. 
Clarisse  havde  bedt  mig  om  at  tage  Plads  ved  hendes 
Side  i  Agterenden  af  den  lille  Yacht,  og  dér  sad  jeg  og 
lyttede  til  Forklaringerne  fra  en  saa  skjøn  og  forførerisk 
Mund.  Var  det  alene  derfor,  at  jeg  fandt  alt  saa  skjønt 
og  fortryllende?  Beskriver  en  Digter  et  Land  i  samme 
Sprog  som  en  Naturforsker?  Og  gjenspejlede  hele  dette 
Sceneri  sig  i  denne  bedaarende  Cicerones  mørke  Øjne  og 
forklaredes  og  forskjønnedes  derved?  —  Dog  nej!  Her 
findes  jo  i  Virkeligheden  disse  gamle  Herresæder  og  disse 
kokette,  moderne  Villaer  og  disse  Plantager,  om  hvilke 
hendes  Mund   fortalte.     Saaledes  var  Eftermiddagen   gaaet 


448 

hen.  I  den  nedgaaende  Sols  gyldne  Straalebad  gled  vi 
langs  ad  de  stille,  klare  Vandveje  gjennem  Urskovene, 
forbi  Ny-Iberia  ind  i  Egnen  omkring  Lac  Peigneurs,  og 
ligesom  Hiawathas  Afsked  staar  denne  Eftermiddag  og 
denne  Aften  endnu  den  Dag  i  Dag  glødende  for  mine 
Øjne.  —  Det  er  blevet  Nat;  Maanelyset  glitrer  over  Van- 
det og  viser  os  Vej  gjennem  den  stille  Bayoux;  de  høje 
Cypresser  og  stedsegrønne  Ege  kaste  dybe  Skygger  tvers 
over  Vandet,  og  det  fra  alle  Grene  langtnedhængende 
Mississippi-Mos  giver  dem  Udseende  af  vældige  Sørgepile. 
Endnu  en  Stund  gaar  det  saaledes  fremad  —  tyst  og  stille 
som  paa  et  Spøgelseskib.  Clarisse  er  blevet  tavs,  og  jeg 
vover  ikke  at  afbryde  Stilheden.  Jeg  hører  Sumpdyrenes 
melankolske  Skrig,  og  opskræmmet  flagrer  hist  og  her  en 
Natfugl  op  foran  Skibets  Bov,  eller  en  Alligator  plumper 
ned  i  Vandet  fra  den  mørke  Bred.  Og  inde  mellem  Træ- 
erne høres  en  Susen  og  en  Flygte  n,  en  Hvisken  og  en 
Brusen,  der  flyder  sammen  med  Vandets  Plasken  foran 
Boven  og  vore  Dampskibsbølgers  sagte  Anslag  mod  de 
mørke  Bredder.  Kreolerinden  ved  min  Side  syntes  at  føle 
sammen  med  mig,  ogsaa  hun  var  fængslet  af  disse  stor- 
artede Naturbilleder  i  Bayouxen.  Med  et  standses  Ma- 
skinens regelmæssige  Stempelslag,  Dampskibets  Bov  bry- 
der ind  gjennem  nogle  Rør,  og  der  lyder  Skrig  inde  fra 
Bredden  og  viser  sig  flimrende  Lys.  Nu  er  vi  ved  Maalet. 
Clarisse  springer  rask  i  Land  uden  at  tage  den  Haand,  jeg 
rækker  ud  imod  hende  for  at  hjælpe  hende.  Monsieur  de 
T.  og  jeg  følge  efter.  Her,  nogle  Stenkast  fra  Bayouxen, 
ligger  Clarisses  Hjem,  det  statelige  Planterhus,  der  i  Mørket 

kunde  ligne  et  gammelt,  fransk  Slot,  hvis  der  ikke  her 
rundt  om  Huset  fandtes  brede  Søjleverandaer  i  begge 
Etager  —  og  hvis  ikke  de  mægtige  Magnolier  havde  staaet 
Vagt  foran  det  paa  de  store  Græsflader  —  og  hvis  ikke  de 
store,  gule  Appelsiner  paa  Træerne  ved  Vejen  havde  min- 
det om,  at  vi  her  befandt  os  i  andre  Zoner. 


Endnu  dejligere  var  det  Billede,  som  Plantagen  næste 
Morgen  frembød,  set  fra  mit  Vindue.  De  herlige  Magno- 
Her,  sande  Kæmpetræer,  er  bedækkede  nied  deres  store, 
hvide  Blomsterbægre,  og  slanke  Palmer  strække  deres  høje 
Stammer  op  over  Mandarinorangernes  tætte  Buskads. 
Agaver  med  vældige,  tykke  Blade  indramme  Husets  brede, 
grusbelagte  Terrasser.  Hegnene  dannes  af  yppig  blom- 
strende Rosenbuske,  som  adskille  Husenes  Blomsterhaver 
fra  en  stor  Orangelund,  hvis  Træer  med  de  mørke,  tætte 
Bladkroner  og  de  gyldne  Frugter  allerede  atter  staa  i  den 
yppigste  Blomst  og  udbrede  en  bedøvende  Duft.  Paafugle 
og  Fasaner  spanke  rundt  paa  de  bløde,  solbelyste  Plæner 
og  afbryde  af  og  til  ved  deres  Skrig  den  Ro,  der  er  bredt 
over  hele  den  idylliske  Scene.  Planterne,  Opsynsmændene 
og  Negrene  er  forlængst  ude  paa  Plantagen  ved  deres 
Arbejde  —  men  hvor  er  Clarisse?  Jeg  maatte  skynde  mig 
at  komme  ned,  og  da  jeg  traadte  ud  paa  Terrassen  foran 
Huset,  saa  jeg  hende  under  de  samme,  kæmpemæssige 
Magnolier,  hvis  Løvkroner  havde  hindret  mig  i  at  se  hende 
fra  mine  Vinduer.    Indhyllet  i  en  lang,  mørk  Ridedragt  med 

en  lille  Baret  paa  Hovedet,  laa  hun  skødesløst  henslængt 
i  en  Hængekøje,  der  gyngede  mellem  to  Træer,  skjønnere 
end  nogensinde  før.  »Jeg  har  ventet  paa  Dem  —  Hestene 
staa  parate,  kom  med,  saa  skal  jeg  vise  Dem  Plantagen.« 
I  det  samme  rakte  hun  mig  sin  lille,  behanskede  Haand 
og  førte  mig  over  til  den  anden  Side  af  Huset.  Næppe 
rørte  min  Haand  ved  hendes  Fod,  da  jeg  hjalp  hende 
med  at  bestige  Hesten.  Et  Øjeblik  efter  galopperede 
vi  bort. 

Omtrent  et  halvt  hundrede  Skridt  fra  Stuehuset  ligger 
en  Snes  Smaahuse.  De  er  alle  af  samme  Størrelse, 
simple  Træhytter,  der  hvile  paa  Pæle,  og  hvis  Gulvflade 
ligger  to  til  tre  Fod  over  Jorden,  saa  at  de  se  ud,  som 
om  de  staa  paa  Stylter.  Bayouxerne  og  Mississippis  For- 
greninger oversvømme  nemlig  hvert  Foraar  Bredderne  og 
sætte  hele  Landet  i  en  stor  Omkreds  under  Vand,  hvorfor 
almindelige  Boliger  her  ikke  vilde  være  nok.  Hytterne 
staa  sammen  i  uregelmæssige  Grupper  uden  at  være  byg- 
get ind  i  hverandre,  for  at  forhindre,  at  en  Ildløs  skal 
brede  sig.  En  stor  Bygning,  ligeledes  af  Træ,  tjener  til 
Hospital,  en  anden  til  Kirke.  Dette  er  et  af  de  saakaldte 
quarters,  Boliger  for  Plantagenegrene,  de  tidligere  Slaver. 
Her  bo  de  med  deres  Familier  og  Børn,  som  boltre  sig 
paa  Markerne  der  udenfor  bag  Husene.  Kvinderne  er  med 
deres  Mænd  paa  Plantagerne,  og  kun  hist  og  her  sidder 
'en  gammel  Negerinde  i  lys  Dragt  med  et  broget  Tørklæde 
svøbt  om  Hovedet  som  Turban  foran  sin  Dør.  »Men  det 
er  jo  Mammy«,  udbryder  Clarisse  og  peger  med  Ride- 
pisken paa  en  gammel  hæslig  Negerinde,  der  netop  mader 

sine  smaa,  skidne  og  nøgne  Børnebørn.  Paa  Skjødef  har 
hun  en  Lerskaal  med  en  eller  anden  Grød,  og  de  smaa 
Fyre  stimle  skrigende  sammen  om  hende  og  lade  sig  tylle 
med  Grøden,  saa  at  de  er  lige  ved  at  kvæles.  Smaa 
Grise,  næsten  ligesaa  sorte  som  Børnene  og  vanskelige  at 
kjende  fra  disse,  grynte  rundt  om  den  Gamle  og  snappe 
mangen  Gang  de  Skefulde  bort,  der  er  bestemt  for  deres 
menneskelige  Legekammerater.  Mellem  Pælene  under  Hu- 
set har  de  ældre  Svin  taget  Ophold  og  gjør  kun  af  og  til 
et  Udfald  for  at  snappe  en  eller  anden  Klump,  som  er 
faldet  paa  Jorden.  Et  idyllisk  Billede!  Længere  henne 
møde  vi  et  Par  prægtige,  begsorte  Drenge,  der  ligge  paa 
Lur  ved  Kanten  af  en  Afløbskanal  for  at  fiske  Krebs. 
Siden  de  blev  fødte,  har  de  endnu  aldrig  haft  et  Klæd- 
ningsstykke paa  Kroppen  og  sidde  nu  ogsaa  der  ved 
Kanalen  i  kostelig  Uskyldighed.  I  et  saadant  »dolce  far 
niente«  tilbringe  disse  smaa  Fyre  deres  Ungdom,  til  de  er 
store  og  stærke  nok  til  at  arbejde  paa  Plantagen,  saa  over- 
lade de  deres  ungdommelige  Virksomhed  til  deres  yngre 
Brødre.  Morgen  og  Aften  frembyde  disse  »quarters«  et 
meget  mere  bevæget  Billede.  Næppe  har  den  store  Klokke 
paa  Taget  til  Spisehuset  givet  sit  andet  Morgensignal,  før 
den  store  Plads  foran  Negerhusene  ogsaa  begynder  at 
fyldes.  Akkurat  paa  samme  Maade,  som  den  Gang  Slave- 
riet existerede,  blive  Negrene  ogsaa  nu  talte  og  af  deres 
Opsynsmænd  ført  ud  paa  Plantagen.  Men  nuomstunder 
er  de  mere  muntre  og  livslystne  end  den  Gang.  Syngende, 
springende  og  leende  trave  disse  Sværme  ud  til  Plantagen; 
med  Kurvene    paa  Hovedet  og  Værktøjet    paa   Skulderen 

danse  de  paa  den  mest  pudsige  Maade  henad  den  store 
Græsplæne  ud  til  Sukkermarkerne  og  vende  ligesaa  glade 
tilbage  til  Plantagen.  Mest  grinagtig  gebærde  de  sig,  naar 
de  møde  et  Par  unge  Negerinder,  paa  hvilke  selvfølgelig 
deres  ensformige  og  dog  muntre  Liv  koncentrerer  hele  sin 
Higen  og  Tragten.  De  kokettere  alle  med  hverandre,  til- 
kaste hverandre  forliebte  Blikke  og  udfordrende  Øjekast  og 
danse,  vugge  og  strække  sig,  som  om  det  gjaldt  om  at 
opføre  en  Menuet  i  en  Balsal.  Men  disse  unge  og  friske 
Negerpiger  er  i  Virkeligheden  pudsige  Skabninger.  Den 
yppige  Natur  og  Sydens  varme  Sol  har  indpodet  dem  en 
vis  Sanselighed,  som  viser  sig  hos  dem  paa  en  saa  hen- 
rivende Maade,  at  selv  koldere  Hjerter  end  de  varmt  blus- 
sende Kreolerplanteres  er  i  Stand  til  at  fænge.  En  slem 
Egenskab  har  de  tilfælles  med  andre  Evadøtre:  nemlig 
Snakkesalighed,  og  her,  midt  imellem  Franskmænd,  snakke 
de  selvfølgelig  ogsaa  paa  Fransk.  Det  er  dem  en  Natur- 
nødvendighed at  pludre,  hvem  det  saa  er  med:  med  de 
Gamle,  med  Børnene,  med  de  saakaldte  »Piccaninier«, 
som  lege  ved  Vejkanten,  med  Grisene,  som  oversnuse  dem, 
og  naar  de  ikke  har  noget  bedre,  saa  pludre  de  med  deres 
eget  Spejl. 

En  Time  senere  arbejde  alle  der  ude  i  Marken.  Saa- 
ledes  som  i  Husene  er  ogsaa  ude  paa  Markerne  de  Hvide 
strængt  adskilte  fra  de  farvede  Arbejdere.  Solen  brænder 
ned  fra  Himlen,  og  Menneskene  saa  vel  som  de  talrige 
Muldyr  lide  her  under  den  trykkende  Februarhede.  Her 
er  vi  jo  under  samme  Breddegrad  som  Cairo.  Heste  an- 
vendes  derfor   ikke   til  Arbejde,    men   kun   til  Ridning   for 

Opsynsmændene,  der  skal  ride  omkring  og  kontrollere 
Arbejdet  paa  Plantagen.  Men  de  svinge  ikke  mere  den 
frygtelige  Pidsk  —  fri  og  uden  Frygt  se  de  forhenværende 
Slaver  op  til  dem,  naar  de  uddele  deres  Befalinger  eller 
anspore  dem  til  Arbejdet.  Deres  Rygge  krumme  sig  ikke 
i  Angst,  naar  de  høre  den  strænge  Herre  komme  galop- 
perende. Piskesmæld,  Eder  og  Smertens  Udbrud  er  hørt 
op,  og  Sang,  Spøg  og  Munterhed  er  traadt  i  Stedet. 

Den  store  Klokke  i  »the  quarter«,  som  kan  høres 
milevidt,  kimer  til  Middag.  De  mange  Muldyr  vrinske 
glade.  Hver  Negerdreng  svinger  sig  op  paa  det  første 
det  bedste  Muldyr,  og  Hop,  Hop,  gaar  det  afsted  i  Trav 
til  »the  quarter«.  Hvordan  det  gaar  de  sorte  Fyre  paa 
Dyrenes  knoklede,  kantede  Ryg,  uden  Saddel  og  uden 
Tømme,  det  kan  man  nok  tænke  sig.  Men  Muldyrene 
kjende  Vejen  af  sig  selv  og  storme  som  et  Par  Kavalleri- 
eskadroner  ind  paa  Plantagen.  Et  Øjeblik  er  den  stille, 
solbelyste  Plads  forvandlet  ligesom  til  en  Teltlejr.  Her 
stille  Hestene  og  Muldyrene  sig  op  i  lange  Rækker  og 
faa  deres  Foder.  Og  hist  henne  staa  lange  Borde  med 
dampende  Suppe  og  Fade  med  Kjød  og  Grøntsager.  De 
Hvide  arbejde  for  sig  selv  paa  Plantagen,  saa  vel  som  paa 
Sukkerfabrikkerne  og  har  deres  eget  Bord.  En  Tid  lang 
hører  man  kun  Knive  og  Gafler,  Tallerkener  og  Drikke - 
bægre  klirre.     Snese  af  sorte  Svin   grynte  rundtom  Bordet 

—  Hunde,  Høns,  Grise,  Duer,  hele  Plantagens  Dyreverden 
deltager  i  Maaltidet,  kun  de  stolte  Paafugle  røre  sig  ikke 
af  deres  fornemme  Afsondrethed  ligesom   spanske  Grander 

—  en  Time  senere  er  alle  atter  ved  Arbejdet. 


454 

Allerskjønnest  er  dog  paa  disse  Plantager  Aftenen. 
Clarisse  og  jeg  havde  tilbragt  Formiddagen  paa  Sukker- 
markerne  og  i  Orangehaverne.  Om  Eftermiddagen  var  vi 
redet  til  den  nærmeste  lille  By  og  sad  nu,  efter  at  Solen 
var  gaaet  ned ,  paa  Pladsen  foran  Huset.  Fra  Negerkvar- 
teret lød  der  prægtig  Korsang  over  til  os,  ledsaget  af 
Banjoer  og  Guitarer,  snart  muntert  og  snart  melankolsk, 
ligesom  en  Gjenlyd  af  mine  egne  Følelser.  Saaledes  som 
det  gik  mig,  vil  det  gaa  enhver,  der  nyder  Planternes 
Gjæstfrihed.  Fremmede  Gjæster  ses  gjerne  her  og  er 
stadig  velkomne,  enten  det  er  hos  engelske  Plantere  eller 
hos  Akadiere  eller  Kreolere  fra  Cuba  og  Jamaika.  Plan- 
terne og  deres  Familjer  leve  her  saa  rolig  og  ensformig, 
at  man  virkelig  længes  efter  fremmed  Selskab,  og  saa 
meget  V  mere,  naar  disse  Fremmede  kommer  fra  Europa  og 
kan  fortælle  om  Vinteren  i  Paris,  om  Saisonen  i  London, 
om  Land  og  om  Folk.  Naar  der  ingen  Gjæster  er,  gaar 
hele  Dagen  med  huslige  Arbejder  og  med  nogen  Læsning, 
men  fremfor  alt  med  »dolce  far  niente«.  Derude  paa 
Bayouxerne  gynger  stadig  et  Par  lette  Baade,  i  Husets 
Korridor  staar  i  et  Hjørne  Jagtgeværet;  mellem  de  tykke, 
t  ornede,  graa  Aloer  staar  en  Skive  til  Maal  for  Revolveren, 
ude  i  Stalden  stampe  et  Par  Rideheste  utaalmodig  i 
Gulvet.  Ekvipager,  Spil  som  Criquet,  Lawn- Tennis  — 
alt  —  og  dog  hvile  de  blege,  melankolske  Damer  i  en 
Lænestol  i  den  store,  elegante  Modtagelsessalon  og  stirre 
ud  i  det  tomme  Rum  og  —  kjeder  sig.  Først  naar  der 
kommer  Gjæster,  lære  de  at  sætte  Pris  paa  deres  Om- 
givelser.    Da   vise   Kreolerinderne   sig   i   deres   fulde  Glans 

—  men    uden  Gjæster,    hvorfor    skulde    de    saa    gjøre    sig 
Ulejlighed! 

Clarisse  var  den  elskværdigste  af  alle  Førere.  Hendes 
Fader  havde  fuldt  op  at  gjøre  paa  Plantagen,  og  saaledes 
maatte  hun  da  være  Værtinde.  Daglig  havde  hun  noget 
nyt  paa  Programmet.  Snart  tog  vi  ud  til  Cypressumpen 
for  at  skyde  AUigatorer  og  Hejrer,  snart  'besøgte  vi  Neger- 
kvartererne, Trapperne  og  Brændehuggerne  i  ^the  sivamps«. 
Og  saa  belærte  denne  Plantageejer  mig  om,  hvorledes  man 
planter  og  høster  Sukkerrør,  eller  vi  besøgte  Fabrikerne, 
i  hvilke  de  skaarne  Rør  presses,  og  Sukkersaften  indkoges. 
En  anden  Dag  red  vi  langt  gjennem  Urskoven  til  Savan- 
nerne —  kort  sagt,  det  var  en  evig  Vexlen  af  det  inter- 
essante og  aldrig  før  sete,  saa  at  Dagene  forløb,  og  Af- 
skedens Time  kom,  før  vi  vidste  et  Ord  af  det.  Clarisse 
vilde  føre  mig  ad  en  kortere,  smukkere  Vej  midt  gjennem 
Urskoven  til  La  Place,  hvor  jeg  vilde  benytte  Damperen 
fra  Atchafalaya  til  at  rejse  videre.  Bagagen  blqv  sendt  i 
Forvejen,  medens  vi  begge,  fulgt  af  et  Par  Negere,  galop- 
perede gjennem  Orangelunden  og  Sukker  markerne  over 
imod  Urskoven.  Behændig  sættende  over  Grave  og  Grøfter 
og  snoende  sig  frem  mellem  de  tørre,  ofte  over  tyve  Fod 
høje  Bambusrør,  valgte  Amazonen  den  Vej,  som  kun  hun 
kjendte.  Snart  hvælvede  Urskovens  Trækroner  sig  over 
os.  Npgle  hundrede  Skridt  længere  fremme  naaede  vi 
Bredden  af  en  klar,  spejlblank  Sø.  Hestene  blev  sendt 
tilbage  til  Plantagen,  to  Negere  sprang  ned  i  den  lille  Baad, 
som  laa  parat,  og  roede  os  i  roligt,  afmaalt  Tempo  gjen- 
nem   ^>the  swa^nps«.     De   uhyre  Cypresser    med    det  lange 

Skjægmos,  Egetræerne  og  Asketræerne,  Ahorntræerne, 
Palmettoerne,  Laurbær-  og  Magnolietræerne,  af  hvilke  disse 
tætte  Urskove  bestaa,  lod  kun  faa  Straaler  af  den  skin- 
nende Sol  passere  deres  Løvkroner  Men  alligevel  var 
alt  badet  i  en  varm ,  henrivende  og  duftende  Atmosfære. 
Alt  syntes  fuldt  af  Liv  —  en  evig  Svirren  og  Summen, 
Susen  og  Plasken,  snart  stærkere,  snart  svagere,  snart 
fjernere,  snart  nærmere.  Nu  og  da  trængte  Alligatorernes 
Skrig  eller  Rovfuglenes  Hvin  hen  til  vort  Øre,  uden  at  vi 
selv  blev  dem  vaer.  Jeg  vidste,  at  hele  Sumpen,  som  var 
bedækket  snart  med  hvide  og  blaa  Blomster,  snart  med 
Siv  og  Aakander,  var  mylrende  fuld  af  Liv,  uden  at  jeg 
kunde  opdage  blot  et  eneste  Dyr. 

Snart  befandt  vi  os  i  snævre  Kanaler  med  klart,  rin- 
dende Vand,  snart  paa  store,  aabne,  i  Sollyset  glødende 
Søfiader.  Snart  bøjede  Cypresserne  med  deres  smudsig- 
graa  Stammer  eller  de  med  Lianernes  Guirlander  tungt 
behængte  Magnolier  sig  dybt  ned  foran  os.  Og  hyppig 
passerede  vi  skyggefulde,  lave  Løvgange,  i  hvilke  der 
herskede  et  evigt  Tusmørke,  Paa  andre  Steder  var  Ur- 
skoven lysere  og  gav  os  fantastiske  Vuer  ind  gjennem  sol- 
belyste  Vandflader  eller  blomstrende  Græssletter  eller  sørg- 
modige Hvilesteder  for  omstyrtede  og  raadnende  Skov- 
kæmper. Med  hvert  Aareslag  vexlede  Billedet,  indtil  en 
ny  Vending  atter  førte  os  ind  i  den  aabne,  brede  Bayoux. 
Overalt  de  største  Modsætninger,  selv  i  Vandet.  Paa  et 
Sted  kunde  vi  gjennem  det  krystalklare,  rolige  Vand  se 
ned  paa  den  grønne,  yppig  bevoxede  Bund.  Det  saa  ud, 
som  om  dette  Vand  i  Aartusinder   havde   staaet  ubevæge- 

ligt  paa  dette  Sted,  uforstyrret  af  Regn  og  ikke  oprørt  af 
Storme,  og  var  stivnet  som  til  Glas.  Et  Par  Aareslag 
længere  henne  gjennem  ganske  smalle  Kanaler,  og  vi  be- 
fandt os  revet  afsted  af  en  rivende  Strøm,  der  skyllede 
midt  igjennem  den  rolige  Urskov.  Hvorfra  kom  den,  hvor- 
hen flød  den?  Hele  Øer  af  Aakander  og  bredbladede 
Sumpplanter  vuggede  sig  paa  dens  Overflade.  Mangen 
Gang  ansaa  jeg  mig  for  fortabt  midt  i  denne  Labyrinth  af 
Skove  og  Vande,  og  intet  Steds  syntes  der  at  være  en  Ud- 
gang, men  de  med  Egnen  fortrolige  Rorkarle  kjendte 
Vejen.  Rask  roede  de  henimod  en  tilsyneladende  tæt 
Barriere  af  Siv  —  et  Sæt,  et  Stød,  og  vi  var  paa  den 
anden  Side  af  Sivene  i  friskt  Farvand  med  en  saa  glat 
Overflade,  at  Træerne  og  Himlen  spejlede  sig  deri.  Og 
vi  syntes  paa  en  bevinget  Baad  at  fare  gjennem  Luften, 
over  os  og  under  os  var  der  Skov,  over  os  og  under  os 
var  der  Himmel.  Efterhaanden  vænnede  jeg  mig  til  de 
fortryllende  Omgivelser,  og  jeg  kunde  iagttage  Dyrelivet,' 
som  her  ligeledes  viser  sig  i  stor  Afvexling:  prægtige, 
farverige  Insekter  i  Græsset  —  og  hist  henne  paa  Vand- 
fladen Ryggene  af  store  Skildpadder,  der  dorskt  ligge  og 
sole  sig.  Paa  et  omstyrtet  Kæmpetræ  sidder  en  vagtsom 
Hejre,  der  er  beredt  til  at  fiske  sit  Bytte  op  af  det  vaade 
Element.  Her  dukker  den  stolte  Fiskeørn  ned  i  Bølgerne. 
Paa  Aakandernes  store,  svømmende  Blade  vugge  sig  lette, 
bevingede,  langnæbbede  Smaafugle  af  Arter,  som  jeg  ikke 
kjender.  Traner  sidde  sammenkrøbne  som  Fjerboldte  mel- 
lem Buskene,  ud  fra  hvilke  man  hører  de  vilde  Fasanhaner 
kalde.     Og  deroppe  i  Ege-  og  Ahorntræerne   flyve  talrige 

Blaamejser  og  "prægtige,  purpurrøde  Kardinaler  fra  Gren 
til  Gren.  Og  i  det  fl^i'ne  dukker  et  Par  mægtige  Alliga- 
torer med  deres  uhyre,  aabne  Gab  frem  over  Vandets 
Overflade  eller  kaste  sig  fra  Bredden  ned  i  deres  andet 
Element,  saasnart  de  faa  Øje  paa  os. 

Man  skulde  sikkert  tro,  at  ingen  menneskelig  Fod 
nogensinde  havde  betraadt  denne  Urskov,  og  dog  har  den 
været  beboet  allerede  for  Aarhundreder  siden.  Hist  og 
her,  midt  inde  i  Skoven,  knejse  de  gaadefulde  ■»Mounds^^ 
disse  Mindesmærker  om  en  uddød  Menneskerace.  Lidt 
efter  lidt  komme  vi  til  mere  aabne  Egne,  og  endelig  efter 
flere  Timers  Sejlads,  naa  vi  La  Place. 

Her  tog  min  Fe  Afsked,  og  sorgfuld  i  Sind  tog  jeg 
alene  ned  ad  Atchafalaya  tilbage  til  New-Orleans.  Til 
Akadien,  dette  Drømmenes  Land,  hvor  jeg  har  henlevet 
saa  henrivende  Dage,  er  jeg  hidtil  ikke  kommet  tilbage, 
men  skulde  jeg  som  en  anden  Rip  von  Winkle  efter  mange 
Aars  Forløb  atter  besøge  det,  saa  tror  jeg  knapt,  at  der 
i  denne  amerikanske  Sydens  afsides  Krog  kan  være  sket 
mange  Forandringer. 


FLOD  BILLEDER  FRA  MISSISSIPPI. 


Jr*  lodlivet  paa  »Strømmenes  Fader«  staar  aldeles  ikke 
i  noget  Forhold  til  Flodens  Størrelse  og  Betydning.  Hist 
og  her  møder  man  en  opadgaaende  Damper  eller  hører  i 
alt  Fald  dens  Dampfløjtes  skarpe,  langtrukne  Hvin  henne 
mellem  Træerne  paa  de  Øer,  som  skille  vort  Farvand  fra 
dens.  Og  saa  møder  man  rimeligvis  ogsaa  daglig  et  Par 
Kultransporter  og  en  eller  to  langs  ned  ad  Strømmen 
drivende  Fladboats  (Flodbaade),  om  hvilke  Gerstacker  har 
fortalt  os  saa  meget.  Men  ellers  er  denne  store,  naturlige 
Samfærdselsvej  ligesaa  stille  og  tilsyneladende  uddød  som 
dens  flade,  skovrige  Bredder,  paa  hvilke  man  kun  sjældent 
opdager  en  lille  Koloni  eller  Plantage.  De  saakaldte  Flad- 
boats er  en  udelukkende  for  Mississippi  og  dens  Bifloder 
ejendommelig  Indretning.  Kun  Amazonefloden  har  noget 
lignende  at  opvise  om  end  ikke  af  en  saa  stor  Fuldkom- 
menhed. De  er  for  de  ved  Bredderne  eller  afsides  fra 
Jernbanen  boende  Plantere,  Træhuggere,  Jægere  og  Trap- 
pere o.  s.  V.  en  absolut  uundværlig  Ting.  De  er  ogsaa 
Aar  ud  og  Aar  ind  det  eneste  Forbindelsesled  mellem  dem 

og  Yderverdenen,  og  de  gode  Forretninger,  som  disse 
svømmende  Basarer  gjøre,  bevise,  at  Mississippis  skov- 
bevoxede  Bredder  ikke  er  saa  ubeboede,  som  man  i  første 
Øjeblik  skulde  tro.  Ganske  vist  overlader  ogsaa  Flertallet 
af  Breddernes  Beboere  alle  deres  Penge,  hele  deres  Aars- 
indtægt  til  disse  Fladboat-men.  Men  man  maa  dog  ikke 
tro,  at  de  fattige  Flodmennesker  er  velsignede  med  jor- 
diske Skatte. 

Det  er  ganske  ejendommelige  Typer,  som  bebo  disse 
uvenlige  Bredder,  de  ligne  noget  hine  hvide  Sigøjnere, 
som  hvert  Aar  eller  endnu  hyppigere  skifte  Opholdssted 
og  strængt  undgaa  ethvert  beboet  Sted:  Hvide  Skov- 
mennesker, som  føre  Navnet  Poor  white  trash,  og  hvis 
Levevis  minder  om  de  gamle  Kelter.  Tennessee  og  Ala- 
bama, saa  vel  som  Bredderne  af  Mississippi  og  dens  Bi- 
floder, er  deres  Hovedkvarter.  Forhutlede  Slægter,  Lev- 
ninger, som  den  hvide  Civilisation  i  sit  vanvittige  Løb 
mod  Vesten  har  afsat  ved  Siden  af  Vejene  1  De  ernære 
sig  af  Fiskeri,  Tyveri  og  Jagt.  De  leve  i  raa  Hytter, 
sammentømrede  af  Træstammer  og  stemme  ved  Præsident- 
valgene endnu  den  Dag  i  Dag  ofte  paa  den  forlængst  af- 
døde Lincoln. 

Et  Pendant  til  disse  hvide  Skovmennesker  er  de  sorte, 
den  saakaldte  »Negro  trash«.  Deres  Levevis  er  ganske 
hgesom  de  førstes,  kun  at  deres  Bevæggrunde  er  forskjel- 
lige.  Den  Hvide  skyr  sine  egne  Ligestillede  og  er  —  hvis 
han  overhovedet  er  noget  —  Pessimist  og  Menneskeforagter. 
» Sammy <i  derimod  og  hans  gemytlige,  leende  Familie  er 
Epikijræere  af  det  reneste  Vand.    De  glæde  sig  ved  Livet, 


46i 

de  gjør  Gilder  for  hinanden  med  Kartofler,  Majs  og  Fisk 
og  er  saa  sjæleglade,  som  en  hvid  Ungmø  er  det,  naar 
hendes  Hjerte  første  Gang  fænger  —  de  leve  fra  Haanden 
i  Munden,  er  sørgmodige  og  elendige  om  Vinteren  og 
lystige  om  Sommeren.  De  arbejde  kun  akkurat  saa  meget, 
som  er  absolut  nødvendigt  for  at  forhindre  dem  i  at  sulte 
ihjel.  Ellers  deler  »Sammy«  og  »Aunty«  deres  Tid  imel- 
lem Søvn  og  et  behageligt  Driverliv. 

En  tredje  Klasse  af  Flodmenneskene  i  Missouri,  Ten- 
nessee og  Arkansas  er  Træhuggerne.  Disse  Folk  er  hele 
Aaret  igjennem  paa  Jagt  efter  Træstammer,  Med  Bøssen 
over  Skulderen,  Jagttasken  ved  Siden,  Revolveren  i  Bæltet 
og  Øxen  paa  Nakken  gjennemstrejfe  de  Urskovene.  De 
udvælge  sig  de  smukkeste,  stærkeste  og  højeste  Stammer, 
fælde  dem  med  Øxe  og  Ild,  hugge  Grenene  af  dem  og 
mærke  sig  nøje  deres  Beliggenhed.  Naar  saa  ved  For- 
aarstid  Højvandet  indtræder,  og  Strømmen  træder  ud  af 
sit  Leje  og  oversvømmer  Omegnen  milevidt,  saa  samle 
disse  Træhuggere  de  enkelte  Træstammer,  som  nu  svømme 
frit  paa  Vandet,  omdanne  dem  til  en  Flaade  og  sejle 
med  den  ud  paa  Hovedstrømmen.  Den  stærke  Strøm 
fører  disse  y>raftsi  i  Løbet  af  faa  Dage  ned  til  Memphis 
eller  endogsaa  til  New- Orleans.  Her  sælge  saa  Træhug- 
gerne Flaaderne  og  vende  om  Sommeren  og  Høsten,  naar 
Vandet   igjen   er   veget  bort  fra  Skovene,   tilbage  til  disse. 

Det  er  med  disse  Folk,  saa  vel  som  med  de  smaa 
Plantager,  som  ligge  hist  og  her  i  Skovenes  Lysninger 
og  ved  de  talløse  Bayouxer  og  andre  Forgreninger  af 
Strømmen  —  det  er   med   dem,    at   »the  fladboats«    drive 

Handel.  Det  er,  som  sagt,  smaa  Træhuse,  der  staa  paa 
brede,  flade  Pramme,  og  som  bygges  i  de  store  Stæder 
ved  Flodens  øvre  Løb  i  San  Louis  eller  Cincinnati.  Deres 
Ejere  udstyre  dem  med  alle  Slags  Husgeraad,  Klædnings- 
stykker, Værktøj,  Kaffe,  Sukker,  Munition  o.  s.  v.,  anbringe 
en  Fane  paa  Taget,  en  Klokke  i  Forstavnen  og  lade  sig 
saa  drive  ned  ad  Strømmen  paa  denne  Miniaturudgave  af 
Noahs  Ark  for  at  standse  ved  hver  lille  Koloni  og  forsyne 
den  med  Nødvendighedsartikler.  Saaledes  tilbringe  de 
hele  Sommeren  og  Høsten  paa  Floden,  og  naar  de  ende- 
lig naa  til  New- Orleans,  sælge  de  Prammen,  vende  tilbage 
til  St.  Louis  med  Jernbane  eller  Dampskib  og  lade  sig 
dér  næste  Aar  bygge  en  ny  Pram,  med  hvilken  de  atter 
foretage  Rejsen  ned  ad  Floden. 

Andre  af  disse  Pramme  huse  kun  Fiskere,  der  Sommer 
og  Vinter  blive  paa  Vandet  og  gjøre  Jagt  paa  de  svære, 
ofte  to  til  trehundrede  Pund  vægtige  catfish,  Buffalofiskene 
o.  s.  V.,  hvilke  de  saa  enten  sælge  eller  anvende  til  Ind- 
vinding af  Tran. 

Ejendommeligst  er  dog  mellem  de  Fartøjer,  som  be- 
folke »Strømmenes  Fader«,  de  svømmende  Musæer  og 
Teatre. 

Jeg  havde  i  Memphis  til  Tidsfordriv  under  en  kjed- 
sommelig,  flere  Dages  Dampskibsfart  ned  ad  Floden  kjøbt 
nogle  Aviser;  thi  Literaturen  indskrænker  sig  dér  hoved- 
sagelig til  Dagblade.  I  disse  vil  Amerikanerne  som  Regel 
finde  alt,  hvad  der  kan  interessere  dem ,  alt ,  lige  fra  det 
orientalske  Spørgsmaal  til  Teater  og  Kunst.  Denne  sidste 
var   imidlertid  indskrænket  til  et  mikroskopisk,    lille  Rum  i 

den  fem  Kvadratfod  store,  fire  Siders  >^ Memphis  Ava- 
lanche«,  og  indeholdt  kun  Notitser  om  en  Operatrup,  der 
netop  gav  Forestillinger  i  Memphis.  Men  hvad  der  inter- 
esserede mig  mest  under  Rubriken  Kunst,  var  denne 
Notits: 

»Dan  Rices  Operabaad  driver  langsomt  sydpaa.  Lige- 
som alle  Dan  Rices  Foretagender,  er  ogsaa  denne  Baad 
den  største  i  Verden.« 

Jeg  forstod  ikke  rigtig  Meningen  al  disse  Ord.  Skulde 
da  de  amerikanske  Operaimpresarioers  Driftighed  have  for- 
vildet sig  ud  paa  Mississippi.  Thespiskærren  —  ja  det 
kjendte  man  jo  allerede  i  den  græske  Oldtid,  men  Thes- 
pisdampere.^  Hvem  har  nogensinde  hørt  Tale  om  sligt? 

»Det  er  ikke  noget  nyt,  slet  ikke  noget  nyt  for  os, 
min  Herre,«  bemærkede  en  Passager  paa  min  Damper^  vi 
€r  et  mærkeligt  Folk  —  »^  wonderful  race,  sir<^. 

»Men  hvorfor  dog  netop  en  Opera  paa  en  Baad? 
Hvorfor  kjører  Trupen  ikke  paa  Jernbane  fra  Sted  til  Sted 
ligesom  alle  andre?« 

»  Well,  str^«  svarede  min  Yankee,  »det  skal  jeg.  strax 
forklare  Dem.  Ser  De,  Folk  her  til  Lands  maa  altid  have 
noget  aparte.  Dan  Rice  er  en  Pokkers  Knægt.  Han 
træffer  altid  det  rigtige  og  rejser  Penge  i  Tusindevis.  Paa 
Strømmen  her,  vil  De  tusinde  Mile  nedefter  lige  indtil 
New-Orleans  se  hundreder  af  Plantager,  Landsbyer  og 
Stæder,  men  af  Teatre  er  der  forbandet  faa,  og  Folk  véd 
s'gu  ikke  en  Gang,  hvad  Opera  vil  sige.  Derfor  har  Dan 
Rice  bygget  sig  et  Operahus  og  sejler  nu  med  det  fra 
Sted    til  Sted    ned    ad   Strømmen.     Men    Fremmede,    De 

gjør  rigtigst  i  selv  at  tage  Tingene  i  Øjesyn.  Dan  Rices 
Baad  ligger  for  Anker  i  Helena.« 

Vi  ankom  i  Løbet  af  Natten  til  -Helena,  der  ligger  i 
Staten  Arkansas,  og  Damperen  maatte  blive  liggende  her 
til  næste  Morgen  for  at  laste  Bo'muldsballer.  Om  Morgenen 
tidlig  brød  jeg  op  for  at  tage  det  svømmende  Operahus  i 
Øjesyn.  Jeg  vidste  ikke  rigtig,  om  jeg  skulde  tro  Yankeen, 
for  den  Historie  var  dog  altfor  mærkelig.  Men  dér  -stod 
det  jo  allerede  at  læse  med  store  Bogstaver.  Paa  Værftet 
var  der  opklæbet  sex  Kæmpeplakater  ved  Siden  af  hver- 
andre, hvoraf  hver  eneste  viste  den  durkdrevne  Dan  Rices 
Portræt,  den  berømte  Impresario.  Lidt  paatrængende,  om 
man  vil,  men  Plakaterne  svarede  til  deres  Formaal.  Aver- 
tissementer dannede  Rammen  om  disse  Portræter.  Over 
og  under  det  glatragede,  poliske  Ansigt  læste  jeg  Ordene: 
»Dan  Rices  Floahng  Opera  House  and  Musettm<~^,  og  paa 
Siderne  hed  det:  »Bliver  her  kun  i  tre  Dage,  den  fem  og 
tyvende,  sex  og  tyvende  og  syv  og  tyvende. 

Entré  til  det  svømmende  Operahus  halvtredsindstyve 
Cents,  reserverede  Pladser  fem  og  halvfjerdsindstyve  Cents, 
Børn  fem  og  tyve  Cents,  Adgang  til  Musæet  fem  og  tyve 
Cents.« 

Der  var  ikke  længere  nogen  Tvivl.  Derovre  laa  det, 
dette  værdige  Sidestykke  til  Semiramis's  hængende  Haver, 
dette  Dan  Rices  svømmende  Operahus.  Efter  dets  Ud- 
seende at  dømme,  kunde  det  bedst  sammenlignes  med 
Noahs  Ark,  saaledes  som  man  undertiden  ser  den  i  illu- 
strerede Skolebibler.  En  vældig  Pram  eller  snarere  Tøm- 
merflaade  bestod  af  lange  Træstammer,    der  dannede  Fun- 

damentet    for  Opera- Arken.     En  Træbarak,    saaledes    som 
vi   ofte   se   dem   paa  europæiske   Markeder.     Paa   alle   fire 
Sider    var    der    opklistret    kæmpemæssige  Billeder    af   alle 
Slags  Uhyrer,    sandsynligvis   mere   beregnede   paa  Musæet 
end    paa  Operaen.     Vældige  Portræter    af  Dan  Rice,    Pla- 
kater, Inskriptioner  o.  s.  v.   gav  dette  mærkelige  Operahus 
Udseende    af   at    være    et    amerikansk   Gadehjørne.     Over 
Barakken    vajede    Stjernebanneret    og    derunder    et    stort, 
hvidt    Flag    med    Inskriptionen     ^>  Grand    Opera    House« 
Flaaden  laa  for  Anker  ved  Flodbredden,    men  Landgangs 
broen    var    trukket   ind.     »Opera,    Ohoj!«    raabte    jeg    nu 
Dan  Rice   i   egen  Person  med  Yankeehatten  trukket  ned 
Panden,    Kridtpiben    i  Munden    og   Hænderne    i  Lommen 
kom  strax  til  Syne.    »Hvad  vil  De  her  Kl.  7  om  Morgenen« 
brølede  han   over  til  mig.     »Jo  ser  De,    Sir,    min  Damper 
afgaar  om  et  Kvarter,    og  jeg  vilde   gjerne  først  se  Deres 
berømte  Operahus!« 

»Come  in  Str«y  »kom  bare  indenfor,«  svarede  Mr.  Dan 
forekommende   og  skød  Landgangsbroen    over  til  Bredden. 

Jeg  betalte  mine  halvtredsindstyve  Cents. 

»Min  Opera  kan  De  desværre  ikke  faa  at  se,  for  min 
Trup  sover  endnu  derovre.« 

»Saa  lad  mig  da  se  Tilskuerpladsen!« 

»Gaar  heller  ikke  an  —  dér  er  ogsaa  optaget.« 

»Ja,  men  hvor  stor  er  da  Deres   Trup?« 

» »  Will  you  seeh<  Damerne  sover  paa  Scenen  og 
Herrerne  paa  Tilskuerpladsen,  og  Tæppet  er  trukket  ned. 
Men  mit  Musæum  kan  De  faa  at  se,  det  største,  smukkeste, 
inter  .  .  .  .«     Her  afbrød  jeg  ham.     Musæet  indeholdt  de 

sædvanlige  Kuriositeter  fra  de  europæiske  Markedsbarakker, 
hvortil  endnu  kom  en  Indianer,  som  ogsaa  sov  endnu. 
Min  Tid  var  knap,  og  jeg  kunde  ikke  afvente  den  første 
Forestilling  (der  gives  daglig  to).  Men  Dan  Rice  fortalte 
mig,  hvordan  det  hele  var  indrettet. 

»Ser  De,  Sir,  Folk  her  langs  Mississippi  og  i  Bayoux'erne 
og  Bifloderne  i  Arkansas  og  Louisiana  fik  jo  aldrig  saadan 
en  show  at  se,  hvis  jeg  ikke  bragte  det  lige  ind  i  Huset 
til  dem.  Jeg  har  Skam  prøvet  at  drage  omkring  med  en 
Trup  alene,  men  det  koster  mange  Penge,  og  saa  har 
disse  Steder  hverken  Teater  eller  Scene,  hvor  jeg  kan 
spille.  Det  ene  Sted  maatte  jeg  give  Forestilling  i  et 
Skur,  og  det  andet  paa  et  gammelt  Loft,  og  Historien 
betalte  sig  ikke.  Derfor  har  jeg  bygget  mig  denne  Pram. 
Jeg  bor  her  sammen  med  mine  Folk,  har  stadig  Lokalet 
hos  mig  og  driver  ned  ad  Strømmen  fra  Sted  til  Sted. 
Om  to  Maaneder  er  jeg  i  New-Orleans,  og  Sejladsen  har 
ikke  kostet  mig  en  Skilling.« 

»Og  Repertoiret  —  det,  De  spiller,  Oberst .^^^ 

»  Well,  Fremmede,  hvad  Folk  netop  her  vil  have,  vi 
prøver  paa  alt,  men  Sang,  det  holder  de  mest  af.  Jeg 
har  for  Øjeblikket  en  Primadonna,  den  største  i  Verden, 
Skade,  at  De  ikke  kan  faa  hende  at  høre.  Stemmerne 
lider  lidt,,  naar  det  gaar  ned  ad  mod  New-Orleans,  ser  De 
min  Herre,  to  Maaneder  og  mere  paa  Strømmen,  naa  ja, 
det  kan  De  jo  nok  tænke  Dem.  Ws  hard  work  sir,  — 
det  er  strængt  Arbejde.« 

»Jeg  kan  tænke  det,  Oberst.  De  er  en  stor  Mand. 
Paa  Gjensyn,  Oberst!« 

»Tak,  Fremmede,  paa  Gjensyn!« 

Dan  Rices  Portræt  forlod  os  ikke  paa  hele  vor  Sej- 
lads ned  ad  Floden.  Ved  hvert  eneste  Anløbssted,  i  hver 
eneste  Avis  saa  man  Impresarioens  snedige,  glathagede 
Ansigt.  Han  havde  sendt  en  Drummer  i  Forvejen,  det 
vil  sige  en  Agent,  der  klistrede  hans  Ansigt  op  paa  hver 
eneste  Dørstolpe  og  Bræddevæg.  Dan  Rice  er  ganske 
sikkert  Mississippis  Barnum. 

En  anden  Ejendommelighed  ved  Flodlivet  paa  Missis- 
sippi er  de  uhyre  Kultransporter,  som  fra  San  Louis  og 
Pittsburg  foretage  den  henholdsvis  tolv  hundrede  og  to 
tusinde  eng.  Mile  lange  Sejlads  til  New-Orleans  for  dér  at 
blive  solgt  til  de  transatlantiske  Dampere.  Af  disse  Trans- 
porters Størrelse  kan  man  bedre  end  af  nogetsomhelst 
andet  gjøre  sig  en  Forestilling  om  Mississippis  Udstræk- 
ning og  Størrelse.  I  det  fjerne  tage  de  sig  ud  som  en 
stor,  svømmende  0  paa  fem  til  ti  engelske  Acres  Størrelse. 
Komme  disse  frit  ned  ad  Strømmen  drivende  Transporter 
nærmere,  ser  man,  at  de  bestaa  af  sexten  til  tredive  uhyre, 
flade  Pramme,  der  er  koblede  sammen  og  styres  af  en 
Bugserdamper.  Enhver  af  disse  Pramme  er  to  hundrede 
Fod  lang,  fire  og  tredive  Fod  bred  og  sex  Fod  dyb,  .saa 
at  en  Transport  paa  tyve  Pramme  allerede  er  i  Stand  til 
at  bedække  et  Fladerum  paa  fem  Acres  Størrelse.  Enhver 
saadan  Transports  Kulmængde  stiger  til  tredive,  ja  endog 
til  halvtredsindstyve  tusinde  Tons,  altsaa  mere  end  et 
halvt  Dusin  af  de  største  Oceandampere  er  i  Stand  til  at 
rumme.  Prammene  er  sædvanligvis  koblede  saaledes  sam- 
men,   at  de  danne   en  Trekant,    hvis  Grundflade  er  rettet 

nedad  Strømmen.  I  den  Spids,  som  vender  opefter  Strøm- 
men er  anbragt  en  stor  Bugserdamper,  hvis  Opgave  det 
er  at  holde  denne  paa  Strømmen  drivende  0  i  det  rigtige 
Farvand.  Selvfølgelig  bevæger  den  Slags  Ladninger  — 
rimeligvis  de  største,  som  nogensinde  paa  én  Gang  er  ble- 
vet transporteret  —  sig  meget  langsomt  nedad  Strømmen, 
og  det  varer  flere  Maaneder,  før  de  naa  deres  Bestemmel- 
sessted. Talrige  Transporter  er  allerede  gaaet  til  Grunde, 
fornemmelig  ved  at  løbe  paa  Grund  paa  Bredderne.  Men 
Befordringsmetodens  Billighed  faar  dog  endnu  bestandig 
hele  Kultransporten  paa  Mississippi  til  at  følge  denne  Vej. 
Alligevel  har  Flodlivet  efter  Jernbanens  Anlæggelse 
foreløbig  mistet  en  Del  af  sin  tidligere  Livlighed.  Jeg 
sagde  »foreløbig«,  fordi  der  ikke  kan  være  nogen  Tvivl 
om,  at  man  lidt  efter  lidt  vil  indse  Vigtigheden  af  denne 
vældige  Færdselsvej  og  for  mange  Fragttransporters  Ved- 
kommende atter  vende  tilbage  til  den.  Det  er  en  gammel 
Erfaring,  at  Jernbanerne  ikke  altid  kan  konkurrere  med  en 
Flod,  men  undertiden  endog  bidrage  deres  til  at  bringe 
Flodfærdslen  i  Vejret.  Man  finder  et  talende  Exempel 
herpaa  i  Hudsonfloden.  To  Jernbaner  med  dobbelt  eller 
endog  firdobbelt  Skinnespor  omfatter  den  næsten  i  dens 
hele  Længde,  og  alligevel  steg  Færdslen  paa  Strømmen, 
efter  at  de  var  aabnede,  og  den  stiger  bestandig  mere. 
Men  først  maa  Amerikas  Vesten  være  ligesaa  befolket 
som  dens  Østen.  Først  maa  de  hundrede  tusinder  af 
Kvadratmile  omfattende  Ørkener,  Urskove  og  uopdyrket 
Jord  i  Mississippis  Flodgebet  og  ved  dens  Bredder  kolo- 
niseres.    Dermed   vil   der   endnu   gaa  mange  Aartier,    men 

saa  vil  ogsaa  de  tolv  hundrede  Dampere,  som  nu  er  dér, 
i  det  mindste  være  fordoblede.  Saa  vil  den  vældige  Strøms 
brede  Ryg  blive  ligesaa  gjennempløjet ,  som  Themsen  er 
det  den  Dag  i  Dag,  og  saa  vil  dens  Flodgebets  Millioner 
af  Beboere  først  lære  at  indse,  at  de  ikke  mindst  kan 
takke  Mississippi  for  deres  Velstand. 

En  Ejendommelighed  ved  Flodlivet  paa  »Strømmenes 
Fader«  synes  dog  for  bestandig  at  være  gaaet  tabt:  med 
de  hastige  Jernbanefarter  er  de  én  Gang  saa  berygtede 
Kapløb  mellem  Damperne  paa  Mississippi  ophørt.  Man 
erindrer  endnu  med  Gysen  disse  rædselsfulde  y> races«,  ved 
hvilke  Kjedlerne  saa  hyppig  exploderede,  eller  Baadene 
rendte  paa  en  0  eller  Banke  og  gik  under  med  Mand  og 
Mus.  Nuomstunder  er  disse  Kapløb  blevne  sjældne,  og 
selv  om  de  endnu  forekomme,  sejle  begge  Damperne  ikke 
Side  om  Side  med  ophedet  Maskine,  men  deres  Sejr  beror 
mere  paa  den  Styrmands  Behændighed,  der  forstaar  at 
forkorte  Krumningerne  og  finde  det  rette  og  hurtigste 
Farvand.  Sejladsen  fra  San  Louis  eller  Cincinnatti  til  New- 
Orleans  varer  nuomstunder  efter  Dampernes  Hurtighed 
endnu  bestandig  syv  eller  ti  Dage,  hvori  dog  de  hyppige 
Anløbssteder  har  nogen  Skyld. 

Ogsaa  med  de  tidligere  saa  berygtede  »Strømpirater« 
er  det  forbi.  Før  Krigen,  da  hele  Persontrafiken  maatte 
indskrænke  sig  til  Floden,  og  de  rige  Plantere  med  vel 
spækkede  Pengepunge  sejlede  til  San  Louis  og  Memphis 
til  Slavemarkederne,  var  Sørøveriet  en  ganske  indbringende 
Forretning,  og  Bagskovens  Beboere  var  snart  blevet  Mestre 
i  dette  marokkanske  Kald.    Krigen  formerede  kun  Antallet 

paa  Fribytterne,  og  det  gik  snart  galt  for  mange  Dampere 
og  ~»Fladboatsi<.  Nuomstunder  er  Planterne,  det  ædle  Vildt, 
forsvundet,  og  dermed  ogsaa  Jægerne,  Flodkorsarerne.  De 
har  fra  deres  Baade  og  Skjulesteder  paa  Bredderne  kastet 
sig  over  paa  selve  Passagerdampernes  Dæk,  og  i  Stedet 
for  at  afkræve  Passagererne  deres  Penge  med  en  sexløbet 
Revolver  i  Haanden,  gjøre  de  det  nu  paa  en  læmpeligere 
Maade  i  Kortspil.  »Poker«  er  endnu  bestandig  et  af  de 
mest  udbredte  Hasardspil  paa  Mississippidamperne,  og  de 
tidligere  sjofle  Banditter  har  nu  forvandlet  sig  til  respek- 
table »gentlemen«,  der  se  meget  ærværdige  ud,  og  som  i 
Bander  paa  tre  eller  fire  indskibe  sig  paa  Damperne.  En  af 
dem  er  altid  »Dommer«,  »Oberst«,  »Guvernør«  eller  en 
anden  betitlet  Person,  de  andre  udgive  sig  for  at  være 
Plantere,  Dampskibskaptejner  eller  lignende, 

Paa  en  af  mine  Sejladser  til  en  By  i  Arkansas  var 
jeg  selv  Vidne  til,  hvorledes  en  af  Planterne  dér  i  Egnen 
blev  plyndret  for  alle  sine  Kontanter  af  en  saadan  »gangy> 
(Bande).  Mr.  Judge  (Hr.  Dommeren),  tror  jeg  nok,  var 
Fører  for  dem;  det  var  en  net,  ældre  Herre  af  et  roligt, 
sat  Væsen.  Hans  ene  Ledsager  var  en  tyk,  undersætsig 
Fyr,  med  et  fedtglinsende ,  glatraget  Ansigt,  der  stadig 
smilede  og  sagde  daarlige  Vittigheder  —  en  Bonvivant, 
som  aabenbart  havde  den  Opgave  ved  sit  aabne,  gemyt- 
lige Væsen  at  indlede  det  første  Bekjendtskab  med  Ofrene. 
Den  tredje  i  Banden  var  en  fuldstændig  Modsætning  til 
Numer  To.  Lille,  mager,  med  et  uroligt  Blik,  sort  Over- 
skjæg  og  noget  skjødesløst  paaklædt,  skulde  han  stadig 
agere    den  tabende.     Han  talte    med   de   omkringstaaende 

Tilskuere,  blev  vild,  indgik  store  Paréer  og  vakte  derved 
Passagerernes  Interesse  for  Spillet.  Saasnart  man  har  fun- 
det et  Offer,  bliver  det  plukket  Er  der  ingen,  der  vil 
være  Fjerdemand,  saa  maa  endnu  en  af  Gavtyvefællerne 
hen  tii  Spillebordet,  og  derpaa  bliver  en  af  Tilskuerne 
udset  til  Offer. 

Næsten  hele  Dagen  igjennem  ser  man  i  den  ene  Ende 
af  den  lange  Dampersalon  et  Spilleparti,  og  Spillebordet 
hører  saa  at  sige  med  til  enhver  Mississippidampers  Fy- 
siognomi. 

Ellers  hengaa  Dagene  under  Dampskibsfarten  temme- 
lig ensformig:  om  Morgenen  serveres  daarlig  Kaffe  og 
Brød,  som  bages  paa  Damperen  selv  —  de  yndede,  ame- 
rikanske Buckhveat  Cakes  og  Flanell  Cakes  blive  serverede 
glohede  med  Honning  og  finde  god  og  stadig  Afsætning. 
Til  Middagsbordet  lyder  Gongonen.  Damerne  og  Familie- 
fædrene tage  Plads  ved  den  ene  Ende  af  det  lange  Bord, 
og  de  enlige  Rejsende  ved  den  anden  Ende,  og  med  for- 
bavsende Hurtighed  forsvinde  de  af  Negeropvarterne  ser- 
verede Retter.  Enhver  Passager  faar  sin  Portion  i  smaa 
Skaale  og  i  Reglen  alle  paa  én  Gang,  saa  at  man  mangen 
Gang  har  staaende  foran  sig  en  Række  paa  tyve  til  tredive 
slige  Smaaskaale.  Amerikanerne  tømme  gjerne  et  halvt 
Dusin  eller  endnu  flere  samtidig  ud  paa  deres  Tallerken 
og  glæde  sig  over  de  mærkelige  Blandinger.  Europæeren 
finder  denne  Maade  at  spise  paa  meget  ubehagelig,  tilmed 
da  Retterne  er  ganske  kolde,  inden  man  naar  til  dem. 
Efter  Maaltidet  indtage  atter  begge  Kjøn  de  dem  anviste 
Pladser    i    Salonen.      Konversationen    er    i    Reglen    meget 


472 

sparsom.  Amerikanerne  er  just  ikke  meget  meddelsom 
overfor  sine  Landsmænd,  og  kun  i  Samtale  med  Fremmede 
og  Udlændinge  tøer  han  op  og  lovpriser  sit  eget  Land. 
Selv  ved  temmelig  ophidsende  Scener,  som  Dampskibs- 
sammenstød,  Grundstødninger  o.  s.  v.  lader  han  sig  ikke 
bringe  ud  af  sin  ligegyldige  Flegma. 


DET  AMERIKANSKE  SYDENS  SYNDFLOD. 


llvert  eneste  Foraar  stiger  den  mægtige  Mississippi, 
Strømmenes  Fader,  ud  over  sit  Leje  og  sætter  hele  Lan- 
det, lige  fra  Ohios  Munding  til  den  mexikanske  Havbugt 
under  Vand  i  en  Strækning  af  mange  tusinde  Kvadratmile. 
Hvert  Aar  blive  Bomulds-,  Ris-  og  Sukkerplantager,  Lands- 
byer og  Stæder  oversvømmede,  og  mange  Menneskeliv  og 
mange  Formuer  blive  et  Offer  for  Elementerne.  Fra  alle 
Dele  af  det  udstrakte  Mississippibækken,  fra  St.  Louis  til 
New- Orleans,  fra  Arkansas,  Louisiana,  Kentucky,  Tennesee, 
Mississippi  og  Missouri  lyder  hvert  Aar  et  eneste  Nødskrig. 
De  talrige  Kolonier  i  Kæmpestrømmens  Dal  blive  ødelagte, 
deres  Beboere  flygte  og  overlade  hele  den  dyrkede  Egn 
til  Mississippis  gule,  plumrede  Vande. 

Men  ikke  blot  denne  mægtige  Strøm,  ogsaa  dens  Bi- 
floder, der  selv  er  store  Strømme,  stige  over  deres  Bred- 
der. Missouri  og  Ohio,  Arkansas,  Waschita  og  Red  River, 
alle  gjøre  de  deres  ualmindelig  frugtbare  og  velbebyggede 
Dale  milevidt  til  Flodlejer,   og  paa  en  Uge  bliver  ofte  alt 

det  ødelagt,  som  Kolonisternes  Flid  har  frembragt  et 
helt  Aar. 

Elendigheden  er  stor.  Alle  lide,  alle  jamre  sig,  ikke 
blot  hele  Mississippibækkenet  men  ogsaa  hele  Landet. 
Hvert  Aar  den  samme  Historie  og  ingen  Ende  derpaa.  I 
tidligere  Aaringer  —  maaske  for  et  Aarhundrede  siden  — 
var  det  hele  uden  videre  Betydning.  Hvem  brød  sig  om, 
at  de  uendelige  Urskove  i  Mississippi  blev  oversvømmede? 
Om  de  trøstesløse  swamps  laa  et  Par  Fod  dybere  end 
ellers,  eller  om  i  værste  Fald  et  Par  af  de  gamle,  franske 
Kolonisters  Plantager  i  Louisiana  gik  til  Grunde? 

Men  nu  har  Tiderne  forandret  sig.  Mississippibække- 
net, der  indtager  omtrent  Halvdelen  af  hele  de  forenede 
Staters  Fladerum,  omfatter  nu  store,  tætbefolkede  Stater. 
I  Urskovene  er  der  hugget  Lysninger^  hvor  der  før  var 
mennesketomt,  ligger  nu  vigtige  Storstæder,  industririge 
Egne  og  frugtbare  Plantager,  og  det  vil  ikke  vare  ret 
længe,  før  Nordamerikas  Befolknings  mod  Vesten  rykkende 
Midtpunkt  vil  have  naaet  sit  naturlige  Leje  paa  Fastlandets 
geografiske  Midtpunkt,  altsaa  ved  Mississippi. 

Mississippidalens  Pulsslag  bliver  stadig  mere  føleligt  i 
det  store  Dollarland,  og  som  sagt  er  det  ikke  mere  den 
her  bosatte  Planterkaste,  men  det  er  hele  Landet,  som 
rammes   af  de   alvorlige  Følger   af  denne   aarlige  Syndflod. 

Den  europæiske  Læser  kan  ikke  gjøre  sig  nogen  rigtig 
Forestilling  om  Mississippi  og  dens  Bifloders  Størrelse, 
saavelsom  om  de  uhyre  Vandmasser,  scffh  gjennem  disse 
Vandløb  styrte  ned  mod  den  mexikanske  Havbugt.  De 
er  naturlige  Afløbsrender  for  Halvdelen  af  Unionen,  og  de 

omfatte  omtrent  fire  Millioner  Kvadratkilometer  og  føre 
gjennemsnitlig  hver  Dag  en  Vandmasse  paa  næsten  to 
Millioner  Kubikmeter  til  Havet.  Af  disse  vældige  Vandløb 
er  ikke  mindre  end  fire  og  fyrretyve  sejlbare  paa  en  samlet 
Længde  af  tre  og  tyve  tusinde  Kilometer  og  erstatte  der- 
ved paa  en  vis  Maade  et  Jernbanenet,  hvis  Anlæg  maaske 
vilde  have  kostet  en  Milliard  Dollars. 

Paa  Mississippis  gjennemsnitlig  én  til  to  Kilometer 
brede  Ryg,  saavelsom  paa  dens  største  Bifloder,  Ohio  og 
Missouri,  færdes  Tusinder  af  Dampere  og  Baade.  Over  en 
Syvendedel  af  de  forenede  Staters  samlede  Export  gaar 
nedad  Mississippi  til  New  Orleans  og  foraarsager  kun  en 
Tredjedel  af  de  Transportudgifter,  som  Befordringen  paa 
Jernbanen  vilde  kræve.  I  i8ii  sejlede  den  første  Damp- 
baad  fra  Pittsburg  til  New-Orleans  og  behøvede  til  denne 
Rejse  omtrent  to  Maaneder.  Nuomstunder  sejle  Hundreder 
af  Dampbaade  paa  indtil  to  tusinde  Tons  Drægtighed  mel- 
lem de  store  Flodhavne  ved  Mississippi,  mellem  New- 
Orleans,  St.  Louis,  Cincinnati  og  Pittsburg,  og  Sejladsen 
fra  St.  Louis  til  New-Orleans  kræver  nu  kun  en  Uges  Tid. 
Mange  Bugserdampere  føre  Flaader,  Pramme  og  Baade, 
belæssede  med  Fragt  paa  Tusinder  af  Tons  fra  Pittsburg 
nedad  Ohio  og  Mississippi,  og  Værdien  af  de  aarlig  fra 
Mississippibækkenet  til  New-Orleans  ankommende  Varer 
naar  to  hundrede  Millioner  Dollars.  Dette  Mississippibæk- 
ken, der  indtager  det  nordamerikanske  Fastlands  Hjerte, 
frembringer  omtrent  halvfemsindstyve  Procent  af  den  sam- 
lede Hvedeproduktion,  tre  og  firsindstyve  Procent  Havre, 
fire   og  tresindstyve  Procent  Tobak   og    fem   og  halvQerd- 

sindstyve  Procent  af  den  samlede  Bomuldsproduktion.  Man 
kan  af  disse  Tal  slutte,  hvilken  uhyre  Betydning  Mississippi 
og  dens  Flodgebet  har,  og  man  kunde  være  tilbøjelig  til 
at  tro,  at  Amerikanerne  ogsaa  vilde  skjænke  disse  Land- 
strækninger og  denne  vældige  Forbindelsesvej  den  nød- 
vendige Agtpaagivenhed  og  Omhu.  Men  i  Stedet  for  at 
tage  Hensyn  til  denne  Grundbetingelse  for  de  forenede 
Staters  videre  Udvikling  og  Velstand,  er  de  trøstesløse 
Tilstande  i  Mississippidalen  siden  Begyndelsen  af  dette 
Aarhundrede  forblevet  de  samme,  ja  de  blive  stadig  værre; 
Forsømmelsen  bliver  bestandig  større,  og  Følgerne  deraf 
er  de  skrækkelige  Oversvømmelser,  som  hvert  Aar  hærge 
hele  Nedremississippis  Gebet.  Man  tænke  sig,  at  over 
halvtresindstyve  tusinde  engelske  Kvadratmil  langs  med 
Flodens  nedre  Løb  hvert  Aar  oversvømmes  med  Vand  i 
en  Højde  af  indtil  tre  Alen  —  en  Landstrækning,  der  i 
Størrelse  svarer  til  hele  Sydtyskland!  Forudsat,  at  der  fra 
Øvremississippi  og  fra  Bifloderne  nedenfor  Byen  Cairo  ikke 
løb  en  eneste  Draabe  Vand  til,  og  at  der  heller  ikke  gik 
noget  tabt  ved  Fordampning,  vilde  denne  Vandmængde 
behøve  over  to  Maaneder  for  at  flyde  ud  ved  New-Orleans 
i  selve  Mississippis  Leje !  Den  aarlige  Regnmængde  i  Mis- 
sissippis Flodgebet  svarer  til  en  Vandmængde  paa  400 
engelske  Mils  Længde,  fire  hundrede  Mils  Bredde  og  et 
hundrede  og  tresindstyve  Fods  Dybde  og  vil  altsaa  exem- 
pelvis  kunne  forvandle  hele  Staten  Louisiana  til  en  Sø  med 
firsindstyve  Fods  Dybde. 

Man   ser    af  disse    faa  Tal,    med    hvilke   uhyre  Vand- 
masser   man   her    maa   regne.     Ganske  vist    bortføre  For- 

dunstningerne  og  Jordbundens  Opsugning  en  meget  be- 
tydelig Del  deraf,  men  dog  er  Mississippiflodens  Leje 
langtfra  tilstrækkeligt  til  at  give  det  fra  hele  Flodbækkenet 
sammenstrømmende  Vand  et  naturligt  Afløb. 

Og  ikke  nok  hermed.  De  stærkt  opsvulmede  og 
Landet  oversvømmende  Bifloder  til  Nedre-Mississippi,  t. 
Ex.  Arkansas,  Waschita  og  Red  River,  falde  med  deres 
Vandmasser  Mississippi  i  Flanken  og  fortrænge  ved  deres 
eget  raskt  strømmende  Vand  ikke  blot  Hovedstrømmen 
men  danne,  saa  at  sige,  en  Barriere,  som  faar  Mississippis 
Vande  til  at  svulme  frygtelig  op.  Saaiedes  bidrage  disse 
Floder  ligeledes  deres  ikke  ringe  Del  til  hele  Oversvøm- 
melsen. 

Men  saa  er  ogsaa  alt  Land  i  Hundreder  af  Miles  Ud- 
strækning oversvømmet  og  danner  en  trøstesløs  Vandflade, 
op  af  hvilken  Hustage,  Taarne  og  Trækroner  rage  i  Vejret. 
Andre  Stæder  er  forlængst  blevet  forladt  af  deres  Beboere 
og  blive  saaiedes  unddraget  Kulturen,  medens  de  ved  til- 
børlig Regulering  af  Mississippi  vilde  høre  til  de  mest  ind- 
bringende og  frugtbare  Egne  i  Amerika.  Oversvømmelsen 
foraarsager  hvert  Aar  en  til  mange  Millioner  Dollars  be- 
regnet Skade,  og  Befolkningen  langs  Flodbredderne  raaber 
om  Hjælp,  men  der  sker  intet  fra  Unionsregeringens  Side 
for  at  afhjælpe  Elendigheden.  Flodstaterne  er  henvist  til 
sig  selv,  og  hver  enkelt  Stat  anvender  aarlig  Millioner  for 
at  opføre  Dæmninger,  men  hvad  er  disse  svage  Jordvolde 
imod  denne  Flodkæmpes  Magt.  Som  Sukker  opløses  de 
i  de  fremvæltende  Bølger,  og  er  der  én  Gang  opstaaet  et 
Gjennembrud,     eller    som    det    hedder    i    det    amerikanske 

Syden  en  »crevasse«^,   da  kan  det  i  Reglen   ikke   nytte   at 
tænke  paa  at  ville  standse  Oversvømmelsen. 

Derfor  er  det  intet  Under,  at  Beboerne  langs  Floden 
har  deres  Opmærksomhed  uafladelig  rettet  paa  Strømmen 
i  Foraars-  og  Vintermaanederne.  I  de  talrige,  langs  Flod- 
bredderne liggende  Sukker-,  Ris-  og  Bomuldsplantager  er 
saavel  Planterne  som  Arbejderne,  mest  Negere,  Dag  og 
Nat  til  Stede  paa  Dæmningerne,  de  saakaldte  »levées«,  og 
iagttager  angstfulde  de  uhyre  Vandmasser,  som  naa  lige 
op  til  den  øverste  Kant  af  Dæmningen  og  løfte  deres 
Vandspejl  højt  op  over  Landet  bagved.  Ve  dem,  hvis  de 
af  Flodens  Dyr  eller  af  Vandet  undergravede  Dæmninger 
give  efter.  Ve  dem,  hvis  der  viser  sig  endog  blot  det 
ringeste  Hul,  og  Vandet,  der  i  Begyndelsen  kun  siver 
igjennem  i  en  tynd  Straale,  ikke  strax  bliver  standset  ved 
Indgriben  af  hundrede  Hænder!  —  Inden  kort  Tid  er  i  saa 
Fald  Plantagerne,  Husene  og  Negerkvartererne  —  kort  sagt, 
alle  Værker  af  Menneskehaand,  sat  under  Vand,  ødelagt 
og  tilintetgjort.  Bestandig  større  og  bredere  bliver  Brud- 
det, og  ved  Siden  af  den  raskt  fremvæltende  Strøm  er 
maaske  opstaaet  en  ligesaa  stor  og  ligesaa  mægtig  anden 
Strøm,  der  lidt  efter  lidt  sluger  Mil  for  Mil,  Plantage  efter 
Plantage,  indtil  et  helt  Distrikt  staar  dybt  under  Vand.  Og 
naar  saa  endelig  efter  Maaneders  Forløb  Strømmen  er 
faldet  og  Vandet  atter  vender  tilbage  til  Flodsengen,  da 
bliver  der  paa  det  én  Gang  saa  skjønne  Land  et  gult 
Dyndlag  tilbage,  som  ofte  naar  en  Tykkelse  af  tyve  til 
tredive  Centimeter  og  har  begravet  enhver  Kultur  under 
sig.     Derfor  vaager,    som   sagt,  Plantere   og  Opsynsmænd 

Dag  og  Nat  over  de  med  Millioners  Udgift  møjsommelig 
opførte  Dæmninger.  Derfor  er  alle  Negrene  paa  Plan- 
tagerne fuldt  optagne  af  at  fylde  Sandsække,  som  ophobes 
paa  de  farligste  Steder  for  strax  at  kaste  dem  i  Breschen, 
saasnart  Bølgerne  maatte  have  gjennembrudt  Dæmningen. 
Men  altfor  hyppig  hænder  det,  at  der  paa  en  nærliggende 
Plantage  ikke  passes  paa  med  samme  Iver,  og  medens 
Arbejderne  her  staa  bekymrede  paa  dens  Dæmninger, 
bruse  Bølgerne  lumskelig  frem  bagved  dem,  og  Ulykken 
er  sket.  Dæmningens  Vogtere  har  da  foran  sig  Floden 
og  bagved  sig  Oversvømmelsens  Bølger.  Begge  gnave  og 
bortskylle  den  smalle  og  endnu  over  Vandfladen  ragende 
Dæmning.  Bestandig  bliver  det  lille  Stykke  tørre  Jord 
mindre  paa  den  lille  0,  paa  hvilken  Plantagearbejderne 
staa  fulde  af  Angst,  og  endelig  smelter  ogsaa  denne  faste 
Bund  bort  under  deres  Fødder.  Hvor  mange  er  i  Stand 
til  at  redde  sig,  og  hvor  mange  vil  blive  opslugt }  Ja,  hvem 
kan  sige  det? 

Med  Glæde  tænker  jeg  endnu  den  Dag  i  Dag  paa  de 
Dage,  som  jeg  har  henlevet  paa  den  mægtige,  tøjlesløse 
Strøm,  paa  de  skjønne,  idylliske  Sommerdage  i  Plantagerne 
og  i  Louisianas  Bayouxer,  men  endnu  stærkere  og  mere 
levende  staa^  for  min  Erindring  de  skrækkelige  Ting,  jeg 
har  oplevet  under  Oversvømmelsens  Tid.  Fra  min  Damper 
saa  jeg  ikke  blot  store,  svømmende  Øer  komme  drivende 
nedad  Strømmen,  men  ogsaa  Huse,  Bohave,  hundreder  af 
druknede  Kreaturer,  Svin  og  Heste  og  det  værste  af  alt  — 
Menneskelig.  I  Dagevis  gik  det  bestandig  saaledes  uden 
Afbrydelse;    hele    Skove    kom    drivende    fra    Missouri    og 

Red-River  nedad  Mississippi,  og  jo  mere  jeg  har  faaet  af 
se  af  disse  uhyre  Ødelæggelser,  des  mere  ubegribelig  fore- 
kommer Unionsregeringens  Uforsigtighed  og  Ligegyldighed 
n^ig-  J^S  h^^  ^^^^  foretaget  et  indgaaende  Studium  at 
Strømmen  og  foreslaaet  Planer  til  at  afværge  og  forhindre 
disse  aarlige  Oversvømmelser,  og  jeg  har  i  New- Yorks 
Blade  skildret  for  de  Herrer  Kongresmedlemmer  Forholdene 
i  deres  virkelige  Farver.  Talrige  Blade  i  de  forenede 
Stater  tog  Sagen  op,  og  det  kom  saa  vidt,  at  disse  Beret- 
ninger blev  forelagt  Senatets  Udvalg  af  Senator  Bayard. 
Men  dermed  hengik  Maaneder,  Vandet  havde  imidlertid 
trukket  sig  tilbage,  og  andre  Begivenheder  havde  fortrængt 
Oversvømmelsesspørgsmaalet,  saa  at  alt  blev  ved  det  gamle. 
Jeg  udtalte  den  Gang  i  New- Yorks  »Belletristiske  Journal« 
blandt  andet:  »Hvis  de  forenede  Staters  Kongres  kun  be- 
stod af  Mænd  med  Karakter  og  Dannelse,  og  ikke  for  en 
stor  Del  af  Levebrødspolitikere  og  Folk,  der  med  Glæde 
opofre  Landets  Ve  og  Vel  i  alle  Slags  Særinteressers  Tje- 
neste, saa  behøvede  man  sandelig  ikke  at  spilde  et  Ord 
mere  paa  den  Sag.  Men  Forholdet  blandt  Lovgiverne  paa 
Kapitolium  er  af  den  Slags,  at  det  maa  være  enhver 
honnet  Borgers  Pligt  uafladelig  at  tvinge  de  egoistiske 
Politikere  og  Levebrødsmænd  frem  til  at  gjøre  deres  Pligt. 
Spørgsmaalet  om  at  regulere  Mississippi  synes  at  være 
blevet  Gjenstand  for  en  Sammensværgelse  af  en  Flok,  der 
kun  tager  Sigte  paa  til  egen  Fordel  at  unddrage  saa 
mange  Millioner  som  muligt  fra  Statskassen.« 

Hvilke  Midler  der  skal  anvendes  til  at  tøjle  Oversvøm- 
melsen og  regulere  Mississippi,    det  er  ofte  nok  behandlet. 

Allerede  for  Aartier  siden  er  der  Mænd,  som  har  faaet 
deres  Diæter,  og  Udvalg,  som  er  blevet  nedsatte  for  at 
studere  disse  Spørgsmaal.  Men  de  kom  ikke  til  nogen 
Afgjørelse,  skjønt  Tingen  dog  er  ganske  simpel:  Først  en 
ordentlig,  virksom  Lovbeskyttelse  for  Skovene  og  et  dyg- 
tigt Forstvæsen.  Derpaa  en  gjennemført,  af  de  forenede 
Stater  tilvejebragt  Række  Dæmninger  langs  Mississippi,  en 
Regulering  og  Forkortelse  af  dens  Strømleje  og  Overskuds- 
vandets  Bortledning,  ved  at  man  faar  den  værste  Urostifter, 
Red-River,  ledet  helt  bort  fra  Mississippi  og  ved  Anven- 
delse af  ganske  ringe  Udgifter  lader  den  flyde  direkte  ud 
i  den  mexikanske  Bugt  gjennem  Calcasieufloden. 

Jeg  har  i  mit  Værk:  »Mississippifarter«  indgaaende 
udtalt  mig  derom.  Der  kunde  hver  Dag  i  de  amerikanske 
Blade  læses  de  mest  dundrende  Ledere,  der  blev  bandet 
og  tordnet,  men  Mississippi  bliver  ved  at  være  den  samme, 
egensindige,  upaalidelige  Krabat,  uden  at  det  falder  Re- 
geringen ind  at  paalægge  den  Tøjler.  Derfor  gaar  ogsaa 
for  Øjeblikket  Skibsfarten  paa  Mississippi,  denne  Nord- 
amerikas største  Færdselsvej,  langsomt  og  sikkert  tilbage. 
Tallene  levere  Beviset  herfor:  I  1872 — 'j^i  beløb  Værdien 
af  de  Varer  fra  Mississippibækkenet,  som  blev  førte  til 
New-Orleans,  'sig  til  hundrede  og  otte  og  firsindstyve  Mil- 
lioner Dollars,  i  1886 — 87  allerede  kun  til  et  hundrede  og 
fem  og  treds  Millioner,  hvoraf  tydehg  fremgaar,  hvor  meget 
Mississippi-Landet  lider  under  Oversvømmelsen.  Men  vi- 
dere: Af  Varerne  blev  i  1872 — t^  for  et  hundrede  og 
otte  og  fyrre  MiUioner  Dollars  befordret  med  Dampskib  til 
New-Orleans,  og  for  fire  og  fyrretyve  Millioner  med  Jern- 
Nordamerika,  -j  j 

banen.  Varetrafiken  pr.  Dampskib  var  altsaa  tre  og  en 
halv  Gang  saa  stor  som  Jernbanens.  I  1886— 87,  altsaa  kun 
sexten  Aar  efter,  havde  Forholdene  vendt  sig  om.  Hun- 
drede og  fem  Millioner  blev  befordrede  med  Jernbanen  og 
kun  tredsindstyve  Millioner  pr.  Dampskib.  I  mindre  end 
sexten  Aar  var  i  dette  store,  saa  mægtig  fremadstræbende 
Land  Værdien  af  Varer  pr.  Dampskib  gaaet  langt  ned 
under  Halvdelen,   og  Jernbanen  havde  opslugt  Differencen. 

De  samme  Forhold  finde  Sted  i  den  næststørste  Mis- 
sissippihavn, i  St.  Louis.  Af  de  otte  Millioner  Tons  Varer, 
som  i  Firserne  aarlig  blev  indført  i  St.  Louis,  kom  kun 
en  Ottendedel  paa  Skibsfarten,  og  af  den  gjennemsnitlig 
fire  Millioner  Tons  store  Export  afgik  kun  en  Femtedel 
pr.  Skib,  alt  det  andet  pr.  Axe. 

Man  behøver  ikke  at  søge  langt  bort  efter  Anled- 
ningen til  denne  i  Amerika  enestaaende  Tilbagegang.  Det 
er  de  forhutlede  Forhold  med  Mississippis  Regulering. 
Der  sker  saa  godt  som  intet  for  at  fremskynde,  lette  og 
sikre  Sejladsen  —  man  kan  tælle  Skibe  i  hundredevis, 
som  er  løbne  paa  Grund  i  Floden  —  denne  er  fuld  af 
Grunde,  Sandbanker  og  snags,  det  vil  sige,  sunkne,  fast- 
siddende Træstammer,  og  derfor  er  Usikkerheden  for 
Dampskibsforbindelsen  saa  stor,  at  Assurancepræmien  er 
fordoblet.  Jeg  er  selv  adskillige  Gange  med  Passager- 
dampere løbet  paa  Grund  paa  Sandbanker,  og  er  under- 
tiden i  Dagevis  blevet  siddende  midt  ude  i  Floden,  uden 
at  Damperen  kunde  komme  af  Grund.  Nu  er  et  saadant 
Ophold  paa  en  Damper,  der  er  i  sin  Rute,  ikke  saa  uskyl- 
digt, som  man  i  Almindelighed  indbilder  sig.    I  Mississippi- 

floden  er  for  de  store  Dampere  hver  Times  Ophold  for- 
bundet med  et  Tab  af  sexten  til  tyve  Dollars.  Dertil 
kommer  saa  Muligheden  for  at  løbe  paa  »snags«,  faa 
Sammenstød  o.  lign.  Reguleringen  af  den  mægtige  Strøm 
er  blevet  et  Livsspørgsmaal  for  Dampskibsfarten  og  der- 
med ogsaa  et  Livsspørgsmaal  for  de  store  Byers  Handel  i 
Mississippis  Flodgebet.  »Uncle  Sam«  (Yankeen)  er  mage- 
løs flink  og  opfindsom,  hvor  det  gjælder  om  at  fylde  sine 
egne  Poser,  men  at  sørge  for  Almenvellet  eller  fremme 
Statens  store  Interesser,  til  den  Slags  Formaal  er  han 
ikke  saa  let  at  faa  i  Tale.  Saaledes  gaar  da  Ødelæggelsen 
af  det  skjønne,  rigt  velsignede  Land,  takket  være  dets 
Styrelses  Uvirksomhed,  i  mange  Egne  ligesaa  hastig  frem, 
som  Kulturen  udvikler  sig  i  andre  Egne  af  de  forenede 
Stater.  Hvorledes  vil  Balancen  stille  sig.?  De  følgende 
Aarhundreder  vil  vise  det.  Hvordan  er  det,  det  hedder  i 
»Hamlet«:  »Something  is  rotten  in  the  State  of  Denmark.« 

,GULE  JACK". 


i  >l  ew  Orleans,  Mobile,  Charleston,  Savannah,  Louis- 
ville  og  Memphis,  alle  disse  det  amerikanske  Sydens  Stor- 
stæder blive  mangt  et  Aar  besøgt  af  to  Gjæster,  som  er 
fælles  for  dem  alle:  To  Gjæster  af  højst  forskjellig  Natur. 
Den  ene  kommer  om  Sommeren,  den  anden  om  Vinteren; 
den  første  i  en  skrækkelig  Skikkelse,  lumsk,  morderisk, 
med  den  gule  Dødningemaske  for  Ansigtet  —  den  anden 
som  Konge  for  alle  Livets  Glæder.  Den  første  kommer 
til  Beboernes  Rædsel  —  de  sky,  frygte  og  forbande  den; 
den  anden  ventes  og  søges  af  dem  med  Jubel. 

De  to  Gjæster  er:  den  gule  Feber  og  Karnevalet. 
Sygdom  og  Jubel  —  Død  og  Liv. 

Det  er  ejendommeligt,  at  Karnevalet  i  Amerika  i  alt 
Fald  nu  —  udelukkende  kun  holder  sit  Indtog  i  de  Stæder, 
som  aarlig  eller  dog  med  visse  Perioder  blive  hjemsøgte 
af  den  gule  Feber.  Større  Modsætning  er  vel  næppe 
mulig.  Minder  denne  Omstændighed  os  ikke  uvilkaarlig 
om  det  bekjendte  Billede,  der,  set  i  Nærheden,  fremstiller 
to  Elskende,  men  paa  Afstand  forestiller  et  Dødningehoved.? 

Saaledes  var  det  ogsaa  i  Slutningen  af  Halvfjerdserne. 
New-Orleans,  Sydens  stolte  Dronning,  var  ved  Sommerens 
Frembrud  atter  blevet  et  Arnested  for  »Gule  Jack«  (the 
yellow  Jack). 

Hvorfra  var  det  gule  Spøgelse  kommet?  Ja,  hvem 
véd?  Havde  Vindens  Gud  sin  Finger  med  i  Spillet  og 
havde  blæst  den  skrækkelige  Pest  derover  fra  Louisianas 
Sumpe?  Var  det  Mississippi,  dette  træge,  dyndede  Hav, 
som  havde  avlet  Morderenglene?  Eller  sad  Dødsspøgelset 
i  selve  Byens  Kloaker,  Sumpe  og  Lavninger?  —  Ja, 
hvem  véd? 

Oprindelsen  var  usikker,  men  Kjendsgjerningerne  desto 
sikrere.  Hundreder  blev  daglig  overfaldet  af  den  lumske, 
gule  Død.  Hundreder,  som  Dagen  i  Forvejen  var  de  lyk- 
keligste, sundeste  Mennesker,  laa  i  Dag  og  vred  sig  i 
skrækkelig  Krampe  og  fantaserede,  og  deres  Hylen  dirrede 
igjennem  Stadens  raadne,  ildelugtenda  Atmosfære.  Hun- 
dreder laa  som  fortrukne  Lig  af  orangegul  Farve  rundt 
paa  Gaderne,  i  Torvehallerne,  i  Husene,  og  Graverkarlene 
udførte  deres  Gjerning  Nat  og  Dag.  Butikerne  var  lukkede, 
Gaderne  øde  som  en  eneste  stor  Ligmark.  En  lumsk  og 
nederdrægtig  Sygdom !  Som  en  klæbrig  Masse  havde  den 
sat  sig  fast  i  Hovedstaden,  klistret  sig  ind  til  Husene  og 
Træerne ;  den  laa  i  Kloakerne  og  skjulte  sig  i  Boligerne,  i 
Sengene.  Man  søgte  ofte  at  dræbe  den,  at  kvæle  den  i 
Fødslen,  men  hvem  der  fik  fat  paa  den,  var  Dødens  Bytte. 
Der  gaves  ingen  Modstand.  Selv  Naturkræfterne  havde 
sammenrottet  sig  mod  Menneskeheden.  Stormen,  som 
kunde  have  fordrevet  de  onde  Aander,  der  usynlig  svævede 

over  Byen  i  Luften  —  blev  borte.  Der  rørte  sig  ikke  et 
Vindpust.  De  sorte  Skyer,  som  langt  borte  i  Synskredsen 
stundom  optaarnede  sig  til  Bjerge,  og  som  med  deres 
vaade  Indhold  kunde  have  renset  Luften,  blev  ved  at 
holde  sig  i  det  fjerne.  Og  ikke  en  Draabe  Vand  faldt 
ned  fra  Himlen.  Varmen  var  tropisk  hed,  fugtig  kvælende 
—  blot  en  eneste  kold  Dag,  og  Sygdommen  var  maaske 
blevet  kvalt.  Men  Kulden  udeblev,  og  Luften  blev  ved 
at  være  lummer  og  tung,  svanger  med  giftige  Spirer. 
Ingen  Vejrforandring,  ingen  Regn,  ingen  Blæst!  Saaledes 
forenede  Elementerne  sig  til  hærgende  Krig  mod  Louisianas 
Hovedstad,  og  med  saa  mægtige  Forbundsfæller  rasede 
den  skrækkelig  i  Befolkningen. 

Da  fandtes  der  intet  andet  Middel  end  Flugt  —  bort 
fra  Pesthulen  —  bort  fra  Mississippis  Sumpe,  disse  Yngle- 
pladser for  alle  Sygdomme!  I  den  skrækkeligste  Ophid- 
selse, skjælvende,  helt  fra  Sans  og  Samling  og  i  stadig 
Tvivl  om  ikke  i  næste  Øjeblik  Spøgelset  skulde  træffe 
dem  og  dræbe  dem,  saaledes  stod  de  og  ventede  ved 
Havnen  paa  Dampernes  Afgang  for  at  forlade  den  uheld- 
svangre Stad.  Negere  i  Pjalter,  fornemme  Plantere  med 
deres  Familier,  Handelsfolk,  Haandværkere,  skjønne  Kvinder 
og  gamle  Koner  og  unge  Piger  og  Børn  —  hvem  kunde 
vide,  om  ikke  ogsaa  her  allerede  det  usynlige  Spøgelse 
drog  gjennem  Geledderne  og  omsluttede  snart  denne,  snart 
hin  med  sine  knoklede  Arme.?  I  Dødsangst  saa  de  paa 
hinanden  og  lurede  paa  det  hvide  i  hinandens  Øjne,  om 
der  ikke  dér  skulde  vise  sig  hine  umiskjendelige  Symp- 
tomer   paa    den    gule  Jack,    som    med    en    saa  forfærdelig 

Hast  gjør  Ende  paa  det  mest  blomstrerxde  og  kraftige  Liv. 


Og  denne  Angst  udbredte  sig  ikke  blot  til  Staden  og 
hele  Mississippis  Omegn,  men  den  havde  grebet  Beboerne 
af  alle  Staterne  i  hele  det  amerikanske  Syden  med  dets 
Millioner  af  Mennesker.  Forud  for  Feberepidemien  drog 
Frygten,  der  var  blevet  epidemisk.  Enhver  Stat,  enhver 
By,  enhver  enkelt  af  Indbyggerne  beskyttede  sig  saa  godt 
som  muligt. 

Som  New-Orleans,  saaledes  var  ogsaa  først  Wicks- 
burg,  derpaa  Granada  og  Memphis  blevet  angrebet  af  den 
gule  Feber.  Altfor  sent  havde  man  i  Memphis  paabudt 
Karantæne  mod  de  febersmittede  Egne.  Man  havde  for- 
skandset  Staden,  da  Feberen  allerede  havde  listet  sig  ind 
og  langsomt  begjæret  sine  Ofre.  Først  en,  saa  to,  saa 
tyve,  saa  tusinde!  Den  rasede  vildt  og  kastede  det  hele 
Memphis  paa  den  skrækkeligste  af  alle  Sygesenge  og 
stødte  den  halve  By  ned  i  de  næppe  aabnede  Grave. 
Mod  den  gaves  ingen  Beskyttelse.  Vel  brændte  Tjære- 
tønderne Dag  og  Nat,  og  de  sorte  Røgskyer  steg  op  imod 
Himlen,  men  de  tog  ikke  Sygdomsspirerne  med  op,  dem, 
der  var  Skyld  i  Ulykken.  Staden  var  strængt  afspærret, 
og  selv  de  sparsomme  Levnedsmidler,  som  blev  tilført  fra 
den  forladte  Omegn,  maatte  desinficeres.  Men  det  af- 
hjalp jo  ikke  Ondet,,  der  havde  taget  Kvarter  her  i  den 
af  mudrede  Strømme  og  stivnet  Smuds  opfyldte  By. 

I  August  Maaned  havde  den  gule  Feber  naaet  sit 
Højdepunkt  i  Memphis.     Daglig  faldt  hundreder  som  Ofre 

for  den.  Byen  var  som  uddød,  én  eneste,  stor  Valplads. 
To  Tredjedele  af  Befolkningen  havde  forladt  Memphis, 
og  kun  de  Gamle,  Fattige  og  Syge  blev  tilbage  som  sik- 
kert Bytte  for  den  lumske  Fjende.  Husene  var  lukkede, 
foran  mange  brændte  Lamper,  et  Tegn  paa,  at  Døden 
havde  holdt  sit  Indtog  her.  Ofte  var  der  flere  Lig  i  ét 
og  samme  Hus,  og  fra  alle  Vinduer  hang  sorte  Drapperier. 
Butikerne  var  ogsaa  om  Dagen  lukkede,  thi  deres  Ejer- 
mænd var  borte  eller  døde.  En  skrækkelig  Sygdom  — 
lumsk  river  den  paa  faa  Timer  den  mest  blomstrende  Ung- 
dom bort.  Et  lille  Ildebefindende,  en  Time  derefter  Feber. 
Saa  de  skrækkeligste  Feberfantasier  og  saa  —  den  gule 
Død.  Paa  Gaderne,  i  Butikerne,  i  Husene  finder  man 
Syge,  som  pludseHg  er  blevet  grebet  af  Feber,  eller  endog 
Lig,  krampagtig  fortrukne  og  stivnede.  Der  er  Mangel 
paa  Næringsmidler.  Kjødet  fordærves  paa  faa  Timer  i  den 
forpestede,  ildelugtende  Atmosfære  og  bliver  sort.  Skræk- 
kelige er  de  Hyl,  som  trænger  ud  fra  de  Huse,  som  rum- 
mer Feberpatienter.  Men  det  varer  ikke  længe,  thi  snart 
tier  ogsaa  Skrigene.  Ædle,  offervillige  Mænd  kommer  med 
Kister,  nagler  dem  til,  og  afsted  gaar  det  i  Galop  til  den 
med  friske  Grave  helt  oversaaede  Kirkegaard.  Ellers  er 
Byen  som  uddød,  som  midt  om  Natten.  Og  er  det  ikke 
Nat  i  enhver  Henseende?  Kun  de  formummede  Læger  og 
Ligvogne  iler  gjennem  Gaderne.  Stundum  lyder  ogsaa  fra 
det  fjerne  Bruset  af  Jernbanetog,  der  som  jaget  af  Furier, 
med  vild  Hurtighed  ile  forbi  de  forpestede  Byer  uden  at 
standse. 

De  Rige   flygte   modj  Nord   til  St.  Louis  eller  Cincin- 

nati  eller  til  en  eller  anden  halvvejs  sikker  By,  saasnart 
Feberen  er  brudt  ud.  De  fattige  Borgere  flygte  udenfor 
Byen  paa  Højderne  i  en  ærbødig  Afstand  fra  Feberspøgel- 
set og  lejre  sig  der  med  deres  Familier.  De  fattigste  og 
Negrene  blive  tilbage,  de  sidste  dels  paa  Grund  af  Man- 
gel paa  Midler,  dels  fordi  de  blive  forholdsvis  mindre  an- 
grebne af  Sygdommen.  Men  der  findes  dog  mange  be- 
hjertede Mænd  og  Kvinder,  som  blive  tilbage  i  de  be- 
fængte Byer  og  med  sandt  Heltemod  pleje  og  passe  de 
Syge,  som  bringe  dem  Lægemidler,  som  vaage  over 
dem  Nat  og  Dag  og  —  som  begrave  dem.  Bestandig  er 
de  i  utrættelig  Virksomhed,  bringe  Næringsmidler  og 
holde  Orden  i  de  forladte  Byer.  Amerika,  der  hyppig  med 
mere  eller  mindre  Ret  betegnes  som  Svindelens  og  den  ego- 
istiske Vindings  Land,  ejer  til  Gjengjæld  ogsaa  Instituti- 
oner, som  ikke  kjende  deres  Mage  her  i  Verden,  og 
Mennesker,  der  i  Ædelmodighed  og  Kjærlighed  til  deres 
Næste  stille  alle  Oldtidens  Vismænd  i  Skygge.  For  det 
første  maa  man  fremhæve  ^> Howard  Association^^ y  en  For- 
ening til  at  pleje  og  understøtte  de  Syge,  som  er  forgre- 
net over  næsten  alle  Sydens  Byer,  og  hvis  Læger,  Syge- 
passere og  Agenter  forene  sig  med  Byens  brave  Borgere 
til  hint  højhjertede  og  ædle  Kald.  Uden  denne  Hjælp  af 
»Howard  Association«  vilde  Tilstandene  i  Mississippibyerne 
paa  den  gule  Febers  Tid  have  været  endnu  usigelig  græs- 
seligere og  forfærdeligere,  end  de  allerede  var  det,  og  det 
er  derfor  fuldkommen  paa  sin  Plads  ved  enhver  Lejlighed 
at  sætte  denne  »Association«  og  dens  Medlemmer  et 
Æresminde,    selv   om  det  kun   bliver   i  Ord.     Det  samme 

gjælder  ogsaa  om  mange  Borgere,  Post-  og  Telegrafem- 
bedsmænd, Læger,  Journaiister  og  Avisudgivere,  der  under 
Epidemien  og  midt  under  de  skrækkeligste  Scener  fulgte 
deres  Kald.  Colonal  Keating  t.  Ex.,  Udgiveren  af  -»Mem- 
phis Appeal«  fortsatte  daglig  sit  Blad,  skjønt  hans  Redak- 
tør, Sættere  og  Trykkere  laa  syge  eller  døde;  Formatet 
var  ganske  vist  reduceret  til  et  Kvartblad,  men  det  udkom 
daglig,  og  dets  Indhold  var  ikke  stort  andet  end  en  lang 
Række  Navne  —  Navnene  paa  de  Døde.  Keating  har 
lykkelig  overstaaet  den  femte  gule  Feberepidemi. 


I  Mississippidalens  Byer  optræder  den  gule  Feber 
næsten  hver  Sommer,  kun  er  den  ikke  altid  epidemisk. 
Disse  Byers  Historie  er  desværre  saa  inderlig  forbunden, 
men  den  gule  Feber,  og  Epidemien  i  de  sidste  Aar  frem- 
kaldte i  hele  Amerika  og  Europa  en  saadan  Skræk,  at 
det  maaske  vil  synes  rimeligt  at  gaa  lidt  nærmere  ind  paa, 
hvorledes  den  optræder  og  forløber. 

Mississippidalen  og  særlig  New-Orleans  er  fra  Aaret 
1796  —  det  første,  i  hvilket  man  iagttog  Epidemien  — 
hjemsøgt  af  tre  og  tredive  Epidemier,  og  det  er  ejendom- 
meligt, at  disse  stadig  er  optraadt  med  flere  Aars  Mellem- 
rum. Saaledes  hengik  t.  Ex.  fra  den  første,  store  Epidemi 
i  dette  Aarhundrede  til  den  næste,  to  Aar;  efter  Epide- 
mien i  1 8 19  til  den  næste  i  1822,  tre  Aar;  efter  Epide- 
mien af  Aaret  1830  fulgte  saadanne  i  Aarene  1837 — 1841 
— 1847 — 1853 — 1858— 1867  og  endelig  1878,  den  sidste  og 
største.     Hermed    er    saaledes   opregnet    elleve  Epidemier, 

som  ved  deres  Ofres  Tal  er  særlig  fremragende,  og  ved 
hvilke  der  kun  viser  sig  en  eneste  trøstelig  Ting,  nemlig 
Mellemrummet  mellem  de  enkelte  Epidemier,  som  stiger 
fra  to  til  tre,  fire,  fem,  sex,  otte,  ni  og  elleve  Aar.  Efter 
den  sidste  Epidemi  er  der  nu  gaaet  tolv  Aar,  og  efter  den 
hidtilværende  Proportion  skulde  man  kunne  vente  en  ny 
Epidemi  i  1892  eller  1893  —  vi  vil  faa  at  se,  om  den 
indtraeder. 

Sikkert  er  det,  at  i  Følge  foranstaaende,  statistiske 
Data,  blive  de  store  Epidemier  efterhaanden  sjældnere; 
derimod  synes  de  bag  efter  bestandig  følgende  mindre 
Epidemier  ikke  at  aftage  i  Varighed  og  Dødelighed.  Saa- 
ledes  tæller  vi  til  Ex,  i  det  niaarige  Tidsrum  fra  18 17 
til  1825,  tre  større  og  sex  mindre  Epidemier,  altsaa  hvert 
Aar  en  saadan,  og  i  det  otteaarige  Tidsrum  fra  1830  til 
1837  to  større  og  tre  mindre. 

Af  de  af  fortjenstfulde  Læger  i  Epidemiaarene  anstil- 
lede Iagttagelser,  fremgaa  Kjendsgjerninger,  der  kan  bi- 
drage meget  til  at  karakterisere  den  gule  Feber  og  til  at 
yde  den  Modstand.  Saaledes  er  det  t.  Ex.  paavist,  at 
den  gule  Feber  som  sporadisk  Sygdom  ikke  kommer 
andet  Steds  fra  til  Mississippis  Byer,  men  at  den  opstaar 
i  selve  Byerne,  og  at  den  kun  behøver  visse  atmosfæriske 
Betingelser  for  at  optræde  som  Epidemi. 

Hidtil  havde  New-Orleans  hovedsagelig  været  Arne- 
stedet for  Epidemierne,  og  af  denne  Grund  helligede  ogsaa 
de  forenede  Staters  Autoriteter  denne  By  den  største  Op- 
mærksomhed. Men  hvem  indestaar  for,  at  den  næste 
Epidemi  vil  indskrænke  sig  til  Sydstaterne  og  ikke,  begun- 

stiget  af  atmosfæriske  Tilfældigheder,  overskride  Ohio? 
At  Feberen  ikke  sætter  sig  fast  i  Vestens  Storstæder  og, 
som  allererede  tidhgere  sket,  vender  sig  mod  de  østlige 
Stater  og  fylder  New- York  og  Filadelfia  med  Død  og 
Forfærdelse?  Alle  de  forenede  Stater  har  i  1879  paa  den 
Tid,  da  hver  Dag  bragte  Melding  om  Tusinders  Sygdom 
og  Hundreders  Død,  med  Skræk  følt  den  dem  truende 
Fare.  En  ren  Tilfældighed  kunde  bringe  Feberen  til  Nor- 
dens folkerige  Byer,  og  med  dette  for  Øje  blev  der  over- 
alt oprettet  Karantæner  og  stillet  Skranker  mod  de  af 
Feberen  hjemsøgte  Distrikter. 

Efteraaret  og  det  dermed  følgende  koldere  Vejrlig 
gjorde  føreløbig  Ende  paa  Epidemien.  Og  da  den  truende 
Fare  var  ovre,  tænkte  i  hele  den  store  Union  heller  ikke  en 
Moders  Sjæl  mere  paa  den  gule  Feber.  Ganske  vist  blev 
der  nedsat  Kommissioner  og  udrustet  Expeditioner  for  i 
Vestindien  og  Brasilien  at  forske  efter  Aarsagen  til  Epide- 
mien. Der  blev  for  alle  de  fra  New-Orleans  og  de  syd- 
lige Havne  kommende  Skibe  oprettet  streng  Karantæne 
o.  s.  V.,  men  altsammen  gav  det  kun  meget  sparsomme 
Resultciter.  I  Stedet  for  at  anstille  Efterforskninger  i 
fjerne  Lande  og  lade  forlystelsessyge  Embedsmænd  fore- 
tage Rundrejser  paa  Statens  Bekostning,  burde  man  have 
søgt  Spiren  til  den  gule  Feber  i  selve  Mississippistaterne. 
Da  jeg  paa  Turen  ned  ad  Mississippi  kom  fra  St. 
Louis  ind  i  den  gule  Febers  Egne,  blev  jeg  i  høj  Grad 
forbavset  over  den  Sløvhed  og  grænsløse  Tagen-med-Ro, 
hvormed  Indbyggerne  og  den  derværende  Presse  stillede 
sig  over  for   den   næppe  ophørte  Epidemi,    skjønt    de  dog 

maatte  vide.  at  der  efter  den  store  Epidemi  i  1878 
vilde  følge  en  anden,  som  ogsaa  ganske  rigtig  meldte 
sig  for  faa  Aar  siden. 


I  Snavs,  i  elendige,  sanitære  Forholdsregler,  i  mangel- 
fuldt Brolægnings-  og  Kloaksystem  og  i  de  sydlige  Byers 
og  deres  Beboeres  Dovenskab  og  Ligegyldighed  laa  utvivl- 
somt en  af  Hovedaarsagerne  til  den  gule  Feber.  Paa  min 
Rejse  gjennem  Epidemiens  egentlige  Hjemsteder  ansaa  jeg 
det  derfor  for  min  Pligt  at  slaa  Alarm  saa  meget  som 
mulig  angaaende  de  dér  herskende,  rædselsfulde,  sanitære 
Tilstande.  Mange  amerikanske  Blade  optog  disse  mine 
Artikler  og  opfprdrede  Myndighederne  til  at  afhjælpe  de 
paapegede  Misligheder,  og  ogsaa  fra  andre  Sider  blev  der 
i  samme  Retning  indvirket  paa  Autoriteterne  og  Indbyg- 
gerne i  de  omtalte  Byer,  saa  at  der  virkelig  blev  udgivet, 
maaske  for  første  Gang  i  mange  Aar,  betydelige  Beløb  til 
Kloaker  og  andre  Foranstaltninger,  hvilket  dog  var  langt 
fornuftigere  end  bagefter  at  udgive  det  tidobbelte  Beløb 
til  at  pleje  og  begrave  dem,  der  ramtes  af  Epidemien. 

Byen  Memphis's  Historie  er  i  saa  Henseende  beteg- 
nende. I  Aaret  1855  kom  »Gule  Jack«  for  første  Gang. 
Indbyggerne  døde  som  Fluer,  men  de  blev  hurtig  erstat- 
tede ved  Indvandrere  fra  andre  Byer,  og  alle  Spor  af  den 
skrækkelige  Ulykke  var  allerede  udvisket  det  næste  Aar. 
I  1867  kom  »Gule  Jack«  anden  Gang.  Atter  rasede  den 
i  Byen,  men  Indbyggerne  lod  sig  heller  ikke  belære  af 
dette  andet  Besøg;    alt  forblev    ved   det  gamle:     de  stin- 

kende  Rendestene  og  det  gyselige  Drikkevand.  I  Aaret 
1873  kom  den  gule  Feber  saa  for  tredje  Gang  og  huse- 
rede skrækkeligere  end  nogensinde  før.  Af  knap  ti  tusinde 
Mennesker  døde  i  Løbet  af  to  Maaneder  tre  tusinde  Per- 
soner. Byen  var  kun  én  eneste  Kirkegaard.  En  Novem- 
berfrost fordrev  endelig  Feberrædslerne  fra  Byen  —  og 
en  Maaned  efter  havde  Memphis  flere  Indbyggere  end 
nogensinde  før. 

Atter  forblev  alt  ved  det  gamle.  Indbyggerne  bekym- 
rede sig  ikke  det  ringeste  om  den  Ulykke,  som  var  truk- 
ket over,  de  tænkte  heller  ikke  paa  den,  der  skulde 
komme.  Deres  eneste  Higen  var  Vinding,  Jagt  efter 
Penge.  Egennytte  og  Mangel  paa  Samfundsfølelse  var  den 
store  Aarsag  til  Byens  Elendighed.  Samfundet,  Almen- 
vellet betød  intet  i  deres  Øjne,  hver  enkelt  stræbte  kun 
efter  at  berige  sig,  og  naar  han  havde  erhvervet  sig  Rig- 
dom, drog  han  andre  Steder  hen.  Det  var  det  store  Bom- 
uldsmarked  i  Memphis,  som  kaldte  dem  alle  derhen. 

Saa  blev  da  Memphis  ogsaa  efter  den  skrækkelige 
Epidemi  af  1873  ved  at  være  ligesaa  skiden,  sumpet  og 
elendig  som  nogensinde  før.  Der  var  ikke  en  Hund,  der 
gøede  i  Anledning  af  Stadens  Tilstand.  Følgerne  var  lette 
at  forudse.  I  Aaret  1878  kom  den  frygteligste  Straf,  som 
en  By  nogensinde  har  maattet  udstaa.  For  fjerde  Gang 
satte  den  gule  Feber  sig  fast  i  Memphis's  Gader,  Huse, 
Sumpe  og  Møddinger  og  rasede  i  en  Udstrækning,  som 
spotter  enhver  Beskrivelse.  Byen  havde  da  naaet  et  Ind- 
byggerantal af  næsten  tredsindstyve  tusinde,  deraf  flyg- 
tede 40,000  og  kun  19,000,  deriblandt  tolv   tusinde   Sorte, 

blev  tilbage.  Af  disse  nittentusinde  blev  atten  tusinde 
kastet  paa  Sottesengen.  Næsten  alle  Indbyggerne  maatte 
gjennemgaa  den  skrækkelige  Sygdom,  og  af  disse  atten 
tusinde  døde  inden  to  Maaneder  over  fem  tusinde. 

Dette  skete  omtrent  et  halvt  Aar  før  jeg  besøgte 
Byen.  Paa  den  Tid,  i  Februar  1879,  ^^^^^  Memphis  atter 
næsten  tredsindstyve  tusinde  Mennesker,  og  tre  Maaneder 
efter  mit  Besøg  var  denne  Befolkning,  som  Følge  af  tilta- 
gende, nye  Feberanfald  og  Frygten  for  nye  Feberepidemier, 
smeltet  sammen  til  tyve  tusinde  Sjæle.  De  andre  havde 
skyndt  sig  at  komme  bort.  Atter  blev  Memphis  hjemsøgt 
af  den  gule  Feber,  og  de  gyselige  Scener  fra  det  foregaa- 
ende  Aar  fornyedes  daglig. 

Først  nu,  efter  aarelange  og  aarlig  tilbagevendende 
Advarsler,  efter  en  ganske  utrolig  Ligegyldighed  synes 
Memphis  endelig  at  være  kommet  til  Forstaaelse  af,  at  hele 
dens  Fremtid  beror  en  streng  Iagttagelse  af  hygiejniske 
Forholdsregler.  Hvor  forfærdeligt  det  Tab  er,  som  en 
Epidemi  af  den  Art  fører  med  sig,  fremgaar  af  følgende 
statistiske  Angivelser:  Epidemien  af  1878  fordrede  i  alle 
den  gule  Febei-s  Egne  et  hundrede  og  tredive  tusinde 
Ofre,  hvoraf  over  tyve  tusinde  fandt  Døden.  Sygdommens 
gjennemsnitlige  Varighed  beløb  sig  i  hvert  Tiltælde  til  fem 
og  tyve  Dage.  Naar  man  saa  beregner  en  Mands  Dagløn 
efter  amerikanske  Forhold  til  noget  saa  lidt  som  1^/2  Dol- 
lars, saa  maatte  Tabet  'af  Arbejde  alene  beløbe  sig  til  fem 
Millioner  Dollars.  Hertil  kommer  saa  de  mange  tusinde 
Sygepasseres  Arbejdstid  og  alle  Standsninger  i  Forret- 
ningerne,  alle   de   indirekte   ramte   Beboeres   Tab   o.  s.  v.. 

saaledes  at  den  ved  en  Epidemi  af  en  saadan  Udstrækning 
voldte  Skade  maa  anslaas  til  langt  over  hundrede  Millioner 
Dollars.  Og  alligevel  foretrækker  mange  Borgere  i  Feber- 
egnene at  lide  denne  Skade  fremfor  at  betale  nye  Skatter 
og  derved  bidrage  til  at  afhjælpe  de  elendige  Tilstande, 
som  har  frembragt  og  begunstiget  Epidemien. 


I  CHEROKESERNES  HOVEDSTAD. 


JDlandt  de  mange  Cow-boys,  Kvægopdrættere,  Korn- 
handlere og  lignende  Folk,  i  hvis  Selskab  jeg  indtog  min 
Middagsmad  i  Planters  Hotel  i  Dennyson  i  Staten  Texas 
befandt  der  sig  til  min  Forbavselse  ogsaa  en  Indianer. 
De  Rødhuder,  som  jeg  i  tidligere  Aar  havde  mødt  i  for- 
skjellige  Dele  af  Prærierne  og  Klippebjergene,  gjorde 
ingenlunde  Indtryk  af,  nogensinde  at  kunne  aflægge  Fjer- 
pynt, Mokassiner  og  Tomahawk  og  spise  til  Middag  med 
Kniv  og  Gaffel  i  et  Hotel  sammen  med  blege  Ansigter. 
Jeg  havde  bestandig  kun  mødt  dem  i  den  fri  Natur  eller  i 
deres  Teltlejre,  hvor  de  tilberedte  deres  Maaltider  ved 
aabent  Ildsted,  og  ikke  sjældent  havde  jeg  faaet  under- 
lige Fornemmelser  i  Hovedbunden  ved  at  betragte  de 
vilde,  skumle  Skikkelser  med  deres  Skalpérknive  og  Strids- 
øxer.  Men  aldrig  havde  jeg  ventet  at  faa  en  fuldblods 
Indianer  i  en  velbørstet  Dragt  af  nyeste  Snit  til  Bordfælle 
i  et  Hotel  i  Byerne.  Han  fortærede  sit  Maaltid  med  mere 
Anstand    end   de  raa   Texanere  med   de  lange,   sporeklin- 

gende  Støvler,  og  han  bar  ikke  en  Gang  som  de  en  Re- 
volver spændt  om  Livet.  Han  talte  udmærket  Engelsk, 
og  efter  hele  hans  Adfærd  at  dømme,  maatte  det  være 
en  velopdragen  Mand. 

»Hvem  er  den  Indianer  derhenne?«  spurgte  jeg  Ho- 
tellets Kellner. 

»Kjender  De  ikke  ham.?«  svarede  han  forundret, 
»Det  er  Bushyhead,  Cherokesernes  Høvding.  Han  kom- 
mer hyppig  hertil  fra  Talequah  for  at  sælge  Kvæg  eller 
gjøre  Indkjøb  —  flot  Fyr,  ikke  sandt  .f^« 

Efter  Middagen  kom  jeg  i  Samtale  med  Bushyhead 
nede  i  Hotellets  Skjænkestue.  Da  han  hørte  mit  Ønske, 
ogsaa  at  lære  Cherokeserne  at  kjende,  stillede  han  sig 
ganske  til  min  Tjeneste  og  indbød  mig  til  at  besøge  sig  i 
hans  Hovedstad.  »Jeg  rejser  endnu  i  Nat,  og  det  vil 
glæde  mig  at  se  Dem  i  Talequah.«  Dermed  rystede  den 
brave  Rødhud  min  højre  Haand,  betalte  Hotellets  »Clerk« 
sine  tre  Dollars  »for  the  day«  og  gik  sin  Vej.  Nogle 
Uger  efter  havde  jeg  naaet  min  lille  Sviptur  gjennem 
Texas  og  besluttede  paa  Tilbagevejen  til  »Staterne«  at 
drage  gjennem  Indianerterritoriet  og  ogsaa  besøge  Tale- 
quah. Jeg  havde  allerede  flere  Gange  paa  Jernbanen 
krydset  det  Indianerne  reserverede  Land  i  Arkansas  Flod- 
gebet, et  Land,  som  i  Størrelse  overgaar  England  og 
Wales.  Men  Indianerkolonierne  ligger  alle  i  den  bagerste 
Del  af  Landet  langt  borte  fra  Waggonhnjen,  og  der  er 
ligesaa  lidt  at  se  af  Rødhudernes  Kultur,  som  om  man 
under  hele  Rejsen  gjennem  Territoriet  kjørte  gjennem  en 
Tunnel.    Jernbanen  fik  kun   med  Nød  og  næppe  Tilladelse 

til  at  gjennemkrydse  Territoriet,  thi  det  er  de  Hvide  for- 
budt at  kjøbe  Jord  i  Indianerlandet  eller  hengive  sig  til 
nogensomhelst  Beskjæftigelse  dér.  Alt  dette  gjorde  mig 
endnu  ivrigere  efter  at  aflægge  et  Besøg  i  Territoriets 
lille  Indianerrige.  Selv  om  det  endnu  kunde  være  forbun- 
det med  mange  Farer  og  Omstændigheder  at  besøge  Kio- 
waerne,  Comancherne  og  Cheyennerne  i  de  øvre  Flodløb, 
saa  kunde  jeg  dog  i  det  mindste  lære  de  mest  fremskredne 
Stammer,  Cherokeserne,  Creekerne  og  Choctawerne,  at 
kjende. 


Efter  en  syv  Timers  Kjørsel  gjennem  »Nationen« 
(dette  er  den  i  Amerika  brugelige  Betegnelse  for  Indianer- 
territoriet) naaede  jeg  Muscogee,  Creek-Indianernes  største 
Stad.  Her  maatte  jeg  overnatte,  thi  Talequah,  Cheroke- 
sernes  Hovedstad  ligger  endnu  over  tredive  engelske  Mil 
herfra.  En  lille,  barfodet  Negerdreng,  som  i  øvrig  ikke  gene- 
redes af  ret  mange  Klædningsstykker^  tilbød  sig  at  bære 
min  Vadsæk  til  Hotellet.  Han  førte  mig  gjennem  brede, 
ubrolagte  Gader,  der  paa  begge  Sider  var  flankeret  af 
elendige  Blokhuse.  Onisider  naaede  vi  en  raat  sammen- 
tømret » Shanty «y  hvor  Hotelværten,  en  Creek-Indianer, 
anviste  mig  et  Værelse.  Hotellet  var  et  af  de  mærkvær- 
digste, som  jeg  har  set  i  Amerika.  Det  var  bygget  af 
Træ  og  havde  langs  med  Fagaden  en  bred  Piazza,  en 
Luxus,  som  jeg,  i  Betragtning  af  den  ellers  saa  ynkelige 
og  skjødesløst  sammenspigrede  Bygning,  ikke  rigtig  kunde 
forklare  mig.    En  Officer  fra  det  nærliggende  Fort  Gips.on, 

som  var  min  Lidelsesfælle  paa  Hotellet,  gav  mig  de  ønskede 
Oplysninger.  I  Creekernes  Arkitektur  er  det  ikke  Skik 
og  Brug  at  save  Tømmeret  tilrette  efter  en  bestemt  Plan. 
Den  brede  Piazza  var  ganske  simpelt  opstaaet  derved,  at 
man  netop  havde  meget  lange  Brædder  ved  Haanden. 
Hvorfor  skulde  man  save  dem  kortere.?  Derved  gik  en 
Mængde  Træ  unyttig  til  Spilde,  og  hvorfor  skulde  Creeksk 
Mandskraft  ødsles  paa  slige  Arbejder.?  Denne  forklarede 
mig  ogsaa  Husets  ejendommelige  Dimensioner.  De  vand- 
rette Brædders  Størrelse  gav  af  sig  selv  Bredden  og  Læng- 
den, og  de  lodrette  Brædders  Højden  af  Bygningen  paa 
den  simpleste  Maade,  uden  at  man  først  behøvede  at 
rende  rundt  med  et  Maal  og  save  Materialet  til. 

Det  mærkværdige  ved  denne  Arkitektur  og  ligeledes 
Cherokesernes  er,  at  naar  man  vil  udforske  Husenes  indre 
Gemakker,  maa  man  gaa  ud  af  Huset.  Saaledes  var  det 
fælles  Vaskeværelse  anbragt  i  en  særegen  Tilbygning, 
og  Hotellets  fire  Soveværelser  dannedes  af  fire  afsondrede 
Træhytter,  der  hver  havde  sit  Vindu  og  sin  egen  Dør. 
Man  kan  fra  Spisesalen  ikke  komme  over  i  Dagligstuen 
og  fra  denne  i  Soveværelset,  uden  at  man  hver  Gang  maa 
ud  i  frisk  Luft.  Ligeledes  var  Køkkenet  anbragt  i  en  sær- 
egen Bygning. 

Ikke  desto  mindre  søgte  Ejeren  at  holde  sit  Hotel 
paa  Højde  med  Tiden.  I  Spisesalen  laa  der  Servietter  og 
pletterede  Skeer  og  Gafler  ved  Siden  af  Tallerkenerne,  og 
Retterne  blev  serverede  af  to  Negere.  Men  hvilke  Retter ! 
Kartofler  braset  op  i  daarligt  Fedt;  Æg,  der  svømmede  i 
Fedtsauce  og  Hgeledes  stegt  Skinke  og  Flæsk.    Imidlertid, 

den,  der  i  Maaneder  har  levet  i  ^^ Border  States«,  har  hyp- 
pig nok  faaet  endnu  værre  Kost  serveret. 

Jeg  maatte  nu  se  mig  om  efter  en  Befordring  til  Tale- 
quah,  men  min  Rejsefælle  Løjtnant  H.,  tilbød  mig  meget 
elskværdig  en  Plads  i  den  Ambulancevogn,  som  næste 
Dag  vilde  ankomme  fra  Fort  Gipson  for  at  hente  ham. 
Derfra  og  til  Talequah  vilde  han  laane  mig  en  af  sine 
Heste  og  medgive  mig  en  Ordonnans  som  Vejviser  og 
Tjener.  Dette  Tilbud  betænkte  jeg  mig  ikke  paa  at  mod- 
tage, thi  en  Rejse  alene  er  ikke  særlig  tilraadelig  i  Indi- 
anerlandet. Mærkværdig  nok  er  det  ikke  Rødhuderne, 
fra  hvem  Faren  truer,  men  de  hvide  Hallunker,  Desertører 
og  Spitsbuber  af  den  farligste  Art,  som  driver  omkring 
her.  De  har  forskjellige  Grunde  til  at  undgaa  at  opholde 
sig  i  Staterne,  og  Territoriet,  der  kun  staar  under  indiansk 
Øvrighed,    frembyder  dem  desværre  et  sikkert  Tilflugtsted. 

Den  følgende  Morgen  kjørte  vi  da  ud  paa  den  vidt- 
strakte Præri  i  en  Militærvogn,  der  var  forspændt  med 
fire  Muldyr.  Smaagaarde,  der  ejes  af  Creek-Indianerne, 
viste  sig  hist  og  her,  alle  med  daarligt  passede  Kartoffel- 
og  Majsmarker  og  usle  Blokhuse  uden  Vinduer.  Kun  en 
eneste  større  Bygning  stod  ved  Siden  af  Vejen,  omtrent 
tre  engelske  Mil  fra  Muscogee,  det  var  Baptist-Missionens 
Skolebygning.  En  Mil  længere  borte  naaede  vi  Chero- 
keserlandets  Støbejerns  Grænsepæle,  men  ogsaa  paa  den 
anden  Side  af  dem  viste  Creekernes  højtberømte  Civilisation 
sig  paa  en  højst  ynkelig  Maade.  Vor  Kusk,  en  Cherokee- 
Indianer,  der  hørte  mine  kritiserende  Bemærkninger,  sva- 
rede herpaa  paa  gebrokkent  Engelsk:     »Det  ikke  Chero- 

kee  —  det  Creek  og  Niggers«.  I  Virkeligheden  danner 
først  den  brede  Arkansasflod,  som  vi  snart  naaede,  den 
egentlige  Grænse  mellem  Creek  og  Cherokee.  Det  eneste 
paafaldende  ved  de  elendige,  af  raa  Træstammer  byggede 
Hytter  var  Skorstenene.  Enhver  af  disse  Indianerboliger 
havde  en,  sædvanligvis  af  Sandsten,  temmelig  kunstnerisk 
opført  Kamin,  hvis  ene  Side  vendte  udadtil,  og  som  af 
og  til  var  bemalet  med  Farver  og  smykket  med  Stenorna- 
menter, der  levende  erindrede  mig  om  de  saakaldte  »To- 
tems« (Familie  eller  Vaabenbilleder)  i  Chinook-  og  Haidah- 
Indianernes  Huse  i  Britisk  Columbia. 

Nu  var  vi  naaet  til  Arkansas,  en  gammel  Bekjendt. 
For  Aaringer  siden  havde  jeg  staaet  ved  dens  Kilde  og 
set  dens  voldsomme  Gjennembrud  gjennem  Colorados 
Klippebjerge  og  var  langs  dens  Bredder  draget  gjennem 
Prærierne.  Her  viste  den  sig  med  sine  gule,  plumrede 
og  lerede  Bølger  om  muligt  endnu  mere  trøstesløs.  En 
Færge,  som  førtes  af  tre  Creek-Indianere,  bragte  os  over 
til  den  anden  Bred.  Mærkværdig  var  Vandets  forskjellige 
Farvning  paa  disse  Steder.  Tæt  ovenfor  Staden  løber 
nemlig  Grandefloden  og  Verdigris  ud  i  Arkansas.  Men 
ligesom  ved  Rio  Negro  og  i  Amazonfloden  indtræder 
ingen  Blanding  af  Vandet,  og  ganske  tydelig  kunde  vi, 
saa  langt  Blikket  naaede  ned  ad  Strømmen,  skjelne  de 
skarpe,  paralelle  Striber  af  Grandeflodens  blaa,  klare  Vande 
og  Verdigris's  gulgrønne,  mindre  klare  ved  Siden  af  Hoved- 
'    strømmens  skidne  Vand. 

Nu  var  vi  da  i  det  virkelige  Cherokeserland.  De  langt 
bedre  dyrkede  Majsmarker  og  Bomuldsplantager,  de  smukke 
Huse  og  de  brede  Veje  viste  mig,  at  det  Ry  for  Civilisa- 
tion, som  denne  Nation  nyder,  ikke  er  indbildt.  Ogsaa 
Husene  udenfor  Fort  Gipson  var  afgjort  bedre  end  dem 
i  Creeklandet.  De  ligger  paa  Række  rundt  omkring  For- 
tets langstrakte,  lave  Bygning,  højt  over  hvilket  de  for- 
enede Staters  Flag  vajer.  Ligesaa  lidt  som  alle  de  andre 
Præriforter  fortjener  Gipson  Navnet  '>Fort«.  Det  er  sim- 
pelthen en  Station  for  to  Militærkompagnier,  der  for  Halv- 
delens Vedkommende  bestaar  af  Negertropper ;  om  Befæst- 
ning eller  endog  blot  Voldgrave  er  der  slet  ikke  Tale. 

Løjtnant  H.  vilde  paa  ingen  Maade  tillade  mig  at 
drage  videre,  før  han  havde  vist  mig  Fort  Gipsons  Sevær- 
digheder. Efter  en  fortræffelig  Anretning  i  det  smukke 
y>  Officers  quarter«  spadserede  vi  gjennem  Landsbyeris 
Hovedgade.  Den  er  helt  beboet  af  Cherokesere,  som  har 
bygget  nogle  smukke  Villaer  med  Smaahaver  foran.  I  en 
med  Damp  drevet  »Cotton  Gin«  bliver  der  her  aarlig  ren- 
set omtrent  syv  tusinde  Baller  Bomuld.  Desuden  findes 
her  Kornmøller,  »Outfitting  stores«  og  det  amerikanske 
Vestens  Landsbyers  sædvanlige  Kramboder,  saa  at  kun 
de  Forbigaaendes  mørke,  bronzefarvede  og  ejendommelig 
skaarne  Ansigter  mindede  mig  om,  at  jeg  opholdt  mig 
blandt  Cherokesere.  Ellers  kunde  jeg  ligesaa  godt  have 
troet  mig  hensat  til  en  Landsby  i  Kansas  eller  Arkansas. 
Løjtnant  H.  gav  mig  Forklaringen  herpaa.  I  Fald  Beboerne 
af  Fort  Gipson  virkelig  var  fuldblods  Cherokesere,  vilde  der 
rimeligvis  i  Stedet   for  Villaer  endnu  staa  Telte,    og  deres 

Beboere  bære  Mokassiner  i  Stedet  for  Støvler,  Fjerprydelse 
i  Stedet  for  Hatten.  Faktisk  gives  der  blandt  Cherokeser- 
nes  syv  og  tyve  tusinde  Sjæle,  næppe  ret  meget  mere  end 
en  Sjettedel  Fuldblodsindianere,  og  ogsaa  hos  disse  er  det 
mere  end  sandsynligt,  at  deres  Stamtræ  udviser  en  eller 
anden  Tilblanding  med  hvidt  Blod.  Den  store  Rest  er 
blandet,  ja  endog  rent  ud  Hvide. 

Hvide  1  Hvorledes  er  det  muligt  ?  Er  de  Hvide  da 
ikke  udelukket  af  hele  Territoriet?  Jo,  ganske  sikkert. 
Men  en  Hvid  behøver  blot  at  ægte  en  Dame,  som  knapt 
har  en  Fjerdedel  Cherokeserblod  i  sine  Aarer,  for  ved 
dette  Giftermaal  at  blive  til  Cherokeser  og  Medlem  af 
Stammen.  En  saadan  hvid  »Squawman«  nyder  alle  Chero- 
keserens  Fordele,  erholder  sin  Andel  i  Nationens  Indtægter 
og  kan  opdyrke  saa  meget  Land,  han  vil,  indenfor  Chero- 
keserterritoriet.  I  andre  Lande  faar  Hustruen  ved  sit  Gif- 
termaal sin  Mands  Nationalitet  —  men  hos  Indianerne 
gaar  det  omvendt  til,  som  man  ser.  Ja,  en  »Squawman« 
kan  opnaa  de  højeste  Regeringsværdigheder  i  denne  mær- 
kelige Indianerrepublik.  Kun  er  han  udelukket  fra  at  blive 
Høvding  og  viselig  nok  ogsaa  fra  at  blive  Skatmester. 

Nu  er  Cherokeserne  en  velhavende  Nation.  Bortset 
fra  Jorderne,  der  omfatter  elleve  Millioner  Tdr.  Land,  har 
de  i  Washington  deponeret  to  en  halv  Million  Dollars, 
som  de  fik  tilkjendt  for  deres  Distrikter  i  Georgia  og  Ten- 
nesee,  hvor  de  tidligere  boede.  Renterne  heraf,  der  be- 
løber sig  til  en  halv  Million  Kroner,  bliver  i  Forening 
med  muligt  Overskud  i  Budgettet  uddelt  i  lige  Parter 
mellem   de  syv   og  tyve    tusinde  Cherokesere   og  ved  Gif- 

termaal  indførte  Hvide.  Det  er  altsaa  ikke  nogen  daarlig 
Forretning  at  ægte  en  Cherokeserfrøken,  og  de  sidste  er 
derfor  meget  eftertragtede  af  de  hvide  Grænsebeboere 
randt  om  Territoriet.  Romantiske  Kjærlighedshistorier, 
Bortførelser  eller  lign.  forekommer  alligevel  ikke.  Selv 
de  mest  poetisk  stemte  af  Landets}  giftefærdige  Døtre  maa 
finde  sig  i,  at  alt  gaar  regulært  til,  thi  hvis  de  løber  bort 
med  deres  Bortfører,  mister  begge  det  nævnte,  betydelige 
Udstyr,  som  Republiken  ellers  vilde  tildele  dem.  Naar 
de  blot  bliver  i  Landet,  behøver  de  ikke  en  Gang  at  ar- 
bejde, thi  Stammen  sørger  rigelig  for  alle  sine  Medlemmer 
uden  Forskjel.  Landet  er  her,  saaledes  som  i  de  andre 
Indianeres  Reservationer,  ikke  de  enkelte  Rødhuders  Pri- 
vatejendom, men  Statsejendom.  Enhver  Cherokeser  kan 
af  disse  særdeles  frugtbare  Statsjorder  indhegne  ligesaa 
meget,  han  har  Lyst  til  og  drive  det  op  for  egen  Regning. 
Bushhead,  Cherokesernes  Høvding,  har  i  Nærheden  af 
Fort  Gipson  en  Farm  paa  flere  tusinde  Acres  og  mange 
andre  paa  over  hundrede  i  forskjellige  Dele  af  Territoriet. 
I  det  hele  findes  der  omtrent  fem  tusinde  Farmer  med 
tilsammen  hundrede  og  tyve  tusinde  Acres.  Den  øvrige 
Del  af  Landet  bliver  lejet  ud  til  hvide  Kvægopdrættere  til 
Græsgange,  og  den  herfor  betalte  Leje  uddelt  blandt  Stam- 
mens Medlemmer,  Derfor  er  det  let  at  forstaa,  at  et  klæk- 
keligt Antal  Friere,  Amerikanere,  Italienere,  Tyskere  og 
Franskmænd  ligge  paa  Lur  og  gjøre  sig  behagelige  for  de 
unge  mørkhudede  Skjønheder.  Dem  kan  man  takke  for, 
at  Cherokeserne  med  hvert  Slægtled  bliver  mere  hvide  og 

mere  civilserede.     Tomahawk,  Mokassiner  og  Fjerprydelser 
er  nu  blevet  dem     en  saga  blott«. 


Paa  en  god,  respektabel  Vej  red  jeg  nu,  ledsaget  af 
en  Ordonnans,  videre  fra  Fort  Gipson  til  Talequah,  Chero- 
keserrepublikens  Hovedstad.  Overalt  viste  der  sig  flere 
og  flere  Tegn  paa  Velstand.  Gaardene  blev  større  og 
bedre  dyrkede,  men  det  var  mig  paafaldende,  at  de  ikke 
stødte  op  til  hinanden.  Grunden  hertil  ligger  i  Landets 
Hovederhvervskilde,  Kvægavlen.  For  lettere  at  kunne 
bringe  de  store  Hjorder  hen  til  de  forskjellige  Græsgange 
maa  der  mellem  Gaardene  lades  tilstrækkelig  brede  Land- 
strimler  tilbage  for  at  yde  Kvæget  Gjennemgange.  En 
Indianer  kan  indhegne  saa  meget  herligt  Land,  som  han 
vil,  til  sin  Gaard;  men  han  maa  mellem  sine  og  den  nær- 
meste Gaards  Grænser  lade  en  Strimmel  paa  en  Fjerde- 
del engelsk  Mil  ligge  frit.  Til  en  vis  Grad  er  enhver 
Cherokeser  en  formelig  Jorddrot.  Saa  længe  han  og  hans 
Efterkommere  boer  paa  Gaarden,  bliver  den  ved  at  være 
deres  uantastede  Ejendom,  men  den  kan  ikke  sælges. 
Kun  Huset,  Staldene,  alt,  hvad  han  selv  har  indrettet  paa 
sin  Gaard,  kan  vedkommende  Besidder  sælge  bort  til 
Stammens  Egne. 

Naar  Skovene,  som  jeg  saa  paa  begge  Sider  af  Vejen 
er  vedligeholdt  saa  godt,  og  naar  Hegnet  for  Størstedelen 
bestaar  af  Jerntraad,  saa  har  dette  sin  Grund  i  de  for- 
træffelige Fredningsbestemmelser,  som  det  suveræne  Indi- 
anerfolk har  indført  i  sit  Distrikt.    Bare  de  forenede  Stater, 

der  saa  foragtelig  ser  ned  paa  Rødhuderne,  heri  vilde  tage 
Exempel  efter  dem.  Ja,  der  er  endogsaa  for  kort  Tid 
siden  blevet  indført  en  Lov  for  at  tilvejebringe  ny  og  ved- 
ligeholde gamle  Veje.  Ved  Siden  af  Vejen  fra  Fort  Gip- 
son  til  Talequah  saa  jeg  en  Telefonledning,  som  er  til- 
vejebragt af  Borgerne  i  Talequah.  Hvilken  Læser  af  Coo- 
pers  Romaner  skulde  nogensinde  have  drømt  om,  at 
Indianerne  vilde  falde  paa  at  tale  med  hinanden  pr. 
Telefon ! 

Henimod  Solnedgang  naaede  jeg  Republikens  Hoved- 
stad og  fandt  i  »National  House«,  et  af  dens  fire  Hoteller, 
et  ganske  rimeligt  Logement  til  den  (efter  amerikanske 
Forhold)  beskedne  Pris    af  en  Dollar  pr.  Dag. 

Hvis  Talequah  havde  ligget  et  eller  andet  Sted  i 
Missouri  eller  Kansas,  vilde  jeg  have  anset  det  for  en 
ganske  almindelig  Landsby,  thi  Cherokeserne  har  efterlignet 
deres  Naboer,  ikke  blot  i  Klædedragt  og  Moder,  men 
ogsaa  i  Handel  og  Vandel  i  det  hele  taget.  Jeg  havde 
foretaget  Rejsen  til  Indianerterritoriet  i  det  stadige  Haab 
dog  en  Gang  at  komme  ud  af  de  forenede  Staters  knu- 
gende Ensformighed  og  se  en  Smule  mere  Farve,  mere 
Oprindelighed  og  malerisk  Vildhed.  Hvor  kunde  jeg  dog 
have  ventet  dette  mere  end  i  Indianernes  eget  Land.?  Og 
nu  fik  jeg  næsten  ikke  andet  end  en  forkvaklet,  nyengelsk 
Kvækerrede  at  se!  Jeg  forbandede  Squawerne  og  alle 
Territoriets  blege  Ansigter,  som  har  bragt  hin  amerikanske 
Ensformighed  ind  i  Indianerlandet.  Havde  jeg  været  Che- 
rokeserhøvding,  vilde  jeg  have  ladet  en  Lov  sætte  igjen- 
nem,    ifølge   hvilken   enhver  i   Stammen  indtrædende,    hvid 

Mand  strax  a  la  Rødhud  skulde  afgive  alle  sine  Klæd- 
ningsstykker og  i  det  allermindste  bære  Mokassiner,  Skind, 
Fjerprydelse  og  de  hos  Indianerne  saa  yndede  Benklæder 
uden  Bagstykke.  Derhos  burde  der  have  været  en  male- 
risk Teltlejr  med  aabne  Ildsteder,  Indianerdans  og  lign., 
saaledes  som  Washington-Irvring  endnu  har  set  dem  i  det 
selvsamme  Land.  Naar  man  bliver  Indianer,  saa  burde 
man  dog  tilligemed  Behagelighederne  derved  ogsaa  finde 
sig  i  at  antage  Udseendet  og  Dragten! 

Talequah  med  dens  to  hundrede  Træhuse  og  otte 
hundrede  Indbyggere  Hgger  paa  et  fladt  Terræn,  der  tid- 
ligere var  helt  bedækket  med  Urskove.  I  mange  Gader 
og  paa  ubebyggede  Pladser  staar  endnu  de  gamle,  mæg- 
tige Urskoves  Træer,  hvilket  dog  paa  en  Maade  giver  Sta- 
den et  malerisk  Udseende.  Ogsaa  paa  den  store,  omtrent 
fire  Acres  omfattende  »Government  square«  var  der  blevet 
staaende  nogle  Kæmpeege;  om  det  var  af  Hensynsfuldhed 
eller  Skjødesløshed,  faar  staa  hen.  Midt  paa  Pladsen 
hæver  sig  Republikens  Kapitolium  eller,  som  det  her  kal- 
des, »Couricil  House«,  en  to  Etages,  tarvelig  Murstens- 
bygning, i  hvilken  ikke  blot  Nationens  Repræsentanter, 
Raadet  og  Senatet  har  deres  Sæde,  men  hvor  ogsaa  Em- 
bedskontorerne  findes.  Paa  de  op  til  Cherokeserkapitoliet 
førende  Trin,  saavelsom  i  de  skidne  Gange  sidder  Indi- 
anerne fra  Omegnen  paa  Hug,  som  er  komne  til  »Mødet« 
med  Squaw  og  Papooser  (Smaabørn).  De  fleste  bærer 
vældige  Revolvere  om  Livet  eller  Geværer.  Deres  bronze- 
farvede, skarpt  skaarne  Ansigter,  de  fyrige  Øjne  og  det 
kulsorte,    stride   Haar,    saavelsom    deres    brogede    Dragter 

og  Squawernes  røde  Schawler  viste,  at  den  hvide  Ero- 
bring —  » The  white  conquesti-  —  endnu  ikke  har  gjort 
saa  store  Fremskridt  hos  dem  som  blandt  Bybefolkningen. 
Til  min  Glæde  hørte  jeg,  at  Repræsentanterne  og  Senatorerne 
netop  for  Øjeblikket  holdt  »Møde«  i  »Assembly  rooms?. 
Som  nævnt,  har  nemlig  Stadens  Forsamling  sit  Sæde  her. 
»Sæde«  er  vel  egentlig  ikke  det  rette  Udtryk,  thi  dertil 
hører  dog  virkelig  Siddepladser.  Men  i  Nationalraadets 
Forsamlingsværelse  findes  kun  et  Par  Stole  og  Borde  til 
Brug  for  denne  agtværdige  Forsamlings  Bureau.  Ganske 
mærkværdig  forekom  selve  Salen  mig.  Den  var  stop- 
pende fuld  af  Mennesker:  Mænd,  Kvinder  og  Børn.  som 
stod  gruppevis  rundt  om  eller  sad  paa  Hug  paa  Gulvet. 
Mellem  Bordene  stod  en  Indianer,  som  paa  Cherokeser- 
sproget  holdt  en  Tale  til  de  forsamlede  Raadsherrer. 
Disse  sidste  var  lejrede  paa  Gulvet  eller  stod  med  Hæn- 
derne i  Lommen  og  Piben  i  Munden  rundt  om  ham;  alle 
røgte.  Kvalm  og  Stank  gjorde  Opholdet  her  meget  be- 
sværligt. Flertallet  af  Folkerepræsentanterne  forekom  sna- 
rere at  være  af  hvid  end  af  rød  Herkomst,  og  kun  en 
halv  Snes  Stykker  af  dem  var  Fuldblodsindianere.  Da 
den  Talende  havde  endt  sit  Foredrag,  maatte  en  Tolk" 
hen  og  foredrage  dets  Indhold  endnu  en  Gang  paa  En- 
gelsk, uden  at  de  »hvide«  Raadsherrer  gjorte  sig  særlig 
Umage  for  at  høre  til.  Jeg  kom  i  Samtale  med  en  af 
dem,  der  gav  mig  ganske  interessante  Oplysninger  om 
Cherokesernes  hele  Regeringsmaskineri,  hvoraf  jeg  saa, 
at  de  simpelthen  havde  efterlignet  de  forenede  Staters 
hele  Apparat.     Senatet  bestod   af  atten   og  Nationalraadet 

af  fyrretyve  Medlemmer,  der  blev  valgt  af  Folket  hvert 
andet  Aar.  »Høvdingen«  eller  »Præsidenten«  blev  akku- 
rat som  ham  i  Washington  valgt  hvert  fjerde  Aar.  Da 
nu  de  færreste  Fuldblodsmedlemmer  af  begge  Kamre  for- 
staa  Engelsk,  og  de  færreste  Hvide  Cherokesersproget, 
saa  maa  alle  Talerne  under  Mødet  oversættes  ved  en 
Tolk.  Folkerepræsentanterne  faar  for  hver  Samling,  der 
varer  tredive  Dage,  daglige  Diæter  af  fire  Dollars,  og  det 
er  derfor  aldrig  nogensinde  forekommet,  at  »Kongressen« 
blev  afsluttet  tidligere.  Ellers  er  Cherokeserne  kun  lidet 
spendable  overfor  deres  første  Embedsmænd,  der  ligeledes 
blive  valgte.  Saaledes  faar  Høvdingen  kun  tusinde  Dol- 
lars og  Skatmesteren  ligesaa  meget,  Dommerne,  Sherif- 
ferne og  Redaktørerne  for  Regeringsbladet  erholder  fra 
fire  hundrede  til  sex  hundrede  Dollars  aarlig.  Den  bedst 
lønnede  og  mest  attraaede  Stilling  synes  at  være  Chero- 
kesergesandtens  i  Washington.  Ligeledes  lyksaliggjøre  de 
fem  »store«  Indianernationer  i  Territoriet  hverandre  gjen- 
sidig  med  Gesandter  og  slutte  Overenskomst  indbyrdes 
angaaende  Forbrydere,  Jagt-  og  Kvægavl,  ganske  som  om 
de  var  Stormagter.  I  Virkeligheden  er  de  suveræne 
Stater  efter  de  indiske  eller  javanske  Fyrstendømmers 
Mønster,  kun  at  Amerikanerne  maaske  ser  dem  noget 
nøjere  paa  Fingrene. 

Desværre  var  Høvdingen,  Bushhead,  netop  fraværende 
under  mit  Besøg  i  hans  Hovedstad,  og  jeg  kunde  derfor 
kun  tage  hans  smukke,  med  Verandaer  rigt  udstyrede 
Villa  i  Øjesyn.  Her  som  i  de  andre  Villaer,  som  man 
beredvillig   gav  mig  Adgang   til,    herskede    en   fuldstændig 

vestamerikansk  Smag  —  eller  snarere  Smagløshed:  De 
samme  Spejle,  Billeder,  Gyngestole,  de  samme  Tæpper  og 
Maatter.  Ligesom  de  orientalske  Folkeslag  ved  Berøring 
med  Hvide  mister  det  karakteriske  ved  deres  Hjem  og 
Klædedragt,  saaledes  er  det  ogsaa  gaaet  Indianerne.  Intet- 
steds saa  jeg  endog  blot  et  Par  Mokassiner,  ethvert  Spor 
af  den  gamle  Indianerkultur  syntes  med  Vilje  omhyggelig 
at  være  tilintetgjort  Til  Gjengjæld  bærer  de  unge  Che- 
rokeserlapse  lakerede  Støvler  med  høje,  skjævtslidte 
Hæle,  Papirsflipper  og  Papirsmanchetter,  hvide  Skjorter  og 
Stok,  Ting  der  passer  til  deres  store  Hoveder  og  groft 
skaarne,  vilde  Ansigter  ligesom  en  knyttet  Næve  til  et 
Øje.  Noget  bedre  syntes  Cherokeserinderne  at  passe 
deres  Personer  ind  i  de  »civiliserede«  Forhold.  Det  smukke 
Kjøn  har  jo  i  saa  Henseende  en  meget  større  Udviklings- 
evne. Min  Vejviser  fra  Nationalraadet  havde  tilladt  mig 
at  besøge  sine  Damer.  Da  jeg  besøgte  Huset,  sad  hans 
Datter  ved  et  amerikansk  Klaver  og  sang  med  ganske 
net  Stemme,  idet  hun  akkompagnerede  sig  selv.  Moderen, 
en  ægte  Indianerkvind  lavede  imidlertid  Kaffe,  og  derpaa 
blev  jeg  indbudt  til  at  drikke  en  Kop,  men  alle  Forsøg 
paa  at  bevæge  Damerne  til  at  sætte  sig  til  Bords  sammen 
med  mig  og  ligeledes  tage  for  sig  af  Traktementet,  afslog 
de  undseligt  og  trak  sig  tilbage  til  det  tilstødende  »par- 
lour«.  Først  da  jeg  var  færdig  og  fulgte  efter  dem  ind  i 
Sideværelset,  lod  de  mig  blive  i  Selskab  med  Hr.  »Natio- 
nalraaden«  og  drak  deres  Kaffe 

Hvad  der  hos  Cherokeserne  virkelig  maa  vække  Be- 
undring, er  deres  fortræffelige  Skoler,  Seminarier,  Kirker 
o.  s.  V.  Den  lille  Nation  paa  næppe  otte  og  tyve  tusinde 
Sjæle  har  ikke  mindre  end  et  halvt  hundrede  Skoler,  til 
hvilke  der  aarlig  udgives  henved  hundrede  tusinde  Dollars. 
Som  Lærere  fungerer  i  Reglen  Cherokeserdøtre,  der  under- 
vises i  de  forenede  Staters  Undervisningsanstalter  og  virke- 
lig har  bragt  Nationens  Dannelsestrin  op  paa  et  over- 
raskende højt  Trin,  naar  man  tænker  sig,  at  Cherokeserne 
endnu  for  kalvtredsindstyve  Aar  siden  var  barbariske 
Rødhuder.  De  smukkeste  Bygninger  i  Talequah  er  Vai- 
senhusene  og  Skolerne.  Da  jeg  besøgte  en  af  disse  sidste, 
fandt  jeg  dog  til  min  hemmelige  Glæde  Tegn  paa,  at 
Washington  Irvings  og  Coopers  Indianere  endnu  ikke  helt 
er  uddøde  i  Nationen.  Jeg  fandt  i  Soveværelset  Loft  og 
Vægge  bogstavelig  talt  besaaet  med  smaa  Huller,  og  da  jeg 
spurgte  om  Grunden  hertil,  fortalte  Læreren  mig  meget 
skamfuld,  at  hans  Myndlinge  morede  sig  med  at  skyde 
Fluer  med  Pile.  De  øver  sig  flittig  med  Bue  og  Pil  og 
er  saa  udmærkede  Skytter,  at  de  sjældent  forfejler  deres 
Maal. 

Hist  og  her  ved  Folkefesterne  og  fremfor  alt  ved  de 
efter  amerikansk  Mønster  indførte  »Fish  fry«  og  »Pick- 
nicks«  kommer  ogsaa  hos  de  gamle  Fuldblodsindianere 
deres  oprindelige  Rødhudtilbøjeligheder  frem.  I  Stedet 
for  at  fange  Fiskene  med  Kroge  eller  i  Garn,  skyder  de 
dem  med  Pile,  ligesom  i  den  gode,  gamle  Mohikanertid, 
og  naar  Dansen  begynder  paa  Skovturene,  danser  de 
ikke  som  de  Unge  amerikansk  Polka  og  Vals,    men  deres 

egne,  gamle  Danse,  som  deres  Fædre  lærte  dem  i  hin 
Tid,  da  Cherokeserne  endnu  var  uindskrænkede  Herrer  i 
Georgien,  Tennessee  og  Carolina.  Men  det  er  ogsaa  den 
sidste  Romantik  blandt  dette  Folk,  der  er  blevet  prosaisk, 
og  som  endogsaa  har  adopteret  Amerikanernes  Fængsler 
og  Kirker.  At  tænke  sig  de  frie  Cherokesere,  disse  væl- 
dige Jægere,  dette  gamle  Nomadefolk  opbygge  et  Fæng- 
sel, en  stor  Bygning,  hvis  Gaardsplads  er  omgivet  af 
høje  Mure,  og  i  hvis  Kælderrum  jeg  saa  Fangerne!  De 
synes  i  øvrigt  slet  ikke  misfornøjede  med  deres  Skjæbne 
og  har  forlængst  vænnet  sig  til  deres  Dragter  af  stribet 
Hvergarn.  Man  anvender  dem  til  alle  mulige  Arbejder, 
lige  fra  at  save  Brænde  til  at  feje  Gaderne,  ja  en  Straffe- 
fange maa  endogsaa  dreje  den  Haandpresse,  i  hvilken  det 
halvt  paa  Engelsk  og  halvt  paa  Cherokesisk  udgaaende 
Regeringsblad  -iCherokee  Advocate<^  trykker  sit  ugentlige 
Oplag  paa  fem  hundrede  Exemplarer.  I  et  Hjørne  af 
Fængselsgaarden  fik  jeg  Øje  paa  Statsgalgen,  i  hvilken 
der  endnu  dinglede  et  Stykke  Reb  fra  den  sidste  Henret- 
telse —  et  behageligt  Syn  for  Beboerne  af  Gjenbohusene, 
thi  Galgen  rager  højt  op  over  Fængselsgaarden.  Noget 
lignende  havde  jeg  hidtil  kun  set  i  Tunis  under  det  gamle 
Regimente,  hvor  Galgen  blev  rejst  foran  Beyens  Palads 
udenfor  hans  egne  Vinduer. 

Takket  være  Baptisters,  Methodisters  og  Presbyteri- 
aneres  Virksomhed  er  Cherokeserne  nuomstunder  næsten 
alle  af  Navn  Kristne,  men  Besøget  i  Kirkerne  er,  som  man 
fortalte  mig,  meget  ringe,  og  Kirkegængerne  er  næsten 
allesammen  Kvinder.    De    nævnte   Trossamfunds  Missioner 

har  udsat  saa  store  Summer  til  disse  Hedningers  Omven- 
delse, at  det  for  Indianerne  er  en  udmærket  Forretning 
at  omvende  sig,  men  ligesom  de  kristnede  Negere  i  Afrika 
og  Louisiana  finder  de  ofte  mere  Fornøjelse  i  deres  Hed- 
ningefester og  —  Danse  end  i  de  kristelige  Prædikener 
og  Bodsøvelser. 

Efter  et  to  Dages  Ophold  i  Talequah,  vendte  jeg  til- 
bage til  Muscogee,  lidt  skuffet  i  mine  Forventninger.  Jeg 
besøgte  endnu  Choctawhovedstaden  og  et  Par  andre  Lo- 
kaliteter, men  fandt  dér  Forholdene  endnu  daarhgere  end 
i  Talequah  —  endnu  har  man  i  Washington  Gehør 
for  Indianerstammernes  Vægring  ved  at  aabne  Landet  for 
de  Hvide-,  men  hvor  længe  vil  der  endnu  findes  Indianer- 
republiker  i  Amerika?  Foreløbig  har  de  forenede  Stater 
oplukket  Oklahoma  midt  i  Territoriet  for  de  blege  Ansig- 
ter, og  den  hvide  Civilisations  stigende  Bølger  vil  ogsaa 
snart  slaa  sammen  over  de  sidste,  selvstændige  Rester  af 
den  røde  Race  i  Nordamerika. 


HUDSON  BAI  SELSKABET  FØR  OG  NU. 


Ved  min  sidste  Rejse  med  Hudson  Bai- Linjen 
havde  jeg  blandt  andet  ogsaa  stillet  mig  den  Opgave  at 
indhente  saa  nøjagtige  Oplysninger  som  mulig  om,  hvor- 
ledes det  nu  stod  til  med  Hudson  Bai-Selskabet,  der  ved 
Siden  af  det  ostindiske  Kompagni  er  saa  godt  som  det 
største  Handelsmonopol,  som  Historien  kan  paavise. 

Mærkelig  nok  er  man  endnu  ikke  rigtig  paa  det  rene 
med,  hvorledes  dette  med  næsten  suveræne  Forrettigheder 
udstyrede  og  over  en  halv  Verdensdel  herskende  Selskab 
i  sin  Tid  blev  grundlagt  og  fik  en  saa  uhyre  Blomstring. 
Medens  Hanseforbundet,  det  ostindiske  Kompagni  og 
andre  store  Handelsselskaber  forlængst  har  fundet  deres 
Historieskrivere  og  er  behandlet  i  bindstærke  Værker,  er 
der  angaaende  Hudson  Bai-Selskabet  ikke  fremkommet 
nogen  nævneværdig  Literatur  i  de  to  hundrede  Aar,  det 
har  bestaaet.  Kun  nu  og  da  naaede  frem  for  Offentligheden 
Beretningerne  om  de  rige  Indtægtskilder,  de  udstrakte 
Landstrækninger  og  endelig  om,  at  hele  Historien  blev 
solgt  i  Aaret  1863.     Da  Privilegierne  i   dette  Aar  blev  af- 

staaet  til  den  kanadiske  Regering,  troede  man  i  Alminde- 
lighed, at  Hudson  Bai- Selskabets  Løbebane  var  afsluttet. 
Men  intet  er  miere  urigtigt,  thi  Selskabet  existerer  endnu 
den  Dag  i  Dag  mere  blomstrende  end  nogensinde  før,  og 
det  er  kun  den  af  det  bestandig  fulgte  Fortielsespolitik, 
som  er  Skyld  i,  at  man  ved  saa  lidt  om  Selskabet. 

I  hele  Kanada,  lige  fra  Quebec  til  det  stille  Hav,  lige 
fra  de  forenede  Staters  Grænse  til  det  høje  Norden,  havde 
jeg  LejHghed  til  at  se,  hvilke  storartede  Besiddelser,  hvil- 
ken Indflydelse  og  hvilken  Magt  Selskabet  den  Dag  i  Dag 
endnu  ejer,  til  Trods  for  at  det  kanadiske  Nordvesten  er 
blevet  lukket  op  for  Kolonisationen.  Overalt  træffer  man 
paa  Selskabets  Faktorier,  Handelsposter,  Agenter,  Kolpor- 
tører, Skibe,  Karavaner,  ja  endogsaa  Hudson  Bai-Selska- 
bets  Papirspenge,  H.  B.  C,  som  det  for  Kortheds  Skyld 
almindeligvis  kaldes  i  Kanada.  I  den  over  to  Millioner 
engelske  Kvadratmile  store,  nordlige  Halvdel  af  Kanada 
danner  H.  B.  C.s  hundrede  og  halvtredsindstyve  Handels - 
poster  de  eneste,  hvide  Kolonier,  og  Selskabet  har  for- 
maaet  at  opretholde  og  forøge  denne  i  Verdenshistorien 
enestaaende,  private  Besiddelse  uden  Krige  og  uden  Uro- 
ligheder i  Løbet  af  to  hundrede  Aar.  Selskabet  har  sit 
> Charter«,  (Privilegium)  fra  Karl  den  anden  i  England. 
I  Følge  dette  mærkværdige  Dokument  tilstodes  der  en 
Snes  rige  og  mægtige  Adelsmænd,  som  havde  foretaget 
en  Expedition  gjennem  en  Del  af  Kanada  paa  egen  Be- 
kostning, en  udstrakt  Besiddelsesret  i  hine  fjerne  og  endnu 
den  Gang  slet  ikke  udforskede  Lande.  Dette  Selskab  af 
engelske  »Æventyrere«,  som  vilde  drive  Handel  i  Hudson- 

bugten,  flk  ikke  alene  et  udelukkende  Handelsprivilegium 
men  ogsaa  Ejendomsret  til  alle  Landstrækningerne,  Fiske- 
rierne, Minerne,  Skovene  o.  s.  v.,  og  hele  Besiddelsen  blev 
gjort  til  en  engelsk  Koloni,  under  Navn  af  Ruperts  Land, 
opkaldt  efter  Prins  Rupert,  Hertugen  af  Cumberland,  den 
fornemste  af  Deltagerne.  For  dette  Privilegium  skulde 
»Æventyrerne«  betale  Kongen  en  aarlig  Tribut  af  to  Hjorte 
og  to  sorte  Bævere,  dog  kun  hvis  Kongen  og  hans  Familie 
nogensinde  maatte  betræde  de  i  Dokumentet  nævnte  Ter- 
ritorier. 

Men  ikke  nok  dermed. 

Der  blev  yderligere  tilstaaet  de  saakaldte  »Æven- 
tyrere«  de  mest  vidtgaaende  Friheder  og  Rettigheder  med 
Hensyn  til  disse  Landstrækningers  Forvaltning.  De  fik 
Ret  til  i  Nødsfald  at  sende  Krigsskibe,  Soldater  og  Muni- 
tion  til  et  hvilketsomhelst  Sted  til  Sikring  og  Forsvar, 
endvidere  Ret  til  at  føre  Krig  og  slutte  Fred  med  alle 
ikke  kristelige  Fyrster  og  Folk  i  disse  Egne  og  paalægge 
dem  hvilkesomhelst  Fredsbetingelser.  Et  Privilegium  af 
en  saadan  Udstrækning  og  Betydning  er  aldrig  nogensinde 
blevet  udstedt  undtagen  for  det  ostindiske  Kompagnis 
Vedkommende:  thi  de  paa  denne  Maade  bortskjænkede 
Landstrækninger  omfatte  ikke  mindre  end  fire  en  halv 
Million  engelske  Kvadratmile,  altsaa  langt  mere  end  hele 
Europas  Fladeindhold!  Mærkværdig  nok  fik  dette  Selskab 
Lov  til  i  mere  end  to  Aarhundreder  at  nyde  dette  Privi- 
legium uforstyrret,  og  først  for  knapt  tredive  Aar  siden 
gik  det  imod  en  kontant  Udbetaling  af  halvanden  Million 
Pund  Sterling,   c.    syv    og   tyve  Millioner  Kroner,    over  til 

et  andet  Selskab,  i  hvis  Hænder  Værdien  maaske  siden 
da  har  fordoblet  sig. 

I  Modsætning  til  den  nuværende  Udstrækning  af  denne 
storartede  Besiddelse,  er  det  ikke  uden  Interesse  at  for- 
følge dette  Foretagendes  oprindelige  Udvikling,  i  Henhold 
til  de  i  øvrigt  vanskelig  tilgængelige  Aarsberetninger.  Sir 
Edward  Watkin  angiver  i  sin  1885  i  London  udkomne  Bog 
>> Canada  and  the  States^  den  Grundkapital,  hvormed  Sel- 
skabet begyndte  sit  Foretagende,  til  ti  tusinde  Pund  Ster- 
ling, som  i  Aaret  1740  var  voxet  til  over  hundrede  tusinde 
Pund.  De  fire  Skibe,  som  aarlig  sejlede  til  Hudsonbugten, 
udførte  Varer  til  en  Værdi  af  fem  tusinde  Pund  og  bragte 
Varer  tilbage  til  en  Værdi  af  ikke  mindre  end  tredive  tu- 
sinde Pund.  Den  Gang  ejede  Hudson  Bai-Selskabet  kun 
sex  Faktorier  i  det  uhyre  Land,  alle  beliggende  ved  Hud- 
son  Bai  Kysten.  Nuomstunder  findes  der  hundrede  og 
halvtreds.  De  sex  ældste  og  første  Faktorier  har  paa  to 
Undtagelser  nær  tabt  deres  Betydning,  medens  andre,  meget 
yngre,  har  udviklet  sig  til  Byer  paa  tyve  til  tredive  tusinde 
Indbyggere. 

I  Overensstemmelse  med  de  naturlige  Forhold  ind- 
skrænkede Selskabets  Forretninger  i  den  nordlige  Del  af 
Fastlandet  sig  i  forrige  Aarhundrede  til  at  drive  Tusk- 
handel med  Indianerne.  Hele  Territoriet  var  jo  fuldstæn- 
dig blottet  ior  hvide  Kolonister,  et  vildt,  oprindeligt  Land 
i  Rødhudernes  Hænder.  Møntenheden  ved  denne  Tusk- 
handel var  Bæverskindet,  og  hist  og  her  har  denne 
Møntenhed  endnu  den  Dag  i  Dag  holdt  sig  i  den  nordlige 
Halvdel  af  Kanada,  ja  endog  ved  Athabaskasøen  og  Chur- 

chillfloden.  For  Kuriositetens  Skyld  skal  her  anføres  de 
Artikler,  som  hver  svarer  til  Værdien  af  et  Bæverskind : 
•en  Kogekjedel,  to  Pistoler,  et  Gevær,  et  Hestedækken,  halv- 
andet Pund  Krudt,  to  Bajonetter,  tre  Knive,  et  Dusin  Sy- 
naale,  o.  s.  v.  En  Gallon  Brændevin  kostede  fire  Bæver- 
skind ;  en  halv  Unze  skarlagenrød  Farve  kostede  et  Bæver- 
skind. Ved  Siden  af  de  nævnte  Artikler  var  der  ogsaa 
andre,  som  Kamme,  Fingerbøller,  Saxe,  Glas,  Skeer,  Strøm- 
per, Skjorter,  Hatte  og  ^Tørklæder. 

Da  der  nu  foruden  Bæverskind  ogsaa  fandtes  en 
Mængde  andre  Dyreskind,  saasom  Bjørne-,  Odder-,  Ræve- 
Ulve-  og  Maarskind,  blev  disse  ved  Tuskhandelen  beregnet 
til  Bæverskinds  Værdi.  Indianerne  bragte  deres  Rigdom 
paa  Skind  til  de  enkelte  Faktorier  ved  Hudsonbugten,  dér 
blev  de  saa  borttuskede,  indladede  i  Skibe  og  tilsidst  solgte 
ved  offentlig  Auktion  i  London,  Hudson  Bai-Selskabets 
Hovedkvarter.  Det  var  den  Gang  Skik  og  Brug  at  be- 
gynde Auktionen  over  hvert  enkelt  Parti  med  at  tænde 
€n  Voxkjerte,  som  var  en  Tomme  lang,  og  fortsætte  saa 
længe,  indtil  Voxkjerten  slukkedes;  det  sidste  Bud,  før 
Voxkjerten  gik  ud,  fik  Tilslag. 

I  Aarenes  Løb  tiltog  det  store  Handelsselskab  bestan- 
dig i  Betydning.  Det  udsendte  forskjellige  Opdagelses- 
^xpeditioner,  hvis  Rejsende  trængte  frem  fra  Hudsonbugten 
og  fra  de  kanadiske  Søer  bestandig  dybere  ind  i  Saskat- 
chewans  uhyre  Præriegne.  Der  blev  anlagt  nye  Faktorier 
og  afsluttet  Traktater  med  Indianerstammer,  og  tilsidst 
blev  ogsaa  Klippebjergene  og  Stillehavets  Kyster  draget 
med    ind   i    H.   B.    C.s   Handelsomraade.      I   Stedet    for  at 

føre  Krig  med  Indianerne  og  gjøre  dem  til  sine  Fjender^ 
saaledes  som  dette  skete  i  Mississippis  og  Missouris  Præ- 
rier, blev  Rødhuderne  dér  af  let  forstaaelige  Grunde  efter- 
haanden  taget  i  H.  B.  C. s  Tjeneste.  De  var  jo  dog  de 
fortræffeligste  og  i  mere  end  et  Aarhundrede  de  eneste 
Jægere,  samtidig  med  at  de  var  de  eneste  Kjøbere  af  de  af 
H.  B.  C.  indførte  Tuskvarer.  For  uforandret  at  bevare 
dette  Jagtdistrikt,  der  omfattede  det  halve  Fastland,  var  det 
Selskabets  fornemste  Princip  at  holde  enhver  Fremtrængen 
og  enhver  Kolonisation  af  hvide  Mænd  tilbage.  Alle  Rej- 
ser og  Opdagelser  i  de  uhyre  og  vidtstrakte  Egne  blev 
omhyggelig  fortiede,  og  hele  Landet  saa  at  sige  omsluttet 
af  en  Slags  kinesisk  Mur,  saaledes  at  endnu  ved  Begyn- 
delsen af  Aarhundredet  ingen  uden  H.  B.  C.  vidste  det 
ringeste  om  Landets  Beskaffenhed.  Om  denne  Politik  var 
god,  er  vanskeligt  at  sige.  Paa  den  ene  Side  paastaar 
man,  at  Landets  Kolonisation  vilde  have  forøget  dets 
Værd  i  høj  Grad  uden  at  gjøre  Jagten  nogen  væsentlig 
Skade.  Der  findes  jo  dog  i  den  gamle  Verden  vidtstrakte, 
bebyggede  Lande,  der  forholdsvis  er  ligesaa  rige  paa  Vildt, 
ja  endogsaa  rigere  end  ligesaa  store  Strækninger  i  Ka- 
nada. Ja,  i  mange  Henseender  er  et  Lands  Bebyggelse 
slet  ikke  Aarsag  til,  at  Vildtet  tager  af.  Paa  den  anden 
Side  bliver  det  af  H.  B.  C. s  Embedsmænd  paastaaet,  at 
der  indtil  den  allernyeste  Tid  slet  ikke  var  nogensomhelst 
Trang  til  at  bebygge  de  store  Distrikter.  Den  Gang  laa 
jo  endnu  de  forenede  Staters  sydlige,  i  klimatisk  Hense- 
ende gunstigere  Prærier  aabne  for  Bebyggelse,  og  det 
vilde  sikkert  kun  være  faldet  meget  faa  ind  at  foretrække 


521 

de  kanadiske  Prærier.  H.  B.  C. s  Politik  er  derfor  ikke 
saa  meningsløs  og  selvmodsigende,  som  den  i  første  Øje- 
blik kan  synes. 

Af  sin  Ret  til  at  føre  Krig  og  slutte  Fred  gjorde 
H.  B.  C.-Selskabet  i  sin  to  hundredaarige  Bestaaen  næsten 
slet  ikke  Brug.  Indianeruroligheder  forekom  kun  meget 
sjældent,  takket  være  den  snu  og  tilsyneladende  gode 
Behandling  af  Rødhuderne,  og  den  eneste  alvorlige  Sky  i 
H.  B.  C.s  uforstyrrede  Lykke  var  Grundlæggelsen  af  Nord- 
vest-Selskabet, et  Konkurrenceforetagende  fra  Begyndelsen 
af  dette  Aarhundrede,  som  udstrakte  sine  Handelsopera- 
tioner  til  Stillehavets  Kyster.  Endnu  et  tredje  Selskab, 
det  saakaldte  »X.  Y.  Compagni«,  opstod  omtrent  ved  samme 
Tid,  og  disse  forskjellige  Selskabers  Agenter  opbød  alt  for 
ved  Bestikkelser  eller  ved  Magt  at  rive  Indianernes  Pels- 
handel til  sig.  Rødhuderne  blev  vundne  ved  Rom  og 
Whisky,  og  de  forskjellige  Selskabers  Karavaner  overfaldet 
og  plyndret;  Skindene  blev  opkjøbt  i  Kanada  til  en  højere 
Pris,  men  i  England  for  Konkurrencens  Skyld  solgt  til  en 
lavere,  saaledes  at  hele  Pelshandelen,  saavelsom  de  for- 
skjellige Staters  Organisation  og  Forholdet  til  Indianerne, 
blev  fuldstændig  demoraliseret.  H.  B.  C.  betalte  endelig 
ikke  mere  noget  Udbytte,  og  de  andre  Selskaber  gik 
fallit.  H.  B.  C.-Territoriets  fornemste  Kolonister  og 
de  største  Aktionærer  ved  Nordvest-Selskabet  op- 
naaede  endelig  med  megen  Diplomati  at  forene  de  for- 
skjellige Interesser  og  sammenføje  de  tre  Selskaber  til  et 
eneste  Hele. 

Fra    dette  Tidspunkt   indtil  Tredserne  blev  H.  B.  C.s 

Foretagender  begunstiget  af  et  stort  Held.  Selskabets  Magt 
og  Anseelse  var  i  stadig  Tiltagende,  men  de  store  ameri- 
kanske Præriers  fremadskridende  Opdyrkning  havde  hen- 
ledet Kolonisternes  Opmærksomhed  ogsaa  paa  Prærierne 
hinsides  den  ni  og  fyrretyvende  Bredegrad,  H.  B.  C. -Sel- 
skabets egentlige  Jagtdistrikt.  Det  var  blevet  bekjendt, 
at  Saskatschewan  og  Assiniboias  Floddistrikter  indeholdt 
mægtige  Landstrækninger  af  stor  Frugtbarhed,  og  at  nogle 
Kolonister  begyndte  at  sætte  sig  fast  paa  de  gunstigste 
Steder.  I  de  kanadiske  Klippebjerges  Flodløb,  i  Særdeles- 
hed ved  Fraser  og  i  Columbia,  blev  der  fundet  Guld, 
som  lokkede  Tusinder  til  dette  af  de  Hvide  hidtil  fuld- 
stændig ubeboede  Land.  Grænsestriden  mellem  Kanada 
og  de  forenede  Stater,  Notekrigen  om  Besiddelsen  af  San 
Juan- Øen  ved  Stillehavet  og  tilsidst  Indianer  urolighederne  i 
de  kanadiske  Prærier  fik  Regeringen  i  Ottawa  og  Central- 
regeringen i  London  til  at  indse  Nødvendigheden  af  at 
inddrage  det  kanadiske  Vestens  to  Millioner  Kvadratmile 
store,  og  som  Stat  endnu  ikke  organiserede.  Territorium 
under  Kanadas  Regerings  Omraade  og  bygge  en  Jernbane 
for  lettere  at  naa  disse  afsides  Lande.  Men  H.  B.  C.-Sel- 
skabets  Privilegier  stod  i  Vejen,  og  de  gammeldags,  endnu 
i  det  forrige  Aarhundrede  bundende,  Spidser  i  Selskabet 
satte  sig  imod  enhver  Afstaaelse.  1857  blev  en  af  H.  B. 
C. s  Hovedaktionærer,  Mr.  Ellice,  i  det  engelske  Parlament 
spurgt  om,  hvilke  Forhaabninger  man  kunde  have  om,  at 
H.  B.  C.s  Territorium  skulde  blive  oplukket  og  bebygget. 
»Slet  ingen!«  svarede  Ellice,  »saalænge  endog  blot  det 
yngste  af  vore  Medlemmer  er  i  Live!« 

Mr.  EUice  tog  imidlertid  fejl.  H.  B.  C.-Selskabet  kunde 
ikke  længere  modstaa  den  frembrydende  Strøm  af  Kolo- 
nister. Den  Tid,  da  fire  Millioner  engelske  Kvadratmile 
Land  kunde  forvaltes  af  et  privat  Selskab,  var  forbi,  og 
det  maatte  i  Virkeligheden  undre  en,  at  dette  endnu 
kunde  være  Tilfældet  for  tyve  Aar  siden.  »Æventyrerne 
fra  Hudsonbugten«  var  forskandsede  i  deres  gamle  Huse 
London  City  ligesom  i  en  Fæstning,  der  var  omgivet  af 
den  moderne  Civilisations  stigende  Bølger.  Støttet  til  deres 
gamle  Privilegier  holdt  de  fast  ved  deres  ejendommelige, 
hvide  Banner  med  Devisen  -»Pro  pelle  cutem«  og  satte  sig 
imod  alle  Reformer,  men  alligevel  maatte  de  give  efter  for 
det  store  Kolonialriges  højere  Interesser.  Sir  Edward 
Watkin,  Sir  John  Macdonald  og  den  daværende  Kolonial- 
sekretær, Hertugen  af  Newcastle,  havde  indset  Nødvendig- 
heden af  en  Tverbane  gjennem  det  kanadiske  Distrikt  og 
den  endnu  større  Nødvendighed  af  at  underkaste  sig  og 
organisere  Nordvestterritorierne,  og  da  man  ikke  kunde 
komme  ud  af  det  paa  anden  Maade,  blev  det  besluttet  at 
kjøbe  Selskabet  ud.  Efter  .lang  Modstand  og  Trusler  om 
Magtanvendelse  erklærede  det  sig  rede  til  at  sælge  sine  Pri- 
vilegier og  alle  sine  Besiddelser  i  Hudson  Bai-Landexie, 
mod  at  der  betaltes  det  en  og  en  halv  Million  Pund  St. 
i  Kontanter.  I  Aaret  1863  blev  der  dannet  et  nyt  Sel- 
skab, som  erlagde  den  kæmpemæssige  Sum  Penge  (syv 
og  tyve  Millioner  Kroner)  i  Kontanter  og  saaledes  kom  i 
Besiddelse  af  det  gamle  Hudson  Bai-Selskabs  Privilegier 
og  hele  Ejendom.  Med  dette  nye  Selskab  blev  Under- 
handlingerne   om    at    afstaa    Kanadas    uhyre    Strækninger 

fortsat,  og  først  i  1870  lykkedes  det  at  træffe  en  Overens- 
komst med  Hudson  Bai-Selskabet,  i  Følge  hvilken  dette  af- 
stod Ruperts  Land  og  H.  B.  C- Landene  til  den  kanadiske 
Regering  mod  en  Erstatning  af  tre  hundrede  tusinde  Pund 
St.  (omtrent  fem  og  en  halv  Million  Kroner.  Sel- 
skabet opgav  ligeledes  Handelsmonopolet  men  forbeholdt 
sig  alle  de  omkring  dets  hundrede  og  halvtredsindstyve 
Handelsforter  liggende  Jordstykker,  ialt  omtrent  halvfjerd- 
sindstyve tusinde  Acres  og  desuden  en  Tyvendedel  af 
Kanadas  saakaldte  »frugtbare  Bælte«,  det  vil  sige:  de  Præ- 
rier, som  mod-  Vest  omsluttes  af  Klippebjergene,  mod  Øst 
af  Winnipegbækkenet,  mod  Nord  af  det  nordlige  Saskat- 
schewan  og  mod  Syd  af  de  forenede  Staters  Grænse  og 
som  foreløbig  udgjør  fire  hundrede  tusinde  Kvadratmile. 
En  Tyvendedel  af  disse  frugtbare  Agerjorder,  altsaa  tyve 
tusinde  engelske  Kvadratmile,  er  forblevet  Hudson  Bai- 
Selskabets  uindskrænkede  Besiddelse  og  bliver  af  dette 
solgt  til  de  højst  mulige  Priser.  Naar  man  betænker,  at 
disse  tolv  Millioner  Acres  Land  har  en  Værdi  af  to  til 
tolv  Dollars  pr.  Acre,  kan  man  forestille  sig,  hvilke 
kæmpemæssige  Indtægter  Selskabet  kan  faa  ved  Siden  af 
sine  uforandret  drevne  Pelsforretninger  alene  ved  Sal- 
get af  sine  Jordejendomme.  Den  hele  Forretning  var  saa 
gunstig,  som  tænkes  kunde,  ikke  blot  for  Selskabet  men 
ogsaa  for  den  kanadiske  Regering,  for  Kolonisterne  og 
for  hele  det  engelske  Rige.  Ved  Anlæggelsen  af  den 
kanadiske  Pacifikbane  og  andre  Jernbaner  i  Prærierne  har 
disse    H.   B.  C. -Selskabets   tolv    Millioner    Acres    faaet    en 

højere,  virkelig  Værdi,  end  alle  H.  B.  C.-Landene  tidligere 
havde  tilsammen. 

Hele  Selskabets  storartede  Organisation  lærte  jeg 
først  at  kjende  i  Halvfjerdserne,  omtrent  ti  Aar  før  An- 
læggelsen af  den  kanadiske  Pacifikbane.  Den  Maade, 
hvorpaa  det  store,  kanadiske  Nordvesten  udbyttes  af  et 
privat  Selskab  er  saa  interessant  og  danner  et  saa  vigtigt 
Led  i  Nordamerikas  Udviklingshistorie,  at  det  fortjener 
nærmere  at  skildres  —  saa  meget  mere  som  man  hidtil 
hverken  i  England  eller  paa  det  europæiske  Fastland  har 
sysselsat  sig  dermed  i  et  Omfang,  som  svarer  til  dens 
Betydning.  Selv  efter  Anlæggelsen  af  den  kanadiske  Paci- 
fikbane lige  indtil  den  Dag  i  Dag  er  hele  Nordvesten  ira 
Winnipeg  til  det  stille  Hav,  fra  de  forenede  Stater  til  den 
store  Bjørnesø,  dog  endnu  bestandig  blevet  staaende  i  Af- 
hængighed af  Hudson  Bai-Selskabet.  Det  er  endnu  be- 
standig den  mest  storartede,  mest  indflydelsesrige  og  mæg- 
tige Korporation  —  en  Stat  i  Staten,  saa  at  sige.  For  ti 
Aar  siden  var  dette  Herredømme  og  denne  Indfly- 
delse almægtig  og  næsten  suveræn.  Det  var  især  i  Winni- 
peg, Hudson  Bai-Selskabets  Regerings  Sæde,  at  jeg  sam- 
lede Enkelthederne  angaaende  Selskabets  Virkemaade. 
Det  kostede  mig  megen  Møje  og  megen  Taalmodighed, 
thi  Fortielse  synes  bestandig  at  være  et  af  H.  B.  C. s 
Hovedprinciper.  Mine  til  Centralledelsen  i  Londons- City 
rettede  Breve  og  Anmodninger  om  Materiale  forblev  enten 
ubesvarede  eller  spist  af  med  Tilsendelsen  af  tørre,  spar- 
somme   Aarsberetninger.      Ogsaa   i   Winnipeg    og  i  Nord- 

vestens  Handelsetablissementer  viste  man  sig  næsten  lige« 
saa  tilknappet. 

Det  store  Nordvestens  øverste  Myndigheder  har,  som 
sagt,  sit  Sæde  i  London  og  bestaar  af  en  Guvernør,  en 
»Deputy-Governor«  og  fem  Direktører,  hvis  Kontorer  findes 
i  det  ærværdige,  gamle  »Hudsonbaihouse«  i  »Fenchurch 
Street«,  og  som  aarlig  vælges  paany  paa  Aktionærernes 
Generalforsamling.  De  udvælger  for  deres  Besiddelser  i 
Amerika  en  i  Winnipeg  residerende  øverste  Statholder 
»Governor  in  Chief  of  Ruperts  Landi-,  en  Post,  der  først 
blev  indtaget  af  en  Polarrejsende,  Sir  George  Simpson. 
Den  øverste  Statholder  har  den  mest  vidtgaaende  og  næsten 
uindskrænkede  Magt  over  hele  Selskabets  Organisation 
derovre.  Han  fører  tillige  Forsædet  i  den  aarHg  stedfin- 
dende Raadsforsamling  for  det  nordlige  Departement  i  Ru- 
perts Land.  Dette  Raad  forhandler  og  vedtager  alt  an- 
gaaende  Handelsforholdene,  Priserne,  Fornødenhederne,  med 
et  Ord :  alle  Forretninger  i  hele  det  vældige  Land.  Raa- 
det  bestaar  af  Selskabets  højeste  Embedsmænd,  de  saa- 
kaldte  y>  Chief  Factors«,  af  hvilke  der  findes  femten,  og  de 
dem  nærmest  staaende  ^  Chief  Traders«,  syv  og  tredive  i 
Tallet.  Mange  af  dem  er  dog  fjernet  hundreder  af  Mile, 
ja  i  enkelte  Tilfælde  over  to  tusinde  Mile  fra  Winnipeg, 
og  derfor  kan  kun  de  Medlemmer  deltage  i  de  aarlige, 
stadig  hemmelige  Raadslagninger,  som  let  er  i  Stand  til  at 
naa  Winnipeg,  thi  mange  »Chief  Traders«  Rejse  til  Stat- 
holderresidensstaden  vilde  tage  tre  til  fire  Maaneder. 

Disse  -»Chief  Traders«-  og  •i> Chief  Factors«  danner  de 
saakaldte  »  Wintering  Partners«  i  H.  B.  C. -Selskabet,   det 

vil  sige,  de  er  interesserede  i  Nettoindtægten,  hvoraf  der 
tilkommer  dem  fyrretyve  Procent;  Selskabets  Aktionærer  i 
England  faar  de  resterende  tredsindstyve  Procent.  I  de 
sidste  Aar,  før  den  kanadiske  Pacifikbane  blev  aabnet, 
beløb  Selskabets  Nettogevinst  sig  til  omtrent  en  Million, 
otte  hundrede  tusinde,  og  deraf  tilfaldt  der  altsaa  disse 
»  Wintering  Partners«  c.  syv  hundrede  tusinde  Kroner 
eller  hver  -iyChief  Factor t  langt  over  tolv  tusinde  Kroner. 
Hertil  kommer  en  fast  aarlig  Lønning  af  omtrent  sexten 
tusinde  Kroner,  en  meget  betydelig  Sum,  naar  man  be- 
tænker, at  disse  Embedsmænd  paa  deres  ensomme  Poster 
i  Hudson  Bai-Landene  oven  i  Kjøbet  erholder  deres  Bolig 
og  Livsfornødenheder  gratis  og  slet  ikke  har  Lejlighed  til- 
at  give  Penge  ud.  Ved  deres  Udtrædelse  af  den  aktive 
Tjeneste  have  Embedsmændene  endnu  i  nogle  Aar  en  lille 
Dividende  af  Nettoindtægten  og  faar  gjennemsnitlig  endnu 
c.  fyrre  tyve  tusinde  Kroner,  saaledes  at  de  sædvan- 
ligvis paa  deres  ældre  Dage  kan  slaa  sig  til  Ro  med  en 
meget  betydelig  Formue. 

Under  disse  fornemste  Embedsmænd  staar  saa  i  de 
forskjellige  Faktorier  de  saakaldte  »Clerks«-,  Postmaster  s  ^ 
og  Arbejdere,  af  hvilke  der  i  hvert  Faktori  findes  fra  ti 
til  halvtreds.  Da  nu  Faktoriernes  Antal  er  over  halvandet 
hundrede,  vil  man  ikke  regne  meget  fejl,  naar  man  anslaar 
H.  B.  C. s  Hær  af  Agenter  og  Embedsmænd  til  omtrent 
fem  tusinde. 

Hele  Kanada,  det  fire  og  en  halv  Millioner  Kvadratmile 
store  Fastland  nord  for  den  ni  og  fyrretyvende  Brede- 
grad er  og  bliver   endnu  den  Dag  i  Dag  af  Hudson  Bai- 

Selskabet  inddelt  i  fire  efter  Verdenshjørnerne  benævnede 
Departementer.  Det  vestlige  omfatter  alle  Territorier  vest 
for  Klippebjergene,  det  nordlige  indeholder  de  forenede 
Staters  Prærilande  indtil  Nordpolaregnene,  det  sydlige 
Departement  dannes  af  Landene  ved  Hudsonbugten,  og 
det  østlige  eller  Montrealdepartementet  omfatter  Lorenz- 
flodens  Gebet  til  den  atlantiske  Kyst.  Ethvert  Departe- 
ment, med  Undtagelse  af  det  vestlige,  er  inddelt  i  flere 
Distrikter,  der  sædvanlig  følge  de  enkelte,  store  Vandløb, 
og  hvert  Distrikt  indeholder  et  Antal  Handelsforter  og  Fak- 
torier.  Den  Maade,  hvorpaa  disse  mægtige  Territorier, 
disse  Tusinder  af  Mile  vidt  fra  hverandre  liggende  Poster 
i  det  vejløse  Land,  bUver  forvaltet  og  udnyttet,  er  i  Virke- 
ligheden beundringsværdig. 

Fort  Simpson  ved  Stillehavet  ligger  over  to  tusind 
fem  hundrede  Mile  fra  Forterne  i  Labrador.  Fortet  Van- 
couver ved  Columbiafloden  ligger  fjorten  hundrede  Mile 
fra  Fort  Confidence  og  den  store  Bjørnesø,  adskilt  ved 
Columbiaørkenen  og  de  fire  høje  Rækker  af  Klippebjerge. 
To  Handelsposter  ligger  midt  i  Labradors  Sten-Ørken; 
sex  Faktorier  ligger  ved  Nordkysten  af  denne  øde  Halvø, 
tæt  op  ad  det  bestandig  isdækkede  Hudsonstræde ;  ti 
andre  ligger  ved  selve  Hudsonbugten,  tre  ved  Athabaska 
og  tre  ved  den  store  Slavesø-,  den  nordligste  Handelspost 
Fort  Macpherson  ligger  indenfor  Polarkredsen  nær  ved 
Mackenzieflodens  Udløb  i  det  nordlige  Ishav.  Kulden  i 
denne  Amerikas  nordligste,  menneskelige  Bebyggelse  paa 
denne  Side  Klippebjergene  er  saa  frygtelig,  at  almindelige 
Staaløxer  ofte  springer  som  Glas,  naar  man  kløver  Brænde. 

Egnen  er  i  hundrede  Miles  Omkreds  den  største  Del  af 
Aaret  bedækket  med  Is  og  Sne,  og  der  kræves  flere 
Maaneder  for  at  rejse  igjennem  Jordens  mest  øde  Egne 
og  naa  denne  afsides  Post. 

Og  dog  staar  de  alle,  hvad  enten  de  ligger  i  Labrador 
eller  ved  Athabaska  eller  Slavesøen,  i  saa  regelmæssig 
Forbindelse  saavel  med  Hovedstationen  som  med  Central- 
ledelsen i  London,  og  Varer  og  Levnedsmidler  bliver  med 
en  saadan  Punktlighed  befordret  til  alle  Posterne,  at  man 
i  høj  Grad  maa  forbavses  derover.  Flertallet  af  Hudson 
Bai-Forterne  ligger  i  fuldstændig  øde  Skove  og  Steppe- 
egne,  eller  flere  hundrede  Mile  fjernet  fra  hverandre,  I 
Aarevis  faar  de  intet  andet  menneskeligt  Besøg  end  Indi- 
anernes og  den  hvert  Aar  ankommende  Handelskara- 
vane,  som  bringer  dem  Livsfornødenheder,  Munition,  Breve 
og  Aviser,  og  man  kan  let  forestille  sig,  hvor  ensformigt 
dette  Liv  er  i  disse  den  hvide  Civilisations  fjerneste  og 
mest  forladte  Udkanter. 

Til  Trods  for  de  uendelige  Afstande,  med  hvilke  Hud- 
son  Bai-Selskabet  her  har  at  gjøre  —  den  fjerneste  Post,. 
Fort  Simpson,  ligger  c.  otte  tusinde  Mil  borte  fra  Central- 
sædet i  London  —  er  den  hele  Forretningsgang  forholds- 
vis simpel.  Hvert  Aar  afgaar  en  stor,  med  Tuskvarer  og 
Livsfornødenheder,  Klæder,  Uldtæpper,  Værktøj  og  Vaa- 
ben  ladet  Tremaster  fra  England  for  gjennem  det  kun  om 
Sommeren  sejlbare  Hudsonstræde  at  naa  til  Selskabets 
Faktorier  i  Hudsonbugten,  især  det  største  af  dem,  Fort 
York.  Her  indtræfler  Skibene  sædvanligvis  i  de  første 
Dage   af  August  Maaned,   og   under  det  ti  Dages  Ophold 

paa  Rheden  ved  Fort  York  bliver  de  medbragte  Varer 
losset  og  erstattet  med  de  dér  lagrede  Huder  og  Dyre- 
skind, Jagtudbyttet  fra  det  forløbne  Aar. 

Derpaa  vender  Skibet  atter  tilbage  til  London.  Skin- 
dene, som  i  de  enkelte,  fjerne  Faktorier  tiltuskes  fra  In- 
dianere og  Trappere  mod  alle  Slags  Livsfornødenheder  og 
Klædningsstykker,  bliver  liggende  dér,  til  de  aarlige  Han- 
delskaravaner  ankommer.  Disse  Karavaner  eller  snarere 
Baadflotiller  indtræffer  sædvanligvis  i  Sommermaanederne ; 
de  medbringer  Levnedsmidler  og  Tuskvarer  til  Faktorierne 
og  indlader  de  dér  hengjemte  Skind  og  vender  saa  tilbage 
dermed  til  de  enkelte  Distrikters  Hovedposter.  Paa  samme 
Maade  foregaar  Forbindelsen  mellem  disse  sidste  og  det 
enkelte  Departements  Hovedposter.  I  disse  bliver  nu  de  af 
Karavanerne  og  Baadflotillerne  samlede  Skind  omhyggelig 
nedpakket  og  ved  Hjælp  af  særlige  Flotiller  sendt  ned  ad  Nel- 
sonfloden til  Fort  York,  hvor  de  indskibes  til  London;  en 
Del  af  Skindene  gaar  ogsaa  til  Winnipeg  til  Forsendelse 
gjennem  de  forenede  Stater.  I  det  østlige  Departement 
er  Montreal  Hovedstaden,  og  i  det  sydlige  er  det  Moose- 
faktoriet  ved  Hudsonbugten ;  i  det  vestlige  Departement 
er  det  Victoria,  Hovedstaden  paa  Vancouver-Øen,  og  i  det 
vigtigste  af  de  fire  Departementer,  det  nordlige,  er  det 
Norway-House  ved  Winnipegsøen,  endskjønt  der  ved  Siden 
af  dette  Hovedkvartei^  endnu  befinder  sig  et  andet  ligesaa 
vigtigt,  nemlig  det  nedre  Fort  Garry  nærved  Red  Rivers 
Udløb  i  Winnipegsøen.  Dette  nedre  Fort  eller,  som  det 
i  Manitoba  almindelig  kaldes.  Stenfortet,  er  i  Forbindelse 
med  den  kun  tyve    engelske  Mil   længere   mod   Syd  belig- 

gende  By,  Winnipeg,  det  egentlige  Centrum  for  Hudson 
Bai-Selskabet  i  Amerika.  Ja,  den  nuværende  Storstad, 
Winnipeg,  har  kun  H.  B.  C.  at  takke  for  sin  Opstaaen  og 
Blomstring,  skjønt  den  ganske  ^ist  i  den  sidste  halve 
Snes  Aar  er  voxet  Selskabet  noget  over  Hovedet. 

Endnu  under  mit  sidste  Besøg  i  Winnipeg  for  sexten 
Aar  siden  var  den  nuværende  Storstad  en  lille  Koloni, 
bestaaende  af  Telte,  tarvelige  Blokhuse  og  Fjælehytter, 
hvis  Midtpunkt  var  det  for  Kanadas  Udvikling  saa  vigtige 
Fort  Garry.  Garry  bestod  den  Gang  af  en  simpel  en- 
etages Bygning,  der  tjente  som  Residens  for  H.  B.  C.'s 
Guvernør.  I  flere  Sidebygninger  fandtes  Kontorer  og 
Boliger  for  Embedsmænd,  og  i  store  Varehuse  laa  der  for- 
skjellige  Varer  opstablet  i  Massevis,  Varer,  som  var  bestemt 
for  Indbyggerne  i  »det  store,  ensomme  Land«.  Hele  dette 
Bygningskomplex  var  omgivet  af  en  gammel,  med  Taarne 
flankeret  Mur,  den  eneste  Undskyldning  for  Navnet  »Fort«. 
Da  Fortet  var  uden  nogensomhelst  Kanoner  eller  andre 
Forsvarsmidler,  faldt  det  ogsaa  ved  Halvindianernes  første 
Opstand  under  Louis  Riels  Ledelse  snart  i  disses  Hænder. 
Bygget  i  lignende  Stil  er  ogsaa  Lower  Fort  Garry  »the 
Stone  Fort«,  hvor  man  i  Sommermaanederne  udruster  de 
forskjellige  Baadflotiller  til  at  proviantere  Forterne  i  Ind- 
landet. Kun  er  Varehusene  her  meget  mere  storartede 
end  i  Winnipeg.  Paa  den  brede  Red  River,  som  lang- 
somt flyder  forbi  dybt  nede  mellem  stejle  Bredder,  ligger 
hundreder  af  Floddampere,  smaa  Sejlskibe,  Fragtbaade  og 
Indianer-Kanoer.  I  Staldene  og  paa  Græsningerne  omkring 
Fortet  findes  hundreder  af  Heste    og  Oxer  og  hundreder 

af  Fragtvogne,  saakaldte  Red  River  Karrer,  hvoraf  Fragt- 
karavanerne bestaar  for  de  Forters  Vedkommende,  som 
ikke  kan  naas  til  Vands. 

I  Sommermaanederne  afgaar  daglig  en  eller  flere  saa- 
danne  tungt  belæssede  Karavaner  eller  Baadflotiller,  og 
deres  Rejser  til  de  afsides  Poster  i  Klippebjergene  eller 
ved  den  fjerne  Athabaska-  og  Slavesø  kræver  af  og  til 
tre  til  fire  Maaneder.  Baadflotillernes  Varer  er  nedpak- 
kede  i  faste,  med  Jernbaand  ombundne  Baller  paa  firs  til 
hundrede  Punds  Vægt  for  let  at  lade  sig  bære  paa  alle 
de  vanskelige  Steder.  Rejseruterne  til  de  fjerne  Poster 
i  Hudson  Bai-Landene  snor  sig  nemlig,  saa  vidt  muligt,  hen 
langs  Flodløbene  og  Søerne-  men  paa  hundreder  af  Steder 
maa  Varerne  udlades  og  tilligemed  Baadene  bæres  fra  den 
ene  Ende  af  et  Vandløb  og  over  til  den  næste  Flod 
eller  Sø;  langs  ad  denne  Sø  eller  Flod  følger  saa  Flotillen 
saa  langt  som  muligt  for  derpaa  atter  at  foretage  en  ny- 
Bæretur  over  Land  til  det  næste  Vandløb. 

Ogsaa  Karavanernes  Kjøretøjer  er  indrettet  saaledes, 
at  Vognfadingerne  saa  at  sige,  ved  Passagen  af  Flodløbene, 
kan  tjene  som  Pontonbroer.  Den  kanadiske  Pacifikbanes 
Aabning  har  selvfølgelig  hidført  en  betydelig  Omvæltning 
i  en  stor  Del  af  Hudson  Bai-Distriktets  tidligere  Færdsels- 
veje. Fragtforsendelserne  til  Fort  Edmonton  (i  Territoriet 
Alberta)  til  Exempel,  som  indtil  for  faa  Aar  siden  blev 
befordret  gjennem  Prærierne,  hvortil  man  fra  Winnipeg 
behøvede  tre  Maaneder,  afgaar  nu  pr.  Jernbane  til  Calgary 
og  derfra  direkte  nordpaa.  Calgary,  som  ligger  ved  Øst- 
siden af  Klippebjergene,    er   i   det  hele  taget   blevet  en  af 

H.  B.  C's  vigtigste  Handelsposter.  Ogsaa  til  Athabaska- 
søen  og  Fredsflodens  Gebet  bliver  de  nu  kun  afsendt  pr. 
Baadkaravaner.  Varerne  gaar  indtil  Calgary  pr.  Jernbane 
og  derpaa  pr.  Fragtvogn  til  Athabaskafloden,  paa  hvilken 
Selskabet  ejer  en  Damper.  Ogsaa  Athabaskasøen  bliver 
allerede  besejlet  med  Dampere.  Desværre  kan  Nelson-  og 
Churchillfloden,  disse  Kanadas  to  store  Vandveje  ikke 
ligeledes  gjøres  tilgængelige  for  Dampfartøjer,  da  de 
indeholder  for  mange  Strømhvirvler  og  Vandfald. 

I  de  afsides  Forter  nord  for  Churchillfloden  har 
Livet  dog  ligefra  deres  Grundlæggelse  indtil  vore  Dage 
ikke  forandret  sig  i  ringeste  Grad-  Faktorernes  Levevis 
og  Fornødenheder  er  de  samme  som  for  hundrede  Aar 
siden.  Den  aarlige  Baadflotille  bringer  baade  dem  og 
Indianerstammerne  rundt  om  Faktorierne  de  samme  Varer 
som  den  Gang,  Posten  blev  anlagt.  Soluhret  i  Fortets 
Gaard,  der  er  opstillet  for  fire  eller  fem  Slægtled  siden, 
er  ogsaa  dQn  nuværende  Faktor  en  tilstrækkelig  Tids- 
maaler.  Møntenheden  er  i  disse  Egne  endnu  bestandig 
blevet  ved  at  være  Bæverskindet,  og  de  sydlige  Brede- 
graders Dollars  og  Cents  er  fuldstændig  ukjendte.  For 
større  Beløb  bliver  endnu  bestandig  Hudson  Bai-Selska- 
bets  Banknoter  antagne  som  Betaling.  Skjønt  H.  B.  C's 
Privilegium  forlængst  er  ophørt,  er  det  dog  endnu  bestan- 
dig her  den  uindskrænkede  Herskerinde;  thi  ved  sine  ud- 
strakte Forbindelser,  sine  Handelsforter  og  det  regelmæs- 
sige Samkvem  mellem  disse,  har  det  saa  uendelige  For- 
dele over  al  nyere  Konkurrence,  at  dets  Monopol  faktisk 
endnu  vil  bestaa  i  adskillige  Aartier. 

Anderledes  er  det  blevet  i  de  sydlige  Egne  af  det 
store,  ensomme  Land.  Kort  efter,  at  det  gamle,  fortør- 
rede Hudson  Bai-Selskab  havde  solgt  sine  Besiddelser  til 
det  nye,  afstod  dette,  som  allerede  omtalt,  sit  Monopol 
til  den  kanadiske  Regjering  paa  yderst  gunstige  Vilkaar. 
Dette  var  et  yderst  klogt  og  velberegnet  Træk,  thi  Mo- 
nopolet var  dog  i  Længden  ikke  holdbart.  Bisonoxerne, 
som  i  tidligere  Aar  gjennemstrejfede  Prærierne  i  hundred- 
tusindevis —  saaledes  saa  jeg  endnu  ved  mit  Besøg  Hjor- 
der paa  flere  Tusinde  —  er  forsvundet  fra  hele  det  ameri- 
kanske Fastland,  og  det  er  en  Kjendsgjerning,  at  i  de  flere 
Millioner  Kvadratmile  store  Prærier  fra  Rio  Grande  til 
Mackenziefloden,  fra  det  stille  Hav  til  det  atlantiske  er 
der  ikke  mere  en  Bøflelhjord  at  træffe.  De  andre  Jagtdyr 
har  trukket  sig  tilbage  til  de  ensomme,  nordlige  Egne. 
Lord  Selkirk  havde  ved  at  grundlægge  Red  River-Kolo- 
nien bragt  Emigranterne  ind  i  de  kanadiske  Prærier,  og 
den  paa  adskillige  Steder  til  Agerdyrkning  udmærket 
egnede  Præribund  lod  sig  meget  bedre  udnytte  til  Salg 
til  Kolonisterne.  Derfor  afstod  Hudson  Bai-Selskabet  de 
mægtige,  nordvestlige  Territorier  til  den  kanadiske  Rege- 
ring paa  de  før  angivne  Vilkaar. 

De  Landstrækninger,  som  herved  blev  tilkjendt  Hud- 
son Bai-Selskabet,  ligger  ikke  i  ét  Stykke  ved  Siden  af 
hverandre,  men  er  forbundne  paa  samme  Maade  over  alle 
Prærierne  som  Jernbanejorderne  i  de  forenede  Stater. 
Ved  Udmaalingen  blev  Territoriet  inddelt  i  enkelte  kva- 
dratiske ■»Townships«  paa  sex  og  tredive  Kvadratmile 
.Fladeindhold   Stykket,   og  i   enhver  af  den   Slags  »Town- 

ships«  er  den  ottende  og  sex  og  tyvende  Kvadratmil 
Hudson  Bai-Selskabets  Ejendom.  I  Winnipeg,  Selskabets 
Hovedkvarter,  blev  der  derefter  anlagt  en  »Land  office«^, 
som  giver  sig  af  med  at  sælge  Jord  til  Kolonisterne.  Dette 
Salg  bringer  for  Tiden  større  Indtægter  i  Selskabets  Lom- 
mer end  hele  Pelshandelen. 

De  af  den  kanadiske  Regering  overtagne  Territorier 
i  Nordvesten  er  i  de  seneste  Aar  organiseret  til  Distrik- 
ter ligesom  de  forenede  Staters  Prærier  i  sin  Tid.  Saa- 
ledes  opstod  dér  Provinserne  Manitoba  og  Britisk  Co- 
lumbia,  og  Territorierne  Assiniboya,  Alberta,  Saskatsche- 
wan  og  Athabaska.  Men  nord  for  Churchillfloden  findes 
der  bestandig  to  Millioner  Kvadratmile  Land,  der  naar  fra 
Atlanterhavet  rundt  om  Hudsonbugten  til  det  stille  Hav 
og  op  til  det  nordlige  Ishav,  som  ikke  er  blevet  underlagt 
nogen  Statsorganisation  og  endnu  hverken  besidder  Re- 
gering eller  Embedsmænd,  og  hvor  Hudson  Bai-Selskabets 
Faktorer  og  Handelsbetjente  i  det  hele  taget  er  de  eneste 
hvide  Indbyggere.  Disse  uhyre  Egne  er  stadig  faktisk 
under  Selskabets  Herredømme  og  vil  rimeligvis  endnu 
blive  det  for  mange  Slægtled.  Saaledes  har  da  dette 
store  Handelsmonopol  overlevet  alle  andre  af  samme  Art 
og  er  gaaet  ud  af  de  største  Omvæltninger  stærkere  og" 
rigere  end  nogensinde. 


INDIANERNE  I  BRITISK  COLUMBIA. 


i_>/e  talrige  Indianerstammer,  som  endnu  den  Dag  i 
Dag  bebo  Britisk  Columbias  Kyster  og  de  foran  dem 
liggende  Øer,  uden  at  være  synderlig  berørte  af  den  hvide 
Indvandring,  høre  ganske  sikkert  til  de  mest  interessante 
i  Amerika.  Ikke  blot  i  Udseende,  men  ogsaa  i  deres  Skik- 
kelse er  de  fuldstændig  forskjellige  fra  dem  paa  Prærierne 
øst  for  Klippebjergene,  og  intet  vilde  være  mere  urigtigt 
end  at  gjøre  dem  til  ét  med  Præriindianerne,  saaledes  som 
det  sommetider  sker.  Jo  mere  jeg  ved  mit  sidste  Besøg 
i  Britisk  Columbia  1886  fik  at  se  af  dem,  desto  mere  paa- 
trængte der  sig  mig  den  Overbevisning,  at  man  her  snarere 
har  at  gjøre  med  en  asiatisk  end  en  amerikansk  Race. 
Den  hele  Typus  saavelsom  mange  af  deres  Vaner  tyder 
bestemt  paa  en  i  det  mindste  delvis  asiatisk  Oprindelse, 
og  for  Ethnologerne  maatte  det  være  en  ualmindelig  løn- 
nende og  fængslende  Opgave  at  forfølge  deres  Spor  lige 
til  Udgangspunktet. 

I    Britisk   Columbia    saavelsom   i  Washingtonterritoriet 

er  de  talrige  Indianere  anbragte  i  forholdsvis  smaa  Reser- 
vationer ;  nomadiserende  Stammer  findes  slet  ikke  der. 
Langs  Pugetsund  findes  der  omtrent  et  Dusin  Reserva- 
tioner for  de  gjennemsnitlig  af  nogle  hundrede  Sjæle  be- 
staaende  Stammer:  Ninqually  og  Puyallup  ved  Olympia, 
Yallali  og  Suimomisch  ved  Seattle,  Makah  ved  Cap  Flat- 
tery.  Længere  mod  Nord  i  Georgsstrædet  og  Dronning 
Charlotte-Sundet  findes  endnu  paa  alle  Øerne  temmelig 
befolkede  Indianerlandsbyer.  Nøje  at  angive  Grænsen 
for  de  enkelte  Indianerstammers  Gebeter  er  nuomstunder 
blevet  umuligt,  da  de  har  blandet  sig  alt  for  meget  med 
hverandre.  Spørger  man  i  Britisk  Columbia  en  eller  anden 
Indianer,  hvilken  Stamme  han  tilhører,  faar  man  i  ni  af  ti 
Tilfælde  Svaret  »Siwasch«.  Den  overfladiske  Turist  kunde 
med  rolig  Samvittighed  nedskrive  i  sin  Rejsedagbog,  at 
Siwaschstammen  er  den  mest  udbredte,  men  Siwasch  er 
øjensynlig  ikke  ^ndet  end  en  Forvrængelse  af  det  franske 
Ord  T>sauvage*  (en  Vild).  Talrige  Ord  blandt  alle  Nord- 
amerikas Indianerstammer  maa  nemlig  føres  tilbage  til  de 
fransk-kanadiske  Æventyrere  fra  tidligere  Aarhundreder. 
Den  folkerigeste  og  mægtigste  Indianerstamme  paa  Nord- 
vestkysten var,  indtil  Washingtons  Bebyggelse  af  de  Hvide, 
Fladhovedindianerne  (Flatheads),  som  beboede  Columbia- 
fiodens  Dal  lige  fra  Vandfaldene  til  dens  Munding  og 
nordpaa  indtil  Pugetsund.  Blandt  disse  var  atter  Chinoo- 
kerne  og  Clickataaterne  de  betydeligste.  Nuomstunder 
er  de  anbragte  i  store  Reservationer  i  Washingtonterrito- 
riet nærved  den  kanadiske  Grænse,  men  Chinooksproget, 
blandet  med  talrige   spanske,    franske  og  engelske  Gloser, 

er  endnu  bestandig  det  almindelige  Omgangssprog-  mel- 
lem Indianerstammerne  i  hele  Britisk  Columbia.  Jeg  er- 
hvervede mig  i  en  Butik  paa  Vancouver  Øen  en  lille  Par- 
lør i  Engelsk  og  Chinooksproget  —  til  denne  Bog  ind- 
skrænker sig  nemlig  hele  Chinookliteraturen.  Men  ethvert 
Forsøg  paa  med  denne  Bog  at  gjøre  mig  forstaaelig  for 
Indianerne  strandede  sørgelig.  Chinooksproget  er  nemlig 
saa  fuldt  af  gurglende  og  gryntende  Lyd,  at  vort  Alfabets 
sex  og  tyve  Bogstaver,  selv  om  de  sammenstilles  paa  det 
kunstigste,  ikke  slaar  til  for  blot  tilnærmelsesvis  at  gjen- 
give  disse  Lyd.  Ejendommelig  er  den  Kjendsgjerning,  at 
der  i  dette  Sprog  oprindelig  hverken  gaves  Hilsningsformu- 
larer  eller  —  Eder.  Først  ved  Omgang  med  Handels- 
mænd i  Hudson  Bai-Fortet  Vancouver  kom  en  Hilsen 
•»Clak-hoh-ah-yah«-  almindelig  i  Brug.  Og  spørger  man, 
hvorfra  disse  mærkelige  Ord  stammer,  saa  lyder  Svaret: 
>Det  engelske  Udtryk:  ^ Clark,  how  are  yow^,  som  Indi- 
anerne aflurede  de  Hvide  i  Fort  Vancouver,  hvor  der  i 
Begyndelsen  af  Aarhundredet  fandtes  en  Faktor  ved  Navn 
Clark. 

En  anden  Ejendommelighed  ved  Stillehavets  Indianer- 
sprog bestaar  deri,  at  Stammernes  og  Individernes  Egen- 
navne ikke  som  hos  Præriindianerne  er  Ord,  taget  af  deres 
eget  Sprog,  som  til  Exempel  »den  røde  Sky«,  »den  hvi- 
lende Oxe«,  o.  s.  V.  men  at  det  virkelig  er  Egennavne, 
som  i  hver  Familie  arves  fra  Fader  til  Søn.  —  Skønt 
Chinooksproget  forstaas  og  tales  af  alle  Indianerstam- 
merne lige  op  til  Alaska,  saa  ejer  dog  hver  enkelt  Stamme 
ogsaa  sit  eget  Sprog   eller   snarere   sin  egen  Dialekt,    der, 

saavidt  man  kan  dømme  derom,  afviger  ligesaa  meget  fra 
de  andre  Stammers  som  t  Ex.  Hollandsk  fra  Tysk.  Paa 
Vancouverøen  er  de  vigtigste  Stammer  Achterne,  Kowit- 
chauserne  og  Komoxerne,  paa  Fastlandet  Kootanaiserne, 
Lillooetserne ,  Shuswapserne ,  Chilcotinerne ,  Babinerne 
o.  s.  V.  og  paa  Dronning  Charlotte-Øerne  den  mægtige 
og  krigeriske  Haidahstamme. 

Paa  min  Rejse  fra  Columbiafloden  nordpaa  til  Van- 
couverøen traf  jeg  endnu  kun  nogle  faa  Indianere  med  de 
ejendommelige,  kunstig  tilspidsede  Hoveder,  som  har 
skaffet  de  derværende  Stammer  Navnet  Fladhoveder.  Men 
længere  ind  ad  Landet  til,  noget  borte  fra  de  Hvides  nylig 
banede  Færdselsveje  har  den  afskyelige  Skik  holdt  sig 
temmelig  uformindsket.  Mig  forekom  disse  Fyre  med 
deres  kunstig  forkrøblede  Hoveder  ganske  umenneskelige, 
og  det  undrer  mig,  at  Barnum  eller  en  anden  foretagsom 
Menageriejer  hidtil  endnu  ikke  har  bragt  en  fladhovedet 
Chinookfamilje  med  sig  til  Østen.  De  vilde  utvivlsomt 
vække  Opsigt  om  ikke  Afsky,  og  dog  betragte  disse 
Indianere  denne  vanskabte  Hovedskal  som  et  Udmærkel- 
sestegn  for  deres  Race,  hvilket  exempelvis  de  i  deres 
Krige  med  Nabostammerne  indfangede  og  som  Slaver  an- 
vendte Indianere  ikke  tør  give  deres  Børn.  Man  skulde 
antage,  at  denne  kunstige  Omformning  af  Hovedet  maatte 
øve  en  skadelig  Indflydelse  paa  deres  Aandsevner,  men 
Chinookerne  er  tvertimod  Nabostammerne  overlegne  i  For- 
stand. I  hvert  Fald  har  de  spillet  Frenologerne  et  slemt  Puds*). 

=*)  Frenologien  er  en  nu  opgivet  videnskabelig  Teori,  hvorefter  man 
mente  at  kunne  bestemme  Individets  Aandsevner  efter  Hovedskal- 
lens Form  og  Størrelse. 

Denne  kunstige  Hovedform  frembringes  derved,  at 
man  allerede  faa  Dage  efter  Fødselen  fastbinder  Barnet 
til  et  lille,  med  Mos  udforet  Brædt.  Derpaa  bliver  der 
lagt  et  Læderbaand  over  Barnets  Pande,  og  dette  trækkes 
saa  fast  som  mulig  sammen  paa  Bagsiden  af  Brædtet.  I 
denne  unaturlige  Presse  bliver  Barnet  saa  liggende  i  otte 
til  tolv  Maaneder,  efter  hvilken  Tid  den  øverste  Del  af 
Hovedet  ganske  har  mistet  sin  naturlige  Form  og  Skik- 
kelse. Sét  forfra  er  Panden  usædvanlig  bred,  firkantet  og 
høj,  set  fra  Siden  stiger  den  fra  Næseroden  af  ikke  lodret 
opefter,  men  løber  i  en  Forlængelse  af  Næseryggen  videre 
i  Linje  med  denne,  og  den  øverste  Del  af  Hovedet  fra 
Øjenbrynene  opefter  bliver  ligesaa  langstrakt  som  den 
nedre  Del  fra  Øjenbrynene  ned  til  Hagen.  Det  er  næsten 
utænkeligt,  at  denne  grusomme  Tortur  ikke  bereder  Bar- 
net Smerter,  men  Folk,  som  i  mange  Aar  har  staaet  i 
Samkvem  med  disse  Indianere,  forsikre,  at  dette  ikke  er 
Tilfældet.  Tvertimod,  Børnene  plejer  at  skrige  og  græde, 
saa  snart  man  fjerner  Torturbindet.  FormodentHg  frem- 
kalder det  bestandige  Tryk  en  Slags  Følesløshed.  De 
iøvrigt  tvivlsomme,  statistislce  Data,  som  man  er  i  Stand 
til  at  indsamle  i  de  enkelte  Reservationer,  viser,  at  Døde- 
ligheden blandt  Chinookernes  Børn  ikke  er  større  end  hos 
de  andre  Indianerstammer*). 

I  den  nordlige  Del  af  Vancouverøen  har  der  endnu 
delvis  holdt  sig  en  Skik,  som  gaar  ud  paa,    ikke   at   gjøre 


*)  Mærkværdig  nok  er  denne  Behandling  af  Hovedet  slet  ikke  i 
Brug  hos  de  egentlige  Flathead-Indianere,  og  de  fortjener  derfor 
dette  Navn  i  meget  ringere  Grad  end  Chinookerne. 

Hovedet  fladt  men  tilspidse  det  kunstig,  det  vil  sige:  om- 
forme Hovedet  til  en  spids  Kegle;  i  Stedet  for  som 
hos  Chinookerne  at  spænde  Barnets  Hoved  til  et  Brædt, 
omvinder  Indianerne  dets  Hoved  med  en  Bandage,  som 
efterhaanden  bliver  trukket  fastere  sammen.  Dog  bidrager 
denne  Tortur  ikke  heller  paa  nogen  Maade  til  at  for- 
skjønne  Udseendet. 

I  Victoria  og  ligeledes  paa  Fastlandet  opdagede  jeg 
talrige  Squaws,  som  bar  Ringe  i  Næsen,  andre  havde 
gjennemboret  Underlæben  og  bar  i  Aabningen  et  kort, 
cylindrisk  Stykke  Træ.  Jeg  fandt  ikke  disse  Prydelser 
omtalt  i  noget  mig  tilgængeligt  Værk ;  imidlertid  fortæller 
Gordon,  saavelsom  Paul  Kane  i  deres  Skildringer  af  Ba- 
binerindianerne,  som  har  deres  Kolonier  langt  nordligere 
paa  Fastlandet  i  den  store  Skeenaflods  Dal,  at  Babiner- 
Squawerne  saaledes  mishandler  deres  Underlæbe.  Jeg 
kunde  paa  Vancouverøen  ikke  erfare,  om  de  Indianere, 
som  jeg  dér  saa,  var  Babinere.  Det  er  dog  næppe  sand- 
synligt, da  Afstanden  mellem  begge  er  omtrent  tusind 
Kilometer.  Hos  Babinerne  er  det  Træstykke,  som  anbrin- 
ges i  Underlæben  og  paa  en  frastødende  Maade  faar 
denne  til  at  træde  frem  i  Ansigtet,  Tegn  paa  en  fribaa- 
ren  Squaw,  til  Forskjel  fra  Slavinden.  Et  saadant  Træ- 
stykke er  undertiden  to  Tommer  tykt  og  tre  Tommer 
langt.  I  øvrigt  gjælder  en  saadan  Underlæbe  ogsaa  som 
Tegn  paa  særlig  Skjønhed.  Dette  er  naturligvis  en  Smag- 
sag, men  jeg  tror,  at  selv  indianske  Don  Juaner  maatte 
føle    sig    mindre    erotiske    ved    Synet    af  Kvinderne,    hvis 

disse  tog   Træstykket  ud    af  Læben,    thi    denne    falder  da 
langt  ned  forbi  Hagen. 

Hos  Babinernes  nordlige  Naboer  hersker  den  Skik, 
langs  med  hele  den  øverste  Del  af  Munden  at  indsætte 
Glasperler  i  Overlæben.  Huden  voxer  lidt  efter  lidt  op 
over  disse  Glasperler,  saa  at  kun  en  Tredjedel  af  dem 
staar  frem  over  Læben.  De  ser  da  ud,  som  om  de  havde 
deres  Tænder  udenfor  Munden. 

Ogsaa  uden  de  her  skildrede  Misdannelser  maatte 
man  betegne  Siwaschindianerne  som  en  uskjøn  Race.  De 
danner  ogsaa  en  fuldstændig  Modsætning  til  Præriindi- 
anerne.  Smaa,  oppustede,  med  brede,  fedtglinsende  An- 
sigter, fremstaaende  Kindben  og  smaa  Øjne  minder  de 
meget  mere  om  Mongoler  og  Eskimoer  end  om  de  tapre, 
kraftig  byggede  og  statelige  Siouxer  eller  Osager  paa 
Prærierne.  Forskjellen  ligger  for  en  stor  Del  i  den  fuld- 
kommen forskjellige  Levevis.  Præriindianerne  lever  paa 
udstrakte,  store  Jordstrækninger,  Siwascherne  mest  paa 
Vandet.  Præriindianerne  .er  kjødspisende,  Siwascherne 
ernære  sig  næsten  udelukkende  af  Fisk.  Præriindianerne 
er  Krigere  og  Jægere,  tapre,  udholdende,  hærdede  mod 
Strabadser,  Siwascherne  er  dovne,  energiløse  Fiskere,  der 
staar  paa  det  laveste,  menneskelige  Erhvervstrin.  Den 
uhyre  Rigdom  paa  Fisk  i  Britisk  Columbia  leverer  dem 
Aar  ud  og  Aar  ind  Næring,  uden  at  de  behøver  at  an- 
strænge  sig  i  mindste  Maade.  Klimaet  er  Sommer  og 
Vinter  meget  mildt-  de  behøve  derfor  ikke  at  bekymre 
sig  meget  om  deres  Paaklædning.  Fjordene  og  Havar- 
mene beskyttes  mod  Vesten-Stormene  ved  de  foran  Kysten 


543 

liggende  Økjæder.  De  behøver  altsaa  heller  ikke  at  kæmpe 
mod  Vejret.  Paa  Reservationerne,  fjernt  fra  de  Hvides  Boli- 
ger bestaar  deres  Klædedragt  den  Dag  i  Dag  kun  af  —  en 
Skorpe  af  Snavs  af  forskjellig  Tykkelse,  hvortil  om  Vin- 
teren endnu  kommer  et  løst,  over  Skulderen  kastet  Tæppe 
»Blanket«.  Squawerne  bærer  om  Sommeren  et  Skjørt  om 
Lænderne  af  Birkebark,  om  Vinteren  ligeledes  kun  et 
Tæppe.  Indianerne  ved  Pugetsund  og  de  nærved  Byerne 
liggende  Reservationer  har  allerede  anlagt  de  Hvides  Drag- 
ter og  vover  sig  ikke  mere  ind  i  Byerne  uden  i  alt  Fald 
at  iføre  sig  de  nødvendigste  Klædningsstykker,  som  de 
imidlertid,  saa  snart  de  er  vendt  tilbage  til  deres  Reserva- 
tion, igjen  affører  sig. 

Som  allerede  omtalt,  lever  Indianerne  langs  Nord- 
vestkysten ikke  som  deres  Brødre  paa  Prærierne  i  Telte^ 
men  i  ejendommelige  Hytter  eller  Bræddebarakker  af  for- 
skjellig Størrelse.  Nogle  af  deres  Landsbyer  er  ogsaa 
omgivet  af  Palisader  og  Træbastioner.  Hele  Rummet  in- 
denfor Indhegningen  er  i  saadanne  Tilfælde  bedækket  med 
et  Trætag  og  inddelt  i  smaa  Afdelinger,  hvoraf  hver  er 
bestemt  for  én  Familje.  I  andre  Landsbyer  er  de  enkelte 
Hytter  bygget  tæt  op  til  hinanden,  med  en  Dør,  men 
uden  Vinduesaabning. 

Den  største  Mærkværdighed  ved  disse  Landsbyer  er 
de  vældige  saakaldte  »Totems«  eller  Potlatschpæle,  som 
rejser  sig  foran  hver  Hytte,  lænet  tæt  op  imod  den,  og 
af  en  Højde  paa  sex  til  otte  Meter.  En  af  Søjlerne 
naaede  over  to  og  tyve  en  halv  Meter  i  Vejret.  I  Indi- 
anerlandsbyerne   ved  Pugetsund   og  ligeledes  paa  Vancou- 

verøen  er  det  nu  sjældent  at  træffe  disse  Potlatschpæle 
(Potlatsch  betyder  paa  Chinooksproget:  Gave,  Foræring). 
I  den  nordlige  Del  af  Britisk  Columbia  langs  den  store 
Skeenaflod  og  paa  Dronning  Charlotte-Øerne  har  hvert  Hus 
sin  Totemsøjle,  der  omtrent  kan  sammelignes  med  Vaa- 
benskjoldene  over  europæiske  Adelspaladsers  Porte.  Frøen, 
Bjørnen,  Bæveren,  Hvalen,  Sælhunden  og  Ørnen  er  de 
almindeligste  Vaabendyr,  hvis  man  kan  betegne  de  raa,  i 
Træstammerne  udhuggede  og  broget  bemalede  Karrika- 
turer  som  Dyrebilleder.  Men  det  er  alligevel  mærkværdigt, 
at  vore  Adelsslægters  gamle  Skikke  her  gjentager  sig 
blandt  de  vilde  Indianere  i  det  amerikanske  Nordvesten. 
Forskjellige  Dyrs  karrikerede  Skikkelser  findes  hyppig  op- 
stablede ovenover  hinanden  paa  en  og  samme  Totem,  og 
Husets  Ejermand  tatoverer  ofte  de  samme  Dyretegn  paa 
sit  Bryst  eller  sin  Arm.  I  mange  Tilfælde  staar  den  mæg- 
tige Vaabensøjle  lige  over  Husdøren  og  er  saa  bred,  at 
Døraabningen  bliver  skaaret  ind  i  den.  I  saa  Fald  bliver 
Vaabendyrene  paa  Billedsøjlen  indrettet  saaledes,.  at  Døren 
danner  et  af  disse  Uhyrers  Gab.  Man  kan  næppe  tænke 
sig  noget  sælsommere  Syn  end  saadanne  Indianerlands- 
byer med  de  lave  Hytter  uden  Vinduer  og  de  højt  over 
dem  ragende,  broget  bemalede  Vaabensøjler.  Det  lykkedes 
mig  i  øvrigt  hos  en  Handlende  paa  Vancouverøen  at  erhverve 
mig  en  saadan  Totem  og  tage  den  med  til  Europa.  Rang 
og  Titel  som  Familieoverhoved  gaar  hos  Indianerne  ved 
Dronning  Charlottes  Sund  ikke  over  fra  Fader  til  Søn,  men 
fra  Onkel  til  Nevø,  saaledes  at  de  forskjellige  Grene  af 
Familien  erhverver  Stamhuset,    hvis    man   tør  udtrykke  sig 

saaledes,  men  dette  er  forbundet  med  meget  store  Ofre, 
thi  før  Potlatschen  eller  Totemsøjlen  bliver  udleveret  til 
Stammens  eller  Familiens  nye  Overhoved,  maa  han  give 
det  afdøde  Overhoveds  Familie  rige  Gaver,  hvortil  under- 
tiden hans  hele  Ejendom  ikke  er  tilstrækkelig.  Er  han  ikke 
rig  nok  til  at  kunne  forære  hvert  Medlem  af  Familien  Tæp- 
per, Perler  og  andre  indianske  Værdigjenstande,  gaar  Vær- 
digheden over  til  en  anden,  rigere  eller  ærgjerrigere  Slægt- 
ning. 

Bedst  har,  som  sagt,  Nordvestindianernes  ejendomme- 
lige Sæder  og  Skikke  holdt  sig  hos  Haidaherne  paa  Dron- 
ning Charlotte  Øerne,  da  de  ligger  længst  borte  fra  de 
Hvides  Hovedveje  og  ogsaa  er  de  utilgængeligste.  Saa- 
ledes bestaar  endnu  stadig  hos  dem  Slaveriet,  medens  det 
dog  er  hørt  op  paa  Fastlandet.  Der  hersker  her  ogsaa 
bestandig  den  mærkelige  Skik  at  tage  enkelte  Personer 
af  en  Nabostamme,  der  maaske,  paa  Vandring  til  en  Han- 
delspost  —  har  betraadt  det  fremmede  Gebet,  til  Fange  og 
ikke  slippe  dem  løs,  før  der  er  betalt  en  Løsesum  af  deres 
Slægt  og  Venner. 

Nordvestindianernes  Hovedsysselsættelse  er  Fiskefangst 
og  Fremstillingen  af  de  dertil  nødvendige  Redskaber,  Ca- 
noer  o.  s.  v.  Paa  Udstillingen  i  Filadelfia  1876  fandtes  en 
Cano  paa  fire  og  tyve  Meters  Længde,  som  var  fremstillet 
meget  kunstfærdig  af  en  eneste  Træstamme  og  prydet 
med  otte  Slags  Udskæringer  og  Bemalinger.  I  Port  Simp- 
son,  en  af  Hudson  Bai-Selskabets  Handelsposter,  der  lig- 
ger paa  Grænsen  mellem  Britisk  Columbia  og  Alaska,  er 
det  store  Cano-Torv :  dér  ser  man  hyppig  Canoer  paa  tolv 

til  en  og  tyve  Meters  Længde  af  en  eneste  Stamme,  frem- 
stillet saaledes,  dels  ved  Udbrænding,  dels  ved  Udskæ- 
ring og  af  en  meget  kjøn  Form,  der  i  høj  Grad  minder  om 
de  gamle  Romeres  og  Grækeres  Galejer.  Disse  Canoer 
bliver  paa  Markedet  sædvanligvis  betalt  med  tredive  til 
halvtredsindstyve  Uldtæpper,  hvert  Tæppe  af  omtrent  to 
Dollars  Værdi.  Mønt  bruges  endnu  ikke  hos  Nordvest- 
indianerne, undtagen  hos  dem  ved  Pugetsund.  Ellers  fin- 
des der  ikke  andet  end  Tuskhandel,  og  her  gjælder  et 
Uldtæppe  som  Møntenhed,  akkurat  som  Bæverskindet  hos 
de  kanadiske  Indianere.  Men  for  mindre  Ting  bliver  der 
dog  ogsaa  betalt  med  Muslinger.  —  Deres  Fiskeredskaber, 
Skeer,  Naale  o.  s.  v.  fremstilles  endnu  gjennemgaaende 
paa  meget  kunstig  Maade  af  Knogler,  Fiskeben  og  Horn, 
og  undertiden  er  de  prydet  med  smukke  Udskæringer; 
det  faldt  mig  ikke  vanskeligt  at  erhverve  en  lille  Samling 
deraf. 

Fra  Præriindianerne  synes  Nordvestens  Beboere  at 
have  faaet  deres  religiøse  Forestillinger,  deres  religiøse 
Danse  og  deres  Overtro.  Ogsaa  hos  dem  finder  man  Sol- 
dansen, Hundefesten  (ved  hvilken  smaa  Hunde  bliver 
revet  i  Stykker  og  fortæret)  Medicindansen  o,  s.  v.,  og 
alle  Sygdomme  bliver  fordrevet  ved  Medicinmænd  med 
alle  deres  Hokus-Pokus.  Enkelte  Skikke  er  i  det  hele 
for  barbariske  til  at  kunne  beskrives  her.  Fuldstændig 
dyrisk  gaar  det  til  ved  deres  Familjeliv  og  især  ved  deres 
Maaltider.  Saaledes  udgjør  Chinook- Oliven  en  særlig 
lækker  Ret  hos  Chinookerne,  uagtet  Urin  spiller  en  stor 
Rolle  ved  Tilberedelsen. 

Endnu  maa  til  Slutning  omtales  den  ejendommelige, 
sikkert  fra  Østasien  stammende  Skik,  at  brænde  Enkerne, 
hvilken  Skik  Paul  Kane  endnu  i  1858  forefandt  paa  sin 
Rejse  hos  Babinerne.  Heldigvis  er  den  dog  senere  blevet 
afskaffet.  Men  endnu  er  Ligbrændingen  meget  almindelig; 
og  den  Afdødes  Enke  maa  bestige  Baalet  og  blive  hos 
Liget,  indtil  dette  er  indhyllet  i  Flammer.  Først  da  tør 
hun  forlade  Baalet.  Handelsmændene  i  Hudson  Bai-Sel- 
skabets  Faktorier,  saavelsom  Missionærerne  og  Trapperne 
i  hine  Egne  har  saa  meget  at  fortælle  om  disse  Folk, 
deres  Liv  og  deres  Sagn,  at  det  sikkert  vilde  være  en 
lønnende  Opgave  at  tilbringe  nogle  Maaneder  blandt  Hai- 
daherne  eller  Babinerne  og  anstille  Studier  over  deres 
Skikke.  Men  endnu  har  der  ikke  meldt  sig  nogen  til  at 
løse  denne  Opgave. 

